
LEIDĖJŲ ŽODIS 


Visą Senojo Testamento Šv. Raštą išvertė į lietuvių kalbą iš 
lotyniškosios Vulgatos šio šimtmečio pradžioje arkivysk. Juozapas 
Skvireckas. Jis pridėjo taiklius ir išsamius paaiškinimus, kurie 
atspindi visa, kas gera buvo pasiekta pažangiose to meto Šv. Rašto 
studijose. Tai viena didžiausių, jeigu ne pati didžiausia, dovana 
lietuvių tautai nuo pat jos įsijungimo į krikščionybę pradžios. Bet 
žymi lietuvių kalbos ir Šv. Rašto vispusiškesnio pažinimo pažanga 
per paskutiniuosius 6-7 dešimtmečius šaukėsi naujo vertimo, naujų 
komentarų. 

Ir štai su jais ateina “Krikščionio Gyvenime" knygų leidėjai, 
pradėdami spausdinti kun. prof. Antano Rubšio vertimą iš originalių 
kalbų gražia, sklandžia, žodinga lietuvių kalba. Trumpi, bet taiklūs 
įvadai į atskirų žanrų ir į pavienes ST Šv. Rašto knygas su palyginti 
nedaugeliu, bet daug pasakančiais kai kurių išsireiškimų paaiš- 
kinimais padaro šį vertimą nepralenkiamą. 

Pradžioje šis ST vertimas bus spausdinamas atskiromis kny- 
gomis, vos išvertus jo dalį. Bus kelios tokios knygos, kiekviena apie 
500 puslapių, Lietuvoje išleisto Naujojo Testamento formato. Jas 
išleidus ir galutinai paruošus tekstą, bus spausdinamas visas 
Senasis Testamentas vienoje knygoje. 

Pateikdami mūsų skaitytojams taip laukiamo Senojo Testamento 
vertimo antrąjį vaisių — Mozės Penkiaknygę, jaučiame, kad šis 
vertimas bus panaši dovana dabarties lietuviškai visuomenei, kokia 
buvo arkivysk. Juozapo Skvirecko dovana savo meto tikintiesiems. 

Šis Mozės Penkiaknygės leidinys yra plačios talkos rezultatas. 
“Krikščionio Gyvenime“ knygų leidėjai nuoširdžiai dėkoja prel. dr. 
Juozui Prunskiui — leidinio mecenatui už $ 5000 paramą; Jurgiui 
Jankui ir Albinai Pribušauskaitei už rūpestingą vertimo kalbos ir 
stiliaus patikslinimą; Salomėjai Narkėliūnaitei už kruopščiai atliktą 
vertimo korektūrą; Teresei ir Jonui Bogutoms už patrauklų api- 
pavidalinimą ir paruošimą spaudai; Marion Skabeikienei už tech- 
ninę pagalbą vertėjui ir rūpinimąsi priemonėmis vertimo tekstui 
paruošti. 

Skaitmenys po santrumpų žymi knygos ar laiško skyrių ir eilutes. 
Pavyzdžiui, Iz 1,1-5 — Izaijo knyga, 1-asis skyrius, nuo 1 iki 5 eil.; Jer 


7.110.15-18 — Jeremijo knyga, 7-asis skyrius, 1, 10, 15 iki 18 eil. 


ĮVADAS Į MOZĖS PENKIAKNYGĘ 


Penkiaknygę sudaro penkios pirmosios Šv. Rašto knygos: Pradžios, 
Išėjimo, Kunigų, Skaičių ir Pakartoto Įstatymo. Penkiaknygė turi ir 
graikišką, ir hebraišką vardą. Graikiškasis vardas — Pentateuchas, kaip 
ir lietuviškasis Penkiaknygė, ženklina penkias pirmąsias Šv. Rašto kny- 
gas. O hebraiškasis vardas Tora, dažnai verčiamas žodžiu “Įstatymas", 
apima ir Mokymą apie Dievo užmojį žmogaus gyvenime ir žmonijos 
istorijoje — Apreiškimą, Dievo duotą savo tautai. Jėzus Naujajame 
Testamente kalba apie “Įstatymą ir Pranašus" (Mt 5,17) ir nurodo apaš- 
talams, kad “turi išsipildyti visa, kas parašyta apie mane Mozės įsta- 
tyme, Pranašų knygose ir Psalmėse" (Lk 24,44; Jn 1,45). Taigi Pen- 
kiaknygė yra ne tik Įstatymas — įsakymų, įstatų bei įsakų rinkinys, bet 
ir pasakojimas apie Visatos ir Dievo tautos kūrimą: Abraomą bei Sarą 
ir tikėjimo protėvius bei promotes, Mozę ir hebrajų vergiją Egipte, Sina- 
jaus sandorą ir Izraelio bendrijos gimimą, kelionę į Kanaano kraštą ir 
Mozės kalbas Moabo lygumose prieš pereinant Jordaną Pažado Žemės 
paveldėti. 

Šios Penkiaknygės panoramos akiračių didingumas yra istorinio 
tikėjimo kraičio kruopštaus bei sudėtingo perdavimo ir užrašymo pa- 
darinys. Penkiaknygė prasideda Pradžios knyga — ilgoku įvadu į 
pasakojimą apie hebrajų Išėjimą iš Egipto vergijos. Pr 1-11 skaitiniai su- 
telkia domesį į Visatos, žmonijos, nuodėmės ir išganymo pradžią, o Pr 
12-50 supažindina su tikėjimo protėviais ir promotėmis. Taigi pirmoji 
Pradžios knygos dalis yra hebrajų priešistorė, Izraelio teologų atkurta, 
o antroji dalis — atsiminimai apie Izraelio — Dievo tautos šaknis ir 
kilmę. Tikėjimo istorija prasideda Išėjimo knyga. Skaitant Pradžios 
knygą, svarbu turėti mintyje, kad skaitoma atkurta priešistorė ir atsi- 
minimai. Mat hebrajų priešistorė ir atsiminimai apie tautos šaknis ir 
kilmę yra sąlygoti ir suprantami Izraelio bendriją sukūrusio nuostabaus 
ir likiminio Išėjimo iš Egipto XIII a. prieš Kristų šviesoje. Panašiai 
kaip nudien mes, lietuviai, atsimename ir suprantame savo priešistorę 
Mindaugo valstybingumo šviesoje. Likiminiai Mindaugo amžiaus 
įvykiai yra tapę mums Lietuvos valstybingumo ir istorijos takoskyra. 
Hebrajai, išgyvenę Dievo užmojį išganyti Išėjimo įvykyje, atsekė savo 
ištaką iš Abraomo ir Saros, pirmųjų Hebrajų, ir atpažino savo išrinkimą 


aiti 


būti Dievo tauta kelionėje iš Mesopotamijos į Kanaaną. Išėjimas iš Egip- 
to žemės yra raktinis Penkiaknygės įvykis. Čia yra tikroji Izraelio, Die- 
vo tautos, pradžia — padrikų giminių tapimas tauta. Su Išėjimu iš 
Egipto prasideda veržli įvykių raida, apėmusi visą istoriją ir gamtą Die- 
vo išganymo užmojyje. 

Penkiaknygės parašymas turi ilgą istoriją. Iš pradžių likiminių 
įvykių liturginis šventimas — tikėjimo kraičio sudabartinimas vyko 
pasakojimu bei giesme šeimos ratelyje ir bendrijos iškilmėje. Ilgainiui 
tikėjimo kraitis buvo perduotas ir įsimintas įkvėptų autorių rašytu žo- 
džiu. Moksliškas Penkiaknygės tyrinėjimas nūdien pripažįsta, kad ji yra 
sudėtinis veikalas keleto suaustų rašytų šaltinių — tradicijų. Atpažinta 
keturi rašyti tikėjimo kraičio šaltiniai: Jahvistinis, Elohistinis, Deutero- 
nominis (Pakartoto Įstatymo) ir Kunigų. Įprasta juos ženklinti J, E, D, 
P (nuo vokiečių kalbos žodžio “Priester") raidėmis. Kiekvienas šaltinis 
teikia Penkiaknygei savo būdingus bruožus ir teologinį požiūrį — tur- 
tingą Išėjimo įvykio ir Sinajaus sandoros aiškinimo įvairovę, kurią 
atidus skaitytojas iškart pajus. Raidės “J" ir “E" Jahvistiniam ir Elohis- 
tiniam šaltiniams paženklinti vartojamos todėl, kad Jahvistiniam šaltiniui 
būdinga Dievą vadinti “Jahve(h)", o Elohistiniam — “Elohim (u)"*. 
Raidės “D" vartojimas Pakartoto Įstatymo knygai ženklinti siejasi su 
šios knygos turiniu “Deuteros nomos“, t.y. “Pakartotas Įstatymas“, kurį 
jai davė graikiškasis Septuagintos vertimas. O raidė “P" siejasi su vokie- 
čių Šv. Rašto mokslininkų įžvalga į Kunigiškojo šaltinio būdingus 
bruožus ir teologinį požiūrį. Jiems pavadinus šią Penkiaknygės giją 
“Priester", t.y. Kunigų šaltiniu, pirmoji pavadinimo raidė “P" priimama 
sutartiniu ženklu Penkiaknygės studijose. 

Dievo vardas “Jahvė" yra paties Dievo apreikštas. Lietuvių kalba 
galėtume jį versti veiksmažodžiu “Jis yra" (žr. Iš 3,1-14). Penkiaknygės 
vertime Dievo vardas Jahvė verčiamas žodžiu “VIEŠPATS" ir rašomas 
didžiosiomis raidėmis. “Elohim" yra semitinių kalbų žodis Dievybei 
ženklinti; šio žodžio prasmė — “Galybės". Jahvistinis šaltinis konkre- 
tus, vaizdus, — naudoja antropomorfizmus, t.y. apie Dievą kalba labai 
žmogiškai. Tai ryšku palyginus pasakojimą apie kūrimą Pr 2,4b-25 tek- 
ste su pasakojimu apie kūrimą Pr 1,1-2,4a tekste. Elohistinis šaltinis apie 
Dievą kalba santūriau ir pasižymi gilesne teologine įžvalga į doros 
reikalavimus. Kunigiškasis šaltinis pabrėžia genealogijas, aprašo aukas 
ir apeigas, pasižymi Sandoros teologija. Deuteronominiam šaltiniui 
būdingas pamokslo stilius (žr. Įst 5-11). 

Penkiaknygė — penkios Mozės knygos, kurias nūdien skaitome, bu- 
vo galutinai apipavidalintos V a. prieš Kristų. Jahvistinio, Elohistinio, 


Deuteronominio ir Kunigų šaltinių gijos buvo įkvėpto redaktoriaus 
suaustos į vieną knygą. Penkiaknygės kilmės samprata įgalina suvokti 
palaipsninį Šv. Rašto Mokymą apie Dievo užmojį — Apreiškimą ir 
tikėjimą. Turėdamas gilų ryšį su istorija, tikėjimas buvo nuolat gyvas ir 
pajėgus įsiminti, ko Dievas laukia iš žmogaus ir tikėjimo bendrijos. 
Penkiaknygės šaltiniai — JEDP — yra keturios Dievo įkvėptos teologi- 
jos ir liudija palaipsnį ir augantį pokalbį tarp Dievo ir žmogaus. 

Šiuolaikinė Penkiaknygės įkvėpimo samprata neneigia Mozės vaid- 
mens Penkiaknygės parašyme. Tiesa, ji nelaiko Mozės įkvėptuoju Pen- 
kiaknygės autoriumi šiuolaikine prasme. Bet ji neabejoja, kad Mozė šių 
šaltinių aprašomuose įvykiuose turėjo ypač svarbų vaidmenį kaip įsta- 
tymų leidėjas. Net vėlesni įstatai ir įsakai, paskelbti Deuteronominiame 
ir Kunigų šaltiniuose, yra laikomi Mozės palikimu. Mozė yra įstatymų 
davėjas tikra žodžio prasme, todėl ir visa vėlesnė teisėtvarka išreiškia- 
ma jo dvasioje ir jam priskiriama. Užtat, skaitant Penkiaknygę, žodžiai: 
“VIEŠPATS tarė Mozei; *...'". negali būti suprantami paraidžiui, nes 
Penkiaknygė yra šimtmečius vykusio Dievo tautos santykio su San- 
doros VIEŠPAČIU kristalizacija. 

Pakartoto Įstatymo knygoje Mozė kalba žmonėms apie Dievo išti- 
kimumą Sandorai, nepaisant jų neištikimumo, ir apie žmonių pareigą 
atsiliepti į Dievo “ištikimos meilės" darbus. Pakartoto Įstatymo knygos 
gale, Mozei jau numirus, izraeliečiai dar tebėra pakeliui į Pažado 
Žemę. Taigi Mokymas apie Dievo valią — Apreiškimas lieka atviras, 
Penkiaknygė baigiasi Dievo tautai judant link Dievo ateities akiračių. 

Įkvėptieji Penkiaknygės redaktoriai, redagavę Penkiaknygę Ba- 
bilonijos tremtyje, buvo iš kunigijos. Jie praturtino visą pasakojimą 
apie Apreiškimą, duodami jam Dievo sandorų istoriją. Pirmoji sandora 
yra Kūrimo sandora, sudaryta su Nojumi ir, per jį, su visa kūrinija, gy- 
vūnija bei pačia Žeme (žr. Pr 9,1-17). Antroji, sudaryta su Abraomu ir 
Sara, užtikrina Izraelio tautai žemę, palikuonis ir santykį su Dievu (žr. 
Pr 17,1-21). Trečioji sandora, — Sinajaus sandora, — sudaryta Mozei 
tarpininkaujant prie Sinajaus kalno, yra laikoma sandoros su protėviais 
patvirtinimu ir pratęsimu (žr. Iš 2,24). Kunigiškuoju požiūriu, nūn 
vyraujančiu Penkiaknygėje, šios sandoros yra “amžinos sandoros“, ku- 
rios negali būti panaikintos. Nepaisant žmonių silpnybės ar nuodėmės, 
sandoros santykis bendrai su žmonija ir ypač su Izraeliu lieka tvirtas, 
nes jo pagrindas yra “(ištikima Dievo) meilė“. 


PENKIAKNYGĖ 


PRADŽIOS KNYGA 


Pradžios knyga yra pirmoji Šv. Rašto knyga. Hebrajų kalba ji pra- 
sideda žodžiu “BeRešit" — “Pradžioje". Žydai ją ir vadina BeRešit kny- 
ga. O graikiškasis Septuagintos vertimas ją vadina “Genesis" — “Pra- 
džios“ vardu, nes jos turinys siejasi su pasaulio, žmonijos ir Dievo 
tautos kilme. Krikščionys, vadindami ją Pradžios knyga, seka Septua- 
gintos pavyzdžiu. Pradžios knyga priklauso Penkiaknygei — Penkių 
Mozės knygų junginiui. 

Įprasta Pradžios knygą dalyti į dvi dalis: priešistorę — 1-11 skyrius 
ir pasakojimą apie Dievo tautos pradžią — 12-50 skyrius. Tai daroma 
remiantis skirtingu siužetu ir pasakojimo savybėmis. Paviršutiniškai 
žiūrint, atrodo, kad abi dalys sudaro vientisą pasakojimą, tačiau atidžiau 
įsiskaičius atsiskleidžia žymių skirtumų. 

Pirmoji dalis, priešistorė, pasakoja apie Kūrimą ir žmonijos pradžią, 
o antroje savitai pasakojama apie istoriškos tautos kilmę — Izraelio tau- 
tos protėvius ir promotes. Priešistorėje kiekvienas pasakojimas aptaria 
Kūrėjo Dievo ir žmonių pasaulio santykių modelį, vedantį į tai, kas 
gera, ir į tai, kas bloga. Tuo tarpu pasakojimai apie protėvius ir pro- 
motes aprašo įvykius ir atsitikimus, sukūrusius Dievo tautos tapatybę. 

Istoriškasis pasakojimų apie protėvius ir promotes fonas yra 
ankstyvieji Artimųjų Rytų II prieškristinio tūkstantmečio šimtmečiai 
(2000-1500), o visos Pradžios knygos tikslas yra pasakoti apie Kūrėjo 
Dievo rūpinimąsi pasauliu — žmonija — ir paaiškinti ypatingąjį Izraelio 
tautos vaidmenį, įgyvendinant istorinį jo užmojį. Istoriškasis Abraomo ir 
Saros pašaukimas įsitraukti į Kūrėjo Dievo užmojį Pradžios knygoje yra 
lemtingas įvykis (žr. Pr 12,1-3). Žmonija, darkoma nuodėmės — au- 
gančio žmogaus nedorumo, kurio net Tvanas nenuplovė, yra bejėgė. 
Kūrėjas Dievas atskiria iš šios trapios žmonijos vieną šeimą ir ilgainiui 
išsirenka Abraomą ir Sarą, pažadėdamas, kad jie ir jų palikuonys turės 
nepaprastą istorinę paskirtį, nes per juos Dievo palaima pasieks visas 
žmonijos tautas. 


Pradžios knygoje yra daug labai svarbių tikėjimo tiesų: Dievas 
yra amžinas ir anapusinis, išmintingas ir geras; Dievas yra Kūrėjas: jis 
sukūrė ir palaiko Visatą, žmogus — vyras ir moteris — sukurtas pagal 
Dievo paveikslą ir panašumą; žmogus yra dužlus ir orus; žmogaus 
nuodėmė — įžūlus Dievo nepaisymas, nuodėmės padariniai ir žmogaus 
buklė. Nepaisant bausmės už nuodėmę, Dievas veda žmogų į susitai- 
kinimą išganymo viltimi ir palaimos pažadu. 

Abraomas gauna palaiminimą, nes tiki ir paklūsta. Jis bus palaimini- 
mas ir visoms tautoms per palikuonis Izaoką, Jokūbą ir Jokūbo sūnus 
(Pr 12,3;18,13;22,18). Ilgainiui, Mesijas, didžiausia žmonijos palaima, 
gims iš jų (Žr. Gal 3,8). 

Nors Pradžios knyga ir turi aiškų planą ir tikslą, tačiau ji yra per- 
nelyg sudėtinga, nes ją rašant dalyvavo ne vienas Mozė, bet keletas au- 
torių. Šiuolaikinis jos tyrinėjimas rodo, kad galutinė knygos redakcija 
įvyko VI a. prieš Kristų Babilonijos tremtyje. Galutinis Pradžios knygos 
įkvėptas redaktorius pasinaudojo keletu rašytinių šaltinių. Penkiaknygės 
tyrinėtojai juos vadina Jahvistiniu (arba “7""), Elohistiniu (arba “E") ir 
Kunigiškuoju (arba “P") palikimu. 

Jahvistinis palikimas yra svarbiausias šaltinis dėl savo senumo, 
mokymo ir tematinio nuoseklumo, kurį jis duoda visai Pradžios knygai. 
Taigi jis sudaro šventąją išganymo istoriją, nuolat atkreipdamas dėmesį 
į.-Dievo užmojo pasireiškimus įvykiuose ir žmonių gyvenime. Elohis- 
tinio palikimo nuotrupos buvo įkvėpto redaktoriaus įtrauktos į Jahvistinį 
pasakojimą, pavaizduojant Dievo veikimą per regėjimus ir sapnus. Elo- 
histinio palikimo pasakojimuose angelai tarpininkauja tarp Dievo ir 
žmonių. Be to, Elohistiniame šaltinyje jaučiamas reikalas apsaugoti Die- 
vo anapusiškumą. Jame vyrauja ir reiklesnis jautrumas doroviniam gy- 
venimui. O Kunigiškasis palikimas apima chronologiją, sąrašus, ge- 
nealogijas — elementus, kurie sudaro Pradžios knygos rėmus bei vienija 
jos turinį. Į Jahvistinio ir Elohistinio šaltinių medžiagą jis įterpia teisinius 
nuostatus, liečiančius šabo poilsį, apipjaustymą ir sandoras tarp Dievo ir 
Nojaus bei Dievo ir Abraomo. 

Naujajame Testamente yra daug nuorodų į Pradžios knygą: Kristus 
yra antrasis Adomas, nuodėmė ir mirtis atėjo į pasaulį per Adomą, o 
nuteisinimas ir gyvenimas per Kristų (žr. Rom 5,12-21). Nojaus arka 
tampa simboliu Bendrijos, per kurią žmonės yra apsaugomi nuo amži- 
nos mirties krikšto vandeniu (1 Pt 3,20-22). Abraomo tikėjimas laiko- 
mas pavyzdžiu visiems tikintiesiems: sūnaus Izaoko auka rodo į Kristaus, 
Dievo Sunaus, auką. Be to, Bendrijos liturgija sieja Abelio ir Abraomo 
asmenybes su Kristaus saviauka. 


Pradžios knygos metmenys: 


A. Priešistorė 1-11 

B. Tikėjimo protėviai 12-50 
Abraomas 12,1-25,18 
Izaokas ir Jokūbas 25,19-36,42 


Juozapas 371-50,26 


PRADŽIOS KNYGA 


A. PRIEŠISTORE 
Ž 
Pirmasis pasakojimas apie Kūrimą 


1* Pradžioje Dievas sukūrė dangų ir žemę. 2 Žemė gi buvo 
padrika ir dyka, tamsa gaubė bedugnę*, ir vėjas iš Dievo plazdeno 
viršum vandenų. 

3* Tuomet Dievas tarė: “Tebūna šviesa!“ Ir šviesa pasirodė. 
4 Dievas matė, kad šviesa buvo gera, ir Dievas atskyrė šviesą nuo 
tamsos. 5 Dievas pavadino šviesą Diena, o tamsą Naktimi. Atėjo va- 
karas ir išaušo rytas, pirmoji diena.* 


1,1-2,4a Šis skaitinys yra įvadas į visą Penkiaknygę. Iš pirmapradžio chaoso 
Dievas sukūrė tvarkingą pasaulį, suteikdamas žmogui — vyrui ir moteriai 
— ypatingą vietą. 

1,2 “Bedugnė": pasak senovės semitų kosmogonijos, pirmapradis vandenynas. 

1,3-5 Kūrimas žodžiu pabrėžia vispusišką Dievo suverenumą (žr. Ps 33,6) ir ro- 
do į tikėjimo tiesą, kad pasaulis buvo Dievo sukurtas iš nieko (žr. 2 Mak 
7,28). Pirmasis kūrinys yra šviesa (žr. 2 Kor 4,6), — ji prasiveržia net prieš 
saulės sukūrimą (žr. 14-18 eilutes) ir yra atskiriama nuo nakties, nesukurtos 
tamsos likučio. 

1,5 Senovėje, kaip ir nūdien, pagal žydų mąstyseną, diena prasideda saulėlydžiu. 
Dievo veiksmai kuriant pasaulį rikiuojami į šešias dienas, norint išryškinti 
šabo poilsio šventumą septintąją savaitės dieną izraeliečių religijoje. 


Pr 5,6-21 J 


6 Dievas tarė: “Tebūna skliautas* viduryje vandenų ir teatskiria 
vandenis nuo vandenų!“ 7 Dievas padarė skliautą ir atskyrė vande- 
nis, buvusius po skliautu, nuo vandenų, buvusių viršum skliauto. 
Taip ir įvyko. š Dievas pavadino skliautą Dangumi. Atėjo vakaras ir 
išaušo rytas, antroji diena. 

9 Dievas tarė: “Tebūna sutelkti vandenys po Dangumi į vieną 
vietą ir tepasirodo sausuma!“ Taip ir įvyko. 19 Dievas pavadino 
sausumą Žeme, o vandenų telkinį Jūromis.* Ir Dievas matė, kad tai 
gera. !1* Dievas tarė: “Teželdina Žemė augmeniją: augalus, duo- 
dančius sėklą, ir visų rūšių vaismedžius, nešančius žemėje vaisius 
su sėklomis!" Taip ir įvyko. 12 Žemė išželdino augmeniją: augalus, 
duodančius visų rūšių sėklą, ir visų rūšių medžius, vedančius vai- 
sius su sėklomis. Ir Dievas matė, kad tai gera. 13 Atėjo vakaras ir 
išaušo rytas, trečioji diena. 

14 Dievas tarė: “Tebūna šviesuliai dangaus skliaute dienai nuo 
nakties atskirti! Teženklina jie šventes, dienas ir metus, 15 tebūna jie 
šviesuliai dangaus skliaute žemei apšviesti!" Taip ir įvyko. 16 Dievas 
padarė du didžiulius šviesulius — didesnijį šviesulį dienai valdyti 
ir mažesnįjį šviesulį nakčiai valdyti — ir žvaigždes. !7 Dievas sudėjo 
juos į dangaus skliautą šviesti žemei, 18 valdyti dieną bei naktį ir 
atskirti šviesą nuo tamsos. Ir Dievas matė, kad tai gera. 19 Atėjo 
vakaras ir išaušo rytas, ketvirtoji diena. 

20 Dievas tarė: “Teknibžda vandenys nuo gyvūnų daugybės, 
teskraido paukščiai viršum žemės po dangaus skliautu!" Taip ir 
įvyko. 2! Dievas sukūrė didžiąsias jūros pabaisas bei visus judančius 
visų rūšių gyvūnus, kurie knibžda vandenyse, ir visus visų rūšių 


1,6-8 “Skliautas": buvo laikoma, kad erdvė yra standus skliautas, pajėgus atskir- 
ti vandenis. 

1,9-10 Jūroms, pirmapradžio chaoso likučiams, buvo duotos ribos prie Žemės 
pakraščių (žr. Ps 139,9; Pat 8,29), kur jos nesiliauja grasinti Dievo kūrini- 
jai (Žr. Ps 104,7-9). 

1,11-12 Augmenija buvo Dievo sukurta tik netiesiogiai, — Kūrėjo įsakymas davė 
motinai žemei galią būti vaisinga. 

1,14-19 Saulė, mėnulis ir žvaigždės nėra dievai. Žmogaus likimo jie nelemia, 
kaip buvo tikima senovėje. Jie yra tik šviesuliai! 


6 Pr 1,22-31 


sparnuočius. Ir Dievas matė, kad tai gera. 22 Dievas palaimino juos, 
tardamas: “Būkite vaisingi ir dauginkitės! Pripildykite jūrų vande- 
nis, 0 paukščiai tesidaugina žemėje!“ 23 Atėjo vakaras ir išaušo ry- 
tas, penktoji diena. 

24 Dievas tarė: “Tepagimdo žemė visas rūšis gyvūnų: galvijus, 
roplius ir visų rūšių laukinius gyvulius!“ Taip ir įvyko. 25 Dievas 
padarė visų rūšių laukinius žemės gyvulius, visų rūšių galvijus ir 
visas žemės roplių rūšis. Ir Dievas matė, kad tai gera. 

26* Tuomet Dievas tarė: “Padarykime žmogų pagal mūsų pa- 
veikslą ir panašumą; tevaldo jie* ir jūros žuvis, ir pądangių spar- 
nuočius, ir galvijus, ir visus laukinius žemės gyvulius, ir visus Že- 
mėje šliaužiojančius roplius!“ 


27 Dievas sukūrė žmogų pagal savo paveikslą, 
pagal savo paveikslą sukūrė jį; 
vyrą ir moterį; sukūrė juos.* 


28 Dievas juos palaimino, tardamas: “Būkite vaisingi ir daugin- 
kitės, pripildykite žemę ir valdykite ją! Viešpataukite ir jūros žu- 
vims, ir padangių paukščiams, ir visiems žemėje judantiems gy- 
vūnams. 

29 Dievas tarė: “Štai aš jums daviau visus, visoje žemėje sėklą 
teikiančius augalus ir visus medžius, kurie veda vaisius su sėklo- 
mis; jie bus jums maistas. 30 O visiems laukų gyvuliams, visiems pa- 
dangių paukščiams, ir visiems žeme rėpliojantiems gyvūnams, tu- 
rintiems gyvybės alsavimą, (daviau) maistui visus žaliuosius 
augalus". Taip ir įvyko. 31 Dievas apžvelgė visa, ką buvo padaręs, ir 
iš tikrųjų matė, kad buvo labai gera. Atėjo vakaras ir išaušo rytas, 
šeštoji diena. 


1,26 Iškilmingas Dievo pareiškimas pabrėžia, kad žmogaus sukūrimas yra Kūri- 
mo viršūnė. Daugiskaita “mes" ir “mūsų" turbūt yra užuomina į dangiško 
Dievo dvaro būtybes (žr. 1 Kar 22,19; Job 1,6). “Paveikslas" ir “panašumas" 
ne fizinis, bet dvasinis giminingumas ir užduotis apreikšti Dievo vieš- 
patavimą žemėje, panašiai kaip vaikas apreiškia tėvus (žr. Pr 5,3). “...teval- 
do jie": žmonės, arba žmonija. 

1,27 “...juos": vyrą ir moterį. 


Pr 2,1-9 


1 Taip buvo atbaigti dangus ir žemė bei visa jų galybė. 2 Kadan- 
gi septintą dieną Dievas buvo užbaigęs darbus, kuriais buvo 
užsiėmęs, jis ilsėjosi septintą dieną nuo visų darbų, kuriuos buvo at- 
likęs. 3 Dievas palaimino septintąją dieną ir padarė ją šventą, nes tą 
dieną jis ilsėjosi nuo visų kūrimo darbų. 

4 Toks yra pasakojimas apie dangų ir žemę, kai jie buvo sukurti. 


Antrasis pasakojimas apie Kūrimą 


*T4 dieną, kai VIEŠPATS Dievas padarė žemę ir dangų, 5 kai 
žemės laukuose dar nebuvo jokių krūmokšnių ir dar nebuvo išdy- 
gusi jokia laukų žolė, nes VIEŠPATS Dievas dar nebuvo siuntęs 
žemėn lietaus, ir žmogaus dar nebuvo dirvai arti, 6 tik versmė 
trykšdavo iš žemės ir drėkindavo visą dirvos paviršių, — 7 tuomet 
VIEŠPATS Dievas padarė žmogų iš žemės dulkių* ir įkvėpė jam į 
nosį gyvybės alsavimą. Taip žmogus tapo gyva būtybė. 

8 VIEŠPATS Dievas užveisė sodą Edene,* rytuose, ir ten įkur- 
dino žmogų, kurį buvo padaręs. ? Iš žemės VIEŠPATS Dievas 
išaugino įvairių medžių, gražių akims ir gerų maistui, su gyvybės 
medžiu sodo viduryje ir gero bei pikto pažinimo medžiu. 


2,4b-25 Šio skaitinio pagrindinis turinys yra žmogaus — vyro ir moters — 
sukūrimas. Jis yra daug senesnis už Pr 1,1-2,4a pasakojimą apie Kūrimą. 
Pasak jo, Dievas sukūrė žmogų anksčiau negu kitus savo kūrinius, sukurtus 
žmogaus labui. 

2,7 Dievas vaizduojamas puodžiumi, lipdančiu žmogaus kūną iš molio. Hebrajų 
kalboje žaidžiama žodžiais “Adam" — žmogus ir “adama" — žemė. 
“Adam" dar nėra tikrinis daiktavardis, bet raiškus žodis, vaizdžiai susiejan- 
tis “adam/žmogų" su “adama/žeme." Žemė — dužli, dužlus žmogus, nes 
yra Žeminis, arba Žemės vaikas. “Gyvybės alsavimas" iš Dievo, padarantis 
Žemės vaiką didingą, vaizduojamas alsavimu. “Gyva būtybė", arba gyvūnas 
su gyvybės alsavimu/siela. 

2,8 “Edenas": čia vartojamas pietinės Mesopotamijos sričiai paženklinti. Pats 
žodis yra iš sumerų kalbos ir reiškia “derlingą lygumą". Panašiai skamban- 
tis hebrajų kalbos žodis reiškia "malonumą". Todėl Edeno sodas buvo 
suprastas kaip “Malonumų sodas“, mums žinomas kaip Rojus. 

10* Upė išsilieja Edene sodui drėkinti. Už sodo ji skiriasi į ke- 
turias upes. !! Pirmosios vardas yra Pišonas. Tai toji, vingiuojanti per 
visą Havilos kraštą, kuriame yra aukso. (12 To krašto auksas yra 
rinktinis. Ten yra ir bdelio bei lazurito.) 13 Antrosios upės vardas yra 
Gihonas. Tai toji, kuri vingiuoja per visą Kušo kraštą. !4 Trečiosios 
upės vardas yra Tigris. Tai toji, kuri teka į rytus nuo Asirijos. O 
ketvirtoji upė yra Eufratas. 

15 VIEŠPATS Dievas paėmė žmogų ir apgyvendino jį Edeno 
sode, kad jį dirbtų ir juo rūpintųsi. 16 Ir įsakė žmogui VIEŠPATS 
Dievas, tardamas: “Nuo visų sodo medžių tau leista valgyti, !7 bet 
nuo gero bei pikto pažinimo medžio tau neleista valgyti, nes kai tik 
nuo jo užvalgysi, turėsi mirti". 

Iš VIEŠPATS Dievas tarė: “Negera žmogui būti vienam. Pa- 
darysiu jam tinkamą bendrininką“. 19 Taigi VIEŠPATS Dievas padarė 
iš žemės visus laukinius gyvulius bei visus padangių paukščius ir 
atvedė juos pas žmogų pamatyti, kaip jis juos pavadins. Kokiu var- 
du žmogus pavadintų kiekvieną gyvą būtybę, toks turės būti jos var- 
das. 20 Žmogus davė vardus visiems galvijams, visiems padangių 
paukščiams ir visiems laukiniams žvėrims, tačiau sau tinkamo ben- 
drininko nesurado. 

21 Tuomet VIEŠPATS Dievas užmigdė žmogų giliu miegu ir, 
jam miegant, išėmė vieną jo šonkaulių, o jo vietą užpildė raumeni - 
mis. 22 O iš šonkaulio, kurį VIEŠPATS Dievas buvo išėmęs iš žmo- 
gaus, padarė moterį ir atvedė ją pas žmogų. 3* O žmogus ištarė: 


“Ši pagaliau yra kaulas mano kaulų 
ir kūnas mano kuno. 

Ši bus vadinama Moterimi, 

nes iš jos Vyro ji buvo paimta". 


2,10-14 “Išsilieja": per potvynį išeina iš savo vagos. Edenas, pasak šio skaitinio, 
yra arti Persijos įlankos, kur Tigris ir Eufratas susijungia su dviem kitom 
srovėm, sudarydamos vieną upę. Kušo kraštas čia ir Pr 10,8 tekste yra ne 
Etiopija (Nubia), bet kasitų šalis į rytus nuo Mesopotamijos. 

2,23 Hebraiškame tekste žaidžiama dviem panašiai skambančiais žodžiais: “iša" 


— moteris ir "iš" — vyras. Lietuviškai vysk. A Baranauskas bandė šį 
skambesį išreikšti “vyrienė" ir “vyras" vertimu. Liuteris — “Mšnnin" ir 
“Mann". Angliškai — “woman" ir “man". Įkvėptasis autorius pabrėžia, kad 


vyras ir moteris turi tą pačią prigimtį: abu yra stiprūs/orus, nes dalijasi "kaulo 
stiprumu“, abu yra dužlūs, nes dalijasi “kūno trapumu". 

24 Todėl vyras palieka savo tėvą ir motiną, glaudžiasi prie savo 
žmonos, ir jie tampa vienu kūnu.* 

25 Jiedu buvo nuogi, žmogus ir jo Žmona, tačiau jie nejautė 
jokios gėdos. 


2 
Pasakojimas apie nupuolimą: Pikto kilmė 


1 O žaltys buvo suktesnis už visus kitus laukinius gyvulius, ku- 
riuos VIEŠPATS Dievas buvo padaręs. Jis paklausė moterį: “Ar 
tikrai Dievas sakė: “Nevalgykite nuo jokio medžio sode!'?* 2 Mo- 
teris atsakė žalčiui: “Vaisius sodo medžių mes galime valgyti. 3 Tik 
apie vaisių medžio sodo viduryje Dievas sakė: Jūs nuo jo neval- 
gysite nei jo liesite, kad nemirtumėte!'" + Bet žaltys tarė moteriai: 
“Jūs tikrai nemirsite! 5 Ne! Dievas gerai žino, kad kai tik jo užval- 
gysite, atsivers jums akys, ir jūs būsite kaip Dievas,* kuris žino, kas 
gera ir kas pikta". * Kai moteris pamatė, kad tas medis buvo geras 
maistui, kad jis buvo žavus akims ir kad tas medis žadėjo duoti 
išminties, ji skynėsi jo vaisių ir valgė, davė jo ir savo vyrui, bu- 
vusiam su ja, ir jis valgė. 7 Tuomet abiejų akys atsivėrė ir jiedu su- 
prato esą nuogi. Jie susiuvo figmedžio lapus ir pasidarė sau juos- 
mens aprišalus. 

8 Išgirdę garsą VIEŠPATIES Dievo, vaikščiojančio sode 
pavakario vėjeliui* dvelkiant, žmogus ir jo žmona pasislėpė nuo 
VIEŠPATIES Dievo veido tarp sodo medžių. ? Bet VIEŠPATS Die- 
vas pašaukė žmogų ir paklausė: “Kur tu esi?“ 10 Jis atsiliepė: “Iš- 
girdau tavo garsą sode ir nusigandau, nes buvau nuogas, todėl pasi- 
slėpiau". !! (Dievas) jo klausė: “Kas gi tau pasakė, kad tu nuogas? 
Ar valgei vaisių nuo medžio, kurio vaisių buvau tau įsakęs neval- 
gyti?" 12 Žmogus atsakė: “Moteris, kurią tu man davei būti su ma- 
nim, man davė vaisių nuo to medžio, aš ir valgiau“. 13 VIEŠPATS 


2,24 “Vienu kūnu": įkvėptasis autorius pabrėžia, kad moterystės ryšys yra Kūrėjo 
dovana. 

3,5 “...kaip Dievas žino“, arba “...kaip dievai, kurie žino“, nes žodis “Elohim" 
gali reikšti ir tikrąjį Dievą ir pagonių dievus. 

3,8 Palestinoje, prieš saulei leidžiantis, ima pūsti nuo jūros gaivus vėjas. 

Dievas kreipėsi į moterį: “Kodėl tu taip padarei?" Moteris atsakė: 
“Žaltys mane apgavo, aš ir valgiau". 


14 VIEŠPATS Dievas tarė žalčiui: 
“Kadangi tu tai padarei, 
esi prakeiktas 
tarp visų gyvulių ir 
tarp visų Žvėrių. 
Ant pilvo šliaužiosi 
ir dulkes ėsi 
visas savo gyvenimo dienas. 
15 Aš sukelsiu priešiškumą 
tarp tavęs ir moters, 
tarp tavo palikuonių ir jos palikuonių; 
jis kirs tau per galvą, 
o tu kirsi jam į kulnį".* 


16 O moteriai jis tarė: 
“Aš padauginsiu tavo skausmus ir nėštumą, — 
skausme gimdysi vaikus, — 
bet aistringai geisi savo vyro, 
ir jis bus tavo galva“. 


17 O žmogui jis tarė: 
“Kadangi tu paklausei savo žmonos balso 
ir valgei nuo medžio, 
apie kurį buvau tau įsakęs 
“Nuo jo nevalgysi!', 
tebūna už tai pasmerkta žemė, — 


3,15 “Jis kirs tau per galvą, o tu kirsi jam į kulnį": kadangi šis įvardis nurodo į 
kolektyvinį daiktavardį — "palikuonis", t.y. moters palikuonis daugiskaito- 
je — tikslesnis įkvėptojo autoriaus žodžių vertimas būtų: “Jie kirs tau per 
galvą...". Tačiau vėlesnė teologija čia matė kur kas daugiau negu 
priešiškumą tarp žalčių ir žmonių. Ilgainiui žaltys buvo suprastas kaip šė- 
tonas (žr. Išm 2,24; Jn 8,44; Apr 12,9; 20,2), kurio būsimą nugalėjimą — 
sutriuškinimą vaizduoja galvos ir kulnies kontrastas. Kadangi “pasirodė Die- 
vo Sūnus, kad velnio darbus sugriautų“ (1 Jn 3,8), šis tekstas gali būti 
laikomas pirmuoju Atpirkėjo pažadų nupuolusiai žmonijai. 

triusu maitinsies iš jos 
visas savo gyvenimo dienas. 
Iš Erškėčius ir usnis tau ji želdins, 
maitinsies laukų augalais. 
19 Savo veido prakaitu valgysi duoną, 
kol sugrįši žemėn, 
nes iš jos buvai paimtas. 
Juk tu dulkė esi 
ir į dulkę sugrįši!" 


20* Žmogus pavadino savo žmoną Eva, nes ji buvo visų gyvųjų 
motina. 2! VIEŠPATS Dievas padarė drabužius iš kailių žmogui bei 
jo Žmonai ir juos aprengė. 

22 Tuomet VIEŠPATS Dievas tarė: “Tik pažiūrėk! Žmogus tapo 
kaip vienas iš mūsų, žinantis gera ir pikta. Kad tik jis kartais ne- 
tiestų savo rankos, nepasiimtų ir nuo gyvybės medžio, valgytų ir 
gyventų amžinai!..." — 2 Todėl VIEŠPATS Dievas išsiuntė jį iš 
Edeno sodo dirbti žemės, iš kurios jis buvo paimtas. 24 Išvaręs 
žmogų, jis pastatė į rytus nuo Edeno sodo kerubus ir liepsna švyt- 
ruojantį kalaviją* kelio prie gyvybės medžio saugoti. 


4 
Kainas ir Abelis 


I* Žmogus pažino savo žmoną Evą, ji pradėjo ir pagimdė Kai- 
ną. “VIEŠPATIES padedama, gavau berniuką: — ji pasakė. 2 Po to 
ji pagimdė jo brolį Abelį. Abelis tapo aviganiu, o Kainas žemdirbiu. 
3 Laikui bėgant, Kainas aukojo VIEŠPAČIUI žemės derliaus atnašą, 
*0 Abelis savo ruožtu aukojo rinktines savo kaimenės pirmienas. 
VIEŠPATS maloniai pažvelgė į Abelį ir jo atnašą, 5 bet į Kainą ir 
jo atnašą nepažvelgė. Todėl Kainas buvo labai piktas ir prislėgtas. 


3,20 Ši eilutė, atrodo, yra ne savo vietoje. Ji yra prasmingesnė po 24-osios 
eilutės. Hebraiškasis Evos vardas “Hawwa" yra giminingas žodžiui “haj/ja" 


— gyvasis/oji. 
3,24 “Liepsna švytruojantis kalavijas": žaibas. 
4,1 Vardas “Kainas" hebrajų kalba — “Oajin" — ir “gavau berniuką" — "gan- 


iti" sudaro žodžių žaismą. 

6 VIEŠPATS užkalbino Kainą: “Dėl ko tau taip pikta? Kodėl esi 
taip prislėgtas? 7 Jei gera darai, argi nebūsi pripažintas? Bet jei 
gero nedarai, prie durų iš pasalų tykoja nuodėmė.* Ji geidžia tavęs, 
bet tu gali ją įveikti“. 

8 Kainas tarė savo broliui Abeliui: “Išeikime į lauką..." Pasie- 
kus lauką, Kainas pakilo prieš savo brolį ir jį užmušė. ? Tuomet 
VIEŠPATS paklausė Kainą: “Kurgi tavo brolis Abelis?“ “Nežinau! 
Argi aš esu savo brolio sargas!?" — jis atsakė. 10 O VIEŠPATS jam 
tarė: “Ką tu padarei? Tavo brolio kraujas šaukiasi į mane iš žemės! 
11 Todėl būk prakeiktas toli nuo žemės, kuri atvėrė savo burną pri- 
imti tavo brolio kraują iš tavo rankos. 12 Kai tu dirbsi žemę, ji ne- 
beduos tau daugiau savo derliaus. Tu būsi bėglys ir klajūnas žemė- 
je". 13 Kainas atsakė VIEŠPAČIUI: “Per daug didelė man bausmė, 
jos pakelti negaliu! 14 Šiandien išvarei mane nuo žemės, aš turiu 
slėptis nuo tavo veido ir tapti bėgliu bei klajūnu žemėje, — kas tik 
mane sutiks, galės mane užmušti". 15 Tuomet VIEŠPATS jam tarė: 
“Taip nebus! Jei kas užmuštų Kainą, už Kainą bus atkeršyta septy- 
nis kartus". Ir VIEŠPATS paženklino Kainą žyme,* kad kas nors, jį 
užtikęs, neužmuštų. 16 Po to Kainas paliko VIEŠPATIES artumą ir 
apsigyveno Nodo krašte, į rytus nuo Edeno. 


Kaino palikuonys 


17* Kainas pažino savo žmoną, ji pradėjo ir pagimdė Enochą. 
Po to jis pastatė miestą, kurį pavadino Enochu, savo sūnaus Eno- 
cho vardu. 1š Enochui gimė Iradas, Iradas buvo Mehujaelio tėvas, 
Mehujaelis — Metušaelio tėvas, ir Metušaelis — Lamecho tėvas. 
19 Lamechas vedė dvi žmonas. Vienos vardas buvo Ada, o kitos 
vardas Zila. 2? Ada pagimdė Jabalį. Jis buvo protėvis visų, kurie gy- 
vena palapinėse ir laiko kaimenes. 2! Jo brolis buvo Jubalas. Jis bu- 


4,7 Nuodėmė vaizduojama kaip piktoji dvasia. 

4,15 “Žymė": turbūt tatuiruotė. Tatuiruotę odoje naudojo visais laikais Artimųjų 
Rytų dykumų gentys kaip klano ženklą. 

4,16 “Nodo kraštas": ne geografinis vardas, tik “Klajoklių kraštas“. 

4,17-22 12-16 eilutėse Kainas vaizduojamas kaip klajoklių tautelių prototipas. 
Šiame tekste įkvėptasis autorius perduoda kitą seną pasakojimą apie Kainą, 
darantį jį protėviu sėslių tautų, turinčių aukštesnę medžiaginę kultūrą. 

vo protėvis visų, kurie valdo lyrą ir dūdą. 22 Zila savo ruožtu pa- 
gimdė Tubal-Kainą, kuris kaldavo visokius žalvario ir geležies 
įrankius. Tubal-Kaino sesuo buvo Naama. 


23 Lamechas sakydavo savo žmonoms: 
“Ada ir Zila, klausykitės mano balso; 
jūs, Lamecho žmonos, išgirskite mano žodžius: 
užmušiau žmogų už žaizdą, 
bernioką už įdrėskimą. 
24 Jei už Kainą atkeršijama septyngubai, 
tai už Lamechą septyniasdešimt kartų septyngubai". 


Setas ir jo palikuonys 


25* Adomas vėl pažino savo žmoną, ji pagimdė sūnų ir pavadi- 
no jį Setu, nes ji sakė: “Dievas parūpino man kitą palikuonį vieton 
Abelio, kadangi Kainas jį užmušė". 26 Ir Setui gimė sūnus, kurį jis 
pavadino Enošu. Tuo metu žmonės pradėjo šauktis VIEŠPATIES 
vardu. 

5 * 


Žmonijos kartos nuo Adomo lig Nojaus 


1 Toks yra Adomo kartų sąrašas. Kai Dievas sukūrė žmogų, jis 
padarė jį panašų į Dievą. 2 Kaip vyrą ir moterį juos sukūrė. Kai jie 
buvo sukurti, jis juos palaimino ir davė jiems vardą Žmonija. 

3 Adomas buvo šimto tridešimties metų, kai jam gimė sūnus, 
panašus į jį, pagal jo paveikslą, ir pavadino jį Setu. * Adomas po to, 


4,25-26 “...parūpino": hebraiškai “šat" — žodžių žaismas su “Šet(u)". “Enošas": 
hebraiškai "Adomo" (žmogus) sinonimas. “Tuo metu ... VIEŠPATIES, t.y. 
Jahvės, vardu": žmonės pradėjo šauktis Dievo jo apreikštu — asmenišku 
vardu. Seniausias Penkiaknygės šaltinis, vadinamas Jahvistiniu, vartoja 
Jahvės vardą (mūsų verčiamą ir rašomą didžiąja raide VIEŠPATS) prieš Mo- 
zės laikus. Kitas senas šaltinis — Elohistinis (vartoja žodį Elohim — 
“Dievas" vietoje Jahvės prieš Mozės laikotarpį) laiko Mozę pirmuoju 
žmogumi, kuris šaukėsi Dievo VIEŠPATIES vardu. Žr. Iš 3,13-14. 

5,1-32 Nors šis skyrius ir priklauso gana vėlyvam Penkiaknygės šaltiniui — VI 
a. prieš Kristų Kunigiškajam autoriui, — jo turinį sudaro pernelyg senas 

kai jis tapo Seto tėvu, gyveno aštuonis šimtus metų ir jam gimė 
sūnų bei dukterų. 5 Taigi viso Adomas gyveno devynis šimtus tris- 
dešimt metų. Po to jis mirė. 

6 Setas buvo šimto penkerių metų, kai jam gimė Enošas. 7Eno- 
šui gimus, Setas gyveno aštuonis šimtus septynerius metus ir jam 
gimė sūnų bei dukterų. š Taigi viso Setas gyveno devynis šimtus 
dvylika metų. Po to jis mirė. 

9 Enošas buvo devyniasdešimties metų amžiaus, kai jam gimė 
Kenanas. 10 Kenanui gimus, Enošas gyveno aštuonis šimtus penkio- 
lika metų ir jam gimė sūnų bei dukterų. !! Taigi viso Enošas gyve- 
no devynis šimtus penkerius metus. Po to jis mirė. 

12 Kenanas buvo septyniasdešimties metų, kai jam gimė Maha- 
lalelis. 13 Mahalaleliui gimus, Kenanas gyveno aštuonis šimtus ke- 
turiasdešimt metų ir jam gimė sūnų bei dukterų. 14 Taigi viso Ke- 
nanas gyveno devynis šimtus dešimt metų. Po to jis mirė. 

15 Mahalalelis buvo šešiadešimt penkerių metų, kai jam gimė 
Jaredas. 16 Jaredui gimus, Mahalalelis gyveno aštuonis šimtus tris- 
dešimt metų ir jam gimė sūnų bei dukterų. !7 Taigi viso Maha- 
lalelis gyveno aštuonis šimtus devyniasdešimt penkerius metus. Po 
to jis mirė. 

18 Jaredas buvo šimto šešiadešimt dvejų metų, kai jam gimė 
Enochas. 1? Enochui gimus, Jaredas gyveno aštuonis šimtus metų ir 
jam gimė sūnų bei dukterų. 20 Taigi viso Jaredas gyveno devynis 
šimtus šešiasdešimt dvejus metus. Po to jis mirė. 

21 Enochas buvo šešiasdešimt penkerių metų amžiaus, kai jam 
gimė Metušelahas. 22 Metušelahui gimus, Enochas ėjo su Dievu tris 
šimtus metų ir jam gimė sūnų bei dukterų. 23 Taigi viso Enochas gy- 
veno tris šimtus šešiasdešimt penkerius metus. 24 Enochas ėjo su 
Dievu.* Po to jo nebebuvo, nes Dievas jį paėmė. 


Babilonijos — sumerų ir hebrajų — istorijos kraitis. Jo pagrindinis tikslas 
yra sujungti kartas tarp Adomo ir Abraomo (žr. Pr 11,10-26). Adomo pa- 
likuonių kilmė siejama su Setu, bet keletas vardų Kaino kartų sąraše turi 
tuos pačius, arba bent panašius vardus (žr. Pr 4,17-26). Pernelyg ilga šių 
dešimties protėvių gyvenimo trukmė nėra istoriška, bet turi teologinę 
reikšmę. Ir babiloniečiai turi sąrašą dešimties karalių, valdžiusių prieš Tvaną, 
kurių gyvenimo trukmė nepaprastai ilga. 

5,24 Užuot įprastai pasakius, “Po to jis mirė", skaitome: “Enochas ėjo su Die- 
vu". Nuoroda, kad Enochas nemirė, bet kaip Elijas buvo paimtas gyvas į 
Dievo buveinę (žr. 2 Kar 11-12). 

25 Metušelahas buvo šimto aštuoniasdešimt septynerių metų, kai 
jam gimė Lamechas. 26 Lamechui gimus, Metušelahas gyveno sep- 
tynis šimtus aštuoniasdešimt dvejus metus ir jam gimė sūnų bei 
dukterų. 27 Taigi viso Metušelahas gyveno devynis šimtus šešias- 
dešimt devynerius metus. Po to jis mirė. 

28 Lamechas buvo šimto aštuoniasdešimt dvejų metų, kai jam 
gimė sūnus. 2? Jis pavadino jį Nojumi,* tardamas: “Iš tos pačios že- 
mės, kurią VIEŠPATS prakeikė, šis atneš mums atgaivos nuo mūsų 
darbų ir mūsų rankų triūso“. 30 Nojui gimus, Lamechas gyveno 
penkis šimtus devyniasdešimt penkerius metus ir jam gimė sūnų bei 
dukterų. 3! Taigi viso Lamechas gyveno septynis šimtus septynias- 
dešimt septynerius metus. Po to jis mirė. 

32 Nojus buvo penkių šimtų metų, kai jam gimė Šemas, Hamas 
ir Jafetas. 


6 
Įžanga į pasakojimą apie Tvaną 


1* Kai žemėje Žmonės pradėjo daugėti ir jiems gimė dukterys, 
2 Dievo sūnūs,* žiūrėdami į jas, matė kokios jos buvo gražios ir ėmė 
iš jų sau žmonomis tas, kurios jiems patiko. * Tuomet VIEŠPATS 
tarė: “Mano dvasia* nepasiliks amžinai žmoguje, nes jis yra ir kū- 


5,29 Nojaus vardas hebraiškame tekste sudaro žodžių žaismą: daiktavardis 
“Noah" — atgaiva, paguoda — ir “jenahamenu" — atneš mums atgaivą. Žo- 
džių žaismas susieja ir bausmę, Dievo uždėtą žemei už žmogaus nuodėmę 
(žr. Pr 3,17-19), ir Nojaus sėkmę žemdirbystėje, ypač veisiant vynuogynus 
vynui daryti (žr. Pr 9,20-21). 

6,1-4 Atrodo, kad šis tekstas yra senos legendos nuotrupa, paskolinta iš senovės 
mitologijos. Įkvėptasis autorius įterpia jį į savo pasakojimą ne tik norėdamas 
papasakoti apie priešistorinius Palestinos milžinus, kuriuos izraeliečiai 
vadino “nefilim", bet ir kaip įžangą į pasakojimą apie Tvano priežastį — 
nuolat didėjantį žmonijos nedorumą. 

6,2 “Dievo sūnūs": pažodžiui “dievų sūnūs", t.y. dangiškos būtybės mitologijoje. 

6,3 “Mano dvasia": gyvybės alsavimas, apie kurį kalba Pr 2,7. “Jo dienos... 
metai": turbūt laiko tarpas prieš žmonijos sunaikinimą Tvanu, o ne pavienio 
Žmogaus gyvenimo trukmė ateityje. 

nas. Tebūna jų dienos šimtas dvidešimt metų“. + Tomis dienomis, 
— kaip ir vėliau,* — po to, kai Dievo sūnūs susijungė su Žmonių 
dukterimis, žemėje pasirodė milžinai. Jie buvo senovės galiūnai, 
garsus vyrai. 


Pasakojimas apie Tvaną 


5* VIEŠPATS matė koks didelis buvo žmonių nedorumas 
žemėje ir kaip kiekvienas užmojis, sumanytas jų širdyse, linko visą 
laiką tik į pikta. 6 Ir VIEŠPATS gailėjosi sukūręs žmogų/ žemėje, ir 
jam gėlė širdį. 7 VIEŠPATS tarė: “Nušluosiu nuo žemės veido 
žmones, kuriuos sukūriau, — žmones drauge su gyvuliais, ropliais 
ir padangių paukščiais, — nes gailiuosi juos padaręs“. š Bet Nojus 
rado malonę Dievo akyse. 

> Tokie yra Nojaus palikuonys. Nojus buvo teisus vyras, savo 
kartoje be dėmės, nes Nojus ėjo su Dievu. 10 Nojui gimė trys sūnūs: 
Šemas, Hamas ir Jafetas. 

11 Betgi Dievo akyse žemė buvo sugedusi ir pilna smurto. 
12 Dievas matė, kad žemė buvo sugedusi, nes visi marieji buvo su- 
darkę savo kelius žemėje. 13 Tuomet Dievas tarė Nojui: “Aš nu- 
sprendžiau padaryti galą visiems mariesiems, nes per juos Žemė 
prisipildė smurto, — tikėk manim, sunaikinsiu juos drauge su žeme. 
14 Statyk sau arką iš gofero* medžių, padaryk arkoje perdaras ir 


6,4 “Kaip ir vėliau": Pasak Sk 13,33, kai izraeliečiai veržėsi į Palestiną ir rado 
ten aukštus vietinius “anakim" — milžinus, juos tapatino su nefilimais. Žr. 
Įst 2,10-11. Turbūt milžiniškų akmenų statiniai Palestinoje buvo priskirti 
milžinų rasei, kuriai, ateivių manymu, priklausė antžmogiška, pusiau 
dieviška jėga. “Senovės galiūnai": legendiniai senovės mitologijos asmenys. 

6,5-8,22 Pasakojimas apie Tvaną yra supintas iš dviejų atskirų šaltinių: Jahvis- 
tinio (J) ir Kunigiškojo (P). Užtat jame yra pasikartojimų (pvz.: Pr 6,13- 
22/7 ir 7,1-5/P), prieštaravimų (pvz.: kalbant apie įvairių gyvulių, paimtų į 
arką skaičių — Pr 6,19-20; 7,14-16/P ir 7,2-3/3; kalbant apie Tvano trukmę 
— 8,3-5.13-14/P ir 7,4.10.12.17b; 8,6.10.12/J). Abu šaltiniai — Jahvistinis 
ir Kunigiškasis remiasi senoviniu Mesopotamijos tvano pasakojimu, išsaugo- 
tu vienuoliktoje Gilgamešo epo lentelėje. Pastarasis kai kuriais požvilgiais 
yra pemelyg panašus į Šv. Rašto pasakojimą, bet kai kuriais — perdėm 
skirtingas. 

6,14 “...iš gofero medžių": nežinomas medis, tik vieną kartą minimas Šv. Rašte. 
“Goferas" yra tik jo hebraiškas pavadinimas. 

užglaistyk ją iš vidaus ir iš lauko derva. 15* Šitokią ją padirbsi: 
arkos ilgis bus trys šimtai uolekčių, jos plotis penkiasdešimt uo- 
lekčių ir aukštis trisdešimt uolekčių. 16 Padaryk stoglangį* arkai ir 
užbaik arką vienu uolekčių viršum jo. Įtaisyk arkos šone angą ir 
pastatyk arką su žemutiniu, antruoju ir trečiuoju deniu. !7 Tikėk 
manim, užliesiu tvanu — vandenimis žemę po dangumi sunaikinti 
visiems mariesiems, turintiems gyvybės alsavimą. Visa, kas žemėje, 
pražus. !š Bet su tavimi sudarysiu sandorą, — tu, tavo sūnūs, tavo 
žmona, ir tavo sūnų žmonos įeisite į arką. 1? O iš visų gyvūnų, visų 
mariųjų, įvesk į arką po du — patiną ir patelę, kad jie išliktų gyvi 
drauge su tavimi. 20 Iš paukščių pagal jų rūšį, gyvulių pagal jų rūšį, 
visų žemės roplių pagal jų rūšį, — iš visų po du įeis su tavimi, kad 
išliktų gyvi. 2! Taip pat apsirūpink įvairiu maistu, tinkamu valgyti, 
ir jį pakrauk, kad būtų maisto atsargų tau ir jiems“. 

22 Nojus tai padarė. Kaip Dievas buvo jam įsakęs, jis taip ir 
padarė. 

7 


1! Tuomet VIEŠPATS tarė Nojui: “Eik į arką su visa savo šei- 
ma, nes iš šios kartos tik tave vieną radau teisų savo akivaizdoje. 
2 Paimk su savimi po septynias poras visų švariųjų* gyvulių, pati- 
nus ir pateles, 0 visų nešvariųjų* gyvulių po vieną porą, patiną ir 
patelę. 3 Taip pat po septynias poras padangių paukščių, patinus ir 
pateles, kad išliktų jų rūšis gyva visoje žemėje. * Juk už septyneto 
dienų siųsiu žemėn lietų keturiasdešimt dienų bei keturiasdešimt 
naktų ir visus gyvūnus, kuriuos padariau, nušluosiu nuo žemės vei- 
do". 5 Ir Nojus taip padarė, kaip Dievas buvo jam įsakęs. 


6,15 Nojaus arkos matmenys buvo maždaug 156 m pločio, 26 m ilgio, ir 16 m 
aukščio. Gilgamešo epo pasakojime arka buvo kūbo formos: ilgis plotis ir 
aukštis buvo 120 uolekčių — apie 60 m. 

6,16 “Stoglangis": hebraiškas žodis “sohar" tik vieną kartą tepasirodo Šv. Rašte 
ir verčiamas "stoglangis", arba “stogas". Turbūt juo paženklinama atvira vie- 
ta prie pat arkos viršaus orui ir šviesai įleisti. 

7,2 Gyvulių skirstymas į švarius ir nešvarius rėmėsi ne jų prigimtimi, bet jų tin- 
kamumu aukoms. Atrodo, kad gyvuliai, kuriuos pagonys aukodavo kaip at- 
našas stabų garbinimo apeigose, buvo laikomi nešvariais, t.y. netinkami kaip 
atnašos Viešpačiui pagarbinti. 

6 Nojus buvo šešių šimtų metų, kai atėjo tvanas ir vandenys 
užliejo žemę. 7 Tuomet Nojus drauge su savo sūnumis, savo žmona 
ir savo sūnų žmonomis įėjo į arką išsigelbėti nuo tvano vandenų. 
šIš švariųjų gyvulių ir gyvulių, kurie yra nešvarūs, paukščių ir visų 
žemės roplių, ? po du, patinas ir patelė, įėjo į arką drauge su No- 
jumi, kaip Dievas buvo Nojui įsakęs. 10 Po septynių dienų žemė 
aptvino vandenimis. 

11 Šeši šimtaisiais Nojaus gyvenimo metais, antrą mėnesį, sep- 
tynioliktą mėnesio dieną, — tą dieną prasiveržė visi didžiosios be- 
dugnės* šaltiniai ir atsivėrė visi dangaus skliauto šliužų vartai. 
12 Lietus pylė ant žemės keturiasdešimt dienų ir keturiasdešimt 
naktų. 13 Tą pačią dieną Nojus drauge su savo sūnumis — Šemu, 
Hamu ir Jafetu, su savo žmona ir trim sūnų žmonom įėjo į arką, 
— 14jie ir visi visų rūšių Žvėrys, visi visų rūšių galvijai, visi visų 
rūšių žemės ropliai ir visi visų rūšių paukščiai — visi paukščiai ir 
visi sparnuočiai. 15 Poros visų mariųjų, turinčių gyvybės alsavimą, 
įėjo į arką su Nojumi. 16 Įėjusieji buvo visų mariųjų patinas ir patelė. 
Jie įėjo kaip Dievas buvo Nojui įsakęs. Ė 

Tuomet VIEŠPATS jį uždarė iš lauko. 

17 Tvanas žemėje tęsėsi keturiasdešimt dienų. Vandenys daugėjo 
ir taip iškėlė arką, kad ji pakilo virš žemės. 1š Vandenys žemėje 
labai patvino ir padaugėjo, o arka plūduriavo ant vandenų. 19 Aukš- 
čiau ir aukščiau virš žemės kilo vandenys, kol visi aukščiausi 
kalnai visur po dangumi liko apsemti. 20 Penkiolika uolekčių aukš- 
čiau pritvino vandenų, virš apsemtų kalnų. 2! Ir visi marieji, krutė- 
ję žemėje, žuvo — paukščiai, galvijai, žvėrys, visi gyvunai, knibž- 
dantys žemėje, taip pat ir visi žmonės. 22 Sausumoje visi, turėję 
gyvybės alsavimą nosyje, mirė. 23 Jis nušlavė nuo Žemės visus 
gyvūnus — ir žmones, ir gyvulius, ir roplius, ir padangių paukš- 
čius. Visi buvo nušluoti nuo žemės. Tik Nojus buvo paliktas ir tie, 
kurie buvo su juo arkoje. 

24* Vandenys aptvindę žemę laikėsi šimtą penkiasdešimt dienų. 


7,11 “Bedugnė": požeminis okeanas — vandenys. Žr. Pr 1,2 paaiškinimą. 
7,24 Si eilutė priklauso 7-ajam skyriui, bet jos turinys yra įžanga į 8-ąjį skyrių. 

1 Tuomet Dievas atsiminė Nojų ir visus žvėris, ir visus galvijus, 
buvusius su juo arkoje. Dievas pasiuntė vėją pūsti virš žemės, ir van- 
denys atslūgo. 2 Bedugnės šaltiniai ir dangaus skliauto šliužų vartai 
buvo uždaryti, liūtis iš dangaus buvo sulaikyta, 3 ir vandenys pamažu 
traukėsi nuo žemės. Praslinkus šimtui penkiasdešimčiai dienų, van- 
denys buvo taip nusekę, * kad septintą mėnesį, septynioliktą mėne- 
sio dieną, arka sustojo Ararato kalnuose. > O vandenys vis labiau ir 
labiau seko iki dešimto mėnesio. Dešimtą mėnesį, pirmą mėnesio 
dieną, pasirodė kalnų viršūnės. 

6* Praslinkus keturiasdešimčiai dienų, Nojus atidarė arkos langą, 
kurį buvo įtaisęs, 7 ir išleido varną. Jis skraidžiojo šen ir ten, lauk- 
damas, kol žemėje išdžiūvo vandenys. 8 Tuomet jis išleido iš arkos 
balandį pažiūrėti, ar vandenys buvo nusekę nuo žemės veido. * Ba- 
landis gi negalėjo rasti vietos sau kojoms pailsėti ir sugrįžo pas jį į 
arką, nes vandenys dar tebebuvo ant visos žemės veido. Jis ištiesė 
ranką, paėmė balandį ir įkėlė į savo arką. 19 Palaukęs dar septynias 
dienas, jis vėl išleido iš arkos balandį. !! Vakaro metu balandis su- 
grįžo pas jį, ir štai jo snape buvo nuskintas alyvmedžio lapas! No- 
jus nūn žinojo, kad vandenys žemėje jau buvo nusekę. 12 Tuomet jis 
palaukė kitas septynias dienas ir vėl išleido balandį. Šį kartą tasai 
pas jį nebesugrįžo. 

13 Šeši šimtai pirmaisiais metais, pirmą mėnesį, pirmojo mė- 
nesio pirmą dieną, vandenys pradėjo sekti žemėje. Nojus nuėmė 
arkos dangą, apsižvalgė ir pamatė, kad žemės veidas džiūvo. 14 Antrą 
mėnesį, dvidešimt septintą mėnesio dieną, žemė buvo sausa. 15 Tuo- 
met Dievas tarė Nojui: “Eik iš arkos, drauge su savo žmona, savo sū- 
numis ir savo sūnų žmonomis. 17 Išlaipink kartu su savim visus su 


8,6 Jahvistiniame šaltinio originale, iš kurio šis tekstas yra paimtas, keturiasde- 
šimt dienų yra paties Tvano trukmė (žr. Pr 7,4.17), tačiau dabartiniame 
kontekste keturiasdešimt dienų turi ryšį su laikotarpiu po datos, duotos iš 
Kunigiškojo šaltinio 5-oje eilutėje. 


20 Pr 8,18—9,3 


tavim esančius, gyvūnus, visus mariuosius: paukščius, gyvulius ir vi- 
sus žemės roplius. Teužplūsta jie žemę, tebūna vaisingi ir tesidaugi- 
na žemėje“. 18 Išėjo tat Nojus drauge su sūnumis ir savo žmona bei 
savo sūnų žmonomis. 19 Visi gyvuliai, visi ropliai ir visi paukščiai 
— visa, kas juda žemėje, išėjo iš arkos šeimomis. 

20 Tuomet Nojus pastatė VIEŠPAČIUI aukurą ir, parinkęs iš 
visų švariųjų gyvulių ir visų švariųjų paukščių, paaukojo ant auku- 
ro deginamąsias aukas. 2! Kai VIEŠPATS užuodė malonų kvapą, 
VIEŠPATS sau tarė: “Niekad daugiau nebepasmerksiu žemės už 
žmonių kaltes, nes žmogaus širdies polinkiai yra pikti nuo pat jau- 
nystės.* Niekad daugiau nebenaikinsiu visų gyvūnų, kaip esu pa- 
daręs. 


22 Ligi tik žemė tvers, 
sėja ir pjūtis, 
šaltis ir šiluma, 
vasara ir žiema, 
diena ir naktis, 
nesiliaus“. 


9 
Dievo Sandora su Nojumi 


1 Dievas palaimino Nojų bei jo sūnus ir jiems tarė: “Būkite 
vaisingi ir dauginkitės, pripildykite žemę. 2 Bijos jūsų ir drebės prieš 
jus visi žemės gyvuliai, visi padangių paukščiai — visa, kas juda 
žemėje, ir visos jūros žuvys. Į jūsų rankas jie yra atiduoti. 3 Kas ju- 
da ir yra gyva bus jums maistui. Duodu juos visus jums, lygiai kaip 


AT 


8,21 “...širdies polinkiai...nuo jaunystės": "širdis" Šv. Rašte yra mąstymo ir nuo- 
sprendžio vieta ir ištaka. Žmogus, pasak Šv. Rašto, galvoja ir apsisprendžia 
širdimi. “Jaunystė" — žmonijos ir pavienio Žmogaus. 

9,3 Prieštvaniniai gyvūnai, įskaitant žmogų, vaizduojami vegetarais (žr. Pr 1,29- 
30). Jie tapo mėsėdžiais tik po Tvano. 

daviau jums žaliuosius augalus.* * Tiktai mėsos su jos gyvybe, su 
krauju joje, nevalgysite. 5 Taip pat ir už jūsų kraują, jūsų gyvybę* 
reikalausiu atsiskaityti: iš kiekvieno gyvulio to reikalausiu, ir iš 
žmonių — iš kiekvieno už artimo kraują — reikalausiu atsiskaityti 
už Žmogaus gyvybę. 


6 Kas išlieja žmogaus kraują, 
to asmens kraują taip pat išlies Žmogus, 
nes pagal savo paveikslą 
Dievas sukūrė žmogų. 

7 O jūs būkite vaisingi ir dauginkitės, 
daugėkite žemėje ir ją užvaldykite!“ 


8 Tuomet Dievas tarė Nojui ir su juo buvusiems sūnums: 
9 “Štai aš sudarau savo sandorą su jumis ir jūsų būsimais palikuo- 
nimis, 19 su visais gyvūnais, esančiais su jumis — paukščiais, galvi- 
jais ir visais su jumis buvusiais žemės gyvuliais, kurie tik išėjo iš 
arkos. !! Aš palaikysiu savo sandorą su jumis: niekad daugiau visi 
marieji gyvūnai nebus tvano vandenų išnaikinti, niekad daugiau ne- 
bus tvano žemei nuniokoti. 12 Ir šis, — Dievas pridėjo, — bus žen- 
klas, kurį aš duodu visiems amžiams, mano sandoros tarp savęs ir 
jūsų bei visų, su jumis esančių, gyvūnų: 13 Savo lanką padėjau į 
debesis ir jis bus ženklas sandoros tarp manęs ir žemės. 14 Kai supū- 
Siu viršum žemės debesis ir pasirodys debesyje mano lankas, 15 aš 
atsiminsiu savo sandorą, kuri yra tarp manęs ir jūsų bei visų 
mariųjų gyvūnų, ir vandenys niekad daugiau netaps tvanu visiems 
mariesiems sunaikinti. 16 Kai lankas bus debesyje, aš į jį pažvelgsiu 
ir atsiminsiu sandorą tarp Dievo ir visų gyvūnų — visų žemėje 
esančių mariųjų“. 17 Dievas pasakė Nojui: “Tai bus ženklas san- 
doros, kurią sudariau tarp savęs ir visų žemėje esančių mariųjų“. 


9,4 Kadangi gyvūnas nudvesia, o žmogus numiršta, kai netenka savo kraujo, 
kraujas buvo laikomas gyvybe, užtat šventu dalyku. Nors draudimas valgyti 
mėsą su krauju joje bemaž sutampa su Mozės įstatymo apeiginiais nuo- 
statais, žydai laikė jį galiojančiu visiems žmonėms, nes buvo duotas Nojui, 
naujajam žmonijos protėviui. Pirmieji krikščionys kurį laiką jo laikėsi (Žr. 
Apd 15,20.29). 


22 Pr. 9,18-29 
Nojus ir jo sūnūs 


18*Nojaus sūnūs, išėjusieji iš arkos, buvo Šemas, Hamas ir Jafe- 
tas. Hamas buvo Kanaano tėvas. 19 Tie trys buvo Nojaus sūnūs ir iš 
jų buvo apgyvendinta visa žemė. 

20 Nojus, žemės artojas, buvo pirmasis, kuris įsiveisė vynuogy- 
ną. 2! Jis gėrė vyno, pasigėrė ir gulėjo nuogas savo palapinėje. 22 Ha- 
mas, Kanaano tėvas, pamatė savo tėvo nuogumą ir papasakojo savo 
dviem broliams lauke. 23 Tuomet Šemas ir Jafetas paėmė drabužį, 
užsidėjo jį ant abiejų pečių ir, eidami atbulomis, uždengė savo tė- 
vo nuogumą. Kadangi jų veidai buvo nugręžti į kitą pusę, nuogo 
savo tėvo jie nematė. 24 Kai Nojus išsiblaivė nuo vyno ir sužinojo, 
ką jo jauniausias sūnus buvo jam padaręs, 25 jis tarė: 


“Tebūna prakeiktas Kanaanas! 
Jis bus Žemiausias vergas 
savo broliams“, 
26*“Ir pridėjo: 
Šlovė VIEŠPAČIUI, 
Šemo Dievui! 
Tebūna Kanaanas jiems vergas! 
27*Tepadaro Dievas vietos Jafetui, 
teleidžia jam gyventi Šemo palapinėse, 
o Kanaanas tebūna jų vergas“. 


28 Po tvano Nojus gyveno tris šimtus penkiasdešimt metų. 
2 Iš viso Nojus gyveno devynis šimtus penkiadešimt metų. Po 
to jis mirė. 


9,18-27 Šis pasakojimas, atrodo, yra sudėtas iš ankstesnių šaltinių. Viename 
Hamas buvo kaltas, o tuo tarpu kitame — Kanaanas. Pasakojimo tikslas bu- 
vo pateisinti izraeliečių Kanaano užėmimą ir kanaaniečių pavergimą už jų 
nedoras lytines apeigas religijoje. 

9,26 Turbūt originale buvo skaitoma: “Tebūna Šemas VIEŠPATIES laimina- 
mas...", nes labiau atitiktų kontekstą. 

9,27 Hebraiškajame tekste yra žodžių žaismas: “japt" — tepadaro... vietos ir 
“Jepet" — Jafetas. 

103 
Tautų sąrašas 


1 Tie yra palikuonys Nojaus sūnų — Šemo, Hamo ir Jafeto: 
vaikai jiems gimė po tvano. 

2 Jafeto palikuonys: Gomeras,* Magogas, Madajis,* Javanas,* 
Tubalis, Mešechas ir Tyras. 3 Gomero palikuonys: Aškenazas,* Ri- 
fatas ir Togarma. + Javano palikuonys: Elišas,* Taršišas, Kitimai* ir 
Rodanimai.* 5 Iš jų išsklido salų tautos. (Tie yra Jafeto palikuonys) 
jų kraštuose, su jų pačių kalba, pagal jų šeimas ir tautas. 

6 Hamo palikuonys: Kušas,* Egiptas, Putas* ir Kanaanas. 7 Ku- 
šo palikuonys: Seba, Havila, Sabta, Raama ir Sabteka. Raamos pa- 
likuonys: Šeba ir Dedanas. 3 Kušui* gimė Nimrodas,* pirmasis ga- 
liūnas žemėje. ? VIEŠPATIES malone jis buvo galingas medžiotojas, 


10,1-32 Šis skyrius apima pernelyg išsamų įvairių senovės izraeliečiams žinomų 
tautų sąrašą. Jo reikšmė yra teologinė, nes pabrėžia bendrą žmonijos ištaką 
ir vienybę. Ryšiai tarp tautų yra iš dalies kalbinio pobūdžio, iš dalies geo- 
grafiniai ir iš dalies politiniai, pagal kalbas, kraštus ir tautas (žr. 31-ąją 
eilutę). Apskritai, Jafeto palikuonys yra indoeuropiečių tautos į šiaurę ir į 
vakarus nuo Mesopotamijos ir Sirijos (2-5 eilutės); Hamo palikuonys — 
hamitų kalbomis kalbančios šiaurinės Afrikos tautos (6-20 eilutės); Šemo pa- 
likuonys — semitų kalbomis kalbančios Mesopotamijos, Sirijos ir Arabijos 
tautos (21-31 eilutės). Bet yra ir daug išimčių, pavyzdžiui, semitų kalba 
kalbančios Kanaano tautos laikomos Hamo palikuonimis, nes tuo metu jas 
valdė hamitiškas Egiptas (6.15-19 eilutės). Šis skyrius yra supintas iš Jahvis- 
tinio šaltinio (žr. 8-19.21.24-30 eilutes) ir Kunigiškojo šaltinio (žr. 1-7.20. 
22-23.31-32). Jahvistinio šaltinio data — maždaug 950 m. prieš Kristų, o 
Kunigiškojo — VI prieškristinis amžius. Turint tai omenyje, lengva suprasti, 
kodėl kai kurios Arabijos gentys yra ir Hamo (žr. 7-ąją eilutę) ir Šemo (žr. 
26-27 eilutes) tautų šeimose. 

10,2 “Gomeras": mitologinė cimerų tauta, gyvenanti tolimoje miglos ir tamsos 
karalystėje; “Madajis": medų tauta; “Javanas": graikai. 

10,3 “Aškenazas": skitai. 

10,4 “Elišas": Kipras; “Kitimai": dalis Kipro gyventojų; "Rodanimai": Rodos 
salos gyventojai. 

10,6 “Kušas": šventraštinė Etiopija, šiuolaikinė Nubija; “Putas": arba Puntas ry- 
tinėje Afrikoje, arba Libija. 

10,8 “Kušas": šiame tekste — kasitų tauta ir karalystė. Žr. Pr 2,10-14 paaiški- 
nimą. “Nimrodas": turbūt Tukulti-Ninurta, asiras Babilonijos nugalėtojas ir 
garsus miestų statytojas (XIII a. prieš Kristų). 


24 Pr 10,10-32 


dėl to ir sakoma: “Kaip Nimrodas VIEŠPATIES malone galingas 
medžiotojas“. 10 Jo karalystės pradžia buvo Babilonas, Erechas ir 
Akadas — miestai Šinaro krašte. 1! Iš to krašto jis išėjo į Asiriją, 
kur pastatė Ninevę, Rehobot-Irą,* Kalahą,* 12 bei Reseną tarp 
Ninevės ir Kalaho. Pastarasis miestas buvo sostinė. 13 Egiptui gimė 
ludimai, anamimai, lehabimai, naftuhimai, 14 patrusimai,* kasluhi- 
mai ir kaftorimai.* Iš pastarųjų kilo filistinai. 

15 Kanaanui gimė Sidonas, jo pirmagimis, ir Hetas;* 16 taip pat 
jebusitai, amoriečiai, girgašitai, 17 hivitai, arkitai, sinitai, 18 arvadi- 
tai, zemaritai ir hamatitai. Po to kanaaniečių klanai pasklido. 19 Ka- 
naaniečių žemė driekėsi nuo Sidono Geraro kryptimi iki pat 
Gazos, o Sodomos, Gomoros, Admos ir Zebojimų kryptimi iki pat 
Lašos.* 20 Tie yra Hamo palikuonys pagal jų šeimas ir kalbas, pa- 
gal jų kraštus ir tautas. 

2 Taip pat ir Šemui, visų Ebero vaikų protėviui ir vyresniam 
Jafeto broliui, gimė vaikų. 22 Šemo palikuonys: Elamas, Asšūras, 
Arpachsadas, Ludas ir Aramas. 2 Aramo palikuonys: Uzas, Hulas, 
Geteras ir Mašas. 24 Arpachsadui gimė Šelahas ir Šelahui gimė 
Eberas. 25 Eberui gimė du sūnūs: pirmojo vardas buvo Pelegas, nes 
jo dienomis buvo padalyta žemė,* o jo brolio vardas buvo Jok- 
tanas. 26 Joktanui gimė Almodadas, Šalefas, Hazarmavetas, Jerahas, 
27 Hadoramas, Uzalas, Dikla, 2 Obalas, Abimaelis, Šeba, 2? Ofyras, 
Havila ir Jobabas. Tie visi buvo Joktano palikuonys. 30 Jų gyvenvie- 
tės driekėsi nuo Mešos iki pat Sefaro, iki kalnų krašto rytuose. 
31 Tie yra Šemo palikuonys pagal jų šeimas ir kalbas, pagal jų kraš- 
tus ir tautas. 

32 Šios yra Nojaus sūnų šeimos, pagal jų kilmę ir tautas. Po 
tvano iš jų tautos pasklido visur žemėje. 


10,10 “Šinaras"': senoji Sumerija pietinėje Mesopotamijoje. 

10,11 “Asšūras": Asirija; “Rehobot-Iras": pažodžiui, “miestas su plačiomis 
gatvėmis" turbūt yra Ninevės epitetas, o ne kito miesto vardas. Žr. Jon 3,3. 

10,12 “Kalahas": asiriškai Kalhu, Asirijos sostinė IX a. prieš Kristų. 

10,14 “Patrusimai": pietinio Egipto gyventojai. Žr. Iz 11,11; Jer 44,1; Ez 
29,14;30,14. “Kaftorimai": Kretos gyventojai, nes Kaftoras buvo filistinų 
kilmės vieta. Žr. Įst 2,23; Am 9,7; Jer 474. 

10,15 “Hetas"': hetitai. Žr. Pr 23,3 paaiškinimą. 

10,19 “Laša": turbūt "Bela". Žr. Pr 14,2. 

10,25 Hebraiškajame tekste yra žodžių žaismas: “Peleg" ir “niplega" — buvo 
padalyta. 

Babelio bokštas 


1* Visa žemė turėjo vieną kalbą ir tuos pačius žodžius. 2 Kai 
žmonės kėlėsi iš rytų, jie rado slėnį Šinaro* krašte ir ten įsikūrė. 
3 Vieni kitiems sakė: “Eime, pasidirbkime plytų ir jas išdekime". — 
Akmens vietoje jie naudojo plytas, o vietoje kalkių bitumą. + “Ei- 
me, — jie sakė, — “pasistatykime miestą ir bokštą* su dangų sie- 
kiančia viršūne ir pasidarykime sau vardą, kad nebūtume išblaškyti 
po visą žemės veidą“. 

5 O VIEŠPATS nužengė pamatyti miesto ir bokšto, kurį 
mirtingieji buvo pastatę. 5 Ir VIEŠPATS tarė: “Žiūrėk! Jie yra 
viena tauta ir visi kalba ta pačia kalba. Tai yra tik ją užsimanymų 
pradžia! Ką tik jie užsimos daryti, nieko nebus jiems negalimo! 7Ei- 
me, nuženkime ir sumaišykime jų kalbą, kad nebesuprastų, ką sako 
vienas kitam“. š Taip tat VIEŠPATS išsklaidė juos iš ten visur po 
žemės veidą, ir jie metė statę miestą. ? Todėl jis buvo pavadintas Ba- 
beliu,* nes ten VIEŠPATS sumaišė visos žemės kalbą ir iš ten 
VIEŠPATS išsklaidė juos po visą žemės veidą. 


11,1-9 Šį pasakojimą, paremtą pasakojimais apie Babilonijos šventyklų bokštus 
— ziguratus, įkvėptasis autorius panaudoja pavaizduoti didėjančiam žmo- 
gaus nedorumui, besireiškiančiam įžūliomis pastangomis sukurti miestų 
kultūrą be Dievo. Be to, pasakojimas vaizdžiai paaiškina kalbų įvairovę 
žemėje ir Babilono miesto vardą. 

11,2 “Šinaras": žr. Pr 10,10 paaiškinimą. 

11,4 “Bokštas su dangų siekiančia viršūne“: tiesioginė užuomina apie pagrindinį 
Babilono ziguratą — “E-sag-ila" (*Namas, keliantis aukštai savo galvą“). 
Babilonijos ziguratai buvo ankstyviausi dangoraižiai. 

11,9 “Babel: hebraiškasis Babilono vardas; “Bab-ili" reiškia “dievų vartai". 
Hebraiškas žodis “balal" — “jis (Dievas) sumaišė“ panašiai skamba. 


26 Pr 11,10-21 
Zmonijos kartos nuo Šemo iki Abraomo 


10* Šie yra Šemo palikuonys: Šemas buvo šimto metų, kai jam 
po dvejų metų po tvano gimė Arpachsadas. 1! Arpachsadui gimus, 
Šemas gyveno penkis šimtus metų ir turėjo kitų sūnų bei dukterų. 

12* Arpachsadas buvo trisdešimt penkerių metų, kai jam gimė 
Šelachas. 13 Šelachui gimus, Arpachsadas gyveno keturis šimtus tre- 
jus metus ir turėjo kitų sūnų bei dukterų. 

14 Šelahas buvo trisdešimties metų, kai jam gimė Eberas. 15 Ebe- 
rui gimus, Šelahas gyveno keturis šimtus trejus metus ir turėjo kitų 
sūnų bei dukterų. 

16 Eberas* buvo trisdešimt ketverių metų, kai jam gimė Pele- 
gas. 17 Pelegui gimus, Eberas gyveno keturis šimtus trisdešimt me- 
tų ir turėjo kitų sūnų bei dukterų. 

18 Pelegas buvo trisdešimties metų, kai jam gimė Reu. !9 Reui 
gimus, Pelegas gyveno du šimtus devynerius metus ir turėjo kitų 
sūnų bei dukterų. 

20 Reu buvo trisdešimt dvejų metų, kai jam gimė Serugas. 2! Se- 
rugui gimus, Reu gyveno du šimtus septynerius metus ir turėjo 
kitų sūnų bei dukterų. 


11,10-26 Ši skyriaus dalis tęsia Pr 5,1-32 genealogiją. Žr. Pr 5,1-32 paaiški- 
nimą. Nors protėvių gyvenimo trukmė šiame sąraše ir yra nepalyginti 
trumpesnė už protėvių prieš Tvaną, bet metų skaičiai yra dirbtiniai ir neturi 
istoriškos reikšmės. Būdinga, kad samariečių Penkiaknygė ir Septuagintos 
vertimas daugeliu atveju skiriasi nuo hebraiškojo teksto metų skaičiais. 
Skaičių reikšmė yra teologinė: kuo daugiau nuodėmės žmogaus gyvenime, 
tuo trumpesnė Žmogaus gyvenimo trukmė. 

11,12 Graikiškoji Septuaginta įterpia Kenaną (žr. Pr 5,9-10) tarp Arpachsado ir 
Šelaho. Lukas seka Septuaginta (žr. Lk 3,36). 

11,16 “Eberas": protėvis, davęs hebrajams, Ebero palikuonims, vardą "hebrajai". 
Žr. Pr 14,13 paaiškinimą. 

22 Serugas buvo trisdešimties metų, kai jam gimė Nahoras. 
23 Nahorui gimus, Serugas gyveno du šimtus metų ir turėjo kitų sū- 
nų bei dukterų. 

24 Nahoras buvo dvidešimt devynerių metų, kai jam gimė 
Terahas. 25 Terahui gimus, Nahoras gyveno šimtą devyniolika metų 
ir turėjo kitų sūnų bei dukterų. 

26 Terahas buvo septyniasdešimties metų, kai jam gimė Abra- 
mas, Nahoras ir Haranas. 


Teraho palikuonys 


27 Šie yra Teraho palikuonys: Terahui gimė Abramas, Nahoras 
ir Haranas. O Haranui gimė Lotas. 22 Haranas mirė anksčiau už sa- 
vo tėvą Terahą savo gimtajame krašte, kaldėjų Ure.* 29 Abramas ir 
Nahoras vedė. Abramo žmonos vardas buvo Sarai, o Nahoro žmo- 
nos vardas buvo Milka, duktė Harano, Milkos ir Iskos tėvo. 30 Sarai 
buvo nevaisinga ir neturėjo vaikų. 

31* Terahas pasiėmė sūnų Abramą, savo vaikaitį Lotą, Harano 
sūnų, savo marčią Sarai, Abramo žmoną, ir išėjo su jais iš kaldėjų 
Uro į Kanaano kraštą. Atėję lig Harano, jie ten apsigyveno. 32 Ter- 
ahas gyveno du šimtus penkerius metus. Terahas mirė Harane. 


11,28 “Kaldėjų Uras“: labai senas sumerų, vėliau babiloniečių, miestas pietinėje 
Mesopotamijoje. 

11,32 Kadangi Terahas buvo septyniasdešimties metų, kai gimė Abraomas (žr. 
26-ąją eilutę), o Abraomas buvo septyniasdešimt penkerių metų, kai paliko 
Haraną (žr. Pr 12,4), Terahas gyveno Harane po Abraomo išvykimo šešias- 
dešimt metų. Pasak samariečių Penkiaknygės, Terahas mirė, būdamas šim- 
to ir keturiasdešimt penkerių metų amžiaus, t.y. tais metais, kai Abraomas 
paliko Haraną. Šv. Steponas savo kalboje Sinedrijai sako, kad Abraomas 
paliko Haraną “po savo tėvo mirties" (Lk 7,4). 

B. TIKĖJIMO PROTEVIAI 
ABRAOMAS 


12 
Abraomo pašaukimas ir kelionė 


1 VIEŠPATS tarė Abramui: 
“Eik iš savo gimtojo krašto, 
iš savo tėvo namų, 

į kraštą, kurį tau parodysiu. 

2 Padarysiu iš tavęs didelę tautą 
ir tave palaiminsiu; 
išaukštinsiu tavo vardą 
ir tu būsi palaiminimas. 

3 Laiminsiu tave laiminančius 
ir keiksiu tave keikiančius; 
visos žemės gentys ras 
tavyje palaiminimą'.* 


4 Abramas išėjo, kaip VIEŠPATS jam buvo paliepęs, ir Lotas 
ėjo su juo. Abramas buvo septyniasdešimt penkerių metų, kai pa- 
liko Haraną. 5* Abramas pasiėmė savo žmoną Sarai, savo brolio sū- 
nų Lotą, visus turtus, kuriuos jie buvo sukaupę, ir visus asmenis, 
kuriuos jie buvo Harane įsigiję. Jie leidosi į Kanaano kraštą ir į 
Kanaano kraštą atkeliavo. 6 Tarpais sustodamas, Abramas per Ka- 


12,3 “...ras tavyje palaiminimą“: Dievo pažadas hebrajų kalba turbūt turėjo san- 
grąžinę prasmę, būtent: “...laimins save per tave“, t.y. laimindami save, 
sakys: “...buk taip palaimintas, kaip Abraomas". Kadangi Naujajame Tes- 
tamente šis Dievo pažadas yra suprantamas neveikiamąja prasme (žr. Apd 
3,25; Gal 3,8), verčiant “...ras tavyje palaiminimą", norima apimti abi 
prasmes. Panašiai ir Dievo duoti palaiminimai Izaokui (Pr 26,4) ir Jokūbui 
(Pr 28,14). 

12,5 “...asmenis": vergus ir išlaikytinius, buvusius plačioje Abramo ir Saros 
šeimynoje. “Sarai": pažodžiui “Mano princesė“. Vėliau Sarai vardą Dievas 
pakeitė į “Sara" — “Princesė". Žr. Pr 18,15. Tekste vartojame Sarai, o 
paaiškinimuose Sara. 

naano kraštą keliavo iki pat Morės ąžuolo vietovės prie Šechemo. 
(Kanaaniečiai tuomet buvo krašte.) 

7 VIEŠPATS pasirodė Abramui ir tarė: “Šį kraštą aš duosiu ta- 
vo palikuonims". Ten Abramas pastatė jam pasirodžiusiam VIEŠ- 
PAČIUI aukurą. 3 Iš čia jis pajudėjo link kalnų į rytus nuo Bet-Elio 
ir pasistatė savo palapinę su Bet-Eliu vakaruose ir Ai rytuose. Ir 
čia pastatė aukurą ir vardu šaukėsi VIEŠPATIES. ? Po to Abramas, 
tarpais sustodamas, keliavo Negebo link. 


Abramas ir Sara Egipte 


10 Krašte kilo badas. Abramas kėlėsi į Egiptą gyventi kaip 
ateivis, nes badas krašte buvo nuožmus. !! Prieš pat įeinant į Egip- 
tą, jis kreipėsi į savo žmoną Sarai: “Žiūrėk, žinau kokia tu graži 
moteris. 12 Egiptiečiai, tave pamatę, pamanys: “Tai jo žmona'. Mane 
jie užmuš, o tave paliks gyvą. 13 Prašyčiau tat sakyk, jog esi mano 
sesuo,* kad per tave man būtų gera ir tavo dėka gyvas išlikčiau“. 

14 Abramui įėjus į Egiptą, egiptiečiai matė, kad moteris buvo 
labai graži. 15 Kai ją pastebėjo faraono dvariškiai, ją labai išgyrė 
faraonui. Moteris tada buvo paimta į faraono šeimyną. 15 Per ją 
Abramui gerai sekėsi. Jis įsigijo avių, jaučių, asilų, vergų ir vergių, 
asilių ir kupranugarių.* 

17 Bet už Sarai, Abramo žmoną, VIEŠPATS baudė faraoną ir 
jo šeimyną didelėmis nelaimėmis. 18 Faraonas pasišaukė Abramą ir 
jam sakė: “Ką tu man padarei! Kodėl man nepasakei, kad ji tavo 
žmona? 19 Kodėl man sakei: Ji mano sesuo? O dabar štai tavo 
žmona! Pasiimk ir išeik!" 

20 Faraonas davė savo vyrams nurodymų, ką daryti, ir jie iš- 
varė jį drauge su žmona ir viskuo, ką jis turėjo. 


12,13 “...esi mano sesuo“: nors Abraomo melą ir sunku pateisinti, šie jo žodžiai 
buvo pusė tiesos. Mat Sara iš tikrųjų buvo Abraomo giminaitė, hebraiškai 
“sesuo". Žr. Pr 20,12. Be to, huritų visuomenėje, su kuria Abraomo klanas 
turėjo glaudžius ryšius Harane, vyrui buvo leista savo žmoną įteisinti kaip 
dukterį ir tuo suteikti jai daugiau pagarbos. 

12,16 “Kupranugariai": Artimuosiuose Rytuose prijaukintus kupranugarius imta 
naudoti tik II prieškristinio tūkstantmečio gale. Taigi kupranugariai, minimi 
tikėjimo protėvių laikais, atrodo, yra anachronizmas. Žr. Pr 24,11-64; 
30,43; 31,17.34; 32,8. 16; 37,25. 


30 Pr 13,1-17 
13 
Lotas atsiskiria nuo Abramo 


t Abramas, drauge su žmona ir viskuo, ką turėjo, iš Egipto 
nusikėlė į Negebą. Kartu buvo ir Lotas. 2 Nūn Abramas turėjo labai 
daug galvijų, sidabro ir aukso. 3 Iš Negebo, vienur kitur sustodamas, 
jis nukeliavo iki pat Bet-Elio, tos vietos, kur iš pradžių buvo pasi- 
statęs palapinę tarp Bet-Elio ir Ai, *— į vietą, kur pirmiau buvo 
padaręs aukurą. Čia Abramas vardu šaukėsi VIEŠPATIES. -5 Lotas, 
keliavęs kartu su Abramu, taip pat turėjo avių ir galvijų kaimenių 
bei palapinių. * O kraštas negalėjo jų abiejų, gyvenančių drauge, 
pakelti. Jų nuosavybė buvo tokia didelė, kad jie nebegalėjo liktis 
kartu. 7 Be to, vaidai kildavo tarp Abramo galvijų piemenų ir Loto 
galvijų piemenų. Krašte tuomet gyveno kanaaniečiai ir perizitai. 

8 Abramas tada tarė Lotui: “Prašyčiau, kad nebūtų vaido tarp 
manęs ir tavęs, ar tarp mano piemenų ir tavo piemenų, nes esame 
giminaičiai. ?* Argi ne visas kraštas prieš tave? Prašyčiau atsiskirti 
nuo manęs. Jei tu eisi į kairę, aš eisiu į dešinę, jei tu eisi į dešinę, 
aš eisiu į kairę“. 10 Lotas apsižvalgė aplinkui ir pamatė, kad Jordano 
lyguma iki pat Zoaro buvo gerai drėkinama, — visa kaip paties 
VIEŠPATIES sodas, kaip Egipto žemė (Tai buvo prieš VIEŠPAČIUI 
sunaikinant Sodomą ir Gomorą.). !! Lotas pasirinko visą Jordano 
lygumą ir nusikėlė rytų link. Jiedu taip ir atsiskyrė vienas nuo ki- 
to. 12 Abramas apsigyveno Kanaano krašte, o Lotas įsikūrė tarp 
Lygumos miestų, pastatydamas savo palapines prie Sodomos. 13 O 
Sodomos gyventojai buvo nedori ir labai nusidėję VIEŠPAČIUI. 

14 Lotui atsiskyrus, VIEŠPATS tarė Abramui: “Nūn pakelk 
akis ir pasižiūrėk nuo vietos, kurioje stovi, į šiaurę ir į pietus, į ry- 
tus ir į vakarus, 55 nes visą kraštą, kurį matai, duosiu tau ir tavo pa- 
likuonims amžinai. 16 Padarysiu tavo palikuonis gausius tarsi žemės 
dulkes. Jei kas galėtų suskaityti žemės dulkes, tuomet ir tavo pa- 
likuonys galėtų būti suskaityti. 17 Pakilk, pereik išilgai ir skersai 


13,9-11 Žemės pažadas, Dievo duotas Abraomui, priklausė nuo Loto — žmo- 
gaus nuosprendžio! Lotas, Moabo ir Amono tautų protėvis, pasirinko der- 
lingąją Lygumos žemę prie Sodomos. 

kraštą, nes jį tau duosiu". 18 Abramas pajudino savo palapinę, 


nusikėlė gyventi prie Mamrės ąžuolų, arti Hebrono. Ten jis pastatė 
VIEŠPAČIUI aukurą. 


14 


Keturi karaliai 


1 Šinaro karaliaus Amrafelio, Elasaro karaliaus Arjocho, Elamo 
karaliaus Chedorlaomero ir Gojimų karaliaus Tidalo dienomis, 2 šie 
karaliai išėjo į karą su Sodomos karaliumi Bera, Gomoros karaliu- 
mi Birša, Admos karaliumi Šinabu, Zebojimų karaliumi Šemeberiu 
ir Belos (tai yra Zoaro) karaliumi. 3 Pastarieji susirinko Sidimų slė- 
nyję — nūdien Druskos jūra.* * Dvylika metų jie buvo vergavę Che- 
dorlaomerui, bet tryliktaisiais metais jie sukilo. 5* Keturioliktaisiais 
metais Chedorlaomeras ir jam artimi karaliai atžygiavo ir numalši- 
no refajimus Ašterot-Karnajimuose, zuzimus Hame, emimus Šave- 
Kirjatajimuose 6 ir horitus Seiro kalnuose iki pat El-Parano dyku- 
mos pakraščio. 7 Grįždami, jie atėjo į En-Mišpatą (tai yra Kadešą) 
ir numalšino visą amalekitų kraštą bei amoriečius, gyvenusius 
Hazazon-Tamare. š Tuomet Sodomos karalius, Gomoros karalius, 
Admos karalius, Zebojimų karalius ir Belos (tai yra Zoaro) kara- 
lius išžygiavo ir stojo į mūšį Sidimų slėnyje ? su Elamo karaliumi 
Chedorlaomeru, Gojimų karaliumi Tidalu, Šinaro karaliumi Am- 
rafeliu ir Elesaro karaliumi Arjochu — keturi karaliai prieš penkis. 
10 0 Sidimų slėnis buvo pilnas bitumo duobių. Sodomos ir Gomoros 
karaliai, bėgdami (iš mūšio), įkrito į jas, o likusieji pabėgo į kalnus. 
11 (Priešai) pagrobė visus Sodomos ir Gomoros turtus bei visas jų 
maisto atsargas ir pasitraukė, 12 pagrobdami ir Sodomoje gyvenusį 
Abramo brolio sūnų Lotą su jo turtais. 

13 Bėglys atnešė žinią Abramui hebrajui,* gyvenusiam prie 
amoriečio Mamrės, Eškolo ir Anero brolio, ąžuolų. Jie buvo Abra- 
mo sąjungininkai. 14 Abramas, išgirdęs, kad jo brolio sūnus buvo pa- 


13,18 “Mamrė": Kanaano gyventojų šventa vieta. Ir nūdien čia didžiuojamasi 
senu Abraomo ąžuolu. 

14,3 “Druskos jūra“: Mirties jūra, nūdien vadinama Negyvąja jūra. 

14,5-6 Penki karaliai žygiavo iš šiaurės į pietus per žemes rytuose nuo Jordano 
upės. 

14,13 “...Abramui hebrajui“: Senajame Testamente iki pat paskutinių prieškris- 
tinių amžių Žodis “hebrajus" yra tik kitataučių lūpose, o izraeliečiai jį varto- 


32 Pr 14,15-24 


išlaikytinių, gimusių jo šeimynoje, — ir vijosi iki pat Dano. 15 Nak- 
tį, paskirstęs prieš juos savo vyrus, jis ir jo tarnai grobikus užpuo- 
lė, nugalėjo ir nusivijo iki Hobos, šiaurėje nuo Damasko. 15 Jis atė- 
mė visus turtus, atėmė taip pat ir savo brolio sūnų Lotą, ir jo 
turtus, moteris ir kitus asmenis. 


Melchizedekas palaimina Abraomą 


17 Kai Abramas sugrįžo nugalėjęs Chedorlaomerą ir su juo bu- 
vusius karalius, Sodomos karalius išėjo jo pasitikti į Šavės (tai yra 
Karaliaus slėnį). 1š Salemo* karalius Melchizedekas* gi atnešė 
duonos ir vyno, — jis buvo Dievo Aukščiausiojo kunigas. 

19 Jis palaimino Abramą, tardamas: 

“Tebūna Abramas palaimintas 

Dievo Aukščiausiojo,* dangaus ir žemės Kūrėjo! 
20 Tebūna pašlovintas Dievas Aukščiausiasis, 

kuris tau į rankas atidavė tavo priešus!" 

Abramas* jam davė nuo visko dešimtinę. 2! Tuomet Sodomos 
karalius tarė Abramui: “Duok man asmenis, o turtus pasiimk sau“ 
22 Abramas Sodomos karaliui atsakė: “Aš prisiekiau VIEŠPAČIUI, 
Dievui Aukščiausiajam,* dangaus ir žemės Kūrėjui, 23 kad neimsiu 
nei siūlo galo, nei autuvo dirželio, nei ko nors, kas tau priklauso, 
idant nesakytumei: "Aš padariau Abramą turtingą“. 24 Tebūna man 


ja tik kalbėdami su svetimtaučiais. Atrodo, kad žodis “hebrajus" buvo 
pravardė ir turėjo nemalonų “atėjūno" atspalvį. Turbūt šis pasakojimas apie 
“Abramą hebrajų" buvo paimtas ne iš izraeliečių šaltinių. Abraomas, karingas 
Palestinos šeichas, pasirodo kaip tikrai istoriškas pasaulinės istorijos asmuo. 
14,18 “Salemas": įprasta Salemą tapatinti su Jeruzale (žr. Ps 76,3), tačiau he- 


braiškasis tekstas to nepatvirtina, Vietoje “melek Šalem" — Salemo karalius, 
originale galėjo būti “melek šelomo"“ — “karalius sąjungoje su juo (t.y. su 
Sodomos karaliumi). Žyd 7,2 tekste “Salemo karalius“ yra paaiškinamas kaip 
“Taikos karalius". “Melchizedekas": vardas — “Mano karalius (yra) 
teisumas". 

14,19 “Dievas Aukščiausiasis": hebraiškai “El-Eljon". 

14,20 “Abramas jam davė...": pažodžiui, “jis jam davė“. Abraomas yra sakinio 


veiksnys, nes dešimtinės buvo kunigams skirtoji dešimtoji dalis. Žr. Žyd 7,4-10. 
14,22 Abraomas vartoja kanaaniečių dievo El-Eljon vardą — Dievas, tas 
Aukščiausiasis — kaip priedėlį prie tikrojo Dievo — Jahvės. 


Pr 15,1-11 33 


tiktai tas, ką suvalgė su manimi ėjusieji vyrai, ir su manimi ėjusiųjų 
vyrų — Anero, Eškolo ir Mamrės — dalis. Tebūna leista jiems pasi- 
imti savo dalį“. 


15 
Sandora su Abramu 


1 Po šių įvykių VIEŠPATIES žodis atėjo regėjimo metu. Jis tarė: 
“Nebijok, Abramai, 
aš esu tavo skydas. 
Tavo atpildas bus labai didelis“. 

2 Bet Abramas atsakė: “Viešpatie DIEVĖ, kas man iš tavo do- 
vanų, nes aš lieku bevaikis ir mano namų įpėdinis yra damaskietis 
Eliezaras!"* 3 Abramas pridėjo: “Palikuonio man nedavei, todėl ver- 
gas, gimęs mano namuose, bus mano įpėdinis“. + Ir štai atėjo jam 
VIEŠPATIES žodis: “Tas nebus tavo paveldėtojas. Tavo paveldėtojas 
gims iš tavęs paties“. 5 Išvedęs jį laukan, tęsė: “Pažvelk į dangų ir 
suskaityk žvaigždes, jei gali jas suskaityti". Po to jis jam tarė: “Taip 
gausūs bus tavo palikuonys". 6 Jis patikėjo VIEŠPAČIU, ir tai jam 
VIEŠPATS įskaitė teisumu.* 

7 Tuomet jis jam tarė: “Aš esu VIEŠPATS, kuris išvedžiau tave 
iš kaldėjų Uro, kad duočiau tau šį kraštą kaip paveldą". 3 “Viešpatie 
DIEVE, — jis paklausė, — kaip aš žinosiu, kad jį paveldėsiu?" 
?Jis atsakė: “Parūpink man treigę* telyčią, treigę ožką, treigį aviną, 
purplelį ir jauną balandį". 10 Jis visus juos parūpino, perkirto per 
vidurį ir suguldė puses vieną priešais kitą. O paukščių pusiau 
neperkirto. !1 Plėšrieji paukščiai leidosi ant skerdienos, bet Abra- 
mas juos nuvaikė. 


15,6 Abraomo tikėjimas Dievo pažadais buvo jam įskaitytas kaip teisumo veiks- 
mas. “Teisumas" yra Dievo rūpestis žmogaus išganymu, — Abraomas at- 
sakė tikėjimu, priimdamas su pasitikėjimu Dievo teisumą savo gyvenime. 
Teisumo veiksmas — teisi žmogaus laikysena Dievo atžvilgiu. Dievas 
įskaitė tai Abraomui, t.y. davė jam "teisę" į pažadų įvykdymą. Apaštalas 
Paulius laiko Abraomo tikėjimą modeliu krikščionims (žr. Rom 4,1-25; Gal 
3,6-9). 

15,9 “...treigę/treigį": subrendusį apeiginiams reikalams. 

12 Saulei leidžiantis, Abramą apėmė didelis miegas ir jį apgaubė 
didelė, baisi tamsa. Tuomet VIEŠPATS tarė Abramui: “Tu turi 
žinoti, kad tavo palikuonys bus ateiviai ne savo krašte. Ten jie bus 
pavergti ir kentės priespaudą per keturis šimtus metų. 1* Bet tautą, 
kuriai jie vergaus, aš teisiu. Po to jie išeis su dideliu lobiu. 5 O tu 
nueisi pas savo protėvius ramybėje ir būsi palaidotas sulaukęs žilos 
senatvės. 16 O jie sugrįš čia ketvirtoje kartoje,* nes amoriečių ne- 
dorumo saikas dar nėra pilnas“. 

17 Saulei nusileidus ir tamsai įsiviešpatavus, rūkstantis žarijų in- 
das* ir liepsnojantis deglas perėjo tarp anų skerdienos pusių. 1š Tą 
dieną VIEŠPATS sudarė* su Abramu sandorą, tardamas: “Tavo pa- 
likuonims duosiu šį kraštą nuo Egipto upės lig didžiosios upės — 
Eufrato upės, !? kraštą kenitų, kenizitų, kadmonitų, 0 hetitų, perizitų, 
refajimų, 2! amoriečių, kanaaniečių, girgašitų ir jebusitų". 


16 
Išmaelio gimimas 


1* Abramo žmona Sarai nebuvo pagimdžiusi jam vaikų. Ji 
turėjo egiptietę tarnaitę vardu Hagara. 2 Sarai kreipėsi į Abramą: 
“Žiūrėk, VIEŠPATS sulaikė mane nuo gimdymo. Todėl įeik pas 
mano tarnaitę. Gal nors per ją aš turėsiu sūnų". Abramas paklausė 
Sarai prašymo. 3 Taigi po to, kai Abramas buvo gyvenęs dešimt metų 
Kanaano krašte, Abramo žmona Sarai paėmė savo egiptietę tarnaitę 
Hagarą ir davė ją savo vyrui Abramui kaip žmoną. * Jis įėjo pas 
Hagarą ir ji pradėjo. Pamačiusi, kad tapo nėščia, ji ėmė žiūrėti į sa- 
vo šeimininkę su panieka. 5 Tuomet Sarai tarė Abramui: “Man 


15,16 “...ketvirtoje kartoje": hebraiškasis žodis “dor"" — karta reiškia ne tik 
kartos trukmę, bet ir įvairaus ilgumo laikotarpį. 

15,17 “...rūkstantis žarijų indas": pažodžiui, "krosnis". Dūmai ir ugnis yra Die- 
vo artumo simboliai. Nors tekstas to nemini, bet nėra jokios abejonės, kad 
Abraomas perėjo tarp padalytos skerdienos. Žr. Jer 34,18-20. 

15,18 “...sudarė sandorą": pažodžiui, “sukirto sandorą." Vaizdūs žodžiai turi 
ryšį su sandoros patvirtinimo apeigomis. 

16,1-6 Sarai veiksmai derinasi su tuometine teisėtvarka. Pagal Nuzi miesto-val- 
stybės įstatymą, bevaikė žmona privalėjo leisti šeimos tarnaitei turėti lytinius 
santykius su vyru, kad duotų šeimai palikuonį. Sarai, norėdama palikuonio, 
elgiasi pagal šį huritų įstatymą. 

daroma skriauda yra tavo kaltė! Daviau savo tarnaitę tau į glėbį, o 
ji, pasijutusi nėščia, žiūri į mane su panieka. Tebūna VIEŠPATS ta- 
vo ir mano teisėjas!" 6 Abramas atsakė Sarai: “Tavo tarnaitė tavo 
rankose. Daryk su ja, kaip tau tinka“. Sarai tat su ja taip šiurkščiai 
elgėsi, kad ji nuo jos pabėgo. 

7 VIEŠPATIES angelas* atrado ją prie vandens šaltinio dyku- 
moje, — prie šaltinio pakeliui į Šūrą, — š ir tarė: “Hagara, Sarai 
verge, iš kur ateini, ir kur tu eini?“ Ji atsakė: “Bėgu nuo savo šei- 
mininkės Sarai". ? VIEŠPATIES angelas jai tarė: “Grįžk pas savo 
šeimininkę ir paklusk jos šiurkščiai rankai, 10 nes, — kalbėjo toliau 
jai VIEŠPATIES angelas, — 


padarysiu tavo palikuonis taip gausius, 
kad jie per daugumą bus nesuskaitomi". 

1 VIEŠPATIES angelas tęsė, jai sakydamas: 
“Žiūrėk, tu esi nėščia ir pagimdysi sūnų; 
pavadinsi jį Išmaeliu,* 
nes VIEŠPATS išgirdo tavo sielvarto šauksmus. 

12 Jis bus smarkus Žmogus, 
su ranka prieš visus, 
ir visų rankos prieš jį. 

Pykdamasis su visa savo gimine gyvens“. 


13 Ji su ja kalbėjusį VIEŠPATĮ pavadino: “Tu esi 'Matymo 
Dievas *, nes, — sakė ji, — argi aš iš tikrųjų mačiau Dievą ir, jį 
pamačiusi, išlikau gyva?" 14 Todėl šaltinis buvo pavadintas 'Šaltiniu 
Gyvojo, kuris mane mato.* Jis yra tarp Kadešo ir Beredo. 

15 Hagara pagimdė Abramui sūnų. Abramas sūnų, kurį jam pa- 
gimdė Hagara, pavadino Išmaeliu. 15 Abramas buvo aštuonias- 
dešimt šešerių metų, kai Hagara jam pagimdė Išmaelį. 


16,7 “Viešpaties angelas": Dievo apsireiškimas žmogišku pavidalu. 13-oje 
eilutėje Viešpaties angelas yra tapatinamas su pačiu Viešpačiu. 

16,11 “Išmaelis": hebrajų kalba šis vardas reiškia “Dievas išgirdo". 

16,13 “Matymo Dievas“: hebraiškai “El-Roi" “...išlikau gyva": senovėje buvo 
tikima, kad žmogus, pamatęs Dievą, turi mirti. Žr. Pr 32,31; Iš 20,19; Įst 
4,33; Ts 13,22. 

16,14 “Šaltinis Gyvojo, kuris mane mato": hebraiškai “Beer-lahai-roi", Ly. šalti- 
nis, kur galima matyti Dievą ir išlikti gyvam. 


36 Pr 17,1-14 
17 
Apipjaustymo sandora 


1 Kai Abramas buvo devyniasdešimt devynerių metų, VIEŠ- 
PATS pasirodė jam ir tarė: “Aš esu Dievas Visagalis.* Eik mano 
keliu ir būk be priekaišto. 2 Aš padarysiu sandorą tarp savęs ir tavęs; 
padarysiu tave be galo gausingą". 3 Abramas parpuolė kniūpsčias, o 
Dievas toliau kalbėjo: 5 “Tikėk manim, tai aš! Ši yra mano sando- 
ra su tavimi: Tu būsi tautų daugybės protėvis. Daugiau nebūsi vadi- 
namas Abramu,* bet tavo vardas bus Abraomas,* nes padariau tave 
tautų daugybės tėvu. 5 Padarysiu tave be galo vaisingą, — iš tavęs 
padarysiu tautas, iš tavęs kils karaliai. 7 Palaikysiu savo sandorą 
tarp savęs ir tavęs, ir tavo palikuonių po tavęs per jų kartas, kaip 
amžiną sandorą, būti tavo Dievu ir tavo palikuonių po tavęs. š Aš 
duosiu tau ir tavo palikuonims po tavęs kraštą, — kuriame gyveni 
kaip ateivis, — visą Kanaano kraštą kaip amžiną nuosavybę. Aš bū- 
siu jų Dievas“. 

9 Dievas kalbėjo Abraomui: “O tu savo ruožtu, laikysies mano 
sandoros, tu ir tavo palikuonys po tavęs per savo kartas. 10 Tokia 
yra mano sandora, kurios laikysies, tarp manęs ir tavęs, ir tavo pa- 
likuonių po tavęs: kiekvienas vyriškis iš jūsų bus apipjaustytas. 
1! Apipjaustysite apyvarpio plėvę, ir tai bus ženklas sandoros tarp 
manęs ir jūsų. 12 Per jūsų kartas, kiekvienas vyriškis iš jūsų, su- 
laukęs aštuonių dienų, bus apipjaustytas; taip pat namuose gimęs 
vergas ar pirktinis iš pašaliečio, kuris nėra iš tavo palikuonių. 15 Abu 
— vergas, gimęs tavo namuose, ir nupirktas už tavo pinigus, turi būti 
apipjaustyti. Taip bus mano sandora jūsų kūne amžina sandora“, 
14 Neapipjaustytas vyriškis, — kiekvienas, kurio apyvarpio plėvė 
nėra apipjaustyta, — tas asmuo bus nukirstas nuo savo giminės. Jis 
sulaužė mano sandorą“. 


17,1 "Visagalis": hebraiškai “El-Šaddai", t.y. “Dievas, Tas kalnų..." Turbūt 
Dievybės vardas Abraomo atsineštas iš Mesopotamijos. 

17,5 “Abram... Abraham": du to paties vardo variantai. Abu reiškia: “Tėvas 
išaukštintas". Intarpas "ha" aiškinamas kaip liaudies etimologija, paimta iš 
“Ab-hamon-gojim", t.y. “Tėvas tautų daugybės“. 

15 Dievas kalbėjo Abraomui: “O savo žmonos Saros nebevadinsi 
Sarai,* nes jos vardas Sara.* 16 Aš ją palaiminsiu ir, be to, duosiu 
tau per ją sūnų. Aš ją laiminsiu, — ji duos pradžią tautoms, iš jos 
kils karaliai“. 17 Abraomas parpuolė veidu žemėn ir juokėsi,* širdy- 
je galvodamas: “Argi gali kūdikis gimti šimtamečiui seniui? Argi 
gali Sara, būdama devyniasdešimties metų, gimdyti? 1? Abraomas tat 
Dievui ir sakė: “O kad Išmaelis gyvuotų tavo malone!" 1? O Dievas 
tarė: “O vis dėlto Sara pagimdys tau sūnų, ir tu pavadinsi jį Iza- 
oku. Aš palaikysiu savo sandorą su juo kaip amžiną sandorą jo pa- 
likuonims. 20 Ir dėl Išmaelio tave išgirdau: Tikėk manim, laiminsiu 
ji, padarysiu jį be galo gausingą. Jis bus dvylikos vadų tėvas, — 
padarysiu iš jo didelę tautą. 21 Bet savo sandorą aš palaikysiu su 
Izaoku, kurį Sara tau pagimdys šiuo laiku kitais metais“. 22 Vos 
pabaigęs kalbėtis, Dievas nukilo nuo Abraomo. 

23 Tuomet Abraomas paėmė savo sūnų Išmaelį ir visus vergus, 
gimusius jo namuose bei pirktus jo pinigais, — visus Abraomo na- 
mų vyriškius, — ir tą pačią dieną, kaip Dievas jam buvo įsakęs, 
apipjaustė jų apyvarpio plėvę. 24 Abraomas buvo devyniasdešimt 
devynerių metų, kai jam buvo apipjaustyta apyvarpio plėvė. 25 O jo 
sūnus Išmaelis buvo trylikos metų, kai jam buvo apipjaustyta apy- 
varpio plėvė. 26 Tą pačią dieną buvo apipjaustyti Abraomas ir Išma- 
elis. 27 Drauge su jais buvo apipjaustyti visi jo namų vyrai — ver- 
gai, gimę namuose, ir pirktiniai iš pašaliečių. 


16 


Abraomo svečiai 


1 VIEŠPATS pasirodė jam prie Mamrės ąžuolų, sėdinčiam pa- 
čioje dienos kaitroje prie savo palapinės įėjimo. 2 Jis pakėlė akis ir 
pamatė netoli savęs stovinčius tris vyrus. Juos pamatęs, jis nubėgo 
nuo palapinės įėjimo jų pasitikti ir, nusilenkdamas iki žemės, 3 tarė: 
“Mano viešpatie,* jei randu malonę tavo akyse, neaplenk savo tarno. 


17,15 “Sarai...Sara": du to paties vardo variantai. Abu reiškia: “Princesė". 

17,17 “...juokėsi": hebraiškai “Izhag", t.y. Izaoko vardas hebrajų kalboje. Žr. Pr 
18,12; 21,6. 

18,3 Abraomas kreipiasi į trejukės vadą, kurio dar neatpažįsta Jahve — Vieš- 
pačiu, o tolesnėse trijose eilutėse jis kreipiasi į visus tris vyrus. Du iš jų 
vėliau tapatinami su pasiuntiniais — angelais (žr. Pr 19,1). 


38 Pr 18,4-19 


4 Tebūna atnešta truputį vandens, — nusiplaukite kojas ir pailsėkite 
po medžiu. 5 Atnešiu kąsnį duonos, kad galėtumėte atsigaivinti. Po 
to galėsite toliau eiti, nes juk užsukote pas savo tarną“. Jie atsakė: 
“Daryk, kaip sakai". 5 Abraomas nuskubėjo į palapinę pas Sarą ir 
paliepė: “Greitai įmaišyk tris saikus gerų miltų, išminkyk ir iškepk 
plokštainių“. 7 Abraomas nubėgo prie kaimenės, paėmė veršį, jauną 
ir rinktinį, padavė jį tarnui, kuris greitai jį paruošė. 8 Tuomet, paė- 
męs varškės* bei pieno ir paruoštą veršieną, padėjo visa prieš 
juos, o pats tarnavo jiems valgant po medžiu. 

?“Kurgi tavo žmona Sara?" — jie paklausė. Jis atsakė: “Va ten, 
palapinėje“. 10 Tuomet vienas jų* tarė: "Aš tikrai sugrįšiu pas tave 
šiuo laiku kitais metais, ir tavo žmona Sara turės sūnų“. Tuo tarpu 
Sara, stovėdama jam už nugaros prie palapinės įėjimo, klausėsi. 
11 Abraomas ir Sara buvo senyvo amžiaus, pažengę metuose. Sara jau 
buvo liovusis sirgti mėnesinėmis. 12 Sara tat juokėsi* sau, sakyda- 
ma: “Po to, kai nuvytau, negi patirsiu malonumo — mano vyras 
toks senas?“ 13 VIEŠPATS tarė Abraomui: “Kodėl Sara juokiasi, saky- 
dama: “Nejau aš iš tikrųjų dar gimdysiu, būdama tokia sena?" Argi 
yra Dievui negalimų dalykų? Aš sugrįšiu pas tave šiuo laiku kitais 
metais, ir Sara turės sūnų“. 15 O Sara gynėsi, sakydama: "Aš nesi- 
juokiau', nes ji buvo išsigandusi. Bet jis atsakė: “Tu tikrai juokeisi". 


Abraomas užtaria Sodomą 


16 Vyrai pakilo ir žiūrėjo kaip eiti Sodomos link. Abraomas 
palydėdamas ėjo kartu su jais. 17 VIEŠPATS mąstė: “Argi aš slėp- 
siu nuo Abraomo, ką žadu tuojau daryti, 1š žinodamas, kad Abrao- 
mas taps didelė bei galinga tauta ir kad visos žemės tautos ras 
jame palaiminimą? 19 Juk aš išrinkau jį, kad galėtų pamokyti savo 
vaikus ir savo būsimą šeimą laikytis VIEŠPATIES kelio, darant kas 
teisu ir teisinga, idant VIEŠPATS galėtų įvykdyti Abraomui, ką jis 


18,8 “Varškė": minkštas sūris ar jogurtas. 

18,10 “ ...vienas jų": Viešpats. Dabar Abraomas, girdėdamas apie nuostabų sū- 
naus gimimą, tai pirmąkart suvokia. “...šiuo laiku kitais metais": tuo laiku, 
kai ateis Sarai laikas gimdyti. Sara tapo nėščia netrukus po Viešpaties 
pažado. 

18,12 “Sara juokėsi": žr. Pr 17,17 paaiškinimą. 

yra jam pažadėjęs“. 20 Tuomet VIEŠPATS tarė: “Šauksmas prieš 
Sodomą ir Gomorą taip padaugėjo ir jų nuodėmė yra tokia sunki,* 
21 kad aš turėjau nužengti ir pamatyti ar jie iš tikro elgėsi pagal 
mane pasiekusį šauksmą. O jei ne, aš žinosiu". 

2 Iš ten tat du vyrai pasuko ir nuėjo link Sodomos. Tuo tarpu 
Abraomas pasiliko stovėti prieš VIEŠPATĮ. 23 Abraomas priėjo ar- 
čiau ir tarė: “Argi iš tikrųjų pražudysi teisųjį su nedorėliu? 24 Jei 
mieste rastųsi penkiasdešimt teisiųjų, nejau pražudytum tą vietą ir 
neatleistum jai dėl penkiasdešimties mieste esančių teisiųjų? 25 Ne 
tavo būdas daryti tokį dalyką — žudyti teisųjį su nedorėliu ir 
padaryti teisųjį lygų nedorėliui! Tai ne tavo būdas! Argi tas, kuris 
yra visos žemės Teisėjas, nesielgs teisingai?“ 25 VIEŠPATS atsakė: 
“Jei rasiu Sodomos mieste penkiasdešimt teisiųjų, dėl jų pasigailė- 
siu visos jų vietos“. 2? O Abraomas vėl tarė: “Žiūrėk, kaip drįstu 
kalbėti VIEŠPAČIUI, būdamas dulkė ir pelenai. 28 O jeigu trūktų 
penkių lig penkiasdešimties teisiųjų? Argi dėl tų penkių sunaikin- 
tum visą miestą?“ Jis atsakė: “Nesunaikinsiu, jei rasiu ten keturias- 
dešimt penkis“. 2? Bet jis vėl jam kalbėjo, sakydamas: “O jei rastųsi 
ten keturiasdešimt?" Jis atsakė: “Dėl keturiasdešimties to nedarysiu", 
30 “Tenesupyksta ant manęs VIEŠPATS, — jis tarė, — “jei aš vėl 
kalbu. O jei ten rastųsi trisdešimt?" Jis atsakė: “To nedarysiu, jeigu 
ten rasiu trisdešimt“, 3! Jis tarė: “Žiūrėk, kaip drįstu kalbėti VIEŠ- 
PAČIUI. O jei ten rastųsi dvidešimt?" Jis atsakė: “Ir dėl dvidešim- 
ties jo nesunaikinsiu". 32 Tuomet jis tarė: “Tenesupyksta ant manęs 
VIEŠPATS, jei dar vieną kartą kalbėsiu. O jei ten rastųsi dešimt?" 
“Jo nesunaikinsiu dėl dešimties," — jis atsakė. 

33 Baigęs kalbėtis su Abraomu, VIEŠPATS nuėjo savo keliu, o 
Abraomas parėjo į savo gyvenvietę. 


18,20 Senasis Testamentas Sodomos ir Gomoros sunaikinimą vienbalsiai sieja 
su šių miestų nedorumu, bet skirtingai aptaria to nedorumo prigimtį. Pasak 
šio pasakojimo, kuris yra paimtas iš Jahvistinio šaltinio, Sodomos nuodėmė 
buvo homoseksualizmas (žr. Pr 19,4-5), žinomas kaip pederastija, bet pagal 
Izaiją jų nuodėmė buvo visuomeninio teisingumo stoka (žr. Iz 1,9-10; 3,9), 
o Ezekielis ją laiko nesirūpinimu vargšais (Ez 16,46-51), tuo tarpu Jeremi- 
jas ją supranta kaip dorovinį visuomenės supuvimą. 


40 Pr 19,1-13 
19 
Sodomos sunaikinimas 


1 Anie du angelai atėjo į Sodomą vakare. Lotas sėdėjo Sodo- 
mos vartuose. Juos pamatęs, Lotas pakilo jų pasveikinti ir, nusi- 
lenkdamas iki žemės, 2 tarė: “Mano viešpačiai,* prašyčiau užsukti į 
savo tarno namus pernakvoti ir nusiplauti kojas. Anksti galėsite at- 
sikelti ir keliauti toliau savo keliu“. Bet jie atsakė: “Ne. Praleisime 
naktį aikštėje“. 

3 O jis taip labai juos kvietė, kad jie pasuko pas jį ir įėjo į jo 
namus. Jis tada paruošė jiems vaišes, iškepė neraugintos duonos, ir 
jiedu papietavo. + Bet jiems dar neatsigulus, miesto vyrai — 
Sodomos vyrai, jauni ir seni, — visi žmonės iki paskutinio, — ap- 
supo namus 5 ir šaukė Lotui: “Kur tie vyrai, atėjusieji pas tave šį 
vakarą? Atvesk juos mums, kad galėtume juos pažinti". 6 Lotas 
išėjo pas juos už durų ir, uždaręs už savęs duris, 7 kalbėjo: “Mal- 
dauju, mano broliai, nesielkite nedorai! 8 Žiūrėkite, aš turiu dvi duk- 
teris, kurios dar nėra pažinusios vyro. Leiskite man jas jums 
atvesti, darykite su jomis, kaip jums patinka, tik nedarykite nieko 
aniems vyrams, nes jie įėjo po mano stogo pavėsiu". ? Bet jie at- 
sakė: “Pasitrauk į šalį! Šis žmogelis, — jie šaipėsi, — atkeliavo 
čionai kaip ateivis, o jau elgiasi kaip teisėjas! Dabar su tavimi 
pasielgsime pikčiau negu su jais!" Tuomet jie apniko su įniršiu 
Lotą ir prisigrūdo prie durų jų išlaužti. 10 Bet anie vyrai iškišo ran- 
kas, įtraukė Lotą pas save į vidų ir uždarė duris. 11 O žmones, bu- 
vusius prie namų durų, — jaunus ir senus, — jie nuplieskė tokia 
akinančia šviesa,* kad veltui jie stengėsi surasti duris. 

12 Tuomet anie vyrai klausė Lotą: “Ką daugiau iš savųjų turi 
čia? Žentus, sūnus, dukteris ir bet ką iš savųjų — išvesk juos iš 
šios vietos, 13 nes mes šią vietą tuojau sunaikinsime! Šauksmas prieš 
Sodomos žmones, pasiekęs VIEŠPATĮ, pasidarė toks garsus, kad 


19,2 “Mano viešpačiai“: Gerbiamieji. Lotas dar nežino, kad šie oriai atrodantys 
vyrai yra angelai — Dievo pasiuntiniai. Žr. Pr 18,3. 

19,11 “...akinanti šviesa": antgamtiškas reiškinys, kuris laikinai apakino ne- 
dorus Žmones ir apreiškė Lotui tikrąją jo svečių prigimtį. 

VIEŠPATS atsiuntė mus ją sunaikinti". 14 Lotas tada išėjo ir 
kalbėjosi su savo žentais,* ketinusiais vesti jo dukteris: “Kelkitės, 
išeikite iš šios vietos, nes VIEŠPATS tuojau sunaikins miestą". Bet 
žentams atrodė, kad jis juokauja. 

15 Rytui auštant, angelai ragino Lotą, sakydami: “Skubėk, paimk 
savo žmoną ir abi čia esančias savo dukteris, kad nepražūtumėte už 
miesto kaltę“. 16 Bet jis vis delsė. Anie vyrai tat paėmė jį, jo žmoną 
ir abi jo dukteris už rankų, — VIEŠPATS buvo jam gailestingas, 
— išvedė jį saugiai už miesto. 17 Kai jie buvo išvedę juos už 
miesto, vienas jų tarė: “Bėgdami gelbėkite savo gyvybę, atgal ne- 
sižvalgykite ir Lygumoje niekur nesustokite. Gelbėkitės kalnuose, 
kad nepražūtumėte!“ 1š O Lotas jam atsakė: “O ne, mano viešpatie! 
19 Tikėk manim, tavo tarnas rado malonės tavo akyse ir tu parodei 
man didelį gerumą, išgelbėdamas mano gyvybę! Tačiau gelbėtis, 
bėgdamas į kalnus, aš nepajėgiu iš baimės, kad nelaimė mane 
užklups ir aš numirsiu. 20 Prašyčiau žiūrėti, va anas miestas yra gana 
arti nubėgti ir jis tokia maža vieta.* Leisk man ten nubėgti, — jis 
tokia maža vieta, ar ne? — ten išliksiu gyvas!“ 2! Jis atsakė: “Labai 
gerai! Suteiksiu tau malonę ir šiuo atveju, — miesto, apie kurį kalbi, 
nesunaikinsiu. 22 Skubėk, gelbėkis ten, nes aš negaliu nieko daryti, 
kol tu ten neateisi". Todėl anas miestas buvo pavadintas Zoaru. 
2 Saulė buvo pakilusi virš akiračio, kai Lotas atėjo į Zoarą. 

24 Tuomet VIEŠPATS lijo ant Sodomos ir Gomoros siera ir 
ugnimi (nuo VIEŠPATIES iš dangaus). 25 Jis išgriovė* tuos mies- 
tus ir visą Lygumą, drauge su visais miestų gyventojais ir žemės 
augmeniją. 26 Ir jo žmona, eidama iš paskos, dairėsi atgal ir pavir- 
to druskos stulpu. 


19,14 Nėra aišku ar Loto žentai jau buvo vedę jo dukteris, ar tik “susižiedavę" 
su jomis. Izraeliečių susižiedavimas buvo pirmoji vedybų dalis. 

19,20 “...maža vieta": hebraiškai “miz'ar", pažodžiui, *mažas daiktas". Šis 
žodis turi tą pačią šaknį kaip “Zoar(o]" miesto vardas. 

19,25 “..„išgriovė": pažodžiui, “apvertė aukštyn kojomis." Atrodo, kad šiuo 
žodžiu paženklinama žemės drebėjimo padariniai. Žemės drebėjimą lydėjo 
gaisrai bitumo duobėse (žr. Pr 14,10). 


42 Pr 19,27-38 


27 Anksti rytą Abraomas nuskubėjo į tą vietą, kur buvo stovėjęs 
prieš VIEŠPATĮ, 28* ir, žvelgdamas žemyn Sodomos ir Gomoros bei 
viso Lygumos krašto link, jis matė tik kylančius nuo žemės dūmus, 
tarsi dūmus iš krosnies. 

29 Taigi, kai Dievas sunaikino Lygumos miestus ir sugriovė 
miestus, kuriuose buvo gyvenęs Lotas, Dievas prisiminė Abraomą 
ir išgelbėjo Lotą iš tikros pražūties. 


Loto dukterys 


30* I otas pakilo iš Zoaro ir apsigyveno kalnuose su savo dviem 
dukterimis. Zoare pasilikti bijojo. Gyveno tat su savo dviem duk- 
terimis oloje. 31 Pirmagimė tarė jaunesniajai: “Mūsų tėvas sensta, 
nėra kito vyro žemėje susidėti su mumis, kaip įprasta visame 
- pasaulyje. 32 Eikš, nugirdykime savo tėvą vynu, — gulėsime su juo, 
idant turėtume palikuonį iš savo tėvo“. 

33 Tą naktį juodvi nugirdė savo tėvą vynu, pirmagimė įėjo ir 
gulėjo su savo tėvu. Jis nežinojo nei kada ji atsigulė, nei kada ji atsi- 
kėlė. 34 Kitą dieną pirmagimė tarė jaunesniajai: “Žiūrėk, praėjusią 
naktį aš gulėjau su savo tėvu. Nugirdykime jį vynu ir šią naktį. Tu 
įeik ir gulėk su juo, idant turėtume palikuonį iš savo tėvo". 35 Taigi 
juodvi nugirdė savo tėvą ir tą naktį. Jaunesnioji pakilo ir gulėjo su 
juo. O jis nežinojo nei kada ji atsigulė, nei kada ji atsikėlė. 36 Tokiu 
būdu abi Loto dukterys tapo nėščios iš savo tėvo. 37 Pirmagimė 
pagimdė sūnų ir pavadino jį Moabu,* — jis yra šiandienos moa- 
biečių protėvis. 33 Ir jaunesnioji pagimdė sūnų ir davė Ben-Ami* 
vardą, — jis yra šiandienos amoniečių protėvis. 


19,28-29 Nuo aukštumos rytuose — nuo Hebrono Abraomas galėjo be vargo 
matyti pietinį Negyvosios jūros galą, kur buvo Lygumos miestai. 

19,30-38 Izraeliečių padavimas apie rytinių Izraelio kaimynų kilmę. Moabas ir 
Amonas — dvi senovės karalystės buvo į rytus nuo Jordano upės ir Ne- 
gyvosios jūros. Iš dalies padavimas išjuokia šias giminingas, bet ir 
priešiškas tautas, paaiškindamas vardus kandžia liaudies etimologija. 

19,37 “Moabas": “iš mano tėvo“. Hebraiškai “meabi" skamba panašiai kaip var- 
das “Moab". 

19,38 “Ben-Ami": “sūnus mano giminės". Hebraiškai “ben-ammi" skamba 
panašiai kaip “bene-amon". 

20 
Abraomas ir Abimelechas 


1* Iš ten Abraomas keliavo Negebo srities link, įsikūrė tarp 
Kadešo ir Šūro. Gyvendamas Geraroje kaip ateivis, 2 Abraomas 
apie savo žmoną sakė: “Ji yra mano sesuo“. Užtat Geraros karalius 
Abimelechas ją sau parsigabeno. 3 Naktį sapne Dievas atėjo pas 
Abimelechą ir jam sakė: “Tu mirsi dėl moters, kurią pasiėmei, nes 
ji yra ištekėjusi moteris“. * O Abimelechas dar nebuvo jos palietęs, 
todėl jis tarė: “Viešpatie, argi tu pražudytum nekaltą žmogų? 5 Ar- 
gi ne jis pats man sakė: Ji yra mano sesuo'? Ir ji pati patvirtino: 
"Jis yra mano brolis. Kai tai padariau, mano širdis buvo dora ir 
rankos nekaltos“. 6 Tuomet sapne Dievas jam atsakė: “Taip, aš žino- 
jau, kad tu tai darai dora širdimi ir nekaltomis rankomis. Be to, aš 
pats sulaikiau tave, kad man nenusidėtum, todėl ir neleidau tau jos 
paliesti. 7 Dabar tat sugrąžink vyrui žmoną, — kadangi jis yra pra- 
našas,* jis tave užtars, — ir liksi gyvas. Bet jei nesugrąžinsi, žinok, 
kad tikrai mirsi — pražūsi tu pats ir visa, kas tau priklauso". 

s Abimelechas atsikėlė anksti rytą, susišaukė visus savo tarnus 
ir jiems papasakojo visa, kas buvo įvykę. Žmonės buvo baimės pri- 
blokšti. ? Tuomet Abimelechas pasišaukė Abraomą ir jam tarė: “Ką 
tu mums padarei! Kuo aš tau nusidėjau, kad tu užtraukei man to- 
kią didelę kaltę ir mano karalystei? Padarei man dalykų, kurie ne- 
turėtų būti daromi. 10 Ką gi tu galvojai, — klausė Abimelechas, — 
darydamas tokį dalyką?" !! “Aš pamaniau," — atsakė Abraomas, — 
“kad šioje vietoje nėra visiškai Dievo baimės ir jie mane užmuš dėl 
mano žmonos. 12 Be to, ji iš tikrųjų yra mano sesuo — duktė mano 
tėvo, nors ir ne mano motinos duktė. Ji tapo mano žmona. 13 Kai 
Dievas išvedė mane klajoti toli iš tėvo namų, aš jai sakiau: “Prašy- 
čiau tavęs, padaryk man šią malonę: į kokią tik vietą benueitume, 

apie mane visur sakyk: Jis yra mano brolis'". 


20,1-18 Šis pasakojimas yra iš Elohistinio šaltinio (žr. Pr 4,25 paaiškinimą). Jame 
sujungiami elementai, randami dviejuose labai panašiuose, bet skirtinguose 
Jahvistinio šaltinio pasakojimuose: Pr 12,10-20 ir 26,6-11. 

20,7 “Pranašas"': hebraiškai “nabi"" ir reiškia “ (žmogus), kuris kalba už kitą“. 
Pranašas kalba “už Dievą" — šiame tekste — arba “už kitą žmogų" — žr. 
Iš 4,16. 


44 Pr 20,14—21,8 


14 Abimelechas paėmė avių ir jaučių, vergų ir vergių, ir davė 
juos Abraomui. Sugrąžino jam ir Sarą, jo žmoną. 15 “Mano kraštas 
yra prieš tavo akis, — tarė Abimelechas, — apsigyvenk, kur tik 
tau patiks“. 16 O Sarai sakė: “Žiūrėk! Duodu tavo broliui tūkstantį 
sidabro gabalų.* Tai tau tarnaus kaip apgynimas prieš visus, 
esančius su tavimi, — tu esi visiškai išteisinta“. 17 Tuomet Abra- 
omas užtarė pas Dievą, ir Dievas išgydė Abimelechą. Jis pagydė ir 
Abimelecho žmoną ir verges, idant vėl galėtų gimdyti, 18 nes VIEŠ- 
PATS buvo padaręs visas Abimelecho namų moteris visiškai ne- 
vaisingas dėl Saros, Abraomo žmonos. 


21 
Izaoko gimimas 


1 VIEŠPATS pasielgė su Sara, kaip buvo sakęs, ir įvykdė, ką bu- 
vo pažadėjęs. 2 Sara pradėjo ir pagimdė Abraomui jo senatvėje 
sūnų tuo laiku, kurį Dievas buvo nurodęs. 3 Sūnui, kurį jam pagimdė 
Sara, Abraomas davė Izaoko vardą. + Abraomas apipjaustė savo sūnų 
Izaoką aštuntąją dieną, kaip jam buvo įsakęs Dievas. 5 Abraomas bu- 
vo šimto metų, kai jam gimė jo sūnus Izaokas. * O Sara sakė: 


“Dievas iškrėtė man juoką; 
kas tik apie tai išgirs, 
juoksis su manimi", 
7 Ir ji pridėjo: 
“Kas gi būtų galėjęs pasakyti Abraomui, 
kad Sara žindys vaikus? 


O vis dėlto pagimdžiau jam sūnų jo senatvėje“. 


š Vaikas augo ir buvo nujunkytas. Tą dieną, kai Izaokas buvo 
nujunkytas, Abraomas surengė didelį pokylį. 


20,16 “...tūkstantį sidabro gabalų": ne skirtinga nuo gyvulių ir vergų dovana 
(žr. 14-ąją eilutę), bet piniginė gyvulių ir vergų vertė. 


Pr 21,9-21 45 
Hagaros ir Išmaelio išvarymas 


9* Sara, pamačiusi egiptietės Hagaros sūnų, kurį ji buvo pa- 
gimdžiusi Abraomui, žaidžiantį su jos sūnumi Izaoku, 10 sakė Abrao- 
mui: “Išvaryk šią vergę su jos sūnumi, nes tos vergės sūnus nesi- 
dalys paveldu su mano sūnumi Izaoku!“* !! Šis reikalas Abraomą 
labai kankino, nes jis lietė jo paties sūnų. 12 Bet Dievas tarė Abra- 
omui: “Nesikankink dėl berniuko ar dėl savo vergės. Ką tau sako 
Sara, daryk kaip ji tau sako, nes per Izaoką bus tęsiami tavo pali- 
kuonys. 13 Bet ir vergės sūnų padarysiu didele tauta, nes ir jis yra 
tavo palikuonis“. 

14 Abraomas pakilo anksti rytą, paėmė šiek tiek duonos bei 
vandenmaišį ir padavė Hagarai. Užkėlęs juos jai ant pečių, drauge 
su vaiku, ją išsiuntė. Išėjusi ji klajojo Beer-Šebos dykumoje. 

15 Išsibaigus vandenmaišyje vandeniui, ji padėjo vaiką po 
vienu krūmu, 16 paėjėjo į šalį ir atsisėdo priešais atstu maždaug per 
lanko šūvį, sakydama: “Negaliu žiūrėti, kai vaikas miršta". Sėdė- 
dama priešais, ji pravirko graudžiomis ašaromis. 

17 Bet Dievas išgirdo berniuko verksmą, ir Dievo angelas iš 
dangaus pašaukė Hagarą, klausdamas: “Hagara, kas tau? Nebijok, 
nes Dievas išgirdo berniuko verksmą iš ten, kur jis yra. 18 Eikš, pa- 
kelk berniuką ir paimk jį už rankos, nes aš iš jo padarysiu didelę 
tautą“. 19 Tuomet Dievas atvėrė jai akis, ir ji pamatė vandens šal- 
tinį. Nuėjusi, prisėmė vandenmaišį vandens ir pagirdė berniuką. 

20 Dievas buvo su berniuku, jam augant. Jis gyveno dykumoje 
ir tapo įgudęs lankininkas. 2! Parano dykuma buvo jo namai. Jo 
motina gavo jam žmoną iš Egipto žemės. 


21,9-19 Šis pasakojimas apie Hagaros išvarymą yra iš Elohistinio šaltinio. Žr. 
Pr 16,5-14 tekstą apie Hagaros išvarymą, paimtą iš Jahvistinio šaltinio. 
Nors pasakojama apie tą patį įvykį, pasakojimai yra pernelyg skirtingi. 


46 Pr 21,22-34 
Abraomo ir Abimelecho sandora 


22* Atsitiko, kad tuo metu Abimelechas ir jo kariuomenės vadas 
Fikolas sakė Abraomui: “Dievas yra su tavimi, ką tu bedarytum. 
23 Todėl prisiek man šioje vietoje* dabar Dievo vardu, kad nesielgsi 
su manimi ar su mano pažįstamais ir giminėmis apgaulingai, bet 
elgsiesi taip palankiai sa manimi ir su kraštu, kuriame gyveni kaip 
ateivis, kaip aš elgiausiu su tavimi“. 24 Abraomas atsakė: "Aš pri- 
siekiu!" 

25 Abraomui pareiškus skundą Abimelechui dėl vandens šuli- 
nio, kurį buvo užgrobę Abimelecho tarnai, 2 Abimelechas atsakė: 
“Aš nežinau, kas tai padarė. Iš tikrųjų, tu man nieko apie tai ne- 
pranešei, o aš iki šiai dienai apie tai nebuvau girdėjęs“. 27 Abrao- 
mas paėmė avių ir jaučių, davė juos Abimelechui, ir juodu sudarė 
sutartį. 2 Tuomet Abraomas atskyrė iš kaimenės septynis ėriukus. 
2 Abimelechas klausė Abraomą: “Ką reiškia šie septyni atskirtieji 
ėriukai?“ 30 Jis atsakė: “Tu priimsi šiuos septynis ėriukus iš mano 
rankų, idant būtum man liudytojas, kad aš iškasiau šį šulinį". 
31 Todėl ta vieta buvo pavadinta Beer-Šeba,* nes ten jiedu padarė 
priesaiką. 

32 Taigi, sudarę Beer-Šeboje sutartį, Abimelechas ir jo kariuo- 
menės vadas Fikolas pakilo ir sugrįžo į filistinų kraštą. 33 O 
(Abraomas) pasodino Beer-Šeboje tamariską ir ten šaukėsi VIEŠ- 
PATIES, Dievo Amžinojo* vardo. 34 Filistinų krašte Abraomas gy- 
veno kaip ateivis ilgą laiką. 


21,22 Abimelechas atvyko drauge su kariuomenės vadu Fikolu, norėdamas 
priversti Abraomą, kad jis būtų nuolaidus. 

21,23 “...šioje vietoje": Beer-Šeboje (žr. 31-ąją eilutę). Abimelechas atkeliavo 
iš Geraros (žr. Pr 20,2), maždaug 48 km į vakarus nuo Beer-Šebos. 

21,31 “Beer-Šeba": hebraiškas vardas reiškia “Septynių šaltinis", t.y. vieta, ku- 
rioje buvo septyni šuliniai, apie kuriuos daroma užuomina septynių ėriukų 
epizode (žr. 28-31 eilutes). Vardas gali būti suprastas ir kaip “Priesaikos šal- 
tinis“. 

21,33 “Dievas Amžinasis": hebraiškai “El-"Olam", t.y. Dievas — Tas, kuris yra 
amžinas. Vardas Dievybės priešizraelitiškoje Beer-Šebos šventovėje, bet 
Abraomo vartojamas tik kaip Jahvės — Viešpaties titulas. Žr. Iz 40,28. 

22 
Abraomo auka ir bandymas 


1 Po šių įvykių Dievas išbandė* Abraomą. Jis tarė jam: “Abrao- 
mai!'* Jis atsiliepė: “Aš čia!" 2 “Paimk savo sūnų, — jis tęsė, — 52- 
vo vienintelį* sūnų Izaoką, kurį myli, nueik į Morijos kraštą ir 
paaukok jį kaip deginamąją auką ten viename kalne, kurį aš tau 
nurodysiu“. 

3 Pakilęs anksti rytą, pasibalnojo savo asilą, pasiėmė su savim 
du tarnus ir savo sūnų Izaoką. Prisiskaldęs malkų deginamajai au- 
kai, jis leidosi kelionėn į vietą, apie kurią buvo jam kalbėjęs Die- 
vas. * Trečią dieną Abraomas pakėlė akis ir iš tolo pamatė tą vietą. 
5 “Pabūkite čia su asilu, — jis paliepė tarnams, — berniukas ir aš 
kopsime į ten. Pagarbinsime ir po to sugrįšime pas jus“. 

6 Abraomas paėmė malkas deginamajai aukai ir uždėjo jas sa- 
vo sūnui Izaoko, o ugnį ir peilį nešėsi savo paties rankose. Jiedu tęsė 
kelionę. 7 Izaokas kreipėsi į savo tėvą Abraomą: “Tėve!" “Aš čia, 
mano sūnau', — atsiliepė. Jis tarė: “Ugnies ir malkų yra, bet kurgi 
avis deginamajai aukai?" * Abraomas atsakė: “Dievas pats parūpins 
avį deginamajai aukai, mano sūnau“. Ir jiedu drauge ėjo toliau. 

9 Jiedu atėjo į vietą, apie kurią buvo kalbėjęs jam Dievas. 
Abraomas pastatė ten aukurą ir išdėliojo malkas. Jis surišo savo sū- 
nų Izaoką ir paguldė jį viršum malkų ant aukuro. 19 Tuomet Abrao- 
mas ištiesė savo ranką ir pakėlė peilį savo sūnui nužudyti. 1! Bet 
VIEŠPATIES angelas sušuko jam iš dangaus, tardamas: “Abraomai!! 
Abraomai!"“ “Aš čia!" — jis atsiliepė. 12 “Nekelk rankos prieš 
berniuką, — tęsė, — nieko jam nedaryk! Dabar aš žinau, kad tu 

bijai Dievo, nes neatsisakei atiduoti man savo vienatinį sūnų". 13 Kai 


22,1 “Dievas išbandė Abraomą": įrodyti Abraomo tikėjimo tvirtumą Dievo 
pažadu, kad per Izaoką visos žemės tautos ras palaiminimą. Žr. Pr 18,10.18; 
21,12. Dievo išbandyme verta pastebėti dovaną — Izaoką ir Davėją — 
Dievą. Kas svarbiau Abraomui: Dovana sūnus ar davėjas Dievas? Žmogaus 
užmojo akiratis ar Dievo užmojo akiratis? Abraomo išbandymas kartojasi 
Žmonių gyvenime. 

22,2 “..„vienintelį...": nepaprastai brangų, ypatingai mylimą. Galima hebraiškąjį 
žodį “jahid" versti žodžiu “mylimasis". 


48 Pr 22,14-25 


Abraomas pakėlė akis, jis pamatė aviną, ragais įstrigusį krūme, 
Abraomas tada priėjo, paėmė aviną ir paaukojo jį kaip deginamąją 
auką vietoje savo sūnaus. 14 O tą vietą Abraomas pavadino “VIEŠ- 
PATS parupins"* vardu, kaip ir nūdien yra sakoma: “VIEŠPATIES 
kalne bus parūpinta“. 

15 VIEŠPATIES angelas pašaukė Abraomą iš dangaus antrąkart 
16 ir tarė: “Prisiekiau pačiu savimi, — tai VIEŠPATIES žodis, — 
kadangi tu tai padarei, neatsisakei atiduoti savo vienatinio sunaus, 
17 todėl aš tikrai laiminsiu tave ir padarysiu tavo palikuonis taip 
gausingus, kaip dangaus žvaigždės ir pajūrio smiltys. Tavo pa- 
likuonys užims savo priešų vartus ir 1š visos tautos žemėje ras sau 
palaiminimą per tavo palikuonis, nes tu buvai klusnus mano balsui“. 

19 Abraomas po to sugrįžo pas tarnus. Jie pakilo ir drauge ėjo 
į Beer-Šebą. Ir Abraomas likosi gyventi Beer-Šeboje.  -- 


Nahoro palikuonys 


20* Atsitiko, kad po šių įvykių Abraomas gavo žinią: “Milka 
irgi pagimdė vaikų tavo broliui Nahorui: 2! pirmagimį Uzą, jo brolį 
Buzą, Aramo tėvą Kemuelį, 22 Kesedą, Hazo, Pildašą, Jidlafą ir 
Betuelį". 23 Betueliui gimė Rebeka. Šiuos aštuonis pagimdė Milka 
Abraomo broliui Nahorui. 25 O jo sugulovė, vardu Reuma, irgi pa- 
gimdė vaikų: Tebą, Gahamą, Tahašą ir Maaką. 


22,14 “Viešpats parūpins": hebraiškai “Jahve jire". Pažodžiui, “Viešpats matys", 
t.y. Dievas tuo pasirūpins. 

22,20-24 Palikuonys aramiečių genčių, gyvenusių į rytus ir pietryčius nuo Izrae- 
lio. Panašiai kaip dvylika Izraelio giminių (Pr 35,23) ir dvylika Išmaelio gi- 
minių (Pr 25,12-16) skaičiuojama dvylika aramiečių giminių. 

23 
Tikėjimo protėvių kapai 


1 Saros gyvenimas — Saros gyvenimo trukmė buvo šimtas 
dvidešimt septyneri metai. 2 Sara mirė Kirjat-Arbos mieste (tai yra 
Hebrone), Kanaano krašte. Abraomas Sarą apverkė ir dėl jos rau- 
dojo. 3 Pasitraukdamas nuo savo mirusiosios, jis kreipėsi į hetitus:* 
4 “Nors esu svetimšalis ir ateivis,* gyvenantis tarp jūsų, parduokite 
man vietą kapui pas jus, kad galėčiau išnešti savo mirusiąją ir 
palaidoti“. 5 Hetitai Abraomui atsakė: “Viešpatie, klausykis mūsų! Tu 
esi tarp mūsų Dievo išrinktasis. Laidok savo mirusiąją rinktinėse 
mūsų kapinėse. Niekas iš mūsų neatsakys tau savo kapo tavo miru- 
siajai palaidoti". 7 Abraomas atsikėlė, nusilenkė hetitams, krašto 
gyventojams, š ir jiems tarė: “Jeigu jūs sutinkate, kad aš išneščiau 
savo mirusiąją palaidoti, tai paklausykite manęs ir užtarkite mane 
pas Zoharo sūnų Efroną. ? Teparduoda jis man Machpelos olą, kuri 
jam priklauso. Ji yra jo lauko pakraštyje. Teparduoda man ją už 
visą kainą kapavietei tarp jūsų“. 10 O Efronas sėdėjo tarp hetitų. 
Hetitas Efronas atsakė Abraomui, girdint visiems hetitams — 
visiems, ėjusiems pro jo miesto vartus, tardamas: !! “O ne, mano 
viešpatie, klausykis manęs! Aš duodu tau tą lauką ir duodu tau olą, 
esančią jame. Aš tau ją duodu savo tautiečių akivaizdoje. Palaidok 
savo mirusiąją“. 12 Tuomet Abraomas nusilenkė krašto gyventojams 
3 ir tarė Efronui, girdint visiems krašto gyventojams: “A, kad tu 
manęs paklausytum! Aš duosiu tau lauko kainą. Priimk ją nuo 
manęs, kad galėčiau ten palaidoti savo mirusiąją“. 14 Abraomui 


23,3 “...hetitai": ne semitinė tautelė Kanaane. Jos ryšiai su garsiąja hetitų im- 
perija Mažojoje Azijoje nėra aiškūs. 

23,4 “..„svetimšalis ir ateivis": toks asmuo, paprastai, neturėjo teisės įsigyti nuo- 
savybę. Tai kad, Abraomas pirko Machpelos lauką ir olą, turėjo didelę 
reikšmę, nes davė jo palikuonims teises į kraštą, kurį Dievas buvo pažadėjęs 
protėviui, kad jie ilgainiui paveldės jį kaip savo kraštą. Užtat Abraomas už- 
sispyrusiai nori lauką nupirkti, atsisako jį kaip dovaną priimti. 


50 Pr 23,15—24,5 


Efronas atsakė: 15 “Mano viešpatie, paklausyk manęs! Žemės laukas 
vertas keturis šimtus sidabrinių šekelių* — kas tai mudviem, ar ne 
tiesa? Eik ir laidok savo mirusiąją“. 16 Abraomas susiderėjo su 
Efronu dėl kainos. Abraomas tat atsvėrė Efronui sidabrą, kurį jis bu- 
vo išsilygęs hetitams girdint, — keturis šimtus sidabrinių šekelių, 
pagal įprastinius pirklių svarsčius.* 

17 Tokiu būdu Efrono laukas Machpeloje, priešais Mamrę, — 
laukas su ola jame ir visais tame lauke buvusiais medžiais, — per- 
ėjo 18 Abraomui kaip jo nuosavybė hetitų akivaizdoje — akivaizdo- 
ję visų, ėjusių pro jo miesto vartus. 19 Po to Abraomas palaidojo 
savo žmoną Machpelos lauko oloje, priešais Mamrę (tai yra He- 
broną), Kanaano krašte. 20 Laukas ir ola perėjo iš hetitų į Abraomo 
nuosavybę kaip kapavietė. 


24 
Izaokas ir Rebeka 


1 Abraomas buvo senas ir pažengęs metuose. O VIEŠPATS 
Abraomą buvo laiminęs vispusiškai. 2 Abraomas tarė vyriausiajam 
savo namų tarnui, buvusiam visų jo turtų valdytoju: “Padėk savo 
ranką po mano šlaunimi* 3ir aš prisaikdinsiu tave VIEŠPAČIU, dan- 
gaus Dievu ir žemės Dievu, kad tu neimsi žmonos mano sūnui iš 
kanaaniečių dukterų, tarp kurių aš gyvenu, * bet nuvyksi į mano 
paties kraštą, pas mano giminę, ir parūpinsi žmoną mano sūnui 
Izaokui". 5 Tarnas jam atsakė: “O jei moteris nesutiktų sekti mane į 


23,15 “...keturi šimtai šekelių": atrodo, tai buvo pernelyg didelė suma. Jeremi- 
jas užmokėjo tik septyniolika šekelių už savo lauką Anatote (Jer 32,9). Be 
abejo, babiloniečių invazija buvo nuvertinusi nuosavybę. 

23,16 “...pagal įprastinius pirklių svarsčius“: šekelio vertė svyravo pagal vietą ir 
laikus. 

24,2 “Padėk savo ranką po mano šlaunimi“: šio veiksmo simbolinė reikšmė, atro- 
do, turi ryšį su hebraiška samprata, kad vaikai kyla iš jų tėvo šlaunies (žr. 
Pr 46,26; Iš 1,5). Turbūt buvo manoma, kad žmogus, padaręs tokią priesai- 
ką, užsitrauktų ant savęs nevaisingumo prakeikimą, jeigu neįvykdytų prie- 
saika duoto pažado. Jokūbas panašiai prisaikdino Juozapą (žr. Pr 47,29). 
Abiem atvejais priesaika buvo padaryta įvykdyti paskutinį žmogaus 
prašymą po jo mirties. 

šį kraštą? Ar tada privalau nuvesti tavo sūnų į tą kraštą, iš kurio tu 
atėjai?“ 6 Abraomas jam tarė: “Jokiu būdu nevesk ten mano sū- 
naus! 7 VIEŠPATS, dangaus Dievas, kuris paėmė mane iš mano tė- 
vo namų ir iš mano gimtojo krašto, kuris priesaika patvirtino man 
padarytą pažadą: “Tavo palikuonims aš duosiu šį kraštą, jis pasiųs 
angelą prieš tave, ir tu gausi iš ten žmoną mano sūnui. š O jei mo- 
teris nesutiktų sekti tave, tuomet tu būsi laisvas nuo šios mano prie- 
saikos, betgi mano sūnaus ten atgal nevesk!“ * Tarnas tat padėjo sa- 
vo ranką po savo šeimininko Abraomo šlaunimi ir prisiekė jam. 

10 Tuomet tarnas paėmė dešimt savo šeimininko kupranugarių, 
pasiėmęs su savimi iš savo šeimininko visokių rinktinių dovanų, 
išvyko ir atkeliavo į Nahoro* miestą Aram-Naharajime. !! Jis 
suklupdė kupranugarius už miesto prie šulinio. Diena slinko vakarop. 
Tuo metu paprastai moterys išeidavo semti vandens. 12 Tuomet jis 
meldėsi: “VIEŠPATIE, mano šeimininko Abraomo Dieve, suteik 
sėkmę šią dieną man ir parodyk ištikimą meilę mano šeimininkui 
Abraomui. 13 Aš stoviu čia prie šulinio, o miestiečių dukros štai 
ateina vandens semtis. 14 Jei mergaitė, kurios paprašysiu: 'Prašyčiau 
palenkti savo ąsotį, duoti man atsigerti, atsakytų: "Gerk, aš ir tavo 
kupranugarius pagirdysiu', tebūna ji ta, kurią tu paskyrei savo tarnui 
Izaokui. Tokiu būdu aš žinosiu, kad tu parodei ištikimą meilę 
mano šeimininkui". 

15 Vos tik jam pabaigus tarti šiuos žodžius, atėjo Rebeka, 
Abraomo brolio Nahoro žmonos Milkos sūnaus Betuelio duktė, su 
ąsočiuų ant peties. 16 Mergina buvo labai graži, vyro nepažinta mer- 
gaitė. Ji nusileido žemyn prie šulinio, prisipildė ąsotį ir išlipo. 
17 Tuomet tarnas, pribėgęs jos pasitikti, paprašė: “Prašyčiau man 
duoti gurkšnelį vandens iš savo ąsočio“. 1š “Gerk, mano viešpatie“ 
— ji atsakė ir, skubiai nukėlusi ąsotį ant savo rankos, davė jam ger- 
ti. 19 Jam sočiai atsigėrus, ji tarė: “Pasemsiu ir tavo kupranugariams, 
kad ir jie atsigertų". 20 Skubiai išpylusi savo ąsotį į lovį, ji vėl bėgo 
prie šulinio daugiau vandens semti, kol prisėmė visiems jo kupra- 
nugariams. 2! Tuo tarpu anas vyras ją stebėjo tylomis, norėdamas 
žinoti ar VIEŠPATS padarė jo kelionę sėkmingą ar ne. 


24,10 “Nahoras": neaišku ar šis vardas ženklina vardą Abraomo brolio (žr. Pr 
11,27) ir Rebekos senelio (žr. Pr 24,15), ar to paties vardo miestą (žinomą 
iš Mari karalystės radinių). “Aram-Naharajim(as]": sritis prie Harano, 
šiaurinėje Mesopotamijoje (žr. Pr 11,31). 

22 Kupranugariams atsigėrus, anas vyras paėmė auksinį žiedą 
nosiai, sveriantį pusę šekelio, ir dvi apyrankes jos rankoms, sverian- 
čias dešimt auksinių šekelių. 23 “Prašyčiau man pasakyti, — klausė 
jis, — kieno tu duktė? Ar yra vietos tavo tėvo namuose mums per- 
nakvoti?“ 24 Ji atsakė: “Aš esu duktė Betuelio, Milkos sūnaus, kurį 
ji pagimdė Nahorui“. 25 Ir ji tęsė: “Mes turime apsčiai šiaudų ir 
pašaro namuose, taip pat ir vietos nakvynei". 2 Anas vyras žemai 
nusilenkė ir pagarbino VIEŠPATĮ, 27 tardamas: “Tebūna pagarbintas 
VIEŠPATS, mano šeimininko Abraomo Dievas, kuris niekad nepa- 
gailėjo savo gerumo ir ištikimybės mano šeimininkui, nes VIEŠ- 
PATS mane atvedė tiesiai į mano šeimininko brolio namus“. 

28 Tuomet mergaitė nubėgo ir visa tai papasakojo savo motinos 
šeimynai. 2 Rebeka turėjo brolį vardu Labaną. Labanas išskubėjo 
pas vyrą prie šulinio, 30 kai tik pamatė žiedą nosiai bei apyrankes 
ant sesers rankų ir išgirdo savo sesers Rebekos žodžius: “Taip tas 
vyras man kalbėjo“. Kai atėjo pas vyrą, rado jį tebestovintį šalia 
kupranugarių prie šaltinio. 31 “Užeik, VIEŠPATIES palaimintasis! 
Kodėl dar stovi lauke, kai tau prirengiau namus ir vietą kupranuga- 
riams?“ 32 Vyras tat užėjo į namus, ir nuo kupranugarių buvo nuim- 
tos naštos. Kupranugariai buvo pašerti šiaudais ir pašaru, o jam ir 
vyrams, buvusiems su juo, atnešta vandens kojoms nusiplauti. 33 Bet 
kai jam buvo paduota valgyti, jis tarė: “Aš nieko nevalgysiu, kol 
nepasakysiu, ką turiu pasakyti". Labanas atsakė: “Kalbėk!" 

34 “Aš esu Abraomo tarnas, — jis pradėjo, — 35 VIEŠPATS 
mano šeimininką apsčiai palaimino, ir jis tapo turtingas: davė jam 
avių ir galvijų, sidabro ir aukso, vergų ir vergių, kupranugarių ir 
asilų. 36 Sara, mano šeimininko žmona, būdama senyvo amžiaus, 
pagimdė mano šeimininkui sūnų, kuriam jis paskyrė visa, ką turi. 
37 Mano šeimininkas prisaikdino mane, tardamas: "Neimsi žmonos 
mano sūnui iš dukterų kanaaniečių, kurių krašte gyvenu, 38 bet nu- 
vyksi į mano tėvo namus, pas mano giminę, ir gausi žmoną mano 
sūnui“. 3? Aš sakiau savo šeimininkui: “O jei moteris nesutiktų sekti 
mane. 40 Betgi jis man sakė: “VIEŠPATS, kurio keliais aš ėjau, pa- 
siųs savo angelą su tavimi ir padarys tavo kelionę sėkmingą. Tu gau- 
si žmoną Mano sūnui iš mano giminės, iš mano tėvo namų. *1 Nuo 
mano priesaikos būsi laisvas tik tada, kai nuvyksi pas mano giminę. 
Net jeigu jie ir atsisakytų, būsi laisvas nuo mano priesaikos. 

42 Kai atvykau šiandien prie šaltinio, meldžiausi: *“VIEŠPATIE, 
mano šeimininko Dieve, tebūna tavo valia padaryti mano kelionę 

sėkmingą! 4 Aš stoviu čia prie vandens šaltinio. Tebūna ta jauna 
moteris, atėjusi semtis vandens, kurios aš paprašysiu: “Prašyčiau 
pagirdyti mane gurkšniu vandens iš savo ąsočio, *4 ir kuri man at- 
sakys: Atsigerk tu pats, aš pasemsiu vandens ir tavo kupranuga- 
riams — tebūna ji ta moteris, kurią VIEŠPATS paskyrė mano šei- 
mininko sūnui“. 

45 Man dar nebaigus širdyje kalbėti, išėjo Rebeka su savo ąsočiu 
ant peties. Ji nulipo prie šaltinio ir pasisėmė vandens. Aš jos pa- 
prašiau: "Prašyčiau man duoti atsigerti". 6 Ji skubiai nukėlė savo 
ąsotį nuo peties ir tarė: 'Gerk! Aš pagirdysiu ir tavo kupranugarius“. 
Aš atsigėriau, ji pagirdė ir mano kupranugarius. 47 Tuomet aš jos ir 
paklausiau: “Kieno tu būsi duktė?" O ji atsakė: "Betuelio, Nahoro sū- 
naus, kurį Milka jam pagimdė'. Užkabinau tat jai ant nosies žiedą 
ir užmoviau jai ant rankų apyrankes. 43 Žemai nusilenkiau ir pa- 
garbinau VIEŠPATĮ, mano šeimininko Abraomo Dievą, atvedusį 
mane tiesiu keliu gauti mano šeimininko giminaičio dukterį jo 
sūnui. * Dabar gi, jeigu ketinate parodyti mano šeimininkui ištikimą 
gerumą, man sakykite, ir jeigu ne, man sakykite, idant galėčiau pa- 
sukti į kairę ar į dešinę". 

50 Tuomet Labanas ir Betuelis atsakė: “Reikalas yra VIEŠ- 
PATIES nuspręstas. Mes negalime nieko tau sakyti nei prieš, nei 
už. 31 Žiūrėk, Rebeka stovi prieš tave, paimk ją ir keliauk. Tebūna 
ji tavo šeimininko sūnaus žmona, kaip VIEŠPATS kalbėjo". 

52 Kai Abraomo tarnas išgirdo šiuos žodžius, jis parpuolė 
kniūpsčias prieš VIEŠPATĮ. 53 Po to tarnas ištraukė sidabro ir auk- 
so brangenybes bei drabužius ir juos įteikė Rebekai. Jis davė taip 
pat brangių dovanų jos broliui ir motinai. 

54 Tuomet jis ir jo palydovai valgė ir gėrė. Jie ten ir pernakvo- 
jo. Kai jie atsikėlė ryto metą, jis tarė: “Leiskite mane atgal pas sa- 
vo šeimininką". 55 Bet jos brolis ir motina sakė: “Tepabūna mer- 
gaitė su mumis dar valandėlę, bent dešimt dienų, o paskui tegu 
keliauja". 56 “Neužlaikykite manęs, — jis prašėsi, — kadangi VIEŠ- 
PATS padarė mano kelionę sėkmingą. Leiskite tat man grįžti pas sa- 
vo šeimininką". 57 Jie atsakė: “Pasišaukime mergaitę, paklauskime, 
ką ji sakys". 58 Pasišaukę Rebeką, jie klausė: “Ar nori eiti su šiuo 
vyru?“ Ji atsakė: “Eisiu". 5 Tuomet jie išleido savo seserį Rebeką 
kartu su žindyve, drauge su Abraomo tarnu ir jo vyrais. 60 Laimin- 
dami Rebeką, jie sakė jai: 


22 Pr 24,61—25,4 


“Tu, musų sesuo, 

tapk tūkstančiais miriadų! 
Tepaima tavo palikuonys 
savo priešų vartus“. 


61 Tuomet Rebeka ir jos tarnaitės pakilo, užsėdo ant kupranu- 
garių ir sekė paskui vyrą. Tarnas tada paėmė Rebeką ir išvyko. 

62 () Izaokas buvo ką tik sugrįžęs iš Beer-Lahai-Roi apylinkės 
ir buvo apsigyvenęs Negebe. 63 Vieną dieną vakarop Izaokas vaikš- 
tinėjo* laukuose ir, pakėlęs akis, pamatė besiartinančius kupranuga- 
rius. 64 Ir Rebeka pakėlė akis ir pamatė Izaoką. Skubiai nulipusi 
nuo kupranugario, 65 ji klausė tarną: “Kas tas vyras, einantis mūsų 
link, ten lauke?" Tarnas tarė: “Tai yra mano šeimininkas“. Tuomet 
ji, paėmusi šydą, apsidengė. 

66 Tarnas papasakojo Izaokui visa, ką jis buvo atlikęs. 67 Iza0- 
kas tuomet nuvedė ją į savo motinos Saros palapinę, vedė Rebeką, 
ir ji tapo jo žmona. Izaokas ją mylėjo ir rado paguodos po savo mo- 
tinos mirties. 


23 
Keturos palikuonys 


1* Abraomas vedė kitą žmoną vardu Ketura.* 2 Ji pagimdė jam 
Zimraną, Jokšaną, Medaną, Midjaną, Išbaką ir Šuahą. 3 Jokšanui 
gimė Šeba ir Dedanas. Dedano palikuonys buvo asšurimai, letuši- 
mai ir leumimai. + Midjano palikuonys buvo Efa, Eferas, Hanochas, 
Abida ir Eldaa. Jie visi buvo Keturos palikuonys. 


24,63 “...vaikštinėjo": pažodžiui “išėjo". Šio žodžio prasmė hebraiškajame teks- 
te nėra aiški. 

25,1-18 Arabų genčių protėviai, įskaitant Midjaną (žr Iš 2,15b-22; 18,1), siejami 
su Abraomu per jo antrą žmoną Keturą. 

5 Abraomas paliko visa, ką turėjo, savo sūnui Izaokui. 5 O są- 
vo sugulovių vaikams Abraomas davė dovanų dar prie savo gyvos 
galvos, prieš juos išsiųsdamas tolyn nuo savo sūnaus Izaoko rytų 
link, į Kedemo* kraštą. 


Abraomo mirtis 


7 Visa Abraomo gyvenimo trukmė buvo šimtas septynias- 
dešimt penkeri metai. 3 Jis atsikvėpė paskutinį kartą, mirdamas 
laimingoje senatvėje, sulaukęs ilgo amžiaus, ir buvo sujungtas su 
savo gimine. * Izaokas ir Išmaelis, jo sūnūs, palaidojo jį Machpelos 
oloje, Efrono, hetito Zoharo sūnaus, lauke, esančiame į rytus nuo 
Mamrės, 10 — tame lauke, kurį Abraomas nupirko iš hetitų. Abrao- 
mas ir jo žmona Sara buvo ten palaidoti. !! Po Abraomo mirties, 
Dievas laimino jo sūnų Izaoką. Izaokas apsigyveno prie Beer-La- 
hai-Roi vietovės. 


Išmaelio palikuonys 


12 Toks yra kartų sąrašas Abraomo sūnaus Išmaelio, kurį Abrao- 
mui pagimdė egiptietė Hagara, Saros vergė. 13 Šie yra Išmaelio 
sūnų vardai, pagal jų gimimo eilę: Nebajotas, Išmaelio pirmagimis, 
Kedaras, Adbėelis, Mibsamas, 14 Mišmas, Dumas, Masa, 15 Hadadas, 
Tema, Jeturas, Nafišas ir Kedma. 16 Šie yra Išmaelio sūnūs ir šie 
yra jų vardai, pagal jų gyvenvietes ir stovyklas, — dvylika vadų, 
pagal jų gentis. 

17 (Visa Išmaelio gyvenimo trukmė buvo šimtas trisdešimt sep- 
tyneri metai. Kai atsikvėpė paskutinį kartą ir mirė, jis buvo su- 
jungtas su savo gimine) 

1š Jie klajojo nuo Havilos prie Šuro, esančio arti Egipto, iki pat 
Asirijos. Kiekvienas jų statėsi stovyklas* šalia visų savo giminių. 


25,6 “Kedemo kraštas": arba “Rytų kraštas“, t.y. sritis, kurioje gyveno kedemi- 
tai, arba rytiečiai (žr. Pr 29,1; Ts 6,3.33; Job 1,3; Iz 11,4). Vardai, minimi 
2-4 eilutėse, ženklina Arabijos dykumos gentis. 

25,18 “...statėsi stovyklas": pažodžiui, "užpuolė". Tas pats žodis Ts 7,12 varto- 
jamas paženklinti priešiškai beduinų genties stovyklai. Žr. Pr 16,12. 

IZAOKAS IR JOKŪBAS 


Esavo ir Jokūbo gimimas 


19 Ši yra Abraomo sūnaus Izaoko šeimos istorija. Abraomui 
gimė Izaokas. 20 Izaokas buvo keturiasdešimties metų, kai vedė Re- 
beką, aramiečio Betuelio iš Padan-Aramo dukterį, o aramiečio La- 
bano seserį. 2! Izaokas maldavo VIEŠPATĮ už savo žmoną, kadangi 
ji buvo nevaisinga. VIEŠPATS išklausė jo maldą, ir jo žmona Re- 
beka tapo nėščia. 22 Bet kūdikiai taip grūmėsi vienas su kitu jos 
įsčiose, kad ji prasitarė: “Jei taip, kam aš dar gyvenu?“ Ji tat nuėjo 
VIEŠPATIES pasiteirauti. 23 O VIEŠPATS jai atsakė: 


“Dvi gentys yra tavo įsčiose, 

dvi atskiros tautos kils iš tavęs. 

Bet viena tauta bus stipresnė už kitą, 
vyresnioji tarnaus jaunesniajai“. 


24 Atėjus metui jai gimdyti, paaiškėjo, kad jos įsčiose buvo dvy- 
niai! 25 Pirmasis buvo rusvas,* o visas jo kūnas buvo tarsi plaukuo- 
ta skraistė. Užtat jie pavadino jį Esavu. 26 Po to išėjo jo brolis, lai- 
kantis ranka Esavo kulnį.* Užtat jie pavadino jį Jokūbu. Izaokas 
buvo šešiasdešimties metų, kai jiedu gimė. 

27 Kai berniukai užaugo, Esavas buvo įgudęs medžiotojas, laukus 
mėgstąs vyras, 0 tuo tarpu Jokubas buvo tylus, mėgstąs būti namie 
prie palapinių. 2š Izaokas mylėjo Esavą, nes mėgo žvėrieną, bet Re- 
beka mylėjo Jokūbą. 


25,25 “...rusvas“: hebraiškai “admoni", nuoroda į Edomą, kitą Esavo vardą (žr, 
30-ąją eilutę; 36,1). Edomas iš tikrųjų buvo vardas krašto į pietus nuo 
Moabo, kur gyveno Esavo palikuonys. Jis buvo vadinamas “rusvu", arba 
"raudonu", dėl jo rusvo smiltainio kalnų. “Plaukuotas": hebraiškai “sear", 
nuoroda į Seirą, kitą Edomo vardą (žr. Pr 36,8). Galėtume sakyti: “Jie tat 
pavadino jį Seiru". Ir Esavas, hebraiškai “esav", reiškia "plaukuotas". 

25,26 “Esavo kulnis": hebraiškai “baageb esav“, nuoroda į Jokūbo vardą — 
“(tas), laikantis (brolio) kulnį“, t.y. “ (kūdikis) sukčius nuo pat gimimo". 

29 Kartą, Jokūbui verdant sriubą, Esavas parėjo iš laukų. Jis 
buvo labai išalkęs. 30 Esavas Jokūbui tarė: “Prašyčiau duoti man 
nuryti to raudono* viralo, nes esu baisiai išalkęs!" (Todėl Esavas bu- 
vo vadinamas Edomu.) 3! “Parduok man pirmiau savo pirmagi- 
mystę“,* — atsakė Jokūbas. 32 Esavas tarė: “Žiūrėk! Aš prie mir- 
ties, kas man iš pirmagimystės?' 33 Bet Jokūbas užsispyrė: “Pirmiau 
turi man prisiekti". Jis tada prisiekė ir pardavė savo pirmagimystę 
Jokūbui. 34 Tuomet Jokūbas davė Esavui duonos ir lęšių sriubos. Jis 
pavalgė, atsigėrė, pakilo ir nuėjo sau. Tiek Esavui terūpėjo jo pir- 
magimystė. 


26 
Izaokas keliauja į Gerarą 


1 Krašte kilo badas, — skirtingas nuo ankstesnio bado, kilusio 
Abraomo dienomis, — ir Izaokas išsikėlė į Gerarą pas filistinų 
karalių Abimelechą. ? VIEŠPATS buvo jam pasirodęs ir sakęs: “Neik 
į Egiptą. Įsikurk krašte, kurį aš tau nurodysiu. 3 Gyvenk tame 
krašte kaip ateivis. Aš būsiu su tavimi ir laiminsiu tave. Juk tau ir 
tavo palikuonims atiduosiu visus šiuos kraštus, idant įvykdyčiau 
priesaiką, duotą tavo tėvui Abraomui. + Aš padarysiu tavo palikuo- 
nis taip gausius, kaip dangaus žvaigždės, atiduosiu visus šiuos kraš- 
tus tavo palikuonims, idant visos tautos rastų per tavo palikuonis sau 
palaiminimą 3 dėl to, kad Abraomas pakluso mano balsui ir vykdė, 
ką buvau jam paliepęs: mano įsakymus, mano nuostatus, ir mano 
įstatymus". 

6* Izaokas todėl ir apsigyveno Geraroje. 7 Kai vietiniai vyrai 
ėmė teirautis apie jo žmoną, jis sakydavo: “Ji mano sesuo". Mat jis 
baiminosi sakyti: “Mano žmonai manydamas sau: “Šie vietiniai 


25,30 “...raudono (viralo)“: hebraiškai “adom", kita nuoroda — žaismas su 
žodžiu “Edom", “raudonas" kraštas. 

25,31 “Pirmagimystė"': teisė, davusi pirmagimiui sūnui garbės vietą šeimoje ir 
dvigubą tėvo turtų dalį. 

26,6-11 Jahvistinis šaltinis pasakojimą apie žmoną-seserį prie Geraros susieja su 
Izaoku ir Rebeka. Tuo tarpu Elohistinis šaltinis pasakojimą apie žmoną- 
seserį susieja su Abraomu ir Sara. Žr. Pr 20,1-18. 

vyrai gali mane užmušti dėl Rebekos, nes ji taip graži". * Atsitiko, 
kad jam ten ilgesnį laiką pagyvenus, kartą karalius Abimelechas, 
žiūrėdamas pro langą, pamatė jį glamonėjantį savo žmoną Rebeką. 
9 Abimelechas pasišaukė Izaoką ir sakė: “Tikrai ji tavo žmona! Dėl 
ko tat sakei: Ji mano sesuo ? Izaokas jam atsakė: “Dėl to, kad aš 
maniau, jog per ją aš galiu netekti gyvybės". 10 O Abimelechas 
tarė: “Ką tu mums padarei! Kas nors iš žmonių galėjo su tavo 
žmona prigulti, ir tu mums kaltę būtumei užtraukęs!" !! Todėl Abi- 
melechas įspėjo visus žmones, tardamas: “Kas užgautų šį vyrą ar 
jo žmoną, tas bus nubaustas mirtimi". 

12* Izaokas tame krašte sėjo javus ir tais metais susilaukė šim- 
teriopo derliaus. VIEŠPATS jį laimino, 13 ir žmogus praturtėjo. Jam 
vis labiau ir labiau sekėsi. Jis tapo labai turtingas, 14 įsigijo tiek 
avių bei galvijų kaimenių ir tokią gausią šeimyną, kad filistinai jam 
pavydėjo. 15 O filistinai, užpildami žemėmis, buvo užvertę visus 
šulinius, iškastus jo tėvo tarnų, tėvo Abraomo dienomis. 16 Ir Abi- 
melechas sakė Izaokui: “Pasitrauk nuo mūsų, nes pasidarei daug 
stipresnis už mus“. 

17 Todėl Izaokas iš tenai ir pasitraukė. Pasistatė palapines Gera- 
ros slėnyje ir ten apsigyveno. 18 Izaokas atnaujino šulinius, iškastus 
jo tėvo Abraomo dienomis, — filistinai buvo juos užvertę po Abrao- 
mo mirties, — ir davė jiems tuos pačius vardus, kuriais buvo juos 
pavadinęs tėvas. 19 Bet kai Izaoko tarnai, kasdami tame slėnyje, ap- 
tiko šaltinio vandens šulinį, 2? Geraros kerdžiai susiginčijo su Izaoko 
kerdžiais, sakydami: “Tas vanduo yra mūsų!" Todėl jis pavadino tą 
šulinį Eseko* vardu, kadangi ten jie su juo ginčijosi. 2! Po to jie iška- 
sė kitą šulinį. Ir dėl jo susiginčijo, užtat jį pavadino Sitna.* 22 Jis iš 
ten išsikėlė ir iškasė dar kitą šulinį. Dėl jo jie nebesiginčijo. Užtat 
pavadino jį Rehobotais, sakydamas: “Šį kartą VIEŠPATS davė 
mums šiame krašte apsčiai vietos daugintis“, 


26,11-33 Jahvisto pasakojimo apie šulinius prie Beer-Šebos versija. Ir čia Elo- 
histo versija yra siejama su Abraomu. Žr. Pr 21,22-23. Pradžios knygos 
redaktorius sujungė abu pasakojimus dviem įterptinėmis eilutėmis. Žr. 
15-ąją ir 18-ąją eilutę. 

26,20 “Esek(as]": Ginčas. 

26,21 “Sitna": Trukdymas. 

23 Iš čia jis nukilo į Beer-Šebą. 24 Tą pačią naktį pasirodė jam 
VIEŠPATS ir tarė: 
“Aš esu tavo tėvo Abraomo Dievas. 
Nebijok, nes aš esu su tavimi! 
Laiminsiu tave ir padauginsiu tavo palikuonis 
dėl savo tarno Abraomo“, 
25 Tenai jis pastatė aukurą ir šaukėsi VIEŠPATIES vardo. Ten 
pastatė ir savo palapinę, ten Izaoko tarnai ėmė kasti šulinį. 


Sandora su Abimelechu 


26 Ir Abimelechas atėjo pas jį iš Geraros su savo patarėju 
Ahuzatu ir savo kariuomenės vadu Fikolu. 27 Izaokas jų paklausė: 
“Ko atėjote pas mane, nes manęs nekenčiate ir atstūmėte mane nuo 
savęs?" 28 Jie atsakė: “Dabar mes aiškiai matome, kad VIEŠPATS 
buvo su tavimi, todėl mes siūlome, kad sudarytumėm sutartį su prie- 
saika tarp mūsų abiejų pusių — tarp tavęs ir mūsų. Sudarykime san- 
dorą su tavimi, 29 kad tu nedarytum mums nieko pikta, lygiai kaip 
mes kad tavęs neužgavome, visad su tavimi tik gerai elgėmės ir lei- 
dome tau iškeliauti taikingai. Nuo dabar būk VIEŠPATIES palai- 
mintasis!"" 30 Jis iškėlė jiems vaišes, — jie valgė ir gėrė. 31 Rytą jie 
pakilo anksti, ir prisiekė vienas kitam. Tuomet Izaokas su jais at- 
sisveikino ir jie atsiskyrė taikingai. 32 Atsitiko, kad tą pačią dieną 
Izaoko tarnai atėjo pas jį su žinia apie jų iškastą šulinį ir jam 
pranešė: “Radome vandens!“ 33 Jis pavadino jį Šiba.* Todėl iki šios 
dienos ir miesto vardas yra Beer-Šeba. 

34* Esavas buvo keturiasdešimties metų, kai vedė hetito Beerio 
dukterį Juditą ir hetito Elono dukterį Basematą. 35 Jos apkartino 
Izaoko ir Rebekos gyvenimą. 


26,33 “Šib*'a": Septyni. Betgi ši pasakojimo versija nieko neužsimena apie sep- 
tynis šaltinius (žr. Pr 21,28-31). Graikiškasis vertimas supranta hebraiškąjį 
žodį kaip “šebu'a", t.y. Priesaika, ryšium su šiuo pasakojimu. 

26,34-35 Šios eilutės yra iš Kunigiškojo autoriaus šaltinio. Jos neturi nuoseklaus 
ryšio su šio skyriaus pasakojimu, bet tarnauja kaip įvadas į tolesnį pasako- 
jimą apie Esavo pirmagimystės teisės praradimą, įteigdamos mintį, kad 
Esavas prarado savo pirmagimystės teisę dėl kanaaniečių žmonų. 

27 
Izaokas palaimina Jokūbą 


1* Kai Izaokas buvo senas ir jo akys buvo taip aptemusios, kad 
nebegalėjo matyti, jis pasišaukė savo vyresnįjį sūnų ir jam tarė: 
“Mano sūnau!" O šis atsiliepė: “Aš čia". 2 Jam tarė: “Matai, kad jau 
pasenau. Nežinau savo mirties dienos. 3 Taigi imk savo ginklus — 
strėlinę ir lanką, išeik į laukus ir sumedžiok man žvėrienos. + Tuo- 
met paruošk man gardų valgį, kaip aš mėgstu, ir atnešk jį man pa- 
valgyti, idant tave prieš mirdamas palaiminčiau mano sielos palai- 
minimu“.* 

5 O Rebeka klausėsi, kai Izaokas kalbėjosi su sūnumi Esavu. 
Jam išėjus į laukus medžioti ir parnešti žvėrienos, 5 Rebeka tarė sa- 
vo sūnui Jokūbui: “Ką tik nugirdau tavo tėvą sakant tavo broliui Esa- 
vui: “Parnešk žvėrienos ir paruošk man gardų valgį pavalgyti, idant 
tave prieš mirdamas palaiminčiau VIEŠPATIES akivaizdoje. * Dabar 
gi, mano sūnau, paklausyk mano žodžio ir daryk, ką tau liepiu. ? Nu- 
eik tu prie kaimenės ir parnešk man iš ten du rinktinius ožiukus, o 
aš iš jų paruošiu tavo tėvui valgį, kaip jis mėgsta. 19 Tu nuneši jį 
savo tėvui pavalgyti, idant palaimintų tave prieš mirdamas". !! “Bet- 
gi mano brolis Esavas yra gauruotas vyras, — atsakė Jokūbas savo 
motinai Rebekai, — o aš juk plikas! !? Jei mane tėvas apčiupinės, 


27,1-45 Ką Jokūbas padarė, apgaudamas mirštantį tėvą ir pirmagimį brolį, pa- 
smerkia ne tik pranašai — Ozėjas (žr. 12,4) ir Jeremijas (žr. 9,3), — bet 
netiesiogiai ir pats Jahvistas savo pasakojime. Skaitydamas pasakojimą, pa- 
junti užuojautą Esavui, nes jis buvo motinos ir brolio intrigų auka. Be to, 
Jokūbas ir Rebeka turėjo patirti skaudžius savo intrigų padarinius: gelbėtis, 
bėgant pas gimines į Mesopotamiją, ir skirtis vienas nuo kito iki pat gyvos 
galvos. Jahvisto pasakojimas atkreipia dėmesį į Dievo kelių paslaptį iš- 
ganymo istorijoje: Dievas, rūpindamasis Žmogaus išganymu ir įgyvendin- 
damas savo užmojį, pasinaudoja silpnais ir nuodėmingais vyrais ir mote- 
rimis. Dievas kreivą žmogaus kelią padaro tiesų. 

27,4 “...mano sielos palaiminimu": ypatinguoju palaiminimu. Žr. 19.25.31 eilutes. 
Pasak konteksto, šis palaiminimas buvo iškilmingas mirštančio tėvo palai- 
minimas. Buvo tikima, kad jis turi ypatingą poveikį. Be to, Izaokas perduoda 
savo, kaip Abraomo sūnaus iš Saros, palaiminimą savo pirmagimiui sūnui. 

aš busiu jo akyse sukčius ir užsitrauksiu ant savęs prakeikimą, o ne 
palaiminimą!“ 13 O motina jam tarė: “Tekrinta ant manęs tavo 
prakeikimas, mano sūnau. Tik paklausyk mano žodžio, eik ir juos 
man parnešk“, 

14 Taigi jis nuėjo, paėmė ir parnešė juos savo motinai, 0 jo 
motina paruošė gardų valgį, kaip jo tėvas mėgo. 15 Tuomet Rebeka 
paėmė geriausius savo vyresniojo sūnaus Esavo drabužius, namie 
paliktus, ir apvilko jais savo jaunesnįjį sūnų Jokūbą. 16 Be to, jo ran- 
kas ir pliką kaklo dalį apdengė ožiukų kailiais. 17 Po to padavė sa- 
vo sunui Jokūbui į rankas gardųjį valgį ir duoną, kurią buvo iš- 
kepusi. 

1š Jis įėjo pas tėvą ir tarė: “Mano tėve!" “Aš čia, — šis atsilie- 
pė: Kas tu esi, mano sūnau?“ 19 Jokūbas tėvui atsakė: “Aš esu Esa- 
vas, tavo pirmagimis. Padariau, kaip buvai man liepęs. Dabar gi, pra- 
šyčiau sėstis ir pavalgyti mano Žvėrienos, idant mane palaimintum 
savo sielos palaiminimu". 20 Bet Jokūbas savo sūnų paklausė: 
“Kaipgi, mano sūnau, taip greitai suradai?“ O jis atsakė: “VIEŠ- 
PATS, tavo Dievas, suteikė man laimę“. 2! Tuomet Izaokas tarė Jo- 
kūbui: “Eikš arčiau, kad galėčiau tave apčiupinėti ir žinoti, ar iš 
tikrųjų tu esi mano sūnus Esavas, ar ne“. 22 Jokūbas priėjo prie savo 
tėvo Izaoko, kuris jį apčiupinėjo ir tarė: “Balsas yra kaip Jokūbo, 
bet rankos yra kaip Esavo“. 23 Taigi jo neatpažino, nes jo rankos bu- 
vo gauruotos, lygiai kaip ir jo brolio Esavo. Todėl jį ir palaimino. 

24 Jis paklausė: “Ar tu iš tikrųjų esi mano sūnus Esavas?“ Ir 
kai Jokūbas atsakė: “Aš esu, — 25 jis tarė: “Paduok man valgį, 
idant pavalgyčiau savo sūnaus žvėrienos ir tave palaiminčiau mano 
sielos palaiminimu". Jis padavė jam valgį, ir jis suvalgė, padavė jam 
vyną, ir jis išgėrė. 26 Tuomet jo tėvas Izaokas jam tarė: “Mano sū- 
nau, eikš arčiau ir pabučiuok mane“. 27 Kai Jokūbas priėjo arčiau ir 
ji pabučiavo, jis užuodė jo drabužių kvapą ir jį laimino, tardamas: 


“Ai, kvapas mano sūnaus 
tarsi kvapas laukų, 
kuriuos VIEŠPATS palaimino. 
2š Teduoda tau Dievas iš dangaus rasos, 
iš žemės derlingumo, 
ir apsčiai grūdų bei vyno. 

2 Tetarnauja tau tautos 
ir tesilenkia tau gentys. 
Valdovu būk savo broliams, — 
tesilenkia tau tavo motinos sūnūs. 
Tebūna prakeiktas, kas tave keikia, 
tebūna palaimintas, kas tave laimina!“ 


30 Vos tik Jokūbui palikus savo tėvą, — kai Izaokas buvo 
pabaigęs laiminti Jokūbą, — parėjo iš medžioklės jo brolis Esavas. 
31 Jis taip pat paruošė gardų valgį ir atnešė savo tėvui. “Teatsisėda 
mano tėvas, — tarė savo tėvui, — ir tepavalgo savo sūnaus žvėrie- 
nos, idant palaimintum mane savo sielos palaiminimu“. 32 Jo tėvas 
Izaokas paklausė: “O kas tu būsi?" “Tavo pirmagimis sūnus Esavas“ 
— jis atsakė. 33 Dabar Izaoką apėmė baisus drebulys. Jis ir vėl 
klausė: “Betgi kas buvo anas, kuris sumedžiojo žvėrieną ir atnešė 
ją man? Be to, aš suvalgiau ją prieš tau ateinant ir jį palaiminau! 
Taip, jis bus palaimintas!“ 34 Esavas, išgirdęs savo tėvo žodžius, 
pratrūko garsiu ir karčiu kukčiojimu ir sakė savo tėvui: “Palaimink 
mane! Taip pat ir mane, tėve!“ 35 Bet tėvas atsakė: “Tavo brolis atėjo 
apgaulingai ir paėmė tavo palaiminimą“. 36 (Esavas) pratarė: “Argi 
veltui jis buvo pavadintas Jokūbu? Juk mane jis du kartus apgavo!* 
Pirma jis atėmė mano pirmagimystę, o dabar, žiūrėk, pasiėmė ir 
mano palaiminimą!“ Jis pridėjo: “Nejaugi nebeliko man jokio tavo 
palaiminimo?“ 37 Izaokas atsakė Esavui: “Matai, aš jį jau pasky- 
riau tavo valdovu, padariau visus jo brolius jo tarnais ir jį praturti- 
nau grūdais ir vynu. Ką tat dar begaliu padaryti tau, mano sūnau?“ 
38 Esavas maldavo savo tėvą: “Nejau tik vieną palaiminimą teturi, 
tėve? Palaimink mane, taip pat ir mane, tėve!“ (Izaokas nieko neat- 
sakė,) o Esavas ėmė garsiai verkti. 


27,36 “...mane...apgavo": hebraiškame tekste yra žodžių žaismas: “Jaagob" — 
Jokūbas ir “vajjagebeni" — “jis mane apgavo". Norint labiau sulietuvinti, 
galima būtų Jokūbo vardą versti žodžiu "Sukčius", o “jis mane apgavo" — 
“jis mane apsuko." Žaidžiama ir žodžiais “pirmagimystė" — “bekora" ir 
"palaiminimas" — “beraka". 

39 Tuomet jo tėvas Izaokas jam atsakė: 
“Žiūrėk, tavo buveinė bus toli nuo žemės derliaus 
ir toli nuo rasos iš aukšto dangaus. 
40 Iš kalavijo gyvensi 
ir savo broliui tarnausi. 
Bet, kai tu sukilsi, 
nusimesi jo jungą nuo sprando“. 


41 Esavas tat nekentė Jokūbo už palaiminimą, kuriuo jo tėvas 
buvo jį palaiminęs. Esavas galvojo: “Artinasi mano tėvo gedulo 
dienos, tuomet aš užmušiu savo brolį Jokūbą“. +2 Betgi vyresniojo 
sūnaus Esavo žodžiai buvo persakyti Rebekai. Ji pasišaukė savo 
jaunesnįjį sūnų ir jam pasakė: “Žiūrėk, tavo brolis Esavas niršta, 
norėdamas tave nužudyti. * Todėl dabar, mano sūnau, paklausyk 
manęs. Bėk tuojau pat pas mano brolį Labaną į Haraną. *4 Pasilik 
pas jį kurį laiką, kol atauš tavo brolio įtūžis, * kol tavo brolio 
įniršis prieš tave atslūgs, ir jis užmirš, ką tu jam padarei. Tuomet 
pasiųsiu ką nors tave iš ten parvesti. Kam gi turėčiau netekti ju- 
dviejų abiejų tą pačią dieną!" 


Jokūbas išsiunčiamas pas Labaną 


46* Tuomet Rebeka kalbėjo Izaokui: “Apkarto man gyvenimas 
dėl tų hetičių moterų. Jei ir Jokūbas vestų hetitę moterį, tokią kaip 
jos — kitą čiabuvę, kas gero man gyvenime beliktų?" 


27,46-28,9 Ši dalis, priklausanti Kunigiškojo autoriaus šaltiniui ir tiesiogiai susi- 
jusi su Pr 26,34-35, nurodo Jokūbo kelionės į Padan-Aramą skirtingą 
priežastį: išsaugoti išrinktosios tautos rasinį grynumą. Pasakojimas apie 
Esavo vedybas paaiškina rasinį edomiečių tautos mišinį. Edomiečių tautos 
kilmė siejama ir su izraeliečiams giminingomis gentimis, ir su su ankstes- 
niais Edomo gyventojais — hetitais ir horitais, arba hivitais, ir su išma- 
eliečiais — arabų gentimis. 

28 


1 Izaokas tada pasišaukė Jokūbą, palaimino ir įsakė: “Neimk 
žmonos iš kanaaniečių dukterų! 2 Keliauk tuojau pat į Padan-Aramą, 
į Betuelio, tavo motinos tėvo, namus, ir ten paimk sau žmoną iš 
Labano, tavo motinos brolio, dukterų. Telaimina tave Dievas Visa- 
galis, tepadaro tave vaisingą ir gausų, idant taptum tautų bendrija. 
*Tesuteikia tau jis Abraomo palaiminimą — tau ir tavo palikuonims, 
idant paveldėtum kraštą, kuriame dabar gyveni kaip ateivis, — 
kraštą, kurį Dievas davė Abraomui“, 5 Izaokas išsiuntė Jokūbą, ir jis 
iškeliavo į Padan-Aramą pas Betuelio Aramėjiečio sūnų Labaną, Re- 
bekos, Jokūbo ir Esavo motinos brolį. 

6 O Esavas pastebėjo, kad Izaokas palaimino Jokūbą bei išsiuntė 
ji į Padan-Aramą gauti sau ten žmoną, kad, duodamas savo palai- 
minimą, įsakė: “Neimk žmonos iš kanaaniečių dukterų" 7 ir kad Jo- 
kūbas, paklusdamas tėvui ir motinai, buvo iškeliavęs į Padan-Ara- 
mą. * Esavas tada pamatė, kad kanaanietės moterys labai nepatiko 
jo tėvui Izaokui. > Todėl Esavas nuėjo pas Išmaelį ir prie savo turimų 
žmonų dar paėmė sau žmona Abraomo sūnaus Išmaelio dukterį 
Mahalatą, Nebajoto seserį. 


Jokūbo sapnas prie Bet-Elio 


10 Jokūbas paliko Beer-Šebą ir leidosi Harano link. !! Pasiekęs 
žinomą vietą,* jis apsistojo nakvoti, nes saulė jau buvo nusileidusi. 
Paėmęs iš tos vietos akmenį, pasidėjo jį po galva ir toje vietoje atsi- 
gulė miegoti. 12 Jis sapnavo: Žiūri, laiptai* stovi žemėje, o jų viršus 
siekia dangų, ir Dievo angelai jais laipioja aukštyn ir žemyn. 13 Žiū- 
ti, VIEŠPATS stovi prie jo ir sako: “Aš esu VIEŠPATS, Dievas ta- 
vo senelio Abraomo, ir Dievas Izaoko. Žemę, ant kurios guli, duo- 


28,11 “...žinomą vietą“: pažodžiui, “tą vietą“, t.y. užuomina į šventą vietą. Šia- 
me tekste turima omenyje Bet-Elį (žr. 19-ąją eilutę) — šventovę jau nuo 
Abraomo laikų (žr. Pr 12,8). 

28,12 “...laiptai": hebraiškai “sullam", t.y. pylimas, arba rampa. Įprasta šį žodį 
versti netiksliai žodžiu “kopėčios". Jokūbo sapno vaizdiniai turi ryšį su 
Mesopotamijos ziguratu — šventyklos bokštu “su jo viršūne danguje“ (Žr. 
Pr 11,4) ir laiptais, vedančiais į mažą šventovėlę jo viršūnėje. 

sių tau ir tavo palikuonims. 14 Tavo palikuonys bus taip gausūs kaip 
žemės dulkės, tu išsiplėsi į vakarus ir rytus, į šiaurę ir pietus. Vi- 
sos žemės gentys per tave ir tavo palikuonis ras sau palaiminimą. 
15 Būk tikras, aš esu su tavimi! Globosiu tave, kur tik beeitum, ir 
sugrąžinsiu tave į šią žemę. Niekad tavęs nepaliksiu, kol neįvykdy- 
siu, ką tau pažadėjau“. 

16 Jokūbas pabudo iš miego ir tarė: “Iš tikrųjų VIEŠPATS yra 
šioje vietoje, bet aš to nežinojau!" !7 Drebulio krečiamas, jis sakė: 
“Kokia baugi ši* vieta! Tai* ne kas kita kaip Dievo namai ir dan- 
gaus vartai“. 

18 Atsikėlęs anksti rytą, Jokūbas paėmė akmenį, kurį buvo 
pasidėjęs po galva, pastatė jį kaip paminklą* ir užpylė ant jo viršaus 
aliejaus. 1? O tą vietą jis pavadino Bet-Eliu,* nors ankstesnis to 
miesto vardas ir buvo buvęs Luzas. 20 Tuomet Jokūbas padarė įža- 
dą, sakydamas: “Jei Dievas pasiliks su manimi, saugodamas mane 
kelionėje, kurią pradedu, ir duos man duonos valgyti ir drabužių ap- 
sivilkti, 2! idant sugrįžčiau ramybėje vėl į tėvo namus, tuomet VIEŠ- 
PATS bus mano Dievas, 2žir šis akmuo, kurį pastačiau kaip pamink- 
14, bus Dievo namai. O iš viso, ką tu man duodi, tikrai atseikėsiu 
tau dešimtinę". 


28,17 “..ši (vieta)“: akmuo, kurį Jokūbas buvo pasidėjęs po galva. Žr. 22-ąją 
eilutę. “Tai...": laiptai, kuriuos Jokūbas matė sapne. 

28,18 “...paminklą": paprotys statyti tokius “šventus akmenis" — paminklus 
Palestinoje buvo žinomas prieš izraeliečių laikotarpį. Kadangi jie turėjo ryšių 
su pagonių religija, ilgainiui uždrausta juos statyti (žr. Kun 26,1; Įst 16,22) 
ir pradėta reikalauti sunaikinti pagonių “šventuosius akmenis" (žr. Iš 34,31; 
Įst 12,3). 

28,19 “Bet-El(is)": “Dievo namai". Daroma užuomina į Dievo buveinę 17-oje 
eilutėje. 

29 
Jokūbas atkeliauja pas Labaną 


1 Jokūbas vėl leidosi kelionėn ir nuėjo į rytiečių kraštą.* * Ten 
laukuose jis pamatė šulinį. Trys avių kaimenės būriavosi prie šuli- 
nio, nes kaimenės buvo iš jo girdomos. Ant šulinio angos buvo 
užristas didžiulis akmuo. 3 Tik kai būdavo ten suvarytos visos 
kaimenės, piemenys nuritindavo akmenį nuo šulinio angos, pa- 
girdydavo avis ir vėl užritindavo akmenį į savo vietą. 

4 Jokūbas juos prakalbino: “Mano broliai, iš kur jūs?" Tie at- 
sakė: “Iš Harano“. 5 “O gal pažįstate Labaną, Nahoro sūnų?" — jų 
paklausė. “Taip, pažįstame“, — jie atsakė. 6 Jis jų klausė: “Kaip jo 
sveikata?" “Gera, jis sveikas, — jie atsakė, — štai jo duktė Ra- 
chelė ateina su savo avimis". 7 Jis tarė: “Žiūrėkite, diena dar ilga, dar 
ne laikas ginti gyvulius namo. Pagirdykite avis ir ginkite jas ganytis". 
š “Mes negalime, — jie atsakė, — kol nėra suvarytos visos kai- 
menės. Tik tuomet nuritiname akmenį nuo šulinio angos ir pagir- 
dome avis“. 

9 Jokūbui dar su jais tebesikalbant, atėjo Rachelė su savo tėvo 
avimis. Ji buvo piemenaitė. 10 Kai tik Jokūbas pamatė Rachelę, sa- 
vo motinos brolio Labano dukterį, ir savo motinos brolio Labano 
avis, jis priėjo, nuritino akmenį nuo šulinio angos ir pagirdė savo 
motinos brolio Labano kaimenę. !! Tuomet Jokūbas pabučiavo Ra- 
chelę ir pravirko balsu. 12 Jokūbas pasisakė Rachelei, kad jis yra jos 
tėvo giminaitis, Rebekos sūnus. O ji nubėgo ir pasakė savo tėvui. 

13 Išgirdęs žinią apie savo sesers sūnų Jokūbą, Labanas atsku- 
bėjo jo pasitikti. Apkabinęs ir išbučiavęs, parsivedė jį į savo namus. 
Jokūbas papasakojo Labanui visa, kas buvo įvykę, !4 ir Labanas 
jam tarė: “Esi iš tikrųjų mano kūnas ir kraujas!"'* 


29,1 “...rytiečiai“: žr. Pr 25,6 paaiškinimą. 
29,14 “...kūnas ir kraujas": pažodžiui “kaulas ir kūnas", t.y. artimas giminaitis. 
Žr. Pr 2,23. 

Jokūbo vedybos su Lea ir Rachele 


Jokūbui prabuvus pas Labaną vieną mėnesį, 15 Labanas pasakė 
Jokūbui: “Negi dėl to, kad esi mano giminaitis, turėtum man už 
nieką tarnauti? Sakyk man, kokia bus tavo alga?“ 

16 Labanas turėjo dvi dukteris. Vyresniosios vardas buvo Lea, 
o vardas jaunesniosios buvo Rachelė. 17 Lea turėjo švelnias akis,* 
bet Rachelė buvo dailiai nuaugusi ir graži. 18* Kadangi Jokūbas jau 
buvo pamilęs Rachelę, jis atsakė: “Tarnausiu tau septynerius metus 
už tavo jaunesniąją dukterį". 19 “Mieliau aš ją duosiu tau, negu 
kokiam pašaliečiui. Pasilik pas mane“, — sutiko Labanas. 29 Jokū- 
bas ištarnavo už Rachelę septynerius metus, bet jie atrodė jam tar- 
si keletas dienų, taip labai ją mylėjo. 

21 Tuomet Jokūbas tarė Labanui: “Duok man mano žmoną, 
kad galėčiau su ja gyventi, nes mano laikas pasibaigė“. 22 Labanas 
sukvietė visus vietos žmones ir iškėlė vestuves. 23 Bet, atėjus 
vakarui, jis paėmė savo dukterį Leą ir įvedė ją pas Jokūbą. Jokūbas 
tat ir suėjo su ja. 24 (Labanas paskyrė savo tarnaitę Zilpą būti tar- 
naite savo dukteriai Leai.) 25 Atėjus rytui, žiūri, šalia buvo Lea!* 
Jokūbas tarė Labanui: “Ką tu man padarei? Argi ne už Rachelę tau 
tarnavau?! Kodėl tat mane apgavai?“ 26 Labanas atsakė: “Mūsų ša- 
lyje taip nesidaro, — jaunesnioji už vyro neišleidžiama prieš pir- 
magimę. 27 Su šia pabaik vestuvių savaitę, ir, jei man tarnausi kitus 
septynerius metus, mes duosime tau taip pat ir aną“. 28 Jokūbas 
taip ir padarė. Pabaigė jos vestuvių savaitę. Tuomet Labanas davė 
jam savo dukterį Rachelę už žmoną. 29 (Labanas paskyrė savo tar- 
naitę Bilhą būti tarnaite savo dukteriai Rachelei) 30 Jokūbas tada su- 
ėjo ir su Rachele; iš tikrųjų Rachelę mylėjo labiau negu Leą. O 
Labanui tarnavo kitus septynerius metus. 


29,17 “...švelnios akys“: būdvardis “švelnios" dažnai yra verčiamas “aptemusios" 
ar panašiai, bet “švelnios" turbūt yra tikslesnis Leos akių apibūdinimas. 
29,18 Jokūbas siūlosi tarnauti (žr. Joz 15,16-17; 1 Sam 17,25; 18,17) vietoje 
įprastinio mokesčio už jaunąją (žr. Iš 22,16-17; Įst 22,29). 

29,25 Jokūbas buvo nustebintas: Jis nebuvo atpažinęs Leos, nes jaunoji buvo 
apdengta šydu, kai ją atvedė pas jaunąjį. Žr. Pr 24,65. 

29,27 “...vestuvių savaitė": vestuvės tęsdavosi septynias dienas. Žr. Ts 14,12. 


68 Pr 29,31—30,4 
Jokūbo vaikai 


31 VIEŠPATS, pamatęs, kad Lea yra nemylima, padarė ją vai- 
singą, o Rachelė tuo tarpu liko nevaisinga. 32 Lea tapo nėščia ir pa- 
gimdė sūnų, kurį pavadino Reubenu.* Mat ji sakė: “Tai reiškia: 
“Dievas pažvelgė į mano kančią. Dabar mano vyras tikrai mane 
mylės'". 33 Ji vėl pastojo ir pagimdė sūnų, sakydama: “VIEŠPATS iš- 
girdo, kad aš esu nemylima, todėl jis man davė ir šį sūnų“. Užtat jį 
pavadino ji Simeono* vardu. 34 Vėl ji tapo nėščia ir pagimdė sūnų, 
sakydama: “Nūn gi, šį kartą, mano vyras prisiriš prieš manęs, nes 
aš jam pagimdžiau tris sūnus". Todėl jis buvo pavadintas Leviu.* 
35 Dar kartą ji pastojo ir pagimdė sūnų, sakydama: “Šį kartą aš pa- 
garbinsiu VIEŠPATTĮ". Todėl ji pavadino jį Judo* vardu. Tuomet ji 
nustojo gimdžiusi. 


30 


1! Rachelė, matydama, kad nepagimdė Jokūbui vaikų, pavydėjo 
savo seseriai ir sakė Jokūbui: “Duok man vaikų, kitaip aš mirsiu!" 
2 Įpykęs, Jokūbas jai atkirto: “Argi aš galiu būti Dievas, kuris neda- 
vė tau įsčių vaisiaus?" 3 O ji atsakė: “Žiūrėk, turiu tarnaitę Bilhą. 
Sueik su ja, idant ji pagimdytų ant mano kelių,* ir aš per ją turė- 
čiau vaikų!" + Taigi ji davė jam savo tarnaitę Bilhą kaip žmoną,* ir 


29,32 “Reuben (as]": pažodžiui “Žiūrėkite, sūnus!" Bet šiuo atveju, kaip ir su 
visais kitais Jokūbo sūnumis, vardai turi simbolinę, o ne etimologinę 
reikšmę, nes vardai ir asmenys buvo glaudžiai siejami. Simbolinė Reubeno 
reikšmė, anot Jahvisto šaltinio, remiasi skambesio panašumu: “raa beonii“, 
t.y. “jis pažvelgė į mano kančią". O Elohistiniame šaltinyje vardas paaiški- 
namas panašiai skambančiu “jeebabani", t.y. “jis mane mylės“. 

29,33 “Šimeon(as]"': liaudies etimologija siejama su “šama"", t.y. “jis išgirdo“. 

29,34 “Levi(s]": siejamas su “jivalleh", t.y. “jis prisiriš". 

29,35 “Juda(s]": siejamas su hebraišku žodžiu “"odeh", t.y. “dėkingai pagar- 
binsiu". 

30,3 “...ant mano kelių": senovėje, Artimųjų Rytų pasaulyje, tėvas paimdavo nau- 
jagimį ant kelių pareikšti, kad kūdikis yra jo. Rachelė pasinaudoja šia apeiga 
kūdikiui įsūnyti ir pareikšti į jį savo teises. 

30,4 “...kaip žmoną": hebraiškas žodis “išša" reiškia “žmona", bet čia jis pa- 
ženklina antrinio rango žmoną, neturinčią visų tikros žmonos teisių. 

Jokūbas suėjo su ja. 5 Bilha pastojo ir pagimdė Jokūbui sūnų. * Ra- 
chelė gi sakė: “Dievas mane apgynė, iš tikrųjų išgirdo mano balsą 
ir davė man sūnų“. Todėl ji pavadino jį Danu.* 7 Bilha, Rachelės 
tarnaitė, vėl pradėjo ir pagimdė Jokūbui antrą sūnų. š Tuomet Ra- 
chelė ištarė: “Ėjau grumtis su savo seserimi lemtingose varžybose 
ir nugalėjau!" Užtat ji pavadino jį Naftaliu.* 

9 Lea pamačiusi, kad ji nebegali gimdyti, paėmė savo tarnaitę 
Zilpą ir davė ją Jokūbui kaip žmoną. !0 Tuomet Leos tarnaitė Zil- 
pa pagimdė Jokūbui sūnų. !! Lea sakė: “Kokia sėkmė!" ir pavadi- 
no jį Gadu* 12 Leos tarnaitė Zilpa pagimdė Jokūbui antrą sūnų. 
13 Lea pareiškė: “Kokia aš laiminga! Juk visos moterys vadins 
manė laiminga!“, ir pavadino jį Ašeru.* 

14 Vieną dieną kviečiapjūties metu Reubenas, būdamas laukuo- 
se, aptiko mandragorų* ir parnešė juos namo savo motinai Leai. Ra- 
chelė tarė Leai: “Prašyčiau man duoti truputį tavo sūnaus mandra- 
gorų". 15 Lea jai atšovė: “Nejau negana tau, kad atėmei mano vyrą? 
Argi norėtum atimti ir mano sūnaus mandragorus?" Rachelė atsa- 
kė: “Teguli jis šią naktį su tavimi už tavo sūnaus mandragorus“. 
16 Taigi vakare, Jokūbui grįžtant iš laukų, Lea išėjo jo pasitikti ir jam 
paskelbė: “Tu turi pas mane ateiti, nes aš nusamdžiau tave už sū- 
naus mandragorus“. Jis tat gulėjo tą naktį su ja. 17 Dievas išklausė 


30,6 “Dan (as)"": paaiškinamas veiksmažodžiu “dananni", t.y. “(Dievas) mane 
apgynė." 

30,8 “Naftali (s)"*: paaiškintas fraze “naptule elohim niptalti", t.y. “...ėjau grumtis 
lemtingose varžybose...“ 

30,11 “Gad(as)'*: paaiškintas žodžiu “begad", pažodžiui “sėkmėje", t.y. “Kokia 
sėkmė!" 

30,13 “Ašer(as)"': paaiškintas žodžiu “beošri", pažodžiui “mano geroje laimėje“, t.y. 
“Kokia aš laiminga!" ir žodžiu “iššeruni", t.y. “jos vadins mane laiminga“. 

30,14 “...mandragorai": augalas, kurio šaknys senovėje buvo laikomos vaistu 
nevaisingoms moterims. Hebraiškasis žodis “duda'im" turi erotinius niuan- 
sus, nes skamba panašiai į “daddaim" (krūtys) ir “dodim" (lytiniai malonu- 
mai). 

Leos, ji pastojo ir pagimdė Jokūbui penktą sūnų. 18 Lea gi sakė: 
“Dievas man atlygino už tai, kad daviau savo vyrui tarnaitę“, todėl 
ir pavadino jį Issacharu.* 19 Kai Lea vėl tapo nėščia ir pagimdė Jo- 
kūbui šeštą sūnų, 20 Lea sakė: “Dievas man davė rinktinę dovaną. 
Šį kartą mano vyras atneš man dovanų, nes jam pagimdžiau šešis 
sūnus“. Ir pavadino jį Zebulunu.* 21 Po to ji pagimdė dukterį ir 
pavadino ją Dina. 

22 Nun Dievas atsiminė Rachelę, išklausė jos ir atvėrė jos įs- 
čias. 23 Ji tapo nėščia ir pagimdė sūnų, tardama: “Dievas nuėmė 
nuo manęs gėdą!“ 2* Ir ji pavadino jį Juozapu,* sakydama: “Tepride- 
da man Dievas dar kitą sūnų!“ 


Jokūbo susitarimas su Labanu 


25 Kai Rachelė pagimdė Juozapą, Jokūbas kreipėsi į Labaną: 
“Išleisk mane eiti namo, grįžti į savo kraštą. 2* Atiduok man mano 
žmonas bei vaikus, už kuriuos tau tarnavau, ir leisk mane išvykti. 
Juk žinai, kiek savo darbu tau pasitarnavau“. 27 Labanas betgi jam 
tarė: “O kad aš rasčiau malonės tavo akyse! Per būrimą sužinojau, 
kad VIEŠPATS laimino mane dėl tavęs. 28 Todėl, — jis tęsė, — 
nustatyk kokią tik algą nori iš manęs, aš mokėsiu“. 2? O Jokūbas 
jam atsakė: “Tu pats žinai, kaip aš tau tarnavau ir kaip ėjosi tavo 
gyvuliams mano globoje. 30 Juk tas truputis, kurį prieš man ateinant 
turėjai, apsčiai padaugėjo, nes VIEŠPATS laimino tave per viską, 
ką tik aš bedariau. O dabar, kada aš begalėsiu aprūpinti ir savo pa- 
ties namus?“ 31 (Labanas) klausė: “Ką gi turiu tau mokėti?" Jokū- 
bas atsakė: “Nieko man nemokėk! Jei man padarysi štai ką, aš vėl 


30,18 “Issachar (as]": paaiškintas žodžiu “sekari", t.y. “mano atlyginimas" ir 16- 
ojoje eilutėje žodžiu “sekartika", pažodžiui “tave pasamdžiau", t.y. užmokė- 
jau už tave. 

30,20 “Zebulun (as): turi ryšių su akadų kalbos žodžiu “zubullum", t.y. “jauno- 


jo dovana" ir paaiškintas frazėmis: “zebadani...zebeb tob", — “atnešė man 
rinktinę dovaną," ir “jizbeleni", — “jis atneš man dovanų“. 
30,24 “Juozap(as)"*: paaiškintas žodžiu “josep" — “teprideda" ir 23-ioje eilutė- 


je žodžiu “asap" — “jis nuėmė". 

ganysiu ir rūpinsiuosi tavo kaimene: 32 Apeik šiandien visą savo 
kaimenę, atskirk iš jos visas taškuotas bei margas avis, visus tam- 
sios spalvos ėriukus,* ir margas bei taškuotas ožkas. Tokia bus mano 
alga. 33 O vėliau, kai ateisi pats patikrinti mano algos, tepaliudija tau 
mano sąžiningumas už mane: jeigu tarp mano ožkų bus nemargų 
bei netaškuotų, ar avių, kurios ne juodos, tebūna jos laikomos vog- 
tomis". 34 “Puiku, — atsakė Labanas, — tebūna, kaip sakai". 

35*Tą pačią dieną tat Labanas atskyrė ožius, kurie buvo dryžuoti 
bei taškuoti, ir visas ožkas, kurios buvo taškuotos bei margos — tu- 
rinčias baltus lopus, ir visas juodas avis, ir padavė į savo sūnų ran- 
kas. 36 Po to jis nustatė, kad tarp jo ir Jobūbo būtų trijų dienų kelio- 
nės atstumas; O Jokūbas tuo tarpu toliau ganė likusią Labano kaimenę. 

37 Tuomet Jokūbas pasirinko šviežių tuopos, migdolo bei pla- 
tano lazdų ir išdrožė ant jų baltus dryžius, nulupdamas žievę iki 
pat lazdų baltumo. 38 Ir nuluptas lazdas išdėliojo priešais kaimenės 
loviuose — vandens girdyklose, iš kurių kaimenės ateidavo atsiger- 
ti. Kadangi gyvuliai kergdavosi, kai ateidavo atsigerti, 39* tai ožkos 
ir kergėsi priešais lazdas, ir vedė dryžuotus, margus bei taškuotus 
jauniklius. *9 O avis Jokūbas atskyrė, kaimenės snukius nukreipė link 
dryžuotųjų ir visiškai juodų gyvulių Labano kaimenėje. Tokiu būdu 
jis auginosi sau kaimenes ir jų nemaišė su Labano kaimenėmis. *! 
Be to, kai kergdavosi stipresnieji kaimenės gyvuliai, Jokūbas padė- 
davo lazdas į lovius prieš gyvulių akis, idant jas matydami kergtųsi, 
*2bet silpnesniesiems gyvuliams jis ten lazdų nepadėdavo. Tokiu bū- 
du silpnieji teko Labanui, o stiprieji Jokūbui. *3 Taigi žmogus turtėjo 
be galo ir įsigijo ne tik daug kaimenių, bet ir tarnų bei tarnaičių, 
kupranugarių ir asilų. 


30,32 “...tamsios spalvos ėriukus..., taškuotas ir margas ožkas“: Artimuosiuose 
Rytuose paprastai avys yra pilksvos, o ožkos — tamsiai rusvos ir juodos. 
Taigi Jokūbas negalėjo tikėtis susilaukti daug avių bei ožkų. 

30,35 Pavesdamas neįprastai skirtingus galvijus savo sūnums, Labanas ne tik 
atėmė nuo Jokūbo jo pradinę mažą algą, bet ir stengėsi užkirsti kelią toles- 
niam tamsios spalvos avių ir taškuotų bei keršų ožkų kergimui Jokūbui 
pavestoje kaimenėje. 

30,39-42 Jokūbo gudrybė rėmėsi senovės žmonių įsitikinimu, kad galima sąly- 
goti gyvulių prieauglį matomais akstinais kergimo metu. Mat buvo tikima, 
kad lazdos su baltais dryžiais, matomos kergimo metu, sąlygos juodas 
ožkas vesti jauniklius su baltais lopais, o pilkos avys, matydamos juodas 
ožkas kergimo metu, ves čriukus su juodais lopais. 


72 Pr 31,1-16 
31 
Jokūbo pabėgimas iš Harano 


1 Jokūbas nugirdo Labano sūnų kalbas: “Jokūbas paėmė visa, 
kas priklausė mūsų tėvui, ir susikrovė visą šį turtą iš to, kas turėtų 
priklausyti mūsų tėvui“. 2 Be to, Jokūbas matė, kad ir Labanas 
nebesielgė su juo taip palankiai, kaip anksčiau. 3 Tada VIEŠPATS 
tarė Jokūbui: “Grįžk į savo tėvų kraštą, į savo gimtinę. Aš busiu su 
tavimi“. * Taigi Jokūbas išsikvietė Rachelę ir Leą į laukus, kur bu- 
vo jo kaimenė, 3 ir joms pasakė: “Aš matau, kad jūsų tėvas nebe- 
sielgia su manimi taip palankiai, kaip anksčiau. Bet mano tėvo 
Dievas buvo su manimi. 5 Jūs gerai žinote, kad aš tarnavau jūsų tė- 
vui visomis savo išgalėmis, 7 nors jūsų tėvas dešimt kartų mane ap- 
gavo ir man algą pakeitė, bet Dievas neleido jam manęs nu- 
skriausti. 8* Jei jis sakė: “Taškuotieji bus tau alga', tuomet visa 
kaimenė vedė taškuotus, o jei jis sakė: "Dryžuotieji bus tau alga, 
tuomet visa kaimenė vedė dryžuotus. ? Dievas tat atėmė kaimenės 
iš jūsų tėvo ir jas atidavė man. 

10 Kartą, kaimenių kergimo metu, sapne staiga pakėliau akis ir 
mačiau, kad ožiai kaimenėje, kai jie poravosi, buvo dryžuoti, 
taškuoti ir margi. !! Tuomet Dievo angelas sapne man tarė: Jokūbai', 
o aš atsiliepiau: Aš čia!" 12 O jis tęsė: 'Prašyčiau pakelti akis ir 
įsidėmėti, kad visi ožiai kaimenėje, kai jie poruojasi, yra dryžuoti, 
taškuoti ir margi, nes aš mačiau visa, ką tau darė Labanas. 13 Aš 
esu Dievas, kuris pasirodė tau Bet-Elyje, kur tu patepei paminklinį 
akmenį ir padarei man įžadą. Dabar tat palik tuojau pat šį kraštą ir 
grįžk į savo gimtinę"", 

14 Tuomet Rachelė ir Lea, atsakydamos jam, paklausė: “Argi 
mes dar turime dalį ar paveldą savo tėvo namuose? 15 Argi jis ne- 
laiko mus svetimomis? Juk jis ne tik mus pardavė, bet ir už mus 
gautus pinigus surijo!* 16 Tikrai, visi turtai, kuriuos Dievas atėmė 


31,8-12 Elohistinis pasakojimas apie nuostabų Jokūbo kaimenės padidėjimą šiek 
tiek skiriasi nuo Jahvistinio pasakojimo. Žr. Pr 30,32-42. 

31,15 “...svetimomis“: pažodžiui “svetimtautėmis", nes neturėjo vietinių moterų 
teisių. “...surijo": “sunaudojo", arba “išeikvojo". Jaunosios kaina, duota 
tėvui už dukters davimą žmona, buvo teisiškai skiriama jaunajai kaip jos 
asmeniškas kraitis. 

nuo mūsų tėvo, priklauso mums ir mūsų vaikams. Tat daryk visa 
taip, kaip Dievas tau įsakė“. 

17 Po to Jokūbas užsodino savo vaikus ir žmonas ant kupranu- 
garių, 1š suvarė visus savo gyvulius, pasiėmė visą savo sukauptą nuo- 
savybę — visus gyvulius, įsigytus Padan-Arame, — ir pakilo eiti pas 
savo tėvą Kanaano krašte. 

19 O Labanas buvo išėjęs avių kirpti. Rachelė tuo metu pasivogė 
savo tėvo šeimos dievus.* 20 Jokūbas apgavo* aramėjietį Labaną, 
neišsiduodamas jam, kad jis ketina bėgti. 2! Taigi jis išbėgo su 
viskuo, ką turėjo. Pakilo ir, persikėlęs per Eufratą, pasisuko Gilea- 
do kalnų link. 


Labanas vejasi Jokūbą 


22 Trečią dieną Labanui buvo pranešta, kad Jokūbas pabėgo. 
23 Pasiėmęs tat savo brolius, jis vijosi jį septynias dienas* ir prisi- 
vijo Gileado kalnuose. 24 Bet Dievas atėjo pas aramėjietį Labaną 
naktį sapno metu ir jį įspėjo: “Saugokis, negrasink Jokūbui!" 

25 Kai Labanas užklupo Jokūbą, Jokūbo palapinė buvo pastaty- 
ta aukštumose. Ir Labanas su broliais pasistatė savo palapines ten 
pat, Gileado kalnuose. 26 “Ką tu padarei, — Labanas tarė Jokūbui, 
— mane apgavai ir mano dukteris tarsi kalaviju pasigrobei į ne- 
laisvę?!* 27 Dėl ko taip slapčia išbėgai, mane apkvailinai, ir man 
nepasakei? Aš būčiau išleidęs tave su švente ir dainomis, su būg- 
nelių žvangučiais ir arfomis. 2 Tu neleidai išbučiuoti man net savo 
sūnų ir savo dukterų! Pasielgei tikrai kvailai! 2 Aš turiu galią jums 
visiems žalos padaryti, bet tavo tėvo Dievas vakar naktį man pasakė: 
"Saugokis, negrasink Jokūbui!' 30 Na tiek to, suprantu, tu turėjai iške- 
liauti, nes buvai labai pasiilgęs tėvo namų, bet kodėl tu pavogei 


31,19 “...šeimos dievus“: hebraiškai “terafim (us)"", t-y. šeimos stabus, statulėles, 
kurios buvo naudojamos buriant (Žr. Ez 21,26; Zach 10,2). Be to, terafimai 
turėjo didelę reikšmę šeimos nuosavybės reikaluose. 

31,20 “...apgavai": pažodžiui “pavogei (aramėjiečio Labano) širdį“. 

31,23 “...septynias dienas": pažodžiui “septynių dienų kelią“, t.y. didelį nuotolį. 
Nuo Harano į Gileadą septynių dienų nebūtų užtekę kupranugarių karavanui. 

31,26 “...kalaviju pasigrobei į nelaisvę": pažodžiui “moterys paimtos kalaviju“. 
Užkariautosios tautos moterys buvo laikomos karo grobiu. Žr. 1 Sam 30,2; 
2 Kar 5,2. 

mano dievus?“ 31 Jokūbas Labanui atsakė: “Dėl to, kad bijojau, nes 
maniau, jog jėga atimsi iš manęs savo dukteris. 32 Bet tas, pas ką 
savo dievus atrasi, neišliks gyvas! Mūsų giminių akivaizdoje paro- 
dyk tai, kas pas mane tau priklauso, ir pasiimk!“ Mat Jokūbas neži- 
nojo, kad Rachelė buvo pasivogusi tuos dievus. 

33 L abanas tat įėjo į Jokūbo palapinę, į Leos palapinę ir dviejų 
tarnaičių palapines, bet jų nerado. Jis išėjo iš Leos palapinės ir įėjo 
į Rachelės palapinę. 34 O Rachelė, paėmusi dievus, sudėjo juos į 
kupranugario balną ir ant jų atsisėdo. Labanas išieškojo visą pala- 
pinę, bet jų nesurado, 35 nes ji savo tėvui sakė: “Tenepyksta mano 
viešpats, kad aš negaliu prieš tave atsistoti, nes mane užklupo mė- 
nesinės“. Taigi jis ieškojo, bet savo šeimos dievų nesurado. 

36 Dabar Jokūbas įniršo ir pradėjo bartis ant Labano. Jokūbas 
Labanui sakė: “Kuo aš nusikaltau? Kur mano nuodėmė, kad mane 
taip įkandin vijaisi? 37 Nors tu ir visus mano daiktus išknisai, ką gi 
iš savo šeimos daiktų suradai? Padėk čia tai prieš mano gimines ir 
prieš tavo gimines, idant jie išspręstų mudviejų bylą. 3š Per tuos 
dvidešimt metų, kai buvau po tavimi, tavo avys ir ožkos niekad ne- 
persileido, ir aš nė sykio nesivaišinau tavo kaimenių avinu. 39* Aš 
niekad nenešiau tau žvėrių sudraskytų gyvulių: aš pats pakėliau 
nuostolį. Tu iš manęs išieškojai, nesvarbu ar tai buvo pagrobta die- 
ną, ar buvo tai pagrobta naktį. +? Taip būdavo su manimi: dieną 
mane pribaigdavo kaitra, o naktį šaltis, negalėdavau sudėti akių. 
41 Per tuos dvidešimt metų, kai buvau su tavimi, keturiolika metų 
aš tarnavau tau už tavo dvi dukteris, šešerius už tavo kaimenę, nes 
tu dešimt kartų pakeitei man algą. *2 Jeigu mano tėvo Dievas, Dievas 
Abraomo, ir Izaoko Baimė, nebūtų buvęs su manimi, tuščiomis 
rankomis tu mane būtumei išleidęs. Dievas matė mano sunkią būk- 
lę ir mano rankų triūsą. Užtat praėjusią naktį tave sudraudė“. 


31,39 Labano veiksmai buvo priešingi senovės Artimųjų Rytų papročiams. 
Pasak Hamurabio teisyno: “Jei avidę užkluptų gamtos audra, arba jei liūtas 
sudraskytų avį, kerdžius turi pasiaiškinti prieš dievus, ir šeimininkas priva- 
lo priimti nuostolį". Žr. Iš 22,12. 

Jokūbo ir Labano sandora 


43* I abanas, atsakydamas Jokūbui, tarė: “Dukterys yra mano 
dukterys, vaikai yra mano vaikai, kaimenės yra mano kaimenės, — 
visa, ką matai, man priklauso. Betgi ką aš galiu su jomis ar su 
vaikais, kuriuos jos pagimdė, šiandien daryti? *4 Dabar tat eikš, 
sudarykime sandorą, tu ir aš, — tebūna ji liudytojas tarp tavęs ir 
manęs". 45 Tuomet Jokūbas paėmė akmenį ir pastatė jį kaip pamink- 
14. 4 O savo giminėms Jokūbas sakė: “Parinkite akmenų!“ Pririnkę 
akmenų, jie padarė iš jų kauburį ir prie to kauburio laužė duoną. 
47 Labanas jį pavadino Jegar-Sahaduta,* bet Jokūbas pavadino jį Gal- 
Edu.* 48 “Šis kauburys, — tarė Labanas, — nuo šiandien bus tavo 
ir mano liudytojas". Todėl jis buvo pavadintas Gal-Edu — *? taip 
pat ir Mizpa,* nes jis sakė: “Teprižiūri VIEŠPATS mano ir tavo 
(sandorą], kai mes vienas kito nematysime. 50 Jeigu tu skriausi 
mano dukteris ar vesi dar kitas moteris be mano dukterų, — nors 
ir nebūtų liudytojo su mumis, — atsimink, kad pats Dievas bus 
mano ir tavo liudytojas“. 

51 Labanas tarė Jokūbui: “Žiūrėk, šis yra kauburys ir šis yra 
paminklas, kurį aš pastačiau tarp tavęs ir savęs. 52 Šis kauburys yra 
liudytojas ir šis paminklas yra liudytojas, kad nei aš žengsiu toliau 
už šio kauburio ir už šio paminklo prieš tave, nei tu žengsi toliau 
už šio kauburio ir už šio paminklo prieš mane, norėdamas pikta 
daryti. 53 Tegu būna Abraomo Dievas ir Nahoro Dievas, — jų tėvų 
Dievas, — mūsų teisėjas“. Jokūbas tat prisiekė savo tėvo (Dievu) 
Baime. 54 Tuomet Jokūbas paaukojo atnašą ant kalno ir pakvietė sa- 
vo gimines pasidalyti valgiu. Jie dalijosi valgiu ir praleido naktų 
kalnuose. 


31,43-54 Šiame pasakojime apie Labano ir Jokūbo sandorą du šaltiniai — Jahvis- 
tinis ir Elohistinis yra glaudžiai suausti. Atrodo, kad kauburys priklauso 
Jahvistiniam šaltiniui, o paminklinis akmuo — Elohistiniam. 

31,47 “Jegar-Sahaduta": aramėjiškai “Liudytojo kauburys“. “Gal-Ed(as)": he- 
braiškai “Liudytojo kauburys". Pastarasis vardas paaiškina Gileado srities 
vardą. 

31,49 “Mizpa": miestas Gileade. Žr. Ts 10,17; 11,11.34; Oz 5,1. Vardas Mizpa 
hebrajų kalba turi ryšį su “mizpa", t.y. “stebėjimo vieta“ ir yra siejamas su 
“Jisep Jahveh“, t.y. “Teprižiūri Viešpats..." bei su žodžiu “mazeba", t.y. 
“paminklas" — paminklinis akmuo. 

32 


1 Pakilęs anksti rytojaus rytą, Labanas išbučiavo savo vaikaičius 
bei dukteris ir juos palaimino. Po to Labanas leidosi kelionėn na- 
mo. 2 Ir Jokūbas tęsė savo kelionę. Jį pasitiko Dievo angelai. 3Juos 
pamatęs, Jokūbas tarė: “Tai yra Dievo stovykla!" Užtat jis tą vietą 
pavadino Mahanajimais.* 


Jokūbas siunčia pasiuntinius pas Esavą 


4 Jokūbas pasiuntė pirm savęs pasiuntinius pas savo brolį Esa- 
vą į Seiro kraštą, Edomo laukus, 5 ir jiems įsakė, tardamas: “Mano 
viešpačiui Esavui taip kalbėsite: “Taip kalbėjo tavo tarnas Jokubas: 
Aš gyvenau kaip ateivis su Labanu ir užsibuvau ten iki šiol. 6 Aš 
įsigijau galvijų, asilų, avių kaimenių, tarnų ir tarnaičių. Aš siunčiu 
šią žinią savo viešpačiui, idant rasčiau malonę tavo akyse“. 

7 Pasiuntiniai sugrįžo pas Jokūbą, sakydami: “Nuėjome pas ta- 
vo brolį Esavą. Jis pats, lydimas keturių šimtų vyrų, ateina tavęs 
pasitikti". 3 Jokūbas labai nusigando. Nerimaudamas, jis padalijo 
žmones, buvusius su juo, avių kaimenes bei galvijų bandas, ir kup- 
ranugarius į dvi stovyklas, ? galvodamas: “Jei Esavas užpultų ir su- 
naikintų vieną stovyklą, tuomet kita stovykla pabėgs“. 

10 Tuomet jis meldėsi: “Dieve mano tėvo Abraomo ir Dieve 
mano tėvo Izaoko, — VIEŠPATIE, kuris man sakei: 'Grįžk į savo 
kraštą, į savo gimtinę, ir aš tau būsiu geras. 1! Nesu vertas tos vi- 
sos ištikimos meilės ir tos visos ištikimybės, kurią parodei savo 
tarnui, nes kadaise tik su lazda rankoje perbridau šį Jordaną, o dabar 
esu išaugęs į dvi stovyklas. 12 Prašyčiau išgelbėti mane iš mano 
brolio rankos — Esavo rankos, nes aš jo bijau! Kitaip, aš bijau, jis 
ateis ir parblokš mane, išžudys motinas ir vaikus. 13 Betgi tu pats 
pasakei: "Aš tau būsiu labai geras ir padarysiu tavo palikuonis kaip 
jūros smiltis, kurių dėl gausumo negalima suskaityti'". 


32,3 “Mahanajimai": miestas Gileade (žr. Joz 13,26.30; 21,38; 2 Sam 2,8 ir t.t.). 
Hebraiškasis vardas yra žodžio “mabane" dviskaita, t.y. “Dvi stovyklos". 

14 Praleidęs tenai tą naktį, jis parinko iš to, ką turėjo po ranka, 
dovaną Savo broliui Esavui: 15 du šimtus ožkų ir dvidešimt ožių, du 
šimtus avių ir dvidešimt avinų, 16 trisdešimt žindančių kupranugarių 
su jų jaunikliais, keturiasdešimt karvių ir dešimt jaučių, dvidešimt 
asilių ir dešimt asilų. 17 Juos perdavė į savo tarnų rankas, būrį po 
būrio, ir tarnams tarė: “Eikite pirma manęs, bet laikykitės atstumo 
tarp būrių“. 185 O ėjusiam priekyje jis nurodė: “Kai mano brolis 
Esavas sutiks tave ir paklaus: “Kieno tu? Kur keliauji? Kieno visa 
tai, ką tu varai?" 19 tuomet tu atsakysi: Jie priklauso tavo tarnui Jo- 
kūbui. Tai dovana, kurią jis siunčia mano viešpačiui Esavui. Be to, 
jis ir pats mums iš paskos ateina". 20 Jis lygiai taip pat įsakė ir antra- 
jam, ir trečiajam, ir visiems, variusiems būrius: “Jūs tą patį sakysite 
Esavui, kai jį sutiksite. 2! Būtinai pridėkite: "Be to, pats tavo tarnas 
Jokūbas ateina paskui mus'". Mat jis galvojo: “Jei aš suminkštinsiu 
jį iš anksto dovana ir po to jam pasirodysiu, galbūt jis man atleis“. 
2 Taigi dovanos ėjo pirma jo, tuo tarpu jis tą naktį pasiliko stovykloje. 


Imtynės su Angelu 


23 Tą pačią naktį jis atsikėlė ir, pasiėmęs abi savo žmonas, 
drauge su dviem savo tarnaitėmis bei vienuolika vaikų, perbrido 
Jaboko brastą. 24 Perkėlęs juos per upę, jis pergabeno taip pat visa, 
ką turėjo. 25 Jokūbas pasiliko vienas. Tuomet kažkoks vyras* grū- 
mėsi su juo iki pat aušros. 26 Tas vyras, matydamas, kad negali jo 
įveikti, taip sudavė į jo šlaunies įdubą, kad Jokūbo šlaunis, jam be- 
sigalynėjant su tuo vyru, išsinarino. 27 Tuomet jis tarė: “Paleisk 
mane, nes jau aušta". Bet Jokūbas atsakė: “Paleisiu tave tik kai mane 
palaiminsi". 2 O tas paklausė: “Kuo tu vardu?" “Jokūbas, — jis 
atsakė. 2 Anas tarė: “Toliau tavo vardas bus nebe Jokūbas, bet Iz- 
raelis,* nes ėmeisi su Dievu bei žmonėmis ir nugalėjai". 30 Tuomet 
Jokūbas prašė: “Prašyčiau pasakyti man savo vardą“. Anas atsakė: 
“Kam gi klausi mano vardo?" Tai pasakęs, jis tenai jį palaimino. 


32,25 “Kažkoks vyras": Viešpats žmogaus pavidalu. Žr. 29-33 eilutes. 

32,29 “Izrael(is)": pirmoji hebraiškojo “Jisrael(i0o)" vardo dalis siejama su 
veiksmažodžiu “sarita", t.y. “tu ėmeisi", o antroji su pirmuoju “El(ohim)", 
ty. “Dievas" žodžio skiemeniu. Žr. Oz 12,5. 

31 Jokūbas tat pavadino tą vietą Penieliu,* tardamas: “Juk aš 
mačiau Dievą veidas į veidą, tačiau mano gyvybė buvo apsaugota.* 
32 Saulė tekėjo, kai jis, dėl išnarintos šlaunies šlubuodamas, praėjo 
Penuelį. 33 Todėl iki šios dienos izraeliečiai nevalgo išijo raumens, 
esančio šlaunies įduboje, nes anas sudavė Jokūbui į šlaunies įdubą 
prie išijo raumens. 


33 
Jokūbas susitinka su Esavu 


! Besižvalgydamas, Jokūbas pamatė ateinant Esavą, lydimą ke- 
turių šimtų vyrų. Tuomet jis išskirstė Leos, Rachelės ir abiejų tar- 
naičių vaikus, 2 pastatydamas tarnaites su jų vaikais priekyje, Leą 
su jos vaikais už jų, o Rachelę su Juozapu paskiausiai. 3 Pats gi ėjo 
pirma visų ir nusilenkė lig žemės septynis kartus, kol priėjo arti prie 
savo brolio. 

5 O Esavas atbėgo jo pasitikti, — apkabino jį, puolė jam ant 
kaklo ir jį išbučiavo. Jiedu apsiverkė. * Kai Esavas pakėlė akis ir 
pamatė moteris bei vaikus, jis klausė: “Kas gi tie su tavimi?" Jokū- 
bas atsakė: “Tai vaikai, kuriuos Dievas malonėjo duoti tavo tarnui". 
7 Tada priėjo tarnaitės, jos ir jų vaikai, ir žemai nusilenkė, po jų 
priėjo taip pat Lea su savo vaikais ir žemai nusilenkė, galų gale 
priėjo Juozapas su Rachele ir žemai nusilenkė. 

s O Esavas vėl klausė: “Ką gi reiškia tas visas būrys, kurį su- 
tikau?" Jokūbas atsakė: “Rasti malonę mano viešpaties akyse". 
9 Esavas tarė: “Aš turiu gana, mano broli! Tau tebūna, ką turi“. 
10 Bet Jokūbas tarė: “Ne, prašau tave! Jei randu malonę tavo akyse, 
priimk iš mano rankos dovaną. Iš tikrųjų man matyti tavo veidą yra 
tarsi matyti Dievo veidą, — taip mane maloniai priėmei. !! Prašy- 
čiau priimti mano dovaną, kurią aš tau atvariau, nes Dievas man bu- 
vo maloningas, aš ir turiu visko apsčiai". Taip raginamas, Esavas ją 
priėmė. 


32,31 “Peni-El(is)": žodžio “Penuel(is)" variantas (žr. 32-ąją eilutę); vardas 
miesto ant šiaurinio Jaboko upės kranto Gileade (žr. Ts 8,8-9. 17; 1 Kar 
12,25). Vardas “Peniel" reiškia “Dievo veidą“. “...mano gyvybė buvo ap- 
saugota“: žr. Pr 16,13 paaiškinimą. 

Jokūbas atsiskiria nuo Esavo 


12 Tuomet (Esavas) tarė: “Leiskimės į mūsų kelionę, aš eisiu 
greta tavęs". 3 O (Jokūbas) jam atsakė: “Kaip mano viešpats žino, 
vaikai yra silpni. Be to, avių kaimenės bei galvijų bandos turi žin- 
duklius, ir man rūpestį kelia. Greičiau varant, jie išvargtų per vieną 
dieną ir visi gyvuliai nugaištų. 14 Tekeliauja mano viešpats pirma jo 
tarno, tuo tarpu aš keliausiu toliau pamažu, pagal žinginę priekyje 
einančių galvijų, ir pagal žinginę vaikų, kol neateisiu pas savo vieš- 
patį į Seirą“. 

15 Esavas tarė: “Leisk man bent palikti su tavimi keletą mano 
žmonių". Bet jis atsakė: “Kam gi? Mano viešpats yra man per daug 
geras". 16 Taigi Esavas tą dieną leidosi kelionėn į Seirą. 17 O 
Jokūbas keliavo Sukotų link,* kur jis pasistatė sau namus ir padarė 
pastoges savo gyvuliams. Todėl tos vietos vardas yra Sukotai. 


Jokūbas atkeliauja į Šechemą 


18 Taigi, parėjęs iš Padan-Aramo, Jokūbas saugiai atkeliavo į 
Šechemo miestą, esantį Kanaano krašte, ir pasistatė palapines prie- 
šais miestą. 19 Žemės sklypą, ant kurio jis buvo pasistatęs savo 
palapinę, nupirko už šimtą aukso gabalų* iš Šechemo tėvo Hamoro* 
sūnų. 20 Ten jis pastatė aukurą ir pavadino jį El-Elohe-Israel.* 


33,17 “Sukotai": svarbus miestas prie Jaboko ir Jordano upių santakos (žr. Joz 
13,27; Ts 8,5-16; 1 Kar 7,46). “Pastogės": hebraiškai “sukkot" — žodis, 
kuris skamba panašiai kaip miesto vardas. 

33,19 “...aukso gabalų": hebraiškai “kesitai" — nežinomos vertės piniginis viene- 
tas. “Hamoro sūnūs": hamoritų tautelė. Žr. Joz 9,28. Hamoras buvo laiko- 
mas Šechemo gyventojų protėviu, jo vardu save vadino šechemiečiai. 

33,20 “El-Elohe-Israel (is)": “Dievas — Izraelio Dievas“. 


60 Pr 34,1-12 
34* 
Dinos išprievartavimas 


1 Leos duktė Dina, kurią ji buvo pagimdžiusi Jokūbui, nuėjo 
aplankyti kai kurių krašto moterų. 2 Šechemas, šalies vado hivito* 
Hamoro sūnus, ją pamatė, pasigrobė ir privertė jėga su juo gulėti. 
3 Jis lipte prilipo prie Jokūbo dukters Dinos, įsimylėjo mergaitę ir 
stengėsi laimėti jos širdį. * Šechemas prašė ir savo tėvo Hamoro: 
“Gauk tą mergaitę man žmona". 

5 Jokūbas išgirdo, kad Šechemas išniekino jo dukterį Diną. Bet- 
gi jo sūnūs buvo laukuose su galvijais, todėl jis tylėjo, kol jie su- 
grįžo. 5 Šechemo tėvas Hamoras atėjo pas Jokūbą pasikalbėti 7 kaip 
tik tuo metu, kai jo sūnūs parėjo iš laukų. Išgirdę, kas buvo atsi- 
tikę, vyrai buvo pritrenkti ir degė pykčiu, nes Šechemas, gulė- 
damas su Jokūbo dukterimi, buvo padaręs gėdą Izraeliui. Tokio da- 
lyko pakęsti negalima! 

8 O Hamoras kalbėjo su jais, sakydamas: “Mano sūnus Šeche- 
mas visa širdimi trokšta jūsų dukters. Duokite ją jam Žmona. ? Gi- 
miniuokitės su mumis: duokite mums savo dukteris, imkite mūsų 
dukteris sau! 10 Tarp mūsų įsikursite ir kraštas bus jums atviras: 
gyvenkite, laisvai kilnokitės, įsigykite jame nuosavybę“. !! Tada pats 
Šechemas jos tėvui ir jos broliams sakė: “Leiskite man rasti ma- 
lonę jūsų akyse! Aš mokėsiu, ko tik iš manęs pareikalausite. 12 Rei- 
kalaukite iš manęs vedybų kraičio ir dovanų, kokių tik norite, mo- 
kėsiu, ką tik iš manęs reikalausite. Tik duokite man mergaitę žmona", 


34,1-31 Pasakojimas apie Dinos išprievartavimą ir Jokūbo sūnų kerštą turbūt at- 
spindi istorinį senos praeities įvykį, susijusį su ginkluotu konfliktu tarp pačių 
pirmųjų izraeliečių giminių, besiveržiančių į centrinį Kanaaną, ir Šechemo 
srities gyventojų — huritų. 

34,2 “...hivito...": graikiškasis tekstas turi “horito", t.y. hurito. Atrodo, kad šie 
žodžiai ženklino huritus, arba kitus nesemitinius Palestinos gyventojus. 

Jokūbo sūnų kerštas 


13 Jokūbo sūnūs atsakė Šechemui ir jo tėvui, kalbėdami klastin- 
gai, nes jis buvo išniekinęs jų seserį Diną. !* Jie tat jiems sakė: “Mes 
tokio dalyko negalime daryti, duoti savo seserį neapipjaustytam 
vyrui, nes tai užtrauktų mums gėdą. 15 Tik su tokia sąlyga mes su- 
tiksime su tavimi: jei jūs, apipjaustydami visus savo vyriškius, tap- 
site kaip mes. 16 Tada mes duosime jums savo dukteris ir mes im- 
sime sau jūsų dukteris, kursimės tarp jūsų ir tapsime viena tauta. 
17 Bet jeigu jūs mūsų nepaklausysite ir nebūsite apipjaustyti, tuomet 
mes pasiimsime savo dukterį ir eisime sau“. 

18 Jų žodžiai patiko Hamorui ir jo sūnui Šechemui. 19 Jaunuo- 
lis nedelsė tai padaryti, nes jis žavėjosi Jokūbo dukterimi. Be to, jis 
buvo labiau gerbiamas negu bet kas kitas savo tėvo namuose. 20 Tai- 
gi Hamoras ir jo sūnus Šechemas nuėjo į miesto vartus ir kalbėjo 
savo miesto vyrams, sakydami: “Tie žmonės yra mums draugiški. 
Tesikuria jie krašte ir tesikilnoja jame laisvai, nes krašte jiems yra 
apsčiai vietos. Galėsime imti jų dukteris į žmonas ir duoti jiems 
savo dukteris. 22 Bet jie sutiks gyventi tarp mūsų ir tapti viena tau- 
ta tik su šia sąlyga: visi mūsų vyriškiai turi būti apipjaustyti, kaip 
ir jie kad yra apipjaustyti. 2 Argi tuomet nepriklausys mums jų 
galvijai ir nuosavybė, — visi jų gyvuliai? Tik sutikime su jais, ir 
jie gyvens su mumis“. 24 Visi stiprūs miesto vyrai* sutiko su Hamoru 
ir jo sūnumi Šechemu, visi vyriškiai buvo apipjaustyti — visi 
stiprus miesto vyrai. 

25 Trečią dieną, kai jie dar kentėjo skausmus, du Jokūbo sūnūs 
— Simeonas ir Levis, Dinos broliai, pasiėmę kalavijus, nelauktai 
užpuolė miestą ir išžudė visus vyriškius. 26 Ir Hamorą bei jo sūnų 
Šechemą nudūrė kalaviju, atsiėmė Diną iš Šechemo namų ir išėjo. 
27 Tuomet kiti Jokūbo sūnūs, aptikę nužudytuosius, apiplėšė miestą 
už tai, kad jų sesuo buvo išniekinta. 28 Jie pasiėmė jų avių kaimenes 
ir galvijų bandas, jų asilus, ir visa, kas buvo mieste ir laukuose. 
29 Visą jų turtą, visus jų vaikus ir jų žmonas, — visa, kas tik buvo 
namuose, jie pasiėmė kaip belaisvius ir grobį. 


34,24 “...stiprūs miesto vyrai": pažodžiui “tie, kurie išeina pro miesto vartus", 
t.y. vyrai, kurie išeina į karą. Apipjaustymu, padarydami juos kuriam laikui 
bejėgius, Jokūbo sūnūs sunaikino miesto gynybą. 

30 Tada Jokūbas tarė Simeonui ir Leviui: “Užkrovėte man bė- 
dą, padarydami mane bjaurų krašto gyventojams — kanaaniečiams 
ir perizitams. Skaičiumi mano vyrų yra tik keletas. Jei jie susibūrę, 
užpuls mane, aš būsiu sunaikintas — aš ir mano šeima“. 3! Bet jie 
atsakė: “Argi su mūsų seserimi turėtų būti elgiamasi kaip su kekše?" 


2 
Jokūbas sugrįžta į Bet-Elį 


1 Dievas tarė Jokūbui: “Pakilk, eik į Bet-Elį ir ten apsistok, 
Padaryk ten aukurą Dievui, kuris tau pasirodė, kai tu bėgai nuo sa- 
vo brolio Esavo“. 2 Užtat Jokūbas savo šeimai ir visiems buvusiems 
su juo įsakė: “Atsikratykite svetimų dievų,* kuriuos turite prie savęs, 
nusiplaukite ir apsivilkite šviežiais drabužiais. 3 Tuomet ateikite, 
kilsime į Bet-Elį. Ten aš padarysiu aukurą Dievui, kuris išklausė 
mane pavojaus dieną ir buvo su manimi, kur tik ėjau“. * Jie tada ati- 
davė Jokūbui visus svetimus dievus, kuriuos turėjo, ir iš ausų aus- 
karus.* Jokūbas juos užkasė po ąžuolu prie Šechemo. 

5 Kai jie vėl leidosi kelionėn, baisus klaikas iš Dievo taip ap- 
ėmė visus aplinkinius miestus, kad jie nesivijo Jokūbo sūnų. 6 Tai- 
gi Jokūbas atkeliavo į Luzą, tai yra Bet-Elį, Kanaano krašte, jis ir 
visi su juo buvusieji žmonės. 7 Ten jis pastatė aukurą ir pavadino tą 
vietą El-Bet-Eliu, nes ten jam buvo apsireiškęs Dievas, kai jis bė- 
go nuo savo brolio. 

3* Debora, Rebekos žindyvė, numirė ir buvo palaidota po ąžuo- 
lu žemiau Bet-Elio. Užtat jis buvo pavadintas Verksmo ąžuolu. 

9 Dievas vėl pasirodė Jokūbui, jam sugrįžus iš Padan-Aramo, ir 
ji palaimino. 10 Dievas jam tarė: 


“Tavo vardas yra Jokūbas. 
Nebusi daugiau vadinamas Jokūbu, 
nes tik Izraelis bus tavo vardas“. 


35,2 “Svetimi dievai": pagonių stabai ir terafimai — šeimos stabai, atsinešti iš 
Mesopotamijos. Žr. Pr 31,19. 
35,4 Auskarai dažnai nešiojami kaip amuletai ir turėjo ryšį su pagonių magija. 

Taip jis pavadino jį Izraeliu. !! Dievas jam tarė: 
“Aš esu Dievas Visagalis. 
Būk vaisingas ir daugėk! 
Tauta, netgi tautų bendrija, išaugs iš tavęs, 
ir karaliai kils iš tavęs. 

12 Kraštą, kurį daviau Abraomui ir Izaokui, 

dabar tau duodu. 
Ir tavo būsimiems palikuonims 
aš duosiu šį kraštą". 

13 Tuomet Dievas pranyko nuo jo toje vietoje, kur jis buvo su 
juo kalbėjęs. 14 Toje vietoje, kur buvo su juo kalbėjęs, Jokūbas pa- 
statė paminklinį akmenį, atnašavo ant jo geriamąją auką ir apliejo 
jį aliejumi. 15 Vietą, kurioje Dievas su juo kalbėjosi, Jokūbas 
pavadino Bet-Eliu. 


Rachelė miršta gimdydama 


16 Tada jie iškeliavo iš Bet-Elio. Jiems dar tebesant netoli nuo 
Efratos, Rachelė gimdė, ir jos gimdymas buvo sunkus. !7 Kai jos 
gimdymo skausmai buvo nebepakeliami, pribuvėja jai tarė: “Nebi- 
jok, nes dabar turėsi kitą sūnų“. 13 Su savo paskutiniu atsikvėpimu, 
— nes ji merdėjo, — ji pavadino jį Ben-Oniu.* Tačiau jo tėvas 
pavadino Benjaminu.* 19 Rachelė numirė ir buvo palaidota prie ke- 
lio į Efratą — tai yra Betliejų.* 20 Ant jos kapo Jokūbas pastatė 
paminklinį akmenį. Tai yra Rachelės kapo paminklinis akmuo, esan- 
tis ten iki šios dienos. 2! Izraelis keliavo toliau ir pasistatė savo pa- 
lapinę už Migdal-Edero. 


35,18 “Ben-Oni(u)": t.y. “Skausmo sūnumi"; Benjaminas, hebraiškai “Ben- 
Jamin", reiškia “Dešinės (rankos) sūnų". Šį vardą galima dvejopai paaiš- 
kinti: sūnus, kuris yra tėvo pagalba ir paspirtis; “pietietis", t.y. pietinės 
izraeliečių giminės protėvis. Hebrajų kalba, pietūs yra po dešine ranka, 
Benjamino giminės žemė buvo į pietus nuo kitų Rachelės sūnų giminių 
žemės. 

35,19 “Betliejus": hebraiškai “Bet-Lehem" (Duonos namai). Šiame tekste 
“Betliejus" yra intarpas iš vėlesnio šaltinio, kuris tapatino Rachelės mirties 
vietą su Betliejumi, vadinamu Efrata (žr. Joz 15,59, Rut 4,11; Mch 5,1). 
Tikrovėje Rachelės kapas yra prie Ramos (žr Jer 31,15), keletas kilometrų 
į šiaurę nuo Jeruzalės, Benjamino giminės žemėje. 


84 Pr 35,22—36,6 
Jokūbo sūnūs 


22 Izraeliui gyvenant tame krašte, Reubenas nuėjo ir gulėjo su 
savo tėvo sugulove Bilha. Izraelis apie tai išgirdo. 

Jokūbo sūnų buvo dvylika. 3 Leos sūnūs: Reubenas — Joki- 
bo pirmagimis, Simeonas, Levis, Judas, Issacharas ir Zebulunas. 
24Rachelės sūnūs: Juozapas ir Benjaminas.* 25 Bilhos, Rachelės tar- 
naitės, sūnūs: Danas ir Naftalis. 26 Zilpos, Leos tarnaitės, sūnūs: 
Gadas ir Ašeras. Šie buvo Jokūbo sūnūs, gimę jam Padan-Arame. 


3 


Izaoko mirtis 


27 Jokūbas parėjo namo pas savo tėvą Izaoką į Mamrę, prie Kir- 
jat-Arba, tai yra prie Hebrono, kur Abraomas ir Izaokas buvo gy- 
venę kaip ateiviai. 28 Izaokas buvo šimto aštuoniasdešimties metų, 
29 kai atsiduso paskutinį kartą. Jis mirė ir žiloje senatvėje, kupinas 
metų, buvo sujungtas su savo gimine. Jo sūnūs — Esavas ir Joku- 
bas jį palaidojo. 


36 
Esavo palikuonys 


1 Šie yra Esavo, tai yra Edomo palikuonys. 2* Esavas paėmė 
sau žmonas iš kanaaniečių: Adą, hetito Elono dukterį, Oholibamą, 
hivito Zibeono sūnaus Ano dukterį, ir Basematą, Išmaelio dukterį, 
o Nebajoto seserį. * Ada Esavui pagimdė Elifazą, Basemata pagimdė 
Reuelį, 5 o Oholibama pagimdė Jeušą, Jalamą ir Korahą. Šie yra 
sūnūs, gimę jam Kanaano krašte. 

6 Tuomet Esavas pasiėmė savo žmonas, sūnus, dukteris ir visus 
savo namiškius, savo galvijus ir visus gyvulius, visą nuosavybę, ku- 


35,24-26 Benjaminas laikomas gimusiu Padan-Arame, nes visi Jokūbo sūnūs 
laikomi vienu vienetu. Be to, 23-29 eilutės yra paimtos iš Kunigiškojo šal- 
tinio ir skiriasi nuo 16-20 eilučių, paimtų iš Elohistinio šaltinio. 

36,2-14 Esavo žmonų ir jų tėvų vardai šiame tekste pernelyg skiriasi nuo jų 
vardų kituose senuose šaltiniuose. Žr. Pr 26,34 ir 28,9. “Hivitas Zibeonas“: 
20-ojoje eilutėje jis laikomas “horitu". Žr. Pr 34,2 paaiškinimą. 

rią buvo įsigijęs Kanaane, ir nusikėlė į kraštą, buvusį šiek tiek to- 
liau nuo savo brolio Jokūbo. 7 Mat jų nuosavybė buvo tapusi per 
didelė jiems kartu gyventi. Kraštas, kuriame jie buvo ateiviai, ne- 
galėjo jų išlaikyti su tokiomis kaimenėmis. * Taigi Esavas apsigyve- 
no Seiro aukštumose. Esavas yra Edomas. 

9 Šie yra edomiečių protėvio Esavo palikuonys Seiro aukštu- 
mose. 10 Tokie yra Esavo sūnų vardai: Elifazas, Esavo žmonos Ados 
sūnus; Reuelis, Esavo žmonos Basematos sūnus. !! Elifaz0 sūnūs bu- 
vo Temanas, Omaras, Zefo, Gatamas ir Kenazas. 12 (Timna buvo 
Esavo sūnaus Elifazo sugulovė, — ji pagimdė Elifazui Amaleką) 
Tie buvo Ados, Esavo žmonos, sūnūs. 13 Reuelio sūnūs buvo: Naha- 
tas, Zerahas, Šama ir Miza, Tie buvo Basematos, Esavo žmonos, sū- 
nūs. 14 Oholibamos, Zibeono sūnaus Ano dukters sūnūs: Esavui ji 
pagimdė Jeušą, Jalamą ir Korahą. 


Edomo gentys 


15 Šios yra Esavo sūnų gentys. Elifazo, Esavo pirmagimio, pa- 
likuonys yra: Temano gentis, Omaro gentis, Zefo gentis, Kenazo 
gentis, 16 Keraho gentis, Gatamo gentis ir Amaleko gentis. Elifazo 
gentys Edomo krašte yra kilusios iš Ados sūnų. !7 Esavo sūnaus 
Reuelio palikuonys yra: Nahato gentis, Zeraho gentis, Šamos gen- 
tis ir Mizos gentis. Reuelio gentys Edomo krašte yra kilusios iš Esa- 
vo žmonos Basematos. 1š Ir šie yra Esavo žmonos Oholibamos pa- 
likuonys: Jeušo gentis, Jalamo gentis ir Koraho gentis. Tos gentys 
yra kilusios iš Esavo žmonos, Ano dukters, Oholibamos. 19 Šie yra 
Esavo, tai yra Edomo, sūnūs, ir šios yra jų gentys. 


Seiro palikuonys 


20 Šie yra Seiro Horito* sūnūs, čiabuviai krašto gyventojai: Lo- 
tanas, Šobalas, Zibeonas, Anas, 2i Dišonas, Ezeris ir Dišanas. Tai 
horitų gentys — Seiro sūnūs Edomo krašte. 22 Lotano sūnūs buvo 
Horis ir Hemanas, o Lotano sesuo buvo Timna. 23 Šobalo sūnūs yra: 


36,20 “Seiras Horitas": pagal Įst 2,12 tekstą, Seiro aukštumos, prieš edomiečių 
atėjimą, buvo horitų valdos. 

Alvanas, Manahatas, Ebalas, Šefo ir Onamas. 24 Zibeono sūnūs yra: 
Aja ir Anas. (Jis yra tas Anas, kuris aptiko karšto vandens šaltinius 
dykumoje, ganydamas savo tėvo Zibeono asilus.) 25 Ano vaikai yra: 
Dišonas ir Ano duktė Oholibama. 26 Dišono sūnūs yra: Hemdanas, 
Ešbanas, Jitranas ir Cheranas. 27 Ezerio sūnūs yra: Bilhanas, Zaa- 
vanas ir Akanas. 2š Dišano sūnūs yra: Uzas ir Aranas. 2? Horitų 
gentys yra: Lotano gentis, Šobalo gentis, Zibeono gentis, Ano gen- 
tis, 30 Dišono gentis, Ezerio gentis ir Dišano gentis. Tos yra horitų 
gentys, pagal jų gentis Seiro krašte. 


Edomo karaliai 


31 Šie yra karaliai, valdžiusieji Edomo krašte, pirma negu bet 
koks karalius valdė izraeliečius.* 32 Beoro sūnus Bela karaliavo Edo- 
me ir jo miestas buvo Dinhaba. 33 Bela mirė ir Zeraho iš Bozros 
sūnus Jobabas jo vietoje tapo karaliumi. 34 Jobabas mirė ir Huša- 
mas iš temaniečių krašto jo vietoje tapo karaliumi. 35 Hušamas 
mirė ir Bedado sūnus Hadadas, — tas, kuris nugalėjo midjaniečius 
Moabo krašte, — jo vietoje tapo karaliumi; jo miesto vardas buvo 
Avita. 36. Hadadas mirė ir Samla iš Masrekos jo vietoje tapo kara- 
liumi. 37 Samla mirė ir Šaulas iš Rehobotų ant (Eufrato) upės jo 
vietoje tapo karaliumi. 3 Šaulas mirė ir Achboro sūnus Baal-Hana- 
nas jo vietoje tapo karaliumi. 39 Achboro sūnus Baal-Hananas mirė 
ir Hadaras tapo jo vietoje karaliumi; jo miesto vardas buvo Pau. Jo 
žmona, Me-Zahabo dukters Matredos duktė, vadinosi Mehetabelė. 

40 Esavo genčių vardai, pagal jų šeimas ir vietovių vardus yra 
šie: Timnos gentis, Alvos gentis, Jeteto gentis, +: Oholibamos gentis, 
Elos gentis, Pinono gentis, + Kenazo gentis, Temano gentis, Mib- 
zaro gentis, Magdielio gentis ir Iramo gentis. Tos yra Edomo gen- 
tys, — tai yra Esavo, Edomo tėvo, pagal gyvenvietes jų užvaldytame 
krašte. 


36,31 “...pirma negu bet koks karalius valdė izraeliečius": šis tekstas buvo 
parašytas po pirmojo izraeliečių karaliaus laikotarpio. 

JUOZAPAS 
37 


Juozapas ir jo broliai 


1 Bet Jokūbas įsikūrė krašte, kuriame jo tėvas buvo gyvenęs 
kaip ateivis — Kanaano krašte, 2 Šitoks yra pasakojimas apie Jokū- 
bo šeimą. 

Juozapas, būdamas septyniolikos metų, ganė su broliais avių 
kaimenę, padėjo savo tėvo žmonų, Bilhos ir Zilpos, sūnums. Jis tė- 
vui papasakojo apie jų blogus darbus. 

3 Izraelis mylėjo Juozapą labiau negu bet kurį kitą savo vaikų, 
nes jis buvo jam gimęs senatvėje. Jis buvo jam pasiūdinęs puošnų 
apdarą su rankovėmis. + Broliai, matydami, kad jų tėvas myli jį 1a- 
biau už kitus jo brolius, jo taip nekentė, kad vengdavo net pasi- 
sveikinti. 

5 Kartą Juozapas susapnavo sapną, kurį papasakojo savo bro- 
liams. Jie ėmė dar labiau jo nekęsti. 5 “Prašyčiau paklausyti sapną, 
kurį sapnavau!" — jis sakė jiems: 7 “Žiūriu, mes rišome lauke pė- 
dus. Staiga mano pėdas atsistojo ir stovėjo, tuomet jūsų pėdai susi- 
rinko aplink jį ir mano pėdui žemai nusilenkė!"“ š Jo broliai atsakė: 
“Bene tu ketini tapti mūsų karaliumi? Bene iš tikrųjų tu ketini mus 
valdyti?" Dėl kalbų apie savo sapnus, jie ėmė jo dar labiau nekęsti. 

9 Jis sapnavo dar kitą sapną. Ir jį papasakojo savo broliams, 
tardamas: “Tikėkite manim, aš sapnavau dar kitą sapną: saulė, 
mėnulis ir vienuolika žvaigždžių man lenkėsi!" 10 Betgi, kai jis pa- 
pasakojo jį savo tėvui ir broliams, tėvas jį apibarė. “Ką gi reiškia 
tas tavo sapnas? Ką susapnavai? Negi mes turėsime ateiti — aš pats, 
tavo motina ir tavo broliai, ir nusilenkti tau lig žemės?" !! Broliai 
jam pavydėjo, bet ir tėvas šio įvykio negalėjo užmiršti. 


Broliai parduoda Juozapą 


12 Kartą, kai jo broliai buvo nuvarę savo tėvo kaimenę ganytis 
prie Šechemo, 13 Izraelis tarė Juozapui: “Tavo broliai, tu žinai, ga- 


no prie Šechemo. Pasiruošk, siųsiu tave pas juos“. “Pasiruošęs!"; — 
Jam atsakė. 14 Izraelis tada jam paliepė: “Nueik ir sužinok, kaip 

sekasi tavo broliams, kaip einasi su kaimene ir parnešk man žinių“, 
Jį taip išsiuntė iš Hebrono slėnio. 

Kai Juozapas pasiekė Šechemą, 15 jį sutiko vienas vyras be- 
klajojantį po laukus. “Ko ieškai?" — paklausė jo tas vyras. 16 “Sa- 
vo brolių ieškau, — jis atsakė, — ar negalėtum man pasakyti, kur 
jie gano kaimenę“. 17 Vyras atsakė: “Jie iš čia pajudėjo. Girdėjau iš 
tikro juos sakant: Eikime į Dotaną'". Juozapas tat pasekė savo bro- 
lius ir atrado juos Dotane. 13 O šie pastebėjo jį iš toli ir pirma, 
negu jis prie jų priartėjo, jie ėmė tartis jį nužudyti. 19 Vieni ki- 
tiems jie sakė: “Va ateina tas svajotojas!“ 20 Eime, užmuškime jį ir 
įmeskime į kurią nors duobę. Sakysime, kad plėšrus žvėris jį su- 
draskė. Tuomet pamatysime, kas iš jo sapnų išeis“. 21* Bet Reube- 
nas, tai išgirdęs, stengėsi jį išgelbėti iš jų rankų ir sakė: “Ne- 
atimkime jam gyvybės“. 22 Reubenas jiems kalbėjo: “Nepraliekite 
kraujo! [meskite jį va į aną duobę dykumoje, bet patys rankos prieš 
jį nepakelkite!“ Jis norėjo jį išgelbėti iš jų rankų ir sugrąžinti tė- 
vui. 23 Taigi, kai Juozapas atėjo pas brolius, jie atėmė jo apdarą — 
puošnųjį apdarą su rankovėmis, kuriuo buvo apsivilkęs, 24 0 jį patį 
įmetė į vandens duobę. Duobė buvo tuščia, vandens joje nebuvo. 


37,21-36 Šis skyrius yra iš Jahvistinio šaltinio, išskyrus 21-24 ir 28b-36 eilutes, 
kurios priklauso Elohistiniam šaltiniui. Pastarajame Reubenas stengiasi išgel- 
bėti Juozapą, — midjaniečiai jį pasiima be Reubeno žinios. Tuo tarpu 
Jahvistiniame šaltinyje Judas išgelbsti Juozapą, parduodamas jį Išmaelo 
žmonėms. Nors šie du pasakojimai ir skiriasi kai kuriomis detalėmis, abu 
sutinka, kad Juozapas buvo brolių parduotas iš pavydo ir pateko į Egiptą 
kaip vergas. 

25 Jie susėdo valgyti. Žvalgydamies, pamatė išmaeliečių kara- 
vaną, ateinantį iš Gileado, su guma, balzamu ir sakais pakrautais 
kupranugariais, ir keliaujantį į Egiptą. 26 Tuomet Judas tarė savo 
broliams: “Kokia mums nauda, jei nužudome savo brolį ir nusle- 
piame jo kraują? 27 Eime, verčiau parduokime jį išmaeliečiams. Ne- 
kelkime rankos prieš jį, nes jis juk yra mūsų brolis, mūsų pačių 
kūnas!" Broliai jo paklausė. 2 Kai keletas midjaniečių pirklių ėjo 
pro šalį, jie ištraukė Juozapą, iškeldami jį iš duobės, ir pardavė jį 
išmaeliečiams už dvidešimt sidabrinių. O tie nusivedė Juozapą į 
Egiptą. 

2 Kai Reubenas, vėl atėjęs prie duobės, pamatė, kad Juozapo 
duobėje jau nebuvo, perplėšė savo drabužius. 30 Jis sugrįžo pas sa- 
vo brolius, sakydamas: “Berniukas dingo! Ką aš dabar turiu dary- 
ti?" 31 Tuomet jie paėmė Jokūbo puošnųjį apdarą, papjovė ožiuką 
ir pamirkė tą apdarą jo kraujyje. 32 Puošnųjį, ilgomis rankovėmis 
apdarą nunešdino tėvui, sakydami: “Mes jį radome. Prašom pasi- 
žiūrėti ar tai yra tavo sūnaus apdaras, ar ne“. 33 Tėvas pažino ir ta- 
rė: “Mano sūnaus apdaras! Plėšrus žvėris jį surijo! Juozapas buvo 
tikrai žvėries sudraskytas!“ 34 Tuomet Jokūbas perplėšė savo dra- 
bužius, apsijuosė ašutine ir raudojo savo sūnaus daug dienų. 
35 Visi jo sūnūs ir dukterys stengėsi jį paguosti, bet jis atsisakė 
būti paguostas ir sakė: “Ne! Aš liūdėdamas žengsiu į Šeolą* pas 
savo sunų“. Taip tėvas jį apraudojo. 36 Tao tarpu midjaniečiai buvo 
ji pardavę Egipte Potifarui,* vienam faraono pareigūnui, sargybos 
viršininkui. 


37,35 “Šeolas": Požemis, arba mirusiųjų buveinė. Buvo tikima, kad į Šeolą 
nužengia mirusiojo šešėlis (žr. 2 Sam 13,23; Ps 115,17). Kadangi šis po- 
mirtinio gyvenimo buvimas buvo nykus, Jokūbo ėjimas pas sūnų į Šeolą 
nebuvo jokia paguoda. 

37,36 “Potifar(as)": Pr 41,45 ir 46,20 tekstai mini egiptiečių kunigą, vardu Po- 
tifera. Atrodo, kad abu vardai priklauso tam pačiam asmeniui, kurį vienas 
šaltinis laiko sargybos viršininku, o kitas kunigu. 


90 Pr 38,1-14 
38* 
Judas ir Tamara 


1 Atsitiko, kad maždaug tuo pačiu metu Judas nuo savo brolių 
pasitraukė ir pasistatė sau palapinę arti kažkokio adulamiečio, var- 
du Hira. 2 Ten jis pamatė vieno kanaaniečio, vardu Šua, dukterį, ją 
vedė ir su ja gyveno. 3 Ji tapo nėščia ir pagimdė sūnų, o jis pavadi- 
no jį Eru. + Vėl ji tapo nėščia ir pagimdė sūnų, kurį ji pavadino 
Onanu. 5 Po to ji dar kartą pagimdė sūnų ir pavadino jį Šela. Ji bu- 
vo Chezibe,* kai jį pagimdė. 

6 Judas savo pirmagimiui sūnui Erui paėmė žmoną, vardu Ta- 
mara. 7 Bet Eras, Judo pirmaginis, buvo nedoras VIEŠPATIES aky- 
se. VIEŠPATS atėmė jam gyvastį. š Tuomet Judas tarė Onanui: 
“Susieik su savo brolio žmona ir, atlikdamas jai svainio pareigą, 
duok savo broliui palikuonį".* > Bet Onanas, žinodamas, kad pali- 
kuonis nebus jam, kada tik susieidavo su brolio žmona, išliedavo 
savo sėklą ant žemės, nes nenorėjo duoti savo broliui palikuonio. 
10 Ką jis darė, buvo nedora VIEŠPATIES akyse. VIEŠPATS ir jam 
atėmė gyvastį. !! Tuomet Judas tarė savo marčiai Tamarai: “Gyvenk 
kaip našlė savo tėvo namuose, kol užaugs mano sūnus Šela“, nes jis 
baiminosi, kad ir šis nenumirtų, kaip ir jo broliai. Tamara tat išėjo 
ir gyveno savo tėvo namuose. 

12 Praslinkus ilgokam laikui, mirė Judo žmona, Šuos duktė. Pra- 
ėjus Judo gedulo metui, jis drauge su bičiuliu adulamiečiu Hira 
nukilo į Timną pas savo avių kirpėjus. 13 Kai Tamarai buvo pasaky- 
ta: “Tavo uošvis eina į Timną savo avių kirpti“, 14 ji nusivilko naš- 


38,1-30 Šis skyrius, paimtas iš Jahvistinio šaltinio, neturi nieko bendro su pasako- 
jimu apie Juozapą, kuriame Judas dar tebegyvena su savo tėvu ir broliais. 
Įkvėptasis autorius įterpė šį nepriklausomą pasakojimą apie Judą į šią vietą, 
norėdamas pažymėti tą ilgą laiką, kai Juozapo šeima nežinojo nieko apie jo 
gyvenimą Egipte. Pats pasakojimas, atrodo, yra suasmeninta istorija Judo 
giminės, kuri giminiavosi su keletu kanaaniečių genčių. 

38,5 “Chezib(as]"': arba Achzib(as)] — miestas Judo Šefeloje — priekalniuose. 
Žr. Joz 15,44; Mch 1,14, 

38,8 “...duok savo broliui palikuonį": pažodžiui “išaugink sėklą savo broliui". 
Senovėje izraeliečiai levirato, t.y. svainio įstatymo moterystę, laikė svarbiu 
šeimos ramsčiu. Žr. Įst 25,5; Rut 2,20 paaiškinimus. Šiame tekste Onanas 
nusikalsta svainio įstatymui. 

lės drabužius, apsigaubė šydu, ir atsisėdo prie įėjimo į Enaimus, 
prie kelio į Timną. Ji matė, kad Šela jau buvo užaugęs, tačiau ji 
nebuvo duota jam kaip žmona. 15 Judas, ją pamatęs, palaikė kekše, 
nes ji buvo užsidengusi veidą. 19 Pasukęs prie jos į pakelę, tarė: “Na- 
gi eikš, noriu su tavim sueiti", nes jis nežinojo, kad ji yra jo marti, 
Ji gi užklausė: “O ką man duosi, kad sueitumei su manim?“ 17 Jis 
atsakė: “Ožiuką iš kaimenės atsiųsiu“. Bet ji atsakė: “Turi man pa- 
likti užstatą, kol atsiųsi". 183 Jis tarė: “Kokį užstatą turiu tau palik- 
(17* Ji atsakė: “Savo antspaudo žiedą,* juostą* ir lazdą, kurią turi 
rankoje". Jis juos padavė jai, suėjo su ja, ir ji tapo nuo jo nėščia. 
19 Tuomet ji pakilo ir nuėjo sau, nusiėmė savo šydą ir apsivilko sa- 
vo našlės drabužiais. 

20 Kai Judas pasiuntė ožiuką per savo bičiulį adulamietį, norė- 
damas atsiimti iš tos moters rankų užstatą, negalėjo jos surasti. 
2! Jis klausinėjo miesto žmones: “Kur gi yra ta šventovės kekšė,* 
kuri buvo pakelėje prie Enaimų?“ Bet jie atsakė: “Ten niekad ne- 
buvo kekšės“, 22 Jis tat sugrįžo pas Judą ir pranešė: “Jos neradau. 
Be to, vietos žmonės sako, kad ten niekad nebuvo kekšės". 23 Judas 
atsakė: “Tepasilaiko ji juos sau, kitaip žmonės ims iš mūsų juoktis. 
Juk pats gi matai, aš siunčiau šį ožiuką, o tu negalėjai jos surasti". 

24 Maždaug po trijų mėnesių Judui buvo pranešta: “Tavo marti 
Tamara pasielgė kaip kekšė. Be to, per savo kekšystę ji tapo nėš- 
čia", “Išveskite ją, — šaukė Judas, — tebūna ji sudeginta!" 25 Kai 
ją vedė laukan, ji pasiuntė šią žinią savo uošviui: “Aš esu nėščia nuo 
vyro, kuriam priklauso šie daiktai. Prašom patikrinti — ji pridėjo, 
— kieno yra šie daiktai — antspaudo žiedas, juosta ir lazda". 26 Jų- 
das juos atpažino ir tarė: “Ji teisesnė negu aš, nes aš jos nedaviau 
savo sūnui Šelai". Jis daugiau su ja nebesuėjo. 


1 


38,18 “...antspaudo žiedą, juostą...": antspaudo žiedas būdavo kiauro cilindro 
formos. Pervėrus juostą virve, jis buvo nešiojamas ant kaklo kaip tapatybės 
pažymėjimas. 

38,21 “...šventovės kekšė": hebraiškas žodis “gedeša", t.y.“pašventinta mo- 
teris", paženklina moterį, kuri turėdavo lytinius santykius su vyrais pagonių 
apvaisinimo religijos apeigose. Žr. Įst 23,18; Oz 4,14. Adulamietis Hira 
vartoja žodį “gedeša", t.y. šventovės kekšė, o ne “zona", t.y. paprasta pros- 


*6 <. 


titutė, nes yra pagonis ir gerbia savo “šventąsias moteris". 

27 Atėjus jos gimdymo metui, pasirodė, kad jos įsčiose buvo 
dvynukai! 28 Jai gimdant, vienas kūdikis iškišo rankutę. Pribuvėja 
paėmė ir užrišo ant jo rankutės raudoną siūlą, sakydama: “Šis išėjo 
pirmasis“. 29 Bet kaip tik tuo metu jis atitraukė savo rankutę ir išėjo 
jo brolis. Pribuvėja ištarė: “Kokią spragą sau pasidarei!“ Todėl jis 
buvo pavadintas Perezu.* 30 Po to išėjo jo brolis su raudonu siūlų 
ant rankutės. Jis buvo pavadintas Zerahu.* 


39* 
Juozapas ir Potifaro žmona 


1 Kai Juozapas buvo nuvestas į Egiptą, iš ten atvedusių iš- 
maeliečių jį nupirko Potifaras — egiptietis, faraono pareigūnas, 
sargybos viršininkas. 2 Kadangi VIEŠPATS buvo su Juozapu, jam 
labai sekėsi. Jį egiptietis šeimininkas priskyrė prie savo namiškių. 
3 Kai šeimininkas pamatė, kad VIEŠPATS buvo su juo ir visa, ką 
tik jis darė, VIEŠPATS laimino sėkme, + Juozapas rado malonę jo 
akyse ir tapo jo asmeniškas tarnas. Ilgainiui jis padarė jį savo na- 
mų užvaizdu ir patikėjo jam visa, ką turėjo. 5 Nuo to laiko, kai 
šeimininkas padarė jį užvaizdu savo namų ir viso, ką turėjo, VIEŠ- 
PATS laimino egiptiečio namus dėl Juozapo. Iš tikrųjų VIEŠPATIES 
palaima lydėjo visa, ką jis turėjo ir namie, ir laukuose. 6 Pavedęs 
Juozapui visa, ką turėjo, su Juozapu prie savęs, jis pats niekuo ne- 
besirūpino, išskyrus savo valgiu. 


38,29 “Perez(as)": Spraga, arba Plyšys. 

38,30 “Zerah(as)": pagal liaudies etimologiją, “raudona aušros šviesa“, t.y. 
užuomina į raudoną siūlą. 

39,1-23 Šis pasakojimas tęsia Jahvistinio šaltinio pasakojimą, pradėtą 37-ajame 
skyriuje. Elohistinis šaltinis 40-ajame skyriuje perduoda tą patį dalyką tik 
šiek tiek skirtingai. Abu šaltiniai buvo suausti įkvėpto redaktoriaus su kai 
kuriais pritaikymais. Žr. užuominą apie Potifarą, sargybos viršininką, 1-oje 
eilutėje; taip pat Pr 37,36; 40,3. 

O Juozapas buvo dailiai nuaugęs ir gražus. 7 Po kiek laiko, jo 
šeimininko žmona užmetė akį į Juozapą ir jam tarė: “Pagulėk su 
manimi". 3 Jis atsisakė. “Žiūrėk, — jis tarė savo šeimininko žmo- 
nai, — Man esant čia, mano šeimininkas nieku nesirūpina namuo- 
se. Sudėjo man į rankas visa, ką turi. ? Šiuose namuose jis nėra 
viršesnis už mane, nėra nieko, kas nebūtų man pavesta, išskyrus 
tave, nes tu esi jo žmona. Kaipgi aš galėčiau taip nedorai pasielgti 
ir nusidėti prieš Dievą?“ !0 Nors ji meilinosi Juozapui diena iš 
dienos, jis nesutiko su ja pagulėti ar su ja bendrauti. !! Tačiau vieną 
dieną, jam atėjus į namus atlikti savo darbų, viduje nesant kitų 
namiškių, 12ji įsikibo į jo drabužį, sakydama: “Pagulėk su manimi! 
Bet jis ištrūko ir išbėgo laukan, palikdamas savo drabužį jos ranko- 
je. 13 Kai ji pamatė, kad jis, palikęs savo drabužį jos rankoje, išbėgo 
laukan, !4ji susišaukė savo tarnus ir jiems sakė: “Tik pasižiūrėkite! 
Atvedė pas mus hebrajų mums įžeisti! Jis įsibrovė pas mane su ma- 
nim pagulėti, bet aš šaukiau kiek galėdama. !5 Išgirdęs mane 
klykiant visu balsu, jis paliko savo drabužį prie manęs, atsitraukė ir 
išbėgo laukan". 

16 Drabužį ji pasidėjo prie savęs, kol parėjo namo jo šeiminin- 
kas. 17 Tuomet ji papasakojo jam tą patį, sakydama: “Tas hebrajus 
vergas, kurį tu pas mus atvedei, įsibrovė manęs įžeisti, 1š bet kai aš 
tik pakėliau balsą ir pradėjau šaukti, jis paliko savo drabužį prie 
manęs ir išbėgo laukan“, 

19 Kai jo šeimininkas išgirdo savo žmoną sakant: “Taip ir taip 
Sų manimi pasielgė tavo tarnas“ jis užsidegė pykčiu. 20 Šeimininkas 
jį suėmė ir įmetė į kalėjimą, kuriame buvo laikomi karaliaus 
kaliniai. Bet net tame kalėjime esant, 21 VIEŠPATS buvo su Juoza- 
pu, parodė jam ištikimą meilę ir nuteikė kalėjimo viršininką malo- 
niai su juo elgtis. 22 Kalėjimo viršininkas atidavė į Juozapo rankas 
visus tame kalėjime buvusius kalinius. Ir kas tik ten buvo reikalin- 
ga atlikti, per jį buvo padaryta. 2 Kadangi VIEŠPATS buvo su juo, 
kalėjimo viršininkas pats neprižiūrėjo nieko, kas buvo Juozapui 
patikėta, Ką tik jis darė, VIEŠPATS laimino sėkme. 

40 
Juozapas aiškina faraono tarnų sapnus 


1 Praėjus kuriam laikui po šių įvykių, atsitiko, kad Egipto kara- 
liaus vynininkas ir jo kepėjas nusikalto savo valdovui, Egipto kara- 
liui. 2 Faraonas užpyko ant dviejų savo pareigūnų — vyriausiojo 
vynininko ir vyriausiojo kepėjo — 3 ir įkalino juodu sargybos vir- 
šininko namuose, tame pačiame kalėjme, kur buvo kalinamas Juo- 
zapas. * Kalėjimo viršininkas paskyrė jiems Juozapą, ir jis jiems 
patarnavo. Kalėjime jie sėdėjo ilgoką laiką. 

5 Vieną ir tą pačią naktį abu, — kalėjime sėdį Egipto karaliaus 
vynininkas ir kepėjas, — susapnavo sapną, kuris kiekvienam iš jų 
galėjo būti reikšmingas. 6 Juozapas, atėjęs pas juos ryto metą, pa- 
stebėjo, kad jie abu buvo paniurę. 7 Jis buvusius su juo šeimininko 
kalėjime faraono pareigūnus pradėjo klausinėti: “Kodėl gi šiandien 
tokie liūdni jūsų veidai?“ š Jie atsakė: “Sapnavome sapnus, ir nėra, 
kas mudviem juos išaiškintų“. Juozapas jiems tarė: “Dievas tikrai 
gali išaiškinti! Prašyčiau papasakoti juos man". 

9 Tuomet vyriausiasis vynininkas papasakojo Juozapui savo 
sapną. “Mano sapne, — jis sakė Juozapui, — prieš mane stovėjo 
vynmedis. 190 Ant vynmedžio buvo trys šakos. Vos tik joms išspro- 
gus, tuoj pasirodė ant jų žiedai ir iš jų kekių prisirpo vynuogės. 
110 aš rankoje laikiau faraono taurę, nuskyniau vynuogių, išspau- 
džiau jas į faraono taurę ir padaviau taurę faraonui į ranką". 12 Juo- 
zapas jam tarė: “Toks yra jo išaiškinimas: trys šakos reiškia tris die- 
nas. 13 Dar trys dienos, ir faraonas pakels tavo galvą* ir sugrąžins 
tave į savo tarnybą. Tu vėl padavinėsi taurę faraonui kaip anksčiau 
kad darei, budamas jo vynininku. 14 Betgi prisimink mane, kai tau 
bus gera, prašom padaryti man tą malonę ir paminėti mane fara- 
onui, kad mane išlaisvintų iš šios vietos. 15 Mat aš iš tikrųjų buvau 
apgaule pagrobtas iš hebrajų žemės, o ir čia nesu padaręs nieko, už 
ką jie būtų turėję mane įmesti į šią duobę". 


40,13 “...pakels tavo galvą“: dovanos tau bausmę. 

16 Vyriausiasis kepėjas, pamatęs, kaip palankiai jis aiškino, tarė 
Juozapui: “Ir aš sapnavau sapną. Žiūriu, trys vytelių pintinės man 
ant galvos. 17 Viršutinėje pintinėje buvo visokiausi kepėjo gaminiai 
faraonui, bet paukščiai lesė juos iš pintinės ant mano galvos“. 1šJuo- 
zapas atsakė: “Toks yra jo išaiškinimas: trys pintinės reiškia tris 
dienas. 1? Dar trys dienos, ir faraonas pakels tavo galvą* — nuo 
tavęs! — pakabins tave ant stulpo, ir paukščiai les tavo kūną". 

20 Iš tikrųjų trečią dieną, savo gimtadienį, faraonas iškėlė vai- 
šes visiems savo tarnams ir pakėlė vyriausiojo vynininko galvą bei 
vyriausiojo kepėjo galvą savo tarnų akivaizdoje. 2! Jis sugrąžino vy- 
riausiąjį vynininką į savo tarnybą, ir jis vėl padavinėjo taurę farao- 
nui į ranką. 22 O vyriausiąjį kepėją pakabino ant stulpo, lygiai kaip 
Juozapas buvo jiems išaiškinęs. 23 Tačiau vyriausiasis vynininkas 
Juozapo neprisiminė, netgi jį pamiršo. 


41 
Juozapas aiškina faraono sapną 


1 Praėjus dvejiems metams, faraonas sapnavo sapną. Jis matė 
save stovintį prie Nilo. 2 Žiūri, iš Nilo išbrido septynios karvės, gra- 
žios ir riebios, ir ganosi meldyne. 3 Žiūri, paskui jas išbrido iš Nilo 
ir kitos septynios karvės, bjaurios ir liesos, ir priėjo prie pirmųjų kar- 
vių ant Nilo kranto. + Bjauriosios ir liesosios karvės ėmė ir suėdė 
septynias gražiąsias ir riebiąsias karves. Tuomet faraonas nubudo. 

3 Jis užmigo ir sapnavo kitą sapną. Žiūri, septynios javų varpos, 
pilnos ir sveikos, augo ant vieno stiebo. 6 Žiūri, po jų išaugo septy- 
nios tuščios ir rytų vėjo nualintos varpos. 7 Tuščiosios varpos ėmė 
ir prarijo anas septynias pilnąsias ir sveikąsias varpas. Tuomet fara- 
onas nubudo ir suprato, kad tai buvo sapnas. * Rytą jo dvasia buvo 
nerimo apimta. Jis įsakė sušaukti visus Egipto žynius ir išminčius. 
Faraonas papasakojo jiems savo sapnus, bet nebuvo kas juos fara- 
onui išaiškintų. 

? Tuomet vyriausiasis vynininkas tarė faraonui: “Aš privalau 
prisiminti savo kaltes šiandien. 19 Kartą faraonas supyko ant savo 


40,19 “...pakels tavo galvą": pakabins ant stulpo, t.y. nubaus mirties bausme. 
Žr. taip pat 20-ąją eilutę. 

tarnų ir įkalino mane bei vyriausiąjį kepėją sargybos viršininko na- 
muose. 1! Mudu tą pačią naktį sapnavome po sapną, jis ir aš, kiek- 
vienas kitokį, teturintį reikšmės tik tam, kuris jį sapnavo. 12 Ten bu- 
vo su mumis jaunas hebrajus, sargybos viršininko tarnas. Kai mes 
jam papasakojome, jis mums išaiškino mūsų sapnus, kiekvienam pa- 
gal jo sapną. 5 Kaip jis mums išaiškino, taip ir įvyko. Aš buvau 
sugrąžintas į savo tarnybą, o kepėjas buvo pakabintas ant stulpo“. 

14 Faraonas įsakė pašaukti Juozapą, ir jis tuojau pat buvo išves- 
tas iš kalėjimo. Kai nusiskuto ir pakeitė drabužius, jis atėjo pas 
faraoną. 15 Faraonas tarė Juozapui: “Aš sapnavau sapną, ir nėra nė 
vieno, kas galėtų jį išaiškinti. Betgi aš girdėjau apie tave, kad užten- 
ka tau išgirsti sapną ir gali jį išaiškinti. 16 Juozapas atsakė faraonui: 
“Ne aš! Dievas duos faraonui tikrą atsakymą" 

17 Faraonas tada papasakojo Juozapui: “Sapne aš stovėjau ant 
Nilo kranto. 1š Žiūriu, iš Nilo išbrido septynios karvės, riebios ir 
gražios, ir ganėsi meldyne. 1? Po to, žiūriu, paskui jas išbrido kitos 
septynios karvės — kaulėtos, labai bjaurios ir sulysusios. Aš niekad 
nebuvau matęs tokių bjaurių visame Egipto krašte! 20 Liesosios ir 
bjauriosios karvės suėdė pirmąsias septynias karves. 2! Betgi ir kai 
jos buvo jas suėdusios, niekas nebūtų galėjęs pasakyti, kad jos bu- 
vo tai padariusios, nes jos atrodė lygiai taip prastai kaip pirma. Tada 
aš nubudau. 22 Vėl užmigau ir sapne mačiau septynias javų varpas, 
pilnas ir sveikas, augančias ant vieno stiebo. 3 Žiūriu, po jų išdygo 
septynios varpos, susitraukusios, menkos, rytų vėjo nualintos. 24 Ir 
menkosios varpos prarijo sveikąsias! Papasakojau savo žyniams, bet 
nė vienas jų nepajėgė jo man išaiškinti". 

25 Tuomet Juozapas tarė faraonui: “Faraono sapnas yra tik vie- 
nas. Dievas apreiškė faraonui, ką jis ruošiasi daryti. 26 Septynios 
sveikos karvės reiškia septynerius metus ir septynios sveikos var- 
pos reiškia septynerius metus. Sapnai tą patį reiškia. 27 Septynios 
liesos ir bjaurios karvės, išbridusios po jų, reiškia septynerius me- 
tus, lygiai kaip ir tuščios bei rytų vėjo nualintos septynios varpos. 
Jos yra septyneri bado metai. 28 Taigi tai reiškia tą, ką jau sakiau 
faraonui: Dievas parodė faraonui, ką jis ruošiasi daryti. 29 Tikėk 
manim, ateis septyneri didelio pertekliaus metai visame Egipto 
krašte. 30 Po jų užeis septyneri bado metai. Visas Egipto Žemės 
perteklius bus užmirštas, badas nualins kraštą. 31 Po to neliks 
krašte jokio pertekliaus ženklo dėl to bado, nes jis bus be galo 
sunkus. 22 O kad faraonas sapnavo tą patį sapną du sykius, reiškia, 

jog reikalas yra Dievo nupręstas ir Dievas nedels jį įvykdyti. 33 Už- 
tai dabar faraonas teparenka įžvalgų ir išmintingą vyrą ir tepadaro 
jį viso Egipto krašto valdytoju. 34 Tesiima faraonas žygių paskirti 
kraštui užvaizdus ir paimti vieną penktadalį Egipto krašto derliaus 
per septynerius pertekliaus metus. 35 Tesurenka šių ateinančių gerųjų 
metų maisto atsargas, tesukaupia grūdus miestuose maistui faraono 
valdžioje ir ten jį telaiko. 36 Tas maistas bus atsargos kraštui, idant 
nepražūtų kraštas nuo bado, kai Egipto kraštą ištiks septyneri bado 
metai“. 


Juozapas paskiriamas Egipto valdytoju 


37 Faraonas ir visi jo dvariškiai pritarė jo žodžiams. 3š Faraonas 
tarė savo dvariškiams: “Argi galėtume rasti kitą panašų į jį — vyrą, 
taip apdovanotą Dievo dvasia? 39 Faraonas tarė Juozapui: “Kadan- 
gi Dievas tau visa tai nurodė, nėra kito taip įžvalgaus ir išmintingo 
kaip tu. *0 Tu būsi mano namų valdytoju, ir visi mano žmonės 
klausys tavo įsakymų. Vien tik sostu aš būsiu už tave viršesnis. 
+1 Žiūrėk, — sakė faraonas Juozapui, — aš skiriu tave viso Egipto 
krašto valdytoju“. + Numovęs nuo rankos savo antspaudo žiedą,* 
faraonas užmovė jį ant Juozapo rankos, aprengė jį plonos drobės 
drabužiais ir uždėjo jam ant kaklo aukso grandinę. 43 Tuomet jis 
įsodino jį į savo vyriausio pareigūno vežimą ir priešais jį buvo 
šaukiama: “Priklaupkite!** Taigi faraonas padarė jį viso Egipto 
krašto valdytoju. *+ Be to, faraonas Juozapui sakė: “Nors aš esu fa- 
raonas, tačiau be tavo sutikimo niekas nepajudins nei rankos, nei ko- 


41,42 “Antspaudo žiedas": ant rankos piršto mūvimas žiedas, kuriame buvo 
įrėžtas antspaudas, skirtingas nuo Judo antspaudo žiedo. Žr. Pr 38,18. Ši 
detalė yra istoriškai autentiška. Gaudamas faraono žiedą, Juozapas buvo 
paskirtas Egipto viziriu (žr. 43-ąją eilutę). Egipto viziris buvo vadinamas 
“Žemutinio Egipto karaliaus antspaudo nešiotojas“. Kita istoriška detalė yra 
aukso grandinė, aukšto pareigūno simbolis senovės Egipte. 

41,43 “Priklaupkite!": hebraiškajame tekste “Abrek!" Atrodo, kad tai buvo pa- 
garbos šauksmas. 

jos visame Egipto krašte“. 45 Faraonas pavadino Juozapą Zafenat- 
Paneahu* ir davė jam žmona Asenatą,* Ono* kunigo Potiferos* 
dukterį. Taip Juozapas gavo valdžią Egipte. 

46 Juozapas buvo trisdešimties metų, kai pradėjo tarnauti fara- 
onui, Egipto karaliui. Juozapas paliko faraoną ir keliavo po visą 
Egipto kraštą. *7 Per septynerius pertekliaus metus žemė davė 
gausų derlių. * Jis surinko visą septynerių metų derlių, Egipto 
krašto pertekliaus metų derlių, ir sukaupė jį miestuose, kiekviena- 
me mieste padėdamas derlių iš apylinkės laukų. 49 Juozapas rinko 
grūdus dideliais kiekiais, lyg pajūrio smėlį, kad liovėsi juos net 
seikėti, nes nebebuvo įmanoma suseikėti. 

50 Prieš užeinant bado metams, Juozapas turėjo du sūnus, ku- 
riuos jam pagimdė Asenata, Ono kunigo Potiferos duktė. 5! Pirma- 
gimį Juozapas pavadino Manasu,* “nes, — jis sakė, — Dievas 
padarė, kad visiškai užmirščiau visą savo vargą ir tėvo namus“. 520 
antrąjį jis pavadino Efraimu,* “nes Dievas padarė mane vaisingą 
mano nelaimių šalyje“. 

33 Septyneri pertekliaus metai, džiuginę Egipto kraštą, pasibaigė 
34 ir septyneri bado metai prasidėjo taip, kaip Juozapas buvo 
pasakęs. Badas užėjo visuose kraštuose, tik visame Egipte buvo 
maisto. 55 Kai ir visas Egipto kraštas pradėjo badauti, žmonės šau- 
kėsi į faraoną, prašydami duonos. O faraonas visiems egiptiečiams 
sakė: “Eikite pas Juozapą. Ką jis jums sakys, tai darykite". 56 Ka- 
dangi badas buvo apėmęs visą kraštą, Juozapas atidarė visus atsar- 
gų sandėlius ir dalijo grūdus egiptiečiams, nes badas buvo nuož- 
mus Egipto krašte. 57 Iš tikrųjų visas pasaulis ėjo pas Juozapą į 
Egiptą pirkti grūdų, nes badas slėgė visą pasaulį. 


41,45 “Zafenat-Paneah (as): hebraiškai perrašytas egiptietiškas vardas: "Dievas 
kalba; jis (naujagimis) gyvas“, arba “Gyvybės kūrėjas“. “Asenata": vardas, 
kuris reiškia “Priklausanti (egiptietei deivei) Netai". “Potifera": vardas, 
kuris reiškia “Tas, kurį Ra (Egipto dievas) davė". Trumpesne šio vardo 
forma vadinosi Juozapo šeimininkas (žr. Pr 37,36). “On (as)"*: Heliopolio 
miestas, maždaug 12 km į šiaurės rytus nuo šiuolaikinio Kairo, su Saulės 
dievo šventykla. Žr. 50-ąją eilutę; Pr 46,20; Ez 30,17. 

41,51 “Manasa(s)"*: hebraiškai “Menaššeh". Hebraiškas posakis “niššani", t.y. 
“jis padarė, kad užmirščiau“, yra Manaso vardo užuomina. 

41,52 “Efraim(as)": vardas, turintis ryšį su hebraišku posakiu “hifrani", t.y. 
“(Dievas) padarė mane vaisingą“. 

Pirmoji Juozapo brolių kelionė į Egiptą 


1 Jokūbas, sužinojęs, kad Egipte esama grūdų atsargų, tarė sa- 
vo sūnums: “Dėl ko dairotės vieni į kitus? 2 Aš girdėjau, — jis 
tęsė, — kad Egipte esama grūdų atsargų. Nueikite tenai ir nupirkite 
grūdų mums, kad išliktume gyvi ir nemirtume". 3 Tada dešimt Juo- 
zapo brolių nuėjo į Egiptą grūdų pirkti. * Betgi Juozapo brolio 
Benjamino jis su broliais neišsiuntė, nes bijojo, kad jį gali ištikti 
nelaimė. 5 Taigi Izraelio sūnūs buvo tarp atėjusiųjų į Egiptą pirkti 
grūdų, nes badas buvo pasiekęs Kanaano kraštą. 

6 Juozapas buvo krašto valdytojas. Jis pardavinėjo grūdus vi- 
siems krašto žmonėms. Ir Juozapo broliai atėjo, lenkdamiesi jam 
lig pat žemės. 7 Pamatęs savo brolius, Juozapas juos pažino, bet el- 
gėsi su jais kaip svetimas ir šiurkščiai kalbėjo. “Iš kur jūs atėjote?" 
— klausė. Jie atsakė: “Iš Kanaano krašto maisto pirkti“. š Nors 
Juozapas savo brolius ir buvo atpažinęs, bet jie jo nepažino. ? Pri- 
simindamas ir sapnus, kuriuos buvo apie juos sapnavęs, Juozapas 
jiems tarė: “Jūs esate šnipai. Atėjote apžiūrėti silpnųjų krašto vie- 
tų!" 10 “O ne, mūsų viešpatie! — jie sakė, — tavo tarnai iš tikrųjų 
atėjo maisto nusipirkti. !! Mes visi esame to paties vyro sūnūs; mes 
esame dori žmonės. Tavo tarnai niekad nebuvo šnipai“. 12 Bet jis 
jiems atsakė: “Netiesa! Jūs atėjote apžiūrėti silpnųjų krašto vietų!" 
13 Jie tvirtino: “Mes, tavo tarnai, esame dvylika brolių, sūnūs vieno 
vyro Kanaano krašte. Tikėk mumis, jauniausias dabar yra su mūsų 
tėvu, o vieno nebėra“. 14 Bet Juozapas jiems sakė: “Kaip jums sa- 
kiau, taip ir yra: jūs esate šnipai! 15 Štai kaip jūs būsite ištirti: pa- 
kol neateis čia jūsų jauniausias brolis, prisiekiu faraono gyvybe, jūs 
neišeisite iš šios vietos! 16 Pasiųskite vieną iš jūsų atvesti jūsų bro- 
li, o tuo tarpu likusieji bus uždaryti į kalėjimą, kol nebus ištirti jū- 
sų žodžiai, ar tai, ką sakėte, yra tiesa, ar ne. Kitaip, prisiekiu fa- 
raono gyvybe, jūs iš tikrųjų esate šnipai!“ !7 Po to, jis įkalino juos 
sargybos name trims dienoms. 

1š Trečią dieną Juozapas jiems tarė: “Darykite, ką sakau, ir iš- 
liksite gyvi, nes aš bijau Dievo. 19 Jei esate dori žmonės, tepasilie- 
ka sargybos name, kur esate įkalinti, vienas iš jūsų brolių. O liku- 
sieji eikite, neškitės namo grūdus savo badaujančioms šeimynoms 
“ir atveskite pas mane savo jauniausiąjį brolį, idant būtų patvirtin- 

ti jūsų žodžiai ir jūs nemirtumėte“. Jie sutiko tai padaryti, 2! saky- 
dami vieni kitiems: “Vargas mums! Esame baudžiami už savo 
brolį. Matėme jo širdies skausmą, kai jis maldavo mus, tačiau ne- 
norėjome klausytis. Todėl šis skausmas mus ir užgriuvo“. 2 Tuomet 
Reubenas prabilo ir jiems pasakė: “Argi neįspėjau jus nedaryti nieko 
blogo berniukui? Bet jūs nenorėjote klausyti! Dabar reikia atsiskai- 
tyti už jo kraują". 23 Jie nežinojo, kad Juozapas juos suprato, nes jis 
su jais kalbėjosi per vertėją. 24 Nuo jų nusigręžęs, jis verkė. Kai pa- 
jėgė vėl su jais kalbėtis, jis paėmė iš jų Simeoną ir paliepė jį 
surišti jų akyse. 25 Tada Juozapas įsakė pripildyti ją maišus grūdų, 
sugrąžinti kiekvieno vyro pinigus į jo maišą ir aprūpinti juos mais- 
tu kelionei. Taip ir buvo jiems padaryta. 

26 Užkėlę ant asilų savo grūdus, jie iš ten iškeliavo. 27* Kai 
nakties užeigoje vienas jų atidarė savo krepšį duoti pašaro asilui, pa- 
matė pačiame jo viršuje savo pinigus. 28 “Mano pinigai man su- 
grąžinti, — šaukė jis savo broliams, — žiūrėkite, jie mano krepšy- 
je!" Jiems nusmelkė per širdį. Drebėdami, vienas kitą klausė: “Kas 
gi tai yra, ką Dievas mums padarė?“ 

2 Parėję į Kanaano kraštą pas savo tėvą Jokūbą, jie papasako- 
jo jam visa, kas jiems buvo atsitikę, sakydami: 30 “Ano krašto val- 
dovas kalbėjo su mumis šiurkščiai ir apkaltino mus šnipinėjimu 
krašte. 31 Bet mes jam sakėme: "Esame dori žmonės, mes niekad 
nešnipinėjome! 32 Mes esame dvylika brolių, sūnūs savo tėvo. 
Vieno nebėra, o jauniausiasis dabar yra su mūsų tėvu Kanaano 
krašte“. 33 Tada ano krašto valdovas mums pasakė: “Šitaip aš suži- 
nosiu, kad jūs esate dori žmonės: palikite vieną jūsų brolį su ma- 
nimi, imkitės grūdų savo badaujančioms šeimynoms ir eikite namo. 
34 Atveskite pas mane savo jauniausiąjį brolį, kad žinočiau, jog jūs 
esate dori žmonės, o ne šnipai. Tuomet aš grąžinsiu jums jūsų bro- 


> 


lį, ir galėsite laisvai keliauti po kraštą'". 


42,27-28 Šios dvi eilutės yra iš Jahvistinio šaltinio, tuo tarpu visas likusis skyrius 
priklauso Elohistiniam šaltiniui, kuriame visi broliai atranda pinigus mai- 
šuose tik, kai jie sugrįžta namo (žr. 35-ąją eilutę). Jahvistinis šaltinis kalba 
apie "krepšį", tuo tarpu Elohistinis apie “maišus". 


t 

35 Išpildami savo maišus, jie žiūri, kiekvieno maiše buvo jo 
pinigai! Pamatę savo pinigų maišelius, jie ir jų tėvas nusigando. 
36 Jų tėvas Jokūbas jiems tarė: “Jūs man vis atimate vaikus: nebėra 
Juozapo, nebėra Simeono, norite atimti ir Benjaminą. Visa tai turi 
mane ištikti!* 37 Tuomet Reubenas savo tėvui tarė: “Galėsi užmušti 
abu mano sūnus, jei aš neparvesiu jo atgal pas tave. Duok jį į 
mano rankas ir aš parvesiu jį atgal pas tave“. 3? Bet jis atsakė: “Mano 
sūnus negali eiti su jumis, nes jo brolis yra miręs ir tik jis vienas 
tėra likęs. Jeigu ištiktų jį nelaimė jūsų kelionėje, jūs nustumtumėte 
mano žilą galvą iš širdgėlos į Šeolą". 


43* 
Antroji kelionė į Egiptą 


1 Badas vis labiau slėgė kraštą. 2 Kai jie suvalgė iš Egipto 
parsineštus grūdus, tėvas jiems tarė: “Nueikite vėl, nupirkite mums 
šiek tiek maisto“. 3 Bet Judas tėvui atsakė: “Tas vyras griežtai 
įspėjo mus, sakydamas: “Nepasirodykite prieš mane be savo bro- 
lio! * Jeigu esi pasiruošęs leisti mūsų brolį sa mumis, mes nueisime 
ir nupirksime tau maisto, 5 bet jei neleisi jo, mes neisime, nes tas 
vyras mums pasakė: “Nepasirodykite prieš mane be savo brolio!" 
6 Izraelis klausė: “Kam gi turėjote mane įskaudinti, pasakydami tam 
vyrui, kad turite dar kitą brolį?" 7 Jie atsakė: “Tas vyras smulkiai 
mus klausinėjo apie mus pačius ir mūsų giminę, sakydamas: "Ar 
tebėra gyvas jūsų tėvas? Ar turite kitą brolį?" Mes turėjome atsakytį 
į jo klausimus! Kaip mes galėjome žinoti, kad jis pareikalaus: 
Atveskite čia savo brolį!'7* š Tada Judas ėmė raginti savo tėvą 
Izraelį: “Leisk berniuką eiti sa manim! Leiskimės į kelionę, idant 
galėtume išlikti gyvi ir nemirtume nuo bado — ir tu, ir mes, ir 


——————— 
43,1-34 Šis ir tolesnis skyrius yra iš Jahvistinio šaltinio. Jame Judas, o ne Reube- 
nas, kaip Elohistiniame šaltinyje, apsiima būti užstatas už Benjaminą. 

mūsų mažyliai. ? Aš pats būsiu laidas už jį. Gali mane laikyti už jį 
atsakingą. Jei aš neparvesiu jo atgal pas tave ir nepastatysiu tavo 
akivaizdoje, aš būsiu tau kaltas per visą gyvenimą. 19 Iš tikrųjų 
jeigu nebūtume nudelsę, dabar jau būtume dusyk sugrįžę!" 

1! Jų tėvas Izraelis jiems atsakė: “Jei taip turi būti, tada dar va 
ką padarykite: įsidėkite į savo maišus geriausių krašto vaisių ir 
nuneškite juos tam vyrui kaip dovaną — truputį balzamo ir truputį 
medaus, gumos ir sakų, riešutų ir migdolų. 12 Pinigų dvigubai pasi- 
imkite. Neškite atgal su savimi pinigus, grąžintus jūsų maišuose. 
Galbūt tai buvo apsirikimas. 13 Pasiimkite taip pat savo brolį ir 
leiskitės į kelionę pas tą vyrą. 14 Tesuteikia jums Dievas Visagalis to 
vyro malonę, idant jis sugrąžintų jums aną jūsų brolį, taip pat ir 
Benjaminą. 15 O aš, jei neteksiu savo vaikų, kentėsiu netektį". 15 Tai- 
gi vyrai pasiėmė tą dovaną, dvigubai pinigų su savimi, pasiėmė ir 
Benjaminą. Tada leidosi kelionėn į Egiptą ir nuėjo pas Juozapą. 

16 Juozapas, pamatęs su jais Benjaminą, savo namų užvaizdui 
paliepė: “Nuvesk šiuos vyrus į namus, paskersk gyvulį ir prirenk 
vaišes, nes vidudienį šie vyrai pietaus su manimi“. 17 Užvaizdas pa- 
darė, kaip Juozapas jam buvo liepęs, ir vedė vyrus į Juozapo na- 
mus. 18 Vedami į Juozapo namus, jie pradėjo nuogąstauti ir galvojo: 
“Tai dėl pinigų, aną kartą grąžintų mūsų maišuose, mes esame veda- 
mi. Tai dingstis mus užpulti, pagrobti kaip vergus ir pasiimti mūsų 
asilus“. 19 Priėję prie Juozapo namų užvaizdo, prakalbino jį namų 
tarpduryje. 20 “Jums leidus, mūsų viešpatie, — jie kalbėjo, — mes 
jau pirma buvome atėję čia maisto pirkti. 2! Kai mes pasiekėme nak- 
ties užeigą ir atrišome savo maišus, ten buvo kiekvieno mūsų pini- 
gai maišuose — visi mūsų pinigai! Dabar juos grąžiname savo ran- 
komis. 22 Be to, mes atsinešėme ir daugiau pinigų maistui nusipirkti. 
Mes nežinome, kas įdėjo anuos pinigus į mūsų maišus“. 23 Jis at- 
sakė: “Būkite ramūs ir nebijokite! Tikriausiai jūsų Dievas ir jūsų 
tėvo Dievas bus įdėjęs lobį jums į jūsų maišus. O jūsų pinigus aš 
gavau“. Ir jis atvedė pas juos Simeoną. 

24 Tuomet užvaizdas įvedė juos į Juozapo namų vidų. Jis padavė 
jiems vandens kojoms nusiplauti, o jų asilams parūpino pašaro. 25 O 
jie, laukdami Juozapo parėjimo vidudienį, išdėliojo dovanas, nes bu- 
vo nugirdę, kad čia jie pietaus. 

26 Kai Juozapas parėjo namo, jie įteikė jam dovanas, kurias jie 
buvo įnešę į vidų, ir nusilenkė jam iki žemės. 27 Pasiteiravęs apie jų 
sveikatą, jis jų paklausė: “O kaip einasi jūsų žilagalviui tėvui, apie 

kurį kalbėjote? Ar jis dar gyvas?" 28 Jie atsakė: “Tavo tarnui, mūsų 
tėvui, einasi gerai. Jis vis dar gyvas“. Jie nulenkė galvas ir puolė 
kniūpsčia. 2 Tuomet jis apsižvalgė ir pamatė savo brolį Benjaminą, 
savo motinos sūnų, ir paklausė: “Ar tai šis yra jūsų mažasis brolis, 
apie kurį jūs man kalbėjote?“ Ir jis jam tarė: “Tebūna tau malonus 
Dievas, mano sūnau!“ 30 Tai pasakęs, Juozapas paskubomis išėjo, nes 
jis buvo susijaudinęs dėl savo brolio iki ašarų. Jis nuėjo į atskirą 
kambarį ir ten išsiverkė. 31 Tuomet, nusiplovęs veidą, vėl pasirodė 
ir, valdydamasis, paliepė: “Paduokite valgius!" 32* Ir jam buvo 
paduodama atskirai, ir jiems buvo paduodama atskirai, ir egiptie- 
čiams, buvusiems pas jį, buvo paduodama atskirai, nes egiptiečiai 
nevalgydavo kartu su hebrajais, kadangi egiptiečiams tai yra pasi- 
bjaurėtina. 33 Kai jie buvo pasodinti, jo nurodymu, pirmagimis, pa- 
gal savo pirmagimystę, ir jauniausias, pagal savo amžių, vyrai ste- 
bėdamiesi žiūrėjo vieni į kitus. 34 Valgis buvo jiems paduodamos 
nuo j0 stalo, bet Benjamino dalis buvo penkis kartus* didesnė 
negu bet kurio kito. Jie gėrė ir linksminosi su juo. 


44 
Juozapas dar kartą bando savo brolius 


1 Tada Juozapas įsakė savo namų užvaizdui: “Pripildyk šių vy- 
rų maišus maisto kiek jie gali panešti ir įdėk kiekvieno vyro pini- 
gus maišo paviršiuje. 2 Padėk mano taurę, tą sidabrinę taurę, jau- 
niausiojo vyro maišo paviršiuje kartu su jo pinigais už grūdus“. 3Jis 
padarė, ką Juozapas jam buvo įsakęs. 3 Vos rytui prašvitus, vyrai su 
jų asilais buvo išleisti į kelionę. * Jie buvo ką tik pajudėję iš miesto 


———— 

43,32 Juozapas nevalgė kartu su kitais egiptiečiais dėl savo aukšto rango. Egip- 
tiečiai nemėgo bendrauti su ateiviais iš Kanaano, nes jie negalėjo pakelti 
piemenų kvapo. 

43,34 “.. „penkis kartus“: kelis kartus didesnė. 

ir truputį paėję, kai Juozapas tarė savo užvaizdui: “Tuojau pat vy- 
kis tuos vyrus! Kai pasivysi, paklausk jų: "Kodėl jūs atsilyginote pik- 
tu už gera? Kodėl pavogėte mano sidabrinę taurę? 5 Argi ne iš jos 
mano viešpats geria ir argi ne ją jis paprastai naudoja būrimams?* 
Taip darydami, jūs nedorai pasielgėte'". 

6 Juos pasivijęs, užvaizdas pakartojo jiems tuos pačius žodžius. 
7 Jie jam atsakė: “Kaip gali mūsų viešpats sakyti tokius dalykus? Ta- 
vo tarnai taip jokiu būdų nepasielgtų! š Žiūrėk, net pinigus, kuriuos 
atradome mūsų maišų paviršiuje, mes atgal atnešėme iš Kanaano 
krašto! Kam gi mes vogtume sidabrą ar auksą iš tavo viešpaties 
namų? ? Jei pas kurį iš tavo tarnų taurė būtų rasta, jis turės mirti, 
o mes, likusieji, tapsime mūsų viešpaties tarnais“. 19 Jis atsakė: 
“Nors ir turėtų taip būti, kaip sakote, betgi tik tas, pas kurį ji bus 
rasta, taps mano vergas, o kiti, likusieji, eisite sau nekalti“. 1! Tuo- 
met kiekvienas skubiai nukėlė savo maišą žemėn ir kiekvienas atrišo 
savo maišą. 12 Jis ieškojo, pradėdamas nuo vyriausiojo ir baigdamas 
jauniausiuoju. Taurė buvo atrasta Benjamino maiše. 13 Tai matyda- 
mi, jie perplėšė savo drabužius. Kiekvienas vėl pasikrovė savo asilą 
ir jie sugrįžo į miestą. 

14 Judas ir jo broliai parėjo į Juozapo namus dar jam tebesant 
namie. Jie sukniubo prieš jį ant žemės. 15 Juozapas jiems tarė: “Ką 
jūs manėte taip elgdamiesi? Nejau nežinojote, kad žmogus kaip aš 
imasi būrimo?“ 19 O Judas atsakė: “Ką mums besakyti savo viešpa- 
čiui? Ko mes begalime maldauti? Kaip mes begalime įrodyti savo 
nekaltumą? Pats Dievas atidengė savo tarnų nusikaltimą!* Štai tat 
mes esame mūsų viešpaties vergai — mes ir tas, pas kurį buvo ras- 
ta taurė“. 17 Bet Juozapas tarė: “To jokiu būdu nepadarysiu! Tik tas, 
pas kurį buvo rasta taurė, bus mano vergas. O jūs galite eiti ramy- 
bėje pas savo tėvą“. 


44,5 “...būrimams": ieškoti ženklų pilstant skysčius į taurę ar dubenį buvo 
įprasta Artimuosiuose Rytuose. Vėliau Izraelyje į būrimus buvo žiūrima 
įtartinai (žr. Kun 19,31). Įkvėptasis autorius nedvejoja priskirti būrimus 
Juozapui, išmintingiausiam vyrui Egipte. Šis tekstas liudija pasakojimo is- 
toriškumą. 

44,16 “...nusikaltimą": pastangas nužudyti jauną Juozapą. 

18 Judas priėjo prie jo ir tarė: “Prašyčiau, mano viešpatie, te- 
būna leista tavo tarnui kreiptis į tave ir nesupyk ant savo tarno, nes 
esi lygus faraonui. 19 Mano viešpats* klausė savo tarnų, sakydamas: 
"Ar jūs turite tėvą ar brolį?" 20 O mes savo viešpačiui atsakėme: 
“Turime tėvą, žilagalvį, ir jauną brolį, jo žilos senatvės vaiką. Ti- 
krasis jo brolis mirė, jis yra likęs vienas iš savo motinos vaikų, už- 
tat tėvas jį labai myli". 21 Tuomet tu savo tarnams pasakei: 'Atves- 
kite jį pas mane, idant savo akimis galėčiau į jį pasižiūrėti. 22 Mes 
savo viešpačiui sakėme: "Berniukas negali tėvo palikti, nes jeigu tėvą 
paliktų, jo tėvas numirtų. 23 Tada tu mums, savo tarnams, pasakei: 
"Jei jauniausiasis brolis neateis su jumis, jūs nematysite daugiau 
mano veido“ 24 Kai mes sugrįžome pas tavo tarną, mūsų tėvą, mes 
pasakėme jam mūsų viešpaties žodžius. 2> Kai mūsų tėvas liepė: 
"Eikite vėl, nupirkite mums truputį maisto, 2 mes jam atsakėme: 
“Mes negalime ten eiti! Tik jeigu mūsų jauniausiasis brolis eis su 
mumis, mes ten leisimės. Juk mes negalėsime matyti to vyro veido, 
jei nebus su mumis mūsų jauniausiojo brolio“. 27 Tada tavo tarnas, 
mano tėvas, mums pasakė: Jūs žinote, kad mano žmona pagimdė 
man du sūnus. 2š Vienas man pradingo ir aš sakiau: "Deja, jis buvo 
žvėrių sudraskytas!' Nuo tada jo iki šiol nebemačiau. 29 Jeigu jūs 
taip pat ir šį nuo manęs paimtumėte ir jį ištiktų nelaimė, pasiųs- 
tumėte mano žilą galvą iš širdgėlos žemyn į Šeolą'. 30 Taigi jei aš 
grįšiu pas tavo tarną, mano tėvą, ir nebus su mumis mūsų jauniau- 
siojo, — O jo gyvastis yra susijusi su jo gyvastimi, — 3! tuomet, 
vos pamatęs, kad nėra jauniausiojo sa mumis, jis numirs. Tavo tar- 
nai pasiųstų tavo tarno, mūsų tėvo, žilą galvą su širdgėla žemyn į 
Seolą. 32 Juk tavo tarnas tapo laidu savo tėvui už jauniausiąjį, saky- 
damas: Jei aš neparvedu jo atgal pas tave, būsiu kaltas prieš savo 
tėvą per visą gyvenimą". 33 Todėl dabar prašyčiau leisti tavo tarnui 
pasilikti mano viešpaties vergu jauniausiojo vietoje, 0 jauniausiąjį 
leisti grįžti su broliais. 34 Juk kaip aš galiu grįžti pas savo tėvą, jei 
jauniausiojo nėra su manimi? Aš negalėčiau pakelti, matydamas sa- 
vo tėvo kančią“, 


—— 
44,19 “Mano viešpats...tarnai:" dažnai kartojami posakiai Judo kalboje rodo ka- 
raliaus dvaro etiketą, kai pavaldinys kalbasi su aukštu pareigūnu. 

45 
Juozapas pasisako broliams, kas jis yra 


1 Juozapas nebegalėjo ilgiau susivaldyti prieš visus savo patar- 
nautojus. Jis sušuko: “Išeikite iš čia visi!" Taigi, kai Juozapas leidosi 
broliams atpažinti, su juo nebuvo nė vieno kito. 2 Bet jis taip gar- 
siai verkė, kad egiptiečiai galėjo girdėti ir tokiu būdu žinia pasiekė 
faraono rūmus. 3 “Aš esu Juozapas! — savo broliams tarė Juozapas. 
“Ar dar gyvas mano tėvas?" Bet jo broliai negalėjo jam atsakyti, taip 
jie buvo apstulbinti jo akivaizdoje. 

4 Tuomet Juozapas tarė savo broliams: “Prašom prieikite arčiau 
prie manęs“. Jie priėjo arčiau. “Aš esu jūsų brolis Juozapas, kurį par- 
davėte į Egiptą, — tęsė Juozapas. 5 “O dabar nesikankinkite, ne- 
priekaištaukite sau, kad į čia mane pardavėte. Juk iš tikrųjų Dievas 
pasiuntė mane pirm jūsų išgelbėti gyvastį. * Jau dveji metai, kai 
badas kilo krašte. Betgi dar per penkerius metus nebus nei ariama, 
nei nuimama derlius. 7 Dievas mane pasiuntė pirm jūsų laiduoti jums 
likutį žemėje ir išgelbėti jūsų gyvybes nepaprastu išvadavimu. 
8Taigi ne jūs mane į čia atsiuntėte, bet Dievas, — jis padarė mane 
tėvu faraonui,* visų jo namų viešpačiu ir viso Egipto krašto val- 
dovu. ?* Skubinkitės tat, kilkite pas mano tėvą ir jam sakykite: “Taip 
kalbėjo tavo sūnus Juozapas: Dievas padarė mane viso Egipto vieš- 
pačiu. Atsikelk pas mane nedelsdamas. !0 Įsikursi Gošeno šalyje* 
ir būsi arti manęs — ir tu, ir tavo vaikai bei tavo vaikaičiai, ir ta- 
vo kaimenės bei bandos, ir visa, ką tik tu turi. 1! Ten aš tavimi pa- 
sirūpinsiu, — nes dar ateina penkeri bado metai, — idant tau, ta- 
vo šeimynai ir visam, ką tu turi, nereikėtų kęsti skurdo'. 12 Taigi 
jūsų akys ir mano brolio Benjamino akys mato, kad iš tikrųjų 


45,8 “...tėvų faraonui...": vizirio titulas senovės Egipte. 

45,9-15 Šiose eilutėse, kaip ir Pr 46,31-47,5a skaitinyje, iš Jahvistinio šaltinio, 
Juozapas savo vardu pakviečia tėvą ir brolius atsikelti į Egiptą. Ir tik jiems 
atvykus į Egiptą, Juozapas duoda žinią faraonui. Betgi, Pr 45,16-20 tekste, 
kuris priklauso Elohistiniam šaltiniui, pats faraonas pakviečia Juozapo gi- 
minę keltis į Egiptą. 

45,10 “...Gošeno šalyje": nūdienis Wadi Tumilat, t.y. Tumilato upės slėnis ry- 
tinėje Nilo deltoje. 

mano paties burna jums kalba. 13 Turite papasakoti mano tėvui apie 
mano aukštą vietą Egipte ir apie visa, ką pamatėte. Bet skubinkitės 
ir atveskite čia mano tėvą“. 14 Tai pasakęs, jis apkabino savo brolį 
Benjaminą ir verkė. O Benjaminas verkė ant jo peties. 15 Jis išbu- 
čiavo visus savo brolius, kiekvieną apkabindamas su ašaromis. Tik 
tada galėjo su juo broliai kalbėtis. 

16 Faraono rūmus pasiekė žinia: “Juozapo broliai atėjo!" Fara- 
onas ir jo dvariškiai džiaugėsi. 17 “Sakyk savo broliams, — tarė fa- 
raonas Juozapui: “Tai darykite: apsikraukite savo gyvulius ir 
nedelsdami eikite į Kanaano kraštą. 1š Paimkite savo tėvą ir savo 
šeimynas ir ateikite čia. Aš paskirsiu jums Egipto krašte geriausią 
žemę, kur galėsite turtingai gyventi". 1? Be to, tau liepta pasakyti: 
“Tai darykite: pasiimkite iš Egipto krašto vežimų savo vaikams ir 
žmonoms, ir grįždami atvežkite savo tėvą. 20 Savo daiktų nesi- 
gailėkite, nes kas geriausia visame Egipto krašte bus jūsų". 

2! Izraelio sūnūs taip ir padarė. Juozapas davė jiems vežimų, 
kaip faraonas buvo įsakęs, ir aprūpino maistu kelionei. 22 Kiekvie- 
nam jų davė po naujus drabužius, bet Benjaminui jis davė tris šim- 
tus sidabrinių ir penketą drabužių. 23 Be to, savo tėvui jis pasiuntė 
dešimt asilų, apkrautų geriausiais Egipto dirbiniais, ir dešimt asi- 
lių, apkrautų grūdais, duona ir maistu savo tėvo kelionei. 24 Tada 
jis išleido savo brolius. Jiems iškeliaujant, jis priminė: “Nesibarkite 
pakeliui!" 

25 Jie pakilo iš Egipto ir parvyko pas savo tėvą Jokūbą Kanaa- 
no krašte. 26 Kai jie pasakė jam: “Juozapas tebėra gyvas! Taip, jis yra 
net viso Egipto valdytojas!" — nutirpo jo širdis. Jis negalėjo jiems 
patikėti. 27 Bet kai atpasakojo jam visa, ką Juozapas buvo jiems 
pasakęs, ir pamatė Juozapo atsiųstus vežimus jam atvežti, jų tėvo Jo- 
kūbo dvasia atgijo. 28 “Gana! — sakė Izraelis, — mano sūnus Juo- 
Zapas tebėra gyvas. Aš turiu keliauti ir prieš mirtį jį dar pamatyti". 

46 
Jokūbas išsikelia į Egiptą 


1 Izraelis leidosi į kelionę su viskuo, ką jis turėjo. Pasiekęs Beer- 
Šebą, jis atnašavo aukas savo tėvo Izaoko Dievui. 2 Ten Dievas, kal- 
bėdamas Izraeliui nakties regėjime, jį pašaukė: “Jokūbai, Jokūbai!" 
Jis atsiliepė: “Aš čia!“ 3 “Aš esu Dievas,* — tarė jam, — Dievas ta- 
vo tėvo! Nebijok keltis į Egiptą, nes ten padarysiu tave didele tau- 
ta. * Aš pats keliausiu su tavimi į Egiptą ir aš pats tave atgal parve- 
siu. Paties Juozapo ranka užmerks tau akis“. 

5 Taigi Jokūbas pakilo iš Beer-Šebos. Izraelio sūnūs sukėlė sa- 
vo tėvą Jokūbą, savo vaikus ir žmonas, į vežimus, kuriuos faraonas 
buvo atsiuntęs jam atvežti. 5 Su savimi jie pasiėmė ir gyvulius bei 
nuosavybę, įsigytą Kanaano krašte, ir atkeliavo į Egiptą pats Jokū- 
bas ir visi jo palikuonys. 7 Jis atsivedė į Egiptą savo sūnus, dukteris 
ir savo sūnų dukteris — visus savo palikuonis. 

8 Šie yra vardai izraeliečių, Jokūbo ir jo palikuonių, kurie 
atėjo į Egiptą. 

Reubenas, Jokūbo pirmagimis, 9* ir Reubeno vaikai: Hanochas, 
Palus, Hezronas ir Karmis. 10 Simeono vaikai: Jemuelis, Jaminas, 
Ohadas, Jachinas, Zoharas ir Šaūlis, kanaanietės sūnus. !! Levio 
vaikai: Geršonas, Kehatas ir Meraris. 12 Judo sūnūs: Eras, Onanas, 
Šela, Perezas ir Zerahas (Eras ir Onanas numirė Kanaano krašte) 
Perezo vaikai buvo Hezronas ir Hamūlis. 13 Issacharo vaikai: Tola, 
Puva, Jašubas ir Šimronas. 14 Zebuluno vaikai: Seredas, Elonas ir 
Jahleėlis. 15 Šie yra Leos palikuonys, kuriuos ji pagimdė Jokūbui 
Padan-Arame drauge su jo dukterimi Dina. Iš viso jo sūnų ir duk- 
terų buvo trisdešimt trys. 

16 Gado vaikai: Zifjonas, Hagis, Šunis, Ezbonas, Eris, Arodis 
ir Arėlis. 17 Ašero vaikai: Imna, Išva, Išvis, Berija ir jų sesuo Sera- 
ha. Berijos sūnūs: Heberas ir Malchielis. 1š Šie yra palikuonys Zil- 


46,3 “Aš esu Dievas“: tikrinis Dievo vardas, o ne bendrinis daiktavardis. He- 
braiškai" “Aš esu El". 

46,9-27 Šis genealoginis sąrašas remiasi Mozės amžiaus izraeliečių klanų sąrašais 
(žr. Sk 26,5-50). Jis apima ir kai kuriuos vaikaičius, kurie vargu buvo 
gimę, nes Juozapas dar buvo pernelyg jaunas. Keturiolikos skaičius 22-oje 
eilutėje remiasi netiksliu genealoginiu sąrašu. 

pos, kurią Labanas davė savo dukteriai Leai. Juos — šešiolika as- 
menų ji pagimdė Jokūbui. 

19 Jokūbo žmonos Rachelės vaikai: Juozapas ir Benjaminas. 
20Juozapui Egipto žemėje buvo gimę Manasas ir Efraimas. Juos 
pagimdė jam Asenata, Ono kunigo Potiferos duktė. 2! Benjamino 
vaikai: Bela, Becheris, Ašbėlis, Gera, Naamanas, Ehis, Rošas, Mu- 
pimas, Hupimas ir Ardas. 22 Šie yra Rachelės palikuonys, gimę 
Jokūbui, — iš viso keturiolika asmenų. 

23 Dano vaikai: Hušimas. 24 Naftalio vaikai: Jahzeėlis, Gunis, 
Jerzeras ir Šilemas. 25 Šie yra palikuonys Bilhos, kurią Labanas da- 
vė savo dukteriai Rachelei. Juos — iš viso septynis asmenis ji pa- 
gimdė Jokūbui. 

26 Iš viso skaičius Jokūbo žmonių, atsikėlusių į Egiptą — 
gimusių iš jo paties, — neįskaitant Jokūbo sūnų žmonų, — buvo 
šešiasdešimt šeši. 27 Juozapo vaikai, gimę jam Egipte, buvo du. O 
iš viso Jokūbo namų asmenų, kurie atėjo į Egiptą, buvo septynias- 
dešimt. * 


Jokūbo šeimyna Egipte 


28 (Izraelis) buvo pasiuntęs Judą pirm savęs pas Juozapą, kad 
pirma jo nuvyktų į Gošeną. Jiems atėjus į Gošeno žemę, 2? Juoza- 
pas įsakė pakinkyti jo vežimą ir pakilo į Gošeną pasitikti savo tė- 
vo. Vos tik pamatęs jį prieš save, jis puolė jam ant kaklo ir jį ap- 
sikabinęs ilgai verkė. 30 O Izraelis sakė Juozapui: “Dabar jau galiu 
mirti, pats pamatęs, kad tu dar gyvas“. 31 Tada Juozapas savo bro- 
liams ir savo tėvo šeimynai tarė: “Nuvyksiu ir duosiu žinią faraonui, 
sakydamas: “Mano broliai ir mano tėvo šeimyna, gyvenusi Kanaano 
krašte, atvyko pas mane! 32 Tie vyrai yra aviganiai, jie visuomet 
užsiėmė gyvulių auginimu ir atsivarė savo avis ir galvijus bei visa, 
ką jie turi". 33 Kai faraonas pasišauks jus ir paklaus: "Koks jūsų 
užsiėmimas?", 34 jūs turite atsakyti: “Tavo tarnai nuo pat savo jau- 
nystės iki pat šiol užsiėmė gyvulių auginimu — ir mes, ir mūsų pro- 
tėviai', idant galėtumėte kurtis Gošeno žemėje, nes visi aviganiai ke- 
lia egiptiečiams pasibjaurėjimą“. 


46,27 “...septyniasdešimt": arba suapvalintas skaičius, arba sudarytas įskaitant 
Jokūbą ir Juozapą su dviem sūnumis. 

47 
Jokūbo naujasėdija Gošene 


1 Juozapas nuvyko ir faraonui pranešė: “Mano tėvas ir mano 
broliai, drauge su savo kaimenėmis ir bandomis bei viskuo, ką jie 
turi, atvyko iš Kanaano krašto; jie dabar yra Gošeno žemėje". 2 Ta- 
da jis pristatė faronui penketą iš savo brolių, kuriuos jis buvo 
parinkęs iš jų visų. 3 Faraonas jo brolių klausė: “Koks jūsų užsiė- 
mimas?" “Tavo tarnai yra aviganiai, tokie pat, kaip buvo ir mūsų 
protėviai," — jie atsakė. *“Mes atėjome, — jie kalbėjo faronui, — 
apsigyventi laikinai kaip ateiviai, nes tavo tarnų kaimenėms dėl 
didelio bado Kanaano krašte nebėra ganyklų. Prašome tat leisti sa- 
vo tarnams įsikurti Gošeno žemėje“. 5 Tada faraonas tarė Juozapui: 
“Tavo tėvas ir broliai atėjo pas tave. 6 Egipto kraštas tavo žinioje, 
apgyvendink savo tėvą ir brolius geriausioje krašto srityje. Tegyve- 
na jie Gošeno žemėje! O jeigu tu žinai tarp jų sumanių vyrų, 
paskirk juos vadovauti mano paties kaimenių priežiūrai". 

? Juozapas atvedė savo tėvą Jokūbą ir pristatė jį faraonui. Jokū- 
bas faraoną palaimino. š Faraonas Jokūbą paklausė: “Kiek metų turi 
tavo gyvenimas?" ? Jokūbas atsakė faraonui: “Žemėje mano gyveni- 
mas ateiviu turi šimtą trisdešimt metų.* Nedaug skaičiumi, bet 
nelaimingi buvo tie mano gyvenimo metai; jie neprilygsta mano pro- 
tėvių gyvenimo žemėje ateiviais metų trukmei“. 19 Tada Jokūbas 
palaimino faraoną ir išėjo. 

1! Juozapas, kaip buvo įsakęs faraonas, apgyvendino savo tėvą 
ir brolius, duodamas jiems žemės geriausioje Egipto krašto dalyje 
— Raamses srityje.* 12 Jis aprūpino maistu savo tėvą, brolius ir tė- 
vo šeimyną — visus iki pačių mažylių. 


47,9 “...gyvenimas žemėje ateiviu": žmogus žemėje yra tik svečias. Žr. Ps 39,13. 

47,11 “Raamses srityje": Gošeno žemė rytinėje Nilo deltos dalyje. Žr. Pr 45,10 
paaiškinimą. Raamses vardas šiame tekste yra anachronizmas, nes šis 
faraono vardas nebuvo vartojamas prieš XIV amžių prieš Kristų. Juozapas 
iškilo Egipte hiksų dinastijoms valdant Egiptą, t.y. 1720-1550 m. prieš 
Kristų. 

Siaučia badas 


13 Tačiau nė viename krašte nebuvo maisto, nes badas buvo 
labai didelis. Tiek Egipto kraštas, tiek Kanaano kraštas kentėjo nuo 
bado. 14 Juozapas už parduodamus grūdus išrinko visus pinigus, 
kurie tik buvo Egipto krašte ir Kanaano krašte. Pinigus Juozapas 
perdavė į faraono rūmus. !5 Kai Egipto krašto ir Kanaano krašto 
pinigai išsibaigė, visi egiptiečiai ėjo pas Juozapą, prašydami: “Duok 
mums duonos, kad nemirtume tavo akyse, nes išsibaigė mūsų pini- 
gai!" 16 Juozapas atsakė: “"Atveskite savo galvijus, ir aš jums par- 
duosiu už galvijus, jeigu išsibaigė jūsų pinigai“. 17 Jie varė Juozapui 
savo galvijus, 0 jis davė jiems maisto už arklius, avių bei galvijų 
kaimenes ir asilus. Tais metais jis aprūpino juos maistu už visus jų 
gyvulius. 13 Praslinkus tiems metams, jie atėjo pas jį kitais metais 
ir sakė: “Negalime nuslėpti nuo savo viešpaties, kad mūsų pinigai 
išsibaigė ir gyvulių kaimenės priklauso mūsų viešpačiui. Neliko 
nieko kito mūsų viešpaties žinioje, išskyrus mūsų kūną ir mūsų 
laukus. 19 Kam gi turėtume mirti tavo akyse ne tik mes patys, bet 
ir mūsų žemė? Paimk mus ir mūsų žemę už duoną. Mes drauge su 
savo žeme būsime faraono vergai. Tik duok mums sėklos, kad iš- 
liktume gyvi ir nemirtume, ir kad žemė nepavirstų tyrais“. 

20 Juozapas supirko faraonui visą Egipto žemę. Visi egiptiečiai 
pardavė savo laukus, nes badas juos labai prispaudė. Tokiu būdu 
visas kraštas tapo faraono nuosavybe. 21 O pačius žmones Juozapas 
pavertė vergais nuo vieno Egipto galo iki kito. 22 Vien tik kunigų 
žemių jis nesupirko, nes kunigams buvo faraono skirtas davinys, ir 
jie gyveno iš jiems faraono duodamo davinio. Todėl jie savo žemės 
ir nepardavė. 

23 Juozapas pasakė žmonėms: “Kadangi šiandien nupirkau jus 
ir jūsų žemes faraonui, štai čia jums sėklos laukams apsėti. 24 Atėjus 
Pjūties metui, turėsite duoti faraonui penktadalį derliaus, pasilikda- 
Mi sau keturias dalis sėklai laukams, maistui sau patiems, savo 
namiškiams ir savo mažyliams maitinti". 25 Jie atsakė: “Tu išgelbė- 
jai mūsų gyvastį! Tebūna mums leista rasti malonę savo viešpaties 
akyse, mes būsime faraono vergai“. 26 Taigi Juozapas padarė tai 
Egipto žemės įstatymu, iki nūdien tebegaliojančiu, kad penktadalis 
turi priklausyti faraonui. Vien tik kunigų žemės netapo faraono nuo- 
savybę. 


112 Pr 47,27—48,6 
Jokūbas palaimina Efraimą ir Manasą 


27 Jokūbas apsigyveno Egipto žemėje, Gošeno srityje. Ten jie 
įsigijo nuosavybės, buvo vaisingi ir labai dauginosi. 28 Egipto žemė- 
je Jokūbas išgyveno septyniolika metų. Taigi Jokūbo dienos, jo gy- 
venimo trukmė, buvo šimtas keturiasdešimt metų. 

2 Artėjant Izraelio mirčiai, jis pasišaukė savo sūnų Juozapą ir 
tarė jam: “Jei randų malonę tavo akyse, padėk ranką po mano 
šlaunimi ir pažadėk, kad elgsiesi su manimi ištikima meile: Prašau 
nelaidoti manęs Egipte. 30 Kai aš atsigulsiu su savo protėviais, 
išnešk mane iš Egipto ir palaidok jų kape“. Jis atsakė: “Padarysiu, 
kaip tu sakai“. 3! “Prisiek man!" — reikalavo tėvas. Ir Juozapas jam 
prisiekė. Tada Izraelis palenkė galvą į lovos galvugalį.* 


48 


1 Netrukus Juozapui buvo pranešta: “Tavo tėvas silpnėja!“ Jis 
pasiėmė su savimi abu savo sūnus — Manasą ir Efraimą. 2 Kai 
Jokūbui buvo pasakyta: “Žiūrėk, tavo sūnus Juozapas atėjo pas tavę" 
jis, sukaupęs jėgas, atsisėdo lovoje. 3 “Dievas Visagalis, — Jokūbas 
tarė Juozapui, — pasirodė man prie Luzo,* Kanaano krašte, mane 
palaimino + ir man pasakė: "Aš padarysiu tave vaisingą, — padau- 
ginsiu tave ir padarysiu iš tavęs tautų bendriją, o šį kraštą duosiu 
tavo palikuonims po tavęs kaip amžiną nuosavybę“. 5 Todėl abu ta- 
vo sūnūs, gimę tau Egipto žemėje, prieš man atsikeliant pas tave į 
Egiptą, yra mano: Efraimas ir Manasas bus lygiai mano kaip yra 
mano Reubenas ir Simeonas. 5 Bet palikuonys, gimusieji tau po jų, 
bus tavo, o dėl paveldo jie bus žinomi jų dviejų brolių vardais. 


47,31 Izraelis galvos palenkimu pareiškė dėkingumą. Graikiškasis Septuagintos 
vertimas hebraiškąjį žodį “mittah" — “lova" sumaišė su žodžiu “matteh" 
— “lazda" ir šią eilutę išvertė skirtingai: Jokūbas, t.y. Izraelis, “atsirėmė į 
savo lazdos drūtgalį“. Žr. taip pat Žyd 11,21 eilutę, kurioje šis tekstas 
cituojamas pagal Septuagintos vertimą. 

48,3 “Luz(as)": senasis Bet-Elio miesto vardas (žr. Pr 28,19). 

7* Aš tai darau dėl to, kad, man grįžtant iš Padano, mano skausmui, 
tavo motina Rachelė mirė Kanaano krašte kelionės metu visai arti 
Efratos. Aš ją ir palaidojau ten prie kelio į Efratą, tai yra į Betliejų“. 

š Izraelis, pamatęs Juozapo sūnus, paklausė: “O kas jie?" ? “Jie 
yra mano sūnūs, kuriuos man čia davė Dievas, — atsakė Juozapas 
savo tėvui. O jis tarė: “Prašyčiau privesti juos prie manęs, kad 
galėčiau juos palaiminti". !0 Izraelio akys buvo aptemusios nuo Se- 
natvės ir jis negalėjo matyti. (Juozapas] tat privedė juos arčiau 
prie jo; jis juos pabučiavo ir apkabino. !! Izraelis Juozapui tarė: 
“Niekad nesitikėjau vėl pamatyti tavo veidą, ogi dabar Dievas man 
ir tavo vaikus parodė!“ 12 Tuomet Juozapas nukėlė juos nuo savo 
tėvo kelių ir nusilenkė veidu iki žemės. 13 Juozapas paėmė juodu abu 
— Efraimą dešinę ranka Izraelio kairėje ir Manasą kaire ranka 
Izraelio dešinėje ir privedė juos arčiau prie jo. 14 Bet Israelis ištiesė 
savo dešinę ranką ir uždėjo ją ant Efraimo galvos, kuris buvo 
jaunesnis, o savo kairę ranką ant Manaso galvos, sukryžiuodamas sa- 
vo rankas, nors Manasas ir buvo pirmagimis. 15 Jis palaimino Juo- 
zapą, tardamas: 


“Dievas, kurio keliais ėjo 

mano protėviai Abraomas ir Izaokas, 

Dievas, kuris buvo 

mano ganytojas nuo mano gimimo iki šios dienos — 
16 angelas, kuris išgelbėjo mane 

iš visų pavojų — 

telaimina šiuos jaunuolius! 

Tebūna juose mano vardas įamžintas 

ir vardas mano protėvių Abraomo ir Izaoko! 

Teišauga jie į didelę daugybę žemėje!" 


17 Pamatęs, kad jo tėvas uždėjo savo dešinę ranką ant Efraimo 
galvos, Juozapas pamanė, jog tai neteisinga. Jis tat paėmė savo tė- 
vo ranką perkelti ją nuo Efraimo ant Manaso galvos. !18 Savo tėvui 


43,7 Kadangi ankstyva Rachelės mirtis atėmė jai galimybę pagimdyti Jokūbui 
daugiau vaikų, jis jaučiasi teisus, elgdamasis su savo vaikaičiais lyg jie 
būtų jo paties vaikai. 


114 Pr 48,19—49,4 


Juozapas sakė: “Ne taip, mano tėve! Kadangi šis yra pirmagimis, 
uždėk savo dešinę ranką ant jo galvos“. !9 Tačiau tėvas nesutiko. “Aš 
žinau, mano sūnau, aš žinau, — jis tarė, — jis taip pat taps tauta, 
jis taip pat bus didis. Betgi jo jaunasis brolis bus didesnis už jį ir 
jo palikuonys taps tautų daugybe“. 20 Ir jis palaimino juos, saky- 
damas: 

“Per tave Izraelio (tauta) save laimins, tardama: 

“Tepadaro tave Dievas 


kaip Efraimą ir kaip Manasą!'" 


Taip jis padarė Efraimą viršesniu už Manasą. 

2i Po to Izraelis tarė Juozapui: “Žiūrėk, aš mirštu, bet Dievas 
bus su jumis ir sugrąžins jus į jūsų protėvių kraštą. 22* Dabar gi aš 
duodu tau viena dalimi daugiau negu tavo broliams, — dalį, kurią 
atėmiau iš amoriečių rankos savo kalaviju ir lanku". 


49 
Jokūbo testamentas 


! Jokūbas pasišaukė savo sūnus ir jiems tarė: “Burkitės aplink, 
kad galėčiau jums pasakyti, kas jus ištiks ateities dienomis. 2 Susi- 
rinkite ir klausykitės, Jokūbo sūnūs, klausykitės savo tėvo Izraelio. 


3 Tu, Reubenai, esi mano pirmagimis, 
mano jėga ir pirmasis mano vyriškumo vaisius, 
pranašus savo vieta, pranašus galia! 

4 Ūmus kaip vanduo, 
nebebūsi daugiau pranašus, 


48,22 “...viena dalimi (arba vienu pečiu) daugiau": žaismas su žodžiu “Šechem". 
Jis yra dviprasmis: žodis yra Šechemo — svarbaus miesto vardas ir pa- 
ženklina “petį" — kūno dalį ar kalno šlaitą. Užuomina į Jokūbo sūnų 
Šechemo užėmimą (žr. Pr 34,24-29). Šechemo miestas buvo arti ribos tarp 
Manaso ir Efraimo giminių teritorijų (žr. Joz 16,4-9; 17,1-2.7). 

49,4 Reubenas neteko pirmagimystės teisių dėl to, kad nusikalto kraujomaiša. 
Žr. Pr 35,22. 

Pr 49,5-10 


10 


nes įlipai į savo tėvo lovą 
ir užsitraukei nemalonę. 
Jis lipo į mano guolį!* 


Simeonas ir Levis yra broliai, 

jų peiliai* — smurto ginklai. 
Tenedalyvauja mano siela jų taryboje, 
tenebūna įjungia mano garbė į jų bendrystę, 
nes kai jie įniršta, žudo vyrus, 

ir kai jiems malonu, luošina jaučius. 
Tebūna prakeiktas jų įniršis, 

nes jis yra nuožmus, 

ir jų pyktis, 

nes jis yra žiaurus! 

Padalysiu juos Jokūbe, 

išblaškysiu juos Izraelyje. 


Judai, tavo broliai girs tave; 

tavo ranka visad ant priešų sprando, — 
sūnūs tavo tėvo tau lenksis. 

Judas yra tarsi liūto jauniklis; 

nuo grobio pakilai, mano sūnau! 

Jis priglunda, atsigula tarsi liūtas, 
tarsi žvėrių karalius — 

kas galėtų drįsti jį prikelti? 

Skeptras nepaliks Judo, 

nei valdovo lazda, 

kolei neateis tas, kuriam tai priklauso 
— tada jam turės paklusti tautos.* 


49,5“. 


„jų peiliai": turbūt tai yra užuomina į peilius, naudotus apipjaustant 


Šechemo vyrus (žr. Pr 34,24; taip pat Joz 5,2). 

49,10 “...kolei neateis tas, kuriam tai priklauso“: skaitinyje pranašaujama apie 
Judo giminės pranašumą. Tai išsipildė Dovydo dinastijos iškilimu ir mesi- 
jiniu Jėzaus Kristaus, Dovydo sūnaus, atėjimu. Įprasta šiame skaitinyje at- 
pažinti mesijinę reikšmę. 

11 Judas riša savo asiliuką prie vynmedžio, 
savo asilės jauniklį prie rinktinio vynmedžio; 
jis skalbia savo apdarą vyne, 
savo skraistę vynuogių sunkoje.* 

12 Jo akys yra tamsesnės negu vynas, 

o jo dantys baltesni negu pienas. 


13 Zebulunas kursis palei jūrą 
ir taps prieglobstis laivams, 
o jo riba bus prie Sidono. 


14 Issacharas yra stiprus asilas, 
prigludęs tarp avidžių. 

15 Pamatęs, kaip gera būti sėsliam 
ir kaip smagus buvo kraštas, 
jis palenkė savo petį naštai 
ir pasidarė lažo vergu. 


16 Danas valdys* savo žmones 
kaip vieną Izraelio giminių. 
17 Danas bus pakelės žaltys, 
prie tako angis, 
taip įkertanti į kulną arkliui, 
kad jo raitelis krinta žemėn atbulas. 


18 (Ilgiuosi tavo išganymo, VIEŠPATIE!) 


49,11 “...vyne...vynuogių sunkoje“: Judo drabužiai poetiškai vaizduojami per- 
sunkti vyno "krauju", traiškant gausų vynuogių derlių vyno spaudykloje. 
Žr. Iz 63,2. 

49,16 “...valdys": pažodžiui, “įgyvendins teisingumą". Dano vardas turi tą pačią 
šaknį kaip veiksmažodis “įgyvendins teisingumą“. 

19 Gadas* bus puolamas užpuolikų, 
betgi jis duos jiems į kulnus. 

20 Ašero maistas bus gausus, 
jis tieks karališkų skanėstų. 


21 Naftalis yra į laukus paleista stirna, 
gimdanti puikius stirniukus. 


22 Juozapas yra vaisinga šaka — 
vaisinga šaka prie šaltinio; 
jo atžalos perlipa per mūrą. 
3 Lankininkai piktai jį užpuolė; 
šovė į jį ir jį labai kamavo. 
24 Tačiau jo lankas liko įtemptas 
ir jo ginklai buvo tvirti, 
padedant Jokūbo (Dievo), Galingojo, rankoms, 
vardan Ganytojo, Izraelio Uolos, — 
25*tavo tėvo Dievo, kuris padės tau, 
Visagalio, kuris laimins tave 
palaiminimais aukštojo dangaus, 
palaiminimais po žeme slypinčios bedugnės, 
palaiminimais krūtų ir įsčių. 
26 Tavo tėvo palaiminimai yra tvirtesni 
už palaiminimus amžinųjų kalnų — 
viršija palaiminimus mano protėvių. 
Tepasilieka jie ant Juozapo galvos, 
ant kaktos išrinktojo tarp savo brolių! 


27 Benjaminas yra plėšrus vilkas: 
rytą jis ryja laimikį, 
o vakare dalija grobį". 


49,19 Vardas Gadas hebrajų kalboje turi panašų skambesį kaip ir mūsų kalboje 
“puolamas", “užpuolikai", “[užpuls] duos jiems...". 
49,25-27 Panašus Juozapo giminių žemės derlingumo aprašas randamas Įst 33,13- 


16 tekste. 

118 Pr 49,28—50,9 
Jokūbo atsisveikinimas ir mirtis 


28 Visi šie yra dvylika Izraelio giminių ir tapo tuo, ką jų tėvas 
pasakė jiems, kai juos palaimino, laimindamas kiekvieną jiems 
būdingu palaiminimu. 

29 Tada jiems įsakė, tardamas: “Aš tuojau būsiu paimtas pas 
savo giminę. Palaidokite mane su mano protėviais — oloje, kuri 
yra hetito Efrono lauke, — 30 oloje, kuri yra lauke prie Machpelos, 
priešais Mamrę, Kanaano krašte, lauke, kurį Abraomas nupirko iš 
hetito Efrono kaip kapo vietą. 31 Abraomas ir jo žmona Sara ten 
buvo palaidoti, Izaokas ir jo žmona Rebeka ten buvo palaidoti, ir 
ten aš palaidojau Leą. 32 Laukas ir ola, esanti jame, buvo nupirkti 
iš hetitų". 

33 Jokūbas, užbaigęs nurodymus savo sūnums, įkėlė kojas į lovą, 
atsiduso paskutinį kartą, ir buvo paimtas pas savo giminę. 


50 
Jokūbo laidotuvės 


1 Juozapas metėsi ant savo tėvo veido, jį bučiavo ir verkė. 2 Gy- 
dytojams, buvusiems jo tarnyboje, Juozapas įsakė išbalzamuoti jo 
tėvą, ir gydytojai išbalzamavo Izraelį. 3 Tam jie praleido keturiasde- 
šimt dienų, nes tiek laiko pareikalauja išbalzamavimas. Ir egiptiečiai 
jo gedėjo septyniasdešimt dienų. 

4 Pasibaigus gedulo metui, Juozapas kreipėsi į faraono dvariš- 
kius, sakydamas: “Jei aš randu malonę jūsų akyse, prašyčiau per- 
duoti faraonui šį mano prašymą: 5 “Mano tėvas prisaikdino mane, 
tardamas: 'Aš mirštu, turi mane palaidoti kape, kurį sau išsikasiau 
Kanaano krašte!' Todėl prašom leisti man keliauti palaidoti savo 
tėvą. Po to sugrįšiu'". 6 Faraonas atsakė: “Keliauk ir palaidok savo 
tėvą taip, kaip jis tave prisaikdino padaryti", 

7 Taigi Juozapas iškeliavo savo tėvo palaidoti. Drauge su juo 
keliavo visi faraono pareigūnai — jo dvaro seniūnai ir Egipto kraš- 
to didžiūnai, š visa Juozapo šeimyna — jo broliai ir jo tėvo šeimy- 
na. Vien tik ją mažyliai, avių kaimenės ir galvijų bandos pasiliko 
Gošeno žemėje. ? Ir vežimai, ir raiteliai keliavo su juo. Susidarė labai 

didelė palyda. 19 Atvykus prie Goren-ha-Atado,* esančio anapus Jor- 
dano, jie ten kėlė labai didelį ir iškilmingą apraudojimą, o Juoza- 
pas savo tėvo gedulo laikėsi septynias dienas. !! Kanaaniečiai, kraš- 
to gyventojai, matydami gedulo iškilmes prie Goren-ha-Atado, sakė: 
“Tai turi būti skaudus gedulas egiptiečiams". Todėl ta vieta buvo 
pavadinta Abel-Mizrajimas.* Ji yra anapus Jordano. 

12 Taigi (Jokūbo) sūnūs padarė tėvui taip, kaip jis buvo jiems 
įsakęs. 13 Jie nugabeno jį į Kanaano kraštą ir palaidojo Machpelos 
lauko, esančio prie Mamrės, oloje, — lauko, kurį kapo vietai 
Abraomas nupirko iš hetito Efrono. 14 Palaidojęs tėvą, Juozapas 
sugrįžo į Egiptą drauge su broliais ir visais, su juo keliavusiais jo tė- 
vo palaidoti. 


Brolių prašymas atleisti 


15 Juozapo broliai, matydami mirusį tėvą, pradėjo baimintis: 
“Galbūt Juozapas dar griežia ant mūsų dantį ir panorės mums atker- 
šyti už visa pikta, kurį mes jam padarėme?" 16 Jie užkalbino Juoza- 
pą, sakydami: “Prieš mirdamas, mūsų tėvas paliepė: !7 Sakykite 
Juozapui: "Aš prašau tave atleisti nusikaltimą ir nuodėmę savo bro- 
liams, kurie taip nedorai su tavimi pasielgė'. Taigi dabar prašome 
atleisti tavo tėvo Dievo tarnų nusikaltimą!" Jiems taip bekalbant, 
Juozapas apsiverkė. 1š Tada pradėjo verkti ir jo broliai, parpuolė 
prieš jį ir sakė: “Mes esame tavo vergai!“ 19 Bet Juozapas jiems at- 
sakė: “Nebijokite! Nejau aš esu Dievo vietoje? 20 Be to, nors jūs ir 
sumanėte man pikta, Dievas pakeitė tai į gera — išlaikyti daugelį 
žmonių, kaip jis šiandien ir daro". 21 Taigi būkite be baimės. Aš 
pats aprupinsiu jus ir jūsų mažylius“. Taip maloniai jiems kalbė- 
damas, jis juos užtikrino. 


50,10-11 “Goren-ha-Atad(as)": “Atado(t.y. Gervuogių) klojimas“. “Abel- 
Mizrajim(as)": “Egiptiečių gedulas". Vieta nėra archeologų aptikta. Be to, 
sunku suvokti, kodėl gedulo apeigos įvyko krašte anapus Jordano, kai pačios 
laidotuvės buvo Hebrone. Turbūt ankstesnis pasakojimo variantas kalbėjo 
apie gedulo apeigas anapus Egipto wadi — Egipto upės, įprastinės Egipto 
ribos su Kanaanu. 


120 Pr 50,22-26 


22 Juozapas pasiliko Egipte drauge su savo tėvo šeimyna. Juo- 
zapas susilaukė šimto dešimties metų. 23 Jis matė trečios kartos 
Efraimo vaikus; ir Manaso sūnaus Machiro vaikai gimė ant Juoza- 
po kelių. 


Juozapo mirtis 


24 Po kurio laiko Juozapas tarė savo broliams: “Aš mirštu, bet 
Dievas tikrai aplankys jus ir išves jus iš šio krašto į kraštą, kurį jis 
pažadėjo, prisiekdamas Abraomui, Izaokui ir Jokūbui". 25 Tuomet 
Juozapas prisaikdino Izraelio sūnus, tardamas: “Po Dievo aplanky- 
mo,* pasiimkite iš čia mano kaulus“. 

26 Juozapas mirė, būdamas šimto dešimties metų; jis buvo išbal- 
zamuotas ir paguldytas į karstą Egipte. 


50,25 “Po Dievo aplankymo...": žmogaus gyvenimo ir istorijos įvykiai, žiūrint 
tikėjimo akimis, yra Dievo “aplankymas". Išėjimas iš Egipto yra supranta- 
mas kaip likiminis Dievo aplankymas — išpirkimas iš vergijos. 


IŠĖJIMO KNYGA 


Antroji Penkiaknygės dalis yra Išėjimo knyga. Graikiškasis Septua- 
gintos vertimas ją pavadino Eksodo — Išėjimo knyga, nes jos turinys 
yra likiminis išrinktosios tautos išėjimas iš Egipto ir likiminė Sandora 
su Dievu, kurio vardas yra Jahvė — Viešpats. Hebraiškai Išėjimo knyga 
vadinama pirmuoju knygos žodžiu: “(Ve'elle) Šemot“, t.y. “(Šie yra)" 
Vardai“. 

Išėjimo knyga tęsia Pradžios knygoje pradėtą išrinktosios tautos is- 
toriją. Ji pasakoja apie vis nuožmesnę Jokūbo palikuonių priespaudą 
Egipte ir Dievo nuostabų išgelbėjimą per Mozę, kuris juos išvedė iš 
Egipto per Nendrių jūrą ir nuvedė prie Sinajaus kalno, kur jie tapo da- 
lyviai ypatingos Sandoros su Dievu — Viešpačiu. Taigi Išėjimo knyga 
liudija šių užuomazginių įvykių likiminę prasmę — Dievo veiksmus 
išlaisvinti padriką vergų būrį iš vergijos, sukurti iš jų bendriją, Sandora 
įsipareigojusią išgelbėjusiam Dievui. Per Mozę Dievas izraeliečiams davė 
Sinajaus kalne Įstatymą — doros, bendrijos ir kulto teisėtvarką, kad jie 
taptų šventa tauta, kurioje įvyktų visai žmonijai duotas Atpirkėjo pa- 
žadas. 

Nors žinomi Egipto įrašai ir nemini Išėjimo knygoje aprašomų įvy- 
kių (vergų pabėgimo į Sinajaus dykumą), nėra abejonės, kad knygos 
pasakojimo ištakos yra tikri istoriški įvykiai. Remiantis įvairių šaltinių 
liudijimu, išėjimas iš Egipto įvyko valdant devynioliktajai Egipto dinas- 
tijai — maždaug tarp 1350-1200 m. prieš Kristų (žr. Iš 1,8 tekstą ir 
paaiškinimą). Pasakojimo fonas yra Egipto imperijos proveržis, paskati- 
nęs didybės ieškančius faraonus panaudoti hebrajus kaip vergus savo 
pasaulinei politikai įgyvendinti, o pasakojimo tikslas yra išpažinti Die- 
vą, kuris įsijungia į Žmonijos istoriją ir Žmonių gyvenimą, 

Pasakojimas apie išėjimą iš Egipto yra Penkiaknygės šerdis, nes, iš- 
gyvendami išgelbėjimą iš vergijos ir tapdami šventa tauta prie Sinajaus, 
izraeliečiai suprato, kad Dievas turi užmojį juos išganyti, o jie turi ypa- 
tingą vietą Dievo užmojyje. Taigi išėjimo įvykis ir Sinajaus sandora 
Penkiaknygėje sudaro istorinę takoskyrą, nes jie įgalino izraeliečius 
suprasti savo praeitį — pasakojimus apie protėvių gyvenimo vingius 
Pradžios knygoje kaip įžangą į Dievo užmojį išganyti, — ir atsiverti į 
išganymo istorijos ateitį, kurią Dievas kuria, juos išgelbėdamas ir padary- 
damas savo ypatinga tauta. 

Išėjimo knyga, kaip ir Pradžios knyga, yra įkvėptų redaktorių suausta 
iš pradinio Mozės amžiaus tikėjimo kraičio ir vėlesnių kartų tikėjimo 
įžvalgos į šiuos likiminius įvykius. Tikėjimo kraičio ir įžvalgų gyveni- 
miška vieta buvo liturginis išgelbėjimo įvykio ir Sandoros metinis šven- 
timas šeimose ir Šventykloje. Pasakojimas yra liturginė dviejų veiksmų 
drama: 1) Izraelio išgelbėjimas iš Egipto vergijos ir kelionė prie Sina- 
jaus kalno (1-18 skyriai) ir 2) Izraelis prie Sinajaus kalno, kur buvo 
sudaryta Sandora su Dievu ir paskelbti gyvenimo ir kulto nuostatai. Išėji- 
mo knygoje atpažįstami trys rašyti šaltiniai: Jahvistinis (J), Elohistinis (E) 
ir Kunigiškasis autorius (P). 

Likiminių įvykių centre stovi Mozė, kurio vardu buvo pavadintas ir 
nūdien skaitomas pasakojimas. Mozė tapo Dievo pašauktas būti pra- 
našiškų Dievo užmojo ir darbų aiškintojų ir kunigišku Sandoros tarp Die- 
vo ir žmonių tarpininku. Vėlesnės religinės reformos, įvykusios Elijo 
laikais (žr. 1 Kar 19) ar karaliaus Jošijo laikais (žr. 2 Kar 22-23), buvo 
laikomos grįžimu prie Mozės tikėjimo kraičio. Jėzus Kristus ant Atsi- 
mainymo kalno kalbėjosi su Moze ir Eliju apie savo “išėjimą", būsiantį 
Jeruzalėje (žr. Lk 9,31). 


Išėjimo knygos metmenys 


A. Izraeliečiai Egipte 1,1-12,36 
B. Išėjimas iš Egipto ir kelionė į Sinajų 12,37-18,27 
C. Sandora prie Sinajaus kalno 191-24,18 
D. Padangtė ir jos įrengimas 25,1-40,38 


IŠĖJIMO KNYGA 


A. IZRAELIEČIAI EGIPTE 
1 


Jokūbo palikuonys Egipte 


I Šie yra vardai Izraelio sūnų,* atsikėlusių su Jokūbu į Egip- 
tą. Kiekvienas jų atsikėlė su savo šeimyna: 2* Reubenas, Simeo- 
nas, Levis ir Judas; 3 Issacharas, Zebulunas ir Benjaminas; * Danas 
ir Naftalis, Gadas ir Ašeras. 5 Visų asmenų, gimusių pačiam Jokū- 
bui,* buvo septyniasdešimt. Juozapas jau buvo Egipte. 

6 Numirė Juozapas, išmirė ir visi jo broliai bei visa ana kar- 
ta. 7Bet izraeliečiai buvo vaisingi ir daugiavaikiai. Jie taip daugino- 
si ir taip labai padaugėjo, kad jų buvo pilna visame krašte. 


1,1 “Izraelio sūnūs“: raidiškai pirmoji Jokūbo sūnų karta. Žr. 5-ąją eilutę. Bet Iš 
1,7 tekste ta pati frazė “Bene "Israel" yra verčiama "izraeliečiai", nes turi- 
ma mintyje vėlesnių kartų palikuonis. Todėl nuo šio teksto ir tolesniuose 
skyriuose “Bene "Israel" vardas bus verčiamas žodžiu "izraeliečiai". "Šeimy- 
na": šeima plačiausia prasme, įskaitant visus namiškius — žmonas, vaikus 
ir tarnus. 

1,2 Čia Jokūbo sūnūs įvardinami pagal jų motinas. Žr. Pr 29,31; 30,30; 35,16- 
26. 

1,5 “...gimusių pačiam Jokūbui“: asmenys, kurių tėvas buvo pats Jokūbas, 
neįskaitant žmonų ir tarnų. Žr. Pr 46,26. 


124 Iš 1,8-18 
Priespauda 


š Ilgainiui Egipte iškilo naujas karalius, kuris apie Juozapą 
nieko nebežinojo.* ? “Žiūrėkite, — sakė jis savo žmonėms, — 
izraeliečių tauta yra gausesnė ir galingesnė už mus. !9 Tai negerai! 
Turime su jais pasielgti taip gudriai, kad nebedaugėtų. Kitaip, karo 
atveju, jie gali susidėti su mūsų priešais, kovoti prieš mus ir pa- 
sitraukti iš krašto“. 1! Todėl buvo jiems paskirti prižiūrėtojai engti 
juos lažo darbais. Jie statė faraonui* sandėlių miestus — Pitomą ir 
Raamsesą. 12 Bet kuo labiau jie buvo engiami, tuo labiau jie dau- 
gėjo ir taip plėtėsi, kad egiptiečiai pradėjo izraeliečių bijoti. 

13 Todėl egiptiečiai be gailesčio dar labiau krovė ant izraeliečių 
darbus !* ir kartino jiems gyvenimą sunkiu lažu prie molio, prie ply- 
tų bei prie įvairių darbų laukuose. Apkraudami juos visokiais dar- 
bais, egiptiečiai buvo negailestingi. 


Įsakymas pribuvėjoms 


15 Egipto karalius kreipėsi į hebrajų* pribuvėjas, kurių viena 
buvo vadinama Šifra, o kita Pua, 16 sakydamas: “Kada tik būsite pri- 
buvėjomis hebrajų moterims, žiūrėkite į gimdymo krėslą:* jei gims- 
ta berniukas, užmuškite jį, bet jei mergaitė, telieka gyva“. 17 Tačiau 
pribuvėjos bijojo Dievo ir nevykdė, ką Egipto karalius buvo joms 
įsakęs, palikdavo gyvus ir berniukus. 1š Tuomet Egipto karalius 
pasišaukė pribuvėjas ir jų klausė: “Kodėl taip padarėte ir palikote 


1,8 “...kuris apie Juozapą nieko nebežinojo": nauja Egipto dinastija, ty. 19-oji 
dinastija, buvusi valdžioje maždaug 1350-1200 m. prieš Kristų. Užuomina 
apie Seti I (1308-1290 m. prieš Kristų) ir Raamses II (1290-1224 m. prieš 
Kristų). Siekdami atgauti savo imperijos žemes Azijoje, jie perkėlė Egipto 
sostinę iš Tebų į Nilo deltą. 

1,11 “...faraonui": egiptietiškai “per-aa", t.y. Didysis namas. Ne asmenvardis, bet 
Egipto karalių titulas, panašiai kaip "kaizeris" ar “caras". 

1,15 “...hebrajų": ankstyvesnis ir platesnės prasmės žodis negu izraeliečiai". Jį 
vartojo svetimieji, kalbėdami apie Abraomo giminę (žr. Pr 39,14.17; 
40,15). 

1,16 “...gimdymo krėslas": krėslas, ant kurio buvo sodinama gimdanti moteris. 
Septuaginta verčia laisvai: "kai jos gimdo“, o šiuolaikiniai vertimai: “kai ma- 
tote jas gimdant"“ ar panašiai. 

berniukus gyvus?" 19 Pribuvėjos faraonui atsakė: “Dėl to, kad he- 
brajų moterys nėra kaip egiptietės: jos yra tvirtos. Jos pagimdo 
pribuvėjai nespėjus ateiti!" 20 Už tai Dievas buvo geras pribuvėjoms. 
O tauta augo ir tapo labai stipri. 2! Kadangi pribuvėjos bijojo Die- 
vo, jis davė ir joms gausias šeimas. 

22 Tada faraonas įsakė visiems savo žmonėms: “Meskite į Nilą* 
visus hebrajams gimusius berniukus, o mergaites gyvas palikite“. 


Ž 
Mozės gimimas 


1 Vienas vyras iš Levio giminės nuėjo paimti sau žmona vieną 
iš Levio giminės moterų. 2 Moteris tapo nėščia ir pagimdė sūnų. 
Matydama, kad jis buvo gražus kūdikis, tris mėnesius jį slėpė. 3 Ne- 
begalėdama slėpti jo ilgiau, paėmė papiruso pintinę* ir ištinkavo ją 
bitumu bei derva. Paguldžiusi į ją kūdikį, padėjo tarp nendrių Ni- 
lo pakrantėje. * Jo sesuo atsistojo atokiau pažiūrėti, kas atsitiks. 

5 Faraono duktė nusileido prie Nilo maudytis. Tuo tarpu jos 
palydovės vaikštinėjo Nilo pakrante. Pastebėjusi tarp nendrių pin- 
tinę, ji pasiuntė savo palydovę ją atnešti. 6 Kai pintinę atidarė, pa- 
matė kūdikį. Žiūri, berniukas verkia! Jai pagailo jo. “Tai turi būti 
vienas iš hebrajų vaikų; — ji tarė. 7 Tada kūdikio sesuo kreipėsi į 
faraono dukterį: “Gal man nueiti ir parūpinti žindyvę iš hebrajų 
moterų pažindyti vaiką?" š “Puiku, nueik!" — atsakė faraono duk- 
tė. Mergaitė nuėjo ir pašaukė paties kūdikio motiną. ? Faraono 
duktė jai tarė: “Imk šį kūdikį ir žindyk jį man. Aš tau atsilygin- 
siu", Moteris kūdikį paėmė ir jį žindė. 10 Kai kūdikis paaugo,* ji 
atnešė jį faraono dukteriai, o ji priėmė jį kaip savo sūnų. Ji pavadi- 
no jį Moze,* paaiškindama: "Aš ištraukiau jį iš vandens“. 


1,22 “Nilas": egiptiečiai Nilą vadino “ Upe". 

2,3 “...papiruso pintinę“: tuo pačiu hebraišku žodžiu — “tebah" vadinama ir 
Nojaus arka Pr 6,14 tekste. Mozės "arka" buvo iš papiruso nendrių stiebų. 

2,10 “Kai kūdikis paaugo": turbūt kai jis buvo nujunktas. "Mozė": hebraiškai 
“Moše", t.y. “ištrauktas iš (vandens)“. Vardo paaiškinimas nesiremia moks- 
liška etimologija, bet žodžių skambesiu: vardas Mošė siejamas su veiks- 
mažodžių “mašah" — "ištraukti". Etimologiškai vardas sietinas su egiptiečių 
žodžiu “vaikas (to)...", arba “gimęs [tam)..." Pavyzdžiui, faraonų vardai 
Ahmosis, Tutmosis... — “( Dievo) Tut vaikas", “[Dievo] Ah vaikas“... 


126 Iš 2,11-22 
Mozė pabėga į Midjaną 


1! Vieną kartą, kai Mozė jau buvo užaugęs,* jis nuėjo pas sa- 
vo gimines. Stebėdamas jų lažo darbus, jis pamatė vieną egiptietį, 
mušantį hebrajų — vieną iš jo giminių. 12 Apsidairęs aplinkui ir 
nieko arti nematydamas, jis egiptietį užmušė ir paslėpė smėlyje. 
13 Kai jis vėl nuėjo kitą dieną, žiūri, mušasi du hebrajai! “Kodėl 
muši savo bičiulį hebrajų?" — užklausė kaltąjį. 14 O jis atkirto: “Kas 
gi padarė tave mūsų didžiūnu ir teisėju? Bene nori ir mane užmušti, 
kaip kad užmušei egiptietį?" Mozė nusigando ir galvojo: “Aišku, tas 
dalykas jau žinomas!“ 15 Kai faraonas apie tai išgirdo, jis stengėsi 
Mozę nužudyti. 

Mozė nuo faraono pabėgo. Atkeliavo į Midjano kraštą ir atsi- 
sėdo prie vieno šaltinio. 16 Midjano kunigas turėjo septynias duk- 
teris. Jos atėjo vandens pasisemti ir pripildyti lovius tėvo kaimenei 
pagirdyti. 17 Tuo tarpu atėjo keletas piemenų ir nuvarė jas į šalį. 
Mozė pakilo, jas apgynė ir pagirdė jų kaimenę. 1š Kai jos sugrįžo 
pas savo tėvą Reuelį,* tėvas klausė: “Kodėl šiandien taip anksti 
parskubėjote?“ 19 Jos atsakė: “Vienas egiptietis* išgelbėjo mus nuo 
piemenų rankų. Jis net vandens mums pasėmė ir pagirdė kaimenę!" 
20 “Kur jis yra? Kodėl jūs palikote tą vyrą? Pakvieskite jį duonos 
laužyti". 21 Mozė sutiko gyventi su tuo žmogumi, o jis davė Mozei 
žmona Savo dukterį Ziporą. 22 Ji pagimdė jam sūnų, kurį jis pa- 
vadino Geršomu,* nes galvojo: “Aš buvau ateivis, gyvenantis sve- 
timame krašte“, 


2,11 “...kai Mozė jau buvo užaugęs": Apd 7,23 mini keturiasdešimties metų laiko 
tarpą. Žr. Iš 7,7. “...mušantį": turbūt plakant, arba žudant. 

2,18 “Reuel(is]": jis vadinamas ir Jetro — Jetru. Žr. Iš 3,1; 4,18; 18,1. 

2,19 “...egiptietis"": turbūt Mozė vilkėjo egiptietiškais drabužiais ir kalbėjo egip- 
tiečių kalba. 

2,22 “Geršom (as]"': hebraiškai “Ger"* — “ateivis" ir “šam" — "ten", t.y. Mozė 
sūnų pavadino “Ateivis ten" vardu. 

Degantis krūmas 


23 Po to praslinko daug laiko, mirė Egipto karalius. Izraeliečiai 
dejavo lažo slegiami ir šaukėsi pagalbos. Jų šauksmas iš vergijos 
pakilo lig Dievo. 24 Dievas, išgirdęs jų dejonę, atsiminė savo san- 
dorą, sudarytą su Abraomu, Izaoku ir Jokūbu. 25 Dievas pažvelgė į 
izraeliečius ir Dievas atkreipė į juos dėmesį. 


3 


1 Mozė ganė savo uošvio Jetro, Midjano kunigo, kaimenę. Nu- 
varęs kaimenę už dykumos, jis atėjo prie Horebo — Dievo kalno.* 
2 Viešpaties angelas* jam pasirodė degančio krūmo ugnies liepsno- 
je. Mozė žiūrėjo nustebęs, nes krūmas, nors ir skendo liepsnoje, 
bet nesudegė. 3 Mozė sau tarė: “Turiu eiti pasižiūrėti į šį nuostabų 
reginį ir pamatyti, kodėl tas krūmas nesudega“. 


Dievas pašaukia Mozę 


4 Kai VIEŠPATS pamatė, kad Mozė pasuko pasižiūrėti, Dievas 
pašaukė jį iš degančio krūmo: “Moze, Moze!* “Aš čia!, — tas at- 
siliepė. 5 Tada jis tarė: “Neik arčiau! Nusiauk sandalus, nes vieta, 
kurioje stovi, yra šventa žemė! 6 Aš esu Dievas tavo tėvo, — jis to- 
liau kalbėjo, — Dievas Abraomo, Dievas Izaoko ir Dievas Jokūbo“. 
Mozė užsidengė veidą, nes bijojo pažvelgti į Dievą.* 

70 VIEŠPATS tęsė: “Aš mačiau savo tautos kančią Egipte, 
girdėjau jų skundo šauksmus prieš savo engėjus. Iš tikrųjų aš gerai 


3,1 “Dievo kalnas“: turbūt taip vadinamas dėl čia įvykusių Dievybės apsireiš- 
kimų, kaip antai šia proga ir vėliau, izraeliečiams išėjus iš Egipto. 

3,2 “Viešpaties angelas": matomas paties Dievo apsireiškimas ir kreipimasis į 
žmones. Kitose vietose kalbama apie Dievo angelą, arba ir patį Dievą. Žr. 
Pr 16,7.13; Iš 14,19.24-25; Sk 22,22-35; Ts 6,11-18. 

3,6 Dievo pasirodymas sukeldavo mirties baimę, nes buvo tikima, kad žmogus, 
pamatęs Dievą, negali išlikti gyvas. Žr. Pr 32,30. “Dievas Abraomo, Dievas 
Izaoko ir Dievas Jokūbo“: Jėzus citavo ši tekstą prisikėlimui įrodyti, nes pro- 
tėviai jau seniai yra gyvi Dieve, kuris yra gyvųjų Dievas. Žr. Mt 22,32; Mk 
12,26; Lk 20,37. 


128 Iš 3,8-15 


žinau, ką jie kenčia, š nužengiau* išgelbėti juos iš egiptiečių rankų 
ir nuvesti iš to krašto į gerą ir erdvų kraštą, į kraštą, tekantį pienu 
ir medumi,* į šalį kanaaniečių, hetitų, amoriečių, perizitų, hivitų 
ir jebusitų. ? Taip, izraeliečių šauksmas iš tikrųjų pasiekė mane. Be 
to, aš mačiau, kaip juos egiptiečiai engia. 19 Dabar gi eikš! Aš sių- 
siu tave pas faraoną, kad išvestum mano tautą — izraeliečius iš 
Egipto“. 11 Bet Mozė atsakė Dievui: “Kas aš toks, kad galėčiau* 
eiti pas faraoną ir net išvesčiau izraeliečius iš Egipto?" 12 O jis 
tarė: “Aš būsiu su tavimi! Ir tai bus tau ženklas, kad aš tave siun- 
čiau: Kai būsi išvedęs tautą iš Egipto, jūs pagarbinsite Dievą prie 
šio kalno". 


< 


Dievas apreiškia savo Vardą 


13 “Betgi, — Mozė sakė Dievui, — kai nueisiu pas izraeliečius 
ir sakysiu jiems: Jūsų protėvių Dievas atsiuntė mane pas jus', ir jie 
manęs klaus: “Koks yra jo vardas?", ką aš jiems pasakysiu?“ 14* Die- 
vas Mozei tarė: “Aš esu, kuris esu“. Ir jis tęsė: “Tu taip kalbėsi 
izraeliečiams: 'Aš Esu atsiuntė mane pas jus“. 15 Dievas vėl kal- 
bėjo Mozei: “Taip tu kalbėsi izraeliečiams: "VIEŠPATS, jūsų pro- 
tėvių Dievas — Dievas Abraomo, Dievas Izaoko ir Dievas Jokūbo 
atsiuntė mane pas jus, 

Šis bus mano vardas per amžius, 
šiuo vardu į mane šauksis visos kartos. 


3,8 “Aš nužengiau": stilistinė priemonė nepaprastam Dievo įsijungimui į žmoni- 
jos istoriją aprašyti. Žr. Pr 11,5.7. “...kraštą, tekantį pienu ir medumi": 
žemės derlingumo aprašas, tapęs patarle, kalbant apie Palestiną. Žr. Iš 13,5; 
Sk 13,27; Joz 5,6; Jer 11,5; 32,22, Ez 20,6.15. 

3,11 “Kas aš esu, kad galėčiau...": Mozė nuvokia užduoties sunkumus. Be to, 
būdamas bėglys iš Egipto, netikėjo galėsiąs pasiekti faroną. Žr. taip pat Iš 
2,14: jo paties tautiečiai su juo nesiskaitė. 

3,14-15 “Aš esu, kuris esu": šis Dievo pareiškimas yra asmeniško Dievo vardo 
“Jahveh" ištaka. Žodis “jahveh" yra veiksmažodžio “hajah" — lietuviškai 
“būti" — tretysis vienaskaitos asmuo: “jis yra“. Taigi vardas “Jahveh" — 
“Jahvė" reiškia “Jis Yra". Kai pats Dievas apie save kalba, jis vartoja pir- 
mąjį vienaskaitos asmenį, t.y. Aš Esu. Vardas Jahvė nepabrėžia amžinosios 
Dievo būties, bet rodo į Dievo įsijungimą ir artumą istorijos įvykiuose. Tai- 
gi galėtume sakyti, kad vardas Jahvė apreiškia Dievą, kurio vardas yra: “Aš 

16 Eik ir sušauk Izraelio seniūnus,* pasakyk jiems: “VIEŠ- 
PATS, jūsų protėvių Dievas — Dievas Abraomo, Dievas Izaoko ir 
Dievas Jokūbo pasirodė man ir tarė: Aš tikrai stebėjau jus ir tai, kas 
jums daroma Egipte. !7 Aš pažadu išvesti jus iš Egipto kančios į 
kraštą kanaaniečių, hetitų, amoriečių, perizitų, hivitų ir jebusitų, į 
kraštą, tekantį pienu ir medumi". 13 Jie paklausys tavo balso. Tu ir 
Izraelio seniūnai nueisite pas faraoną ir jam pranešite: “VIEŠPATS, 
hebrajų Dievas, apsireiškė mums. Tebūna tat leista mums nueiti tri- 
jų dienų kelionę į dykumą, idant galėtume atnašauti auką VIEŠ- 
PAČIUI, mūsų Dievui. 19 Betgi aš žinau, kad Egipto karalius tol 
neleis jūsų išeiti, kol nebus galingos rankos priverstas. 20 Todėl iš- 
tiesiu ranką ir ištiksiu Egiptą visais savo nuostabiais darbais, kuriuos 
jame padarysiu. Po to jis leis jums išeiti. 2! Netgi duosiu šiai tautai 
tokią malonę egiptiečių akyse, kad jūs, išeidami, neišeisite tuščiomis 
rankomis. 22 Kiekviena moteris paprašys savo kaimynę ar bet kokią 
moterį, gyvenančią kaimynės namuose, sidabro bei aukso brangu- 
mynų* ir drabužių. Jais apvilksite savo sūnus ir dukteris, apiplėš- 
dami* Egiptą“. 


4 
Dievas padrąsina Mozę ir suteikia jam galią 


1 Mozė atsakė, tardamas: “O jeigu jie netikės manim ir mano 
balso neklausys, bet sakys: “VIEŠPATS tau nepasirodė!' * 2 VIEŠ--. 
PATS jo paklausė: “Ką laikai savo rankoje?" “Lazdą', — jis atsakė. 
3“Mesk ją žemėn, — paliepė Dievas. Jis numetė ją žemėn, ir ji 


Esu (įvykiuose dėl jūsų)“. Septuaginta jį vertė žodžiu “Kyrios", o Vulgata 
žodžiu “Dominus" — abu žodžiai reiškia “Viešpats". Dievo vardą Jahvė 
verčiame žodžiu “Viešpats" ir rašome didžiosiomis raidėmis VIEŠPATS. 
Žydai iš pagarbos šiam Dievo vardui ilgainiui jo nebetarė ir nūdien netaria, 
bet vietoje jo ir nūdien sako “Adonai", kurį versdami rašome mažosiomis 
raidėmis "Viešpats". 

3,16 “Seniūnai"': izraeliečių vadovai, paprastai vyresnio amžiaus vyrai, žmonių 
atstovai, vyresnieji. 

3,22 “...brangumynų": turbūt įvairios puošmenos. “...apiplėšdami": izraeliečiai 
atsiims atlygį už savo ilgą vergiją, o ir patys egiptiečiai juos apdovanos. Žr. 
Iš 12,33-36. 


130 Iš 4,4-17 


pavirto gyvate. Mozė nuo jos atšoko. * Tuomet VIEŠPATS tarė Mo- 
zei: “Ištiesk ranką ir nutverk ją už uodegos, — jis ištiesė ranką, 
nutvėrė ją, ir ji vėl pavirto lazda jo rankoje. 5“Taip įvyks, — (VIEŠ- 
PATS tęsė), — kad jie patikėtų, jog tau pasirodė VIEŠPATS, jų 
protėvių Dievas — Dievas Abraomo, Dievas Izaoko ir Dievas Jo- 
kūbo". 

6 VIEŠPATS vėl jam paliepė: “Įkišk ranką į savo užantį“. Jis 
įkišo ranką į užantį ir kai ją ištraukė, žiūri, jo ranka buvo raup- 
suota — balta tarsi sniegas. 7 “Įkišk dar sykį ranką į užantį — vėl 
paliepė. Jis dar sykį įkišo ranką į užantį ir kai ją ištraukė, žiūri, ji 
buvo tapusi tokia pat, kaip ir visas jo kūnas. * “Jei jie tavimi ne- 
tikės ar nepaisys pirmojo ženklo, jie patikės antruoju ženklu. ? Bet- 
gi jeigu jie nepatikėtų nei šiais dviem ženklais ir nepaklausytų ta- 
vo balso, pasemk iš Nilo vandens ir išpilk jį ant sausos Žemės. 
Vanduo, kurį pasemsi iš Nilo, ant sausos žemės pavirs krauju“. 

10 Bet Mozė VIEŠPAČIUI tarė: “Ak, mano Viešpatie, aš nie- 
kad nebuvau iškalbus, — nei praeityje, nei nuo dabar, kai tu pra- 
kalbinai savo tarną. Aš esu lėtas atidaryti burną ir mano liežuvis 
nerangus". |! Tada VIEŠPATS jį paklausė: “O kas duoda burną 
žmogui? Kas padaro jį nebyliu ar kurčiu, reginčiu ar aklu? Argi ne 
aš, VIEŠPATS? 12 O dabar eik! Aš būsiu su tavo burna ir tave 
pamokysiu, ką turi sakyti". 13 Tačiau Mozė atsakė: “Ak, mano Vieš- 
patie, prašau siųsti ką nors kitą“. 14 Tuomet VIEŠPATS supyko ant 
Mozės ir tarė: “Ar tu neturi brolio, levito Aarono? Jis, aš Žinau, 
yra iškalbus. Kaip tik dabar jis ateina tavęs pasitikti. Tave pa- 
mačius, džiaugsis jo širdis. 15 Tu kalbėsi jam ir dėsi žodžius į jo 
burną, o aš būsiu su tavo burna ir su jo burna, ir pamokysiu judu, 
ką daryti. 16 Iš tikrųjų jis Žmonėms už tave kalbės: jis bus tau kaip 
burna,* o tu būsi jam kaip Dievas. 17 Paimk į savo ranką šią 1az- 
dą,* — su ja ženklus turėsi daryti“. 


4,16 “...jis bus tau kaip burna": kalbės tavo vardu. Aaronas kalbės Mozės var- 
du lygiai kaip pranašas kalba Dievo vardu. Taigi santykis tarp Mozės ir 
Aarono yra sugretinamas su santykiu tarp Dievo ir jo pranašo. Žr. Iš 7,1. 

4,17 “...šią lazdą": turbūt ta pati lazda, apie kurią kalbama 2-5 eilutėse. Kai kurie 
aiškintojai ją laiko skirtinga lazda, kurią Dievas davė Mozei. 


Iš 4,18-26 131 
Mozė grįžta į Egiptą 


18* Mozė sugrįžo pas savo uošvį Jetrą ir jam tarė: “Prašyčiau 
leisti man grįžti pas giminę į Egiptą ir pasižiūrėti, ar jie dar tebėra 
gyvi". Jetras Mozei atsakė: “Eik ramybėje!" 19 Mozei Midjane 
VIEŠPATS tarė: “Grįžk į Egiptą, nes visi žmonės, ieškoję tavo 
gyvybės, išmirė". 20 Taigi Mozė pasiėmė savo žmoną ir sūnus, už- 
sodino juos ant asilo ir leidosi kelionėn į Egipto žemę. Dievo lazdą 
Mozė pasiėmė su savimi. 

21 0 VIEŠPATS Mozei tarė: “Kai sugrįši į Egiptą, žiūrėk, kad 
atliktumei faraono akivaizdoje visus nuostabiuosius darbus, kuriuos 
sudėjau į tavo rankas. Bet aš užkietinsiu jo širdį* ir jis neleis tau- 
tai išeiti. 22 Tuomet tu sakysi faraonui: “Taip kalbėjo VIEŠPATS: 
Izraelis yra mano pirmagimis sūnus. 23 Aš tau liepiau: leisk mano 
sūnui išeiti, kad galėtų mane pagarbinti! Betgi tu atsisakei leisti 
jam išeiti; tikėk manim, aš užmušiu tavo pirmagimį sūnų““. 

24* Atsitiko, kad kelionės metu, nakvojant vienoje užeigoje, 
VIEŠPATS pasitiko Mozę ir bandė jį užmušti. 25 Bet Zipora, paė- 
musi titnagą, nupjovė savo sūnaus apyvarpio plėvę ir palietė ja 
Mozės kojas, tardama: “Tu esi man iš tikrųjų kraujo sužadėtinis!" 
26 0 kai (Viešpats) nuo jo pasitraukė, ji pridėjo: “Kraujo sužadėti- 
nis apipjaustymu“. 


4,18 Mozė nepasako savo uošviui pagrindinės priežasties, verčiančios jį grįžti į 
Egiptą, bet ir šis antrinis motyvas buvo jam svarbus. 

4,21 “...užkietinsiu jo širdį": Dievas leido faraonui būti užsispyrusiam ir neišleisti 
izraeliečių iš Egipto. Žr. Rom 9,17-18. Dievas dalyvauja žmogaus nuo- 
sprendyje, nes be Dievo žmogus negali nieko padaryti. Žr. Iz 6,10; Mt 
13,10-15. Šv. Raštas nedaro skirtumo tarp antrinių priežasčių ir visuotinės 
Priežasties, kylančio iš gamtos ar žmogaus nuosprendžio. Be to, laisvos 
valios problema, kuri yra taip aštri pošventraštinėje teologijoje, dar nebuvo 
problema Šv. Rašte. Čia pasitenkinama teigimu, kad, pirma, Dievas yra vi- 
suotinė Priežastis ir, antra, žmogus turi laisvą valią apsispręsti. Taigi Dievas, 
būdamas visagalis, savo visuotiniu veikimu yra ir antrinių Visatos ir istori- 
jos įvykių priežasčių jėga. O žmogus Šv. Rašte laikomas atsakingas už 
nuosprendį. Dievo visagališkumas ir žmogaus galia laisvai apsispręsti yra 
ryškūs Šv. Rašte. Kaip žmogus gali laisvai apsispręsti savo santykyje su Die- 
vu, nebuvo įkvėptųjų Šv. Rašto autorių problema. Jiems buvo svarbu paro- 
dyti, kad žmogus turi jam Kūrėjo duotą galią laisvai apsispręsti, bet negali 
išvengti savo nuosprendžio padarinių. 

4,24-26 Atrodo, kad Mozė nesilaikė Dievo įsakymo, duoto Abraomui, dėl api- 
pjaustymo. Žr. Pr 17,10-14. Mozės gyvastis buvo išgelbėta, kai Zipora api- 
pjaustė jų sūnų. 


132 Iš 4,27—5,7 
Aaronas pasitinka Mozę 


27 VIEŠPATS tarė Aaronui: “Nueik į dykumą Mozės pasitikti", 
Aaronas nuėjo, pasitiko Mozę prie Dievo kalno ir pabučiavo. 
28 Mozė papasakojo Aaronui apie visa, ką VIEŠPATS jį siųsdamas 
buvo pasakęs ir apie visus jam pavestus ženklus. 29 Tada Mozė ir 
Aaronas nuėjo ir sušaukė visus izraeliečių seniūnus. 30 Aaronas pa- 
kartojo visa, ką VIEŠPATS buvo pasakęs Mozei, o Mozė padarė 
ženklus visų Žmonių akivaizdoje. 3! Žmonės įsitikino. Išgirdę, kad 
VIEŠPATS parodė rūpinimąsi izraeliečiais ir pamatė jų kančią, jie 
parpuolė kniupsčia ir pagarbino. 


5 
Faraonas užsispiria ir lieka kietaširdis 


1 Po to Mozė ir Aaronas nuėjo pas faraoną ir jam tarė: “Taip 
kalbėjo VIEŠPATS, Izraelio Dievas: “Leisk mano tautą eiti atšvęsti 
man iškilmę dykumoje'". 2 Bet faraonas atsakė: “Kas gi tas VIEŠ- 
PATS, kad aš turėčiau jam paklusti ir leisti Izraelį eiti? Nei aš tą 
VIEŠPATĮ pažįstu, nei aš leisiu Izraeliui eiti!" 3 Tuomet jie tarė: 
“Mums apsireiškė hebrajų Dievas. Prašom leisti mums nueiti į dy- 
kumą trijų dienų kelionę ir ten atnašauti auką VIEŠPAČIUI, mūsų 
Dievui, kad kartais jis neištiktų mus maru ar kalaviju“. * Bet Egip- 
to karalius atsakė: “Moze ir Aaronai, kam gi judu atitraukiate 
žmones nuo darbų? Nešdinkitės prie savo lažo!“ 5 Faraonas tęsė: 
“Žiūrėkite, jie yra gausesni už krašto gyventojus, o judu norite 
juos atleisti nuo lažo!" * Tą pačią dieną faraonas įsakė žmonių 
prievaizdams ir jų prižiūrėtojams:* 7 “Nebeduokite daugiau 
žmonėms plytoms dirbti šiaudų*, kaip iki šiol darėte. Teeina ir 


4 


m 


5,7 Kapoti šiaudai buvo maišomi su moliu, kad saulėje džiovintos plytos būtų 
tvirtesnės. 

tepasirenka šiaudų jie patys! 3 Bet reikalausite iš jų to paties skai- 
čiaus plytų, kaip jie anksčiau kad padirbdavo. Skaičiaus nesu- 
mažinkite, nes jie yra tinginiai ir todėl rėkauja: Leisk mums eiti ir 
atnašauti auką mūsų Dievui! ? Duokite vyrams daugiau darbo, te- 
dirba ir tenepaiso melagingų pažadų“. 

pasakė: “Taip kalbėjo faraonas: 'Nebeduosiu jums jokių šiaudų. 
1! Jūs patys eikite ir pasirūpinkite šiaudų, kur tik galite jų rasti. Ta- 
čiau darbas jums nė kiek nebus sumažintas". 12 Tada žmonės pa- 
sklido po visą Egipto žemę rinkti šiaudų ražienose. 13 O prievaizdai 
spaudė, sakydami: “Atlikite savo darbą! Kasdieną turite padaryti tiek 
pat, kiek padarydavote gaudami šiaudus“. 14 Izraeliečių prižiūrė- 
tojai, faraono prievaizdų paskirti juos prižiūrėti, buvo nuplakti. “Ko- 
dėl, — klausė jų, — nepadarėte nei vakar, nei šiandien nustatyto 
skaičiaus plytų, kaip pirma kad padarydavote? 

15 Tada izraeliečių prižiūrėtojai nuėjo pas faraoną ir skundėsi, 
sakydami: “Kodėl taip elgiesi su savo tarnais? 16 Šiaudų tavo tarnams 
nebeduodama, tačiau įsakoma: “Dirbkite plytas! Žiūrėk, kaip yra 
tavo tarnai plakami! Tuo tarpu kalti yra tavo paties žmonės". !7 Jis 
atsakė: “Jūs slunkiai, jūs tinginiai! Todėl ir sakote: "Leisk mums 
eiti atnašauti auką tam VIEŠPAČIUT. 13 O dabar nešdinkitės prie 
darbo! Šiaudų jums nebus duodama, bet jūs vis vien turite padirbti 
tiek pat plytų". 1? Izraeliečių prižiūrėtojai pasijuto esą bėdoje, kai 
jiems buvo pasakyta: “Kasdienio plytų skaičiaus nemažinkite!" 
2 Išeidami iš faraono, jie susidūrė su Moze ir Aaronu, kurie stovėjo 
jų laukdami. 2! “VIEŠPATS tepasižiūri į jus ir teteisia! Užtraukėte 
mums nemalonę faraono ir jo pareigūnų akyse, įdėjote jiems į ran- 
ką kalaviją mums nužudyti". 


Dievas pakartoja savo pažadą 


22 Mozė vėl kreipėsi į VIEŠPATĮ, sakydamas: “O Viešpatie, 
kodėl taip blogai elgiesi su šia tauta? Kam gi mane iš viso siuntei? 
23 Nuo to laiko, kai nuėjau pas faraoną kalbėti tavo vardu, jis engia 
šią tautą, o tu nedarai nieko savo tautai išgelbėti". 


134 Iš 6,1-16 


1 Tuomet VIEŠPATS atsakė Mozei: “Nūnai pamatysi, ką aš 
darysiu faraonui: iš tikrųjų galingos rankos priverstas jis leis jiems 
išeiti, galingos rankos priverstas jis išvarys juos iš savo krašto“. 

2 Dievas kalbėjo Mozei ir sakė jam: “Aš esu VIEŠPATS! 3 Aš 
pasirodžiau Abraomui, Izaokui ir Jokūbui kaip Dievas Visagalis, bet 
vardų “VIEŠPATS aš jiems nedaviau savęs pažinti. * Aš sudariau ir 
savo sandorą sų jais duoti jiems Kanaano kraštą — kraštą, kuriame 
jie gyveno kaip ateiviai. 5 Aš išgirdau dejavimą izraeliečių, kuriuos 
egiptiečiai laiko vergijoje, ir atsiminiau savo sandorą. 6 Todėl sakyk 
izraeliečiams: Aš esu VIEŠPATS! Išlaisvinsiu jus iš egiptiečių lažo 
ir išgelbėsiu jus iš jų vergijos. Atpirksiu jus pakelta ranka ir teis- 
mo rykštėmis. 7 Paimsiu jus sau kaip tautą ir būsiu jūsų Dievas. Jūs 
žinosite, kad aš VIEŠPATS, jūsų Dievas, kuris išlaisvino iš egiptie- 
čių vergijos. š Nuvesiu jus į kraštą, kurį prisiekiau duoti Abraomui, 
Izaokui ir Jokūbui. Jį duosiu jums kaip paveldą. Aš esu VIEŠ- 
PATS!'* 9 Taip Mozė kalbėjo izraeliečiams, bet jie Mozės nenorėjo 
klausyti, nes jų dvasia buvo žiaurios vergijos palaužta. 

10 Tada VIEŠPATS tarė Mozei: !! “Nueik ir sakyk Egipto ka- 
raliui faraonui, kad leistų izraeliečius išeiti iš jo krašto". 12 Bet Mozė 
sakė VIEŠPAČIUI: “Žiūrėk, izraeliečiai manęs neklauso, negi farao- 
nas manęs paklausys? Aš gi nesu iškalbus!" 15 Betgi VIEŠPATS 
kalbėjo Mozei ir Aaronui apie izraeliečius ir Egipto karalių faraoną, 
įsakydamas jiems išvesti izraeliečius iš Egipto krašto. 


Mozės ir Aarono kilmės įrašai 


14* Šie yra jų protėvių šeimų galvos: Reubeno, Izraelio pirma- 
gimio, sūnūs: Hanochas, Palus, Hezronas ir Karmis. Jie yra Reube- 
no šeimos. 15 Simeono sūnūs: Jemuelis, Jaminas, Ohadas, Jachinas, 
Zoharas ir kanaanietės sūnus Šaūlis. Jie yra Simeono šeimos. 16 Šie 
yra vardai Levio sūnų, pagal jų kilmės įrašus: Geršonas, Kehatas ir 


6,14-27 Šios genealogijos tikslas yra atsekti Mozės kilmę Jokūbo sūnaus Levio | 
giminės kartų sekoje. Reubenas ir Simeonas minimi dėl to, kad jie yra vyres- | 
ni Levio broliai. 

Meraris. Levis gyveno šimtą trisdešimt septynerius metus. !7 Ger- 
šono sūnūs: Libnis ir Šimejis, pagal jų šeimas. 13 Kehato sūnūs: 
Amramas, Izharas, Hebronas ir Uzielis. Kehatas gyveno šimtą tris- 
dešimt trejus metus. 19 Merario sūnūs: Mahlis ir Mušis. Tai yra 
levitų šeimos pagal jų kilmės įrašus. 2? Amramas paėmė sau žmona 
savo tėvo seserį* Jochebedą. Ji pagimdė jam Aaroną ir Mozę. Am- 
ramas gyveno šimtą septynerius metus. 2! Izharo sūnūs: Korahas, 
Nefegas ir Zichris. 22 Uzielio sūnūs: Mišaelis, Elzafanas ir Sitris. 
23 Aaronas paėmė žmona Elišebą, Aminadabo dukterį, Nahšono 
seserį; ji pagimdė jam Nadabą, Abihuą, Eleazarą ir Itamarą. 24 Ko- 
raho sūnūs: Assiras, Elkanas ir Abiasafas. Jie yra korakitų šeimos. 
25 Aarono sūnus Eleazaras paėmė žmona vieną iš Putielio dukterų, 
ir ji pagimdė jam Finehasą. Tai levitų protėvių šeimų galvos pagal 
jų šeimas. 

26 Tai yra tas pats Aaronas ir tas pats Mozė, kuriems VIEŠ- 
PATS pasakė: “Išveskite izraeliečius iš Egipto žemės gretą po gre- 
tos". 27 Tai juodu — tas pats Mozė ir tas pats Aaronas — kalbėjo 
Egipto karaliui faraonui, kad išvestų izraeliečius iš Egipto. 

28 Tą dieną, kai VIEŠPATS kalbėjo Mozei Egipto žemėje, 29 jis 
pasakė jam: “Aš esu VIEŠPATS! Pakartok Egipto karaliui faraonui 
visa, ką aš tau sakau" 30 Bet Mozė atsikalbinėjo VIEŠPATIES aki- 
vaizdoje: “Žiūrėk, aš nesu iškalbus. Negi faraonas manęs klausys?" 


7 


1 Mozei VIEŠPATS atsakė: “Žiūrėk, padariau tave tarsi Dievu 
faraonui, o tavo brolis Aaronas bus tavo pranašas.* 2 Tu pakartosi 
visa, ką aš tau įsakau, o tavo brolis Aaronas sakys faraonui leisti 
izraeliečiams išeiti iš jo krašto. 3 Betgi aš sukietinsiu faraono širdį 
ir padauginsiu savo ženklus ir nuostabius darbus Egipto žemėje. 
4 Kai faraonas tavęs neklausys, aš uždėsiu ant Egipto savo ranką ir 
teismo rykštėmis išvesiu savo tautą, izraeliečius iš Egipto žemės, 


6,20 “...savo tėvo seserį": ilgainiui tokios vedybos buvo uždraustos. Žr. Kun 
18,12. Būdinga, kad Septuaginta ir Vulgata verčia "pusseserė". 

7,1 Kaip Dievas įgalino savo pranašus kalbėti jo vardu, taip Mozė turės Aaroną 
savo “pranašu"' kalbėti faraonui. Žr. Iš 4,16. 

gretą po gretos. 5 Egiptiečiai žinos, kad aš esu VIEŠPATS, kai iš- 
tiesiu ranką prieš Egiptą ir išvesiu iš jo izraeliečius“. 6 Taip Mozė 
su Aaronu ir padarė. Jie padarė lygiai taip, kaip VIEŠPATS buvo 
jiems įsakęs. 7 Mozė buvo aštuoniasdešimties metų, o Aaronas 
aštuoniasdešimt trejų, kai juodu kalbėjo su faraonu. 


Lazda pavirsta gyvate 


8 VIEŠPATS tarė Mozei ir Aaronui: 9 “Kai faraonas, kalbė- 
damas su jumis, pareikalaus: “Padarykite stebuklą', tada sakyk Aaro- 
nui: “Imk savo lazdą ir mesk ją žemėn priešais faraoną!' Ji pavirs 
gyvate". 10 Taigi Mozė ir Aaronas nuėjo pas faraoną ir padarė, kaip 
VIEŠPATS buvo įsakęs. Aaronas numetė savo lazdą žemėn priešais 
faraoną ir jo pareigūnus, ir ji pavirto slibinu. !! Faraonas taip pat 
sušaukė išminčius bei burtininkus ir jie — Egipto kerėtojai — pa- 
darė tą patį savo kerais. 12 Kiekvienas jų metė žemėn savo lazdą, ir 
jos pavirto slibinais, bet Aarono lazda prarijo jų lazdas. 13 Betgi 
faraono širdis buvo užkietėjusi, ir jis neklausė jų, kaip buvo VIEŠ- 
PATS pasakęs. 


Pirmoji Egipto rykštė: vanduo pavirsta krauju 


14* Tada VIEŠPATS tarė Mozei: “Faraono širdis yra užkietėjusi. 
Jis atsisako leisti tautai išeiti. 15 Nueik pas faraoną rytą, kai jis eis 
prie vandenų, ir, laikydamas rankoje lazdą, kuri buvo pavirtusi gy- 
vate, atsistok prie Nilo kranto jo pasitikti. 15 Sakyk jam: “VIEŠPATS, 
hebrajų Dievas, atsiuntė mane pas tave pasakyti: Leisk mano tau- 
tai eiti, kad galėtų mane pagarbinti dykumoje. Betgi tu iki šiol 
manęs nepaklausei'. !7 Taip kalba VIEŠPATS: “Iš šios (rykštės) ži- 
nosi, kad aš esu VIEŠPATS! Žiūrėk, lazda, kurią laikau rankoje, 
suduosiu į Nilo vandenį ir jis pavirs krauju. 18 Išgaiš žuvys upėje, 
ims dvokti pati upė, nebegalės egiptiečiai gerti vandens iš Nilo“. 

19 Mozei VIEŠPATS tarė: “Sakyk Aaronui: “Paimk savo lazdą 
ir ištiesk ranką viršum Egipto vandenų, — viršum jo upių, kanalų, 


7,14 Dauguma Egipto rykščių, atrodo, buvo to krašto gamtos reiškiniai. Du 
bruožai rodo Apvaizdos ranką gamtos reiškiniuose: jų neįprasta apimtis ir 
pavaldumas Mozei. 

kūdrų ir visų jo vandens tvenkinių, — kad jie pavirstų krauju. 
Visame Egipte bus kraujo net mediniuose ir akmeniniuose induo- 
sę'". 20 Mozė ir Aaronas darė, kaip VIEŠPATS buvo įsakęs. Jis pa- 
kėlė lazdą ir, faraono bei jo pareigūnų akivaizdoje, sudavė į Nilo 
vandenį, ir visas vanduo upėje pavirto krauju. 2! Išgaišo upėje Žu- 
vys. Nilas taip dvokė, kad egiptiečiai nebegalėjo jo vandens gerti, 
— kraujas buvo visur Egipte. 22 Betgi kai Egipto kerėtojai padarė 
tą patį savo kerais, faraono širdis liko kieta, ir jis jų nepaklausė, 
kaip VIEŠPATS ir buvo pasakęs. 23 Faraonas apsisuko ir nuėjo į sa- 
vo rūmus, — net to jis nepaėmė į širdį. 24 O visi egiptiečiai turėjo 
kasti visur prie Nilo, ieškodami vandens gerti, nes Nilo vandens jie 
nebegalėjo gerti. 


Antroji Egipto rykštė: varlės 


25 Praėjo septynios dienos po to, kai VIEŠPATS ištiko Nilą. 
26* VIEŠPATS tarė Mozei: “Nueik pas faraoną ir sakyk jam: “Taip 
kalbėjo VIEŠPATS: Leisk mano tautai eiti manęs pagarbint. 27 Jei 
atsisakai juos išleisti, žiūrėk, aš plaksiu visą tavo šalį varlėmis. 2š Ni- 
las knibždės varlių, jos atšokuos į tavo rūmus, į tavo miegamąjį ir 
į tavo lovą, į tavo pareigūnų ir tavo pavaldinių namus, į jų krosnis 
ir į jų duonai minkyti dubenius. 29 Varlės šokinės ant tavęs, ant ta- 
vo pavaldinių ir ant tavo pareigūnų ". 


8 


1 VIEŠPATS tarė Mozei: “Sakyk Aaronui: 'Ištiesk ranką su 
lazda viršum upių, kanalų ir kūdrų, užleisk varlėmis Egipto kraš- 
tą!" 2 Aaronas ištiesė ranką viršum Egipto vandenų, varlės iššoko 
ir užplūdo visą Egipto kraštą. 3 Betgi kerėtojai savo kerais padarė 
tą patį, — užleido varlėmis Egipto kraštą. 

4 Tada faraonas, pasišaukęs Mozę ir Aaroną, tarė: “Prašykite 
VIEŠPATĮ, kad atitolintų varles nuo manęs ir mano pavaldinių, o 
aš leisiu tautą eiti atnašauti auką VIEŠPAČIUT". 5 Mozė faraono pa- 


7,26-8,28 Šis tekstas Vulgatos vertime yra Iš 8-asis skyrius. Žr. Arkivysk. J. 
Skvirecko vertimą iš Vulgatos. 

prašė: “Malonėk man paskirti laiką, kada aš turiu už tave, tavo 
pareigūnus ir pavaldinius prašyti, kad varlės būtų atitolintos nuo 
tavęs bei tavo rūmų ir liktųsi tiktai Nilo upėje?" 6 Jis atsakė: “Ry- 
toj!'* Mozė tarė: “Tebūna kaip sakai! Kad žinotumei, jog nėra kito 
kaip VIEŠPATS, mūsų Dievas, 7 varlės atsitrauks nuo tavęs ir tavo 
rūmų, tavo pareigūnų ir pavaldinių. Jos pasiliks tiktai Nilo upėje“. 
š Tada Mozė ir Aaronas pasitraukė nuo faraono. Mozė šaukėsi į 
VIEŠPATĮ dėl varlių, kuriomis jis buvo užleidęs faraoną. ? O 
VIEŠPATS padarė taip, kaip Mozė prašė. Varlės išdvėsė namuose, 
kiemuose* ir laukuose. 10 Jos buvo metamos į krūvų krūvas, visas 
kraštas dvokė. !! Bet kai faraonas pamatė, kad jau galima atsikvėp- 
ti, jis sukietino savo širdį ir jų neklausė, kaip VIEŠPATS kad buvo 
pasakęs. 


Trečioji Egipto rykštė: uodai 


12 Tada VIEŠPATS tarė Mozei: “Sakyk Aaronui: “Ištiesk savo 
lazdą ir suduok į žemės dulkes, kad jos pavirstų uodais* visame 
Egipto krašte!'" 15 Jie taip ir padarė. Aaronas ištiesė savo ranką su 
lazda ir sudavė į žemės dulkes. Uodai apniko žmones ir gyvulius. 
Žemės dulkės visame Egipto krašte pavirto uodais. 14 Kerėtojai pa- 
našiai bandė savo kerais padaryti uodų, bet neįstengė. O uodai 
knibždėjo ant Žmonių ir gyvulių. 15 Kerėtojai sakė faraonui: “Tai 
Dievo pirštas!"* Bet faraono širdis buvo sukietėjusi, jis nenorėjo jų 
klausyti, kaip VIEŠPATS kad buvo pasakęs. 


Ketvirtoji Egipto rykštė: musės 


16 Tada VIEŠPATS tarė Mozei: “Atsikelk anksti rytą ir p2- 
sirodyk faraonui, kai jis eina prie vandens, ir sakyk jam: “Taip 
kalbėjo VIEŠPATS: "Leisk mano tautai eiti manęs pagarbinti. 17 Nes, 


- 


8,9 “...kiemuose"': arba sodybose. 

8,12.17 “...uodai": hebraiškas žodis “chinnim" yra įvairiai verčiamas, pvz., 
mašalai, varmai, utėlės... 

8,15 “Tai Dievo pirštas!" — šis pareiškimas yra randamas egiptiečių religinės 
magijos raštijoje. Žr. Lk 11,20. 

jei neleisi mano tautai eiti, tikėk manim, užleisiu musių spiečiais 
tave, tavo pareigūnus bei pavaldinius ir tavo rūmus. Egiptiečių na- 
mai, netgi ir pati žemė, kurioje jie gyvena, knibždės musių spie- 
čiais. 1š Bet tą dieną atskirsiu Gošeno šalį, kur gyvena mano tauta. 
Ten musių spiečių nebus, kad tu žinotumei, jog aš esu VIEŠPATS 
šiame krašte. 1? Aš padarysiu šį skirtumą tarp savo tautos ir tavo 
tautos. Rytoj pasirodys šis ženklas". 20 VIEŠPATS taip ir padarė. 
Musių spiečių spiečiai apniko faraono rūmus ir jo pareigūnų namus. 
Žemė visame Egipto krašte buvo nuniokota musių. 

21 Tada faraonas, pasišaukęs Mozę ir Aaroną, tarė: “Eikite, at- 
našaukite savo Dievui auką šiame krašte“. 22* Bet Mozė atsakė: 
“Tai daryti nedera, nes, ką mes aukojame VIEŠPAČIUI, mūsų Die- 
vui, yra pasibjaurėtina egiptiečiams. Jeigu mes aukosime, kas yra pa- 
sibjaurėtina egiptiečių akyse, argi jie neužmuš mūsų akmenimis? 
23 Todėl mes turime nueiti trijų dienų kelią į dykumą ir atnašauti 
auką VIEŠPAČIUI, mūsų Dievui, kaip jis mums įsako“. 24 O farao- 
nas tarė: “Aš leisiu jus eiti atnašauti auką VIEŠPAČIUI, jūsų Die- 
vui, dykumoje su sąlyga, kad jūs neisite per toli. Maldaukite ir už 
mane“, 25 Mozė atsakė: “Žiūrėk, kai tik nuo tavęs išeisiu, tuojau pat 
maldausiu VIEŠPATĮ, kad musių spiečiai rytoj pasitrauktų nuo 
faraono, jo pareigūnų ir pavaldinių. Tačiau tenesielgia faraonas vėl 
apgaulingai, neleisdamas tautai eiti atnašauti aukos savo VIEŠ- 
PAČIUI!" 

26 Mozė, išėjęs nuo faraono, meldėsi į VIEŠPATĮ. 27 Ir VIEŠ- 
PATS padarė, kaip Mozė prašė. 27 Jis pašalino musių spiečius nuo 
faraono, nuo jo pareigūnų ir pavaldinių. Nė vienos neliko. 28 Betgi 
ir šį kartą faraonas sukietino savo širdį: tautai eiti neleido. 


8,22 Egiptiečiai būtų piktai reagavę į bet kokio šventu laikomo gyvulio kruviną 
auką. Egipte kai kurie gyvuliai buvo garbinami kaip įvairių dievų sim- 
boliai. 

9 
Penktoji Egipto rykštė: galvijų maras 


1 Tada VIEŠPATS Mozei tarė: “Eik pas faraoną ir sakyk jam: 
“Taip kalbėjo VIEŠPATS, hebrajų Dievas: Leisk mano tautą eiti 
mane pagarbinti! 2 Nes jeigu neleisi jiems išeiti ir toliau juos stab- 
dysi, 3 tikėk manim, VIEŠPATIES ranka ištiks baisiu maru tavo 
galvijus laukuose — arklius, asilus, kupranugarius, galvijų bandas 
ir avių kaimenes. * Betgi VIEŠPATS padarys skirtumą tarp izrae- 
liečių ir egiptiečių galvijų, idant nenugaištų nė vienas iš tų, kurie 
priklauso izraeliečiams'“, 5 VIEŠPATS nustatė ir laiką, tardamas: 
“Rytoj VIEŠPATS tai įvykdys šiame krašte!“ 6 Kitą dieną VIEŠ- 
PATS tai ir padarė. Visi egiptiečių galvijai išdvėsė, bet izraeliečių 
galvijų nė vienas nenugaišo. 7 Faraonas pasiuntė pažiūrėti ir suži- 
nojo, kad nė vienas izraeliečių galvijų nebuvo nugaišęs. Vis tiek 
faraono širdis liko kieta: tautai eiti neleido. 


Šeštoji Egipto rykštė: votys 


8 Tada VIEŠPATS tarė Mozei ir Aaronui: “Pasisemkite kiek- 
vienas po rieškučias suodžių iš krosnies. Mozė teberia jas į orą 
faraono akivaizdoje. ? Jos pavirs dulkelėmis virš Egipto žemės ir 
sukels pūliuojančias votis žmonėms ir gyvuliams visoje Egipto 
žemėje“. 10 Taigi jie paėmė suodžių iš krosnies ir nuėjo pas 
faraoną. Mozė išbėrė jas į orą ir jos sukėlė pūliuojančias votis 
žmonėms bei gyvuliams. !! Kerėtojai su Moze varžytis neįstengė, 
nes votys kamavo kerėtojus lygiai taip, kaip ir visus egiptiečius. 
12 Bet VIEŠPATS sukietino faraono širdį, jis neklausė jų, kaip 
VIEŠPATS buvo Mozei pasakęs. 


Septintoji Egipto rykštė: kruša 


13 Tada VIEŠPATS tarė Mozei: “Atsikelk anksti rytą ir pasiro- 
dyk faraonui. Jam pasakyk: “Taip kalbėjo VIEŠPATS, hebrajų Die- 
vas: leisk mano tautai eiti manęs pagarbinti! 14 Kitaip šį kartą sių- 
siu visas savo rykštes prieš tave patį, prieš tavo pareigūnus ir 
pavaldinius, idant žinotumei, kad nėra kito kaip aš visoje žemėje. 
15 Juk aš būčiau galėjęs ištiesti ranką ir ištikęs tave bei tavo tautą 

maru, ir tų būtum buvęs nušluotas nuo žemės. 16 Vis dėlto aš lei- 
dau tau gyventi, kad parodyčiau tau* savo galybę, kad mano vardas 
nuskambėtų per visą žemę. !7 Nejau tu vis dar užkirsi kelią mano 
tautai ir neleisi jiems išeiti! 1š Tikėk manim, rytoj šiuo laiku padary- 
siu, kad lytų tokia ledų kruša, kokios nėra buvę Egipte nuo jo įkū- 
rimo iki šios dienos. 19 Todėl paliepk, kad visi tavo galvijai ir visa, 
ką turi laukuose, būtų suvaryta po saugia pastoge. Žmonės ir gyvu- 
liai, esantys atvirame lauke be pastogės, žus, kai ant jų ims kristi 
ledų kruša ". 20 Kai kurie faraono pareigūnai, bijodami VIEŠPATIES 
žodžio, skubiai suvarė savo vergus ir galvijus į saugias pastoges. 
210 kiti, nepaisydami VIEŠPATIES žodžio, paliko savo vergus ir 
galvijus atvirame lauke. 

22 Tada VIEŠPATS tarė Mozei: “Ištiesk ranką dangaus link, 
tekrinta ledų kruša ant visos Egipto šalies — ant žmonių, ant gy- 
vulių, ir ant visos laukų augmenijos Egipto žemėje“. 2 Mozė pa- 
kėlė savo lazdą dangaus link, ir VIEŠPATS pasiuntė perkūniją ir 
krušą, žemėn liejosi ugnis. VIEŠPATS lijo ledų kruša ant Egipto 
žemės. 24 Kruša, su nesiliaujama žaibų ugnimi, buvo tokia nuožmi, 
kokios dar niekad nebuvo buvę visame Egipte krašte nuo jo tapi- 
mo tauta! 25 Kruša išmušė visa, kas buvo atvirame lauke per visą 
Egipto kraštą — ir žmones, ir gyvulius. Kruša sunaikino ir visą lau- 
kų augmeniją bei sutriuškino laukuose visus medžius. 26 Tik Gošeno 
srityje, kur gyveno izraeliečiai, ledų krušos nebuvo. 

27 Po to faraonas pasišaukė Mozę su Aaronu ir jiems tarė: “Šį 
kartą aš kaltas. VIEŠPATS yra teisus, aš ir mano tauta esame ne- 
dori. 28 Maldaukite VIEŠPATĮ! Gana jau Dievo griausmų ir krušos! 
Aš leisiu jums eiti. Nėra reikalo jums ilgiau pasilikti. 2 Mozė jam 
atsakė: “Kai tik išeisiu už miesto, aš pakelsiu rankas į VIEŠPATĮ. 
Perkūnija liausis ir ledų kruša nebekris žemėn, kad žinotumei, jog 
žemė priklauso VIEŠPAČIUI. 30 Betgi aš žinau, kad tu ir tavo pa- 
reigūnai VIEŠPATIES Dievo dar nebijote". 

31* (Linai ir miežiai buvo nuniokoti, nes miežiai jau buvo 
išplaukėję, o linai jau žydėjo. 32 Bet kviečiai ir speltai* nebuvo nu- 
niokoti, nes jie vėliau plaukėja.) 


9,16 “...kad parodyčiau tau": kai kurie senieji vertimai verčia, “kad per tave 
parodyčiau". Žr. Rom 9,17. 

9,31-32 Ši pastaba skliausteliuose paaiškina faktą, kad dar buvo likę augmenijos 
aštuntosios rykštės skėriams. “Speltai": ypatinga kviečių rūšis. 


142 Iš 9,33—10,10 


33 Mozė, palikęs faraoną ir išėjęs iš miesto, pakėlė rankas į 
VIEŠPATĮ. Perkūnija ir ledų kruša liovėsi, nei lietus žemėn nebe- 
pylė. 34 Tačiau kai faraonas pamatė, kad lietus, kruša ir perkūnija 
liovėsi, jis vėl nusidėjo ir sukietino savo širdį — jis ir jo pareigu- 
nai. 35 Taigi faraono širdis sukietėjo, — izraeliečių išeiti jis neleido, 
kaip VIEŠPATS buvo pasakęs per Mozę. 


10 
Aštuntoji Egipto rykštė: skėriai “ 


1 Tada VIEŠPATS tarė Mozei: “Eik pas faraoną. Juk aš sukie- 
tinau jo širdį ir širdis jo pareigūnų, idant parodyčiau per juos šiuos 
savo ženklus Žir, kad tu galėtumei papasakoti savo vaikams ir vai- 
kaičiams, kaip aš išjuokiau egiptiečius ir kokius ženklus jiems 
padariau, — idant ir jūs žinotumėte, kad aš esu VIEŠPATS". 

3 Taigi Mozė ir Aaronas nuėjo pas faraoną ir tarė jam: “Taip 
kalbėjo VIEŠPATS, hebrajų Dievas: “Kaip ilgai atsisakysi nusižemin- 
ti prieš mane? Leisk mano tautai eiti manęs pagarbinti! * Nes rytoj 
aš atvesiu skėrius į tavo kraštą, jeigu atsisakai leisti mano tautai iš- 
eiti. 5 Jie taip apguls žemės paviršių, kad niekas nebegalės net že- 
mės matyti. Jie surys visa, kas jums išliko nuo ledų krušos, surys 
visus jūsų medžius, vėl dygstančius laukuose. 6 Be to, jie užplūs ta- 
vo rūmus ir namus visų tavo pareigūnų bei visų egiptiečių, ko nei 
tavo tėvai, nei tavo tėvų tėvai nematė nuo tos dienos, kai jie pasi- 
rodė žemėje, iki šiai dienai'". Tai pasakęs, jis apsisuko ir paliko fa- 
raoną. 

7 Faraono pareigūnai jam sakė: “Kaip ilgai jis regs mums pin- 
kles? Leisk tiems Žmonėms eiti pagarbinti VIEŠPATĮ, jų Dievą! Ne- 
jau dar nematai, kad Egiptas žūsta?“ š Mozė ir Aaronas buvo vėl 
pašaukti pas faraoną. Jis jiems tarė: “Eikite, garbinkite VIEŠPATĮ, 
savo Dievą! Bet kas gi iš jūsų turi eiti?" > Mozė atsakė: “Mes eisime 
su savo jaunuoliais ir seneliais, su savo sūnumis ir dukterimis, su sa- 
vo kaimenėmis ir bandomis, nes mes turime švęsti iškilmę VIEŠ- 
PATIES garbei". 10* Betgi faraonas jiems tarė: “VIEŠPATS iš tikrųjų 


10,10 Pažodžiui “Tebūna VIEŠPATS su jumis tokiu pat būdu, kaip aš leidžiu 
jums...“, t.y. įgeliamai pajuokiantis palaiminimas — sarkazmas, kuriuo pras- 
mė yra prakeiksmas. 

bus su jumis, jei aš kada nors leisiu jūsų vaikams eiti su jumis! Aiš- 
ku, jūs ką nors pikta galvoje turite! !!* Ne, niekad! Teeina vien 
jūsų vyrai ir tegarbina VIEŠPATĮ, nes to juk jūs ir prašote". Ir jie 
buvo išvyti iš faraono akivaizdos. 

12 Tada VIEŠPATS tarė Mozei: “Ištiesk ranką viršum Egipto 
žemės, kad ją užpultų skėriai ir surytų visą augmeniją krašte — 
visa, kas yra likę nuo ledų krušos“. 13 Mozė pakėlė savo lazdą vir- 
šum Egipto žemės, ir VIEŠPATS sukėlė rytų vėją* per visą dieną 
ir visą naktį viršum krašto. Išaušus dienai, rytys jau buvo atnešęs 
skėrius. 14 Skėriai užplūdo visą Egipto kraštą ir apsėdo visą Egipto 
žemę, — skėrių spiečius buvo toks tankus, kokio nebuvo buvę nei 
anksčiau, nei iš viso kada nors vėl bus. 15 Jie taip apsėdo visą kraš- 
to paviršių, kad pajuodo žemė. Jie surijo visą laukų augmeniją kraš- 
te bei visus medžių vaisius, išlikusius nuo ledų krušos. Visame 
Egipto krašte nebeliko nieko žaliuojančio — jokių medžių, jokių 
augalų laukuose. 16 Faraonas paskubomis pašaukė Mozę su Aaronu 
ir jiems tarė: “Nusidėjau VIEŠPAČIUI, jūsų Dievui, ir jums. 17Pra- 
šau atleisti mano nuodėmę ir šį kartą! Maldauk VIEŠPATĮ, savo 
Dievą, kad bent nuo manęs atitolintų šią pragaištį". 13 Mozė išėjo iš 
faraono ir meldėsi į VIEŠPATĮ. 19 VIEŠPATS pakeitė aną vėją į 
galingą vakarį vėją, kuris pakėlė skėrius ir nupūtė juos į Nendrių 
jūrą.* 20 Nė vieno skėrio neliko visoje Egipto žemėje. Bet Dievas 
sukietino faraono širdį ir jis izraeliečiams eiti neleido. 


10,11 Faraonas nuvokia, kad vyrai, išėję vieni į dykumą, sugrįžtų pas žmonas ir 
vaikus. Jis įtaria, kad hebrajai nemano grįžti. 

10,13 “...rytų vėjas": rytys pučia per Arabijos dykumą, atnešdamas karštą 
siroką ir retkarčiais skėrius. Žr. Iš 14,21. 

10,19 “Nendrių jūra": taip jūra vadinama hebraiškame tekste. Septuaginta ją 
vadina Raudonąja jūra, o ja seka ir Vulgatos vertimas. 

Devintoji Egipto rykštė: tamsa 


21 Tada VIEŠPATS tarė Mozei: “Ištiesk ranką dangaus link, 
kad Egipto kraštą apgaubtų tamsa* — tamsa, kurią būtų galima 
pajusti". 22 Taigi Mozė ištiesė ranką dangaus link, ir visiška tamsa 
tris dienas gaubė visą Egipto kraštą. 23 Žmonės negalėjo vieni kitų 
matyti ir per tris dienas negalėjo pasijudinti iš vietos, bet ten, kur 
gyveno izraeliečiai buvo šviesu. 24 Faraonas pasišaukė Mozę ir sa- 
kė: “Eikite ir garbinkite VIEŠPATĮ. Tik jūsų kaimenės ir bandos 
turi čia pasilikti. Net jūsų vaikai gali eiti su jumis". 25 Betgi Mozė 
tarė: “Tu pats turi aprūpinti mus atnašų aukoms ir deginamosioms 
aukoms atnašauti VIEŠPAČIUI, mūsų Dievui. 26 Ir mūsų galvijai 
turi eiti su mumis. Neliks čia nė nago, nes iš jų privalome parink- 
ti, kuo pagarbinti VIEŠPATĮ, mūsų Dievą, ir mes dar nežinome, ką 
panaudoti mūsų VIEŠPAČIUI pagarbinti, kol į ten nenueisime". 
21 Tačiau VIEŠPATS sukietino faraono širdį, ir jis nenorėjo jų leisti 
išeiti. 28 Tada faraonas suriko: “Nešdinkis nuo manęs! Saugokis 
pamatyti mano veidą, nes tą dieną, kai pamatysi mano veidą, mir- 
si", 2 Mozė atsakė: “Tebūna taip, kaip sakai! Aš tavo veido niekad 
daugiau nebematysiu“. 


11 
Dešimtoji Egipto rykštė: pirmagimių mirtis 


1 VIEŠPATS tarė Mozei: “Dar vieną rykštę siųsiu faraonui ir 
Egiptui. Po to jis išleis jus iš čia, Iš tikrųjų, kai jis leis jums išeiti, 
jis varyte jus iš čia išvarys! 2 Nurodyk žmonėms, kad pasiprašytų 
kiekvienas vyras iš savo kaimyno ir kiekviena moteris iš savo kai- 
mynės sidabrinių ir auksinių daiktų“, 3 VIEŠPATS davė žmonėms 
malonę egiptiečių akyse. Be to, pats Mozė buvo įžymus vyras 
Egipto krašte, faraono pareigūnų ir žmonių akyse. 

4 Mozė tarė: “Taip kalbėjo VIEŠPATS: “Maždaug apie vidur- 
naktį aš pereisiu Egiptą. 5 Egipto krašte mirs visi pirmagimiai, nuo 
faraono, sėdinčio savo soste, pirmagimio lig vergės, esančios prie 


10,21 “Tamsa": audra iš pietų, vadinama “khamsin", kartais taip užtemdo Egip- 
to padanges smėliu iš Saharos, kad krašte viešpatauja tamsa, kurią galima 
net “pajusti" akimis bei dantimis, t.y. galima paliesti smėlį ore. 

girnų, pirmagimio ir visi galvijų pirmagimiai. 6 Tada visame Egipte 
pakils toks didelis klyksmas, kokio niekad nėra dar buvę, nei kada 
nors bus. 7 Bet izraeliečių net šuo neurzgtelės nei prieš žmogų, nei 
prieš gyvulį, kad žinotumėte, jog VIEŠPATS daro skirtumą tarp 
Egipto ir Izraelio. 3 Tada tie visi tavo pareigūnai ateis pas mane ir, 
puldami kniūpsčia prieš mane, sakys: Išeik nuo mūsų, tu ir visa 
tauta, kuri tave seka!“. Po to aš išeisiu". Ir, degdamas pykčiu, Mo- 
zė paliko faraoną. 

9 VIEŠPATS tarė Mozei: “Faraonas jūsų nepaklausys, idant ma- 
no nuostabieji darbai būtų gausūs Egipto žemėje“. 10 Mozė ir Aaro- 
nas padarė šiuos visus nuostabius darbus faraono akivaizdoje, bet 
VIEŠPATS sukietino faraono širdį, dėl to jis ir neleido Israelio tau- 
tai eiti iš jo krašto. 


12 
Perėjimo šventės įsakai 


1 VIEŠPATS tarė Mozei ir Aaronui Egipto žemėje: 2 “Šis mė- 
nuo* jums žymės mėnesių pradžią, — jis bus jums pirmasis metų 
mėnuo. 3 Sakykite visai Izraelio bendrijai, kad šio mėnesio dešimtą 
dieną kiekvienas jų teparūpina savo šeimai avinėlį — vieną avinėlį 
šeimai. * Jei šeima visam avinėliui yra per maža, tesideda ji prie 
giant į skaičių asmenų, kurie jį turės valgyti. 3 Jūsų avinėlis turi būti 
be trūkumo, vienerių metų patinėlis; galite jį paimti iš avių ar iš 
ožkų. * Laikysite jį iki šio mėnesio keturioliktos dienos, tada jis 
turi būti papjautas sambrėškio metu, dalyvaujant visai susirinkusiai 
Izraelio bendrijai. 7 Paėmę jo kraujo, jie paženklins juo abi durų 
staktas ir sąramą tų namų, kur jis bus valgomas. š Avinėlis turi būti 
valgomas tą pačią naktį; jis bus valgomas iškeptas ant ugnies su 
nerauginta duona ir karčiosiomis žolėmis. ? Nevalgysite iš jo nieko 


12,2 “...šis mėnuo": hebraiškai “Abib (as), t.y. “Prinokusių javų (mėnuo). Žr. 
Iš 13,4; 23,15; 34,18; Įst 16,1. Pagal šiuolaikinį kalendorių — kovas-balan- 
dis, t.y. arti metų laiko, kai diena yra lygi su naktimi. Ilgainiui Abibo mė- 
nuo imta vadinti Nisan(u). Žr. Neh 2,1; Est 3,7. 

12,4 “...tesidalija juo": turbūt “teprisideda" prie pirkimo kainos. Žr. Iš 12,10. Čia 
kalbama apie valgančiųjų skaičių. 

nei žalio, nei išvirto vandenyje, bet valgysite ant ugnies iškeptą — 
galvą, kojas ir vidurius. 19 Nepaliksite iš jo nieko iki ryto; jei kas 
iš jo liktų iki ryto, sudeginsite. 1! Jį taip turėsite valgyti: susijuosę 
juosmenį, su sandalais ant kojų ir lazda rankoje; valgysite jį 
paskubomis. Tai yra VIEŠPATIES Perėjimas.* 12 Juk tą pačią naktį 
aš pereisiu per Egipto žemę, užmušdamas visus Egipto krašto pir- 
magimius ne tik žmonių, bet ir gyvulių; padarysiu teismą visiems 
Egipto dievams — aš, VIEŠPATS! 15 Betgi kraujas paženklins na- 
mus, kuriuose jūs esate. Matydamas kraują, jus praeisiu ir jokia 
rykštė neištiks jūsų, kai aš niokosiu Egipto kraštą. 

14 Ši diena bus jums atminimo diena: švęsite ją kaip iškilmę 
VIEŠPAČIUI per kartų kartas, švęsite ją kaip amžiną įsaką. 15 Per 
septynias dienas valgysite neraugintą duoną; jau pirmą dieną paša- 
linsite raugą iš savo namų, nes kas valgytų raugintą duoną nuo pir- 
mosios iki septintosios dienos, bus nukirstas nuo Izraelio. 16 Pirmąją 
dieną švęsite iškilmingą sueigą ir septintąją dieną švęsite iškil- 
mingą sueigą. Tomis dienomis negalima dirbti jokio darbo, išskyrus 
paruošimą maisto, kurio kiekvienam reikia pavalgyti. 

17 Šveskite neraugintos duonos iškilmę, nes tą dieną išvedžiau 
jūsų gretas iš Egipto žemės: švęskite tą dieną per kartų kartas kaip 
amžiną įsaką. 1š Pirmą mėnesį, nuo keturioliktos dienos vakaro iki 
dvidešimt pirmos dienos vakaro, valgysite neraugintą duoną. 19 Sep- 
„tynias dienas jokio raugo neturi būti jūsų namuose, nes kas valgytų 
raugintą duoną, tas, ar jis būtų ateivis ar krašto gyventojas, bus nu- 
kirstas nuo Izraelio bendrijos. 20 Jūs nevalgysite nieko rauginto; vi- 
sose gyvenvietėse jūs valgysite tik neraugintą duoną“. 


Perėjimo šventės paskelbimas 


21 Tada Mozė sušaukė visus Izraelio seniūnus ir jiems tarė: “Ei- 
kite, parinkite savo šeimoms avinėlius ir papjaukite Perėjimo avi- 
nėlį. 2 Paėmę izopo* šakelių pluoštą ir, pamirkę dubenyje esan- 


12,11 “...VIEŠPATIES perėjimas“: hebraiškai “Pesach", aramėjiškai “Pascha". 
Tolesnėse eilutėse ryškus veiksmažodis su ta pačia žodžio šaknimi: “pereiti", 
"apeiti"... Šio žodžio ištaka gali būti ir egiptietiškas žodis “pesach", kuris 
reiškia "smūgį", ty. paskutinė Dievo rykštė, sunaikinusi egiptiečių pirma- 
gimius. 

12,22 “...izopas": augalas, kurio šakelės tarnaudavo kaip šlakstyklė. 

čiame kraujyje, apšlakstykite dubenyje esančiu krauju durų sąramą 
ir abi staktas. Nė vienas jūsų teneina pro savo namų duris iki ryto. 
23 Juk pereis VIEŠPATS, užmušdamas egiptiečius! Pamatęs ant durų 
sąramos ir staktų kraują, tas duris VIEŠPATS apeis ir neleis nai- 
kintojui įeiti į jūsų namus jus užmušti. 24 Jūs švęsite šias apeigas 
kaip amžiną įsaką jums ir jūsų vaikams. 25 Ir ateityje, atėję į kraš- 
tą, kurį VIEŠPATS duos, kaip jis yra pažadėjęs, švęsite šias apeigas. 
2 O kai jūsų vaikai jus klaus: “Ką reiškia šios apeigos?', 27 at- 
sakysite: “Tai Perėjimo auka VIEŠPAČIUI, nes jis praėjo Egipte 
izraeliečių namus, kai užmušė egiptiečius, bet apsaugojo mūsų na- 
mus'". Tada Žmonės nusilenkė ir parpuolė kniūpsčia pagarbinti. 
2Izraeliečiai išsiskirstė ir padarė lygiai taip, kaip Mozė ir Aaronas 
buvo jiems įsakę. 


Pirmagimių mirtis ir leidimas išeiti 


2 Vidurnaktį VIEŠPATS užmušė visus Egipto krašto pirma- 
gimius, — nuo savo soste sėdinčio faraono pirmagimio, ligi kalėji- 
me esančio kalinio pirmagimio, ir visus gyvulių pirmagimius, 
30 Nakties metu atsikėlė faraonas — jis, ir jo pareigūnai, ir visi egip- 
tiečiai. Egipte girdėjosi didelis klyksmas, nes nebuvo namų, ku- 
riuose nebūtų buvę numirėlio. 31 Naktį jis pasišaukė Mozę ir Aaro- 
ną ir tarė: “Tučtuojau palikite mano žmones — judu ir izraeliečiai 
su jumis! Eikite ir garbinkite VIEŠPATĮ, kaip sakėte. 32 Varykitės 
ir savo kaimenes, ir savo bandas, kaip reikalavote. Nešdinkitės! Ir 
mane palaiminkite!“ 

33 Egiptiečiai skatino žmones kuo greičiau išeiti iš krašto, sa- 
kydami: “Mes visi išmirsime!"“ 34 Taigi žmonės nešėsi ant pečių sa- 
vo dar neraugintą tešlą, savo minkymo dubenius, įvyniotus savo 
apsiaustuose. 3> Izraeliečiai buvo padarę, kaip jiems Mozė buvo lie- 
pęs, — jie buvo paprašę sau iš egiptiečių sidabrinių ir auksinių bran- 
genybių bei drabužių. 36 O VIEŠPATS buvo padaręs, kad žmonės 
rastų tiek malonės egiptiečių akyse, kad jie duotų jiems, ko tik jie 
prašė. Tokiu būdu izraeliečiai apiplėšė egiptiečius. 

B. IŠĖJIMAS IŠ EGIPTO IR KELIONĖ Į SINAJŲ 


Išėjimas iš Egipto 

37 Izraeliečiai leidosi kelionėn iš Raamseso Sukotų link, maž- 
daug šeši šimtai tūkstančių vyrų pėsčiomis, neskaitant vaikų. 38 Be 
to, kartu su jais pakilo eiti padrika minia* ir labai daug galvijų — 
kaimenių ir bandų. 39 Jie kepėsi neraugintus papločius iš tešlos, ku- 
rią buvo atsinešę iš Egipto. Ji buvo nerauginta, nes jie buvo varomi 
iš Egipto ir negalėjo delsti. Jie nebuvo apsirūpinę maistu kelionei. 

40 Izraeliečiai Egipte* buvo išbuvę keturis šimtus trisdešimt 
metų. *1 Keturi šimtai trisdešimtųjų metų gale, tą pačią dieną, vi- 
sos VIEŠPATIES gretos išėjo iš Egipto žemės. 42 Tai buvo VIEŠ- 
PATIES budėjimo naktis, kai jis išvedė juos iš Egipto žemės. Taigi 
tą pačią naktį visi izraeliečiai turi švęsti kaip budėjimą VIEŠ- 
PAČIUI per visas kartas. 

Perėjimo avinėlio apeigos 


43 VIEŠPATS tarė Mozei ir Aaronui: “Šie yra Perėjimo (avi- 
nėlio) įstatai: nė vienas svetimtautis jo nevalgys. *+ Bet kiekvienas 
už pinigus pirktas vergas gali juo dalytis po to, kai jį būsi api- 
pjaustęs. 45 Įnamys ir samdytas tarnas jo nevalgys. *6 Jis turi būti val- 
gomas viename ir tame pačiame name. Nieko iš jo mėsos neišme- 
site laukan. Nesulaužysite nė vieno jo kaulų.* 47 Visa Izraelio 
bendrija turi jį švęsti. * Jeigu pas tave gyvenantis ateivis nori 
švęsti Perėjimo (avinėlį) VIEŠPAČIUI, visi jo vyriškiai turi būti 
apipjaustyti. Tada bus jam leista jį švęsti, ir jis pats bus kaip čia- 
buvis krašte. Betgi joks neapipjaustytas asmuo jo nevalgys. *? Toks 
pat įstatymas bus čiabuviui ir ateiviui, gyvenančiam tarp jūsų. 

50 Visi izraeliečiai padarė, kaip buvo jiems paliepę Mozė ir 
Aaronas. 5! Tą pačią dieną VIEŠPATS išvedė izraeliečius iš Egipto 
žemės greta po gretos. 


12,38 “...padrika minia": mišrios šeimos — pusiau hebrajai ir pusiau egiptie- 
čiai. Žr. Sk 11,4; Kun 24,10-11. 

12,40 “...Egipte": pagal kai kuriuos senus rankraščius, “Kanaane ir Egipte“, t.y. 
skaičiuojant nuo Abraomo laikų. Žr. Gal 3,17. 

12,46 “Nesulaužysite nė vieno jo kaulų": šių žodžių pritaikymas mūsų Viešpačiui 
rodo, kad Perėjimo avinėlis buvo pranašiškas ženklas Kristaus, paaukoto 
žmonėms iš nuodėmės vergijos išlaisvinti. Žr. 1 Kor 5,7; 1 Pt 1,19. 

Pirmagimių pašventimas Viešpačiui 


1 VIEŠPATS Mozei kalbėjo: 2“Pašvęsk man visus pirmagimius! 
Kas tik tarp izraeliečių pirmasis atveria motinos gimdą, žmogaus 
ar gyvulio vaikas, tas yra mano“. 

3 Mozė tarė žmonėms: “Atsiminkite tą dieną, kurią išėjote iš 
Egipto, iš vergijos namų, nes VIEŠPATS iš ten išvedė jus savo ran- 
kos jėga. Rauginta duona nebus valgoma. * Šiandien, Abibo mė- 
nesį, jūs išeinate! 5 Kai VIEŠPATS atves tave į kanaaniečių, hetitų, 
amoriečių, hivitų ir jebusitų kraštą, kurį jis prisiekė jūsų protėviams 
jums duoti, kraštą tekantį pienu ir medumi, atliksi šį mėnesį tokias 
apeigas. 

6 Per septynias dienas valgysi neraugintą duoną. Septintą dieną 
bus iškilmė VIEŠPAČIUI. 7 Nerauginta duona bus valgoma per sep- 
tynias dienas; raugintos duonos neturi turėti ir nieko rauginto ne- 
turi būti visoje tavo žemėje. 3 Tą dieną paaiškinsi savo sūnui: “Tai 
dėl to, ką man padarė VIEŠPATS, kai aš išėjau iš Egipto. 

9 Tai tarnaus tau kaip ženklas ant rankos ir kaip priminimas ant 
kaktos, kad VIEŠPATIES mokymas būtų tavo burnoje, nes VIEŠ- 
PATS galinga ranka išvedė tave iš Egipto. !0 Atliksi šias įsakytas 
apeigas metai iš metų joms skirtu laiku. 

1! Kai VIEŠPATS įves tave į kanaaniečių kraštą, kaip jis buvo 
prisiekęs tau ir tavo protėviams, ir atiduos jį tau, 12 tu atskirsi VIEŠ- 
PAČIUI visa, kas pirmąkart atveria motinos gimdą. Visi jūsų vy- 
riškosios lyties galvijų pirmagimiai priklausys VIEŠPAČIUI. 
3 Kiekvieną pirmagimį asiliuką išpirksi avimi; 0 jeigu neišpirksi, 
turi jam nusukti sprandą. Kiekvieną vyriškį pirmagimį tarp savo 
vaikų turi išpirkti. 14 Kai ateityje tavo sūnus klaus tave: “Ką tai 
reiškia?", tu jam atsakysi: "Galinga ranka VIEŠPATS išvedė mus iš 
Egipto, iš vergijos namų. 15 Kai faraonas kietaširdiškai užsispyrė 
neleisti mums išeiti, VIEŠPATS užmušė Egipto žemėje visus pir- 
magimius, — ir žmonių pirmagimius, ir gyvulių pirmagimius. Todėl 
aš ir paaukoju VIEŠPAČIUI visa, kas yra vyriškosios lyties ir pir- 

mąkart atveria motinos gimdą, ir todėl aš išperku savo pirmagimį 
sūnų.* 16 Tai tarnaus tau kaip ženklas ant rankos ir juostelė tau ant 
kaktos, nes galinga ranka VIEŠPATS mus išvedė iš Egipto“. 


Nendrių jūros link 


17 Faraonui leidus tautai išeiti, Dievas jų nevedė filistinų kraš- 
to keliu,* nors jis ir buvo arčiau, nes Dievas mąstė: “Jei tautai rei- 
kėtų patekti į karą, ji pradės gailėtis ir sugrįš į Egiptą“. 18 Todėl 
Dievas vedė tautą aplinkiniu dykumos keliu Nendrių jūros link. 
Izraeliečiai iš Egipto leidosi kelionėn mūšio gretomis. 1? Mozė 
pasiėmė su savimi kaulus Juozapo, kuris buvo iškilmingai prisaik- 
dinęs izraeliečius, tardamas: “Dievas tikrai ateis jūsų aplankyti. Ta- 
da turite neštis su savimi iš čia mano kaulus“. 20 Iškeliavę iš Suko- 
tų, jie apsistojo Etame, arti dykumos pakraščio. 

21 Dienos metu VIEŠPATS, rodydamas kelią, ėjo pirma jų 
debesies stulpe,* o naktį ėjo ugnies stulpe,* duodamas šviesos, kad 
jie galėtų keliauti dieną ir naktį. 22 Debesies stulpas dienos metu ir 
ugnies stulpas naktį nepasitraukė iš savo vietos žmonių priekyje. 


13,15 Pirmagimių išpirkimas apreiškia izraeliečių rūpinimąsi Žmogaus gyvybe ir 
ypatingą pagarbą pirmagimiams. Jų kaimynai kanaaniečiai savo dievus 
garbino kruvina pirmagimių auka. Izraeliečiai to negalėjo pakelti (žr. Pr 
22,1-19). Pirmagimius — žmonių ir gyvulių — laikė Dievo nuosavybe, ku- 
rią žmonės turėjo išpirkti. Žr. Lk 2,23. 

13,17 “...filistinų krašto keliu": tiesiausias kelias iš Egipto į Palestiną palei 
Viduržemio jūrą. Šis kelias buvo lyg tiltas tarp Egipto ir Mesopotamijos ir 
nudien yra istorikų vadinamas Via Maris — Jūros keliu. 

13,21 “...debesies stulpe...ugnies stulpe": turbūt vienas ir tas pats antgamtinis 
reiškinys — dūmų gaubiama ugnies šerdis. Tik nakties metu buvo regima 
jo šviesi prigimtis. Žr. Iš 40,38. 

1 Tada VIEŠPATS tarė Mozei: 2* “Liepk izraeliečiams grįžti ir 
apsistoti priešais Pi-Hahirotus, tarp Migdolo ir jūros, priešais Baal- 
Zefoną, — įsirenkite stovyklą priešais jį prie jūros. 3 Faraonas 
tuomet pamanys apie izraeliečius: Jie klajoja be tikslo po kraštą. 
Dykuma juos apglušino. + Tada aš sukietinsiu faraono širdį, ir vysis 
juos, idant būčiau pašlovintas per faraoną ir visą jo kariuomenę. O 
egiptiečiai žinos, kad aš esu VIEŠPATS". Taip jie ir padarė. 

5 Kai Egipto karaliui buvo pranešta, kad tauta buvo pabėgusi, 
faraonas bei jo pareigūnai apsigalvojo ir sakė: “Ką mes padarėme, 
atleisdami Izraelį iš savo lažo!“ 6 Tada faraonas įsakė pakinkyti 
kovos vežimą ir pasiėmė su savimi kariuomenės, 7 — pasiėmė še- 
šis šimtus savo rinktinių kovos vežimų, visus Egipto kovos vežimus, 
su galiūnais kiekviename, 3 VIEŠPATS sukietino faraono, Egipto 
karaliaus, širdį, ir jis vijosi izraeliečius. Izraeliečiai drąsiai žygiavo 
tolyn, ? o egiptiečiai juos vijosi — visi faraono žirgai ir kovos veži- 
mai, jo vežimų vežėjai ir kariuomenė. Egiptiečiai užklupo izraeliečius 
apsistojusius prie jūros — prie Pi-Hahirotų, priešais Baal-Zefoną. 


Perėjimas per Jūrą 


10 Faraonas jau buvo arti, kai izraeliečiai žvalgydamiesi pamatė, 
kad egiptiečiai juos vejasi. Siaubo apimti, izraeliečiai šaukėsi VIEŠ- 
PATIES. 1! Ir Mozei jie skundėsi: “Nejau nebuvo kapams vietos 
Egipte, kad išvedei mus mirti į dykumą? Ką gi tu mums padarei, 
išvesdamas mus iš Egipto? 12 Argi ne tą patį mes sakėme tau 
Egipte: "Atstok nuo mūsų! Leisk mums tarnauti egiptiečiams?" Iš 
tikrųjų būtų buvę geriau tarnauti egiptiečiams, negu mirti dyku- 
moje“. 13 Bet Mozė žmonėms sakė: “Nebijokite! Tvirtai laikykitės 
ir pamatysite išgelbėjimą, kurį VIEŠPATS jums šiandien suteiks. 
Egiptiečių, kuriuos nūn matote, daugiau niekad nebematysite. 
4Pats VIEŠPATS kovos už jus, o jūs nutilkite", 

15 Tada VIEŠPATS tarė Mozei: “Ko tu manęs šaukies? Sakyk 
izraeliečiams, kad eitų kaip ėję! 16 Tu gi pakelk savo lazdą, ištiesk 


14,2 Nūdien žinome tik minimų vietovių vardus. Archeologai dar nėra aptikę 
nei šių vietų, nei jų griuvėsių. Spėliojama, kad Pi-Hahirotai buvo ant 
vakarinio, o Baal-Zefonas ant rytinio jūros kranto. 

ranką viršum jūros ir perskirk ją, kad izraeliečiai galėtų pereiti 
jūrą sausu dugnu. !7 Tada aš, tikėk manim, sukietinsiu egiptiečių 
širdis, kad jie eitų iš paskos. Ir aš būsiu pašlovintas per faraoną ir 
visą jo kariuomenę, per jo kovos vežimus ir jų vežėjus. 18 Egiptie- 
čiai žinos, kad aš esu VIEŠPATS, kai būsiu pašlovintas per faraoną, 
jo kovos vežimus ir jo kovos vežimų vežėjus“. 

19 Dievo angelas, ėjęs izraeliečių gretų priešakyje, dabar paki- 
lo ir nuėjo už jų; ir debesies stulpas pakilo iš jų priekio ir užsiėmė 
vietą už jų. 20 Jis atsistojo tarp egiptiečių stovyklos ir Izraelio sto- 
vyklos. Debesis tapo tamsus,* todėl naktis praėjo taip, kad vieni prie 
kitų negalėjo prisiartinti per visą naktį. 

2i Tada Mozė ištiesė ranką viršum jūros. VIEŠPATS, pučiant 
stipriam rytų vėjui per visą naktį, nuseklino jūrą, pavertė ją sausa 
žeme. Kai vandenys buvo perskirti, 22 izraeliečiai žengė į jūrą sau- 
suma, vandenims sudarant jiems mūrą iš dešinės ir iš kairės. 30 
egiptiečiai, vydamiesi, žygiavo paskui juos į jūrą visi — faraono žir- 
gai, kovos vežimai ir vežėjai. 24 Atėjus ryto sargybos metui, VIEŠ- 
PATS metė žvilgsnį į egiptiečių kariuomenę iš ugnies ir debesies 
stulpo ir sukėlė siaubą egiptiečių gretose. 25 Jis taip įklampino jų ve- 
žimų ratus, kad jie vos besisuko. Egiptiečiai tarė: “Bėkime nuo iz- 
raeliečių, nes VIEŠPATS kovoja už juos prieš Egiptą“. 

26 Tada VIEŠPATS Mozei paliepė: “Ištiesk ranką viršum jūros, 
kad vandenys sugrįžtų ant egiptiečių, jų kovos vežimų ir vežėjų!" 
27 Mozė ištiesė ranką viršum jūros. Auštant, jūra ėmė grįžti į savo 
įprastą vietą, ir egiptiečiai bėgo nuo jos. Bet VIEŠPATS nubloškė 
juos į jūrą. 2š Vandenys sugrįžo ir paskandino į jūrą kovos vežimus 
ir vežėjus — visą faraono kariuomenę, žygiavusią paskui izraelie- 
čius. Nė vienas jų neišsigelbėjo. 27 O izraeliečiai perėjo per jūrą 
sausa žeme, vandenims sudarant jiems mūrą iš dešinės ir iš kairės. 

30 Taip VIEŠPATS išgelbėjo tą dieną Izraelį nuo egiptiečių. Iz- 
raelis matė gulinčius negyvus egiptiečius ant jūros kranto. 3! Kai 
Izraelis pamatė galingą ranką, kurią VIEŠPATS pakėlė prieš Egip- 
tą, bijojo VIEŠPATIES, pasitikėjo VIEŠPAČIU ir jo tarnu Moze. | 


14,20 “Debesis tapo tamsus“: šviesa, kuri paprastai apšviesdavo naktį, dabar būtų - 
buvusi pagalba egiptiečiams. Tamsa buvo tarsi apsaugos skydas izraelie- 
čiams. Vertimas yra laisvas: debesis — Viešpaties artumas ir nakties tamsa | 
skyrė dvi priešiškas kariuomenes vieną nuo kitos. ' 

Pergalės giesmė 


1*Tada Mozė ir izraeliečiai giedojo VIEŠPAČIUI šią giesmę: 


(i 


“Aš giedosiu VIEŠPAČIUI, 

nes jis šlovingai nugalėjo — 
nugramzdino į jūrą žirgą ir vežėją. 
VIEŠPATS yra mano jėga ir giesmė — 
jis mane išgelbėjo! 

Aš jį garbinsiu — 

jis yra mano Dievas! 

Aš jį aukštinsiu — 

jis yra mano tėvo Dievas! 

VIEŠPATS yra Galiūnas, 

VIEŠPATS jo vardas! 

Faraono kovos vežimus ir kariuomenę 
nubloškė į jūrą — 

Nendrių jūroje paskandino 

jo rinktinius pareigūnus! 

Bedugnės vandenys juos užliejo, 

jie nugrimzdo į gelmes kaip akmuo. 
Tavo dešinė, VIEŠPATIE, yra nuostabi jėga — 
tavo dešinė ranka, VIEŠPATIE, 
triuškina priešus! 

Savo didybės šlove 

nugalėjai priešininkus, 

išliejai savo įniršį, 

jis surijo juos kaip ugnis suryja ražienas. 
Tavo narso alsavimu susitelkė vandenys 
ir bangos atsistojo tarsi pylimas, 
bedugnės vandenys sustingo viduryje jūros. 


15,1-21 Ši giesmė, naudojama liturgijoje, švenčia Dievo galybę — stebuklingą 
savo tautos išgelbėjimą nuo priešų ir vedimą į Pažado žemę bei jos užka- 
riavimą. 

9 Priešas sakė: “Vysiuosi ir pasivysiu, 
pasidalysiu grobį, 
pasisotinsiu. 
Išsitrauksiu kalaviją, 
mano ranka juos sunaikins. 
10 Betgi tu papūtei savo vėju, 
ir jūra juos apdengė, 
jie nugrimzdo tarsi švinas į gilų vandenį. 


11 Kas tarp dievų tau lygus, VIEŠPATIE? 
Kas, kaip tu, nuostabus šventumu? 
Baisus darbų šlove, darantis stebuklus, 

12 kai ištiesei savo dešinę, 
žemė juos prarijo. 


15 Savo ištikima meile vedei tautą, 
kurią tu išpirkai, 
savo jėga juos lydėjai 
į savo šventąją buveinę, 

14 Tą girdėdamos drebėjo tautos, 
skausmas apėmė Filistijos gyventojus. 

15 Edomo vadai tapo baimės pagauti; 
drebulys apėmė Moabo galiūnus; 
nutirpo iš baimės visi Kanaano gyventojai. 

16 Juos apėmė baimė ir klaikas; 
tavo rankos galybe jie nutilo kaip akmuo, 
kolei perėjo tavo tauta, VIEŠPATIE, 
kolei perėjo tauta, kurią išpirkai. 


17 Tu juos įvedei ir pasodinai savo paveldo kalne, 
toje vietoje, VIEŠPATIE, kurią padarei savo buveine, 
šventovėje, VIEŠPATIE, kurią pastatė tavo rankos. 

18 VIEŠPATS karaliaus per amžių amžius“. 

19 Kai faraono žirgai, jo kovos vežimai ir jų vežėjai įžygiavo į 
jūrą, VIEŠPATS grąžino ant jų jūros vandenis, bet izraeliečiai per- 
ėjo per jūros vidurį sausa žeme. 

20 Tada pranašė Mirjama, Aarono sesuo, paėmė į ranką būgnelį 
su žvangučiais. Visos moterys išėjo paskui ją, mušdamos būgnelius 
su žvangučiais rankomis ir šokdamos ratelius. 


Iš 15,21—16,3 155 


21 Mirjama joms užvedė:* 
“Giedokite VIEŠPAČIUI, 
nes jis šlovingai nugalėjo — 
nugramzdino į jūrą žirgą ir vežėją“. 


Kelionė per dykumą 


22 Tada Mozė vedė Izraelį tolyn nuo Nendrių jūros. Jie ėjo gi- 
lyn į Šuro dykumą. Tris dienas jie keliavo dykuma, nerasdami van- 
dens. 23 Atėję į Marą, Maros vandens gerti negalėjo, nes jis buvo 
kartus. Todėl ir vietovė buvo vadinama Mara.* 24 Žmonės murmėjo 
prieš Mozę, klausdami: “Ką gi mes gersime!" 25 Jis šaukėsi VIEŠ- 
PATIES. VIEŠPATS parodė jam medžio gabalą. Įmetus jį į van- 
denį, vanduo pasidarė saldus. 

Tenai VIEŠPATS juos išbandė, duodamas jiems įstatą ir nuo- 
sprendį. 26 “Jeigu iš tikrųjų jūs klausysite VIEŠPATIES, savo Dievo, 
balso, — jis tarė, — ir darysite, kas dora jo akyse, paisydami jo 
įsakymų ir laikydamies visų jo įstatų, nevarginsiu jūsų jokia liga, 
kuriomis varginau egiptiečius, nes esu jus gydantis VIEŠPATS“. 

27 Po to jie atėjo į Elimus, kur buvo dvylika vandens šaltinių 
ir septyniasdešimt palmių. Jie apsistojo ten prie vandens. 


16 
Sino dykuma 


1 Pakilusi iš Elimų, visa izraeliečių bendrija atkeliavo į Sino 
dykumą, kuri yra tarp Elimų ir Sinajaus, antrojo mėnesio penkio- 
liktą dieną* po išėjimo iš Egipto žemės. 2 Dykumoje visa izraeliečių 
bendrija murmėjo prieš Mozę ir Aaroną. 3 Izraeliečiai jiems sakė: 
“Verčiau būtume mirę nuo VIEŠPATIES rankos Egipto žemėje, 
sėdėdami prie mėsos puodų ir prisivalgę duonos iki soties! Juk 
išvedėte mus į šią dykumą visą bendriją badu numarinti!“ 


15,21 “Mirjama joms užvedė“: Mirjamos refrenas, atliepimas, pakartoja pirmąjį 
giesmės posmą ir turbūt buvo giedamas kaip atliepimas po kiekvieno posmo. 

15,23 "Mara": Kartybė, t.y. vietovė, vardu Kartybė. 

16,1 “...antrojo mėnesio penkioliktą dieną": lygiai praėjus mėnesiui po išėjimo 
iš Egipto. Žr. Iš 12,2,51; Sk 33,3-4. 

4 Tada VIEŠPATS tarė Mozei: “Tikėk manim, aš lysiu jums 
duona iš dangaus.* Kasdien žmonės teeina ir tepasirenka tik tiek, 
kiek pakaktų vienai dienai, kad išbandyčiau, ar jie laikosi mano 
mokymo ar ne. 5 Betgi šeštą dieną, kai jie ruoš, ką parsinešė, ras 
dvigubai tiek, kiek jie paprastai prirenka kitomis dienomis". 6 Mozė 
ir Aaronas tarė visiems izraeliečiams: “Vakare jūs patirsite, kad 
VIEŠPATS išvedė jus iš Egipto žemės, 7 0 rytoj rytą matysite 
VIEŠPATIES šiovę, nes jis išgirdo jūsų murmėjimą prieš VIEŠ- 
PATĮ. O mudu, kas mes tokie, kad turėtumėte prieš mus murmėti? 
$ Kadangi VIEŠPATS, — tęsė Mozė, — vakare duos jums mėsos 
valgyti, o rytoj rytą duonos iki soties. VIEŠPATS išgirdo jūsų mur- 
mėjimą, kuriuo prieš jį murmėjote. O mudu, kas mes tokie? Jūsų 
murmėjimas nėra prieš mus, bet prieš VIEŠPATĮ!" 

9 Tada Mozė tarė Aaronui: “Sakyk visai izraeliečių bendrijai: 
'Artinkitės prie VIEŠPATIES, nes jis išgirdo jūsų murmėjimą"". 
10 Aaronui kalbant visai izraeliečių bendrijai, jie dairėsi į dykumą 
ir žiūri — debesyje pasirodė VIEŠPATIES šlovė! !! VIEŠPATS 
kalbėjo Mozei: 12“Aš išgirdau izraeliečių murmėjimą. Sakyk 
jiems: “Temstant valgysite mėsą, o rytoj rytą turėsite duonos iki 
soties. Tada jūs žinosite, kad aš esu VIEŠPATS, jūsų Dievas". 

13 Vakare pasirodė putpelės ir apdengė stovyklą, 0 rytą visur 
aplink stovyklą buvo užkritusi didelė rasa. 14 Rasai nukritus, žiūri 
— dykumos paviršiuje gulėjo kažkas smulkaus, panašaus į grūde- 
lius — taip smulkaus tarsi šerkšnas ant žemės. 15 Tai pamatę, 
izraeliečiai klausė vieni kitų: “Kas tai yra?',* nes jie nežinojo, kas 
tai buvo. Mozė jiems tarė: “Tai duona, kurią VIEŠPATS davė jums 
valgyti. 16 Šitoks yra VIEŠPATIES įsakymas: “Prisirinkite jos tiek, 
kiek kiekvienam pagal asmenų skaičių reikia. Kiekvienam asmeniui 
po vieną omerą. Kiekvienas aprūpina visus esančius savo palapi- 
nėje'". 17 Izraeliečiai taip darė, kad vieni prisirinko jos daug, o kiti 
mažai. 1š Bet kai paseikėjo omeru, daugiau prisirinkusiems nebuvo 
per daug, o mažiau prisirinkusiems nebuvo per mažai. Visi buvo tiek 


16,4 “.,.duona iš dangaus": kaip dovana iš Dievo, mana laikoma iškritusia iš dan- 
gaus skliauto. Žr. Ps 78,25; Išm 16,20. Ji yra gamtos reiškinys Sinajaus pu- 
siasalyje, bet pasakojimo kontekste ji turi stebuklo pobūdį. Jėzus užsimena 

- apie maną kaip Eucharistijos įvaizdį. Žr. Jn 6,32.49-52. 

16,15 “Kas tai yra?": hebraiškai “Man hu?" Žmonių klausimas tapo žodžiu 

“mana". Kai kurie vertimai šį klausimą verčia: “Tai yra mana“. 

prisirinkę, kiek kiekvienam reikėjo. 19 Mozė jiems tarė: “Nė vienas 
tenepalieka jos nė trupučio kitam rytui“. 20 Betgi jie Mozės nepa- 
klausė. Kai kurie pasiliko jos šiek tiek ir rytojui, bet ji sukirmijo ir 
dvokė. Ant jų Mozė supyko. 2! Kas rytą jie rinkdavosi jos tiek, kiek 
kiekvienam reikėjo, nes, saulei įkaitinus, ji ištirpdavo. 

22 Šeštąją dieną jie prisirinko maisto dvigubai — kiekvienam 
po du omerus. Kai visi bendrijos vadovai atėjo pas Mozę ir jam 
pranešė, 23 jis tarė jiems: “Šitoks yra VIEŠPATIES įsakymas: "Ry- 
toj yra iškilminga poilsio diena, šventas VIEŠPATIES šabas. Kiek 
turite kepti, kepkite, kiek turite virti, virkite, o kas lieka, atidėkite 
sau į šalį ir palaikykite rytojui'". 24 Jie kas liko atidėjo į šalį ryto- 
jui, kaip Mozė buvo paliepęs, ir maistas nei dvokė, nei sukirmijo. 
25 Mozė tarė: “Valgykite jį šiandien, nes šiandien yra VIEŠPATIES 
šabas. Šiandien ant žemės jo nerasite. 26 Kitas šešias dienas jo rink- 
sitės, bet septintą dieną, kuri yra šabas, ant žemės jo nebus“. 

27 Vis dėlto septintą dieną kai kurie žmonės išėjo jo pasirink- 
ti, bet nieko nerado. 22 Tada VIEŠPATS sakė Mozei: “Kaip ilgai jūs 
atsisakysite laikytis mano įsakymų ir pamokymų? 29 Įsidėmėkite! 
VIEŠPATS davė jums šabą, todėl šeštą dieną jis duoda jums mais- 
to dviem dienom. Septintą dieną visi turite būti namie ir niekur 
neiti". 30 Taigi septintą dieną žmonės ilsėjosi. 

31 Izraelio namai pavadino tą duona mana. Ji buvo panaši į 
koriandro* sėklą, balta, o jos skonis buvo panašus į meduolių skonį. 
32 Mozė tarė: “Šitoks yra VIEŠPATIES įsakymas: “Tebūna vienas 
jos omeras laikomas per kartų kartas, idant jos galėtų pamatyti duo- 
ną, kuria aš maitinau jus dykumoje, kai išvedžiau jus iš Egipto 
žemės". 33 Mozė tarė Aaronui: “Paimk indą,* supilk į jį omerą 
manos ir padėk jį VIEŠPATIES akivaizdoje, kad būtų laikoma per 
kartų kartas“. 34 Aaronas padėjo jį priešais Sandorą,* kad būtų 
laikomas, kaip Mozei įsakė VIEŠPATS. 35 Izraeliečiai valgė maną 
keturiasdešimt metų, kol atėjo į sėslų kraštą, kol atėjo prie Kanaa- 
no krašto ribos. 36 Omeras yra dešimtoji efos dalis. 


16,31 “...koriandro sėkla": maža, apvali, kvapsni, šviesiai rusvos spalvos sėkla. 
Koriandro sėkla palyginama su mana tik dydžiu ir išvaizda, bet ne skoniu 
ir spalva. 

16,33 “...indas": pagal Septuagintos vertimą, jis buvo auksinis. Žyd 9,4 cituoja 
šį tekstą pagal Septuagintą. 

16,34 “...priešais Sandorą": priešais dvi Dešimties įsakymų lenteles, kurios bu- 
vo laikomos Sandoros skrynioje. 

17 
Vanduo iš uolos 


1Iš Sino dykumos visa izraeliečių bendrija keliavo sustodami, 
kaip VIEŠPATS vedė. Jie apsistojo Refidimuose, bet čia nebuvo 
vandens žmonėms atsigerti. 2 Žmonės barėsi ant Mozės ir sakė: 
“Duok mums vandens gerti!" Mozė jiems atsakė: “Ko jūs manę 
barate? Kam gi mėginate VIEŠPATĮ?“ 3 Betgi čia žmonės troško 
be vandens ir murmėjo prieš Mozę, sakydami: “Nejau išvedei iš 
Egipto troškuliu nužudyti mus, ir mūsų vaikus, ir mūsų galvijus?“ 
4 Mozė šaukėsi į VIEŠPATĮ ir sakė: “Ką aš turiu daryti su šia tau- 
ta? Dar truputį, ir jie ims mane akmenimis mušti". 5 O VIEŠPATS 
tarė Mozei: “Eik ir atsistok prieš žmones. Pasiimk su savim keletą 
Israelio seniūnų, laikyk rankoje lazdą, kuria sudavei į Nilą, ir eik. 
6 Tikėk manim, aš stovėsiu ten prieš tave ant uolos prie Horebo. 
Suduok į uolą, ir ištekės iš jos vanduo žmonėms atsigerti“. Mozė 
Izraelio seniūnų akivaizdoje taip ir padarė. 7 Jis pavadino tą vietą 
Masa* ir Meriba* dėl to, kad izraeliečiai barėsi ir mėgino VIEŠ- 
PATĮ, sakydami: “Ar yra VIEŠPATS tarp mūsų ar ne?" 


Mūšis su Amaleku 


š Tada atėjo Amalekas* ir kovojo su Izraeliu prie Refidimų. 
9 Mozė tarė Jozuei: “Parink mums vyrų, išeik ir kovok prieš 
Amaleką. Rytoj aš atsistosiu ant kalvos su Dievo lazda rankoje“. 
10 Jozuė padarė kaip Mozė jam liepė ir kovojo prieš Amaleką, 0 
Mozė, Aaronas ir Huras tuo tarpu palypėjo ant kalvos. !! Kada tik 
Mozė laikydavo iškeltą ranką, Izraelis buvo pergalingas, o kada tik 
jis ranką nuleisdavo, Amalekas buvo pergalingas. 12 Mozės rankos 
taip pailso, kad jiedu paėmė akmenį, padėjo prie Mozės, ir jis ant 
jo atsisėdo. Aaronas ir Huras parėmė jo iškeltas rankas, vienas iš 


17,7 “Masa...Meriba": hebraiški vietovardžiai — “Išmėginimo [vieta)“ ir 
“Barnio (vieta)“. 

17,8 “Amalek(as]"": amalekitai buvo senieji pietinės Palestinos ir Sinajaus pU- 
siasalio gyventojai. Žr. Sk 24,20. 

vieno šono, o kitas iš antro šono. Tokiu būdu jo rankos liko tvirtos 
iki pat saulėlydžio. 13 Jozuė nugalėjo Amaleką ir jo tautą kalaviju. 

14 Tada VIEŠPATS tarė Mozei: “Įrašyk tai į knygą kaip atmi- 
nimą ir, Jozuei girdint, perskaityk: "Aš visiškai išnaikinsiu po dan- 
gumi Amaleko atminimą'". 15 Mozė pastatė ten aukurą ir praminė 
jį vardu “VIEŠPATS yra mano vėliava“.* 16 Jis tarė: “VIEŠPATS ima 
į ranką savo vėliavą. VIEŠPATS kovos prieš Amaleką per kartų 
kartas“. 


18 
Jetras pasitinka Mozę 


1* Mozės uošvis Jetras, Midjano kunigas, išgirdo visa, ką Die- 
vas buvo padaręs Mozei ir savo tautai Izraeliui: kaip VIEŠPATS 
išvedė Izraelį iš Egipto. 2 Tada Jetras, Mozės uošvis, paėmė Ziporą, 
Mozės žmoną, kurią jis buvo atsiuntęs pas jį, 3 ir jos du sūnus. 
Vieno vardas buvo Geršomas, nes tėvas sakė: “Aš buvau ateivis 
svetimame krašte“, * o kito vardas buvo Eliezeris, nes tėvas sakė: 
“Mano tėvo Dievas buvo man pagalba ir išgelbėjo mane nuo faraono 
kalavijo". 5 Mozės uošvis Jetras, drauge su Mozės sūnumis ir žmona, 
atėjo į dykumą prie Dievo kalno, kur buvo apsistojęs Mozė. 6 Jis 
davė Mozei žinią: “Aš tavo uošvis Jetras, ateinu pas tave su tavo 
žmona ir dviem jos sūnumis“. 7 Mozė išėjo uošvio pasitikti, jam 
žemai nusilenkė ir jį pabučiavo. Jiedu, vienas kitą pasveikinę, nu- 
ėjo į palapinę. 

8 Tada Mozė papasakojo savo uošviui visa, ką VIEŠPATS buvo 
padaręs faraonui ir egiptiečiams už Izraelį, apie visus sunkumus, ku- 
riuos jie buvo patyrę kelionėje, ir kaip VIEŠPATS buvo juos išva- 
davęs. ? Jetras džiaugėsi visu tuo gerumu, kurį parodė VIEŠPATS* 
Izraeliui, išvaduodamas juos iš egiptiečių. 


17,15 Hebraiškai “Jahvė nissi". 

18,1-27 Jetras, Midjano kunigas, atvyko pas Mozę pasidžiaugti Dievo gerumu ir 
būti šeimininku aukos apeigose. Be to, jis davė Mozei patarimų apie teisė- 
tvarką. 

18,9-12 Jetras Dievą vadina Viešpačiu — Jahve, ypatinguoju, Mozei Dievo 
apreikštu vardu. 


160 Iš 18,10-27 


10 Jetras tarė: “Tebūna pašlovintas VIEŠPATS, kuris išvadavo 
jus iš egiptiečių ir faraono rankos, išgelbėjo savo tautą nuo Egipto 
jungo. !! Dabar aš žinau, kad VIEŠPATS yra galingesnis už visus 
dievus, nes jis išvadavo tautą iš egiptiečių, kai jie įžūliai su ja elgė- 
si". 12 Ir Mozės uošvis Jetras atnašavo deginamąją auką ir kitas au- 
kas Dievui. Atėjo ir Aaronas su visais Izraelio seniūnais valgyti 
aukų valgio VIEŠPATIES akivaizdoje. 


Paskiriami teisėjai 


13 Kitą dieną Mozė sėdosi žmonėms teisėjauti. Stovėdami prie 
jo, žmonės laukė nuo ryto lig vakaro. 14 Mozės uošvis, pamatęs 
visa, ką jis dėl žmonių darė, tarė: “Ką gi tu ten žmonėms darai? 
Kodėl sėdi vienas, ko tie visi žmonės, stovėdami aplink tave, laukia 
nuo ryto lig vakaro?" 15 Mozė atsakė: “Ogi dėl to, kad Žmonės 
ateina pas mane atsiklausti Dievo. 16 Kada tik jie susiginčija, ateina 
pas mane, aš išsprendžiu jų reikalą ir pasakau jiems Dievo įstatus 
ir nurodymus“. 17 Mozės uošvis jam tarė: “Kaip tu darai, nėra gera. 
1š Tu pats pervargsi, nuvarginsi ir šiuos žmones. Ta pareiga yra tau 
per sunki, tu vienas jos negali atlikti. 19 Nūn paklausyk manęs. 
Duosiu tau patarimą, ir tebūna Dievas su tavimi! Tu turėtumei būti 
žmonių atstovas pas Dievą ir pateikti Dievui jų reikalus. 20 Mokyk 
juos įstatų ir nurodymų, parodyk jiems kelią, kuriuo turi eiti, ir dar- 
bus, kuriuos turi atlikti. 2! Be to, turėtum paieškoti visoje tautoje 
pajėgių vyrų — vyrų, bijančių Dievo, patikimų ir sąžiningų. Paskirk 
tokius vyrus jiems kaip pareigūnus tūkstančiams, šimtams, pen- 
kiasdešimtims ir dešimtims. 22 Tegu jie pastoviai žmonėms teisėjau- 
ja, — tepateikia tau tik ypatingus atvejus, 0 paprastus atvejus jie 
patys teišsprendžia. Leisdamas jiems dalytis našta su tavimi, sau pa- 
lengvinsi. 23 Jei taip padarysi, — ir Dievas tau taip įsako, — pajėg- 
si ištesėti. O visi šie žmonės eis namo patenkinti“. 

24 Mozė paklausė savo uošvio ir padarė taip, kaip jis buvo pa- 
taręs. 25 Išsirinko pajėgių vyrų iš viso Izraelio ir paskyrė juos 
žmonių seniūnais — pareigūnais tūkstančiams, šimtams, penkias- 
dešimtims ir dešimtims. 26 Jie pastoviai teisėjavo žmonėms, sunkius 
atvejus pateikdami Mozei, o lengvesnius patys išspręsdami. 27 Tada 
Mozė išleido savo uošvį, ir jis iškeliavo į savo kraštą. 

19 


Izraeliečiai ateina prie Sinajaus kalno 


1 Trečią mėnesį po išėjimo iš Egipto, jo pirmąją dieną, izrae- 
liečiai atėjo į Sinajaus dykumą. 2 Iškeliavę iš Refidimų, jie įėjo į 
Sinajaus dykumą ir apsistojo dykumoje. Izraelis įsirengė stovyklą 
priešais kalną, 3 ir Mozė užkopė pas Dievą. VIEŠPATS pašaukė 
Mozę nuo kalno, tardamas: “Taip kalbėsi Jokūbo namams ir pa- 
skelbsi Izraelio vaikams: 4 "Jūs matėte, ką padariau egiptiečiams, 
kaip nešiau jus ant erelių sparnų ir pas save jus atsivedžiau. 5 O 
dabar, jei paklusite mano balsui ir laikysitės mano sandoros, jūs 
būsite mano nuosavybė, brangesnė man už visas kitas tautas. Iš 
tikrųjų man priklauso visa žemė, 5 bet jūs būsite man kunigiška ka- 
ralyste* ir šventa tauta. Šiuos žodžius turi pasakyti izraeliečiams“. 

7 Mozė nuėjo, sušaukė visus tautos seniūnus ir perdavė jiems 
visus žodžius, kuriuos VIEŠPATS buvo jam liepęs pasakyti. 8 Žmo- 
nės, visi kaip vienas, atsakė: “Visa, ką tik VIEŠPATS kalbėjo, da- 
rysime!" š Mozė perdavė VIEŠPAČIUI žmonių žodžius. ? Tada 
VIEŠPATS tarė Mozei: “Žiūrėk, aš ateisiu pas tave tirštame debe- 
syje, idant žmonės girdėtų mane su tavimi kalbantis ir tavimi vi- 
suomet pasitikėtų“. 

Mozei perdavus VIEŠPAČIUI žmonių žodžius, 10 VIEŠPATS 
Mozei tarė: “Eik pas žmones ir įspėk juos, kad būtų šventi šian- 
dien ir rytoj. Paliepk jiems išsiplauti drabužius !! ir paruošk juos 
trečiajai dienai, nes trečią dieną VIEŠPATS nužengs ant Sinajaus 
kalno visų žmonių akivaizdoje. 12 Apie visą kalną nustatyk Žžmo- 


19,6 “...kunigiška karalyste“: kadangi visa izraeliečių tauta buvo pašvęsta ypatin- 
gu būdu Dievui, ji sudarė karališką bendriją kunigų, kurie dalyvavo 
liturginėse aukose, nors pats aukų atnašavimas ir buvo išimtina aaroniškos 
kunigystės teisė. Tokia pat padėtis yra Naujojoje sandoroje, visos krikščio- 
niškosios tautos ir krikščioniškos kunigystės griežtąja prasme. Žr. Iz 61,6; 
1 Pt 25.9. 

nėms ribas, tardamas: “Būkite atsargūs! Nelipkite į kalną, nelieskite 
jo papėdės. Kas tik prisilies prie kalno, turės būti nubaustas mirti- 
mi. 13 Tenepaliečia jų ranka: jie turi būti užmušti akmenimis ar 
nušauti strėlėmis. Ar tai būtų gyvulys ar žmogus, jie negali išlikti 
gyvi. Tik ragui sugaudus ilguoju gaudesiu, jie galės lipti į kalną". 
14 Mozė nulipo nuo kalno pas žmones ir įspėjo juos, kad būtų 
šventi; jie išsiplovė savo drabužius. 17 Mozė tarė žmonėms: “Būkite 
pasiruošę trečiajai dienai. Nesueikite su moterimis“. 


Didysis apsireiškimas 


16 Trečiąją dieną, auštant rytui, daužėsi perkūnas, švytavo Žaibai 
ir tirštas debesis dengė kalną. Rago gaudesys buvo toks skardus, kad 
visi buvusieji stovykloje žmonės drebėjo. 17 Mozė išvedė žmones iš 
stovyklos Dievo pasitikti. Jie užėmė savo vietą kalno papėdėje. 
18 Dabar visas Sinajaus kalnas buvo dūmuose, nes VIEŠPATS buvo 
nužengęs ant jo ugnyje. Nuo jo kilo dūmai tarsi iš krosnies, 0 vi- 
sas kalnas baisiai drebėjo. !? Rago gaudesys darėsi vis skardesnis. 
Mozei kalbant, Dievas atsakė jam perkūno griausmu. 20 Kai VIEŠ- 
PATS nužengė ant Sinajaus kalno, ant kalno viršūnės, jis pašaukė 
Mozę pas save ant kalno viršūnės. Mozė užlipo. 2! Tada VIEŠPATS 
tarė Mozei: “Lipk žemyn ir įspėk žmones, kad nesiveržtų pas VIEŠ- 
PATĮ jo pamatyti. Kitaip daug kas iš jų pražus. 22 Net ir kunigai, 
kurie iš arti tarnauja VIEŠPAČIUI, turi save pašventinti, idant 
VIEŠPATS neatsisuktų prieš juos". 2 Mozė VIEŠPAČIUI atsakė: 
“Žmonėms nėra leista lipti į Sinajaus kalną, nes tu pats įspėjai 
mus, tardamas: 'Nustatyk ribas aplink kalną ir padaryk jį šventą'". 
24 VIEŠPATS jam tarė: “Lipk žemyn ir, atsivesdamas su savimi 
Aaroną, vėl užlipk. Bet neleisk nei kunigams, nei žmonėms per- 
žengti ribos ir lipti pas VIEŠPATĮ, idant jis neatsisuktų prieš juos“. 
25 Mozė nulipo pas žmones ir tai jiems pasakė. 

20 
Dešimt Dievo įsakymų 


1* Tada Dievas ištarė visus šiuos Žodžius: 

2“Aš esu VIEŠPATS, tavo Dievas, kuris išvedžiau tave iš Egip- 
to žemės, iš vergijos namų. 

3 Neturėsi kitų dievų, tiktai mane. 

4 Nedirbsi sau drožinio nei jokio paveikslo, panašaus į tai, kas 
yra aukštai danguje, ir kas yra čia žemėje, ir kas yra vandenyse po 
žeme. 5 Jiems nesilenksi ir jų negarbinsi, nes aš VIEŠPATS, tavo 
Dievas, esu pavydus* Dievas, skiriantis bausmę už tėvų kaltę vai- 
kams — trečiajai ir ketvirtajai kartai tų, kurie mane atmeta, 6 bet 
rodantis ištikimą meilę iki tūkstantosios kartos tiems, kurie mane 
myli ir laikosi mano įsakymų. 

7 Nenaudosi piktam VIEŠPATIES, tavo Dievo, vardo, nes VIEŠ- 
PATS nepaliks nenubausto to, kuris naudoja piktam jo vardą. 

8 Atsimink, kad švęstum šabo dieną. ? Šešias dienas triūsi ir 
dirbsi visus savo darbus, 10 bet septintoji diena yra VIEŠPATIES, 
tavo Dievo, šabas: nedirbsi jokio darbo — nei tu, nei tavo sūnus 
ar duktė, nei tavo vergas ar vergė, nei tavo galvijai, nei ateivis, gy- 
venąs tavo gyvenvietėse. !! Nes per šešias dienas VIEŠPATS pada- 
rė dangų ir žemę, jūrą, ir visa, kas yra juose, bet septintąją dieną 
jis ilsėjosi. Todėl VIEŠPATS septintąją dieną palaimino ir ją 
pašventino. 

12 Gerbk savo tėvą ir motiną, kad ilgai gyventumei krašte, kurį 
VIEŠPATS, tavo Dievas, tau skiria. 

15 Nežudysi. 

14 Nesvetimausi. 

15 Nevogsi. 

16 Neliudysi melagingai prieš savo artimą. 

17 Negeisi savo artimo namų: negeisi savo artimo žmonos, ar 
vergo ir vergės, ar jaučio, ar asilo, ar bet ko, kas priklauso tavo ar- 
timui. 


20,1-17 Tikslus šių įsakymų padalijimas į Dešimt įsakymų nėra tikras. Kata- 
likams įprasta tekstą 1-6 eilutėse laikyti vienu įsakymu, o 17-ąją eilutę da- 
lyti į du įsakymus. Žr. Įst 5,6-21. 

20,5 “...pavydus Dievas": reikalaujantis išimtinio atsidavimo ir ištikimybės. 


164 Iš 20,18—21,5 
Dievo baimė 


18 Stebėdami perkūno griausmus ir žaibus, rago gaudesį ir kalną 
dūmuose, visi žmonės buvo baimės apimti, drebėjo ir stovėjo iš to- 
lo. 19 “Tu mums kalbėk, ir mes klausysime, — jie sakė Mozei, — 
tenekalba mums Dievas, kad nenumirtume!" 20 Mozė tarė žmonėms: 
“Nebijokite! Dievas atėjo tik tam, kad jus išmėgintų ir kad suža- 
dintų jumyse savo baimę, idant nenusidėtumėte“. 21 Žmonės liko sto- 
vėti iš tolo, o tuo tarpu Mozė prisiartino prie tirštojo debesies, ku- 
riame buvo Dievas. 

22 VIEŠPATS sakė Mozei: “Taip sakysi izraeliečiams: 'Jūs patys 
matėte, kad aš kalbėjau su jumis iš dangaus. 23 Todėl nedirbsite 
kitų dievų iš sidabro, nei dievų iš aukso nesidirbsite. 24 Tik aukurą 
iš žemių man padirbsi ir aukosi ant jo savo deginamąsias atnašas 
bei bendravimo atnašas, savo avis bei jaučius. Aš pas tave ateisiu 
ir tave palaiminsiu kiekvienoje vietoje, kur noriu*, kad mano var- 
das būtų minimas. 25 O jei statysi man aukurą iš akmens, nedirbk 
jo iš tašytų akmenų, nes, panaudodamas kaltą, juos suterši. 26 Ne- 
lipsi prie mano aukuro laiptais, idant nebūtų atidengtas tavo nuo- 
gumas". 

21 


Nuostatai apie vergus 


1 “Šie yra nuostatai,* kuriuos tu jiems perduosi: 

2 Jei nusiperki vergą hebrajų, jis tarnaus šešerius metus, bet 
septintaisiais jam bus duota laisvė be išsipirkimo. 3 Jei ateina neve- 
dęs, jis išeis nevedęs; jei ateina vedęs, tada jo Žmona išeis draugė 
su juo. * Jei jo šeimininkas duoda jam žmoną, ir ji pagimdo jam 
sūnų ir dukterų, žmona ir jos vaikai priklausys jos šeimininkui, o 
jis išeis vienas. 5 Betgi jei vergas pareiškia: 'Aš myliu savo šeimi- 


20,24 “...kur noriu, kad mano vardas būtų minimas": pažodžiui, “kur padarau sa- 
vo vardo atminimą", t.y. šventovė, kurioje Dievas nori būti garbinamas ir 
šlovinamas. 

21,1 “...nuostatai": teisminiai nuosprendžiai, kurie gali būti pavyzdžiu ar 
pateisinimu panašiems įvykiams ar faktams. Ši įžanga yra antraštė Teisyno, 
kurį įprasta vadinti Sandoros knygos vardu. Žr. Iš 24,7; 21-23. 

ninką, žmoną ir vaikus, aš nenoriu būti laisvas, 5 jo šeimininkas 
nuves jį prieš Dievą.* Jis bus privestas prie durų ar durų staktų, ir 
jo šeimininkas yla perdurs jo ausį.* Tada jis tarnaus šeimininkui 
visą gyvenimą. 

7 Jei kas parduos savo dukterį kaip vergę, ji neišeis laisva, kaip 
išlaisvinami vyrai vergai. 3 Jei ji nepatiktų savo šeimininkui, kuris 
sau ją buvo pasiskyręs,* tada jis turi leisti ją išpirkti. Teisės ją par- 
duoti pašaliečiams jis neturės, nes su ja apgaulingai pasielgė. ? Jei 
jis paskirtų ją savo sūnui, jis elgsis su ja kaip su dukterimi. 10 Jei 
kas paimtų kitą žmoną, jis nesumažins pirmosios Žmonos maisto, 
drabužių ar vedybinių teisių. 1! O jei tų trijų dalykų jai nepadary- 
tų, ji išeis laisvėn veltui, be išsipirkimo", 


Smurto veiksmai 


12 “Kas mirtinai sumuša Žmogų, turi būti nubaustas mirtimi. 
13 Jei tai padarė ne iš pasalų, bet Dievui leidus pakelė ranką, pa- 
skirsiu tau vietą, į kurią jis galėtų pabėgti. 14 Betgi jei kas nors ap- 
galvotai užpultų ir klastingai kitą užmuštų, paimsi įį net nuo mano 
aukuro nubausti mirtimi. 

15 Kas užgauna tėvą ar motiną, bus nubaustas mirtimi. 

16 Kas pagrobia žmogų, — nesvarbu ar jį būtų pardavęs, ar dar 
tebelaiko, — bus nubaustas mirtimi. 

17 Kas keikia tėvą ir motiną, bus nubaustas mirtimi", 


Bausmės už sužalojimus 


18 “Jei vyrai susivaidytų ir vienas jų taip užgautų kitą akmeniu 
ar kumščiu, kad užgautasis, nors ir nemirtų, bet turėtų gultis į 10- 
vą, 19 jei jis išgytų ir vaikštinėtų, pasiremdamas lazda, po lauką, ta- 
da užgavusysis nebus baudžiamas. Tačiau jis turės jam atlyginti už 
laiko netektį ir pasirūpinti jo išgijimu. 

20 Jei savininkas primuštų savo vergą ar vergę lazda, ir vergas 
tuojau pat mirtų, jis bus nubaustas. 2! Tačiau jei vergas išliktų die- 
ną ar dvi gyvas, savininkas neturi būti baudžiamas, nes vergas yra 
jo nuosavybė. 


21,6 “...prieš Dievą": į Šventyklą. Pažodžiui “pas dievus", t.y. pas teisėjus. Žr. 
82,1. “...perdurs ausį": posakis “turėti atvirą ausį" reiškia "paklusti". Taigi 
ausies lezgelio perdūrimas buvo senas paklusnumo įvaizdis. Žr. Ps 40,7. 

21,8 “...sau ją buvo pasiskyręs": norėjo imti ją antrine žmona. 

22 Jei besimušantys vyrai užgautų nėščią moterį, ir ją ištiktų 
persileidimas, betgi kitokio sužalojimo nebūtų, kaltasis turės mokė- 
ti tiek, kiek iš jo reikalaus moters vyras teisėjų akivaizdoje. 23* Ta- 
čiau jei būtų sužalojimas, tuomet atiduosi gyvybę už gyvybę, 2 akį 
už akį, dantį už dantį, ranką už ranką, koją už koją, 25 nudeginimą 
už nudeginimą, žaizdą už žaizdą, mėlynę už mėlynę. 

26 Jei savininkas duotų savo vergui ar vergei į akį ir ją išmuš- 
tų, jis turės duoti vergui laisvę už akį. 27 Jei savininkas išmuštų sa- 
vo vergo ar vergės dantį, jis turės duoti vergui laisvę už dantį. 

28 Jei jautis subadytų mirtinai vyrą ar moterį, tas jautis turi 
būti užmuštas akmenimis; jo mėsa nebus valgoma. Jaučio savininkas 
bus nekaltas. 2? Betgi jei jautis, kuris praeityje buvo subadęs žmo- 
nes, ir savininkas, nors ir įspėtas, nebuvo jo uždaręs, užmuštų vyrą 
ar moterį, tuomet ne tik tas jautis turi būti užmuštas akmenimis, bet 
ir jo savininkas turi būti nubaustas mirtimi. 30 Tačiau jei ant savi- 
ninko būtų uždėtas išsipirkimas, tada jis sumokės tiek, kiek uždėta 
jo gyvybei išpirkti. 3! Jei jautis subadytų mažametį — berniuką ar 
mergaitę, su jo savininku bus pasielgta pagal tą patį nuostatą. 32 Jei 
jautis sabadytų vergą ar vergę, jaučio savininkas sumokės vergo sa- 
vininkui trisdešimt sidabrinių šekelių, o jautis bus užmuštas ak- 
menimis. 

33 Jei kas paliktų atvirą duobę ar, iškasęs duobę, jos neuždeng- 
tų, ir jautis ar asilas į ją įpultų, 3* tada duobės savininkas turės at- 
silyginti, — sumokės kainą savininkui, bet pasiims sau nugaišusį gy- 
vulį. 

35 Jei kieno nors jautis sužeistų kaimyno jautį, ir jis nugaištų, 
tada jiedu gyvąjį jautį parduos ir jo kainą pasidalys; nugaišusįjį jautį 
irgi pasidalys. 36 Betgi jei buvo žinoma, kad tas jautis jau praeityje 
buvo įpratęs badyti, ir savininkas nebuvo jo uždaręs, tada savinin- 
kas turės atiduoti jautį už jautį, bet pasiims sau nugaišusį gyvulį. 
37Jei kas pavogtų jautį bei avį ir papjautų ar parduotų, vagis turės 
atiduoti penkis jaučius už vieną jautį ir keturias avis už vieną avį“. 


21,23-27 Šis tekstas yra vadinamas lex talionis — atpildo, arba atkeršijimo, įs- 
tatymu. Šio įstatymo tikslas buvo ne tik įgyvendinti teisingumą, bet ir apri- 
boti norą atkeršyti. Jėzus mini šį nuostatą, mokydamas savo sekėjus at- 
sisakyti savo teisės reikalauti atpildo, arba keršto, ir vadovautis meilės 
įsakymu. Žr Mt 5,38-48. 


Iš 22,1-10 167 


22 


1 “(Jei vagis, užkluptas besilaužiantis į namus, būtų mušamas 
ir numirtų, nėra kraujo kaltės. 2 Bet jei tai įvyktų saulei patekėjus, 
yra kraujo kaltė.) * 

(Vagis) turės atsilyginti už vagystę, bet jei neturėtų kuo tai 
padaryti, bus parduotas už savo vagystę. 3 Jei pavogtas gyvulys, — 
ar tai būtų jautis, ar asilas, ar avis, — būtų rastas pas jį gyvas, 
(vagis) turės atsilyginti dvigubai. 

*Jei kas paleistų savo galvijus ganytis kito žemėje ir tokiu bū- 
du nuganytų lauką ir vynuogyną, jis turės atsilyginti tuo, kas ge- 
riausia jo paties lauke ir vynuogyne, 

5 Jei kiltų gaisras ir taip persimestų į erškėtynus, kad sunaikin- 
tų ar javų gubas, ar nepjautus javus, ar patį lauką, kas ugnį užkūrė, 
turės už viską atlyginti. 

6 Jei kas pavestų kaimynui saugoti pinigus ar daiktus, ir jie iš 
kaimyno namo būtų pavogti, tada vagis, jei sugautas, turės atiduoti 
dvigubai. 7 O jei vagis nebūtų pagautas, namų šeimininkas turės būti 
nuvestas prieš Dievą* prisiekti, kad jis pats nepakėlė rankų į savo 
kaimyno nuosavybę. 

š Visais neteisėto pasisavinimo atvejais, — ar tai liestų jautį, 
asilą, avį, drabužį, ar bet kokį nuostolį, apie kurį vienas teigia: “Tai 
yra mano!' — abu pateiks savo bylą prieš Dievą. Tas, kurį Dievas 
pripažins kaltą, turės savo kaimynui dvigubai atlyginti, 

9* Jei kas pavestų kaimynui saugoti asilą, jautį, ar bet kokį ki- 
tą gyvulį, ir gyvulys nugaištų, ar būtų sužalotas, ar būtų pagrobtas, 
niekam nematant, 10 tuomet priesaika VIEŠPATIES akivaizdoje tu- 
rės išspręsti tarp jų, kad saugotojas nepakėlė rankos į savo kaimy- 


22,1-2 “(Jei vagis, užkluptas...)": atrodo, kad šis tekstas yra tik išsamesnio 
nuostato dėl įsilaužimų į namus fragmentas, įterptas į nuostatus apie galvi- 
jų vagystę. Šeimininkas, užmušęs įsibrovėlį naktį, būtų pateisintas, bet jei 
tai padarytų dieną, nebūtų pateisintas, nes dienos metu įsibrovėlis gali būti 
lengviau pagautas. 

22,7 “...nuvestas prieš Dievą": žr. Iš 21,6 paaiškinimą; taip pat Iš 22,10. 

229 Jei niekas nematė, kaip gyvulys nugaišo ar kaip jis buvo sužalotas, gyvulio 
saugotojas privalo prisiekti, jog jis nepasisavino kaimyno nuosavybės. 
Atrodo, kad žodis “pagrobtas" yra tik žodžio “sužalotas" pakartojimas. 

no nuosavybę. Savininkas turės sutikti, o anam nereikės nuostolio 
atlyginti. 1! Bet jei (gyvulys) buvo pavogtas iš jo, saugotojas turės 
atlyginti jo savininkui. 12 Jei (gyvulys) buvo žvėrių sudraskytas, teat- 
neša jį kaip įrodymą. Už tai, kas sudraskyta, nereikės atlyginti. 

13 Jei kas pasiskolintų (gyvulį) iš kaimyno, ir jis, savininkui su 
juo nesant, būtų sužalotas ar nugaištų, jis turės atlyginti. 14 O jei sa- 
vininkas buvo su juo, tada atlyginti nereikės. Bet jei buvo pasam- 
dytas, jam priklauso samdinio mokestis už darbą t 


Visuomeniniai nuostatai 


15 “Jei kas suvedžiotų mergelę, kuri nėra susižiedavusi, ir su- 
eitų su ja, turės mokėti už ją nuotakos kainą ir paimti žmona. 16 Bet 
jei jos tėvas atsisakytų ją duoti suvedžiotojui, jis vis tiek turės mo- 
kėti įprastinę nuotakos kainą, mokamą už mergeles.* 

17 Nepaliksi gyvos kerėtojos. 

18 Kas sueina su gyvuliu, turi būti nubaustas mirtimi. 

19 Kas aukotų atnašas bet kokiam kitam dievui, 0 ne vienam 
VIEŠPAČIUI, bus pasmerktas sunaikinti. 

20 Nevarginsi ir nekamuosi ateivio, nes jūs patys buvote atei- 
viai Egipto žemėje. 21 Neskriausite našlės ar našlaičio. 22 Jei tu juos 
nuskriaustum, kai tik jie šauksis į mane, aš tikrai išgirsiu jų šauks- 
mą. 23 Degsiu pykčiu ir išžudysiu jus kalaviju. Jūsų žmonos taps 
našlėmis, o jūsų vaikai našlaičiais. 

24 Kai skolinsi mano žmonėms, jūsų vargšams, nesielgsi su jais 
kaip skolintojas, nereikalausi iš jų palūkanų. 25 Jei paimtumei savo 
kaimyno apdarą kaip užstatą, turi jį sugrąžinti jam prieš saulei nusi- 
leidžiant, 26 nes šis apdaras yra jo vienintelė antklodė apsikloti. Ei- 
damas miegoti, kuo gi jis užsiklos? Todėl kai jis į mane šauksis, aš 
išgirsiu, nes aš gailestingas. 

27 Neplūsi Dievo,* nei keiksi savo tautos valdovo“. 


22,16 Įprastinė nuotakos kaina už mergelę buvo, anot Įst 22,29, penkiadešimt 
šekelių. 
22,27 “Neplūsi Dievo...": pažodžiui “neplūsi dievų", t.y. teisėjų. 

Pirmienos ir pirmagimiai 


28 “Nenudelsi atnašų iš savo pjūties derliaus ir vyno iš spaudyk- 
los srauto, 

Atiduosi man savo pirmagimį sūnų. 2? Darysi tą patį su savo 
jaučiais ir avimis. Per septynias dienas jis pasiliks su savo motina, 
bet aštuntą dieną turi jį man atiduoti. 

30 Jūs būsite man pašvęsti žmonės. Todėl nevalgysite jokios 
žvėrių sudraskytos mėsos. Šunims ją išmesite". 


23 
Teisingumas ir dorumas 


1 “Nenešiosi melagingų paskalų. Neištiesk rankos nedorėliui, 
liudydamas už smurtą. 2 Neseksi daugumos pavyzdžiu kaip dings- 
timi, darydamas pikta; nesiremsi dauguma, liudydamas byloje, ne- 
pažeisi teisingumo. > Nebūsi byloje šališkas nei vargšui. 

4 Jei užtiktum paklydusį savo priešo jautį ar asilą, parvesi jį 
jam. 

3 Jei pastebėtum pargriuvusį po našta savo priešininko asilą, 
nepalik priešininko vieno, — turi jam padėti asilą pakelti. 

6 Nepažeisi savo beturčių teisių jų bylose. 7 Saugokis ką nors 
neteisingai apkaltinti, nežudyk nekalto ir teisaus Žmogaus, nes aš 
skriaudėjo nepateisinsiu. š Neimsi kyšių, nes kyšiai apakina parei- 
gūnus ir iškraipo teisiųjų reikalą. 

9 Neskriausi ateivio. Juk jūs gerai žinote, kaip jaučiasi ateivis, 
nes jūs patys buvote ateiviai Egipto žemėje“. 


Religiniai nuostatai 


10 “Per šešerius metus sėsi savo žemę ir imsi jos derlių, !! bet 
septintais metais leisi jai pasilsėti ir pūdymauti. Tesimaitina iš jos 
jūsų beturčiai ir teėda laukiniai gyvuliai, kas nuo beturčių atliks. 
Taip pasielgsite ir su vynuogynais, ir alyvmedžių sodais. 

12 Per šešias dienas dirbsi savo darbus, bet septintą dieną turi 
ilsėtis, idant tavo jautis bei asilas turėtų poilsio ir tavo vergas bei 
ateivis galėtų atsigauti. 13 Įsimink visa, ką tau pasakiau. Kitų dievų 
vardo neminėk, tenepasigirsta jo iš tavo lūpų. 


170 Iš 23,14-26 


14* Tris kartus per metus švęsi man iškilmę. 15 Švęsi Nerau- 
gintos duonos šventę. Kaip tau įsakiau, valgysi neraugintą duoną per 
septynias dienas Abibo mėnesį paskirtu laiku, nes tada tu išėjai iš 
Egipto. 

Nė vienas nepasirodys mano akivaizdoje* tuščiomis rankomis, 

16 Švęsi Pjūties šventę, — (šventę) pirmienų savo triūso ir 
lauko pasėlių. Švęsi Derliaus šventę metų pabaigoje, kai būsi surin- 
kęs iš laukų savo triūso vaisius. 17 Tris kartus per metus visi tavo 
vyriškiai pasirodys Viešpaties DIEVO akivaizdoje. 

18 Neatnašausi mano aukų kraujo su rauginta duona, nei mano 
iškilmės aukų taukus paliksi lig ryto. 

19 Į VIEŠPATIES, savo Dievo, Namus atneši rinktines savo 
žemės pirmienas. 

Nevirsi ožiuko jo motinos piene“.* 


Atpildas už ištikimybę 


20 “Tikėk manimi, aš siunčiu angelą pirma tavęs saugoti tave 
kelyje ir nuvesti tave į vietą, kurią paruošiau. 21 Būk jam atidus ir 
klausyk jo balso. Nemaištauk prieš jį, nes jis neatleis jūsų nusikalti- 
mo. Mano vardas yra jame.* 

22 Bet jei paklusi jo balsui ir darysi visa, ką sakau, tada aš bū- 
siu priešas tavo priešų ir nedraugas tavo nedraugų. 

23 Kai mano angelas, eidamas pirma tavęs, atves tave pas amo- 
riečius, hetitus, perizitus, kanaaniečius, hivitus bei jebusitus, ir aš 
juos išnaikinsiu, 24 tu nesilenksi jų dievams, jų negarbinsi ir nesek- 
si jų apeigų, bet juos nuversi ir jų stulpus* sutrupinsi. 25 Garbinsite 
VIEŠPATĮ, savo Dievą. Aš laiminsiu tavo duoną ir tavo vandenį. 
Nuo tavęs atitrauksiu ligas. 26 Tavo žemėje nė viena moteris nekentės 
persileidimo, nei nevaisingumo. Duosiu tau džiaugtis visa gyvenimo 


23,14 Šios trys šventės kitose vietose yra vadinamos Išėjimo, Savaičių ir Pala- 
pinių šventėmis. Žr. Iš 34,18-26; Kun 23; Įst 16. 

23,15 “...mano akivaizdoje": kitose vietose sakoma “pamatyti mano veidą". Žr. 
Iš 23,17; 34,23-24; Įst 16,16;31,11. 

23,19 “Nevirsi ožiuko jo motinos piene": tai buvo kanaaniečių apeigų dalis. 
Draudžiama, nes buvo pagonių apeigos. 

23,21 “Mano vardas yra jame“: pats Dievas. 

23,24 “...stulpus": kanaaniečių šventovių religinio pobūdžio reikmenys. 


Iš 23,27—24,7 171 


trukme. 27 Pasiųsiu savo baimę pirma tavęs, sugluminsiu visas tau- 
tas, su kuriomis susidursi, ir priversiu tavo priešus nuo tavęs bėgti. 
28 Pasiųsiu marą* pirma tavęs hivitams, kanaaniečiams ir hetitams 
išvaryti. 2? Neišvarysiu jų tau iš akių per vienerius metus, kad kraš- 
tas netaptų dykyne ir neprivistų tau žalingų laukinių Žvėrių. 30 Pa- 
mažu juos varysiu tau iš akių, kolei tu pagausėsi ir paveldėsi kraš- 
tą. 3! Nustatysiu tavo sienas nuo Nendrių jūros iki Filistinų jūros*, 
ir nuo dykumos iki (Eufrato) Upės. Tau į rankas perduosiu krašto 
gyventojus, 0 tu juos išvarysi sau iš akių. 32 Nedarysi su jais ar jų 
dievais jokios sandoros. 33 Tavo krašte jie neliks gyventi, kad neįves- 
tų tavęs į nuodėmę prieš mane, nes, jei jų dievus imtum garbinti, 
tai tau tikrai būtų spąstai“. 


24 
Sandoros patvirtinimas 


1 Tada Mozei jis tarė: “Užlipkite pas VIEŠPATĮ, tu ir Aaronas, 
Nadabas bei Abihus, ir septyniasdešimt Izraelio seniūnų. Pagar- 
binkite iš tolo. 2 Vien Mozė teprisiartina prie VIEŠPATIES. Bet ki- 
ti nesiartins, nei žmonės lips su juo į kalną". 

3 Mozė atėjo ir pakartojo žmonėms visus VIEŠPATIES žodžius 
ir visus įsakus. Visi žmonės vienu balsu atsakė, tardami: “Mes 
vykdysime visa, ką VIEŠPATS pasakė“. * Tada Mozė surašė visus 
VIEŠPATIES žodžius. Atsikėlęs anksti kitą rytą, jis pastatė kalno 
papėdėje aukurą su dvylika akmeninių stulpų* dvylikai Izraelio gi- 
minių. 5 Jis paskyrė keletą jaunų vyrų iš Izraelio vaikų atnašauti 
deginamąsias aukas ir aukoti jaučius kaip bendravimo atnašas 
VIEŠPAČIUI. 6 Pusę kraujo Mozė pasėmė ir supylė į dubenius, o 
kitą pusę kraujo išliejo ant aukuro. 7 Tada, paėmęs sandoros knygą, 
Mozė ją garsiai perskaitė žmonėms. O žmonės sakė: “Visa, ką 


23,28 “...marą": hebraiškai “širšes". Maro, raupsų įvaizdžiu kai kurie vertimai 
laiko širšes. Žr. taip pat Įst 7,20; Joz 24,12; Išm 12,8. 

23,31 “...Filistinų jūra": Viduržemio jūra. Tik Dovydo ir Saliamono laikais Izrae- 
lio teritorija turėjo tokias sienas. 

244“... dvylika akmeninių stulpų“: akmenys, pastatyti kaip simbolis, kad kiek- 
viena giminė priklauso šiai sandorai su Dievu. Žr. Iš 23,24; taip pat Pr 28,18 
paaiškinimą. 


L Iš 24,8-18 


VIEŠPATS pasakė, vykdysime ir būsime klusnūs“. * Mozė paėmė 
kraują ir juo pašlakstė žmones, tardamas: “Tai kraujas sandoros, 
kurią VIEŠPATS sudarė su jumis, pagal visus šiuos žodžius“. 

? Tada Mozė ir Aaronas, Nadabas ir Abihus, ir septyniasdešimt 
Izraelio seniūnų užlipo į kalną, !0 ir jie matė Izraelio Dievą. Po jo 
kojomis buvo tarsi safyro asla, tarsi pats dangaus skaidrumas. !! Die- 
vas nepakėlė rankos prieš Izraelio tautos vadus, — po to, kai regė- 
jo Dievą,* jie galėjo valgyti ir gerti. 

12 VIEŠPATS tarė Mozei: “Užlipk pas mane į kalną ir ten 
lauk. Tau duosiu akmenines plokštes su mokymu ir įsakymais, ku- 
riuos surašiau jiems pamokyti“. 13 Taigi Mozė ir jo palydovas Jozuė 
pakilo lipti. Mozė užlipo ant Dievo kalno. 14 Seniūnams jis buvo 
pasakęs: “Laukite mūsų čia, kol pas jus sugrįšime. Žiūrėkite, turite 
prie savęs Aaroną ir Hurą. Jei kam iškiltų koks reikalas, į juos te- 
sikreipia“. 

15 Tada Mozė užlipo ant kalno, ir debesis uždengė kalną. 
16 VIEŠPATIES šlovė apgaubė Sinajaus kalną, ir debesis jį dengė 
per šešias dienas. Septintą dieną jis pašaukė Mozę iš debesies. 
17 VIEŠPATIES šlovės išvaizda izraeliečių akims atrodė tarsi ryjanti 
ugnis kalno viršūnėje. !š Mozė įėjo į debesį ir užlipo ant kalno, 
Mozė išbuvo ant kalno keturiasdešimt dienų ir keturiasdešimt 
naktų. 


24,11“... po to, kai regėjo Dievą": senovėje buvo manoma, kad pamatyti Dievą 
reiškė mirti. Žr. Iš 33,20; Pr 16,13; 32,31; Ts 6,22-23; 13,22. “.., valgė ir 
gėrė": dalijosi aukos valgiu. 

D. PADANGTĖ IR JOS ĮRENGIMAS 

Rinkliava Padangtei statyti 


1 VIEŠPATS kalbėjo Mozei: 2 “Paliepk izraeliečius atidėti man 
atnašų. Priimsite man atnašą iš visų, kurių širdis skatina tai pada- 
ryti. 3 Aukos, kurias man iš jų priimsite, yra tokios: auksas, sidab- 
ras ir varis; * mėlynos, violetinės ir tamsiai raudonos spalvos ver- 
palai; plona drobė ir ožkų vilnos; 5 išdirbti avinų kailiai, delfinų 
oda* ir akacijų mediena; 6 aliejus lempoms, balzamas patepimų 
aliejui ir kvapiajam smilkalui; 7 lazurito akmenys bei brangakmeniai 
dėti į efodą bei krūtinės dėklą. * Tepadaro jie man šventovę, idant 
galėčiau gyventi tarp jų. ? Tiksliai, kaip tau rodau — pagal Padang- 
tės ir viso jos apstatymo pavyzdį, taip turite ją padaryti". 


Padangtė ir jos įrengimas 
Sandoros Skrynia 


10 “Tebūna padaryta iš akacijos medžio skrynia, pustrečios uolek- 
ties ilgio, pusantros uolekties pločio ir pusantros uolekties aukščio. 
!! Aptrauksi ją grynu auksu, — paauksuosi ją iš vidaus ir iš lauko, 
— ir aplinkui uždėsi ant jos auksinį apvadą. 12 Nuliesi jai keturis 
auksinius žiedus ir pritaisysi juos prie jos keturių kojų — du Žie- 
dus viename jos šone ir du žiedus kitame šone. 13 Padarysi iš aka- 
cijos medžio karteles ir jas paauksuosi. 14 Karteles įversi į žiedus 
skrynios šonuose skryniai nešti. 15 Kartelės liks nuolat skrynios 
žieduose: jos nebus iš jų ištraukiamos. 16 Į skrynią padėsi Sandoros 
lenteles, kurias tau duosiu. 


25,5 “.. „delfinų oda": pažodžiui “tehašim (ų) oda". Žodžio “tehašim" prasmė nėra 
aiški. Spėjama, kad tai buvo jūrų gyvūno vardas. Septuaginta ir Vulgata 
“tehašim" verčia žodžiu “mėlynas". 


174 Iš 25,17-30 


17 Tada iš gryno aukso padarysi malonės sostą*, pustrečios 
uolekties ilgio ir pusantros uolekties pločio. 1š Nukalsi iš aukso du 
kerubus,* — padirbsi juos iš plakto aukso prie abiejų malonės sos- 
to galų. !? Padirbk vieną kerubą viename jo gale ir kitą kerubą ki- 
tame jo gale; padirbsi kerubus, sujungtus su malonės sostu prie 
abiejų jo galų. 20 Kerubai turės išskleistus sparnus, — savo spar- 
nais jie dengs malonės sostą. Jiedu bus vienas prieš kitą ir jų vei- 
dai bus nugręžti į malonės sostą. 21 Malonės sostą uždėsi ant skry- 
nios viršaus; į skrynią įdėsi Sandoros lenteles, kurias tau duosiu, 
22 Ten aš susitiksiu su tavimi ir nuo malonės sosto viršaus, — iš 
tarpo dviejų kerubų, esančių viršum Sandoros skrynios, — pasa- 
kysiu tau visa, ką noriu įsakyti per tave izraeliečiams“. 


Stalas atnašoms 


23 “Padarysi iš akacijos medžio stalą, dviejų uolekčių ilgio, vie- 
nos uolekties pločio ir pusantros uolekties aukščio. 24 Aptrauksi jį 
grynu auksu ir viršų aplenksi auksiniu apvadu. 25 Padarysi aplink jį 
delno platumo briauną*, o aplink briauną auksinį apvadą. 26 Nuliesi 
jam keturis auksinius žiedus ir pritaisysi ant keturių kampų prie jo 
keturių kojų. 27 Žiedai, laikantys karteles stalui nešti, bus arti briau- 
nos. 2š Karteles padirbsi iš akacijos medžio ir aptrauksi jas auksu, 
Jomis bus nešamas stalas. 29 Stalo lėkštes* ir ir indus smilkalams*, 
jo dubenis ir ąsočius vyno atnašoms pilti, padirbsi iš gryno aukso. 
30 Ant stalo nuolat mano akivaizdoje laikysi Artumo duoną“. 


25,17 “...malonės sostą": pažodžiui turima omenyje "dangtį", bet dėl jo ryšio su 
Permaldavimo dienos apeigomis Skrynios dangtis siejamas su malone. Žr. 
Kun 16,14-19. 

25,18-20 “...kerubai": turbūt atrodė kaip spamnuoti liūtai su Žmogaus pavidalo 
galvomis. Kerubai išskleistais sparnais viršum Skrynios buvo nematomo 
Viešpaties sostas. Žr. Ps 80,2. Kerubai šiek tiek skirtingai, bet išsamiau, 
aprašomi 1 Kar 6,23-28; 2 Kr 3,10-13. 

25,25 “...briauną": turbūt žemai prie aslos stalo kojoms sutvirtinti. Taip vaiz- 
duojamas auksinis Herodo šventyklos stalas Tito vartų reljefe Romos fo- 
rume. 

25,29-30 Lėkštėse buvo laikoma Artumo duona — šventoji duona, kuri kas šabą 
buvo padedama ant stalo kaip atnaša Dievui ir vėliau kunigų suvalgoma. 
Smilkalais buvo pabarstoma duona. Žr. 24,5-9. Atnašų vynas buvo pilamas 
iš asočių ir dubenių. Šie visi indai buvo ant paauksuoto stalo. 


Iš 25,31-40 175 
Septynšakė žvakidė — menora 


31 “Padarysi iš gryno aukso žvakidę. Žvakidės stovas ir kotas 
turės būti nukalti; jos taurelės, galvutės ir vainiklapiai turės būti iš 
vieno gabalo. 32 Šešios šakos turės išeiti iš jos šonų: trys šakos iš 
vieno jos šono ir trys šakos iš kito jos šono. 33 Trys migdolo žiedų 
išvaizdos taurelės,* kiekviena su galvute ir vainiklapiais, ant vie- 
nos šakos, ir trys migdolo žiedų išvaizdos taurelės, kiekviena su 
galvute ir vainiklapiais, ant kitos šakos. Tokios bus visos šešios iš 
žvakidės išeinančios šakos. 34 Ant žvakidės koto bus keturios migdo- 
lo žiedų išvaizdos taurelės,* kiekviena su savo galvutėmis ir vai- 
niklapiais. 35 Iš to paties gabalo galvutė bus žemiau pirmosios šakų 
poros, galvutė iš to paties gabalo bus žemiau antrosios šakų poros 
ir galvutė iš to paties gabalo bus po trečiosios šakų poros. Taigi 
bus po galvutę visoms šešioms šakoms, išeinančioms iš žvakidės. 
36 Galvutės ir jų šakos bus iš to paties gabalo, visos nukaltos iš 
gryno aukso. 37 Padarysi jai septynias lempas.* Lempos turi būti 
ant jos padėtos taip, kad apšviestų vietą žvakidės priekyje. 33 Žnyp- 
lės ir padėklai* turi būti iš gryno aukso. 39 Žvakidė ir jos reikme- 
nys turi būti padirbti iš vieno talento* gryno aukso. 40 Žiūrėk, kad 
juos padarytum pagal jų pavyzdį, parodytą tau ant kalno“. 


25,33 Žvakidės kotas, kaip ir jos šakos, buvo išpuoštas panašiai. Puošmenys ant 
kiekvienos žvakidės šakos buvo turbūt taip išdėstyti, kad vienas buvo šakos 
viršūnėje, o kiti du vienodai vienas nuo kito atskirti žemiau ant šakos. 
“Galvutės" — taurelės pavidalo žiedo sėklinė. 

25,34-35 Žvakidės kotas turėjo keturis puošmenis. Vienas jo viršūnėje, o kiti 
trys žemiau kiekvienos iš koto išeinančios šakų poros. 

25,37 Lempos, atrodo, buvo laivelių pavidalo, su dagtimi viename gale. Galas 
su dagtimi buvo atsuktas į žvakidės priekį. 

25,38 “...padėklai": maži indai dakčių išdagoms. 

25,39 “... (aukso) talentas“: 34,2 kg. 

Padangtė 
Audeklai Padangtei 


1 “Pačią Padangtę padarysi iš dešimties dangų,* plonos sukti- 
nių siūlų drobės ir mėlynos, violetinės ir tamsiai raudonos spalvos 
verpalų, su jose meistriškai išsiuvinėtais kerubais. 2 Kiekvienos dan- 
gos ilgis bus dvidešimt aštuonių uolekčių, o kiekvienos dangos 
plotis bus keturių uolekčių. Visos dangos bus vienodo dydžio. 
3Penkios dangos bus susegtos viena su kita; kitos penkios dangos 
irgi bus susegtos viena su kita. * Pritaisysi mėlynų siūlų kilpas ant 
vieno junginio galinės dangos pakraščio; tą patį padarysi ir ant ki- 
to junginio galinės dangos pakraščio. 5 Penkiasdešimt kilpų pritai- 
sysi prie vienos dangos galo ir penkiasdešimt kilpų ant pakraščio 
dangos, esančios kitame junginyje. Kilpos turi būti viena priešais 
kitą. * Padirbsi penkiasdešimt auksinių sagčių ir susegsi dangas 
vieną su kita taip, kad pasidarytų Padangtė. 

7 Tada iš ožkų vilnų padarysi dangas ir Palapinei viršum Pa- 
dangtės;* padaryk vienuolika tokių dangų. š Kiekvienos dangos il- 
gis bus trisdešimties uolekčių, o kiekvienos dangos plotis keturių 
uolekčių. Visos vienuolika dangų bus vienodo dydžio. ? Susegsi at- 
skirai į viena penkias dangas ir atskirai šešias dangas. Šeštąją dan- 
gą sulenksi dvilinką Palapinės priekyje. 10 Pritaisysi penkiasdešimt 
kilpų ant galinės dangos pakraščio viename junginyje ir penkias- 
dešimt kilpų ant galinės dangos pakraščio kitame junginyje. 

11 Padirbsi iš vario penkiasdešimt sagčių, įtvirtinsi sagtis į kil- 
pas ir visa taip sukabinsi, kad Palapinė būtų pastatyta. 12 O dalis, 
kuri atlieka nuo Palapinės dangų — ana dvilinkoji danga — uždengs 
Padangtės galą. 13 Panašiai Palapinės dangos turės vienos uolekties 
pridėtinį ilgį prie abiejų kiekvienos dangos galų ir kabės nuleistos 
lig žemės viename bei kitame Padangtės šone jai uždengti. 14 0 
pačiai Palapinei padarysi priedangą iš šikšniškai išdirbtų avinų kai- 
lių ir virš jos išorinę priedangą iš delfinų odos“. 

26,1 “...dangos": kilimo atkarpos, išaustos iš balto lino, su spalvotais siūlais išsiu- 


vinėtais kerubais. Šios dangos buvo ištemptos ant Padangtės kaip jos stogas. 
26,7 Padangtę dengė audeklas, išaustas iš ožkų vilnų. 

Medinės Padangtės sienos 


15 “Padirbsi lentas iš akacijos medžio Padangtės sienoms pa- 
statyti. 16 Kiekvienos lentos ilgis turi būti dešimt uolekčių ir kiek- 
vienos lentos plotis pusantros uolekties. 17 Kiekviena lenta turės 
šonuose du įkaišus* lentoms sukabinti. Taip turės būti padirbtos 
visos Padangtės lentos. 12 Padangtei padirbsi tiek lentų: dvidešimt 
lentų pietinei sienai — pietų šonui; 1? nuliesi keturiasdešimt sidab- 
rinių pastovų padėti po dvidešimčia lentų, po du pastovus po pir- 
mosios lentos dviejų įkaišų ir po du pastovus po kitos lentos dvie- 
jų įkaišų. 20 Ir antrajai Padangtės sienai — šiaurės šonui — padirbsi 
dvidešimt lentų ?! su keturiasdešimt sidabrinių pastovų, po du pa- 
stovus po pirmaja lenta ir po du pastovus po kitomis lentomis. 
2Užpakalinei Padangtės sienai — vakarų šono — padirbsi šešias 
lentas 23 ir užpakalinės Padangtės sienos kampams dvi lentas. 24 Šios 
dvi bus palaidos žemai, bet sujungtos viršuje prie pirmosios $ą- 
varžos. Jos abi turės būti taip padarytos; jos sudarys abu kampus. 
25 Taigi iš viso bus aštuonios lentos su sidabriniais pastovais — še- 
šiolika pastovų, — po du pastovus po pirmąja lenta ir po du pa- 
stovus po kitomis lentomis. 

26 Padarysi iš akacijos medžio skersinius — penkis vienai Pa- 
dangtės lentų sienai, 27 penkis skersinius kitai Padangtės lentų sie- 
nai, ir penkis skersinius užpakalinės Padangtės vakarų sienos 
lentoms. 2š Vidurinis skersinis eis lentų sienos viduriu nuo galo iki 
galo. 2 Lentas apauksuosi ir nuliesi ant jų iš aukso žiedus skersi- 
niams laikyti. Ir skersinius apauksuosi. 30 Pastatysi Padangtę pagal 
ant kalno tau parodytą pavyzdį“. 


Padangtės uždangos 


31 “Padarysi uždangą iš mėlynų, violetinių bei tamsiai raudo- 
nos spalvos verpalų ir plonos suktinių siūlų drobės su joje meis- 
triškai išsiuvinėtais kerubais. 32 Pakabinsi ją ant auksu aptrauktų 
keturių akacijos medžio stulpų su auksiniais kabliais,* stovinčių 


26,17 “...įkaišai": pažodžiui “rankos". Kuoleliai lentų galuose, kuriais jos buvo 
įtvirtintos į pastovų įdubas. 

26,32 “...kabliai": turbūt arti stulpų viršaus laikyti virvei, ant kurios kabojo už- 
danga ir užuolaida. 

ant keturių sidabrinių pastovų. 33 Uždangą pakabinsi žemiau sagčių 
ir į ten — už uždangos į vidų — įneši Sandoros skrynią. Uždanga 
atskirs jums šventąją vietą nuo šventų švenčiausios vietos. 34 Užkelsi 
malonės sostą ant Sandoros skrynios šventų švenčiausioje vietoje. 
35 Pastatysi stalą šiapus uždangos, o žvakidę pietiniame Padangtės 
šone priešais stalą; stalą pastatysi šiauriniame šone. 

36 Padarysi užuolaidą Palapinės angai iš mėlynų, violetinių bei 
tamsiai raudonos spalvos verpalų ir plonos suktinių siūlų, raštais iš- 
siuvinėtos drobės.* 37 Užuolaidai padarysi penkis akacijos medžio 
stulpus ir aptrauksi juos auksu. Jų kabliai turi būti auksiniai, o pa- 
stovus jiems nuliesi iš vario“. 


27 
Deginamųjų aukų aukuras 


1 “Padarysi iš akacijos medžio aukurą penkių uolekčių ilgio, 
penkių uolekčių pločio — aukuras bus keturkampis — ir trijų uo- 
lekčių aukščio. 2 Ant jo keturių kampų turi būti padirbti ragai taip, 
kad jie išeitų tiesiog iš paties aukuro. Aptrauk jį variu. 3 Padirbsi jam 
puodus pelenams supilti, grandiklius, dubenius, šakutes ir keptuves. 
Visus jo reikmenis padarysi iš vario. + Padirbsi jam taip pat vario 
pinučių mezginį* ir ant pinučių mezginio pritaisysi keturis varinius 
žiedus prie visų keturių kampų. 5 Pritvirtinsi mezginį žemiau, po au- 
kuro briauna, taip, kad jis nusidriektų žemyn iki pusės aukuro. 
6 Padarysi aukurui kartis — akacijos medžio kartis ir aptrauksi jas 
variu. 7 Kartys turi būti perkištos per žiedus, kad, jį nešant, kartys 
būtų ant abiejų aukuro šonų. * Padarysi jį tuščią,* iš lentų. Kaip tau 
buvo parodyta ant kalno, taip jis turi būti ir padarytas“. 


26,36 “...raštais išsiuvinėtos": be išsiuvinėtų kerubų. Žr. 31-ąją eilutę. 

27,4 “...pinučių mezginį": neaišku ar jis jungėsi su aukuru, ar buvo atokiau nuo 
jo. Jei pinučių mezginys buvo atokiau nuo aukuro, tarpas tarp aukuro ir 
pinučių mezginio bus buvęs išklotas akmenimis ir padirbta pakyla prie au- 
kuro. Kitaip aukuras būtų buvęs kunigui per aukštas deginamųjų aukų 
apeigoms atlikti. 

27,8 “...tuščią": apeigų metu turbūt jis buvo pripildomas žemių ar akmenų. Žr. 
Iš 20,24-26. 

Padangtės kiemas 


9 “Irengsi Padangtės kiemą. Pietinėje pusėje — pietų šone — 
Padangtė turės šimto uolekčių plonos suktinių siūlų drobės uždan- 
gas 10 sų dvidešimt varinių stulpų ir pastovų. Bet stulpų kabliai ir 
sankabos turi būti iš sidabro. 1! Panašiai ir išilgai šiaurės šono turi 
būti šimto uolekčių ilgio uždangos su dvidešimt stulpų ir dvide- 
šimt pastovų iš vario, o stulpų kabliai ir jų sankabos iš sidabro. 
12 Vakariniame kiemo pločio šone turės būti penkiasdešimties uo- 
lekčių uždangos su dešimčia stulpų ir dešimčia pastovų. 13 Kiemo 
plotis priekyje, iš rytų pusės, bus penkiasdešimties uolekčių. 
14 Viename šone turės būti penkiolikos uolekčių uždangos su tri- 
mis stulpais ir trimis pastovais. 15 Ir kitame šone bus penkiolikos 
uolekčių uždangos su trimis stulpais ir trimis pastovais. 16 O kiemo 
vartams turės būti dvidešimties uolekčių ilgio užuolaida iš mėlynų, 
violetinių bei tamsiai raudonos spalvos verpalų, ir plonos suktinių 
siūlų drobės, išsiuvinėtos raštais. Ji turės keturis stulpus su ketu- 
riais pastovais. 17 Visi stulpai kieme bus su sankabomis ir kabliais 
iš sidabro, o pastovus turės varinius. 18 Kiemo ilgis bus šimtas uo- 
lekčių, plotis penkiasdešimt ir aukštis penkios uolektys. Tam turi 
būti panaudota plona suktinių siūlų drobė, o pastovai turi būti iš va- 
rio. 19 Visi Padangtės reikmenys, visoms jos apeigoms, lygiai kaip ir 
visi jos kuoleliai ir visi kiemo kuoleliai, turės būti iš vario“. 


Aliejus Žvakidės lempoms 


20 “Be to, idant nuolat degtų lempa, tu įsakysi izraeliečiams, 
kad tai šviesai tau atneštų gryno, iš alyvų išspausto aliejaus. 2! Su- 
sitikimo palapinėje vietą šiapus uždangos, esančios priešais San- 
doros lenteles, Aaronas ir jo sūnūs prižiūrės nuo vakaro iki ryto 
VIEŠPATIES akivaizdoje. Tai bus amžinas įsakas visoms izrae- 
liečių kartoms“. 

28 
Kunigų drabužiai 


1 “Pasišauk iš izraeliečių savo brolį Aaroną drauge su jo sūnu- 
mis tarnauti man kunigais — Aaroną ir Aarono sūnus Nadabą ir 
Abihuą, Eleazarą ir Itamarą. 2 Pasiūdinsi savo broliui Aaronui 
šventus drabužius, kad būtų oriai puošnūs. 3 Todėl nurodyk visiems, 
turintiems įgūdžių, kuriems aš esu suteikęs išmonę, kad jie pasiūtų 
Aaronui drabužius, kuriuose jis bus pašventintas tarnauti man ku- 
nigu. * O drabužiai, kuriuos pasiūdinsi yra šie: krūtinės dėklas, efo- 
das, skraistė, tunika su kutais, turbanas ir juosta. Siuvant šiuos šven- 
tus drabužius tavo broliui Aaronui ir jo sūnums, kad jie tarnautų 
man kunigais, 5 turi būti panaudota auksas, mėlyni, violetiniai bei 
tamsiai raudonos spalvos verpalai ir plona drobė“. 


Efodas ir krūtinės dėklas 


6 “Efodą* padarys iš aukso, iš mėlynų, violetinių bei tamsios 
raudonos spalvos verpalų ir iš meistriškai išsiuvinėtos plonos suk- 
tinių siūlų drobės. 7 Jis turės prijungtas dvejas petnešas — prijung- 
tas prie efodo abiejų galų. * Meistriškai išausta juosta, esanti ant 
efodo, bus to paties darbo ir tokių pat medžiagų — iš aukso, iš 
mėlynų, violetinių bei tamsiai raudonos spalvos verpalų ir iš plo- 
nos suktinių siūlų drobės. ? Paimsi du lazurito akmenis ir įraižysi 
juose Izraelio sūnų vardus 10 — jų šešis vardus į vieną akmenį ir 
šešis likusius vardus į kitą akmenį pagal jų gimimo eilę. !! Kaip 
brangakmenių pjaustytojas įraižo antspaudo žiedus, taip tu įraižysi 
į anuos du akmenis Izraelio sūnų vardus. 12 Įrėminęs juos į aukso 
rėmelius, pritvirtinsi abu akmenis prie efodo petnešų kaip atmini- 
mo akmenis Izraelio sūnums. Aaronas nešios jų vardus atminimui 
ant savo abiejų pečių VIEŠPATIES akivaizdoje. 13 Padirbsi aukso ro- 
zetes 4 ir dvi grandinėles iš gryno aukso, susuktas kaip virveles. 
Prie rozečių pritvirtinsi susuktąsias grandinėles. 


28,6 “...efod(as]": šis hebraiškas žodis paliekamas nesulietuvintas, nes juo 
pavadinamas savitas kunigiškas drabužis, kurio išvaizda ir paskirtis nėra 
tiksliai žinomos. Atrodo, kad jis buvo panašus į prijuostę, kurią ant kunigo 
pečių laikė petnešos ir per juosmenį perrišta išsiuvinėta juosta. 

15* Padarysi ir nuosprendžio dėklą ant krūtinės, išsiuvinėtą 
kaip ir efodas. Turi jį padaryti iš aukso, iš mėlynų, violetinių bei 
tamsiai raudonos spalvos verpalų ir iš plonos suktinių siūlų drobės. 
16 Krūtinės dėklas turi būti keturkampis ir dvilinkas, — turės sprin- 
džio ilgį ir sprindžio plotį. 17* Aptaisysi jį keturiomis brangakmenių 
eilėmis. Pirmoji eilė bus sardo, topazo ir smaragdo; 1š antroji eilė 
bus granato, safyro ir ametisto; !? trečioji eilė bus hiacinto, agato ir 
krištolo; 20 ir ketvirtoji eilė bus berilo, lazurito ir jaspio. Įtvaruose 
jie turi būti įrėmuoti auksu. 2! Akmenų skaičius atitiks vardus 
dvylikos Izraelio sūnų — jie bus tarsi antspaudo žiedai, kiekvie- 
name įraižytas vienos iš dvylikos giminių vardas. 

22 Padirbsi krūtinės dėklui grandinėlės iš gryno aukso, susuktas 
kaip virveles. 23 Padirbsi krūtinės dėklui ir du žiedus iš aukso, 
pritvirtinsi juos viršuje prie abiejų krūtinės dėklo kampų. 24 Dvi 
auksines virveles įversi į tuos du žiedus prie dėklo ant krūtinės 
kampų. 25 O kitus du virvelių galus pririši priekyje prie dviejų roze- 
čių, pritvirtintų prie efodo petnešų. 26 Padirbsi iš aukso kitus du 
žiedus ir pritvirtinsi juos apačioje prie dviejų krūtinės dėklo kam- 
pų ant jo užpakalinės pusės prie pat efodo. 27 Tada padirbsi iš auk- 
so dar du žiedus ir pritvirtinsi juos žemai efodo petnešų priekyje, 
prie jo siūlės virš meistriškai išaustos efodo juostos. 28 Mėlyna 
virvutė taip sujungs krūtinės dėklo žiedus su efodo žiedais, kad krū- 
tinės dėklas gulėtų tiesiog ant meistriškai išaustos efodo juostos ir 
negalėtų atsiskirti nuo efodo. 2 Aaronas nešios, eidamas į šventąją 
vietą, Izraelio sūnų vardus nuosprendžio dėkle ant krūtinės viršum 
savo širdies kaip nuolatinį atminimą VIEŠPATIES akivaizdoje. 30 Į 
šį nuosprendžio dėklą ant krūtinės įdėsi Urimus ir Tumimus,* kad 
ir jie būtų prie Aarono širdies, kada tik jis eis į VIEŠPATIES ar- 
tumą. Taigi Aaronas nuolat nešios izraeliečių nuosprendį prie savo 
širdies VIEŠPATIES akivaizdoje“. 


28,15-30 “Nuosprendžio dėklas ant krūtinės“: panašus į šiuolaikinę altoriaus 
bursą — į kišenę panaši makštis laikyti Urimams bei Tumimams, neatskiria- 
ma efodo dalis. Žiedais ir virvelėmis pritvirtintas prie efodo. 2 

28,17-20 Kai kurių šių brangakmenių hebraiški vardai yra sulietuvinti tik numa- 
niu spėjimu. 

28,30 “Urimai ir Tumimai": šių vardų prasmė ir jais paženklintų įrankių prigimtis 
yra pernelyg paslaptingi. Pažodžiui vardai reiškia “Šviesos ir Tobulybės“; 
jais izraeliečių kunigas (Įst 33,8) — Vyriausiasis kunigas (Iš 28,30; Sk 


182 Iš 28,31-43 
Kiti drabužiai 


31 “Efodo skraistę padarysi tik iš mėlynos medžiagos. 32 Jos vi- 
duryje bus skylė galvai, aplink šią skylę bus austa atsiulė, kaip pa- 
prastai būna šarvų liemenėje, idant nesuplyštų. 33 Ant jos žemų- 
tinio apvado padarysi gumulus tarsi granatmedžių obuolius iš 
mėlynų, violetinių ir tamsiai raudonos spalvos verpalų aplink visą 
žemutinį apvadą — aplink visą apvadą tarp gumulų bus auksiniai 
varpeliai: 34 pirma auksinis varpelis, po to granatmedžio obuolys, ir 
taip pakaitomis aplink visą žemutinį skraistės apvadą. 35 Aaronas ei- 
damas tarnybą ją vilkės, kad girdėtųsi jos skambesys, kada jis įeina 
į šventovę VIEŠPATIES akivaizdon ir kada jis išeina — idant ne- 
numirtų. 

36 Padarysi iš gryno aukso rozetę ir įraižysi joje, kaip įraižoma 
antspaudo žiede, “Šventas VIEŠPAČIUT". 37 Pririši ją prie turbano 
mėlyna virvute taip, kad ji būtų turbano priekyje, 3š Ji bus Aaronui 
ant kaktos, ir Aaronas prisiims sau bet kokią kaltę, kilusią izraelie- 
čiams atnašaujant ir pašventinant savo šventąsias dovanas. Ji turi 
būti nuolat jam ant kaktos, idant izraeliečiai gautų malonę VIEŠ- 
PATIES akivaizdoje. 

39 Pasiūsi kutuotą tuniką iš plonos drobės, padarysi turbaną iš 
plonos drobės, juostą išsiuvinėsi raštais. *0 Panašiai ir Aarono sū- 
nums padarysi tunikas ir juostas, ir kepures — padarysi juos jų 
oriam puošnumui. *: Apvilksi jais savo brolį Aaroną drauge su jo 
sūnumis. Patepsi juos, pripildysi jų rankas,* pašventinsi juos man 
tarnauti kunigais. 

42 Jų nuogam kūnui nuo juosmens lig šlaunų pridengti pasiūsi 
jiems linines apatines kelnaites. 43 Aaronas ir jo sūnūs turės jomis 
vilkėti, kai eis į Susitikimo palapinę ar artinsis prie aukuro tarnau- 
ti šventoje vietoje, kad neužsitrauktų sau kaltės ir nenumirtų. Tas 
įsakas bus amžinas jam ir jo palikuonims po jo“. 


27,21) galėjo duoti nuosprendį Dievo vardu. Todėl bursa, kurioje šie 
paslaptingi įrankiai buvo laikomi, ir vadinosi “nuosprendžio dėklas ant krū- 
tinės". 

28,41 “...pripildysi jų rankas": speciali frazė kunigų įvesdinimui į jų tarnybą 
paženklinti. Frazės kilmė siejama su tarnybos reikmenų dėjimu į kunigo ran- 
kas. 

29 
Kunigų pašventimas 


1 “Pašventindamas juos tarnauti man kunigais, turėsi atlikti su 
jais tokias apeigas. Paimk iš bandos jautuką ir du avinus be trūku- 
mų. 2 (Paimk) taip pat neraugintos duonos, neraugintų su įmaišy- 
tu aliejumi plokštainių ir neraugintų aliejumi apteptų tešlainių, — 
kepsi juos iš rinktinių kviečių miltų. 3 Sudėsi į pintinę ir atnašausi 
juos pintinėje. Atnašausi ir jautuką su dviem avinais. + Aaroną ir jo 
sūnus atvesi prie Susitikimo palapinės įėjimo ir nuplausi juos van- 
deniu. 5 Tada paimsi drabužius ir aprengsi Aaroną tunika, efodo 
skraiste, efodu bei nuosprendžio dėklu ant krūtinės ir apjuosi jį 
meistriškai išaustu efodo raiščiu. 6 Uždėsi jam ant galvos turbaną 
ir pritvirtinsi ant jo šventąją diademą. 7 Pasiimsi patepimo aliejaus, 
išpilsi jam ant galvos ir jį patepsi. * Po to paliepsi prieiti jo sū- 
nums, apvilksi juos tunikomis, ? apjuosi juostomis ir uždėsi jiems 
kepures. Kunigo tarnyba bus jų amžinas įsakas. Tada įvesi į kunigų 
tarnybą Aaroną ir jo sūnus. 


Kunigų pašventimo aukos 


10 “Dabar nuvesi jautuką priešais Susitikimo palapinę. Aaronas 
ir jo sūnūs uždės rankas jautukui ant galvos, !! o tu papjausi jį 
VIEŠPATIES akivaizdoje, prie įėjimo į Susitikimo palapinę, paim- 
si jautuko kraujo ir patepsi pirštu aukuro ragus, o kitą kraują išliesi 
prie aukuro papėdės. 13 Paimsi visus taukus, dengiančius vidurius, 
kepenų 1ezgį, abu inkstus su taukais, esančiais ant jų, ir paversi 
juos dūmais ant aukuro. !4 O jautuko mėsą, jo odą ir atmatas sude- 
ginsi ugnimi už stovyklos, nes tai yra auka už nuodėmę. 

15 Tada paimsi vieną iš avinų. Aaronas ir jo sūnūs teuždeda ran- 
kas jam ant galvos. 16 Papjauk aviną, paimk jo kraujo ir pašlakstyk 
juo visus aukuro šonus. 17 Po to sukaposi aviną į dalis, apiplausi jo 
vidurius bei kojas ir, pridėjęs juos prie kitų dalių ir galvos, 18 pa- 
versi dūmais ant aukuro. Tai yra deginamoji auka VIEŠPAČIUI, 
malonus kvapas — auka VIEŠPAČIUI ugnimi. 

19 Paimsi ir antrą aviną. Aaronas ir jo sūnūs teuždeda rankas 
jam ant galvos. 20 Papjauk aviną, paimk jo kraujo, patepk juo Aaro- 
no dešinės ausies lezgelį bei jo sūnų dešinės ausies lezgelius ir jų 

dešiniųjų rankų nykštį bei jų dešinės kojos didįjį pirštą, o likusiu 
krauju pašlakstyk visus aukuro šonus. 2! Po to paimsi kraujo, esančio 
ant aukuro, bei patepimo aliejaus, pašlakstysi Aaroną ir jo drabu- 
žius, taip pat jo sūnus ir sūnų drabužius. Tada jis ir jo drabužiai bus 
šventi, bus šventi ir jo sūnūs bei sūnų drabužiai. 

22 Paimsi iš šio avino riebiąsias dalis — riebiąją uodegą*, vi- 
durius dengiančius taukus, kepenų lezgį, abu inkstus su taukais, 
esančiais ant jų, ir dešinę šlaunį, nes tai yra įvesdinimo į kunigų 
tarnybą avinas. 23 Pridėk vieną kepalą duonos, vieną plokštainį, kep- 
tą su aliejumi, ir vieną tešlainį iš neraugintos duonos pintinės, sto- 
vinčios VIEŠPATIES akivaizdoje. 24 Padėk visa tai Aaronui bei jo 
sūnums ant delnų ir atnašauk jas kaip pakylėjimo atnašą VIEŠ- 
PATIES akivaizdoje. 25 Tada nuimsi jas nuo jų rankų ir paversi dū- 
mais ant aukuro viršum deginamosios aukos kaip malonų kvapą 
VIEŠPAČIUI. Tai yra auka VIEŠPAČIUI ugnimi. 

26 Tada paimsi Aarono įvesdinimo į kunigo tarnybą avino krū- 
tinę ir atnašausi ją kaip pakylėjimo atnašą VIEŠPATIES akivaiz- 
doje. Tai bus tavo dalis. 27 Pašventinsi krūtinę, atnašautą kaip pa- 
kėlimo atnašą, ir šlaunį, atnašautą kaip dovanos atnašą, įvesdinimo 
į kunigo tarnybą avino — to, kuris buvo Aarono ir to, kuris buvo 
jo sūnų. 2 Amžinu įsaku tai bus Aarono ir jo sūnų dalis, kurią jie 
turės gauti iš izraeliečių. Nes tai yra atnašos — jos bus izraeliečių 
atnaša, atnaša VIEŠPAČIUI iš jų bendravimo atnašų aukos. 

29 Šventieji Aarono drabužiai po jo pereis sūnums, nes jais ap- 
sirengę jie bus patepami ir jais bus jie įvedami į kunigo tarnybą. 
30 Tas sūnus, kuris iš jo sūnų taps kunigu jo vietoje ir eis tarnauti į 
šventovę Susitikimo palapinėje, vilkės jais septynias dienas. 

31 Paimsi įvesdinimo į kunigo tarnybą aviną ir išvirsi jo mėsą 
šventoje vietoje. 32 Aaronas ir jo sūnūs prie įėjimo į Susitikimo pa- 
lapinę valgys avino mėsą ir pintinėje esančią duoną. 33 Tik jie val- 
gys maistą, kuriuo yra atliktas permaldavimas, juos įvesdinant į 
kunigų tarnybą ir pašventinant. Joks pasaulietis jo nevalgys, nes jis 
yra šventas. 34 Jei liktų iš įvesdinimo į kunigų tarnybą (avino) mė- 
sos ar duonos lig rytui, sudeginsi liekanas ugnimi. Jos neturi būti 
valgomos, nes yra šventos. 


29,22 “...riebiąją uodegą": net nūdien Palestinoje avys ir ožkos turi storus taukų 
sluoksnius uodegoje. Jų riebios uodegos laikomos skanėstu. Žr. Kun 3,9. 

35 Padarysi su Aaronu ir jo sūnumis taip, kaip tau įsakiau. Per 
septynias dienas įvesdinsi juos į kunigų tarnybą. 36 Kasdien at- 
našausi jautį kaip atnašą už nuodėmę permaldavimui. Atnašausi at- 
našą už nuodėmę ir už aukurą, kai jį apvalysi*, — patepsi jį, kad 
pašventintum. 37 Per septynias dienas darysi permaldavimą už 
aukurą, kad jį pašventintum, ir aukuras bus ypač šventas. Kas tik 
priė jo prisiliestų, taps pašventintas. 

38 Štai ką atnašausi ant aukuro: nuolat du vienmečius avinėlius 
kas dieną. 3? Vieną avinėlį atnašausi rytą, o kitą avinėlį atnašausi 
temstant. *9 Su pirmuoju avinėliu atnašausi vieną dešimtadalį saiko 
rinktinių miltų, maišytų su vienu ketvirčiu hino aliejaus iš sugrūs- 
tų alyvų, ir vieną ketvirtį hino vyno geriamajai atnašai. *1 O kitą 
avinėlį atnašausi temstant, — atnašausi jį kaip ir rytą su valgių at- 
naša bei geriamąja atnaša, — atnašą ugnimi dėl malonaus kvapo 
VIEŠPAČIUI. 42 Tai bus nuolatinė deginamoji auka per jūsų kartas 
VIEŠPATIES akivaizdoje prie įėjimo į Susitikimo palapinę, kur aš 
pasitiksiu tave ir kalbėsiu su tavimi. 43 Ten prie aukuro, kuris bus 
pašvęstas mano šlove, aš pasitiksiu izraeliečius. 4 Pašventinsiu Su- 
sitikimo palapinę ir aukurą, pašventinsiu Aaroną ir jo sūnus tarnauti 
man kunigais. 4 Gyvensiu tarp izraeliečių ir būsiu jų Dievas. 46 Ir 
jie žinos, kad aš esu VIEŠPATS, jų Dievas, kuris išvedė juos iš 
Egipto žemės tam, kad galėtų tarp jų gyventi. Aš esu VIEŠPATS, 
jų Dievas“. 

30 


Aukuras smilkalams 


1* “Padarysi aukurą smilkalams atnašauti; padarysi jį iš akaci- 
jos medžio. 2 Jis bus vienos uolekties ilgio ir vienos uolekties plo- 
čio — keturkampis, aukščio turės dvi uolektis, iš jo paties išeis ra- 
gai. 3 Aptrauksi jį grynu auksu — jo viršų, visus jo šonus bei ragus 
ir padirbsi jam aplinkui auksinį apvadą. + Padirbsi jam ir du žiedus 
iš aukso ir pritvirtinsi juos žemiau apvado ant abiejų jo šonų. Į 
juos bus įvertos kartelės aukurui nešti. 5 Karteles padirbsi iš akaci- 


29,36-37 Aukuro statymas žmogaus rankomis darė aukurą suteptą. Patepimu ir 
pašventinimu jis buvo nuvalomas ir padaromas šventas. 

30,1-10 Smilkalų atnaša buvo senovinė apeiga (žr. Iz 1,13), turbūt perimta iš 
kanaaniečių. 

jos medžio ir aptrauksi jas auksu. 5 Aukurą pastatysi priešais už- 
dangą, esančią viršum Sandoros skrynios, priešais malonės sostą, 
esantį viršum Sandoros lentelių, toje vietoje, kur su tavimi susitik- 
siu. 7 Aaronas atnašaus ant jo kvapųjį smilkalą, — jį atnašaus kas 
rytą, kai tvarkys lempas. š Ir temstant, kai Aaronas uždegs lempas, 
ji atnašaus kaip nuolatinę smilkalų atnašą VIEŠPATIES akivaizdo- 
je per visas jūsų kartas. ? Ant jo neatnašaukite kitokių smilkalų, 
nei degamosios aukos, nei valgio atnašų; neliekite ant jo nei ge- 
riamųjų atnašų. 10 Kartą per metus Aaronas atliks permaldavimo 
apeigas ant jo ragų. Per jūsų kartas jis atliks permaldavimo apeigas 
už aukurą kartą per metus permaldavimo už nuodėmę atnašos krau- 
ju. Šis aukuras yra ypač šventas VIEŠPAČIUT". 


Mokestis Šventyklai 


11 VIEŠPATS kalbėjo Mozei: 12 “Kai darysi izraeliečių sura- 
šymą, kiekvienas, įrašomas į sąrašą, turės mokėti VIEŠPAČIUI 
išpirkimo mokestį už savo gyvastį, kad būtų išvengta bet kokios 
rykštės tarp surašomųjų. 13 Štai ką kiekvienas, įrašytas į sąrašus, 
turės mokėti: pusę šekelio pagal šventovės šekelio vertę — šekelis 
turi dvidešimt gerų. Šis pusės šekelio mokestis yra atnaša VIEŠ- 
PAČIUI. 14 Kiekvienas, kuris yra įrašomas į sąrašą, dvidešimties 
metų ar vyresnis, duos VIEŠPATIES atnašą. !5 Turtingas neduos 
daugiau, 0 vargšas neduos mažiau, negu pusę šekelio, kai atnešite 
šią VIEŠPATIES atnašą išpirkti savo gyvasčiai. 19 Paimsi šiuos 
permaldavimo pinigus iš izraeliečių ir paskirsi juos Susitikimo pa- 
lapinės reikalams. Tai tarnaus izraeliečiams VIEŠPATIES akivaiz- 
doje kaip priminimas išpirkimo, duoto už jūsų gyvastį". 


Varinis praustuvas kunigų apsiplovimams 


17 VIEŠPATS kalbėjo Mozei: 18 “Padarysi varinį praustuvą su 
variniu pastovu apsiplovimams. Pastatysi jį tarp Susitikimo palapi- 
nės ir aukuro; pripilsi jį vandens. 1? Juo Aaronas ir jo sūnūs nusi- 
plaus savo rankas ir kojas. 20 Eidami į Susitikimo palapinę ar artin- 
damiesi tarnauti prie aukuro, atnašaujant ugnimi auką VIEŠPAČIUI, 
jie turi nusiplauti vandeniu, kad nenumirtų. 2! Jie nusiplaus rankas 
ir kojas, kad nenumirtų. Tai bus amžinas įsakas jiems — ir jam, ir 
jo palikuonims per kartas“. 

Patepimo aliejus 


22 VIEŠPATS kalbėjo Mozei: 23 “Paimk rinktinių kvepalų: pen- 
kių šimtų šekelių vertės skystos miros, pusę tiek, tai yra dviejų 
šimtų penkiasdešimties šekelių vertės, kvepiančio cinamono, dviejų 
šimtų penkiasdešimties šekelių vertės kvepiančios nendrės, 24 penkių 
šimtų šekelių vertės, pagal šventovės šekelio vertę, kasijos ir vieną 
hiną alyvmedžio aliejaus. 25 Iš jų pagaminsi šventąjį aliejų pa- 
tepimui, tarsi jis būtų kvepalų gamintojo sumaišytas. Jis bus šven- 
tas patepimo aliejus. 26 Patepsi juo Susitikimo palapinę ir Sandoros 
skrynią, 27 stalą ir visus jo indus, žvakidę ir jos reikmenis, aukurą 
smilkalams, 28 deginamųjų aukų aukurą su visais jo reikmenimis ir 
praustuvą su jo pastovu. 29 Pašventinsi juos, idant būtų ypač šventi. 
Kas tik prie jų prisiliečia, taps pašventintas. 30 Patepsi Aaroną ir jo 
sūnus, pašventinsi juos, kad jie galėtų man tarnauti kaip kunigai. 
31 Izraeliečiams kalbėsi, sakydamas: “Tai bus mano šventas patepi- 
mo aliejus per visas jūsų kartas. 32 Jis neturi būti naudojamas pa- 
prastam kūno patepimui, jūs negaminsite kito mišinio tokios su- 
dėties kaip jis. Jis yra šventas, ir jūs turite laikyti jį šventu. 33 Kas 
tik pagamintų į jį panašų, ar pateptų juo pašalietį, bus pašalintas iš 
tautos'", 


Smilkalas 


34* VIEŠPATS tarė Mozei: “Paimk kvapių balzamų — natofo, 
onychų ir galbano, — šių kvapiųjų balzamų, kartu su grynais smil- 
kalais, po lygią dalį, 35 ir pagamink iš jų smilkalą, meistriškai 
sumaišytą mišinį, pasūdytą, gryną ir šventą. 36 Šiek tiek jo sugrūsi 
į miltelius ir jo dalį padėsi priešais Sandoros lenteles Susitikimo pa- 
lapinėje, kurioje aš susitiksiu su tavimi. Jis bus jums ypač šventas. 
37 Kai darysite smilkalą pagal šio mišinio sudėtį, nedarysite jo sau, 
— laikysite jį šventu VIEŠPAČIUI. 38 Kas tik darys nors truputį 
tokio pat sau pauostyti, bus pašalintas iš tautos". 


30,34-38 Formulė šiam smilkalui, kaip ir aliejui pagaminti, atrodo, buvo ku- 
nigiška paslaptis. Natofas — augalas, kurio syvai buvo kvapus miros aliejus; 
onychai — kvapūs Raudonosios jūros moliuskai; galbanas — kvapūs sakai 
augalų, atvežtų į Palestiną iš Persijos. 

31 


Meistrų parinkimas 


1 VIEŠPATS kalbėjo Mozei; 2 “Žiūrėk, aš pašaukiau vardu Urio 
sūnaus Huro sūnų Bezalelį iš Judo giminės, 3 pripildžiau jį dieviškos 
dvasios* — nagingumo, išmonės ir visų amatų pažinimo, + įkvė- 
piau jį sumanyti meniškus apmatus, ką galima padaryti iš aukso, 
sidabro ir vario, 5 pjaustyti ir rėminti akmenis, drožinėti iš medžio, 
mokėti bet kokį amatą. 5 Be to, tikėk manimi, aš paskyriau su juo 
Ahisamacho sūnų Oholijabą iš Dano giminės ir įdėjau į širdį visų, 
turinčių išmonę, išmintį, kad jie galėtų padaryti visa, ką tau įsakiau: 
7 Susitikimo palapinę, Sandoros skrynią ir ant jo esantį malonės 
dangtį, visą palapinės apstatymą, š stalą ir jo reikmemis, gryno 
aukso žvakidę ir visus jos reikmenis, aukurą smilkalų atnašoms, 
?deginamosios aukos aukurą su jo reikmenimis, praustuvą ir jo 
pastovą, !0 puošniuosius drabužius — Aarono šventuosius drabužius 
ir jo sūnų drabužius kunigiškajai tarnybai, !! patepimo aliejų ir 
kvapųjį smilkalą šventajai vietai. Visa tai jie padarys lygiai taip, 
kaip tau įsakiau“. 


Šabo poilsio įsakai 


12 VIEŠPATS kalbėjo Mozei: 13 “Tu turi pasakyti izraelie- 
čiams: "Stenkitės laikytis mano šabų*, nes tai yra ženklas tarp 
manęs ir jūsų per visas jūsų kartas, duotas tam, kad žinotumėte, 
jog aš, VIEŠPATS, jus pašventinu. 14 Todėl turite laikytis šabo, nes 
jis yra jums šventa diena. Kas jį išniekintų, bus nubaustas mirtimi. 
Kas jo metu bet ką dirbtų, bus iškirstas iš tautos. 15 Šešias dienas 
bus dirbama, bet septintoji diena yra visiško poilsio šabas — šven- 
ta diena VIEŠPAČIUI. Kas šabo dieną dirbtų bet kokį darbą, bus 
nubaustas mirtimi. 16 Todėl izraeliečiai laikysis šabo, švęsdami šabą 


31,3 “...dieviškos dvasios": Dievo dvasia buvo laikoma visos kūrybiškos 
išminties ir įgūdžių ištaka. Šiame tekste meistrų ir amatininkų išmonė bei 
gebėjimai laikomi dalyvavimu Dievo išmintyje. 

31,13 Apie šabą jau užsimenama Iš 16,22-30 skaitinyje; šiame tekste šabo šven- 
tumas laikomas amžinu Dievo įsaku. 


1 


| 

per visas savo kartas, kaip amžiną sandorą. !7 Amžinai jis bus žen- 
klas tarp manęs ir izraeliečių, nes per šešias dienas VIEŠPATS pa- 
darė dangų ir žemę, o septintą dieną sustojo ir ilsėjosi". 

18 Pabaigęs kalbėti su Moze ant Sinajaus kalno, VIEŠPATS pa- 
davė jam Sandoros lenteles — akmenines plokštes*, parašytas pa- 
ties Dievo pirštu. 


32 
Aukso veršis 


1 Žmonės, matydami, kad Mozė uždelsė nulipti nuo kalno, su- 
sirinko prie Aarono ir sakė jam: “Eikš, padirbk mums dievą, kuris 
mus vestų. Juk mes nežinome, kas nutiko Mozei — tam vyrui, kuris 
išvedė mus iš Egipto žemės“. 2 Aaronas jiems tarė: “Nuimkite auk- 
so auskarus, kuriuos nešioja įkabintus į ausis jūsų Žmonos, sunus 
bei dukterys, ir atneškite juos man“. 3 Visi žmonės nusiėmė auksi- 
nius auskarus, kabojusius ausyse, ir atnešė juos Aaronui. * Jis, pač- 
męs iš jų rankų auksą, suliejo į veršio panašumą, paskum raižy- 
mo įrankiu padarė iš jo lietinį veršį. Tada jie sušuko: “Izraeli, šis 
yra tavo Dievas, kuris išvedė tave iš Egipto žemės!" 5 Aaronas, tai 
pamatęs, pastatė priešais jį aukurą ir paskelbė: “Rytoj bus VIEŠ- 
PATIES šventė"*. 5 Žmonės kitą dieną pakilo anksti, aukojo degi- 
namąsias atnašas, atnašavo bendravimo aukas, sėdosi valgyti ir ger- 
ti, po to kėlėsi ūžauti. 

7 VIEŠPATS tarė Mozei: “Skubėk tuojau pat žemyn! Tavo tau- 
ta, kurią išvedei iš Egipto žemės, nedorai pasielgė“. 3 Jie suskubo pa- 
sukti iš kelio, kuriuo eiti buvau jiems įsakęs, nusiliejo sau veršį ir 
jam aukoja, sakydami: “Izraeli, šis yra tavo Dievas, kuris išvedė tave 
iš Egipto žemės!“ ? VIEŠPATS kalbėjo Mozei: “Matau, kad ši tau- 


31,18 Lentelėse buvo įrašyti Dešimt Dievo įsakymų — Dekalogas, arba Sandoros 
sąlygos. Panašiai buvo daroma tuometiniame Artimųjų Rytų pasaulyje: su- 
tartys tarp karalių buvo įrašomos į lenteles ir saugomos šventovėse. 

32,5 Veršis ir “...VIEŠPATIES šventė“: iš Aarono pareiškimo aišku, kad aukso 
veršis nebuvo stabas, bet paties Viešpaties simbolis. Artimųjų Rytų 
pasaulyje buvo įprasta dievų galybę reikšti jaučio įvaizdžiu. Tačiau izrae- 
liečiams buvo uždrausta vaizduoti Sandoros Viešpatį bet kokiu simboliu. 
Žr. Iš 20,4. 

ta yra kietasprandė. !0 Todėl dabar palik mane vieną, kad mano 
įniršis prieš juos įsiliepsnotų ir juos sunaikinčiau, 0 iš tavęs pa- 
daryčiau didelę tautą“. 

11 Bet Mozė maldavo VIEŠPATĮ, savo Dievą, ir sakė: “O VIEŠ- 
PATIE, kam gi dega tavo įniršis prieš tautą, kurią išvedei iš Egipto 
žemės didžia jėga ir galinga ranka? !2 Kam gi egiptiečiai turėtų 
sakyti: “Pikto siekdamas, jis išvedė juos tik išžudyti juos kalnuose 
ir išnaikinti nuo žemės veido'? Atsigręžk nuo savo degančio įnir- 
šio, pasigailėk ir nesiųsk nelaimės savo tautai. 13 Atsimink Abraomą, 
Izaoką ir Izraelį, savo tarnus, kaip tu jiems prisiekei pačiu savimi, 
sakydamas: “Padauginsiu jūsų palikuonis kaip dangaus žvaigždes ir 
visą šį kraštą, kurį pažadėjau, duosiu jūsų palikuonims, ir jie 
paveldės jį amžinai" ". 14 VIEŠPATS pasigailėjo ir nesiuntė nelaimės, 
kuria buvo grasinęs savo tautai. 

15 Po to Mozė apsisuko ir leidosi nuo kalno, nešdamas rankose 
dvi Sandoros lenteles — plokštes, prirašytas abiejose pusėse: vie- 
noje ir kitoje pusėje jos buvo prirašytos. 16 Lentelės buvo Dievo dar- 
bas ir raštas buvo Dievo raštas, įrėžtas į lenteles. 17 Jozuė, išgirdęs 
žmonių šauksmus, tarė Mozei: “Karo šauksmas stovykloje!" 1š Bet 
jis atsakė: 

“Tai ne pergalės šauksmas, 
tai ne pralaimėjimo klyksmas. 
Girdžiu tik ūžaujančių balsus...“ 

19 Kai prisiartino prie stovyklos ir pamatė veršį bei šokius, 
Mozė įniršo. Jis metė lenteles iš rankų ir sudaužė kalno papėdėje. 
20 Paėmęs jų padarytą veršį, įmetė į ugnį. Sutrynęs į dulkes, išbars- 
tė į vandenį* ir pagirdė juo izraeliečius. 

21 Mozė tarė Aaronui: “Ką tau ši tautą padarė, kad užtraukei 
ant jų tokią sunkią nuodėmę?“ 22 Aaronas atsakė: “Neniršk, mano 
viešpatie! Tu žinai, kad ši tauta yra linkusi į pikta. 23 Jie man sakė: 
*Padirbk mums dievą, kuris mus vestų, nes mes nežinome, kas nu- 
tiko Mozei — vyrui, kuris išvedė mus iš Egipto žemės“. 2+ Tada aš 
jiems sakiau: “Kas iš jūsų turi aukso, tenusiima!' Jie davė man, aš 
įmečiau jį į ugnį, ir išėjo šis veršis!“ 

25 Mozė, pamatęs, kad žmonės elgėsi palaidai, — Aaronas bu- 
vo jiems leidęs palaidai elgtis savo priešų pajuokai, — 26 atsistojo 


32,20 “...į vandenį": į upelį, kuris tekėjo nuo Sinajaus kalno. Žr. Įst 9,21. 

stovyklos vartuose ir tarė: “Kas už VIEŠPATĮ, teateina pas mane!" 
Visi levitai susibūrė aplink jį. 27 Jis tarė jiems: “Taip kalbėjo VIEŠ- 
PATS, Izraelio Dievas: “Prisijuoskite kalaviją prie šono, visi iki vie- 
no! Eikite nuo vartų prie vartų, išilgai ir skersai per stovyklą, ir 
žudykite savo brolį, kaimyną ir giminaitį'".* 28 Levitai padarė kaip 
Mozė įsakė, ir tą dieną krito apie tris tūkstančius žmonių. 2> Mozė 
tarė: “Šiandien jūs pašventėte save VIEŠPATIES tarnybai,* nes 
buvote kiekvienas prieš savo sūnų ar brolį, šiandien gavote sau 
palaiminimą". 

30 O kitą dieną Mozė tarė žmonėms: “Nusidėjote sunkia nuo- 
dėme. Betgi nūn aš užlipsiu pas VIEŠPATĮ. Galbūt pajėgsiu atly- 
ginti už jūsų nuodėmę". 3! Taigi Mozė sugrįžo pas VIEŠPATĮ ir tarė: 
“Deja! Ši tauta nusidėjo sunkia nuodėme. Pasidarė sau dievą iš 
aukso! 32 Dabar gi, jei tu tik atleistum jų nuodėmę..., bet jei ne, 
ištrink mane iš knygos, kurią parašei!"* 33 Bet VIEŠPATS tarė 
Mozei: “Tą, kuris nusidėjo man, tik tą ištrinsiu iš savo knygos. 
34 Dabar eik, vesk tautą į tą vietą, apie kurią tau kalbėjau. Tikėk ma- 
nimi, mano angelas ves tave. Betgi kai ateis bausmės diena, nubau- 
siu juos už jų nuodėmę“. 

35 Tada VIEŠPATS pasiuntė tautai rykštę už tai, kad privertė 
Aaroną padirbti jiems veršį. 


33 
Viešpats įsako izraeliečiams keliauti 


1 VIEŠPATS kalbėjo Mozei: “Eik, palik šią vietą, tu ir tauta, 
kurią išvedei iš Egipto žemės, ir eik į kraštą, kurį prisiekdamas pa- 
žadėjau Abraomui, Izaokui ir Jokūbui, tardamas: “Tavo palikuo- 
nims aš jį duosiu". 2 Siųsiu pirma tavęs angelą ir išvarysiu kanaa- 
niečius, amoriečius, hetitus, perizitus, hivitus ir jebusitus. 3 Kilk į 
kraštą, tekantį pienu ir medumi. Bet aš pats nekilsiu su jūsų gre- 
tomis, kad jūsų nesunaikinčiau, nes esate kietasprandė tauta“. 


32,27 “...žudykite savo brolį, ...": tuos, kurie buvo nusidėję veršio — stabų 
garbinimu. 

32,29 “...pašventėte save VIEŠPATIES tarnybai“: dėl jų uolumo tikrojo Dievo 
garbinimui, levitai buvo išrinkti būti ypatingais tarnais parmnaldų apeigose. 

32,32 “...iš knygos, kurią parašei“: Dievui artimų draugų sąrašas. Žr. Rom 9,3. 

4 Kai žmonės išgirdo šiuos aštrius žodžius, jie apsivilko ge- 
dulo drabužiais. Niekas nesipuošė papuošalais. 5 Mat VIEŠPATS bu- 
vo pasakęs Mozei: “Sakyk izraeliečiams: “Jūs esate kietasprandė 
tauta. Jei eičiau su jūsų gretomis nors vieną akimirką, aš jus sunai- 
kinčiau. Tad dabar nusiimk nuo savęs papuošalus, aš dar nuspręsiu, 
ką turiu su tavimi daryti". 6 Todėl izraeliečiai, keliaudami tolyn 
nuo Horebo, nebesipuošė savo papuošalais. 


Viešpaties Artumas Palapinėje 


7* Mozė paimdavo Palapinę ir pastatydavo ją už stovyklos — 
toli nuo stovyklos. Ji buvo vadinama Susitikimo palapine. Kai tik 
norėdavo pasitarti su VIEŠPAČIU, eidavo į Susitikimo palapinę, 
buvusią už stovyklos. * Kada tik Mozė eidavo į Susitikimo pala- 
pinę, visi žmonės pakildavo ir atsistodavo, kiekvienas prie savo pa- 
lapinės angos, ir lydėdavo akimis Mozę, kol jis įeidavo į Palapinę. 
? Mozei įėjus į Palapinę, nusileisdavo debesies stulpas ir stovėdavo 
prie Palapinės įėjimo, o VIEŠPATS kalbėdavosi su Moze. 19 Kai 
žmonės pamatydavo debesies stulpą, stovintį prie Palapinės įėjimo, 
visi pakildavo ir puldavo kniūpsčia, kiekvienas prie savo palapinės 
angos. 11 VIEŠPATS kalbėdavo su Moze veidas į veidą, kaip žmo- 
gus kalba su savo bičiuliu. Po to jis sugrįždavo į stovyklą, bet jo 
jaunas padėjėjas Jozuė, Nuno sūnus, nepajudėdavo iš Palapinės. 

12 Mozė tarė VIEŠPAČIUI: “Žiūrėk, tu man liepei: “Vesk į 
priekį šią tautą“, bet tu man nepasakei, ką pasiųsi su manimi. Be 
to, tu sakei: "Aš pažįstu tave vardu, tu iš tikrųjų radai malonę mano 
akyse. 13 Jei aš tikrai radau malonę tavo akyse, prašyčiau parodyti 
man savo kelią, kad galėčiau pažinti tave ir nuolat rasti malonę ta- 
vo akyse. Žiūrėk gi, juk šie žmonės yra tavo tauta". 14 Jis atsakė: 
“Palengvindamas tau naštą, aš pats* eisiu su tavimi“. 15 O Mozė jam 
atsakė: “Jei tu pats neitum kartu, neversk mūsų keltis iš šios vie- 
tos. 16 Juk kaip kitaip būtų žinoma, kad radome malonę tavo akyse, 
— aš ir tavoji tauta, — jeigu neitum kartu su mumis? Argi ne tuo 
mes — tavo tauta ir aš — būsime paženklinti tarp visų tautų, 
esančių žemėje?“ 


33,7-11 Susitikimo palapinė čia minima, numatant jos pastatymą, aprašytą 
tolesniuose skyriuose. 
33,14 “...aš pats": pažodžiui “mano veidas", t.y. Dievo artumas. 

17 Ir VIEŠPATS tarė Mozei: “Padarysiu ir tai, ko paprašei, nes 
tų iš tikrųjų radai malonę mano akyse ir tave aš pažįstu vardu“. 
18 Tada Mozė tarė: “Prašyčiau parodyti man savo šlovę“. 19 O jis at- 
sakė: “Aš padarysiu, kad praeis prieš tave visas mano gerumas ir 
ištarsiu prieš tave vardą “VIEŠPATS'; aš esu maloningas tiems, ku- 
riems esu maloningas, ir pasigailiu tų, kurių pasigailiu. 20 Bet" — 
jis tarė, — mano veido negali pamatyti, nes žmogus negali manęs 
pamatyti ir likti gyvas“. 21 Ir VIEŠPATS tęsė: “Žiūrėk, arti manęs 
yra vieta. Atsistok ant uolos. 22 Praeinant mano šlovei, nukelsiu 
tave į uolos plyšį ir uždengsiu ranka, kol praeisiu. 23 Tuomet nukel- 
sių ranką ir tu pamatysi mano nugarą*. Bet mano veido niekas ne- 
gali matyti". 


34 
Sandoros lentelių atnaujinimas 


1 VIEŠPATS tarė Mozei: “Nusitašyk iš akmens dvi lenteles, 
tokias kaip buvo pirmosios. Aš įrašysiu į lenteles žodžius, buvu- 
sius ant pirmųjų lentelių, kurias tu sudaužei. 2 Pasiruošk rytojaus ry- 
tui, o ryto metą užlipk į Sinajaus kalną ir atsistok ten kalno viršūnė- 
je prie manęs. 3 Tenekopia niekas kitas su tavimi, tenesirodo niekas 
kitas niekur ant kalno; netgi tenebūna paleisti ganytis ties kalnu 
avys ir galvijai". * Mozė tad atsiskėlė iš akmens dvi lenteles, tokias 
kaip buvo pirmosios, ir, atsikėlęs anksti rytą, pakilo kopti į Sina- 
jaus kalną, nešinas dviem akmens lentelėmis, kaip jam VIEŠPATS 
buvo įsakęs. 5 VIEŠPATS, nužengęs debesyje, buvo ten su juo ir iš- 
tarė savo vardą “ VIEŠPATS". 6 Ir VIEŠPATS praėjo prieš jį, tarda- 
mas: 

“VIEŠPATS, VIEŠPATS, 
esu gailestingas ir maloningas Dievas, 
lėtas pykti, gausus gerumo ir ištikimybės, 


33,23 “...pamatysi mano nugarą": žmogus gali matyti Dievo šlovę, kurią atspindi 
kūrinija, bet jo “veido", t.y. Dievo, koks jis pats yra, mirtingas Žmogus ne- 
gali matyti. Žr. 1 Kor 13,12. 

7 lydintis gerumu lig tūkstantosios kartos, 
atleidžiantis kaltę, nusižengimą ir nuodėmę, 
tačiau nepaliekantis kaltųjų be bausmės, 
bet baudžiantis vaikus už tėvų kaltę 
ir vaikų vaikus 
lig trečios ir ketvirtos kartos“. 


8 Mozė tuojau pat nusilenkė lig žemės ir pagarbino. * Jis tarė: 
“Jei radau malonę tavo akyse, prašyčiau, Viešpatie, teeina Viešpats 
su mumis, nors ši tauta ir yra kietasprandė. Atleisk mūsų kaltę ir 
mūsų nuodėmę, priimk mus kaip savo paveldą“. 

10 (Viešpats) atsakė: “Žiūrėk, aš sudarau sandorą. Visai tavo 
tautai regint padarysiu tokius nuostabius darbus, kokių nėra buvę 
padaryta visoje žemėje ar kokioje nors tautoje. Visi žmonės, tarp 
kurių gyveni, pamatys VIEŠPATIES darbus, nes tai, ką tau darysiu, 
yra baimę keliantis dalykas. 

11 Gerai tad įsidėmėk, ką tau šiandien įsakau. Tikėk manimi, iš- 
varysiu tavo akivaizdoje amoriečius, kanaaniečius, hetitus, perizi- 
tus, hivitus ir jebusitus. 12 Todėl saugokis, nesudaryk sandoros su gy- 
ventojais krašto, į kurį eini, idant jie netaptų žabangomis tarp jūsų. 
13 Nugriaukite jų aukurus, sudaužykite jų paminklinius akmenis, 
nukirskite jų šventuosius stulpus.* 14 Negarbinsite kito dievo, nes 
VIEŠPATS, vardu Pavydusis, yra pavydus Dievas.* 15 Nesudaryk 
sandoros su krašto gyventojais, kad, jiems ištvirkaujant su savo 
dievais ir aukojant jiems savo atnašas, vienas iš jų nepasikviestų 
tavęs ir tu nevalgytum jų aukų. !6 O kai imsi žmonas savo sūnums 
iš jų dukterų, jų dukterys, ištvirkaudamos su savo dievais, privers ir 
tavo sūnus ištvirkauti su jų dievais. 

17 Nedirbsi sau jokių lietinių dievų. 

Iš Švęsi Neraugintos duonos iškilmę. Per septynias dienas val- 
gysi neraugintą duoną, kaip tau įsakiau Abibo mėnesį paskirtu me- 
tu, nes Abibo mėnesį tu išėjai iš Egipto. 


34,13 “...šventuosius stulpus“: Ašera buvo kanaaniečių deivė. Jos garbei buvo 
statomi mediniai stulpai, hebraiškai “ašerot", lygiai kaip dievo Baalo garbei 
buvo statomi paminkliniai akmenys, hebraiškai “mazzebot". Vieni ir kiti 
buvo statomi prie aukuro kanaaniečių šventovėje. 

34,14 Viešpats yra “Pavydusis": žr. Iš 20,5 paaiškinimą; taip pat Ez 39,25. 

19 Kas tik pirmąkart atveria gimdą man priklauso: visi tavo 
galvijų patinai — ar tai būtų karvės, ar avies pirmagimiai. 20 Asilo 
pirmagimis turi būti išpirktas avimi. O jei jo neišperki, turi nusuk- 
ti jam sprandą. Pirmagimį savo sūnų turėsi išpirkti. 

Nė vienas nepasirodys mano akivaizdoje tuščiomis rankomis. 

21 Šešias dienas dirbsi, bet septintą dieną turi ilsėtis. Netgi ari- 
mo ir pjūties metu turi ilsėtis. 22 Švęsi Savaičių iškilmę,* pirmienas 
kviečių pjūties, ir, metams baigiantis, Derliaus nuvalymo iškilmę. 
23 Tris kartus per metus visi tavo vyriškiai pasirodys VIEŠPATIES 
Dievo, Izraelio Dievo, akivaizdoje. 24 Kadangi aš iškeldinsiu tautas 
prieš tau ateinant ir išplėsiu tavo ribas, niekas negeis tavo krašto, tau 
einant pasirodyti VIEŠPATIES, tavo Dievo, akivaizdoje tris kartus 
per metus. 

25 Neatnašausi mano aukos kraujo su kuo nors raugintu, nepa- 
liksi Perėjimo iškilmės aukos iki rytojaus. 

26 Rinktines savo žemės pirmienas atneši į VIEŠPATIES, savo 
Dievo, Namus. 

Nevirsi ožiuko jo motinos piene“. 

27 Tada VIEŠPATS tarė Mozei: “Užrašyk šiuos žodžius, nes pa- 
gal šiuos žodžius aš sudariau sandorą su tavimi ir su Izraeliu". 
2šJis išbuvo ten su VIEŠPAČIU keturiadešimt dienų ir keturiasde- 
šimt naktų, nevalgydamas nei duonos, negerdamas nei vandens. Jis 
užrašė ant lentelių Sandoros žodžius — Dešimt įsakymų. 


Mozė nulipa nuo Sinajaus kalno 


29 Mozė nulipo nuo Sinajaus kalno. Nulipęs nuo kalno su dviem 
Sandoros lentelėmis rankoje, Mozė nežinojo, kad jo veido oda 
švytėjo dėl to, kad buvo kalbėjęsis su Dievu. 30 Aaronas ir visi iz- 
taeliečiai, pamatę švytinčią jo veido odą, bijojo prie jo prisiartinti. 
31 Bet Mozei juos pašaukus, Aaronas ir visi bendrijos vadovai priėjo. 
Mozė su jais kalbėjosi. 32 Po to prisiartino visi izraeliečiai, ir jis per- 


34,22 “Savaičių iškilmė“: Padėkos šventė už pjūtį, švęsta septynias savaites, ar- 
ba penkiasdešimt dienų, nuo pjūties pradžios. Graikiškai ši šventė buvo 
vadinama “Pentekoste", t.y. “Penkiasdešimt (dienų), ir sutapo su Įstatymo 
davimu ant Sinajaus kalno, penkiasdešimt dienų po pirmienų atnašavimo. Žr. 
Kun 23,10- 11; Įst 16,9. 

davė jiems visa, ką VIEŠPATS buvo su juo kalbėjęs ant Sinajaus 
kalno. 33 Pabaigęs su jais kalbėti, Mozė užsidengė veidą gaub- 
tuvu.* 34 Bet kada tik jis eidavo pas VIEŠPATĮ kalbėtis su juo, 
Mozė nusiimdavo gaubtuvą, kolei būdavo pas VIEŠPATĮ. O kai 
išeidavo ir sakydavo izraeliečiams, kas jam buvo įsakyta, 35 tuomet 
izraeliečiai matydavo, kad jo veido oda švytėjo. Tada Mozė vėl 
užsidengdavo veidą gaubtuvu, kol vėl eidavo kalbėti su VIEŠ- 
PAČIU. 


42 
Šabo poilsis 


1 Mozė surinko visą izraeliečių bendriją ir jiems sakė: Štai ką 
VIEŠPATS įsakė jums daryti: 

2 “Šešias dienas bus dirbama, o septintoji diena bus jums 
visiško poilsio šabas,* šventa VIEŠPAČIUI. Kas jos metu dirbtų bet 
kokį darbą, turi būti nubaustas mirtimi. * Šabo dieną niekur savo 
gyvenvietėse nekursite ugnies“. 


Aukos šventajai Padangtei 


4 Mozė sakė visai izraeliečių bendrijai: Štai ką VIEŠPATS 
įsakė: 5 “Padarykite tarp savųjų rinkliavą VIEŠPAČIUI. Kiekvie- 
nas, dosnios širdies skatinamas, teatneša VIEŠPAČIUI auką: auk- 
so, sidabro ir vario; 5 mėlynos, violetinės bei tamsiai raudonos spal- 
vos verpalų ir plonos drobės; ožkų vilnų, 7 išdirbtų avinų kailių ir 
akacijų medienos; 8 aliejaus šviesai, kvepalų patepimų aliejui ir 
kvapiajam smilkalui; ? lazurito akmenų bei brangakmenių dėti į 
efodą ir krūtinės dėklą. 


34,33 “Mozė užsidengė veidą gaubtuvu": Apaštalas Paulius rašo, kad tikroji 
Mozės ir pranašų raštų prasmė dar tebėra paslėpta nuo netikinčių žydų. Žr. 
2 Kor 3,7-18. 

35—39 Ši Išėjimo knygos dalis kone pažodžiui pakartoja Iš 25-31 skyrius. 

35,1-3 žr. Iš 31,12-17. Šabo įstatymas pakartojamas, siekiant apriboti darbą šabo 
dieną prie Padangtės statybos. 

10 Kas tik iš jūsų yra nagingos išmonės, teateina ir tepadaro 
visa, ką VIEŠPATS įsakė: Padangtę, 1! jos Palapinę su apdengimu, 
jos sagtimis, lentomis, skersiniais, stulpais ir pastovais; 12 Skrynią su 
jos kartelėmis, malonės sostą ir uždangą pertvarai; 13 stalą su jo kar- 
telėmis bei visais reikmenimis ir Artumo duona; 14 žvakidę apšvie- 
timui su jos reikmenimis bei lempomis ir aliejų šviesai; 15 aukurą 
smilkalams su jo kartelėmis, patepimo aliejų bei kvapųjį smilkalą 
ir užuolaidą ant įėjimo — ant įėjimo į Palapinę; 16 deginamosios au- 
kos aukurą su jo variniais pinučiais, kartelėmis bei visais reikme- 
nimis, praustuvą su jo pastovu; !7 kiemo uždangas, jo stulpus bei 
pastovus, ir užuolaidą kiemo vartams; !š Padangtės kuolelius ir 
kiemo kuolelius su jų virvėmis; !? drabužius, dėvimus tarnaujant 
šventovėje, — šventuosius drabužius Aaronui ir drabužius jo sū- 
nums jų kunigiškai tarnybai“. 

20 Tada visa izraeliečių bendrija pasitraukė nuo Mozės. 21 O 
atėjo visi tie, kurių širdis buvo dosni ir kuriuos skatino jų dvasia, 
atnešdami VIEŠPAČIUI auką Susitikimo palapinės statybai, visai 
jos tarnybai ir šventiesiems drabužiams. 22 Vyrai ir moterys — visi, 
kurie buvo dosnios širdies, atnešė ir sagų, ir auskarų, ir žiedų, ir 
karolių — visokių auksinių daiktų. Kiekvienas, kas tik galėjo, atne- 
šė VIEŠPAČIUI aukso atnašą. 23 O visi tie, kurie turėjo ar mėlynų, 
ar violetinių, ar tamsiai raudonos spalvos verpalų, ar plonos drobės, 
ar ožkų vilnų, ar išdirbtų avino kailių, ar švelnios odos, atnešė juos. 
2 Kiekvienas, kas tik galėjo duoti sidabro ar vario atnašą, davė ją 
kaip VIEŠPATIES atnašą; kiekvienas, kas tik turėjo akacijos me- 
džio, tinkamo statybai, jį atnešė. 25 Visos nagingos išmonės moterys 
verpė rankomis ir atnešė, ką buvo suverpusios — mėlynos, viole- 
tinės bei tamsiai raudonos spalvos verpalų ir plonų lininių siūlų; 20 
moterys, nagingai verpiančios ožkų vilnas, širdies skatinamos, ver- 
pė ožkų vilnas. 27 Giminių galvos atnešė lazurito akmenų ir brang- 
akmenių dėti į efodą ir krūtinės dėklą, 23 kvepalų ir aliejaus ap- 
švietimui, patepimo aliejui bei kvapiajam smilkalui. 2 Taigi vyrai 
ir moterys, kurių širdis paskatino juos ką nors atnešti VIEŠPATIES 
per Mozę įsakytiems darbams atlikti, atnešė tai VIEŠPAČIUI kaip 
savanorišką auką. 


198 Iš 35,30—36,7 
Sventovės meistrai 


30* Tada Mozė tarė izraeliečiams: “Žiūrėkite, VIEŠPATS pašau- 
kė vardu Bezalelį, Huro sūnaus Urio sūnų, iš Judo giminės, 3! pri- 
pildė jį dieviškos dvasios* — nagingumo, išmonės ir visų amatų 
pažinimo, 32 įkvėpė jį sumanyti meniškus apmatus, ką galima pa- 
daryti iš aukso, sidabro bei vario, 33 pjaustyti ir rėminti akmenis, iš- 
drožti iš medžio, — mokėti bet kokį amatą. 34 Jis suteikė jiedviem, 
— jam ir Obholijabui, Ahisamacho sūnui iš Dano giminės, — ge- 
bėjimą ir kitus pamokyti. 35 Juodu jis pripildė nagingos išmonės 
atlikti darbą ir meistro, ir apmatų sumanytojo, ir siuvinėtojo mėly- 
nais, violetiniais, tamsiai raudonos spalvos verpalais ir plonais lini- 
niais siūlais, ir audėjo, — bet kokio meistro ir bet kokio nagingo 
apmatų sudarytojo. 


36 


1 Todėl Bezalelis ir Oholijabas bei visi nagingos išmonės vy- 
rai, kuriems VIEŠPATS davė nagingumo ir išmonės atlikti visus dar- 
bus statant šventovę, imsis darbo ir įvykdys visa lygiai kaip VIEŠ- 
PATS įsakė“. 

2 Tada Mozė pašaukė Bezalelį ir Oholijabą bei visus nagingos 
išmonės vyrus, kuriems VIEŠPATS buvo davęs nagingumo, — vi- 
sus, kurių širdis skatino juos eiti ir imtis darbo. 3 Jie perėmė iš 
Mozės visas savanoriškąsias aukas, izraeliečių atneštas šventovės 
statybai. Betgi žmonės ir toliau kas rytą nešė Mozei savanoriškas 
aukas. * Todėl visi meistrai, užsiėmę įvairiais šventovės darbais, pa- 
liko savo darbą, atėjo 5 ir sakė Mozei: “Žmonės atneša kur kas 
daugiau negu reikia darbui, kurį mums VIEŠPATS įsakė atlikti", 
6 Mozė tad davė įsakymą paskelbti stovykloje: “Niekas, — nei vy- 
ras, nei moteris, — tegu nebesistengia aukoti ką nors daugiau šven- 
tovei!" Tokiu būdu žmonės buvo sulaikyti nuo nešimo, 7 nes jau 
buvo daugiau, negu gana po ranka viską padaryti. 


35,30-36,7: žr. Iš 31,1-11. 

Padangtės statyba 


3* Tada nagingiausi darbininkai padarė Padangtę iš dešimties 
dangų. (Mozė)* padarė jas iš plonos suktinių siūlų drobės ir mė- 
lynų, violetinių bei tamsiai raudonos spalvos verpalų, su meistriš- 
kai išsiuvinėtais kerubais. ? Kiekvienos dangos ilgis buvo dvide- 
šimt aštuonios uolektys, o kiekvienos plotis keturios uolektys. Visos 
dangos buvo vienodo dydžio. 

10 Penkias dangas jie susegė vieną su kita, ir kitas penkias dan- 
gas susegė vieną su kita. !! Pritaisė mėlynų verpalų kilpas ant pir- 
mojo junginio galinės dangos krašto; tą patį padarė ir ant antrojo 
junginio galinės dangos krašto. 12 Penkiasdešimt kilpų pritaisė prie 
vienos dangos ir penkiasdešimt kilpų pritaisė prie krašto dangos, 
esančios kitame junginyje. Kilpos buvo viena priešais kitą. 13Pa- 
dirbo iš aukso penkiasdešimt sagčių ir susegė dangas vieną su kita 
sagtimis taip, kad išėjo Padangtė. 

14 Jie padirbo ir dangas iš ožkų vilnų Palapinei viršum Padang- 
tės. Dangų padirbo vienuolika. 15 Kiekvienos dangos ilgis buvo 
trisdešimt uolekčių, o kiekvienos dangos plotis keturios uolektys. 
Visos vienuolika dangų buvo vienodo dydžio. 16 Penkias dangas 
susegė atskirai į viena, ir šešias dangas atskirai į viena. !' Pritaisė 
penkiasdešimt kilpų ant galinės dangos krašto viename junginyje ir 
penkiasdešimt kilpų ant galinės dangos krašto kitame junginyje. 
1š Padirbo iš vario penkiasdešimt sagčių dangoms sukabinti, kad 
būtų galima Palapinę pastatyti. 19 Palapinei padarė iš išdirbtų avinų 
kailių priedangą, o virš jos priedangą iš delfinų odos. 


Medinių Padangtės sienų statyba 


20 Tada jie padirbo akacijos medžio lentų Padangtės sienoms 
apstatyti. 21 Kiekvienos lentos ilgis buvo dešimt uolekčių, o kiek- 
vienos lentos plotis buvo pusantros uolekties. 22 Kiekviena lenta tu- 
tėjo du, vieną su kitu suderintus, įkaišus, pritaikytus lentoms suka- 
binti. Tą patį jie padarė su visomis Padangtės lentomis. 23 Pridirbo 


36,8-38: žr. Iš 26,1-37. “(Mozė)": vienaskaita čia pakeičia daugiskaitą, — įkvėp- 
tasis autorius pakartoja Mozei duotus nurodymus, padarydamas reikalingus 
pakeitimus. 

Padangtei lentų: dvidešimt lentų pietinei sienai — pietų šonui; 2 iš 
sidabro nuliejo keturiasdešimt pastovų padėti po dvidešimčia lentų, 
du pastovus po pirmąja lenta jos dviem įkaišams ir du pastovus po 
kiekviena kita lenta jos dviem įkaišams. 25 Šiaurinės pusės Padang- 
tės šonui padirbo dvidešimt lentų 26 ir joms keturiasdešimt sida- 
brinių pastovų, du pastovus po pirmąja lenta ir du pastovus po 
kiekviena kita lenta. 27 O užpakalinei, vakarų šono, Padangtės sie- 
nai padirbo šešias lentas. 28 Padangtės užpakaliniams kampams 
padirbo po dvi lentas. 28 Žemai jos buvo palaidos, bet viršuje bu- 
vo sujungtos ties pirmąja sąvarža. Taip jas padarė abiejuose kam- 
puose. 30 Taigi buvo aštuonios lentos su savo sidabriniais pastovais 
— šešiolika pastovų, kiekvienai lentai po du pastovus. 

31 Jie padirbo skersinius iš akacijos medžio: penkis vieno 
Padangtės šono lentoms, 32 penkis kito Padangtės šono lentoms ir 
penkis skersinius Padangtės užpakalinio, vakarų, šono lentoms. 
33 Padarė taip, kad vidurinis skersinis eitų lentų sienos viduriu nuo 
vieno galo iki kito. 34 Lentas ir skersinius paauksavo, o skersiniams 
laikyti žiedus padarė iš aukso. 


Padaroma Padangtės uždanga 


35 Jie padarė uždangą iš mėlynų, violetinių bei tamsiai raudo- 
nos spalvos verpalų ir plonos suktinių siūlų drobės su joje meis- 
triškai išsiuvinėtais kerubais. 36 Jai pakabinti padirbo keturis stul- 
pus iš akacijos medžio ir juos paauksavo. Stulpų kabliai buvo 
auksiniai, 0 pastovus stulpams nuliejo sidabrinius. 37 Palapinės an- 
gai padarė užuolaidą iš mėlynų, violetinių bei tamsiai raudonos 
spalvos verpalų ir plonos suktinių siūlų drobės, išsiuvinėtos raštais, 
38 ir penkis stulpus su kabliais. Jų viršūnes ir apvadus aptraukė 
auksu, bet jų penki pastovai buvo iš vario. 

Sandoros skrynia 


1* Bezalelis padirbo akacijos medžio skrynią. Ji buvo pus- 
trečios uolekties ilgio, pusantros uolekties pločio ir pusantros uolek- 
ties aukščio. 2 Ją aptraukė grynu auksu iš vidaus ir iš lauko, 
aplenkė auksiniu apvadu. 3 Keturioms jos kojoms nuliejo keturis 
žiedus, du žiedus vienam jos šonui ir du žiedus kitam jos šonui. 
*Padirbo akacijos medžio karteles, jas paauksavo, 5 ir skryniai nešti 
perkišo jas per žiedus, esančius ant skrynios šonų . 5 Padarė malo- 
nės sostą iš gryno aukso: pustrečios uolekties ilgio ir pusantros 
uolekties pločio. 7 Iškalė iš suploto aukso du kerubus, pritaisė juos 
prie abiejų malonės sosto galų, — š vieną kerubą prie vieno galo 
ir antrą kerubą prie kito galo; kerubus pritaisė taip, kad jie buvo lyg 
iš vieno gabalo su malonės sosto galais. ? Kerubai laikė išskleistus 
į viršų sparnus ir jais dengė malonės sostą. Stovėjo jiedu prieš vie- 
nas kitą, bet jų veidai buvo nugręžti į malonės sostą. 


Artumo duonos stalas 


10* Jis padirbo ir stalą iš akacijos medžio, dviejų uolekčių il- 
gio, vienos uolekties pločio ir pusantros uolekties aukščio. 1! Ap- 
traukė jį grynu auksu ir padirbo auksinį apvadą aplinkui. 12 Padarė 
aplinkui jį delno platumo briauną, o briauną aplenkė auksiniu 
apvadu. 13 Nuliejo jam keturis auksinius žiedus ir pritaisė juos ant 
jo kojų, esančių keturiuose kampuose. 14 Žiedai, laikantys karteles 
stalui nešti, buvo arti briaunos. 15 Karteles stalui nešti jis padirbo iš 
akacijos medžio; jas aptraukė auksu. 16 Reikmenis, kurie turėjo būti 
ant stalo, — lėkštes ir indus smilkalams, dubenis ir ąsočius gėri- 
mo atnašoms pilti, — jis padarė iš gryno aukso. 


37,1-9: žr. Iš 25,10-25. 
37,10-16: žr. Iš 25,23-30. 


202 Iš 37,17-29 
Septynšakė žvakidė — menora 


17* Jis padirbo ir žvakidę iš gryno aukso. Žvakidės pastovas ir 
kotas buvo nukalti; jos taurelės, galvutės ir vainiklapiai vieno ga- 
balo su žvakide. !š Šešios šakos ėjo iš jos šonų: trys žvakidės šakos 
iš vieno šono ir trys žvakidės šakos iš kito šono. 19 Trys taurelės, 
padarytos tarsi migdolo žiedai, kiekviena su galvute ir vainiklapiais 
ant vienos šakos, ir trys taurelės, padarytos tarsi migdolo žiedai, 
kiekviena su galvute ir vainiklapiais, ant kitos šakos. Tokios buvo 
visos iš žvakidės šonų išeinančios šakos. 20 Ant pačios žvakidės ko- 
to buvo keturios taurelės, padarytos tarsi migdolo žiedai, kiekviena 
su savo galvute ir vainiklapiais. 2! Galvutė iš to paties gabalo buvo 
po pirmąja šakų pora, galvutė iš to paties gabalo buvo po kita šakų 
pora, ir galvutė iš to paties gabalo po paskutine šakų pora. 22 Gal- 
vutės ir jų šakos buvo iš to paties gabalo — visa nukalta iš vieno 
gryno aukso gabalo. 23 Jis padirbo ir jos septynias lempas, ir jos 
žnyples, ir jos padėklus iš gryno aukso. 24 Žvakidę ir jos reikmenis 
jis padarė iš vieno talento gryno aukso. 


Aukuras smilkalams 


25* Aukurą smilkalams jis padarė iš akacijos medžio. Jis buvo 
vienos uolekties ilgio ir vienos uolekties pločio — keturkampis, 0 
aukščio turėjo dvi uolektis; iš to paties gabalo buvo jo ragai. 26 Au- 
kurą jis aptraukė grynu auksu — jo viršų, visus jo šonus bei jo ra- 
gus, ir aplenkė jį auksiniu apvadu. 27 Žemiau apvado abiejuose au- 
kuro šonuose pritaisė du auksinius žiedus kartelėms aukurui nešti. 
2š Karteles padirbo iš akacijos medžio ir jas paauksavo. 

29* Jis pagamino taip pat šventąjį patepimo aliejų ir kvapyjį - 
smilkalą, tarsi jie būtų kvepalų gamintojo mišiniai. 


37,17-24: žr. Iš 25,31-40. 
37,25-28: žr. Iš 30,1-10. 
37,29: žr. Iš 30,22-38. 

Aukuras deginamajai aukai 


i! Iš akacijos medžio padarė ir deginamajai aukai aukurą. Jis bu- 
vo penkių uolekčių ilgio, penkių uolekčių pločio — keturkampis, o 
aukščio turėjo tris uolektis. 2 Ant jo keturių kampų padirbo keturis 
ragus, išeinančius iš paties aukuro. 3 O visus aukuro reikmenis — 
puodus pelenams, grandiklius, dubenius, šakutes ir keptuves padir- 
bo iš vario. + Padirbo aukurui pinučius, vario mezginį po jo briau- 
na, nutįsusį žemyn nuo briaunos iki pusės aukuro. 5 Nuliejo keturis 
žiedus prie keturių varinių pinučių kampų kartims laikyti. 6 Kartis 
padirbo iš akacijos medžio ir aptraukė jas variu. 7 Jam nešti per- 
kišo kartis per žiedus aukuro šonuose. Aukurą padirbo tuščią, iš 
lentų. 


Varinis praustuvas kunigų apsiplovimams 


8 Jis padarė varinį praustuvą su variniu pastovu iš veidrodžių 
tų moterų, kurios tarnavo* prie įėjimo į Susitikimo palapinę. 


Kiemo įrengimas 


3 Jis įrengė kiemą. Pietinio šono — į pietų pusę kiemo uždan- 
gos buvo plonos suktinių siūlų drobės, šimto uolekčių ilgio; 10 jų 
dvidešimt stulpų su dvidešimčia pastovų buvo variniai, bet stulpų 
kabliai ir sankabos buvo iš sidabro. !! Šiaurinio šono uždangos bu- 
vo šimto uolekčių ilgio; jo dvidešimt stulpų ir dvidešimt pastovų 
buvo variniai, bet stulpų kabliai ir jų sankabos buvo iš sidabro. 
12 Vakarinio šono užuolaidos buvo penkiasdešimties uolekčių ilgio 
su dešimčia stulpų ir dešimčia pastovų; stulpų kabliai ir jų sankabos 
buvo sidabrinės. 13 Rytinio šono kiemo ilgis buvo penkiasdešimt uo- 
lekčių. 14 Viename vartų šone uždanga buvo penkiolikos uolekčių 
su trim stulpais ir trim pastovais. 15 Lygiai taip ir kitame šone, — 
abiejų kiemo vartų šonų užuolaidos buvo penkiolikos uolekčių su 
trim stulpais ir trim pastovais. 


38,8 “...iš veidrodžių tų moterų, kurios tarnavo...": senovės veidrodžių paviršius 
paprastai būdavo iš nublizginto vario. Nežinia, kokia buvo moterų tarnyba 
prie įėjimo į Šventyklą. Žr. 1 Sam 2,22; 2 Kar 23,7. 

16 Visos kiemo uždangos buvo iš plonos suktinių siūlų drobės. 
17 Stulpų pastovai buvo iš vario, bet stulpų kabliai bei jų sankabos 
buvo iš sidabro, o stulpų viršūnės buvo pasidabruotos. Visi kiemo 
stulpai buvo apdengti sidabru. 13 Kiemo vartų užuolaida buvo 
išsiuvinėta iš mėlynų, violetinių ir tamsiai raudonų verpalų ir plo- 
nos suktinių siūlų drobės. Ji buvo dvidešimties uolekčių ilgio; jos 
aukštis, arba plotis, buvo penkios uolektys, toks kaip ir kiemo dan- 
gų. 19 Keturi stulpai ir jų keturi pastovai buvo variniai, o kabliai iš 
sidabro. Stulpų viršūnės buvo pasidabruotos, o sankabos iš sidabro. 
20 Palapinės ir kiemo kuoleliai buvo variniai. 


Sunaudotų metalų kiekis 


2i Čia yra Padangtės, Sandoros padangtės, apyskaita, kurią, 
Mozei įsakius ir vadovaujant Aarono sūnui kunigui Itamarui, pada- 
rė levitai. 22 O Bezalelis, Huro sūnaus Urio sūnus iš Judo giminės, 
buvo padaręs visa, ką Mozei VIEŠPATS buvo įsakęs padaryti, 
23 drauge su Ahisamacho sūnumi Oholijabu, iš Dano giminės, meis- 
tru, dailininku ir turinčiu įgūdžių siuvinėti ploną drobę mėlynais, 
violetiniais bei tamsiai raudonos spalvos verpalais. 

24 Aukso kiekis, sunaudotas visos šventovės statybos darbams, 
— auksas suaukotas kaip atnašos, — buvo dvidešimt devyni talen- 
tai* ir septyni šimtai tridešimt šekelių,* pagal šventovės šekelio 
vertę. 25 Sidabro kiekis, surinktas bendrijos surašymo metu, buvo 
tūkstantis septyni šimtai septyniasdešimt penki šekeliai, pagal 
šventovės šekelio vertę, — 25 viena beka* nuo galvos (tai yra pusė 
šekelio, pagal šventovės šekelio vertę) kiekvieno, įrašyto į sąrašą ir 
turinčio dvidešimt metų arba vyresnio, — šešių šimtų trijų tūks- 
tančių penkių šimtų ir penkiasdešimties vyrų. 27 Šimtinė sidabro 
talentų buvo sunaudota nuliedinti pastovus šventovei ir pastovus už- 
uolaidai, — šimtas pastovų iš šimtinės talentų, po talentą kiekvie- 
nam pastovui. 2 Iš tūkstančio septynių šimtų septyniasdešimt 
penkių šekelių jis padirbo kablius stulpams, aptraukė jų viršūnės ir 


38,24 “Talentas": piniginis vienetas — 34,2 kg. "Šekelis": piniginis vienetas — 
11,4 g. 
38,26 “Beka": piniginis vienetas — 5,7 g. 

padarė jiems sankabas. 29 Vario buvo suaukota septyniasdešimt ta- 
lentų ir du tūkstančiai keturi šimtai šekelių. 30 Iš jo jis padirbo 
pastovus Susitikimo palapinės durims, varinį aukurą su variniais pi- 
nučiais ir visus aukuro reikmemis, 3! visus pastovus kiemui ir pas- 
tovus kiemo vartams, visus kuolelius Padangtei ir visus kuolelius 
kiemui. 


39 
Vyriausiojo kunigo drabužiai 


1* Iš mėlynų, violetinių ir tamsiai raudonos spalvos verpalų 
jie išaudė puikius apdarus šventovės tarnybai. Jie pagamino šven- 
tuosius drabužius Aaronui, kaip VIEŠPATS buvo Mozei įsakęs. 


Efodas 


2 Efodą padarė iš aukso, mėlynų, violetinių bei tamsiai raudo- 
nos spalvos verpalų ir plonos suktinių siūlų drobės. 3 Išploję auksą 
į lakštus, sukarpė į siūlus ir meniškus raštus jais išsiuvinėjo drauge 
su mėlynais, violetiniais bei tamsiai raudonos spalvos verpalais 
plonoje suktinių siūlų drobėje. + Padarė efodui petnešas, prijungtas 
prie jo abiejų galų. 5 Išsiuvinėtoji juosta buvo iš tų pačių medžiagų 
ir to paties meistriškumo, kaip ir efodas. Ji buvo padaryta iš aukso, 
iš mėlynų, violetinių bei tamsiai raudonos spalvos siūlų ir iš plo- 
nos suktinių siūlų drobės, kaip VIEŠPATS buvo Mozei įsakęs. 

6 Lazurito akmenys buvo paruošti, įrėminti aukso rėmeliais ir 
juose įraižyti Izraelio sūnų vardai, kaip įraižomas antspaudo žie- 
das. 7 Juos pritvirtino prie efodo petnešų, kad būtų Izraelio sūnums 
atminimo akmenys, kaip VIEŠPATS buvo Mozei įsakęs. 


Krūtinės dėklas 
š Jis, kaip ir efodą, iš plonos suktinių siūlų drobės padarė kru- 


tinės dėklą, meistriškai išsiuvinėtą auksu ir mėlynais, violetiniais 
bei tamsiai raudonos spalvos verpalais. ? Jis buvo keturkampis. Krū- 


39,1-31: žr. Iš 28,1-43. 

tinės dėklą padarė dvilinką — sprindžio ilgio ir sprindžio pločio, 
dvilinką. 10 Apdaigstė jį keturiomis brangakmenių eilėmis. Pirmoje 
eilėje buvo sardas, topazas ir smaragdas; !! antroje eilėje — gra- 
natas, safyras ir ametistas; 12 trečioje eilėje — hiacintas, agatas ir 
krištolas; 13 o ketvirtoje eilėje — berilas, lazuritas ir jaspis. Brang- 
akmeniai buvo įrėminti aukso rėmeliais. 14 Akmenų skaičius atitiko 
dvylikos Izraelio sūnų vardus, — jie buvo tarsi antspaudo žiedai, 
kiekviename įraižytas vienos iš dvylikos giminių vardas. 15 Krūti- 
nės dėklui padirbo grandinėles iš gryno aukso, suvytas tarsi virve- 
les; 16 jam padirbo iš aukso dvi rozetes ir du auksinius žiedus. 
Žiedus pritvirtino ant abiejų krūtinės dėklo kampų !7 ir įvėrė auk- 
sines virvelės į šiuos du žiedus krūtinės dėklo kampuose. 1š Abiejų 
virvelių galus pritvirtino prie dviejų rozečių, pririšdami jas prieky- 
je prie efodo petnešų. 19 Tada padirbo iš aukso du žiedus ir pri- 
tvirtino juos abiejuose krūtinės dėklo galuose, užpakalinėje pusėje 
prie pat efodo. 20 Padirbo kitus du žiedus iš aukso ir pritvirtino 
juos žemai efodo petnešų priekyje, prie jo siūlės virš meistriškai 
išaustos efodo juostos. 2! Tada, kaip VIEŠPATS buvo įsakęs Mozei, 
jie sujungė mėlyna virvute krūtinės dėklo žiedus su efodo žiedais 
taip, kad jis gulėtų ant meistriškai išaustos efodo juostos ir neatsi- 
skirtų nuo efodo. 


Kiti kunigų drabužiai 


22 Efodo skraistę išaudė vien iš mėlynų verpalų. 3 Skylė gal- 
vai skraistės viduryje buvo kaip skylė šarvų liemenėje su at- 
siūlėjimu aplink skylę, idant nesuplyštų. 24 Ant žemutinio skraistės 
apvado padirbo granatmedžių obuolius iš mėlynų, violetinių bei 
tamsiai raudonos spalvos verpalų ir plonos suktinių siūlų drobės. 
25Padirbo taip pat varpelius iš gryno aukso ir pritvirtino tarp gra- 
natmedžio obuolių ant žemutinio skraistės apvado, visur aplinkui 
tarp granatmedžio obuolių. 26 Pakaitomis varpelis ir granatmedžio 
obuolys, varpelis ir granatmedžio obuolys, visur aplink visą Že- 
mutinį apvadą skraistės, skirtos vilkėti atliekant tarnybą, kaip VIEŠ- 
PATS buvo Mozei įsakęs. 

27 Aaronui ir jo sūnums pagamino tunikas iš plonos drobės, 
2šturbaną iš plonos drobės, kepures iš plonos drobės, lininius apa- 
tinius drabužius iš plonos suktinių siūlų drobės 29 ir plonos suktinių 
siūlų drobės juostą puošniai išsiuvinėjo mėlynais, violetiniais bei 

tamsiai raudonos spalvos verpalais, kaip VIEŠPATS buvo Mozei 
įsakęs. 

30 Padirbo iš gryno aukso rozetę — pašventinimo diademą — 
ir, kaip įraižomas antspaudo žiedas, įraižė joje įrašą “Šventas VIEŠ- 
PAČIUT". 31 Diademai prie turbano pritvirtinti užrišo mėlyną vir- 
vutę, kaip VIEŠPATS buvo Mozei įsakęs. 


Darbų užbaigimas 


32* Taip buvo užbaigti visi Susitikimo palapinės Padangtės dar- 
bai. Izraeliečiai padarė visa lygiai taip, kaip VIEŠPATS buvo 
Mozei įsakęs. 

33 Tada jie atnešė Padangtę su Palapine ir visais jos reikmenimis 
pas Mozę: jos kablius, lentas, skersinius, stulpus bei jų pastovus; 
34šikšniškai išdirbtų avinų kailių dangas, delfinų odos dangas ir 
pertvaros užuolaidą; 35 Sandoros skrynią su kartelėmis ir malonės 
sostu; 36 stalą su jo visais reikmenimis ir Artumo duona; 37 gryno 
aukso žvakidę su lempomis bei visais reikmenimis ir aliejų apšvie- 
timui; 38 auksinį aukurą, patepimo aliejų bei kvapųjį smilkalą ir 
užuolaidą Palapinės iėjimui; 39 varinį aukurą ir jo varinius pinučius, 
karteles bei visus jo reikmenis; praustuvą su pastovu; 40 kiemo 
dangas, jo stulpus bei pastovus, užuolaidą kiemo vartams su vir- 
vėmis ir kuoleliais; visa, kas reikalinga Padangtės tarnybai Susiti- 
kimo palapinėje; *! puikius apdarus šventovės tarnybai bei šven- 
tuosius drabužius kunigui Aaronui ir drabužius jo sūnums kunigų 
tarnybai eiti. 42 Lygiai kaip VIEŠPATS buvo įsakęs Mozei, taip izra- 
eliečiai buvo atlikę visus darbus. + Mozė, pamatęs, kad jie buvo 
padarę visa lygiai taip, kaip VIEŠPATS buvo įsakęs, juos palaimino. 


39,32-43 Užbaigiama "Susitikimo palapinės Padangtės“ statyba. Tikėjimo 
kraitis, kadaise susietas arba su “Padangte", arba su "Susitikimo palapine“, 
šiame tekste yra sujungiamas į viena. Palygink su Iš 26,7-14. 

40 
Šventovė pastatoma ir pašventinama 


1 VIEŠPATS tarė Mozei: 2 “Pirmojo mėnesio pirmąją dieną* 
pastatysi Susitikimo palapinės Padangtę. 3 Padėsi į ją Sandoros 
skrynią ir ją atskirsi uždanga. * Įneši stalą ir jį padengsi. Tada įne- 
ši žvakidę ir uždegsi jos lempas. 5 Auksinį aukurą smilkalams pa- 
statysi priešais Sandoros skrynią ir pakabinsi Padangtės duryse 
užuolaidą. 6 Deginamųjų aukų aukurą pastatysi Susitikimo palapi- 
nėje priešais įėjimą į Padangtę, 7 padėsi praustuvą tarp Susitikimo 
palapinės ir aukuro, pripilsi jį vandens. 3 Iš visų pusių įruoši kiemą 
ir pakabinsi uždangą ant kiemo vartų. 

9 Tada paimsi patepimo aliejaus ir patepsi Padangtę ir visa, 
kas yra joje, — pašventinsi ją drauge su visu jos apstatymu, kad 
būtų šventa. 19 Šventindamas deginamųjų aukų aukurą su visais jo 
reikmenimis, patepsi ir jį, kad būtų ypač šventas. !! Patepsi taip 
pat ir praustuvą drauge su jo pastovu ir pašventinsi jį. 

12 Tada privesi Aaroną ir jo sūnus prie Susitikimo palapinės du- 
rų ir, apiplovęs juos vandeniu, 13 apvilksi Aaroną šventaisiais dra- 
bužiais ir patepsi, šventindamas jį, kad jis man tarnautų kaip kuni- 
gas. 14 Privesi taip pat ir jo sūnus, apvilksi juos tunikomis 15 ir 
patepsi juos, kaip patepei jų tėvą, kad jie tarnautų man kaip kuni- 
gai. Šis patepimas suteiks jiems amžiną kunigystę per visas kartų 
kartas“. 

16 Tai Mozė padarė. Lygiai kaip VIEŠPATS jam buvo įsakęs, 
taip jis padarė. 

17 Taigi antrųjų metų* pirmąjį mėnesį, pirmąją mėnesio dieną, 
buvo pastatyta Padangtė. 1š Mozė pastatė Padangtę. Jis padėjo jos 
pastovus, sustatė lentas, uždėjo skersinius ir iškėlė stulpus; 19 po to 
išskleidė Palapinę viršum Padangtės, uždėdamas virš jos Palapinės 
dangą, kaip VIEŠPATS buvo Mozei įsakęs. 20 Jis paėmė (San- 


40,2.17 “Pirmojo mėnesio, pirmąją dieną...": kone metams praėjus nuo 
izraeliečių išėjimo iš Egipto. 

doros) liudijimą ir įdėjo jį į Skrynią, pritaisė prie Skrynios karte- 
les, užkėlė ant Skrynios viršaus malonės sostą 2! ir įnešė Skrynią į 
Padangtę. Tada jis pakabino užuolaidą ir uždengė Sandoros skry- 
nią, kaip VIEŠPATS buvo Mozei įsakęs. 22 Stalą padėjo Susitikimo 
palapinėje, prie šiaurinio Padangtės šono šiapus užuolaidos, 23 ir iš- 
dėliojo ant jo padėklus duonos, kad ji būtų VIEŠPATIES akivaiz- 
doje, kaip VIEŠPATS buvo Mozei įsakęs. 24 Žvakidę padėjo Susiti- 
kimo palapinėje priešais stalą prie pietinio Padangtės šono, 25 ir 
uždegė lempas VIEŠPATIES akivaizdoje, kaip VIEŠPATS buvo 
Mozei įsakęs. 26 Auksinį aukurą padėjo Susitikimo palapinėje 
priešais užuolaidą 27 ir atnašavo ant jo kvapųjį smilkalą, kaip VIEŠ- 
PATS buvo Mozei įsakęs. 23 Jis pakabino ir užuolaidą ant įėjimo į 
Padangtę. 2? Aukurą deginamosioms aukoms jis pastatė Susitikimo 
palapinėje prie įėjimo į Padangtę ir atnašavo ant jo deginamąsias 
aukas bei javų atnašas, kaip VIEŠPATS buvo Mozei įsakęs. 30 Tarp 
Susitikimo palapinės ir aukuro jis padėjo praustuvą ir pripildė van- 
dens, 3! kuriuo ir Mozė, ir Aaronas, ir jo sūnūs nusiplovė rankas ir 
kojas. 32 Kada tik jie eidavo į Susitikimo palapinę ir kada tik artinda- 
vosi prie aukuro, jie nusiplaudavo, kaip VIEŠPATS buvo Mozei įsa- 
kęs. 33 Aplinkui Padangtę bei aukurą jis įruošė kiemą ir užkabino 
užuolaidą ant kiemo vartų. Taip Mozė užbaigė darbą. 


Dievo Artumas Padangtėje 


34 Tada debesis uždengė Susitikimo palapinę ir VIEŠPATIES 
šlovė pripildė Padangtę. 3 Mozė negalėjo įeiti į Susitikimo palapi- 
nę, nes ją gaubė debesis ir VIEŠPATIES šlovė ją pripildė. 35 Kada 
tik debesis pasikeldavo nuo Padangtės, tada izraeliečiai leisdavosi į 
savo kelionę. 37 Bet jeigu debesis nepasikeldavo, jie tol nesileisdavo 
į kelionę, kol jis nepasikeldavo. 33 Dienos metu virš Padangtės ma- 
tėsi VIEŠPATIES debesis, o nakties metu viso Izraelio namų aki- 
vaizdoje kiekvienoje jų kelionės sustojimo vietoje būdavo joje ugnis. 

KUNIGŲ KNYGA 


Trečiajai Penkiaknygės knygai vardą Kunigų knyga davė senieji 
graikiškosios Septuagintos vertėjai dėl to, kad jos turinį sudaro aukų ir 
apeigų nuostatai, kurių privalėjo laikytis kunigai iš Levio giminės. Ir 
lotyniškoji Vulgata ją vadina Leviticus — Kunigiškoji knyga. Hebraiškai 
ji yra vadinama pirmaisiais knygos žodžiais: Wajjikra — “Ir (VIEŠ- 
PATS) pasišaukė (Mozę)“ (Kun 1,1). 

Kunigų knyga yra Sandoros tautos apeigynas. Senovėje žydų rabi- 
nai šią knygą ir vadino Kunigų vadovu. Žydų tikėjimo kraitis Kunigų 
knygai skiria daug dėmesio ir rodo didelę pagarbą, nes ji apima di- 
džiumą nuostatų ir įsakymų, kuriais judaizmas aptaria save bei savo 
gyvenimo būdą. Iš šešių šimtų trylikos įsakymų, kuriuos žydai suskai- 
čiuoja Penkiaknygėje, du šimtai keturiasdešimt septyni randami Kunigų 
knygoje. Ankstyvieji rabinai — Kunigų knygos aiškintojai parašė dau- 
gybę knygų, nagrinėdami jos nuostatų bei įsakymų prasmę ir nurody- 
dami, kaip jų laikytis. Išmintingieji Mozės įstatymo mokytojai pir- 
maisiais amžiais po Kristaus — nuo 70 iki 500 metų — tūkstančiais 
kelių, nepailsdami leidosi į Kunigų Knygos teisinių nuostatų prasmės 
svarstymus. Tai ypač stebina, nes, romėnams užėmus Jeruzalę ir su- 
naikinus Šventyklą, nebebuvo įmanoma vykdyti Kunigų knygos atnašų 
ir aukų nuostatų ir įsakymų. Tai rodo, kad judaizme Tora — Įstatymas 
nėra vien tik “įstatymas" šiuolaikine siaura prasme, bet yra “mokymas" 
apie žmogaus santykį su Dievu, arba “kelias" — ištikimas ėjimas Vieš- 
paties keliu. “Laimingi, kurių nepeiktinas kelias, kurie eina Viešpaties 
keliu. Laimingi, kas jo įsakymų laikosi..." (Ps 118,1-2). 

Šiuolaikiniai Penkiaknygės tyrinėtojai sutaria, kad Babilonijos trem- 
tyje kunigai iš Levio giminės sutelkė ir suredagavo galutinį liturginio 
apeigyno tekstą: apeigyną kunigams, nuostatus apie kunigų šventimus, 
nuostatus apie tai, kas švaru ir kas nešvaru, ir “Šventumo teisyną" 
(Kun 17-26). Kunigų knyga yra daugiasluoksnė ir atspindi Sandoros tau- 
tos Dievo garbinimo apeigas nuo Mozės laikų iki tremties Babilonijoje. 
Visa Kunigų knygos medžiaga priklauso Kunigiškajam Penkiaknygės 
kraičiui — šaltiniui. 

Daugumai krikščionių kruvinos aukos kelia siaubą, o klausimai 
apie švarius ir nešvarius valgius, — ką valgyti ar ko nevalgyti, — ne- 
turi prasmės. Daugeliui net koktu kalbėti apie žmogiškos prigimties 
švarias ir nešvarias buitines apraiškas. Nenuostabu, kad krikščionis skai- 

tytojas ima Kunigų knygą į rankas iš anksto nusiteikęs, kad ji yra nuo- 
bodi, nesvarbi ir neturi ryšio su šiuolaikiniu gyvenimu. Betgi tai yra 
netikęs nusiteikimas, nes iš anksto užsikertamas kelias pažinti Kunigų 
knygos įžvalgą į Dievo paslaptį. Stengdamiesi įsiminti Kunigų knygos 
įžvalgą į Dievo paslaptį, turime kreipti dėmesį į dvi tos įžvalgos plot- 
mes. Pirma, reikia pažinti Kunigų knygos nuostatų ir»apeigų religinę 
įžvalgą ir prasmę senovės izraeliečiui. Antra, reikia įvardyti Kunigų kny- 
gos pagrindinę temą — nekintamą Dievo užmojį, duodantį kryptį ir 
gajumą Sandoros tautos ištikimybei ir liudijimu: šimtmečių vingiuose. 
Nekintamasis Dievo užmojis duoda kryptį bei gajumą ir krikščionybės 
ištikimybei bei liudijimui jos sakramentais ir liturginėmis apeigomis. Sa- 
vo esme visi Kunigų knygos nuostatai ir apeigos liudija, kad Dievas nori 
išganyti visą žmogų, nes visa žmogaus būtis ir buitis yra atvira Dievui, 
ilgisi ir laukia Dievo užmojo pilnatvės. Kunigų knygos turinio šerdis yra 
Viešpats, esu šventas“. Įvardijęs nekintamąjį Dievo užmojį Kunigų kny- 
goje, krikščionis pajėgs geriau įsiminti Jėzaus mirties prasmę ir Eu- 
charistijos auką. 


Kunigų knygos metmenys: 


A. Aukų apeigos 1-7 
B. Kunigų šventimų apeigos 8-10 
C. Nuostatai apie apeiginį švarumą 11-16 
D. Apeiginio šventumo Teisynas 17-26 
E. Atnašų išpirkimas 27 


KUNIGŲ KNYGA 


A. AUKŲ APEIGOS 
1 
Deginamoji auka 


1 VIEŠPATS pasišaukė Mozę ir kalbėjo jam iš Susitikimo 
palapinės,* tardamas: 2 “Kalbėk izraeliečiams ir sakyk jiems: Kai 
kas nors iš jūsų nori atvesti VIEŠPAČIUI gyvulio atnašą, atveskite 
atnašą iš jaučių bandos ar iš avių bei ožkų kaimenės. * 

3 Jei atnaša yra deginamoji auka* iš jaučių bandos, jis atves 
sveiką jautį prie Susitikimo palapinės įėjimo, kad būtų priimtas jo 
vardu VIEŠPATIES akivaizdoje. * Ten jis uždės ranką* ant galvos 
deginamajai aukai, kad ji būtų priimta jo labui kaip išpirkimas už 


1,1 Kunigiškuoju požiūriu Kunigų knygos nuostatai ir įsakymai buvo duoti Mozei 
iš Susitikimo palapinės, arba Padangtės, izraeliečiams esant dykumoje (žr. 
Kun 7,37-38; Iš 40,16-38). 

1,2 “... iš jaučių bandos ar iš avių bei ožkų kaimenės": gyvuliai, tinkami kaip 
atnašos aukai, buvo arba iš jaučių bandos — jaučiai, karvės, veršiai, arba iš 
avių bei ožkų kaimenės — avys ir ėriukai, ožkos ir ožiukai. Aukai netiko 
ne tik laukiniai gyvuliai, bet ir “nešvarūs" naminiai gyvuliai — kupranugaris 
ir asilas. Žr. Kun 11,1-47. 

1,3 “... deginamoji auka": pagrindinė, kasdienė auka (žr. Kun 6,9). Visas gyvulys, 
išskyrus odą, būdavo sudeginamas ant didžiojo aukuro kieme prie įėjimo į 
Susitikimo palapinę Dievui pagarbinti. (Žr. Iš 38; 40,6). 

1,4 “...uždės ranką...': veiksmas, kuriuo žmogus save sutapina su atnašaujama au- i 
ka. Žr. Iš 29,10.35-37. 

ji. 5 Jautis bus papjautas VIEŠPATIES akivaizdoje, o Aaronas ir jo 
sūnūs atnašaus kraują,* jį išliedami ant visų šonų aukuro, esančio 
prie Susitikimo palapinės įėjimo. 6 Tada deginamoji auka bus nulup- 
ta ir sukapota į dalis. 7 Kunigo Aarono sūnūs užkurs ant aukuro ugnį 
ir apdės ugnį malkomis. š Po to Aarono sūnūs, kunigai, išdėlios 
sukapotas dalis drauge su galva ir taukais viršum ugnies ir malkų, 
esančių ant aukuro. ? O viduriai ir kojos bus apiplauti vandeniu. 
Tada kunigas pavers dūmais visą atnašą ant aukuro kaip deginamąją 
auką — malonaus kvapo atnaša VIEŠPAČIUI ugnimi. 

10 Jei jo atnaša deginamajai aukai yra iš smulkių gyvulių — 
avių ar ožkų kaimenės, jis atves sveiką aviną ar ožį. V Jis bus pa- 
pjautas prie šiaurinio aukuro šono VIEŠPATIES akivaizdoje. Tada 
Aarono sūnūs — kunigai išlies jo kraują ant visų aukuro šonų. 
12Sukapotą į dalis, kunigas išdėlios jas drauge su galva ir taukais 
viršum degančių malkų ant aukuro. 13 O viduriai ir kojos bus api- 
plautos vandeniu. Tada kunigas atnašaus visa, paversdamas dūmais 
ant aukuro. Tai yra deginamoji auka — malonaus kvapo atnaša 
VIEŠPAČIUI ugnimi. 

14 Jei jo atnaša VIEŠPAČIUI yra deginamoji auka iš paukščių,* 
jis parinks ją iš purplelių ar balandžių. 15 Kunigas jį atneš prie au- 
kuro, nusuks jam galvą ir ant aukuro pavers jį dūmais. O jo krau- 
jas bus nutekintas ant aukuro sienų. 16 Jis atskirs gurklį, su viskuo 
kas jame, ir numes jį į pelenams skirtą vietą rytinėje aukuro pusė- 
je. 17 Tada, perplėšęs paukštį per vidurį ir pusių neatskirdamas, ku- 
nigas pavers jį dūmais ant aukuro, viršum malkų ant ugnies. Tai 
yra deginamoji auka — malonaus kvapo atnaša VIEŠPAČIUI ug- 
nimi“, 


1,5 “... atmnašaus kraują": kraujas, žmogaus gyvybės paslaptis ir apraiška (žr. 
Kun 17,11; Įst 12,23; Pr 9,4), buvo laikomas šventas Dievui. Todėl, laikan- 
tis gyvybės auka už gyvybę dėsnio, buvo tikima, kad kraujo išliejimas yra 
veiksmingas nuodėmei atleisti ir žmogui su Dievu sutaikyti. Kraujo išlieji- 
mas ant aukuro simbolizuoja Dievo dalyvavimą išpirkimo apeigoje. 

1,14-17 Deginamajai aukai atnaša, kurią pajėgė aukoti vargšai ir beturčiai. 

2 
Javų aukos 


1 “Kai kas nors duoda javų atnašą* VIEŠPAČIUI, jo atnaša 
turi būti rinktiniai miltai. Jis užpils ant jų aliejaus, apibarstys smil- 
kalais 2ir atneš Aarono sūnums — kunigams. Kunigas, paėmęs iš 
jos saują rinktinių miltų ir aliejaus, drauge su visais smilkalais pa- 
vers šią priminimo atnašą* dūmais ant aukuro, malonaus kvapo 
auka VIEŠPAČIUI ugnimi. 3 O kas lieka nuo javų atnašos, bus 
Aaronui ir jo sūnums, švenčiausia dalis atnašų VIEŠPAČIUI ug- 
nimi. 
4 Kai duosi javų atnašą, iškeptą krosnyje, ji turi būti iš rink- 
tinių miltų: nerauginti papločiai, įmaišyti aliejumi, arba neraugin- 
tos aliejumi apteptos bandelės. 5 Jei tavo javų atnaša yra kepta 
keptuvėje, ji bus iš rinktinių miltų, išminkyta su aliejumi ir nerau- 
ginta. 6 Padalyk ją į gabalus ir apipilk aliejumi. Tai yra javų at- 
naša. 7 Jei tavo javų atnaša yra atnaša puode, ji bus paruošta iš 
rinktinių miltų aliejuje. 

$ Kai atneši VIEŠPAČIUI javų atnašą, paruoštą vienu iš šių 
būdų, ji bus paduota kunigui, kuris ją padės ant aukuro. * Kunigas 
paims iš javų atnašos priminimo dalį ir pavers ją dūmais ant au- 
kuro kaip malonaus kvapo auką VIEŠPAČIUI ugnimi. 10 O kas 
lieka nuo javų atnašos, bus Aaronui ir jo sūnums, — tai yra šven- 
čiausia dalis atnašų VIEŠPAČIUI ugnimi. 

11 Visos javų atnašos, kurias duodi VIEŠPAČIUI, turi būti ne- 
raugintos, nes nei raugo, nei medaus* nepaversi dūmais kaip auką 


2,1 Kruvinos galvijų ir javų aukų reikšmė buvo panaši, — viena ir kita buvo 
skiriama Dievui garbinti ir dėkoti. Javų aukos dažnai ėjo po kruvinų galvi- 
jų aukų (žr. Kun 7,11-14; 8,26; 9,4; Sk 15,1-10). 

2,2 “... priminimo atnaša“: užuot sudeginus visą javų atnašą, buvo sudeginama 
ant aukuro tik jos dalis. Tokiu būdu buvo įamžinamas Dievo akivaizdoje | 
atnašaujantis žmogus. Nesudegintoji atnašos dalis yra “švenčiausia", nes tik “ 
kunigai galėjo ją valgyti. Atnašų dalis buvo skiriama kunigams išlaikyti, — | 
valgydami sau skirtą atnašų dalį, tarnaudami Dievui, jie save sutapatino su | 
atnašaujančiu žmogumi (žr. 1 Sam 2,13-17). 

2,11 Medų buvo uždrausta atnašauti, nes buvo tikima, kad medus, kaip i: 
mielės, sukelia rūgimą. 

ugnimi VIEŠPAČIUI. 12 Juos galite atnešti VIEŠPAČIUI kaip pir- 
mienų atnašas, tačiau ant aukuro jie nebus dedami, kad duotų malo- 
nų kapą. 13 Visas javų atnašų aukas pasūdysi druska. Tenestinga ta- 
vo javų atnašoms tavo sandoros su Dievu druskos.* Su visomis savo 
atnašomis turi atnašauti druskos. 

14 Jei neši VIEŠPAČIUI derliaus pirmienų javų atnašą, atneši 
savo derliaus pirmienų šviežias ugnyje pagruzdintas varpas, kruo- 
pas iš šviežių grūdų, kaip pirmienų javų atnašą. 15 Užpilsi ant jos 
aliejaus ir apibarstysi ją smilkalais. Tai yra javų atnaša. 16 O kuni- 
gas pavers dūmais jos priminimo dalį, — dalį šviežių grūdų su 
aliejumi, drauge su smilkalais. Tai yra atnaša VIEŠPAČIUI ug- 
nimi", 


3 
Bendravimo aukos 


1 “Jei kieno atnaša yra bendravimo auka,* ir jis atnašauja 
gyvulį iš jaučių bandos, turi atnašauti VIEŠPATIES akivaizdoje 
sveiką patiną ar sveiką patelę. 2 Jis uždės ranką savo atnašai ant 
galvos ir papjaus gyvulį prie Susitikimo palapinės įėjimo, o Aaro- 
no sūnūs — kunigai — išlaistys kraują ant aukuro šonų. 3 Tada iš 
bendravimo aukos jis atnašaus kaip atnašą VIEŠPAČIUI ugnimi 
vidurius dengiančią riebiąją plėvę ir ant vidurių esančius taukus; 
*abudu inkstus su taukais, kurie yra ant jų prie paslėpsnių, ir 
kepenų lezgį,* kurį jis išims drauge su inkstais. 5 Tada Aarono sū- 
nūs pavers tai dūmais ant aukuro drauge su deginamąja auka vir- 
šum malkų ant ugnies kaip malonaus kvapo atnašą VIEŠPAČIUI 
ugnimi. 

6 Jei jo atnaša yra bendravimo auka VIEŠPAČIUI iš avių kai- 
menės, turi atnašauti sveiką patiną ar sveiką patelę. 7 Jei jis duoda 


2,13 “... tavo sandoros su Dievu druska": dalinimasis druska prie stalo buvo drau- 
gystės ir sandoros įvaizdis. Žr. Mk 9,49; Kol 4,6; Sk 18,19; 2 Kr 13,5. Čia 
druska simbolizuoja Sandoros su Dievu santykį — visų aukų pagrindą. 

31 “... bendravimo auka“: hebraiškasis žodis “šelamim" yra įvairiai verčiamas: 
“dėkojimo...", “draugystės...", “taikos... Tiksliai žodis “šelamim" turbūt 
reiškia “įvykdymo (auką)“. Žr. Pat 7,14. Bendravimo auka turėjo būdingą 
bruožą — šventas vaišes, kuriose aukotojas ir jo svečiai valgydavo paauko- 
to gyvulio mėsą. Žr. Kun 7,11-21. 

34“... kepenų lezgį": kai kurie verčia “riebiąją kepenų dangą". 

avį kaip savo atnašą, atves ją VIEŠPATIES akivaizdon 3 ir uždės 
ranką atnašai ant galvos. Ji bus papjauta priešais Susitikimo pala- 
pinę, o Aarono sūnūs išlaistys jos kraują ant visų aukuro šonų. ? Iš 
bendravimo aukos jis kaip auką VIEŠPAČIUI atnašaus ugnimi, jos 
taukus: visą riebiąją uodegą,* kuri turi būti atkirsta arti stuburo, vi- 
durius dengiančią riebiąją plėvę ir taukus, kurie yra ant vidurių; 
10abudu inkstus su taukais, kurie yra ant jų prie paslėpsnių, ir 
kepenų lezgį, kurį jis išims drauge su inkstais. 1! Tada kunigas pa- 
vers visa tai dūmais ant aukuro kaip maisto atnašą VIEŠPAČIUI 
ugnimi. 

12 Jei jo atnaša yra ožka, atves ją VIEŠPATIES akivaizdon 
13ir uždės ranką jai ant galvos. Ji bus papjauta priešais Susitikimo 
palapinę, o Aarono sūnūs išlaistys jos kraują ant visų aukuro šonų. 
14 Iš jos jis atnašaus kaip atnašą VIEŠPAČIUI ugnimi, vidurius den- 
giančią riebiąją plėvę ir visus taukus, kurie yra ant vidurių; 15 abu- 
du inkstus, drauge su taukais, kurie yra ant jų prie paslėpsnių, ir 
kepenų lezgį, kurį jis išims drauge su inkstais. 16 Tada kunigas visa 
tai pavers dūmais ant aukuro kaip maisto atnašą ugnimi maloniam 
kvapui. , 

Visi taukai priklauso VIEŠPAČIUI. 17 Šis yra amžinas įsakas 
visoms jūsų kartoms, kur tik jūs begyventumėte: nevalgysite nei 
jokių taukų,* nei jokio kraujo“. 


4 


Aukos už nuodėmę 
Už Vyriausiojo kunigo nuodėmę 


1 VIEŠPATS kalbėjo Mozei, tardamas: 2 “Sakyk izraeliečiams: 
kai žmogus nusideda* netyčiomis bet kuriam iš VIESPATIES įsa- 
kymų, darydamas tai, kas uždrausta: 


3,9 “... visą riebiąją uodegą": žr. Iš 29,22 paaiškinimą. 

3,17 “... jokių taukų": turima mintyje taukus, apie kuriuos kalbama 9-oje ir 14-oje 
eilutėje. Kitokius švarių gyvulių taukus izraeliečiams buvo leista valgyti. 

4,2 “... nusideda": nebūtinai nusižengdamas moraline prasme; nuodėmės sąvoka 
apėmė visus atvejus apeiginio netyrumo, kurį žmonės užsitraukdavo ne iš 
piktos valios, bet iš žmogiškos silpnybės, nežinojimo, užsimiršimo, neaisar- 
gumo ir pan. 

3 Jei pateptasis kunigas* nusideda taip, kad kaltė krinta ant tau- 
tos, jis už nuodėmę, kuria nusidėjo, turi atnašauti sveiką jautuką 
iš bandos kaip atnašą už nuodėmę VIEŠPAČIUI. + Jis atves jautį 
prie Susitikimo palapinės durų priešais VIEŠPATĮ ir uždės ranką 
jaučiui ant galvos. Jautis bus papjautas VIEŠPATIES akivaizdoje. 
5Tada pateptasis kunigas pasems jaučio kraujo ir įneš jį į Susitiki- 
mo palapinę. 5 Kunigas, padažęs pirštą kraujyje, pašlakstys juo 
septynis kartus VIEŠPATIES akivaizdoje Šventovės užuolaidos 
link. 7 Kunigas pavilgys krauju ir ragus kvapiojo smilkalo aukurui, 
esančio VIEŠPATIES akivaizdoje Susitikimo palapinėje, o likusį 
jaučio kraują išpils prie papėdės deginamųjų aukų aukuro, kuris 
yra prie Susitikimo palapinės įėjimo. * Išims visus atnašos už 
nuodėmę jaučio taukus: vidurius dengiančią riebiąją plėvę ir visus 
taukus, kurie yra ant vidurių; ? abudu inkstus drauge su taukais, 
kurie yra ant jų prie paslėpsnių, ir kepenų lezgį, kurį išims kartu 
su inkstais, — !0 lygiai taip, kaip buvo išimta iš bendravimo aukos 
jaučio. Kunigas pavers juos dūmais ant deginamųjų aukų aukuro. 
110 jaučio odą ir visą jo mėsą drauge su galva, kojomis, viduriais 
ir išmatomis — !2 visas jaučio liekanas — jis išneš į švarią vietą 
už stovyklos, kur išpilami pelenai, ir sudegins ant laužo. Toje vie- 
toje, kur išpilami pelenai, bus viskas sudeginta. 


Už Izraelio bendruomenės nuodėmę 


13 Jei visa Izraelio bendruomenė suklysta netyčia ir, bendrijai 
to net nejaučiant, padaro ką nors, kas pagal VIEŠPATIES įsaky- 
mus neturėtų būti daroma, ir užsitraukia kaltę, 14 tuomet, kai nuo- 
dėmė, kuria jie užsitraukė kaltę, paaiškėja, bendrija atnašaus jautį 
iš bandos, kaip atnašą už nuodėmę, ir atves jį priešais Susitikimo 


4,3 “... pateptasis kunigas": jo nusižengimas apeiginiams nuostatams ir įsaky- 
mams užtraukė bendrą kaltę žmonėms, kurių vardu jis eidavo Dievo aki- 
vaizdon. “Atnaša už nuodėmę“, arba “auka nuodėmei atleisti". Auka yra 
veiksminga tik tam, kuris nusideda “netyčiomis", t.y. be piktos valios įžei- 
džia Dievo šventumą. Auką turi lydėti nuodėmės išpažinimas (žr. Kun 5,5). 
Kunigiškasis tikėjimo kraitis neturi permaldavimo aukos už sąmoningai 
padarytą nuodėmę (žr. Sk 15,30; Žyd 5,2). 

4,8-12 Tik šventos ir gyvybinės dalys turi būti atnašaujamos; liekanos, būdamos 
suterštos atnašautojo nuodėme, turi būti sudegintos toliau nuo stovyklos. 

palapinę. 15 Bendrijos seniūnai uždės rankas jaučiui ant galvos 
VIEŠPATIES akivaizdoje, ir jautis bus papjautas priešais VIEŠ- 
PATĮ. 16 Pateptasis kunigas įneš jaučio kraujo į Susitikimo pala- 
pinę. 17 Kunigas, padažęs pirštą kraujyje, pašlakstys juo VIEŠ- 
PATIES akivaizdoje septynis kartus užuolaidos link. 1š Tada krauju 
pavilgys ragus aukuro, esančio VIEŠPATIES akivaizdoje Susitiki- 
mo palapinėje, o likusį kraują išlies prie papėdės deginamųjų aukų 
aukuro, kuris yra prie Susitikimo palapinės įėjimo. 19 Visus jo taukus 
išims ir pavers juos dūmais ant aukuro. 20 Su šiuo jaučiu pasielgs 
lygiai taip, kaip pasielgė su jaučiu (kunigų) atnašos už nuodėmę; 
tą patį su juo padarys. Taigi kunigas atliks už juos permaldavimą, 
ir jiems bus atleista. 2! O patį jautį jis išgabens už stovyklos ir su- 
degins jį, kaip sudegino pirmąjį jautį. Tai yra bendrijos atnaša už 
nuodėmę. 


Už bendruomenės vadų nuodėmę 


22 Kai nusideda netyčia valdovas, darydamas ką nors iš tų da- 
lykų, kurie pagal VIEŠPATIES, jo Dievo, įsakymus, neturėtų būti 
daromi, ir pasijunta kaltas, 23 ar jo padarytoji nuodėmė jam prime- 
nama, tuomet jis atves sveiką ožį, kaip savo atnašą. 24 Uždės ranką 
ožiui ant galvos, ir ožys bus papjautas toje vietoje, kur pjaunamos 
deginamosios aukos VIEŠPATIES akivaizdoje. Tai atnaša už 
nuodėmę. 25 Tada kunigas paims savo pirštu atnašos už nuodėmę 
kraujo ir pavilgys juo deginamųjų aukų aukuro ragus, o jo likusį 
kraują išlies prie deginamųjų aukų aukuro papėdės. 26 Visus jo 
taukus jis pavers dūmais ant aukuro, kaip daroma su bendravimo 
aukos taukais. Taip kunigas padarys permaldavimą valdovo labui 
už nuodėmę, ir ji bus atleista. 


Už paprasto žmogaus nuodėmę 


27 Jei kas iš paprastų Žmonių nusideda netyčiomis, darydamas 
ką nors iš tų dalykų, kurie pagal VIEŠPATIES įsakymus neturėtų 
būti daromi, ir pasijunta kaltas, 28 ar vėliau jam primenama jo pa- 
darytoji nuodėmė, tuomet jis atves sveiką ožką, kaip savo atnašą 
už nuodėmę, kurią jis yra padaręs. 2 Jis uždės ranką ant galvos at- 
našai už nuodėmę, ir atnaša už nuodėmę bus papjauta deginamųjų 
aukų vietoje. 30 Tada kunigas paims savo pirštu jos kraujo ir pavil- 

gys juo deginamųjų aukų aukuro ragus, o likusį kraują išlies prie 
aukuro papėdės. 31 Jis išims visus jos taukus, kaip išimami taukai 
iš bendravimo aukos, ir kunigas pavers juos dūmais ant aukuro, 
kad būtų malonus kvapas VIEŠPAČIUI. Taip kunigas atliks per- 
maldavimą jo labui, ir jam bus atleista. 

32 O jei atnaša, kurią jis atveda kaip atnašą už nuodėmę, yra 
avis, jis turi atvesti avelę be trūkumų. 33 Jis uždės ranką ant galvos 
atnašai už nuodėmę, ir ji bus papjauta toje vietoje, kur yra pjau- 
namos deginamosios aukos. 3* Tada kunigas paims savo pirštu jos 
kraujo ir pavilgys juo deginamųjų aukų aukuro ragus, o jo likusį 
kraują išlies prie aukuro papėdės. 35 Visi taukai bus išimti, kaip 
išimami taukai iš bendravimo aukos avies, ir kunigas pavers juos 
dūmais ant aukuro virš atnašų VIEŠPAČIUI ugnimi. Taip kunigas 
atliks permaldavimą jo labui už nuodėmę, kurią jis padarė, ir jam 
bus atleista“. 


5 
Ypatingi atnašų už nuodėmę atvejai 


1 “Jei žmogus nusideda, 

būdamas prisaikdintas būti liudytoju ir nors gali paliudyti, nes 
matė ar iš kitur sužinojo apie dalyką, bet atsisako kalbėti ir užsi- 
traukia kaltę; 

2 arba paliesdamas, nors to ir nesuvokdamas, bet ką nešvaraus, 
ar tai būtų lavonas nešvaraus žvėries, ar nešvaraus galvijo, ar ne- 
švaraus roplio, jis tampa nešvarus ir užsitraukia kaltę; 

3 arba kai jis, nors ir nesuvokdamas, paliečia žmogaus nešva- 
rumą — bet kokį nešvarumą, dėl kurio tampa nešvarus, bet vėliau 
suvokia savo kaltę; 

4 arba kai žmogus neapgalvotai ištaria lūpomis priesaiką ge- 
ram ar blogam tikslui, — kaip žmonės kad yra įpratę prisiekinėti 
neapgalvotai, — ir vėliau suvokia savo kaltę dėl tokios priesaikos. 

5 Kai jis suvokia savo kaltę bet kuriuo iš šių atvejų, išpažins 
nuodėmę, kuria nusidėjo. 5 Atves VIEŠPAČIUI kaip savo bausmę 
už nuodėmę, kuria nusidėjo, patelę iš avių kaimenės — avį ar 
ožką — kaip atnašą už nuodėmę. Kunigas atliks permaldavimą jo 
labui už jo nuodėmę. 

7 Betgi jei jis neišgali atnašauti avies, tai atnašaus kaip baus- 

mę už nuodėmę, kuria nusidėjo, du purplelius ar du balandžius — 
vieną atnašai už nuodėmę, o kitą deginamajai aukai. * Nuneš juos 
pas kunigą, o jis aukos pirma tą, kuris yra atnaša už nuodėmę, nu- 
sukdamas jam galvą prie kaklo, bet galvos nenukirsdamas. ? Atnašos 
krauju už nuodėmę pašlakstys aukuro šoną, o likusis kraujas bus 
ištekintas prie aukuro papėdės. Tai atnaša už nuodėmę. 19 O antrą- 
ji paruoš deginamajai aukai, kaip paprastai daroma. Taip kunigas 
atliks permaldavimą jo labui už nuodėmę, kuria jis nusidėjo, ir 
jam bus atleista. 

1! Betgi jei jis neišgali atnašauti dviejų purplelių ar dviejų ba- 
landžių, tai atnašaus už nuodėmę, kuria nusidėjo, efos dešimtadalį 
rinktinių miltų atnašai už nuodėmę. Nei aliejaus į juos nemaišys, 
nei smiikalų ant jų neužbarstys, nes tai yra atnaša už nuodėmę. 
12Atneš juos pas kunigą, o kunigas pasems jų saują kaip primini- 
mo dalį ir pavers juos dūmais ant aukuro drauge su atnašomis 
VIEŠPAČIUI ugnimi. Tai atnaša už nuodėmę. 13 Taip kunigas at- 
liks permaldavimą jo labui už bet kurią nuodėmę, kuria nusidėjo, 
ir jam bus atleista. Kaip ir javų atnaša, likusi miltų dalis pri- 
klausys kunigui“, 


Atlyginimo aukos 


14* VIEŠPATS kalbėjo Mozei, tardamas: 15 “Kai žmogus nusi- 
žengia ir nusideda netyčiomis, paglemždamas* sau iš VIEŠPA- 
ČIUI pašvęstų atnašų, jis atves VIEŠPAČIUI kaip atnašą už 
kaltę* iš kaimenės sveiką aviną, kurio vertę nustatys sidabro še- 
keliais, pagal šventovės šekelį. Tai yra kaltės atnaša. 16 Atlygins ir 
už tai, kuo jis nusidėjo šventovei, pridėdamas prie jos penktadalį 
viršaus ir paduodamas kunigui. Kunigas atliks permaldavimą jo 
labui su kaltės atnašos avinu, ir jam bus atleista. 


5,14-6,7 Šie atnašos už kaltę atvejai liečia nusikaltimus Dievui ir bendruomenei, 
kurie reikalauja, kad atnašas lydėtų ir atsilyginimas už skriaudą. 

5,15 “... paglemždamas...": atnašaudamas ne visą dešimtinę, visas pirmienas ir 
pan. “... atnaša už kaltę": jai buvo būdinga tam tikra papildoma bausmė 
kaip atlyginimas už skriaudą. Tačiau kitose vietose, pvz., Kun 14,12-13; Sk 
6,12; Ezd 10,19, pavadinimas “atnaša už kaltę" vartojamas svarbesniems "ai- 
našų už nuodėmę“ atvejams įvardyti, nors juose apie skriaudą nekalbama. 

17 Kai žmogus, to nežinodamas,* nusideda bet kuriam iš VIEŠ- 
PATIES įsakymų, darydamas tai, kas uždrausta, jis užsitraukia kaltę 
ir turi priimti už ją bausmę. 13 Jis atves pas kunigą iš kaimenės 
sveiką aviną, pagal tavo nustatytą vertę, kaip atnašą už kaltę. Ku- 
nigas atliks permaldavimą jo labui už klaidą, kuria jis netyčiomis 
suklydo, ir jam bus atleista. 19 Tokia yra atnaša už kaltę; tas žmo- 
gus tikrai buvo kaltas VIEŠPAČIUT". 

20 VIEŠPATS kalbėjo Mozei, tardamas: 2! “Kai žmogus nuside- 
da ir nusižengia VIEŠPAČIUI, pasielgdamas apgaulingai su artimu 
užstato ar skolos laidavimo reikalu, arba vagyste, arba artimo ap- 
gavyste, 22 arba, radęs pamestą daiktą, melu išsigina; arba jei kreivai 
prisiekia apie ką nors iš daugelio dalykų, kaip žmonės kad papras- 
tai daro ir nusideda, — 23 kai žmogus taip nusidėjo ir, suvokęs sa- 
vo kaltę, sugrąžins, ką buvo įsigijęs vagyste ar apgavyste, ar jam pa- 
tikėtą užstatą, ar daiktą, kurį jis buvo radęs, 24 ar bet kokį kitą 
daiktą, dėl kurio buvo kreivai prisiekęs, jis atlygins už patį daiktą 
ir pridės viršaus penktą dalį. Jo savininkui taip atsilygins, kai su- 
voks savo kaltę. 25 Tada jis atves pas kunigą kaip atnašą už kaltę 
VIEŠPAČIUI iš kaimenės sveiką aviną, pagal tavo nustatytą vertę. 
26 Kunigas atliks permaldavimą jo labui VIEŠPATIES akivaizdoje, 
ir jam bus atleista visa, kuo jis buvo užsitraukęs kaltę“. 


6 


Kunigystė ir auka 


Kasdienė deginamoji auka 


1 VIEŠPATS kalbėjo Mozei, tardamas: 2 “Duok Aaronui ir jo 
sūnums nurodymus. Tokios yra deginamosios aukos apeigos:* pati 
deginamoji auka turi pasilikti ant aukuro žaizdro visą naktį lig ry- 
to, o ant aukuro turi būti kurstoma ugnis. 3 Kunigas, užsimovęs 


5,17 “... to nežinodamas..."*: šiuo atveju manoma, kad vėliau pažeidėjas suvokia 
savo klaidą — kaltę. Žr. Kun 4,13-14. 

6,2“... apeigos": pažodžiui “mokymas, arba įstatymas, nurodymai". Čia ir 
tolesnėse pastraipose duodami papildomi nurodymai apie įvairių aukų 
apeigas. 

apatines kelnaites iš drobės, apsivilks savo drobiniu apdaru, susems 
pelenus, į kuriuos ugnis pavertė ant aukuro deginamąją auką, ir 
supils juos šalia aukuro. 4 Tada nusivilks savo apdarą ir, apsivilkęs 
kitais drabužiais, išneš pelenus už stovyklos į švarią vietą. 5 Ugnis 
ant aukuro turi būti nuolat kurstoma; ji neturi užgesti. Kas rytą 
kunigas uždės ant jos malkų, išdėlios ant jos deginamąją auką ir 
pavers dūmais bendravimo atnašų taukus. 5 Ugnis ant aukuro turi 
būti nuolat kurstoma; ji neturi užgesti. 


Kasdienė javų atnaša 


7 Tokios yra javų atnašos apeigos: Aarono sūnūs atnašaus ją 
VIEŠPATIES akivaizdoje priešais aukurą. * Vienas jų paims iš jos 
saują rinktinių miltų bei aliejų iš javų atnašos drauge su visais ant 
atnašos esančiais smilkalais ir pavers jos priminimo dalį dūmais 
ant aukuro kaip malonų kvapą VIEŠPAČIUI. ? O kas iš jos lieka, 
suvalgys Aaronas ir jo sūnūs. Ji turi būti valgoma kaip nerauginti 
papločiai šventoje vietoje: ją turi valgyti Susitikimo palapinės 
kieme. 10 Ji neturi būti kepama su raugu. Aš daviau ją kaip jų dalį 
iš savo atnašų ugnimi. Ji yra ypač šventa, kaip ir atnaša už nuo- 
dėmę ar atnaša už kaltę. !! Tik vyriškieji Aarono palikuonys ją 
valgys, kaip savo teisėtą dalį iš VIEŠPATIES atnašų ugnimi, per 
visas kartas. Kas tik jas paliestų, taps pašvęstas". 

12* VIEŠPATS kalbėjo Mozei, tardamas: 13 “Tokia yra atnaša, 
kurią Aaronas ir jo sūnūs turi atnašauti VIEŠPAČIUI savo patepi- 
mo dieną: dešimtadalį efos rinktinių miltų kaip nuolatinę javų at- 
našą, pusę rytą ir pusę vakare, 14 Ji bus paruošta keptuvėje su 
aliejumi. Atneši ją gerai aliejuje išmirkytą, — keptas javų atnašos 
riekes, — ir atnašausi ją kaip malonų kvapą VIEŠPAČIUI. 15 Taip 
ją paruoš ir kunigas, pateptas iš Aarono sūnų būti jo įpėdiniu. Tai 
yra amžinas įstatas: atnaša priklauso VIEŠPAČIUI, ji visa turi būti 
paversta dūmais. '16 Kiekviena kunigo javų atnaša turi būti visa su- 
deginta: ji neturi būti valgoma“. 


6,12-16 Šie nurodymai apie kasdienę, arba nuolatinę, javų atnašą skiriasi nuo 
anksčiau duotų nurodymų (žr. Kun 6,7-11 ir Iš 29,39-42), kur kalbama apie 
javų atnašą. Žodžiai “savo patepimo dieną" rodo, kad ši javų atnaša buvo 
siejama su kunigo pašventimu. 

Atnašos už nuodėmę 


17 VIEŠPATS kalbėjo Mozei, tardamas: 1š “Taip kalbėk Aaronui 
ir jo sūnums. Tokios yra apeigos atnašos už nuodėmę. Atnaša už 
nuodėmę bus papjauta VIEŠPATIES akivaizdoje toje vietoje, kur 
yra pjaunama atnaša deginamajai aukai. 19 Tas kunigas, kuris at- 
našauja ją kaip atnašą už nuodėmę, turi ją valgyti. Ji bus valgoma 
šventoje vietoje, Susitikimo palapinės kieme. 20 Kas tik paliestų jos 
mėsą, taps pašvęstas, o jeigu ant drabužių užtikštų jos kraujo, ap- 
taškytąją dalį turi išplauti šventoje vietoje. 2! Molinis indas, kuriame 
ji buvo virta, turi būti sudaužytas, o jeigu ji virta variniame inde, 
jis turi būti iššveistas ir vandeniu išskalautas. 22 Ją valgys tik 
vyriškiai iš kunigų giminės, nes ji yra ypač šventa. 23 Bet atnašos 
už nuodėmę mėsa, kurios kraujo buvo įnešta į Susitikimo palapinę 
permaldavimui šventoje vietoje, nebus valgoma. Ji turi būti su- 
deginta ugnimi", 


Ž 


Atlyginimo atnašos už kaltę 


1 “Tokios yra apeigos atnašos už kaltę: ji yra ypač šventa, 2 At- 
naša už kaltę bus papjauta toje vietoje, kur pjaunama deginamo- 
sios aukos atnaša. Jos kraujas bus išlietas ant aukuro šonų. 3 Visi 
jos taukai turi būti atnašauti: riebioji uodega, vidurius dengianti rie- 
bioji plėvė, * abudu inkstai su jų taukais prie paslėpsnių ir kepenų 
lezgis, kuris turi būti išimtas drauge su inkstais. 5 Kunigas pavers 
juos ant aukuro dūmais kaip atnašą VIEŠPAČIUI ugnimi. Tai yra 
atnaša už kaltę. * Ją valgys tik vyriškiai iš kunigų giminės. Bus 
valgoma šventoje vietoje, nes atnaša yra ypač šventa. 

7 Atnaša už kaltę yra panaši į atnašą už nuodėmę. Tie patys 
nurodymai galioja abiem: ji turi priklausyti kunigui, kuris atlieka - 
su ja permaldavimą. 3 Panašiai kunigas, kuris atnašauja už ką nors 
deginamąją auką, sau pasiims kailį deginamosios aukos, kurią jis 
atnašavo. > Be to, bet kokia javų atnaša, kepta krosnyje, ir bet ko- 
kia paruošta puode ar keptuvėje, priklausys ją atnašaujančiam ku- 
nigui. 10 Tuo tarpu bet kokia kita javų atnaša, įmaišyta su aliejumi 
ar sausa, priklausys lygiai visiems Aarono sūnums“. 

Bendravimo atnašos 


11 “Tokios yra apeigos bendravimo aukos, kuri atnašaujama 
VIEŠPAČIUI. 12 Jei kas ją aukoja dėkodamas, tai drauge su padėkos 
auka turės atnašauti ir neraugintų, aliejumi įmaišytų papločių, ne- 
raugintų, aliejumi apteptų bandelių bei aliejuje išminkytų rinktinių 
miltų papločių. 13 Šias atnašas, pridėjęs raugintos duonos* papločių, 
jis turės atnašauti su savo padėkai skirta bendravimo auka. 14 Iš jų 
jis turės atnašauti po vieną paplotį kaip savo auką VIEŠPAČIUI. 
Tai priklausys kunigui, išliejančiam bendravimo atnašos kraują. 150 
jo bendravimo aukos, skirtos dėkojimui, mėsa turės būti valgoma 
tą pačią dieną, kai ji aukojama. Nieko iš jos neturi būti palikta lig 
ryto. 

16 O jei auka, kurią jis atnašauja, yra įžado ar savanoriška au- 
ka, nors ji turi būti valgoma tą dieną, kai ji aukojama, tačiau jos 
liekanos gali būti valgomos ir rytojaus dieną. | Betgi trečią dieną 
aukos mėsos liekanos turės būti sudegintos. 1š Todėl, jei trečią die- 
ną būtų valgomos bendravimo aukos mėsos liekanos, auka nebus 
maloni nei Dievui, nei bus įskaityta tam, kuris ją aukojo. Tokia 
. mėsa turi būti laikoma atmatomis, ir kas ją valgys, užsitrauks kaltę. 

19 Mėsa, palietusi ką nors nešvaraus, nebus valgoma; ji turi 
būti sudeginta ugnyje. O kitą mėsą tik kas yra švarus gali valgyti. 
20 Betgi kas, būdamas nešvarus, valgytų mėsos iš VIEŠPAČIUI skir- 
tos bendravimo aukos, bus pašalintas iš savo giminės. 2i Jei žmo- 
gus paliestų bet kokį nešvarų dalyką — žmogišką nešvarumą, ar 
nešvarų gyvulį, ar bet kokį nešvarų bjaurų kūrinį — ir valgytų mė- 
sos iš VIEŠPAČIUI skirtos bendravimo aukos, jis bus pašalintas iš 
savo giminės“. 


Nurodymai apie taukus ir kraują 


22 VIEŠPATS kalbėjo Mozei, tardamas: 23 “Kalbėk izraelie- 
čiams ir sakyk: nevalgysite jokių taukų* nei jaučio, nei avies, nei 


7,13 “... raugintos duonos": šie papločiai nebuvo deginami ant aukuro (žr. Kun 
2,11), bet buvo valgomi per bendravimo aukos vaišes, kurios būdavo po 
aukos apeigų. Žr. Kun 3,1 paaiškinimą. 

7,23 “... taukai": turima omenyje taukus, kurie minimi Kun 3,9-10. 14-15. “... 
jaučio, ar avies, ar ožkos": gyvuliai, kurie buvo aukojami; kitų švarių 
gyvūlių taukus buvo galima valgyti. 

ožkos. 24 Nors taukai gyvulio, nudvėsusio ar žvėrių sudraskyto, ir 
gali būti kam nors panaudoti, bet jūs patys jų nevalgysite. 25 Jei 
kas nors valgytų taukų gyvulio, iš kurio gali būti atnašauta ugnimi 
VIEŠPAČIUI skirta auka, tas asmuo bus pašalintas iš savo giminės. 
26 Nevalgysite jokio kraujo, — ar tai būtų paukščio, ar tai būtų gy- 
vulio kraujas, — niekur savo gyvenvietėse. 27 Kas valgytų bet kokį 
kraują, bus pašalintas iš savo giminės“. 

28 VIEŠPATS kalbėjo Mozei, tardamas: 29 “Kalbėk izraelie- 
čiams ir sakyk: atnašą, skirtą VIEŠPAČIUI iš bendravimo aukos, 
turės atnešti VIEŠPAČIUI žmogus, kuris atnašauja bendravimo 
auką. 30 Savo rankomis jis atneš VIEŠPAČIUI skirtą atnašą ug- 
nimi. Jis pats atneš taukus su krūtine, kad krūtinė būtų pakylėta 
kaip pakylėjimo atnaša* VIEŠPATIES akivaizdoje. 31 Kunigas 
taukus pavers dūmais ant aukuro, o krūtinė bus Aarono ir jo sūnų 
dalis. 32Ir dešiniąją šlaunį nuo savo bendravimo aukų atiduosite 
kunigui kaip dovaną. 33 Tas, kuris iš Aarono sūnų atnašauja ben- 
dravimo aukos kraują ir taukus, gaus dešiniąją šlaunį kaip savo dalį. 
34 Nes aš paėmiau pakylėjimo atnašos krūtinę ir dovanos atnašos 
petį iš izraeliečių — iš jų bendravimo aukų ir atidaviau juos kuni- 
gui Aaronyi ir jo sūnums kaip amžiną izraeliečių duoklę. 35 Tai 
bus kunigiškoji* dalis iš VIEŠPAČIUI skirtų atnašų ugnimi, duota 
Aaronui ir jo sūnums, kai jie buvo įvesti tarnauti VIEŠPAČIUI kaip 
kunigai. 36 Kad ji būtų jiems duodama, kaip amžina izraeliečių 
duoklė per visas jų kartas, VIEŠPATS įsakė tą dieną, kai jis pa- 
tepė juos kunigais“. 

37 Tokios yra apeigos deginamosios aukos, javų atnašos, atnašos 
už nuodėmę, atnašos už kaltę, pašventimo atnašos ir bendravimo 
aukos, kurias VIEŠPATS paskelbė Mozei ant Sinajaus kalno, kai 
įsakė izraeliečiams nešti savo atnašas VIEŠPAČIUI Sinajaus dyku- 
moje. 


7,30-34 “... pakylėta kaip pakylėjimo atnaša": atnašavimo apeigos aprašomos Iš 
29,24-28. 
7,35 “... kunigiškoji dalis": pažodžiui “pateptoji dalis". 

B. KUNIGŲ ŠVENTIMŲ APEIGOS 


6 
Aarono ir jo sūnų šventimų apeigos 


1* VIEŠPATS kalbėjo Mozei, tardamas: 2“Paimk Aaroną, drau- 
ge su jo sūnumis, drabužius,* patepimo aliejų, jautį atnašai už nuo- 
dėmę, du avinus bei pintinę su nerauginta duona 3 ir surink visą 
bendriją prie Susitikimo palapinės įėjimo“. + Mozė padarė, kaip 
VIEŠPATS jam įsakė. Kai visa bendrija buvo surinkta prie įėjimo 
į Susitikimo palapinę, 5 Mozė kreipėsi į bendriją: “Štai, ką VIEŠ- 
PATS įsakė padaryti". 

6 Tada Mozė, paliepęs Aaronui ir jo sūnums prieiti, apiplovė 
juos vandeniu. 7 Po to apvilko jį tunika, apjuosė juosta, aprengė 
skraiste ir uždėjo jam efodą, suverždamas jį meistriškai išausta efo- 
do juosta ir taip pritvirtindamas prie Aarono efodą. * Uždėjo jam 
krūtinės dėklą, o į krūtinės dėklą įdėjo Urimus ir Tumimus.* 9 Už- 
movė jam ant galvos turbaną ir prie turbano, priekyje, prisegė auk- 
sinį papuošalą — šventąją diademą, kaip VIEŠPATS buvo Mozei 
įsakęs. 

10 Tada Mozė, paėmęs patepimo aliejaus, patepė ir pašventino 
Padangtę ir visa, kas buvo jos viduje. 1! Pašlakstė juo aukurą sep- 
tynis kartus ir pašventindamas patepė aukurą, jo visus reikmenis bei 
praustuvą su pastovu. 12 Užpylė Aaronui ant galvos patepimo alie- 
jaus jam pašventinti. 15 Mozė, paliepęs privesti Aarono sūnus, ap- 
vilko juos tunikomis, apjuosė juostomis ir užmovė jiems kepures, 
kaip VIEŠPATS buvo Mozei įsakęs. 


Šventimų aukos 


4 Jam atvedus jautį atnašai už nuodėmę, Aaronas bei jo sū- 
nūs uždėjo rankas atnašos už nuodėmę jaučiui ant galvos, 15 ir jautis 


8,1-9,1 Nors Aarono ir jo sinų kunigų šventimų apeigos aprašomos pasakojimu, 
šios šventimų apeigos turėjo tarnauti kaip modelis visiems kunigų šventi- | 
mams ateityje. 

8,2 “... drabužius...(ir t.t.Y*: žr. aprašymą Iš 28-29 skyriuose. 

8,8 “... Urimus ir Tumimus": žr. Iš 28,30 paaiškinimą. 

buvo papjautas. Mozė paėmė kraujo ir pirštu pavilgė kiekvieną au- 
kuro ragą, tuo apvalydamas aukurą. Tada kraują jis išliejo prie au- 
kuro papėdės. Taip jį pašventino, padarydamas už jį permaldavimą. 
16 Mozė paėmė visus vidurius dengiančius taukus, kepenų lezgį, abu 
inkstus su jų taukais ir ant aukuro pavertė juos dūmais. !7 Bet patį 
jautį, jo odą, mėsą ir išmatas jis sudegino ant laužo už stovyklos, 
kaip VIEŠPATS buvo Mozei įsakęs. 

18 Tada jis paliepė atvesti aviną deginamajai aukai. Aaronas 
bei jo sūnūs uždėjo rankas avinui ant galvos, 19 ir avinas buvo pa- 
pjautas. Mozė apšlakstė krauju visus aukuro šonus. 20 Avinas buvo 
sukapotas, ir Mozė galvą, dalis ir taukus ant aukuro pavertė dūmais. 
21 Apiplovus vidurius ir kojas vandeniu, Mozė pavertė dūmais ant 
aukuro visą aviną. Tai buvo deginamoji auka, malonaus kvapo at- 
naša VIEŠPAČIUI ugnimi, kaip VIEŠPATS buvo Mozei įsakęs. 

22 Tada jis paliepė atvesti antrąjį aviną, šventimų aviną. Aaro- 
nas bei jo sūnūs uždėjo rankas avinui ant galvos, 23 ir jis buvo pa- 
pjautas. Mozė paėmė jo kraujo ir juo pavilgė Aarono dešinės 
ausies lezgelį, jo dešinės rankos nykštį ir dešinės kojos nykštį. 24 Kai 
Aarono sūnūs buvo privesti, Mozė pavilgė krauju jų dešinės ausies 
lezgelius, dešinės rankos nykščius ir jų dešinės kojos nykščius, o 
likusį kraują Mozė iššlakstė ant visų aukuro šonų. 235 Jis paėmė 
taukus, — riebiąją uodegą, visus vidurius dengiančius taukus, ke- 
penų lezgį, abu inkstus su jų taukais, — ir dešiniąją šlaunį. 26 Iš 
neraugintos duonos pintinės, buvusios VIEŠPATIES akivaizdoje, jis 
paėmė vieną neraugintos duonos paplotį, vieną duonos su aliejumi 
paplotį bei vieną bandelę, ir padėjo juos ant taukų bei dešiniosios 
šlaunies. 27 Juos visus jis sudėjo Aaronui ir jo sūnums ant delnų, 
liepdamas juos pakylėti kaip pakylėjimo atnašą VIEŠPATIES aki- 
vaizdoje. 28 Tada Mozė paėmė juos iš jų rankų ir pavertė dūmais 
ant aukuro kartu su deginamąja auka. Tai buvo šventimų atnaša 
maloniam kvapui, atnaša ugnimi VIEŠPAČIUI. 29 Mozė paėmė krū- 
tinę ir pakylėjo ją kaip pakylėjimo atnašą VIEŠPATIES akivaizdo- 
je. Ji buvo šventimų avino Mozės dalis, kaip VIEŠPATS buvo Mozei 
įsakęs. 30 Tada Mozė, paėmęs patepimo aliejaus ir kraujo, buvusių 
ant aukuro, pašlakstė jais Aaroną bei jo drabužius ir taip pat jo sū- 
nus bei jų drabužius. Taip jis pašventino Aaroną ir jo drabužius, taip 
pat jo sūnus ir jų drabužius. 

31 Galop Mozė tarė Aaronui ir jo sūnums: “Virkite mėsą prie 
įėjimo į Susitikimo palapinę ir valgykite ją ten su duona, kuri yra 

šventimų atnašų pintinėje, kaip man buvo įsakyta: Aaronas ir jo 
sūnūs ją valgys. 32 Mėsos ir duonos liekanas turite sunaikinti ug- 
nimi. 33 Be to, jūs neatsitrauksite nuo Susitikimo palapinės įėjimo 
septynias dienas, kol jūsų šventimų dienos nebus užbaigtos, nes 
jūsų šventimai užtruks septynias dienas. 34* Tai, kas šiandien buvo 
padaryta, VIEŠPATS įsakė, kad būtų daroma (septynias dienas) 
už permaldavimą jūsų labui. 35 Jūs turite pasilikti prie Susitikimo 
palapinės įėjimo dieną ir naktį per septynias dienas, laikydamiesi 
VIEŠPATIES nurodymų, kitaip jūs mirsite, nes taip man buvo 
įsakyta“. 36 Aaronas ir jo sūnūs padarė visa, kad VIEŠPATS buvo 
įsakęs per Mozę. 


9 
Pirmoji Aarono ir jo sūnų auka 


1 Aštuntą dieną Mozė pasišaukė Aaroną bei jo sūnus ir Izrae- 
lio seniūnus. 2 Aaronui jis tarė: “Paimk jautuką atnašai už nuodėmę 
ir aviną deginamajai aukai, sveikus, ir atnašauk juos VIEŠPATIES 
akivaizdoje. 3 Kalbėk izraeliečiams, tardamas: “Paimkite ožį atnašai 
už nuodėmę, veršį ir ėriuką, sveikus mitulius deginamajai aukai, 
4jautį ir aviną bendravimo atnašai paaukoti VIEŠPATIES akivaiz- 
doje ir aliejumi įmaišytą javų atnašą, nes šiandien jums pasirodys 
VIEŠPATS'". 5 Jie tat visa, ką Mozė buvo įsakęs, sugabeno priešais 
Susitikimo palapinę. Visa bendrija susirinko ir stovėjo VIEŠPATIES 
akivaizdoje. 6 Mozė tarė: “Štai ką VIEŠPATS įsakė jums padaryti, 
kad jums pasirodytų VIEŠPATIES šlovė“. 7 Tada Mozė paliepė 
Aaronui: “Prieik prie aukuro ir paaukok savo atnašą už nuodėmę 
ir deginamąją auką, atlik permaldavimą už save ir už žmones, pa- 
aukok žmonių atnašas ir atlik permaldavimą už juos, kaip VIEŠ- 
PATS įsakė“. 


8,34 Nurodymo prasmė nėra aiški. Arba ši eilutė tik nurodo priežastį, kodėl 
Dievas įsakė atlikti šią apeigą, arba ji apima ir Dievo įsakymą, kad ši 
apeiga būtų atliekama visuose kunigų šventimuose, arba ja įsakoma pakar- 
toti kasdien per septynias dienas visas šventimų apeigas. Bent atnaša už 
nuodėmę, skirta permaldavimui, buvo aukojama kasdien per septynias die- 
nas. Žr. Iš 29,29-36. 


l 

š Aaronas priėjo prie aukuro ir papjovė jautuką, kuris buvo jo 
paties atnaša už nuodėmę. * Aarono sūnūs padavė jam kraujo, o 
jis, padažęs pirštą kraujyje, pavilgė juo aukuro ragus. O likusį 
kraują išliejo prie aukuro papėdės. 10 Bet taukus, inkstus ir atnašos 
už nuodėmę kepenų lezgį jis pavertė dūmais ant aukuro, kaip 
VIEŠPATS buvo Mozei įsakęs, !! o mėsą ir kailį sudegino ant lau- 
žo už stovyklos. 

12 Tada jis papjovė deginamąją auką. Aarono sūnūs prinešė jam 
kraujo, o jis iššlakstė jį ant aukuro šonų. 13 Deginamąją auką jie pri- 
nešė jam sukapotą į dalis su aukos galva, ir jis pavertė tai dūmais 
ant aukuro. 14 Apiplovęs vidurius ir kojas, jis pavertė ir juos dū- 
mais drauge su deginamąja auka ant aukuro. 

15 Po to jis aukojo žmonių atnašą. Paėmęs ožį, kuris buvo žmo- 
nių atnaša už nuodėmę, jį papjovė ir paaukojo kaip atnašą už 
nuodėmę lygiai, kaip pirmąją. 16 Jis atnašavo deginamąją auką, 
paaukodamas ją pagal nuostatus. !7 Jis atnašavo javų atnašą ir, pa- 
ėmęs iš jų saują, pavertė juos dūmais ant aukuro, neįskaitant ryt- 
mečio deginamosios aukos. 

1š Jis papjovė jautį ir aviną kaip Žmonių bendravimo auką. 
Aarono sūnūs prinešė jam kraujo, kurį jis iššlakstė ant visų auku- 
ro šonų, !? jaučio ir avino taukus — riebiąją uodegą, vidurius den- 
giančius taukus, abu inkstus sū ant jų esančiais taukais ir kepenų 
lezgius. 20 Šias riebias dalis jie išdėliojo viršum krūtinių, ir taukai 
buvo paversti dūmais ant aukuro. 2! Krūtines ir dešiniąją šlaunį 
Aaronas pakylėjo kaip pakylėjimo atnašą VIEŠPATIES akivaizdo- 
je, kaip Mozė buvo įsakęs. 


Viešpats apreiškia savo artumą 


22 Aaronas pakėlė rankas žmonių link ir juos palaimino. Paau- 
kojęs atnašą už nuodėmę, deginamąją auką ir bendravimo atnašą, 
jis nulipo žemyn.* 23 Tada Mozė ir Aaronas įėjo į Susitikimo pala- 
pinę. Išėję, jie palaimino žmones, ir VIEŠPATIES šlovė pasirodė 
visiems žmonėms. 24 Iš VIEŠPATIES artumo išėjo ugnis ir sudegi- 
no deginamąją auką bei taukus ant aukuro. Tai matydami, visi 
žmonės šaukė iš džiaugsmo ir puolė veidu žemėn. 


9,22 “... nulipo žemyn“: nuo laiptų prie didžiojo aukuro. 

10 
Nadabo ir Abihuo nuodėmė 


1 0 Aarono sūnūs, Nadabas ir Abihuas,* pasiėmė savo smilky- 
tuvus, įsidėjo žarijų, užbarstė ant jų smilkalų ir atnašavo VIEŠ- 
PATIES akivaizdoje nešventintą ugnį, kokios jis nebuvo jiems įsa- 
kęs. 2 Ugnis* išsiveržė iš VIEŠPATIES artumo ir taip juos užgožė, 
kad jie numirė VIEŠPATIES akivaizdoje. 3 Tada Mozė tarė Aaronui: 
“Apie tai kalbėjo VIEŠPATS, kai pasakė: 


“Per esančius prie manęs arti 
apreikšiu savo šventumą, * 

ir visų žmonių akivaizdoje 
būsiu pašlovintas'“. 

Bet Aaronas tylėjo. 


4 Mozė pasišaukė Mišaelį ir Elzafaną, Aarono dėdės Uzielio 
sūnus, ir jiems tarė: “Prieikite ir nuneškite savo giminaičius nuo 
šventovės priekio kur nors už stovyklos“. 5 Jiedu priėjo ir išnešė 
juos, apsirengusius tunikomis,* už stovyklos, kaip Mozė jiems bu- 
vo įsakęs. 6 O Aaronui ir jo sūnums Eleazarui ir Itamarui tarė: 
“Netaršykite sau plaukų,* neplėšykite savo drabužių, kad kartais 
nenumirtumėte, ir pyktis neužgožtų visos bendrijos. Jūsų giminės, 
visi Izraelio namai, apraudos VIEŠPATIES siųstą gaisrą. 7 Nepa- 
sitraukite nuo Susitikimo palapinės įėjimo, kad nenumirtumėte, nes 
VIEŠPATIES patepimo aliejus yra ant jūsų“. Jie pasielgė, kaip 
Mozė buvo įsakęs. 


10,1 “... Nadabas ir Abihuas": du vyresni Aarono sūnūs. Žr. Iš 6,23-24. 

10,2 “... ugnis": turbūt žaibas. 

10,3 “... apreikšiu savo šventumą": Dievo artumas yra taip šventas, kad mirtinai 
užgožia tuos, kurie artinasi prie jo be prideramo šventumo. Žr. Sk 20,13; 
Ez 28,22. 

10,5 “... juos, apsirengusius tunikomis**: jiedu buvo palaidoti taip, kaip buvo ap- 
sirengę, neįvynioti į drobulę ir be laidojimo apeigų. 

10,6 “... netaršykite sau plaukų...": Aaronas ir jo sūnūs turi susilaikyti nuo ge- 
dulo ženklų. 

Nurodymai apie kunigų elgesį 


š VIEŠPATS kalbėjo Aaronui, tardamas: ? “Negerkite vyno ar 
svaiginamųjų gėrimų nei tu, nei tavo sūnūs, kai jums reikia eiti į Su- 
sitikimo palapinę, kad nenumirtumėte. Tai yra amžinas įstatas Vi- 
soms jūsų kartoms, 10 nes jūs turite daryti skirtumą tarp to, kas. 
šventa, ir to, kas prasta, tarp to, kas švaru, ir to, kas nešvaru; !! jūs 
turite mokyti izraeliečius visų įstatų, kuriuos jiems paskelbė VIEŠ- 
PATS per Mozę“. 

12 Mozė kalbėjo Aaronui ir jo likusiems sūnums Eleazarui ir 
Itamarui: “Paimkite javų atnašą, paliktą nuo VIEŠPAČIUI skirtų 
atnašų ugnimi, ir suvalgykite ją neraugintą prie aukuro, nes ji yra 
ypač šventa. 13 Valgysite ją šventoje vietoje, nes tai yra tavo duok- 
lė ir tavo sūnų duoklė iš atnašų VIEŠPAČIUI ugnimi, nes taip 
man įsakyta. !4 Betgi krūtinę, pakylėjimo atnašą, ir šlaunį, dovanos 
atnašą, tu ir tavo sūnūs bei dukterys su tavimi galite valgyti bet 
kur švarioje vietoje, nes jie buvo paskirti kaip duoklė tau ir duok- 
lė tavo vaikams iš izraeliečių bendravimo aukų. 15 Drauge su de- 
ginamosios aukos taukais jie atneš ir šlaunį, dovanos atnašą, ir 
krūtinę, pakylėjimo atnašą, pakylėti kaip pakylėjimo atnašą VIEŠ- 
PATIES akivaizdoje. Jie priklausys kaip duoklė tau ir tavo vaikams 
amžinai, kaip VIEŠPATS įsakė“. 

16* Tada Mozė pakartotinai pasiteiravo apie atnašos už nuo- 
dėmę ožį, o jis jau buvo sudegintas! Jis supyko ant Eleazaro ir Ita- 
maro, likusių Aarono sūnų, ir tarė: 17 “Kodėl nesuvalgėte atnašos už 
nuodėmę šventoje vietoje? Juk ji yra ypač šventa ir Dievas ją davė 
jums, kad nuvalytumėte bendrijos kaltę, atliktumėte permaldavimą 
jų labui VIEŠPATIES akivaizdoje! 18 Jos kraujas nebuvo įneštas į 
šventovės vidų. Jūs tikrai turėjote ją suvalgyti šventovėje, kaip aš 
įsakiau". 19 O Aaronas kalbėjo Mozei: “Žiūrėk, jie atnešė šiandien 
savo atnašą už nuodėmę ir deginamąją auką VIEŠPATIES akivaiz- 
don, ir kokie dalykai ištiko mane! Jei aš šiandien būčiau valgęs at- 
našą už nuodėmę, nejau tai būtų buvę malonu JIESESČIUJĖ 
20 Mozė, tai girdėdamas, sutiko. 


10,16-19 Eleazaras ir Itamaras sudegino visą atnašos už nuodėmę ožį (žr. Kun 
9,15), užuot ją valgę šventoje vietoje (žr. Kun 6,19), prisiimant bendruomenės 
kaltę. Aaronas gina savo sūnus, manydamas, kad jie nebuvo pakankamai 
šventi valgyti aukos mėsą ir atlikti permaldavimą už Žmones. Jie patys dar 
stipriai išgyveno Dievo pykčio smūgį prieš jų brolius Nadabą ir Abihuą. 

C. NUOSTATAI APIE APEIGINĮ ŠVARUMĄ 
11] 


Švarūs ir nešvarūs gyvūnai 


Keturkojai 


1 VIEŠPATS kalbėjo Mozei ir Aaronui, tardamas: 2 “Taip kal- 
bėkite izraeliečiams: 

Iš visų keturkojų žemėje, šie yra gyvuliai,* kuriuos galite val- 
gyti. 3 Kiekvieną gyvulį, kuris turi skeltus nagus — yra skeltanagis 
ir atrajoja — tokį galite valgyti. * Tačiau iš tų, kurie arba tik atra- 
joja arba tik turi skeltus nagus, šių nevalgysite: kupranugario, nes 
jis, nors ir atrajoja, bet skeltų nagų neturi, — jis yra jums nešvarus; 
5 uolų opšraus,* nes jis, nors ir atrajoja, bet skeltų nagų neturi, — 
jis yra jums nešvarus; 6 kiškio,* nes jis, nors ir atrajoja, bet skeltų 
nagų neturi; 7ir kiaulės, nes ji, nors ir turi skeltus nagus ir yra skel- 
tanagė, bet neatrajoja, — ji yra jums nešvari. 8 Nei jų mėsos val- 
gysite, nei jų dvėsenos liesite, — jie yra jums nešvarūs. 


Vandens gyvūnai 


9 Šiuos galite valgyti iš visų vandens gyvūnų. Kas vandenyse 
— jūroje, ar upėje — turi pelekus ir žvynus, tokius galite valgyti. 
10 Bet kas neturi pelekų ir žvynų jūroje ar upėje, — tarp visų rėp- 
liojančių gyvūnų vandenyje ir tarp visų kitų gyvūnų, esančių van- 
denyje, — tokius laikysite pasibjaurėtinais. !! Laikysite juos pasi- 
bjaurėtinais: nevalgysite jų mėsos, bjaurėsitės jų dvėsena. 12 Visa, 
kas neturi vandenyse pelekų ir žvynų, yra jums pasibjaurėjimas. 


11,2-8 Skirtumai tarp valgomos ir nevalgomos mėsos turbūt rėmėsi tuometinės 
higienos reikalavimais. Bet čia jie turi įsakmų dorovinių ir religinių nuostatų 
atspalvį. Nevalgomų mėsų įvairovė rūšiuojama kaip “nešvari", siekiant pri- 
minti izraeliečiams, kad turi būti tyra ir šventa, Viešpačiui atsidavusi tauta. 

11,5-6 Pasak šiuolaikinės zoologijos, opšrus — hyrax Syriacus — yra laikomas 
kanopiniu gyvūnu, o kiškis graužiku. Nė vienas, nė kitas nėra atrajojantis 
gyvūnas. Jie tik atrodo, kad atrajoja kaip daro atrajojantys gyviinai. Tekstas 
remiasi šiuo liaudies supratimu. 

Paukščiai 


13 Iš paukščių* šiuos laikysite pasibjaurėtinais, — jie nebus val- 
gomi, nes yra pasibjaurėjimas, — erelį, grifą, juodąjį grifą; 14 suopį, 
visų rūšių sakalus; 15 visas varnų rūšis; 16 strutį, lėlį, žuvėdrą; visų 
rūšių vanagus; 17 pelėdą, narą, ūbaujančią pelėdą, 1š naminę pelėdą, 
dykumos pelėdą, einį; 19 gandrą; visas garnių rūšis, lukutį ir šikš- 
nosparnį.* 

Skraidantys vabzdžiai 


20 Visi sparnuotieji vabzdžiai, vaikščiojantys keturiomis ko- 
jomis, bus jums pasibjaurėtini. 2! Bet iš sparnuotųjų vabzdžių, 
vaikščiojančių keturiomis kojomis, galite valgyti tuos, kurie turi 
sudurtas kojas ir gali jomis šokinėti žemėje. 22* Iš jų galite valgyti 
įvairių rūšių skėrius, įvairias rijūnų skėrių rūšis, įvairių rūšių svir- 
plius ir įvairių rūšių žiogus. 23 Bet visi kiti sparnuoti, keturias ko- 
jas turintys vabzdžiai, bus jums pasibjaurėtini. 


Nešvarių gyvūnų palietimas 


24* Šiais atvejais jūs užsitrauksite nešvarumą: Kas paliestų bet 
kurio jų dvėseną, bus nešvarus iki vakaro, > o kas neštų bet kurio 
jų dvėsenos dalį, turės išsiplauti savo drabužius, ir bus nešvarus iki 
vakaro. 26* Gyvuliai, kurie turi nagus, bet nėra skeltanagiai ar ne- 
atrajoja, yra jums nešvarūs. Kas paliestų kurį nors iš jų, bus ne- 
švarus. 27 Taip pat ir gyvuliai, vaikščiojantys letenomis* tarp tų, 


11,13-19.30 Įvairūs paukščių ir roplių lietuviški vardai daugeliu atvejų remiasi 
spėliojimu. 

11,19 “... šikšnosparnis": iš tikrųjų šikšnospamis yra žinduolis. Čia jis priskiria- 
mas prie paukščių, nes turi sparnus ir gali skraidyti. 

11,22 Hebraiškasis tekstas valgomus į skėrius panašius vabzdžius skirsto į ke- 
turias grupes. Skirtumai tarp jų nėra aiškūs. Žr. Mt 3,4. 

11,24-28 Draudimas nevalgyti nešvariųjų gyvūnų mėsos paaštrinamas: ne tik jų 
mėsos negalima valgyti, bet ir bet koks jų dvėsenos palietimas padaro žmogų 
apeigoms nešvarų, t.y. netinkamą dalyvauti pamaldose. 

11,26 Ne visi kanopas turintys gyvuliai yra skeltanagiai. Pavyzdžiui, arklys ir 
asilas. 

11,27 “... vaikščiojantys letenomis": kaip antai, šunys ir katės. 

kurie rėplioja keturiomis, yra jums nešvarūs. Kas paliestų bet ku- 
rio jų dvėseną, bus nešvarus iki vakaro, 2 o kas neštų jų dvėsenos, 
išsiplaus savo drabužius ir bus nešvarus iki vakaro. Jie yra jums 
nešvarus. 

2 Iš gyvūnų, kužančių žemėje, šie bus jums nešvarūs: kurmis, 
pelė, įvairios didžiojo driežo rūšys; 30 gekas, sausumos krokodilas, 
driežas, smėlynų driežas ir chameleonas. 31 Jums šie yra nešvarūs 
tarp kužančių gyvūnų. Kas paliestų kurį iš jų padvėsusį, bus ne- 
švarus iki vakaro. 32 Ir ant ko kuris nors iš jų padvėsusis užkristų, 
taps nešvarus, ar tai būtų medinis daiktas ar drabužis ar kailis ar 
ašutinė, ar bet koks daiktas, naudojamas bet kokiam tikslui. Jis 
turi būti pamerktas į vandenį, ir liks nešvarus iki vakaro. Tada jis 
taps švarus. 33 Jei bet kas iš jų įkristų į indą iš molio, viskas jo vi- 
duje bus nešvaru, ir indą sudaužysite. 34 Bet koks maistas, kurį būtų 
galima valgyti, bus nešvarus, jei vanduo iš tokio indo ant jo 
užtikštų; bet koks gėrimas, kurio būtų galima atsigerti, bus ne- 
švarus, jei jis buvo tokiame inde. 35 Viskas, ant ko bet kokia dvė- 
senos dalis užkristų, bus nešvaru. Krosnis ar viryklė turės būti su- 
daužyta į šipulius. Jos yra nešvarios, ir jums bus nešvarios. 36 0 
šaltinis ar cisterna, turintys vandens, bus švarūs, betgi kas paliečia 
dvėseną* šaltinyje ar cisternoje, taps nešvarus. 37 Jei tokia dvėsena 
užkristų ant grūdų sėklos, laikomos sėjai, ji yra švari, 33 betgi jei 
ant sėklos būtų užpiltas vanduo ir tokia dvėsena užkristų ant jos, 
ji bus jums nešvari. 

39 Jei nugaišo gyvulys, kurio mėsą galite valgyti, kas prisiliestų 
prie jo gaišenos, bus nešvarus iki vakaro. *0 Kas užvalgytų jo 
gaišenos, turės išsiplauti drabužius ir bus nešvarus iki vakaro; ir kas 
neštų gaišeną, turės išsiplauti drabužius ir bus nešvarus iki vakaro. 

41 Visi gyvūnai, kužantys žemėje, kelia pasibjaurėjimą. Jie ne- 
bus valgomi. 2 Kas tik šliaužia pilvu, ir kas rėplioja visomis ketu- 
riomis, ar kas tik turi daug kojų, — jokių žemėje kužančių gyvūnų 
nevalgysite, nes jie yra pasibjaurėtini. 43 Neužsitraukite sau pasi- 
bjaurėjimo jokiu kužančiu gyvūnu, nesusiterškite jais savęs, ir ne- 


11,36 “... betgi kas paliečia dvėseną": pavyzdžiui, norint pašalinti negyvą 
vabzdį iš vandens. 

tapkite per juos nešvarūs, ** nes aš esu VIEŠPATS, jūsų Dievas. 
Todėl pašvęskite save ir būkite šventi. Nesuterškite savęs jokiu ku- 
žančiu gyvūnu, kuris rėplioja žeme! 45 Kadangi aš esu VIEŠPATS, 
kuris išvedžiau jus iš Egipto žemės, kad būčiau jūsų Dievas, jūs bū- 
site šventi, nes aš esu šventas! 

46 Tokie yra nuostatai apie gyvulius, paukščius ir visus gy- 
vūnus, plaukiojančius vandenyse bei visus gyvūnus, kužančius že- 
mėje, *7 kad darytumėte skirtumą tarp nešvarių ir švarių, tarp gy- 
vūnų, kuriuos galima valgyti, ir tarp gyvūnų, kurių negalima 
valgyti". 


12 
Moters apvalymas po gimdymo 


1 VIEŠPATS kalbėjo Mozei, tardamas: 2* “Kalbėk izraeliečiams 
ir sakyk: “Kai moteris pastoja ir pagimdo berniuką, ji bus nešvari 
septynias dienas. Ji bus nešvari, kaip būna nešvari savo mėnesinių 
metu. 3 Aštuntąją dieną berniuko antvarpio oda bus apipjaustyta. 
*0 moteris pasiliks dar trisdešimt tris dienas savo apsivalymo krau- 
jyje. Nieko, kas šventa nelies, nei į šventovę neis, kolei nepasibaigs 
jos apsivalymo dienos. 5Jei pagimdo mergaitę, ji bus nešvari dvi 
savaites, kaip būna nešvari mėnesinių metu, ir pasiliks dar šešias- 
dešimt šešias dienas savo apsivalymo kraujyje. 

6 Pasibaigus jos apsivalymo dienoms, ar tai už sūnų, ar tai už 
dukterį, ji atneš kunigui prie įėjimo į Susitikimo palapinę mitulį 
ėriuką deginamajai aukai ir balandį ar purplelį atnašai už nuodėmę. 
7Jis atnašaus VIEŠPATIES akivaizdoje ir atliks permaldavimą jos 


11,44-45 Šių nurodymų pagrindas nėra tabu, bet Sandoros santykis su Dievu, 
atskiriantis Izraelį Dievo užmojo tarnybai (žr. Iš 19,3-6). Būdama Dievui 
pašvęsta tauta, izraeliečiai turi vengti bet kokio netyrumo, kad šventasis 
Dievas galėtų turėti tarp jų savo Padangtę (žr. Kun 15,31; 18,1-5; 20,22-26; 
26,11-12). 

12,2-3 Apeiginis moters nešvarumas buvo reiklesnis pirmuoju laikotarpiu, sep- 
tynių dienų metu po berniuko gimimo ar keturiolikos dienų metu po mer- 
gaitės gimimo. Su šiuo laikotarpiu buvo susiejamos taisyklės, išvardytos Kun 
15,19-24 tekste. 

labui. Tada ji bus švari po savo kraujavimo. Tokios yra apeigos 
pagimdžiusiai kūdikį, berniuką ar mergaitę. 3* O jei ji neturi iš ko 
atnašauti avį, teatnašauja du purplelius ar du balandžius, vieną 
deginamajai aukai, o kitą atnašai už nuodėmę. Kunigas atliks per- 


>597 


maldavimą jos labui, ir ji bus švari'“, 
13 


Nurodymai apie odos ligas 


1* VIEŠPATS kalbėjo Mozei ir Aaronui: 

2* “Kai žmogui kūno odoje atsiranda sutinimas ar išbėrimas 
ar dėmė, besivystanti į raupsų ligą jo kūno odoje, jis turi būti at- 
vestas pas kunigą Aaroną ar pas vieną iš jo sūnų kunigų. 3 Kuni- 
gas apžiūrės ligą jo kūno odoje: jei plaukai ligos apimtoje vietoje 
yra pabalę ir ligos apimtoji vieta atrodo įdubusi, lyginant su kūno 
oda, tai yra raupsai. Kunigas, tai nustatęs, pripažins, kad tas Žmo- 
gus yra apeigoms nešvarus. * O jei dėmė kūno odoje yra balta, ne- 
atrodo įdubusi, lyginant su oda, ir plaukai ant jos nėra pabalę, ku- 
nigas uždarys ligonį septynioms dienoms. 5 Septintą dieną kunigas 
jį apžiūrės ir, jei ligos apimtoji vieta išlaikė savo spalvą ir nepa- 
platėjo odoje, tada kunigas uždarys jį dar kitoms septynioms 
dienoms. 5 Septintą dieną kunigas jį vėl apžiūrės ir, jei ligos apim- 
toji vieta yra sumažėjusi ir nėra paplatėjusi odoje, kunigas pripa- 
žins, kad žmogus yra švarus. Tai tik išbėrimas. Žmogus išsiplaus 
drabužius ir bus švarus. 7 Betgi jei po to, kai jis pasirodė pas ku- 
nigą ir buvo pripažintas esąs švarus, išbėrimas plėstųsi, jis turi vėl 
pasirodyti kunigui. * Kunigas jį apžiūrės ir, jei išbėrimas odoje yra 


12,8 Praėjus keturiasdešimčiai dienų po Jėzaus gimimo, jo Mergelė Motina at- 
našavo šią vargdienių auką (žr. Lk 2,22-24). Kadangi deginamoji auka bu- 
vo atnašauta dėkojant už kūdikio gimimą, ji liudija jautrią Marijos širdį. 
Kadangi Iėzaus gimimas buvo nepaprastas, ji nebuvo įpareigota atnašauti 
aukos už nuodėmę. 

13,1-39 Šiame ir 14-ame skyriuje žodis “raupsų liga“ bendras pavadinimas, ku- 
ris apima įvairias odos ligas, įskaitant į nūdienę raupsų ligą ir dėmes dra- 
bužiuose bei pastatuose. 

13,2-8 Įvairios odos ligos, nors ir nelaikomos užkrečiamomis, bet padaro ligonį 
“nešvarų", t.y. netinkamą bendrauti su kitais žmonėmis, ypač pamaldose, kol 
jis nėra pripažintas apeigoms švarus. 

paplatėjęs, kunigas pripažins, kad žmogus yra nešvarus. Išbėrimas 
yra raupsai. 

9* Kai žmogus gauna raupsų ligą, jis turi būti atvestas pas ku- 
nigą. 10 Kunigas jį apžiūrės ir jei ant jo odos rastų baltą ištinimą 
su išbalusiais plaukais, o ištinime gyvos mėsos opą, !! tai jo kūno 
odoje yra įsisenėjusi raupsų liga. Kunigas pripažins, kad jis yra ne- 
švarus, — jo neuždarys, nes aišku, jis yra nešvarus. 12* Bet jei iš- 
bėrimas taip apimtų odą, kad apdengtų visą ligonio odą nuo gal- 
vos iki kojų kiek tik kunigo akys gali užmatyti, — 13 kunigas jį 
apžiūrės ir, jei išbėrimas yra apdengęs visą kūną, pripažins ligonį 
švarų nuo ligos. Jis yra švarus, nes visas pasidarė baltas. 14 Bet jei 
kada nors jam pasirodytų gyva mėsa, jis bus nešvarus. 15 Kunigas 
apžiūrės gyvą mėsą, ir pripažins jį esant nešvarų. Gyva mėsa yra 
nešvari, nes ji yra raupsai. 16 Bet jei gyvoji mėsa vėl tampa balta, 
jis ateis pas kunigą. !7 Kunigas jį apžiūrės ir, jei liga yra tapusi 
balta, kunigas pripažins ligonį esant švarų. Jis yra Švarus. 

1š Kai žmogaus kūno odoje iškyla bei išgyja skaudė !* ir skau- 
dės vietoje pasirodo baltas sutinimas ar rausvai balta dėmė, jis turi 
pasirodyti kunigui. 20 Kunigas ją apžiūrės ir, jei ji atrodo įdubusi, 
lyginant su kita oda, ir plaukai ant jos yra pabalę, kunigas pripažins 
ji esant nešvarų. Tai raupsų liga, iškilusi skaudės vietoje. 2! Bet jei 
kunigas, apžiūrėdamas jį, nustato, kad plaukai ant dėmės nėra pa- 
balę ir ji nėra įdubusi, lyginant su kita oda, bet darosi mažesnė, ku- 
nigas uždarys jį septynioms dienoms. 22 O jei ji odoje plečiasi, ta- 
da kunigas pripažins jį esant nešvarų. Tai yra liga. 23 Bet jei dėmė 
pasilieka toje pačioje vietoje ir nesiplečia, ji yra skaudės randas. 
Kunigas pripažins, kad žmogus yra švarus. 

24 Arba, ugniai nudeginus žmogaus kūno odą ir gyvai mėsai 
nudegimo opoje tapus rausvai balta ar balta, 25 kunigas ją apžiūrės. 
Jei plaukai nudegimo opoje yra pabalę ir opa atrodo įdubusi, lygi- 
nant su kita oda, tai raupsų liga. Raupsai išsivystė nudegimo opo- 
je, ir kunigas pripažins, kad žmogus yra nešvarus. Tai yra raupsų 
liga. 26 Bet jei kunigas, opą apžiūrėdamas, nustato, kad jos plaukai 
nėra pabalę ir ji nėra įdubusi, lyginant su kita oda, bet yra suma- 


13,9-17 Įsisenėjusios raupsų ligos atveju, uždarymas tolesniam ištyrimui yra be- 
prasmis. 

13,12-13 Pleiskanos rodo, kad ligonis yra išgijęs, — šašuota uoda atkritusi, ma- 
tyti sveika balta oda. 

žėjusi, kunigas uždarys žmogų septynioms dienoms. 27 Septintąją 
dieną kunigas jį apžiūrės, jei opa bus paplatėjusi odoje, kunigas pri- 
pažins jį nešvarų. Tai yra raupsų liga. 28 Bet jei opa bus pasilikusi 
savo vietoje ir neišsiplėtusi odoje, bet sumažėjusi, tai yra sutinimas 
nuo nudegimo. Kunigas pripažins jį esant švarų, nes tai yra nude- 
gimo randas. 

29 Jei vyrui ar moteriai atsirastų žaizda ant galvos ar ant 
smakro, 30 kunigas apžiūrės ligą. Jei žaizda atrodo įdubusi, lyginant 
su kita oda, ir plaukai yra pageltę ir suplonėję, kunigas pripažins 
jį esant nešvarų. Tai yra dedervinė, galvos ar smakro raupsų liga. 
31 O kai kunigas, apžiūrėdamas dedervinės žaizdas, nustato, kad 
jos neatrodo įdubusios, lyginant su kita oda, tačiau jose nėra juodų 
plaukų, kunigas uždarys žmogų su dedervinės žaizdomis septy- 
nioms dienoms. 32 Septintą dieną kunigas apžiūrės ligą. Jei jis nu- 
stato, kad dedervinė nepaplatėjusi, joje nėra geltonų plaukų ir, ly- 
ginant su kita oda, dedervinės žaizdos neįdubusios, 33 žmogus 
nusiskus, neskusdamas dedervinės žaizdų. O asmenį, sergantį de- 
dervine, kunigas uždarys dar kitoms septynioms dienoms. 34 Sep- 
tintą dieną kunigas apžiūrės dedervinę. Jei dedervinė neišsiplėtė 
odoje ir žaizdotoji oda, lyginant su kita oda, neatrodo įdubusi, ku- 
nigas pripažins jį esant švarų. Žmogus išsiplaus drabužius ir bus 
švarus. 35 Tačiau jeigu dedervinė plėstųsi po to, kai žmogus buvo 
pripažintas švarus, 39 kunigas jį apžiūrės. Jeigu dedervinė yra pa- 
platėjusi, kunigui nėra reikalo tikrinti ar plaukai pageltę, — žmo- 
gus yra nešvarus. 37 Bet jeigu, jo akimis žiūrint, dedervinė yra 
sustabdyta ir žaizdų vietoje yra ataugę juodi plaukai, dedervinė 
yra išgydyta. Kunigas pripažins Žmogų esant švarų. 

38 Jei vyrui ar moteriai ant kūno odos pasirodytų spuogai — 
balti spuogai, 3? kunigas turi juos apžiūrėti. Jei spuogai ant kūno 
odos yra balsvi, tai tik odos išbėrimas. Ligonis yra švarus. 

40 Kai žmogui nuslenka plaukai nuo galvos, jis yra plikagalvis, 
bet švarus. *! Taip pat jei plaukai jam nuslenka nuo viršugalvio, jis 
turi pliką viršugalvį, bet yra švarus. *2 Bet jei ant pliko pakaušio ar 
pliko viršugalvio pasirodo rausvai baltos spalvos skaudė, ji yra raup- 
sų liga, besivystanti ant jo pliko pakaušio ar jo pliko viršugalvio. 
3 Kunigas jį apžiūrės: jei ištinimas ant jo pliko pakaušio ar pliko 
viršugalvio yra rausvai baltas, kaip atrodo raupsų liga kūno odoje, 
44 tas žmogus serga raupsais, — jis yra nešvarus. Kunigas pripažins 
jį esant nešvarų, nes liga yra ant jo galvos“. 

Nuostatai raupsais sergantiems 


45* “Kiekvieno raupsų liga sergančio drabužiai turi būti suplyšę 
ir galvos plaukai sutaršyti. Jis turės prisidengti burną ir šaukti: 
“Nešvarus, nešvarus!“ *6 Visą laiką, kol bus raupsuotas, jis bus 
nešvarus. Būdamas nešvarus, jis turi gyventi atskirai, — jo gyven- 
vietė turi būti už stovyklos“. 


Drabužių užkrėtimas 


47* “Kai raupsų liga pasirodo drabužyje, — vilnoniame ar 
marškoniame drabužyje, 4 jo lininiuose ar vilnoniuose apmatuose 
ar atauduose, — odoje ar odiniuose daiktuose, *? jei pats drabužis 
ar jo apmatai ar ataudai, ar oda, ar odinis daiktas nuo ligos darosi 
žalsvas ar rausvas, liga yra raupsai ir turi būti parodyta kunigui. 
50 Apžiūrėjęs, kunigas padės užkrėstą daiktą atskirai septynioms 
dienoms. 5! Septintą dieną apžiūrės ligą: jei liga yra paplatėjusi 
drabužyje, — apmatuose ar atauduose, — ar odoje, nepaisant kam 
oda yra naudojama, tai yra raupsų liga. Drabužis yra nešvarus. 
52Drabužį — vilnonius ar lininius apmatus ar ataudus — ar bet 
kokį odinį daiktą, kuriame rasta liga, jis sudegins, nes tai besi- 
plečianti raupsų liga ir turi būti sudeginta ugnyje. 

53 Bet jei kunigas nustato, kad liga drabužyje, — apmatuose ar 
atauduose, — ar bet kokiame odiniame daikte neišsiplėtė, 54 kuni- 
gas palieps daiktą, kuriame reiškiasi liga, išplauti ir padės jį at- 
skirai dar kitoms septynioms dienoms. 55 Po išplovimo, kunigas 
apžiūrės daiktą, kuriame reiškiasi liga. Jei ligos dėmė nepakeitė 
spalvos, nors liga ir nėra paplatėjusi, jis yra nešvarus. Turi jį sudegin- 
ti ugnyje, nepaisant ar ligos dėmė yra vidaus, ar lauko pusėje. 

56 Betgi jei apžiūrėjęs, kunigas nustato, kad ligos dėmė po iš- 
plovimo yra išnykusi, tą vietą jis iškirps iš drabužio ar iš odos ar 
iš apmatų ar ataudų. 57 Jei ji vėl pasirodo drabužyje, apmatuose ar 


13,45-46 Tikras raupsuotasis turi elgtis kaip gedintis žmogus ir turi pasitraukti 
iš visuomenės. Net ir išgijęs, raupsuotasis tapdavo "švarus" tik po to, kai 
būdavo pripažintas apeigoms švarus. 

13,47-59 Raupsų liga drabužiuose ar gaminiuose iš odos atkreipia dėmesį daik- 
tų supelėjimu. : 

atauduose, ar kokiame nors daikte iš odos, tą daiktą, kuriame vėl 
reiškiasi liga, sunaikinsi ugnyje. 53 Betgi drabužis, apmatai ar atau- 
dai, ar daiktas iš odos, iš kurio liga po plovimo yra dingusi, tada 
turi būti antrąkart išplautas, ir bus švarus. 

59 Tokie yra nuostatai apie raupsų ligą vilnoniame ar marško- 
niame drabužyje, apmatuose ar atauduose, ar bet kokiame odiniame 
daikte, kai reikia juos pripažinti ar jie švarūs ar nešvarus“. 


14 
Apvalymas nuo užkrečiamų odos ligų 


1 VIEŠPATS kalbėjo Mozei, tardamas: 2 “Tokios yra apeigos, 
kurias turi atlikti raupsuotasis, kai jis yra pripažįstamas esąs Švarus: 

Jis turi būti atvestas pas kunigą. 3 O kunigas turi išeiti už 
stovyklos. Jei apžiūrėjęs kunigas nustato, kad raupsuotasis yra iš 
ligos pagijęs, * kunigas įsakys, kad du gyvi švarūs paukščiai, kedro 
medžio, tamsiai raudonų verpalų* ir izopo būtų atnešta tam, kuris 
turi būti pripažintas švarus. 5 Kunigas palieps papjauti vieną iš 
paukščių viršum molinio indo, pripilto šaltinio vandens. 5 Paims gy- 
vąjį paukštį, drauge su kedro medžiu, tamsiai raudonos spalvos ver- 
palais ir izopu, pamirkys juos kraujyje paukščio, papjauto viršum 
šaltinio vandens* 7ir pašlakstys krauju septynis kartus žmogų, kuris 
yra apvalomas nuo raupsų ligos. Tada kunigas pripažins jį esant 
švarų ir paleis gyvąjį paukštį skristi į laukus. * O žmogus, kuris 
turi būti pripažintas švarus, išsiplaus drabužius, nusiskus visus 
plaukus, išsimaudys vandenyje, ir bus švarus. Po to jis gali eiti į 
stovyklą, bet septynias dienas turės gyventi už savo palapinės. 
3Septintą dieną nusiskus visus savo plaukus, galvos, barzdos, an- 
takių, — jis turi nusiskusti visus plaukus. Tada išsiplaus drabužius, 
išsimaudys vandenyje, ir bus švarus. 


144 “... tamsiai raudonos spalvos verpalų": turbūt izopo šakelė buvo pririšama 
prie kedro šakos. 

14,6 “... šaltinio vandens": pažodžiui “gyvojo vandens", pasemto iš tekančio van- 
dens ar šaltinio, o ne iš cisternos. 

10 Aštuntą dieną jis turi paimti du sveikus ėriukus, vieną sveiką 
mitulę avį, o javų atnašai — tris dešimtadalius efos rinktinių miltų 
ir vieną logą aliejaus. !! Apvalymo apeigas atliekantis kunigas pa- 
statys žmogų, kuris turi būti apvalytas, drauge su jo atnašomis 
VIEŠPATIES akivaizdoje prie Susitikimo palapinės įėjimo. 12 Ku- 
nigas paims vieną iš ėriukų, paaukos jį kaip atnašą už nuodėmę 
drauge su logu aliejaus ir pakylės juos VIEŠPATIES akivaizdoje 
kaip pakylėjimo atnašą. 13 Ėriuką jis papjaus toje vietoje, kur yra 
pjaunamos šventoje vietoje atnaša už nuodėmę ir deginamoji auka, 
nes atnaša už kaltę, kaip ir atnaša už nuodėmę, priklauso kunigui 
ir yra ypač šventa. 14 Tada kunigas paims kaltės atnašos kraujo ir 
pavilgys juo žmogaus, kuris turi būti apvalytas, dešinės ausies 1eZ- 
gelį, dešinės rankos nykštį ir dešinės kojos nykštį. 15 Kunigas turi 
paimti 1ogą aliejaus, užsipilti jo ant kairės rankos delno, 16 padažyti 
dešinės rankos pirštą aliejuje, esančiame ant jo kairės rankos del- 
no, ir pašlakstyti keletu lašų aliejaus savo pirštu septynis kartus 
VIEŠPATIES akivaizdoje. 17 Keletą lašų ant jo delno likusio alie- 
jaus kunigas užteps žmogui, kuris turi būti apvalytas, ant dešinės 
ausies lezgelio, dešinės rankos nykščio ir ant dešinės kojos nykščio, 
viršum kraujo atnašos už kaltę. 13 O likusį aliejų, esantį ant delno, 
kunigas išpils ant galvos žmogui, kuris turi būti apvalytas. Tada 
kunigas atliks permaldavimą jo labui VIEŠPATIES akivaizdoje: 
kunigas paaukos atnašą už nuodėmę ir atliks permaldavimą to 
žmogaus labui, kuris turi būti apvalytas. Po to bus papjauta degi- 
namoji auka, — 20 ant aukuro kunigas paaukuos deginamąją auką 
ir javų atnašą. Taip kunigas atliks permaldavimą jo labui. Tada žmo- 
gus bus švarus". 


Vargšų apvalymo atnašos 


21 “Betgi jei žmogus yra vargšas ir tiek neišgali, tepaima vie- 
ną ėriuką atnašai už kaltę, — pakylėjimui (VIEŠPATIES akivaiz- 
doje), — atlikti permaldavimą jo labui, efos dešimtadalį rinktinių, 
maišytų su aliejumi miltų, javų atnašai ir logą aliejaus. 22 Be to, du 
purplelius,* arba du balandžius, — ką jis išgali, — vieną atnašai 


14,22 “... du purplelius...": dviejų ėriukų pakaitalas, panašiai kaip neturtingos 
moters po gimdymo atnašoje. 

už nuodėmę, o kitą deginamajai aukai. 2 Aštuntą dieną jis atneš 
juos kunigui, kad būtų apvalytas VIEŠPATIES akivaizdoje prie įėji- 
mo į Susitikimo palapinę. 24 O kunigas paims kaltės atnašos ėriu- 
ką bei aliejaus logą ir pakylės juos kaip pakylėjimo atnašą VIEŠ- 
PATIES akivaizdoje. 25 Kunigas papjaus kaltės atnašos ėriuką, paims 
truputį kaltės atnašos kraujo ir pavilgys juo žmogaus, kuris turi būti 
apvalytas, dešinės ausies lezgelį, dešinės rankos nykštį ir dešinės 
kojos nykštį. 26 Kunigas užpils truputį aliejaus ant savo kairiosios 
rankos delno, 27 o dešinės rankos pirštu kunigas pašlakstys keletu 
lašų aliejaus, esančio ant jo kairės rankos delno, septynis kartus 
VIEŠPATIES akivaizdoje. 23 Keletą lašų aliejaus, esančio ant jo del- 
no, kunigas užteps žmogui, kuris turi būti apvalytas, ant dešinės 
ausies lezgelio, dešinės rankos nykščio ir dešinės kojos nykščio to- 
je vietoje, kur buvo užteptas atnašos už kaltę kraujas. 2> Likusį ant 
delno aliejų kunigas užteps ant galvos žmogaus, kuris turi būti ap- 
valytas, atlikdamas permaldavimą jo labui VIEŠPATIES akivaizdo- 
je. 30 Tada jis atnašaus vieną iš purplelių ar iš balandžių, — ką 
žmogus išgali, — 3! vieną atnašai už nuodėmę, o kitą deginamajai 
aukai, drauge su javų atnaša, ir kunigas atliks permaldavimą jo 
labui VIEŠPATIES akivaizdoje. 32 Tokios yra apeigos raupsuota- 
jam, kuris neišgali atnašų savo pripažinimui, kad yra švarus“. 


Pelėsių liga namuose 


33 VIEŠPATS kalbėjo Mozei ir Aaronui, tardamas: 

34 “Kai įeisite į Kanaano žemę, kurią aš duodu jums nuosavy- 
bėn, ir jei aš sukelčiau raupsų ligą viename iš namų jūsų nuo- 
savybės krašte, 35 namų savininkas nueis pas kunigą ir praneš, tar- 
damas: “Man atrodo, kad kažin kokia liga yra mano namuose. 
36 Kunigas, prieš eidamas ligos apžiūrėti, turi paliepti namus ištuš- 
tinti, kad niekas, kas yra namuose netaptų nešvarus. Po to kunigas 
įeis namų apžiūrėti. 37 Jis turi apžiūrėti ligą. Jei liga reiškiasi namų 
sienose žalsvos ar rausvos spalvos įdubimais, gilesniais už sienos 
paviršių, 33 kunigas turi išeiti pro namų duris ir uždaryti namus sep- 
tynioms dienoms. 3? Septintą dieną kunigas turi sugrįžti. Jei jis 
nustato, kad liga namų sienose yra išsiplėtusi, *0 kunigas turi pa- 
liepti, kad akmenys, kuriuose reiškiasi liga, būtų išlupti ir išnešti 
už miesto į nešvarią vietą. * O namai iš vidaus turi būti kruopš- 
čiai išgrandyti, o nuluptas tinkas išmestas už miesto į nešvarią vie- 

tą. 2 Tada turi būti atnešti kiti akmenys ir įdėti į anų akmenų vie- 
tą; paimtas kitas tinkas ir namai ištinkuoti. 

43 Jei liga vėl ima plėstis namuose po to, kai akmenys buvo iš- 
lupti ir namai išgrandyti bei iš naujo ištinkuoti, * kunigas turi ateiti 
ir juos apžiūrėti. Jei liga namuose yra išsiplėtusi, — raupsų liga 
plečiasi namuose, — jie yra nešvarūs. 45 Namai turi būti nugriauti, 
jų akmenys, rąstai ir visas namų tinkas išnešti į nešvarią vietą už 
miesto. * Kas tik įeitų į namus, kai jie yra uždaryti, bus nešvarus 
iki vakaro; *7 kas tik miegotų tokiuose namuose, turi išsiplauti dra- 
bužius; ir kas tik valgytų tokiuose namuose, turi išsiplauti dra- 
bužius. 

4 Betgi jei kunigas ateina ir nustato, kad liga namuose nėra 
išsiplėtusi po to, kai namai buvo ištinkuoti, tada kunigas pripažins, 
kad namai yra švarūs, nes liga yra pranykusi. * Namams apvalyti 
jis turi paimti du paukščius, drauge su kedro medžiu, tamsiai rau- 
donos spalvos verpalų bei izopo, 50 ir papjauti vieną paukštį viršum 
molinio indo, pripilto šaltinio vandens. 51 Paims kedro medį, izopą 
bei tamsiai raudonos spalvos verpalus drauge su gyvuoju paukščiu, 
pamirkys papjautojo paukščio kraujyje bei vandenyje ir pašlakstys 
namus septynis kartus. 52 Taip jis apvalys namus paukščio krauju, 
šaltinio vandeniu, gyvuoju paukščiu, kedro medžiu, izopu ir tam- 
siai raudonos spalvos verpalais. 53 O gyvąjį paukštį paleis skristi 
už miesto į laukus. Taip jis turi atlikti permaldavimą už namus, ir 
jie taps švarūs". 

54 Tokie yra nuostatai kiekvienai raupsų ligai, — dedervinėms, 
55 raupsams drabužių ir namų, 56 sutinimui ar išbėrimui, ar dėmėms, 
— 57nustatyti, kada jie yra nešvarūs, ir kada jie yra švarūs. 

Tokie yra nuostatai raupsų ligoms. 

Asmeniško apeiginio nešvarumo atvejai 
Vyrų 


1* VIEŠBATS kalbėjo Mozei ir Aaronui, tardamas: 2 “Kalbėkite 
izraeliečiams ir sakykite jiems: 

Kai vyras patiria sėklos išsiliejimą iš savo kūno, — sėklos 
išsiliejimas daro jį apeigoms nešvarų. 3 Toks yra jo sėklos išsilieji- 
mo nešvarumas, kad nedaro skirtumo ar jo varpa nesulaiko sėklos 
išsiliejimo, ar jo varpa sulaiko sėklos išsiliejimą, jog vis vien jam 
tai yra nešvarumas. + Kiekvienas guolis, kuriame atsigultų sėklos iš- 
siliejimu sergantis, tampa nešvarus. 5 O kas paliestų jo guolį, turės 
išsiskalbti drabužius, išsimaudyti vandenyje, ir bus nešvarus lig 
vakaro. * Kas atsisėstų ant daikto, ant kurio buvo sėdėjęs sergantis 
sėklos išsiliejimu, turės išsiskalbti drabužius, išsimaudyti vandeny- 
je ir bus nešvarus lig vakaro. 7 Kas paliestų sergančio sėklos iš- 
siliejimu kūną, turės išsiskalbti drabužius, išsimaudyti vandenyje ir 
bus nešvarus lig vakaro. 3 Jei sėklos išsiliejimu sergantis spjautų 
ant švaraus Žmogaus, pastarasis turės išsiskalbti drabužius, išsimau- 
dyti vandenyje ir bus nešvarus lig vakaro. ? Bet koks balnas, ant ku- 
rio sėklos išsiliejimu sergantis joja, bus nešvarus. 19 Kas paliestų bet 
kokį daiktą, buvusį po juo, bus nešvarus lig vakaro, o kas tokius 
daiktus neštų, turės išsiskalbti drabužius, išsimaudyti vandenyje, ir 
bus nešvarus lig vakaro. !! Visi, kuriuos paliestų sėklos išsiliejimu 
sergantis, nepaskalavęs vandenyje savo rankų, turės išsiskalbti dra- 
bužius, išsimaudyti vandenyje ir bus nešvarūs lig vakaro. 12 Indas 
iš molio, kurį paliestų sėklos išsiliejimu sergantis, turi būti su- 
daužytas, o indas iš medžio turi būti išskalautas vandeniu. 

13 Kai sėklos išsiliejimu sergantis pagyja nuo sėklos išsiliejimo, 
jis turi palaukti septynias dienas savo pripažinimo, kad yra švarus, 
išsiskalbti drabužius, išsimaudyti vandenyje, ir tada taps švarus. 
140 aštuntą dieną, pasiėmęs du purplelius ar du balandžius, nueis 
VIEŠPATIES akivaizdon prie įėjimo į Susitikimo palapinę ir pa- 
duos juos kunigui. 15 Kunigas paruoš juos, — vieną atnašai už 


15,1-32 Buvo tikima, kad įvairūs vyro sėklos išsiliejimai ir moters kraujoplū- 
džiai padarė žmones apeigoms nešvarius, t.y. teršė šventąją Padangtę ir 
darė žmones netinkamus dalyvauti liturgijoje. Buvo tikima, kad apeigoras 
nešvarūs asmenys suteršdavo visa, ką tik paliesdavo (žr. Kun 11,24-38). 


| 

nuodėmę, o kitą deginamajai aukai, — ir kunigas atliks permal- 
davimą VIEŠPATIES akivaizdoje jo labui dėl jo sėklos išsiliejimo. 

16 Kai vyras patiria paprastą sėklos išsiliejimą, visas išsimaudys 
vandenyje, ir bus nešvarus lig vakaro. !7 Bet koks audinys ar oda, 
ant kurių užkristų sėkla, turi būti išskalbti vandenyje, o vyras bus 
nešvarus lig vakaro. 1š Jei vyras guli su moterimi ir patiria sėklos 
išsiliejimą, jiedu abu turi išsimaudyti vandenyje ir likti nešvarūs 
lig vakaro. 


Moterų 


19 Kai moteris patiria kraujoplūdį, kuris yra įprastinis išsilie- 
jimas iš jos kūno, nešvari ji bus septynias dienas. O kas ją palies, 
bus nešvarus lig vakaro. 20 Visa, ant ko ji gultųsi savo mėnesinių 
nešvarumo metu, taps nešvaru; ir visa, ant ko ji atsisėstų, taps ne- 
švaru. 2! Kas prisiliestų prie jos guolio, turės išsiskalbti drabužius, 
išsimaudyti vandenyje, ir bus nešvarus lig vakaro. 2 O kas prisi- 
liestų prie daikto, ant kurio ji sėdėjo, turės išsiskalbti drabužius, išsi- 
maudyti vandenyje, ir bus nešvarus lig vakaro. 23 Ar tai būtų guolis, 
ar koks kitas daiktas, ant kurio ji sėdėjo, prisiliesdamas prie jo, jis 
taps nešvarus lig vakaro. 24 Jei vyras sugultų su ja, jos mėnesinių 
nešvarumas bus jam perduotas, ir jis bus nešvarus septynias dienas. 
Kiekvienas guolis, ant kurio jis atsiguls, taps nešvarus. 

25 Jei moteris patiria kraujoplūdį ilgą laiką ne savo mėnesinių 
nešvarumo metu ar jei išsiliejimas tęsiasi ilgiau, negu jos mėnesinių 
nešvarumas, ji bus nešvari lygiai, kaip ir savo mėnesinių nešvaru- 
mo metu. 26 Kiekvienas guolis, ant kurio ji gultųsi savo nešvarumo 
dienomis, bus jai kaip ir guolis jos mėnesinių nešvarumo metu. 
Kiekvienas daiktas, ant kurio ji sėdėtų, bus nešvarus, kaip ir mė- 
nesinių nešvarumo metu. 27 O kas paliestų tuos daiktus, bus ne- 
švarus, — turės išsiskalbti drabužius, išsimaudyti vandenyje ir būti 
nešvarus lig vakaro. 28 Kai ji iš savo kraujoplūdžio išgyja, ji turi 
palaukti septynias dienas. Po to ji bus švari. 2 O aštuntą dieną ji 
pasiims du purplelius ar du balandžius ir nuneš juos kunigui prie 
įėjimo į Susitikimo palapinę. 30 Kunigas paruoš juos — vieną at- 
našai už nuodėmę, o kitą deginamajai aukai — ir atliks permalda- 
vimą VIEŠPATIES akivaizdoje jos labui už jos nešvarų kraujoplūdį. 

31 Taip atskirsite izraeliečius nuo jų apeiginio nešvarumo, kad 
jie nemirtų savo nešvarumo metu, išniekindami tarp jų esančią 
mano Padangtę. 

32 Tokie yra nuostatai tiems, kurie patiria išsiliejimą: tam, kuris 
patiria sėklos išsiliejimą ir tampa nešvarus, 3 tai, kuri negaluoja 
mėnesinėmis, kiekvienam — vyrui ir moteriai, turinčiam išsilie- 
jimą, ir vyrui, kuris sugula su apeigoms nešvaria moterimi". 


16 
Susitaikinimo diena 


1 Po dviejų Aarono sūnų mirties, kai jiedu įsibrovė į VIEŠ- 
PATIES akivaizdą ir numirė, VIEŠPATS kalbėjo Mozei. 2 VIEŠ- 
PATS Mozei tarė: 

“Sakyk savo broliui Aaronui neiti kada užsinori į šventovę už 
užuolaidos* priešais malonės sostą, esantį ant Skrynios, kad jis 
nenumirtų, nes aš pasirodysiu debesyje viršum malonės sosto.* 
3 Štai kaip Aaronas turi eiti į šventovę: su jaučio iš bandos atnaša 
už nuodėmę ir su avino deginamąja auka. + Jis užsivilks šventąją 
lininę tuniką, jo kūną dengs lininės kelnaitės, susijuos lininių dir- 
žu ir užsidės lininį turbaną. Kadangi tai yra šventi drabužiai, todėl 
jais apsirengs po to, kai išsimaudys vandenyje. 5 O iš izraeliečių 
bendrijos jis paims du ožius: vieną atnašai už nuodėmę ir vieną 
aviną deginamajai aukai. 

6 Aaronas atnašaus savo paties jautį kaip atnašą už nuodėmę 
ir atliks permaldavimą už save ir savo namus. 7 Paėmęs abu ožius 
ir pastatęs juos prie įėjimo į Susitikimo palapinę VIEŠPATIES 
akivaizdoje, * Aaronas trauks burtus, kad patirtų, katras iš ožių yra 
VIEŠPAČIUI ir katras yra Azazeliui.* 9 Ožį, burtu paskirtą “VIEŠ- 


16,2 “... šventovė už užuolaidos": svarbiausia šventyklos vieta — Šventų šven- 
toji. Žr. Iš 26,33-34. Čia vyriausiajam kunigui buvo leista įeiti tik kartą per 
metus — Susitaikymo, arba Permaldavimo, dieną — hebraiškai Jom Kipūr. 
Žyd 9,3-12 tekste ši metinė apeiga susiejama su vienkartiniu Kristaus At- 
pirkimo veiksmu, kuriuo jis mums laimėjo amžiną susitaikymą — permal- 
davimą. “... malonės sostas": žr. Iš 25,17 paaiškinimą. 

16,8 “Azazel(is)"*: iš hebraiškojo “ez ozel", t.y. “ožys, kuris išeina". Turbūt tai 
yra šėtono vardas, vartojamas tik šiame skyriuje. Kanaaniečiai ir hebrajai 
tikėjo, kad Azazelis gyvena dykumoje — tyruose, kur Dievas nesireiškia. 
Senieji vertimai šį vardą vertė “išeinančiu ožiu". Su Azazeliu siejamas ir lie- 
tuviškas posakis “atpirkimo ožys“. 


Kun 16,10-22 247 


PAČIUT“, Aaronas atves ir atnašaus jį kaip atnašą už nuodėmę, 
100 ožys, burtu paskirtas “Azazeliui", bus paliktas gyvas stovėti 
VIEŠPATIES akivaizdoje, kad per jį atliktų permaldavimą ir išva- 
rytų jį Azazeliui į dykumą. 

11 Aaronas atnašaus savo jautį kaip atnašą už nuodėmę, atlik- 
damas permaldavimą už save ir savo namus. Jis papjaus savo jautį 
kaip atnašą už nuodėmę. 12 Paims smilkytuvą, kupiną žarijų nuo au- 
kuro VIEŠPATIES akivaizdoje, ir rieškučias sutrintų kvapių smil- 
kalų, ir įneš už užuolaidos. 13 Smilkalus užbers ant ugnies VIEŠ- 
PATIES akivaizdoje, kad smilkalų debesis uždengtų malonės sostą, 
esantį ant Sandoros skrynios, kitaip jis numirs.* 14 Paims truputį 
jaučio kraujo ir pirštu pateps juo malonės sosto rytinį šoną, o 
priešais malonės sostą pirštu pateps kraują septynis kartus. 

15 Tada jis papjaus žmonių atnašos už nuodėmę ožį, įneš jo 
kraują už užuolaidos ir darys su jo krauju, kaip darė su jaučio krau- 
ju, patepdamas jo ant malonės sosto ir priešais malonės sostą. 
16 Taip jis atliks permaldavimą už šventovę už izraeliečių apeiginį 
nešvarumą ir už jų nusikaltimus bei visas jų nuodėmes. Tą pat 
padarys ir už Susitikimo palapinę, stovinčią tarp jų, viduryje jų 
nešvarumų. !7 Nė vieno žmogaus neturi būti Susitikimo palapinėje, 
kai jis įeina atlikti permaldavimo šventovėje už save, už savo na- 
mus ir už visą Izraelio bendriją. 13 Tada jis išeis prie aukuro, 
esančio VIEŠPATIES akivaizdoje, ir atliks permaldavimą. Paėmęs 
truputį jaučio kraujo ir ožio kraujo, pateps juo visus aukuro ragus. 
19 Savo pirštu patepdamas jį krauju septynis kartus, apvalys jį nuo 
visų izraeliečių apeiginių nešvarumų ir pašventins. 


Atpirkimo ožys 


20 Kai bus atlikęs permaldavimą už šventovę, Susitikimo pala- 
pinę ir aukurą, jis atves gyvąjį ožį. 2! Tada Aaronas uždės gyvajam 
ožiui ant galvos abi rankas, išpažins virš jo visas izraeliečių kaltes 
ir visus jų nusižengimus, — visas jų nuodėmes, sudėdamas jas ožiui 
ant galvos. Gi ožį per tam tikslui paskirtą žmogų išsiųs į dykumą. 
2 Taip ožys išneš ant savęs visas jų kaltes į tyrus. 


16,13 “... kitaip jis numirs": dūmai uždengia žmogų nuo Dievo šlovės spindesio. 

Kai ožys dykumoje bus paleistas, 23* tada Aaronas įeis į Susi- 
tikimo palapinę ir nusivilks lininius drabužius, kuriuos apsivilko 
įeidamas į šventovę, ir ten juos paliks. * Jis nuplaus savo kūną 
vandeniu šventoje vietoje ir apsivilks savo drabužius. Tada jis išeis 
ir atnašaus savo deginamąją auką ir žmonių deginamąją auką, at- 
likdamas permaldavimą už save ir už Žmones. 25 Atnašos už nuo- 
dėmę taukus pavers dūmais ant aukuro. 26 Žmogus, kuris paleidžia 
ožį Azazeliui, išsiskalbs drabužius ir nuplaus savo kūną vandeniu. 
Po to jis gali pareiti į stovyklą. 27 Jautis atnašos už nuodėmę ir ožys 
atnašos už nuodėmę, kurių kraujas buvo įneštas permaldavimui 
šventovėje atlikti, bus išnešti už stovyklos. Jų oda, mėsa ir išmatos 
bus sudegintos ugnyje. 28 Žmogus, kuris juos degina, išsiskalbs 
drabužius ir nuplaus savo kūną vandeniu. Po to jis gali sugrįžti į 

stovyklą. 

2 Šis bus jums amžinas įstatymas: Septintąjį mėnesį, dešimtąją 

mėnesio dieną jūs marinsite save,* ir nei čiabuvis, nei ateivis, 

gyvenantis tarp jūsų, nesiims jokio darbo. 30 Tą dieną bus atlieka- 

mas permaldavimas jūsų labui, kad būtumėte apvalyti. Jūs tapsite 

švarūs nuo visų jūsų nuodėmių VIEŠPATIES akivaizdoje. 3! Tai bus 
jums visiško šabo poilsis, ir jūs turite marintis — tai yra amžinas 
įstatymas. 32 Kunigas, kuris buvo pateptas ir pašventintas būti ku- 
nigų savo tėvo vietoje, atliks permaldavimą. Vilkėdamas lininiais 
drabužiais — šventaisiais drabužiais, — 33 jis atliks permaldavimą 
už šventovę, atliks permaldavimą už Susitikimo palapinę ir aukurą, 
atliks permaldavimą už kunigus ir visus bendrijos žmones. 34 Šis 
bus jums amžinas įstatymas: atlikti permaldavimą izraeliečių labui 
už visas jų nuodėmes kartą per metus". 


Ir Mozė padarė, kaip VIEŠPATS buvo jam įsakęs. 


16,23 Ši eilutė būtų labiau suprantama, jei būtų skaitoma po 25-osios eilutės 


Pagal vėlesnes žydų apeigas, vyriausiasis kunigas vėl įeidavo į Švent 
šventąją smilkytuvo išnešti. 
1£ 50 k da A sa si aaa a Aaaa Ass Aika kasa Aa a T La As 

D. APEIGINIO ŠVENTUMO TEISYNAS 


17 


Kraujo šventumas 


1 VIEŠPATS kalbėjo Mozei, tardamas: 2 “Kalbėk Aaronui, jo 
sūnums ir visai Izraelio tautai ir sakyk jiems: VIEŠPATS davė tokį 
įsakymą: 

3* “Jei kas nors iš Izraelio namų pjautų jautį ar avį ar ožką 
stovykloje ar už stovyklos, + neatvesdamas jų prie Susitikimo pa- 
lapinės įėjimo atnašauti juos kaip dovaną VIEŠPAČIUI priešais 
VIEŠPATIES padangtę, tas žmogus bus kaltas kraujo kalte. Žmo- 
gus išliejo kraują, užtat jis bus pašalintas iš savo tautos. 5 Tai dėl 
to, kad izraeliečiai, užuot atnašavę savo aukas laukuose, kaip jie kad 
aukoja, atvestų aukas VIEŠPAČIUI pas kunigą prie Susitikimo 
palapinės įėjimo ir paaukotų kaip bendravimo aukas VIEŠPAČIUI. 
6 Kunigas išpils kraują ant VIEŠPATIES aukuro prie įėjimo į Su- 
sitikimo palapinę ir pavers taukus dūmais kaip malonų kvapą 
VIEŠPAČIUI, 7 kad izraeliečiai nebeatnašautų savo aukų satyrams,* 
kuriuos garbindami jie kekšauja. Šis bus jiems ir jų palikuonims 
amžinas įstatymas. 

3 Be to, pasakyk jiems: jei kas nors iš Izraelio namų ar iš atei- 
vių, gyvenančių tarp jūsų, atnašautų deginamąją atnašą ar kruviną 
auką, ? neatvesdamas gyvulio prie Susitikimo palapinės įėjimo 
paaukoti jį VIEŠPAČIUI, tas žmogus bus pašalintas iš savo tautos. 


17,3-10 Kraujas, anot izraeliečių mąstysenos, buvo gyvybės šerdis ir ženklas, to- 
dėl net gyvulių ir paukščių kraujas buvo laikomas šventas. Žr. Pr 9,4-5. 
Užtat ir gyvulio skerdimas mėsai turėjo tokį aukos pobūdį, kad buvo reika- 
laujama gyvulį skersti tik prie šventovės. Negalint šio įstatymo įvykdyti be 
didelių sunkumų, izraeliečiams išsiblaškius po visą Palestiną, jis buvo 
sušvelnintas. Žr. Įst 12,20-25. 

17,7 “... satyrams“: pažodžiui “ožiams demonams“. Turima mintyje gyvulių pa- 
vidalo būtybes, kurios, buvo tikima, gyveno dykumoje ir griuvėsiuose. Žr. 
Iz 13,21; 34,14. Azazelis buvo vienas iš tokių būtybių (žr. Kun 16,8). Šiame 
tekste ir 2 Kr 11,15 šiuo žodžiu paniekinamai vadinami pagonių dievai. 

10 Jei kas nors iš Izraelio namų ar iš ateivių, gyvenančių tarp 
jūsų, valgytų bet kokį kraują, aš atgręšiu savo veidą į kraują val- 
gantį žmogų ir pašalinsiu tą žmogų iš jo tautos, !1* nes gyvūno 
gyvybė yra kraujyje. Daviau jums kraują, kad ant aukuro atlik- 
tumėte permaldavimą už savo gyvybę, — kraujas atlieka permal- 
davimą, nes jis yra gyvybė. 12 Todėl aš sakiau izraeliečiams: nė 
vienas iš jūsų nevalgys kraujo, net nė vienas iš ateivių, gyvenančių 
tarp jūsų, nevalgys kraujo. 13 Jei kas iš izraeliečių ar iš ateivių, 
gyvenančių tarp jūsų, sumedžiotų gyvulį ar paukštį, kurį leista val- 
gyti, turi išlieti jo kraują ir užkasti jį į žemę. 

14 Juk kiekvienam gyvūnui gyvastis — kraujas yra jo gyvybė. 
Todėl aš sakiau izraeliečiams: nevalgysite kraujo jokio gyvūno, nes 
gyvybė kiekvieno gyvūno yra jo kraujas; kas valgytų kraują, bus 
pašalintas. 15 Kiekvienas žmogus, izraelietis ar ateivis, kuris valgy- 
tų, kas nugaišo ar buvo žvėries sudraskyta, turės išsiskalbti drabu- 
žius, apsiplauti vandeniu ir būti nešvarus lig vakaro. Tada jis taps 
švarus. 16 Bet jeigu jis neišplauna (savo drabužių) ir neapsiplauna 

vandeniu, jis turės pakelti savo kaltės padarinius “. 
18 
Lyties šventumas 


L* VIEŠPATS kalbėjo Mozei, tardamas: 2 “Kalbėk izraeliečiams 
ir sakyk jiems: "Aš esu VIEŠPATS, jūsų Dievas. 3 Nesielgsite, kaip 
elgiamasi Egipto žemėje, kur gyvenote, ir nesielgsite, kaip elgiamasi 
Kanaano krašte, į kurį jus vedu. Jūs negyvensite pagal jų įstatus. 


17,11 “Daviau jums kraują, kad atliktumėte permaldavimą už savo gyvybę": 
kruvina gyvulio auka buvo ženklus veiksmas, nes aukojamo gyvulio gyvy- 
bė buvo laikoma pakaitalu gyvybės aukotojo, kuris aukos veiksmu pri- 
pažindavo, kad yra užsitraukęs Dievo bausmę už savo nuodėmes. Ši aukos 
samprata Žyd 9-10 skyriuose vartojama Jėzaus Kristaus mirčiai paaiškinti, 
“... viskas pagal įstatymą apvaloma krauju, ir be kraujo praliejimo nėra 
atleidimo" (Žyd 9,20). 

18,1-30 Būdama šventoji tauta, atskirta nuo tautų ypatingam santykiui sų Vieš- 
pačiu, Izraelis negali pamėgdžioti kitų tautų papročių (24-29 eilutės; žr. 
Kun 11,44-45). Nors Kunigų knygos įstatai ir įsakai turi ryšį su Sinajaus 
kalnu, kai kurie tekstai atspindi laikotarpį po Kanaano krašto užkariavimo 
(25.27 eilutės). 

4Vykdysite tik mano įsakus ir ištikimai laikysitės mano įstatų: aš 
esu VIEŠPATS, jūsų Dievas. 5Laikysitės mano įstatų ir įsakų, — 
žmogus, stengdamasis juos vykdyti, yra gyvas: aš esu VIEŠPATS. 

6* Nė vienas iš jūsų nesueis su artima giminaite atidengti 
nuogumo: aš esu VIEŠPATS. 7 Savo tėvo nuogumo — tai yra savo 
motinos nuogumo — neatidengsi, ji yra tavo motina, jos nuogumo 
neatidengsi. * Neatidengsi savo tėvo žmonos nuogumo; tai yra tavo 
tėvo nuogumas. ? Neatidengsi nuogumo savo sesers, tavo tėvo duk- 
ters ar tavo motinos dukters, ar ji būtų gimusi šeimoje ar gimusi 
kitur. 10 Neatidengsi nuogumo savo sūnaus dukters ar savo dukters 
dukters, nes jų nuogumas yra tavo paties nuogumas. !! Neatidengsi 
nuogumo savo pamotės dukters, gimusios iš tavo tėvo, nes ji yra 
tavo sesuo. 12 Neatidengsi nuogumo savo tėvo sesers, nes ji tavo tė- 
vo artima giminaitė. 13 Neatidengsi nuogumo savo motinos sesers, 
nes ji yra tavo motinos artima giminaitė. 14 Neatidengsi savo dėdės 
nuogumo — tai yra nesueisi su jo žmona — ji yra tavo dėdienė. 
15 Neatidengsi nuogumo savo marčios: ji yra tavo sūnaus žmona — 
neatidengsi jos nuogumo. 16 Neatidengsi nuogumo savo brolio žmo- 
nos,* nes tai yra tavo brolio nuogumas. !7 Neatidengsi nuogumo 
moters ir jos dukters; neimsi žmona jos sūnaus dukters ar jos 
dukters dukters ir neatidengsi jos nuogumo, nes jos yra tavo arti- 
mi giminės. Tai būtų ištvirkavimas. 13 Neimsi savo Žmonos sesers 
antrine žmona, neatidengsi jos nuogumo, kol jos sesuo tebėra gyva. 

19 Nesueisi su moterimi atidengti jos nuogumo mėnesinių ne- 
švarumo metu. 20 Neturėsi lytinių santykių su savo artimo žmona 
ir su ja savęs nesuterši. 2! Neleisi, kad kas nors iš tavo palikuonių 
būtų paaukotas Molechui* ir neišniekinsi savo Dievo vardo: aš esu 
VIEŠPATS! 22 Nesugulsi su vyriškiu tarsi su moterimi: tai yra 


18,6-18 Dvylikos lytinių draudimų sąrašas (palygink su dvylika prakeikimų Įst 
27). Draudimai išreiškiami tartum jie liestų tik izraeliečių visuomenės vyrus. 
Žinoma, tos pačios giminingumo ir šeimyniškų ryšių normos liečia ir mo- 
teris. 

18,16 “Neatidengsi nuogumo savo brolio žmonos“: šio įsako nepaisė Erodas 
Antipas, — jį smerkė Jonas Krikštytojas. Žr. Mk 6,18. Levirato, t.y. svainio 
vedybos, buvo šio įsako išimtis. Žr. Įst 25,5. 

18,21 “.., paaukotas Molechui": užuomina apie kanaaniečių paprotį aukoti vaikus 
kruvina auka dievui Molechui. Kūdikiai būdavo nužudomi, o po to sudegi- 
nami. Žr. Ez 16,20-22; 20,26.31; 23,37. 

pasibjaurėjimas. 23 Neturėsi lytinių santykių su jokiu gyvuliu ir 
savęs nesuterši su gyvuliu; nei jokia moteris leisis gyvuliui turėti su 
ja lytinius santykius: tai yra begėdiškas iškrypimas. 

24 Nepasidarykite nešvarūs nė vienu iš šių papročių, nes tokiais 
papročiais yra susiteršusios tautos, kurias išvarau jūsų akyse. 
25 Taip buvo suterštas kraštas, todėl nubaudžiau jį už jo kaltę, ir pats 
kraštas išvėmė savo gyventojus. 26 Jūs tad turite laikytis mano įs- 
tatų ir mano įsakų, ir jūs — nei pilietis, nei ateivis — negalite 
daryti šių pasibjaurėtinų dalykų, 27 (nes prieš jus gyvenusieji kraš- 
to gyventojai darė visus šiuos pasibjaurėtinus dalykus, ir kraštas bu- 
vo suterštas). 2š Kitaip kraštas išvems jus už suteršimą, kaip jis 
išvėmė prieš jus buvusią tautą. 2 Kas padaro vieną iš šių pasi- 
bjaurėtinų dalykų, bus pašalintas iš savo tautos. 30 Todėl laikykitės 
mano įpareigojimo nedaryti nė vieno iš šių pasibjaurėtinų dalykų, 
ką darė prieš jus buvusieji, ir savęs jais nesuterškite: aš esu VIEŠ- 
PATS, jūsų Dievas“. 


19 
Įvairios elgesio taisyklės 


I* VIEŠPATS kalbėjo Mozei, tardamas: 2* “Kalbėk visai izra- 
eliečių bendrijai ir sakyk jiems: "Būkite šventi, nes aš VIEŠPATS, 
jūsų Dievas, esu šventas. 3 Kiekvienas gerbs savo motiną ir tėvą, 
švęs mano šabus: aš esu VIEŠPATS, jūsų Dievas. * Nesikreipkite į 
stabus ir nedirbkite sau lietinių dievų: aš esu VIEŠPATS, jūsų 
Dievas. 

5 Kai atnašaujate bendravimo auką VIEŠPAČIUI, ją atna- 
šaukite taip, kad ji būtų maloni jūsų labui. 6 Ji bus suvalgoma tą 
pačią dieną, kai ją paaukojate, arba rytojaus dieną; o kas liko lig 
trečios dienos, turi būti sudeginta ugnyje. 7 Jeigu ji iš viso būtų 
valgoma trečią dieną, ji bus pasibjaurėjimas. Ji nebus maloni, š Kas 
ją valgo, užsitraukia kaltę, nes išniekina tai, kas VIEŠPAČIUI yra 
šventa. Toks žmogus bus pašalintas iš savo giminės. 


19,1-37 Šis skyrius apima glaudų derinį kulto ir etinių pareigų, kurių ištaka yra 
Dešimt Dievo įsakymų (žr. 9-10, 13-16 eilutes). 
19,2 Viso apeiginio Sventumo teisyno vedamoji mintis. 

3 Kai pjaunate savo krašto derlių, nepjausi iki pat savo lauko 
pakraščių nei rinksi savo derliaus likusias varpas. 10 Savo vynuogy- 
no plikai nenuskinsi ir savo vynuogyne nukritusių vynuogių neran- 
kiosi, paliksi jas vargšui ir ateiviui: aš esu VIEŠPATS, jūsų Dievas. 

11 Nevogsite, nesielgsite apgaulingai ir vieni kitiems nemeluo- 
site. 12 Neprisieksite apgaulingai mano vardu, išniekindami savo 
Dievo vardą: aš esu VIEŠPATS. 

13 Neengsi savo artimo, neplėšikausi. Neužlaikysi darbininko at- 
lygio pas save lig ryto. 14 Neužgausi nebylio, nepadėsi kliūties ne- 
regiui. Bijosi savo Dievo: aš esu VIEŠPATS. 

15 Nesielgsi neteisingai, darydamas sprendimą; nebūsi šališkas 
vargšui ir nenusileisi didžiūnui, bet teisi savo artimą teisingai. 
16 Nevaikštinėsi skleisdamas šmeižtus tarp savo giminių; savo arti- 
mo gyvasties nestatysi į pavojų: aš esu VIEŠPATS. 

17 Nenešiosi širdyje neapykantos savo artimui. Nors tektų savo 
artimą ir pabarti, neužsitrauk per jį nuodėmės. !1š Nekeršysi ir ne- 
būsi nusistatęs prieš savo tautiečius, bet mylėsi savo artimą kaip 
save patį:* aš esu VIEŠPATS. 

19 Laikysitės mano įstatų. Nekergsi savo galvijų su kita rūšimi; 
nesėsi savo dirvoje dviejų sėklų rūšių; nenešiosi drabužio, pasiūto 
iš dviejų audeklų. 

20* Jei kuris nors vyras turėtų lytinius santykius su moterimi, 
kuri yra vergė, pažadėta kitam vyrui, bet neišpirkta ar dar ne- 
gavusi laisvės, reikalas turės būti ištirtas. Mirtimi jiedu nebus nu- 
bausti, nes ji dar nebuvo išlaisvinta. ?! Bet jis turi atvesti prie įėji- 
mo į Susitikimo palapinę atnašos už kaltę aviną kaip savo atnašą 
už kaltę VIEŠPAČIUI. 22 Kunigas atliks permaldavimą atnašos už 
kaltę avinu VIEŠPATIES akivaizdoje jo labui už nuodėmę, kuria jis 
nusidėjo. Ir nuodėmė, kuria jis nusidėjo, bus jam atleista. 


19,18 “... mylėsi savo artimą kaip save patį": Jėzus cituoja šį įsaką kaip antrą 
iš dviejų svarbiausių Dievo įsakymų. Žr. Mt 22,39; Mk 12,31. Nors šiame 
kontekste žodis “artimas" ženklina "tautiečius", Jėzus jo prasmę praplečia, 
apimdamas visus žmones, net ir priešus. Žr. Lk 10,29-37; Mt 5,43-47. 

19,20-22 Šis įsakas, atrodo, nėra savo tikrame kontekste. Turbūt jis iš pradžių 
buvo skaitomas po Kun 20,12 teksto. *Moteris vergė...": užuomina apie 
atvejį Iš 21,7-11 tekste. 

23 Kai ateisite į kraštą ir pasodinsite ten įvairių vaismedžių, iš 
pradžių laikysite jų vaisius esant tarsi neapipjaustytus.* Trejus me- 
tus jie bus jums tarsi neapipjaustyti — jie negali būti valgomi. 
24 Ketvirtais metais visi jų vaisiai bus pašvęsti VIEŠPAČIUI kaip 
padėkos atnaša. 25 Tik penktaisiais metais jų vaisius galite valgyti; 
taip jų derlius bus jums gausesnis: aš esu VIEŠPATS, jūsų Dievas. 

26 Nevalgykite nieko su krauju. Neužsiimkite būrimu ar kerė- 
jimu. 27* Nekirpsite plaukų ant savo smilkinių, netaršysite savo 
barzdos. 28 Savo kūno nežeisite įsipjovimais mirusiųjų labui, savo 
odos netatuiruosite jokiais ženklais: aš esu VIEŠPATS. 

29 Neišniekink savo dukters ir nepadaryk jos kekše,* kad kraš- 
tas neįpultų į kekšystę* ir neprisipildytų nedorumo. 30 Laikykitės 
mano šabų ir gerbkite mano šventovę: aš esu VIEŠPATS. 

31 Nesikreipkite į dvasias ir kerėtojus, — jų patarimo neieš- 
kokite, kad nebūtumėte jų suteršti: aš esu VIEŠPATS, jūsų Dievas. 

32 Atsistosi prieš žilagalvį, pagerbsi seną žmogų ir bijosi savo 
Dievo: aš esu VIEŠPATS. 

33 Jei gyventų su jumis, jūsų krašte, ateivis, jo neskriausi. 
34 Ateivis, gyvenantis su jumis, bus jums tarp jūsų kaip vietinis, — 
mylėsi jį kaip save patį, nes jūs buvote ateiviai Egipto žemėje: aš 
esu VIEŠPATS, jūsų Dievas. 

35 Nesielgsite nesąžiningai, matuodami ilgį, svorį ir kiekį. 
36 Turėsite teisingas svarstykles, teisingus svarsčius, teisingą efą ir 
teisingą hiną: aš esu VIEŠPATS, jūsų Dievas, kuris išvedžiau jus iš 
Egipto žemės. 37 Laikysitės visų mano įstatų bei visų mano įsakų 
ir juos vykdysite: aš esu VIEŠPATS“", 


19,23-25 “... laikysite jų vaisius esant tarsi neapipjaustytus": t.y. uždraustus val- 
gyti. Panašiai kaip naujagimis berniukas, taip ir naujai pasodintas vaismedis 
buvo laikomas nešvarus, kol nebuvo “apipjaustytas", atnašaujant Viešpačiui 
vaisius, užaugusius ant jo ketvirtaisiais metais. 

19,27-28 Tokie buvo kanaaniečių gedulo papročiai. Jie buvo draudžiami izrae- 
liečiams, bet ypač kunigams. Žr. Kun 21,5. 

19,29 “...neišniekink savo dukters...nepadaryk jos kekše": neleisk savo dukte- 
riai dalyvauti pagonių stabų garbinime lytinėmis apeigomis. “...kekšystė": 
lytinės apeigos pagonių stabų garbinime. 


Kun 20,1-16 255 
20 
Bausmės už įvairias nuodėmes 


1* VIEŠPATS kalbėjo Mozei, tardamas: 2 “Sakysi izraeliečiams: 

Jei kas iš izraeliečių ar Izraelyje gyvenančių ateivių aukotų 
kurį nors iš savo vaikų Molechui, jis bus nubaustas mirtimi. Kraš- 
to žmonės turi užmušti jį akmenimis. 3 Aš pats atgręšiu savo vei- 
dą į tą žmogų ir pašalinsiu jį iš tautos, nes, aukodamas savo vaiką 
Molechui, jis suteršė mano šventovę ir išniekino mano vardą. *Net 
jei krašto žmonės žiūrėtų pro pirštus į tą žmogų, kai jis aukoja sa- 
vo vaiką Molechui, ir nenubaustų jo mirtimi, 5 aš pats atgręšiu sa- 
vo veidą į tą žmogų ir į jo giminę, pašalinsiu iš tautos jį ir visus, 
kurie seka jį, ištvirkaudami su Molechu. 

6 Jei kas kreiptųsi į dvasias ir kerėtojus, ištvirkaudamas su 
jais, aš atgręšiu į jį savo veidą ir pašalinsiu jį iš tautos. 7 Taigi pa- 
šventinkite save ir būkite šventi, nes aš esu VIEŠPATS, jūsų Dievas. 
* Laikykitės mano įstatų ir vykdykite juos. Aš, VIEŠPATS, jus 
pašventinu. > Kas keiktų savo tėvą ar motiną, bus nubaustas mirti- 
mi; kadangi keikė savo tėvą ar motiną, jis užsitraukė kraujo kaltę. 

10 Jei vyras svetimauja su ištekėjusia moterimi, nusikalsdamas 
svetimavimu su artimo žmona, abu — svetimautojas ir svetimauto- 
ja bus nubausti mirtimi. !! Jei vyras sugultų su savo tėvo žmona, 
jis atidengė savo tėvo nuogumą. Abu bus nubausti mirtimi — jie 
užsitraukė kraujo kaltę. 12 Jei vyras sugultų su savo marčia, abu 
bus nubausti mirtimi. Jiedu nusikalto kraujomaiša — jie užsitraukė 
kraujo kaltę. 13 Jei vyras sugultų su vyriškiu tarsi su moterimi, jie- 
du abu nusikalto bjauriu iškrypimu — jie užsitraukė kraujo kaltę. 
14 Jei vyras vestų moterį ir jos motiną, nusikalstų kraujomaiša. Jie 
— jis ir jos — turi būti sudeginti ugnyje, idant nebūtų tarp jūsų 
kraujomaišos. 15 Jei vyras turi lytinius santykius su gyvuliu, jis turi 
būti sudegintas, 0 gyvulį užmušite. 16 Jei moteris eina prie gyvulio 


20,1-27 Bausmės už nusikaltimus prieš teokratinės bendrijos įstatus ir įsakus yra 
griežtos. Bausmių griežtumo pagrindas yra įsitikinimas, kad Izraelis turi būti 
šventa tauta, atskira nuo tautų savo gyvenimo būdu ir kultu. Daugumas šio 
skyriaus medžiagos pakartoja kitus Kunigų knygos skyrius (žr. Kun 18-19). 
Tai rodo, kad įkvėptasis redaktorius juos sukaupė iš įvairių nepriklausomų | 
tikėjimo kraičio šaltinių. 

turėti su juo lytinius santykius, užmuši tą moterį ir tą gyvulį — jie 
turi būti nubausti mirtimi, nes užsitraukė kraujo kaltę. 

17 Jei vyras vestų savo seserį — dukterį savo tėvo ar dukterį sa- 
vo motinos, pamatytų jos nuogumą ir ji pamatytų jo nuogumą, tai 
būtų begėdiškas dalykas. Jiedu bus viešai pašalinti iš savo tautos. 
Jis atidengė savo sesers nuogumą ir užsitraukė kaltę. 18 Jei vyras su- 
gultų su moterimi jos mėnesinių metu ir atidengtų jos nuogumą, jis 
atidengtų jos kraujo šaltinį, o ji atidengtų savo kraujo šaltinį. 
Abudu turi būti pašalinti iš jų tautos. 19? Neatidengsi nuogumo sa- 
vo motinos sesers ar savo tėvo sesers, nes tai būtų kraujomaiša. Jie- 
du užsitraukė kaltę. 20 Jei vyras sugultų su savo dėdės žmona, jis 
atidengtų savo dėdės nuogumą. Jiedu užsitraukė kaltę; mirs be- 
vaikiai. 2! Jei vyras vestų savo brolio žmoną, bjauriai pasielgtų, nes 
atidengė savo brolio nuogumą. Jiedu mirs bevaikiai. 

22 L aikysitės visų mano įstatų bei visų mano įsakų ir vykdysite 
juos, kad neišvemtų jūsų žemė, į kurią vedu jus įsikurti gyventi. 
23 Neseksite papročių tautos, kurią išvarau jums iš kelio. Kadangi jie 
visus anuos dalykus darė, aš jais bjaurėjausi. 24 Bet jums sakiau: Jūs 
paveldėsite jų žemę, aš ją duosiu jums kaip nuosavybę — kraštą 
tekantį pienu ir medumi". Aš esu VIEŠPATS, jūsų Dievas, — at- 
skyriau jus nuo visų tautų. 25 Todėl jūs darysite skirtumą tarp šva- 
raus ir nešvaraus gyvulio, tarp nešvaraus ir švaraus paukščio — jūs 
savęs nesuteršite gyvuliu ar paukščiu ar gyvūnais, kuždančiais 
žemėje, kuriuos jums atskyriau laikyti esant nešvarius. 26 Man tat 
būsite šventi, nes aš, VIEŠPATS, esu šventas ir atskyriau jus nuo 
kitų tautų, kad būtumėte mano. 

27 Vyras ar moteris, iššaukiantys dvasias ar užsiimantys kerė- 
jimu, bus nubausti mirtimi. Jie turi būti užmušti akmenimis — jų 
kraujo kaltė kris ant jų pačių". 

Kunigystės šventumas 


1* VIEŠPATS tarė Mozei: “Kalbėk kunigams, Aarono sūnums, 
ir sakyk jiems: 

“Nė vienas tenesuteršia savęs dėl numirėlio iš savo giminių, 
žišskyrus dėl artimiausių giminaičių — dėl motinos, tėvo, sūnaus, 
dukters, ir brolio, 3 Leista jam susiteršti ir dėl sesers, kuri tebėra 
mergelė ir yra jam artima, nes ji dar nėra ištekėjusi. * Bet jis ne- 
darys savęs nešvaraus dėl artimųjų, kurių giminaičiu jis yra vedy- 
bomis; dėl jų savęs nesuterš. 

5* Jie savo viršugalvio plikai neskus, žandenų neapkirps ir sa- 
vo kūne jokių įpjovimų nedarys. 5 Savo Dievui jie bus šventi ir Die- 
vo vardo neišniekins, nes jie aukoja VIEŠPAČIUI atnašas, savo Die- 
vo maistą,* ugnimi. Todėl jie turi būti šventi, 

7 Žmona jie neims moters, suterštos kekšyste, ar moters, kuri 
buvo vyro atleista. Jie yra šventi savo Dievui. š Elgsiesi su jais 
kaip su šventais, nes jie atnašauja maistą tavo Dievo, — jie bus ir 
tau šventi, nes aš, juos pašventęs VIEŠPATS, esu šventas. 9 Jei ku- 
nigo duktė suterštų save kekšyste, ji išniekintų ir savo tėvą. Ji turi 
būti sudeginta ugnyje. 

10 Kunigas, esantis savo brolių vyriausias, ant kurio galvos bu- 
vo išlietas patepimo aliejus ir kuris buvo pašventintas vilkėti šven- 
tuosius drabužius, netaršys savo plaukų,* neplėšys savo drabužių. 
"Jis neprieis prie jokio numirėlio; nesuterš savęs net dėl savo tė- 
vo ar motinos. 12 Neišeis net iš šventovės, kad nesuterštų savo Die- 
vo šventovės, nes, turėdamas ant savęs patepimo aliejų, jis yra pa- 
šventintas savo Dievui — man: aš esu VIEŠPATS. 13 Žmona jis 


21 Šis skyrius apima nurodymus kunigams. Kunigų elgesį sąlygoja jų ypatinga 
būklė: kunigai yra šventi savo Dievui, t.y. atskirti ypatingai Dievo tarnybai. 

21,1-3 Kadangi gedulo apeigos liečia mirusiojo kūną, buvo tikima, jog jos daro 
žmogų apeigoms nešvarų (žr. Kun 10,6; Ez 24,15-18). 

21,5 Tokie kanaaniečių gedulo papročiai buvo uždrausti visiems izraeliečiams, o 
ypač kunigams. Žr. Kun 19,27-28. 

21,6“... savo Dievo maistą": senovinė aukos samprata — atnašos yra Dievo 
maistas. 

21,10 “... netaršys savo plaukų...": žr. Kun 10,6 paaiškinimą. 


p 

gali imti tik moterį, kuri yra mergelė. 14 Našlės ar vyro atleistos 
moters ar suterštos kekšyste — kekšės žmona jis negali imti. Jis 
turi imti žmona mergelę iš savo giminės, 15 kad nesuterštų savo pa- 
likuonių savo giminėje, nes aš, VIEŠPATS, jį pašventinu'". 

16 VIEŠPATS kalbėjo Mozei, tardamas: !7 “Kalbėk Aaronui ir 
sakyk: Joks vyras iš tavo palikuonių per visas jų kartas, turintis ko- 
kį trūkumą, nebus tinkamas atnašauti savo Dievo maistą. !š Iš viso 
nė vienas, turintis kokį trūkumą, nebus tinkamas: joks aklas vyras 
ar raišas, joks vyras sužalotu veidu ar per ilga galūne, !9 joks vyras 
nulaužta koja ar nulaužta ranka, 20 ar kuprotas, ar neužauga, ar Su 
trūkumu akyje, ar sergantis niežais, ar turintis šašus, ar sutraiš- 
kytomis sėklidėmis. 21 Joks kunigo Aarono palikuonis, turintis trū- 
kumą, nebus tinkamas atnašaut VIEŠPATIES aukų ugnimi. Turė- 
damas trūkumą, jis nesiartins atnašauti savo Dievo maisto. 22 Savo 
Dievo maistą — ypač šventą ir šventąją dalį jis gali valgyti. 23 Bet 
kadangi turi trūkumą, už užuolaidos neįeis ir prie aukuro nesiar- 
tins, kad nesuterštų mano šventų vietų, nes aš, VIEŠPATS, jas pa- 
šventinu'". 

24 Taip kalbėjo Mozė Aaronui, jo sūnums ir visiems izraelie- 
čiams. 


22 
Aukų šventumas 


1* VIEŠPATS kalbėjo Mozei, tardamas: 2“Pamokyk Aaroną ir 
jo sūnus, kad būtų rūpestingi su šventomis izraeliečių aukomis, 
kurias jie man pašvenčia, idant neišniekintų mano švento vardo. 
Aš esu VIEŠPATS. 3 Sakyk jiems: “Per visas jūsų kartas, jei kuris 
nors iš jūsų palikuonių, būdamas nešvarumo būklėje, prisiartintų 
prie šventųjų aukų, kurias izraeliečiai pašvenčia VIEŠPAČIUI, tas 
žmogus bus pašalintas iš mano artumo. Aš esu VIEŠPATS. + Niekas 
iš Aarono palikuonių, sergantis raupsų liga ar sėklos išsiliejimu, ne- 
gali valgyti šventųjų aukų, kol netampa švarus. Be to, jei kas pa- 
liestų ką nors nešvaraus, tapusio nešvariu per numirėlį, ar žmogų, 


22,1-9 Kunigai negali valgyti šventųjų aukų, t.y. pašventintosios aukos dalies, 
kuri jiems priklausė, būdami apeiginio nešvarumo būklėje. Žr. Kun 11-15. 

turėjusį sėklos išsiliejimą, 5 ir jei kas paliestų kokį nors ropojantį 
gyvūną, ir taip taptų nešvarus, ar kokį nors žmogų, nuo kurio pa- 
lietimo taptų nešvarus, — nepaisant koks bebūtų jo nešvarumas, — 
6 toks asmuo bus nešvarus lig vakaro ir šventųjų aukų, nenuplovęs 
savo kūno vandeniu, nevalgys. 7 Saulei nusileidus, jis bus švarus. 
Po to galės valgyti šventųjų aukų, nes jos yra jo maistas. š Jis neval- 
gys nugaišusio ar žvėries sudraskyto gyvulio mėsos, kad per ją ne- 
taptų nešvarus. Aš esu VIEŠPATS. ? Jie turi laikytis mano įpa- 
reigojimų, kad neužsitrauktų kaltės ir nenumirtų šventovėje už jos 
išniekinimą. Aš, VIEŠPATS, juos pašventinu. 

10* Joks pašalietis nevalgys šventųjų aukų; joks kunigo įnamis 
ar samdinys nevalgys šventųjų aukų. !! Bet vergas, kuris yra pirkta 
kunigo nuosavybė, gali jas valgyti; ir gimusieji jo namuose gali val- 
gyti jo maistą. 12 Jei kunigo duktė ištekėtų už pašaliečio, ji neval- 
gys šventųjų aukų atnašos. 13 Bet jei kunigo duktė taptų našle ar 
būtų vyro atleista ir be palikuonių, ir sugrįžtų į tėvo namus, ji gali 
jas valgyti kaip savo jaunystėje. Joks pašalietis jų nevalgys. 

14 Jei kas suvalgytų šventąją auką per neapsižiūrėjimą, jis tu- 
rės atsilyginti kunigui už šventąją auką, pridėdamas penktadalį jos 
vertės. 15 Kunigai turi prižiūrėti, kad izraeliečiai neišniekintų šven- 
tųjų aukų, kurias jie atnašauja VIEŠPAČIUI, 16 ir, valgydami savo 
šventąsias aukas, neužsitrauktų kaltės, kuri reikalauja atnašos už 
kaltę, nes aš, VIEŠPATS, juos pašventinu'". 


Netinkamos atnašos aukoms 


17* VIEŠPATS kalbėjo Mozei, tardamas: 13 “Kalbėk Aaronui, jo 
sūnums bei visiems izraeliečiams ir sakyk jiems: “Kai žmogus iš 
Izraelio namų ar iš ateivių, gyvenančių Izraelyje, aukoja atnašą, — 
ar tai butų iš įžado ar kaip savanorišką atnašą, — aukojamą 
VIEŠPAČIUI kaip deginamąją auką, !9 kad ji būtų tinkama jūsų 
labui, turi būti sveikas patinėlis iš galvijų ar avių, ar ožkų kaimenės. 
20 Nesveikos atnašos neaukosite, nes ji nebus tinkama jūsų labui. 

21 Kai žmogus, vykdydamas įžadą ar kaip savanorišką atnašą, 
atnašauja bendravimo auką VIEŠPAČIUI iš galvijų bandos ar avių 


22,10-16 Joks pašalietis, t.y. tik tiesioginė kunigo šeimyna, įskaitant vergus, 
galėjo valgyti šventąsias aukas. 
22,17-25 Nurodymai apie malonias Dievui, t.y. priimtinas atnašas. 

kaimenės, kad ji būtų maloni, gyvulys turi būti tobulas, — jis ne- 
turės jokių trūkumų. 22 Aklo ar sužaloto, suluošinto ar turinčio pū- 
liuojančią skaudę, niežus ar šašus — tokio gyvulio VIEŠPAČIUI 
neatnašausite, nė vieno iš jų nedėsite ant aukuro kaip atnašos ug- 
nimi VIEŠPAČIUL. 23 Jautį ar avį, turinčius per ilgas ar per trumpas 
galūnes, galite atnašauti kaip savanorišką atnašą, tačiau jie nebus 
malonūs įžadui įvykdyti. 24 Neatnašausite VIEŠPAČIUI jokio gy- 
vulio, kurio sėklidės yra sužeistos ar sutraiškytos ar perplėštos ar 
išpjautos. Tokio papročio jūs savo krašte neturėsite, 25 nei tokius 
gyvulius iš svetimtaučio rankos priimsite aukoti kaip maistą savo 
Dievui, nes jie yra sužaloti — nesveiki. Jūsų labui nebus tinkami"". 

26 VIEŠPATS kalbėjo Mozei, tardamas: 27 “Gimus veršiukui, 
ėriukui ar ožiukui, jie pasiliks septynias dienas prie savo motinos. 
Tik nuo aštuntos dienos jie bus malonūs VIEŠPAČIUI kaip atnaša 
ugnimi. 2š Betgi nepjausite iš galvijų bandos ar iš avių kaimenės 
gyvulio su jo jaunikliu tą pačią dieną. 2 Kai aukojate padėkos at- 
našą VIEŠPAČIUI, aukosite ją taip, kad ji būtų tinkama jūsų 1a- 
bui. 30 Ji bus suvalgyta tą pačią dieną; nieko iš jos nepaliksite lig 
kitos dienos ryto. Aš esu VIEŠPATS. 

31 Taip jūs laikysitės mano įsakymų ir vykdysite juos. Aš esu 
VIEŠPATS. 32 Mano švento vardo neišniekinkite, kad būčiau šven- 
tas tarp izraeliečių. Aš esu VIEŠPATS. Aš jus pašventinu — 33 aš, 
kuris išvedžiau jus iš Egipto žemės, kad būčiau jūsų Dievas. Aš 
esu VIEŠPATS“. 


23* 
Metinių švenčių apeigos 
Šabo diena 


1 VIEŠPATS kalbėjo Mozei, tardamas: 2 “Kalbėk izraeliečiams 
ir sakyk jiems: 'Šios yra VIEŠPATIES iškilmės, švenčių dienos, ku- 
rias paskelbsite kaip šventąsias sueigas, mano nustatytas iškilmes. 

3 Šešias dienas bus dirbama, bet septintą dieną yra visiško 
poilsio šabas — šventoji sueiga. Nedirbsite jokio darbo: tai šabas 
VIEŠPAČIUI visose jūsų gyvenvietėse. 


23 Šis skyrius apima šventąjį Sandoros tautos kalendorių. Žr. Iš 23,14-17; 
34,18-24; Įst 16,1-17 

Perėjimo ir Neraugintos duonos iškilmės 


4 Šios tat yra VIEŠPATIES nustatytos iškilmės, šventosios 
sueigos, kurias švęsite joms paskirtu metu. 5 Pirmąjį mėnesį, ke- 
turioliktąų mėnesio dieną, temstant, bus Perėjimo atnaša VIEŠ- 
PAČIUI, 60 to paties mėnesio penkioliktą dieną yra Neraugintos 
duonos iškilmės VIEŠPAČIUI. Septynias dienas valgysite nerau- 
gintą duoną. 7 Pirmąją dieną turėsite šventą sueigą ir nedirbsite sa- 
vo užsiėmimų darbo. 5 Per septynias dienas atnašausite VIEŠ- 
PATIES atnašas ugnimi; septintąją dieną bus šventa sueiga; 


27 


nedirbsite savo užsiėmimo darbų“. 
Pirmienų pėdo šventimas 


9 VIEŠPATS kalbėjo Mozei, tardamas: 10 “Kalbėk izraeliečiams 
ir sakyk jiems: 'Kai jūs ateisite į kraštą, kurį aš jums duodu, ir 
nuimsite jo derlių, atnešite jūsų pjūties pirmienų pėdą kunigui. 
"Jis pakylės pėdą VIEŠPATIES akivaizdoje, kad būtumėte jam 
mieli. Dieną po šabo kunigas jį pakylės. 12 Tą dieną, kai pakylėjate 
pėdą, atnašausite VIEŠPAČIUI sveiką mitulį avinėlį kaip degi- 
namąją auką. 13 O javų atnaša prie jo bus du dešimtadaliai efos 
rinktinių miltų su įmaišytu aliejumi — malonaus kvapo atnaša ug- 
nimi VIEŠPAČIUI; jos išliejamoji atnaša bus vynas — vienas ket- 
virtis hino. 14 Iki tos dienos, kol jūs nebusite atnešę savo Dievo at- 
našos, nevalgysite nei duonos,* nei pagruzdintų ar šviežių grūdų. 

Tai yra amžinas įstatas jūsų kartoms visose jūsų gyvenvietėse“. 
Savaičių iškilmės 


15 “O nuo dienos po šabo, — nuo dienos, kurią atnešėte savo 
pakylėjimo atnašos pėdą, — atskaičiuokite septynias savaites. Jos 
turi būti pilnos: 16 turite skaičiuoti lig dienos po septintojo šabo — 
penkiasdešimt dienų.* Tada atnešite VIEŠPAČIUI naujo derliaus 
grūdų atnašą.* !7 Atnešite iš savo gyvenviečių kaip pakylėjimo at- 


23,14 “... nevalgysite nei duonos...": keptos iš naujojo derliaus miltų. Atnaša 


Dievui derlius turėjo būti pašventintas žmonių naudojimui. 
23,16 “... penkiasdešimt dienų": iš čia “Septynių savaičių“, arba “Savaičių 


šventė" (žr. Sk 28,26; Įst 16,10; Tob 2,11). Lietuviškai: Sekminės. “... nau- 

našą du duonos kepalus, kiekvienas iš dviejų dešimtadalių efos. 
Jie turi būti iš rinktinių miltų, kepti su raugu, kaip pirmienos 
VIEŠPAČIUI. 1š Drauge su duona atnašausi septynis sveikus mi- 
tulius avinėlius, vieną jautį iš bandos ir du avinus. Jie bus degi- 
namoji auka VIEŠPAČIUI, drauge su javų atnaša ir liejamosiomis 
atnašomis, malonaus kvapo atnaša ugnimi VIEŠPAČIUI. !9 Pa- 
aukosite taip pat ir vieną ožį atnašai už nuodėmę bei du mitulius 
avinėlius kaip bendravimo auką. 20 Kunigas pakylės juos — tuos 
du avinėlius — drauge su pirmienų duona kaip pakylėjimo atnašą 
VIEŠPATIES akivaizdoje. Jie bus šventi VIEŠPAČIUI ir priklau- 
sys kunigui. Tą pačią dieną paskelbsite iškilmę, švęsite sueigą ir 
nedirbsite savo užsiėmimų darbo. Tai yra amžinas įstatas visose 
jūsų gyvenvietėse visoms jūsų kartoms. 

22 Kai pjaunate savo krašto derlių, nepjausi iki pat savo lauko 
pakraščių ir nerinksi savo derliaus lauke likusių varpų. Paliksi jas 
vargšui ir ateiviui: aš esu VIEŠPATS, jūsų Dievas“. 


Naujųjų metų diena 


23 VIEŠPATS kalbėjo Mozei, tardamas: 24 “Taip kalbėk izrae- 
liečiams: 'Septintą mėnesį, pirmąją mėnesio dieną, švęsite visiško 
poilsio dieną su šventa sueiga, pažymėtą rago skardėjimu. 25 Nedirb- 
site savo užsiėmimų darbo, aukosite VIEŠPATIES atnašą ugnimi". 


Susitaikymo diena 


26 VIEŠPATS kalbėjo Mozei, tardamas: 27 “Bet šio mėnesio 
dešimtą dieną yra Permaldavimo diena. Ji bus jums šventa sueiga: 
marinsitės ir aukosite VIEŠPATIES atnašą ugnimi. 28 Tą dieną ne- 
dirbsite jokio darbo, nes ji yra Permaldavimo diena, kurioje yra 
atliekamas permaldavimas jūsų labui VIEŠPATIES, jūsų Dievo, aki- 
vaizdoje. 29 Iš tikrųjų, kas tos dienos metu nesimarintų, bus paša- 


jojo derliaus grūdų atnašą“: šviežių grūdų miltų. Sekminės buvo padėkos 
šventė, nuėmus javų derlių. Pjūtis prasidėdavo po Perėjimo — Velykų 
šventės. Vėliau Sekminės tapo švente Įstatymo davimui ant Sinajaus kalno 
paminėti. 

lintas iš savo tautos. 32 O kas tos dienos metu dirbtų kokį darbą, 
aš ištrinsiu jį iš tautos tarpo. 31 Nedirbkite jokio darbo; tai amži- 
nas įstatas visoms jūsų kartoms visose jūsų gyvenvietėse. 32 Ji bus 
jums visiško poilsio šabas, ir jūs turite marintis. Devintosios mė- 
nesio dienos vakare, nuo vakaro lig vakaro, švęsite šį jūsų šabą“. 


Palapinių iškilmės 


33 VIEŠPATS kalbėjo Mozei, tardamas: 34 “Taip kalbėk izrae- 
liečiams: “Šio septintojo mėnesio penkioliktą dieną yra VIEŠPA- 
ČIUI skirtos Palapinių iškilmės,* kurios tęsis septynias dienas. 
35Pirmoji diena bus šventoji sueiga; nedirbsite savo užsiėmimų 
darbo. 36 Per septynias dienas aukosite VIEŠPATIES atnašas ugni- 
mi. Aštuntą dieną švęsite šventą sueigą ir aukosite VIEŠPATIES at- 
našas ugnimi. Tai yra iškilmingas susirinkimas; nedirbsite savo 
užsiėmimų darbo. 

37 Šios yra VIEŠPATIES nustatytos iškilmės, kurias švęsite 
kaip šventųjų sueigų metą aukoti VIEŠPAČIUI atnašas ugnimi, — 
deginamąsias aukas ir javų atnašas, aukas ir liejamąsias atnašas, 
kiekvieną jai nustatytą dieną, — 38 neskaitant VIEŠPATIES šabų, 
neskaitant jūsų dovanų, neskaitant visų jūsų atnašų už įžadus ir 
neskaitant visų jūsų savanoriškų atnašų, kurias jūs duodate VIEŠ- 
PAČIUI. 

39 Bet septintojo mėnesio penkioliktą dieną, kai būsite nuėmę 
visą krašto derlių, švęsite VIEŠPATIES iškilmes, kurios tęsis sep- 
tynias dienas. Pirmoji ir aštuntoji diena bus visiško poilsio dienos. 
*0 Pirmąją dieną paimsite hadaro* medžio vaisių, palmės šakų, 1a- 
puočių šakelių bei paupio gluosnių ir linksminsitės VIEŠPATIES, 


23,34 “,,, Palapinių iškilmės": džiaugsminga vynuogių ir vaisių nurinkimo 
šventė. Žr. Įst 16,13-15. Per septynias dienas izraeliečiai gyvendavo lapinėse 
pastogėse, pastatytose ant namų stogų ar gatvėse, minėdami savo protėvių 
ir promočių klajones dykumoje. 

23,40 “... hadar(o) medžio vaisių": spėjama, kad tai buvo citrono medžio 
šakos, naudojamos “būdelėms", arba pastogėms, kuriose žmonės gyvendavo 
šventės metu, pastatyti. Žr. Neh 8,15. 

jūsų Dievo, akivaizdoje septynias dienas. *! Švęsite ją septintą mė- 
nesį kasmet kaip VIEŠPATIES iškilmes septynias dienas, švęsite 
ją septintą mėnesį kaip amžiną įstatą per visas jūsų kartas. 42 Sep- 
tynias dienas gyvensite palapinėse; visi izraeliečiai turės gyventi 
palapinėse tam, *3 idant jūsų kartos patirtų, kad aš, vesdamas izra- 
eliečius iš Egipto žemės, apgyvendinau juos palapinėse. Aš esu 
VIEŠPATS, jūsų Dievas". 

44 Taip Mozė paskelbė izraeliečiams VIEŠPATIES nustatytas 
iškilmes. 


24 
Šventovės lempų priežiūra 


1* VIEŠPATS kalbėjo Mozei, tardamas: 2 “Paliepk izraelie- 
čiams atnešti tau gryno aliejaus iš traiškytų alyvų žvakidei, kad 
lempos būtų žibinamos nuolat. 3 Aaronas pastatys ją Susitikimo 
palapinėje, šiapus Sandoros užuolaidos, kad žibėtų nuolat nuo 
vakaro lig ryto VIEŠPATIES akivaizdoje. Tai bus amžinas įstatas 
jūsų kartoms. + Jis nuolat patvarkys lempas ant žvakidės iš gryno 
(aukso) VIEŠPATIES akivaizdoje“. 


Artumo duona 


5 “Paimsi rinktinių miltų ir iškepsi iš jų dvylika kepalų — 
kiekvieną iš dviejų dešimtadalių efos. * Sudėsi juos dviem eilėmis, 
po šešis kiekvienoje eilėje, ant stalo iš gryno (aukso) VIEŠPATIES 
akivaizdoje. 7 Kiekvieną eilę užbarstysi grynais smilkalais, kad jie 
būtų ženkli atnaša duonai kaip atnašai ugnimi VIEŠPAČIUI. 3 Nuo- 
lat, kas šabo dieną, sudės juos Aaronas iš naujo VIEŠPATIES aki- 
vaizdoje kaip Izraelio tautos įsipareigojimą — amžiną sandorą. 
9 Duona priklausys Aaronui ir jo palikuonims; suvalgys ją šventoje 
vietoje, nes ji yra jam ypač šventa dalis, amžinas atlygis, iš atnašų 
ugnimi VIEŠPAČIUT", 


24,1-9 Įvairūs įstatai kunigams. Aliejus šventovės Žvakidei (žr. Iš 27,20-21); 
Artumo duona (žr. Iš 25,23-30). 

Bausmė už piktžodžiavimą 


10* Tarp izraeliečių buvo vyras, kurio motina buvo izraelietė, 
o tėvas buvo egiptietis. Kartą stovykloje kilo muštynės tarp izrae- 
lietės sūnaus ir vieno izraeliečio. !! Kadangi izraelietės sūnus vie- 
šai piktžodžiavo (Dievo) Vardui ir keikėsi, žmonės jį atvedė pas 
Mozę. (Jo motina buvo Dibrio duktė, iš Dano giminės, ir buvo va- 
dinama Šelomita) 12 Jis buvo uždarytas į kalėjimą, kol nebus jiems 
duotas VIEŠPATIES nuosprendis. 

13 VIEŠPATS kalbėjo Mozei, tardamas: 14 “Išvesk už stovyklos 
piktžodžiautoją, teuždeda rankas jam ant galvos visi girdėjusieji ir 
teužmuša jį visa bendrija akmenimis. !5* O izraeliečiams kalbėk ir 
pasakyk: "Kas keiktų Dievą, turės atsakyti už savo nuodėmę. 16 Kas 
piktžodžiautų VIEŠPATIES vardui, bus nubaustas mirtimi. Visa 
bendrija užmuš piktžodžiautoją akmenimis. Ateivis ar krašto gyven- 
tojas, piktžodžiaujantis (Dievo) Vardui, turi būti užmuštas. 

17 Kas užmuštų žmogų, bus nubaustas mirtimi. 

18 Kas užmuštų gyvulį, turės atlyginti už jį nuostolį: gyvybę 
už gyvybę. 

19 Kas sužalotų artimą, kaip jis padarė, taip jam bus padaryta: 
20* galūnė už galūnę, akis už akį, dantis už dantį. Žaizda, kokią jis 
padarė artimui, tokia žaizda bus jam padaryta. 22? Kas užmuštų gy- 
vulį, turės atlyginti nuostolį, bet kas užmuštų žmogų, turės būti 
nubaustas mirtimi. 23 Turėsite vieną tą patį įstatymą ateiviui ir 
izraeliečiui, nes aš esu VIEŠPATS, jūsų Dievas“. 

24 Taip kalbėjo Mozė izraeliečiams. Jie tad išvedė piktžodžiau- 
toją už stovyklos ir užmušė akmenimis. Izraeliečiai padarė taip, 
kaip Dievas buvo Mozei įsakęs. 


24,10-14 Šis įvykis yra tarsi rėmai tolesniems įstatams ir įsakams. “[Dievo) Var- 
das": pagarbus šventojo Jahvės, t.y. Viešpaties vardo, pakaitalas (žr. Iš 3,14). 
Anot izraeliečių mąstysenos, piktžodžiavimas suteršia bendriją. Užmušimas 
akmenimis — bendrijinis bausmės įvykdymas buvo priemonė apvalyti ben- 
driją nuo pikto. 

24,15-22 Nepriklausoma įstatų grupuotė. 

24,20 Lex talionis, arba keršto įstatymas, — “galūnė už galūnę, akis už akį, 
dantis už dantį, — juo buvo stengiamasi apriboti kerštą ir pritaikyti nusi- 
kaltimui atitinkamą bausmę. Žr. Iš 21,22-25. 

25 
Šabo metai 


1* VIEŠPATS kalbėjo Mozei ant Sinajaus kalno, tardamas: 
2 “Kalbėk izraeliečiams ir sakyk jiems: “Kai ateisite į kraštą, kurį 
aš jums duodu, tas kraštas turės švęsti šabą* VIEŠPAČIUI. 
3 Šešerius metus sėsi savo lauką ir šešerius metus genėsi savo vy- 
nuogyną ir nuimsi jų derlių, * bet septintais metais turės būti že- 
mei visiško poilsio šabas — šabas VIEŠPAČIUI: savo lauko tu ne- 
sėsi ir savo vynuogyno negenėsi. 5 Tada nepjausi jokių savaime 
išaugusių javų, nenuimsi vynuogių nuo neapgenėto vynmedžio — 
septintieji bus žemei visiško poilsio metai. 5 Bet jūs galite valgyti, 
ką žemė išaugina savo šabo metu — tu, tavo vergai ir vergės, tavo 
samdiniai ir įnamiai. 7 Ir tavo galvijams bei laukiniams krašto gy- 
vuliams, ką žemė savaime išaugina, bus maistu“. 


Jubiliejaus metai 


s* “Atskaičiuosi septynias metų savaites, septynis kartus sep- 
tynerius metus taip, kad septynerių metų savaitės sudarytų keturias- 
dešimt devynerius metus. ? Tada, septintojo mėnesio dešimtą dieną, 
skardžiai pūsi ragą — Permaldavimo dieną jūsų rago gaudesys 
teaidi visame jūsų krašte, 10 Švęsite penkiasdešimtuosius metus ir 


25,1-55 Šabo metų ir jubiliejaus metų nuostatais buvo stengiamasi užkirsti kelią 
ekonominiam išnaudojimui, pabrėžiant, kad žemės nuosavybė priklauso ne 
žmonėms, bet Dievui. 

25,2-7 “... kraštas turės švęsti šabą...": žemė turės pūdymuoti. Žr. Iš 23,10-11. 
Nors šio papročio pagrindas buvo sveika nuovoka, kad žemė turi pailsėti, 
šiame tekste jis reiškia, kad Viešpats yra krašto savininkas ir duoda jį izra- 
eliečiams tik valdyti. Šiuolaikinė mąstysena, šiame tekste susiduriame su 
religiniu ekologijos pradu. Šabo metų derlius turėjo likti laukuose, nes juo 
naudotis galėjo visi (žr. 12-ąją eilutę). Iš 23,10-13 tekste minimi tik vargšai 
ir laukiniai gyvuliai. 

25,8-24 Po septynerių šabo metų, t.y. penkiasdešimtaisias metais, yra jubiliejaus 
metai, hebraiškai vadinami “jobel", arba “avino (ragas)“, nes jubiliejaus 
metai būdavo pradedami rago pūtimu. Taigi mūsų žodis "jubiliejus" yra he- 
braiškos kilmės. Jubiliejaus metų įstatymas turėjo nepaprastą visuomeninę 
ir ekonominę reikšmę, nes išreiškė rūpinimąsi šeima ir žeme. 


Kun 25,11-26 267 


paskelbsite laisvę krašte visiems jo gyventojams. Tai bus jums ju- 
biliejaus metai: sugrįšite kiekvienas jūsų prie savo nuosavybės ir 
kiekvienas jūsų į savo šeimą. !! Tie penkiasdešimtieji bus jums ju- 
biliejaus metai: nesėsite, nepjausite jokių savaime išaugusių javų, 
nenuimsite vynuogių nuo neapgenėtų vynmedžių, 12 nes jie yra 
jubiliejaus metai. Jums bus jie šventi: galite valgyti tik tai, ką 
išaugina pati dirva. 

13 Taigi šiais jubiliejaus metais sugrįšite kiekvienas iš jūsų į sa- 
vo nuosavybę. 14 Parduodami nuosavybę artimui ar pirkdami ką iš 
artimo, nedarykite vienas kitam skriaudos. 15 Pirkdamas iš savo ar- 
timo, mokėsi tik už metus nuo praėjusio jubiliejaus; parduodamas 
tau artimas prašys iš tavęs tik už likusius derliaus metus. 16 Juo dau- 
giau tokių metų, tuo didesnę kainą mokėsi; kuo mažiau tokių metų, 
tuo mažesnė kaina, nes iš tikrųjų jis parduoda tau tik derlių skaičių. 
17 Nedarykite vienas kitam skriaudos, bet bijosi savo Dievo, nes aš 
VIEŠPATS, esu jūsų Dievas. 

18 Laikykitės mano įstatų ir vykdykite mano įsakus, kad galėtu- 
mėte krašte saugiai gyventi. 19 Žemė duos savo vaisių, — būsite 
sotūs ir gyvensite jame be rūpesčio. 20 O jeigu klaustumėte: “Ką val- 
gysime septintaisiais metais, jei nesėsime ir nenuimsime savo der- 
liaus?" 2! Aš suteiksiu jums tokią palaimą šeštaisiais metais, kad 
jie duos derliaus trejiems metams. 22 Sėjos metu aštuntaisiais me- 
tais valgysite iš senojo derliaus. Net iki devintųjų metų iš senojo 
derliaus valgysite, kol bus nuimtas derlius“. 


Nuosavybės atpirkimas 


23 “Žemė nebus parduodama visam laikui, nės žemė yra mano, 
ojūs esate ateiviai, tapę mano įnamiais. 24 Todėl krašte, kurį jūs val- 
dote, turite leisti atpirkti žemę. 

25* Jei kas nors iš tavo giminių patektų į skurdą ir parduotų sa- 
vo nuosavybės dalį, tada jo artimiausias giminaitis turi ateiti ir at- 
pirkti, ką giminaitis buvo pardavęs. 26 O jei žmogus neturėtų arti- 
miausio giminaičio jo žemei atpirkti, bet vėliau pats prasigyventų 


25,25-55 Nuostatai apie nuosavybę ir jos atpirkimą. “Artimiausias giminaitis“, 
hebraiškai “Go'e!", t.y. atpirkėjas, yra giminaitis, turintis pareigą rūpintis 
šeimos narių teisėmis. Žr. Sk 35,12; Rut 4. 

ir turėtų iš ko tai padaryti, 27 jis turi apskaičiuoti metus nuo jos par- 
davimo, sugrąžinti skirtumą žmogui, kuriam ji buvo parduota, ir 
susigrąžinti savo nuosavybę. 28 Tačiau jei neturi iš ko ją atgauti, 
kas buvo parduota liks pirkėjo rankose iki jubiliejaus metų. Ju- 
biliejaus metais nuosavybė turi būti perduota, ir jis sugrįš į savo 
nuosavybę. 

29 Jei kas nors parduotų namus mieste su mūro sienomis, jie 
gali būti atpirkti, kol nėra pasibaigę metai nuo jų pardavimo, — 
atpirkimo teisė galios vienerius metus. 30 Jei jie nebūtų atpirkti iki 
pilnų metų pabaigos, namai mieste su mūro sienomis priklausys 
visam laikui pirkėjui ir jo palikuonims — jubiliejaus metais jie 
nebus perduoti. 31 Bet namai kaimuose, kurių nesupa mūro sienos, 
bus laikomi kaip atviri laukai. Jie gali būti atpirkti; jie turi būti 
perduoti jubiliejaus metais. 

32 Levitų miestuose levitai turės amžinai atpirkimo teisę na- 
mų, esančių jų miestuose. 33 Kiekvieneri levitų namai jų mies- 
tuose, buvę parduoti ir neatpirkti, bus perduoti savininkui jubilie- 
jaus metais, nes namai levitų miestuose yra jų paveldima nuosavybė 
tarp izraeliečių. 34 Bet dirvos aplink jų miestus negali būti parduo- 
damos, nes jos yra jų amžina nuosavybė“. 


Paskolos vargšams 


35 “Jei kas nors iš tavo giminių patektų į skurdą ir taptų tavo 
išlaikytiniu, turėsi jį paremti. Tegyvena jis su tavimi kaip ateivis ar 
įnamis. 6 Nereikalauk iš jo iš anksto palūkanų už paskolą ir neiš- 
naudok, bet bijok savo Dievo. Leisk jam gyventi savo namuose kaip 
broliui. 37 Neskolinsi jam pinigų už palūkanas, neimsi iš jo bran- 
giau už maistą. 33 Aš esu VIEŠPATS, jūsų Dievas, kuris išvedžiau 
jus iš Egipto žemės duoti jums Kanaano žemę ir būti jūsų Dievas“. 


Vergų išlaisvinimas 


39 “Jei kas nors iš tavo išlaikytinių taip nuskurstų, kad jis tau 
parsiduotų, nepadaryk jo savo vergu. *0 Tebūna jis pas tave kaip 
samdinys ar įnamis. Jis dirbs pas tave tik iki jubiliejaus metų. 
41 Tada jis paliks tave — jis ir jo vaikai — ir sugrįš į savo šeimą 
ir atgaus savo protėvių nuosavybę, 2 nes jie mano tarnai, kuriuos ž 
aš išvedžiau iš Egipto žemės. Jie nebus parduodami kaip yra par- " 


Kun 25,43-55 269 


duodami vergai. *3 Nejosi jam šiurkščiai ant sprando, bet bijosi sa- 
vo Dievo. *4 Vergą ar vergę gali laikyti, tik jei vergus nusipirksi iš 
kaimyninių tautų. 45 Galite ją nusipirkti ir iš ateivių, gyvenančių 
su jumis, bei iš jų palikuonių, gimusių ir užaugusių jūsų krašte. 
Tokie vergai bus jūsų nuosavybė. *6 Galite juos palikti savo vai- 
kams kaip paveldimą nuosavybę, padarydami juos amžinais vergais. 
Su jais galite elgtis kaip su vergais. Bet savo tautiečiams izraelie- 
čiams nė vienas nejos šiurkščiai ant sprando. 

47 Jei ateivis ar įnamis, gyvenantis su tavimi, praturtėtų, o kuris 
nors iš tavo tautiečių, būdamas skurde, taptų jo išlaikytiniu ir par- 
siduotų su tavimi gyvenančiam ateiviui ar ateivio šeimos palikuo- 
niui, *š jis net po to, kai bus save pardavęs, turės atpirkimo teisę. 
Jį gali atpirkti ir bet kuris nors iš jo brolių, *? arba gali jį atpirkti 
jo dėdė ar jo dėdės sūnus, arba gali jį atpirkti bet kuris artimas gi- 
minaitis iš jo klano, 0 jei jis praturtėtų, gali pats save atpirkti. 
530Su savo pirkėju apskaičiuos metų skaičių nuo metų, kai jis 
ateiviui parsidavė iki jubiliejaus metų. Pirkimo kaina bus padalyta 
iš metų skaičiaus: laikas, kurį jis praleido pas savininką, bus įkai- 
notas pagal samdinio laiką. 51 Kuo daugiau bus metų iki jubilie- 
jaus, tuo didesnę pirkimo kainą jis turės grąžinti kaip atpirkimą; 
52ir kuo mažiau metų bus likę iki jubiliejaus metų, tuo daugiau jis 
turės savo sąskaitoje: už savo atpirkimą jis mokės pagal apskai- 
čiuotą metų skaičių. 53 Ateivis elgsis su juo kaip su metams pa- 
samdytu tarnu, ir jam ant sprando tavo akyse šiurkščiai nejos. 34 O 
jeigu nebūtų buvęs atpirktas nė vienu iš šių būdų, jubiliejaus me- 
tais jis ir jo vaikai bus išlaisvinti, 55 nes izraeliečiai yra mano tarnai, 
kuriuos išvedžiau iš Egipto žemės. Aš, VIEŠPATS, jūsų Dievas“. 

26 
Atlygis už klusnumą 


1* “Nedirbsite sau stabų. Nesistatysite statulų ar šventųjų 
stulpų, nei statysitės savo krašte akmenų su įraižytais (stabais), kad 
juos garbintumėte, nes aš esu VIEŠPATS, jūsų Dievas. 2 Švęskite 
mano šabus ir laikykite pagarboje mano šventovę: aš esu VIEŠ- 
PATS. 

3* Jei elgsitės pagal mano įstatus, laikysitės mano įsakymų ir 
vykdysite juos ištikimai, * duosiu jums lietaus savo metu, kad že- 
mė išaugintų savo derlių ir laukų medžiai atneštų vaisių. 5 Javus kul- 
site lig vynuogių rinkimo meto, o vynuogių rinkimas pasivys sėją. 
Valgysite savo duonos iki soties ir savo krašte galėsite saugiai gy- 
venti. 6 Sukursiu krašte ramybę, gulsitės miegoti, ir nebus kas jus 
gąsdintų; leisiu kraštui atsikvėpti nuo plėšriųjų žvėrių. Per jūsų 
kraštą nežygiuos kalavijas. 7 Savo priešus priversite bėgti, ir jie kris 
nuo jūsų kalavijo. š Jūsiškių penketas privers bėgti šimtą, o jūsiš- 
kių šimtinė privers bėgti dešimt tūkstančių. Jūsų priešai kris nuo 
jūsų kalavijo. ? Žvelgsiu į jus maloniai, padarysiu jus vaisingus ir 
padauginsiu; palaikysiu su jumis savo sandorą. 10 Jūs dar tebeval- 
gysite seniai nuimtą pereitųjų metų derlių ir turėsite išmesti senąjį, 
kad padarytumėte vietos naujajam. !!* Tarp jūsų turėsiu savo Pa- 
dangtę ir jūsų neatmesiu. 12 Visada būsiu arti jūsų: aš būsiu jūsų 
Dievas, ir jūs būsite mano tauta. 13 Aš esu VIEŠPATS, jūsų Dievas, 
kuris išvedžiau jus iš Egipto žemės, kad jiems daugiau never- 
gautumėte, sutraukiau jūsų jungą ir padariau, kad eitumėte iškelta 
galva". 


26,1-46 Du keliai. Apeiginis Šventumo teisynas, suprastas kaip Dievo kalba 
žmonėms per Mozę, baigiasi Dievo įspėjimais ir pažadais. Panašiai baigiasi 
ir kiti Penkiaknygės teisynai. Žr. Iš 23,20-33; Įst 28. 

26,3-45 Kadangi Dievo sandora buvo sudaryta su visa Izraelio tauta, pažadai ir 
įspėjimai duodami pirmiausia visai bendrijai. Atlygis ir bausmė turi šiapusi- 
nį pobūdį, nes bendrija kaip tokia yra čia, žemėje, o ne anapus, amžinybėje. 

26,11-13 Pagrindinė apeiginio Šventumo teisyno tema: šventasis Dievas apsigy- 
veno nuodėmingoje tautoje. 

Bausmė už neklusnumą 


14 “Bet jei manęs jūs neklausysite ir šių visų mano įsakymų ne- 
vykdysite, — !5 jei mano įstatus taip atmesite ir į mano įsakus taip 
paniekinsite, kad nevykdysite visų mano įsakymų ir sulaužysite 
mano sandorą, — 16 tada aš savo ruožtu šitaip su jumis pasielgsiu: 
ūmai jus aplankysiu baisia klaikuma — džiova ir karštlige, kurios 
aptraukia akis ir silpnina gyvastį. Veltui sėsite sėklą, nes jūsų prie- 
šai suris derlių. 17 Atsigręšiu veidu į jus, būsite priešų parblokšti 
— jus pavergs Žmonės, kurie jūsų nekenčia. Jūs bėgsite, nors niekas 
jūsų ir nesivytų. 18 Ir jei, to nepaisydami, manęs neklausysite, pa- 
didinsiu bausmę už jūsų nuodėmes septyngubai !9 ir palaušiu jūsų 
išdidžią jėgą. Geležimi paversiu dangaus skliautą viršum jūsų, va- 
riu jūsų žemę. 20 Niekais nueis jūsų pastangos, nes žemė neduos 
derliaus, medžiai laukuose neduos savo vaisių. 
sysite, aš ir toliau varginsiu jus septyngubai už jūsų nuodėmes. 
22Paleisiu laukinius žvėris prieš jus — jie grobs jūsų vaikus, naikins 
jūsų gyvulius ir mažins jūsų skaičių, kol jūsų keliai netaps tušti. 

23 Jei, nepaisydami šių bausmių, nesugrįšite pas mane, bet vis 
dar spirsitės, 24 ir aš toliau spirsiuos prieš jus: smogsiu aš pats 
jums septyngubai už jūsų nuodėmes. 25 Pasiųsiu prieš jus kalaviją 
atkeršyti už sulaužytą sandorą. Nors subėgtumėte į savo miestus, 
pasiųsiu jums marą, ir jūs būsite atiduoti priešams į rankas. 26 Kai 
atimsiu iš jūsų duonos išteklius, tada dešimčiai moterų užteks vie- 
nintelės krosnies jūsų duonai iškepti. Atsvertą duoną jums išdalys 
— nors ir valgysite, bet sotūs nebūsite. 

27 Jei to nepaisydami manęs neklausysite, bet vis spirsitės 
prieš mane, 2š spirsiuos aš prieš jus įpykęs: nubausiu savo ruožtu 
jus septyngubai už jūsų nuodėmes. 29* Valgysite kūnus savo sūnų, 
valgysite kūnus ir savo dukterų. 30 Sunaikinsiu jūsų aukštumų vie- 
tas ir nugriausiu jūsų smilkalų aukurus; suversiu jūsų lavonus ant 
jūsų stabų lavonų. Jus atmesiu. 3! Jūsų miestus paversiu griuvė- 
siais, jūsų šventoves išgriausiu ir maloniu jūsų (aukų) kvapu nesi- 


26,29 “Valgysite kūnus savo sūnų...": nuožmus badas apgultuose miestuose 
dažnai priversdavo jų gyventojus valgyti mirusiųjų kūnus. Žr. Įst 28,53; Jer 
19,9; Ez 5,10; 2 Kar 6,28-29. 

mėgausiu. 32 Kraštą taip nusiaubsiu, kad jūsų priešai, atėję kurtis, 
jį matydami, bus apstulbinti. 33 Išblaškysiu jus po tautas ir išsi- 
trauksiu prieš jus kalaviją. Jūsų kraštas bus nuniokotas ir jūsų mies- 
tai pavirs griuvėsiais. 

34 Kraštas, gulėdamas nuniokotas ir jums esant priešų šalyje, 
patirs savo šabo metų malonumą. Tada kraštas pailsės ir patirs sa- 
vo šabo metų malonumą. 35 Per visą laiką, kol jis gulės nunioko- 
tas, kraštas švęs poilsį, kurio jis nešventė per jūsų šabų metus, kai 
jūs jame gyvenote. 36 O kas iš jūsų išliks, tų širdis pripildysiu 
bailumo jų priešų kraštuose. Net vėjo nešamo lapo šlamesys privers 
juos bėgti. Jie kris, bėgdami tarsi nuo kalavijo, nors niekas jų ir 
nesivys. 37 Niekam nesivejant, jie kniubs vieni ant kitų, tarsi nuo 
kalavijo. Stoti į kovą su priešais jėgų neturėsite! 38 Žūsite sveti- 
mose tautose, jūsų priešų kraštas jus surys. 39 O kas iš jūsų išliks, 
tie už savo kaltes bus prislėgti priešų krašte, jie bus prislėgti ir už 
savo protėvių kaltes. *0 Jie tad išpažins savo kaltę ir savo protėvių 
kaltę, kad nusižengė man išdavyste, dargi, kad nesiliovė spirtis prieš 
mane. 41 Kai aš savo ruožtu eisiu prieš juos ir išvarysiu į priešų 
kraštą, tada pagaliau jų neapipjaustyta širdis* pati nusižemins, ir jie 
atliks bausmę už savo kaltę. *2 Tada aš atsiminsiu savo sandorą su 
Jokūbu, atsiminsiu savo sandorą su Izaoku, atsiminsiu savo san- 
dorą su Abraomu, atsiminsiu ir kraštą. 43 Jų paliktas kraštas, gulė- 
damas nuniokotas, patirs savo šabo metų malonumą, jiems atliekant 
bausmę už savo kaltę, nes jie išdrįso atmesti mano įsakus ir pa- 
niekino mano įstatus. 4 Tačiau, nepaisant viso to, net kai jie bus 
priešų šalyje, jų neatmesiu ir nepaniekinsiu, kad juos visiškai su- 
naikinčiau, sulaužydamas su jais sudarytą sandorą, nes aš esu 
VIEŠPATS, jų Dievas. 4 Bet aš atsiminsiu jų labui sandorą su jų 
protėviais, kuriuos aš išvedžiau iš Egipto žemės tautų akyse, kad 
būčiau jų Dievas: aš esu VIEŠPATS". 

46* Tokie yra įstatai, įsakai ir nurodymai, kuriuos VIEŠPATS 
padarė tarp savęs ir izraeliečių per Mozę ant Sinajaus kalno. 


26,41 “... neapipjaustyta širdis...": širdis neatvira Dievo valiai ir gerumui. Žr. 
Jer 4,4. 

26,46 Atrodo, kad iš pradžių Kunigų knyga baigėsi šia eilute. Tolesnis skyrius 
yra įkvėpto redaktoriaus priedas. 

E. ATNAŠŲ IŠPIRKIMAS 

Nurodymai apie atnašas Viešpačiui 
Įžado atnašų išpirkimas 


1 VIEŠPATS kalbėjo Mozei, tardamas: 2 “Kalbėk izraeliečiams 
ir sakyk jiems: Jei kas padaro ypatingą įžadą VIEŠPAČIUI paau- 
koti tolygią vertę už žmogų ir nori įvykdyti savo įžadą: 3 vyras 
tarp dvidešimties ir šešiasdedešimties metų bus įvertintas penkias- 
dešimčia sidabrinių šekelių pagal šventovės šekelį. + Jei tai būtų 
moteris, jos tolygi vertė yra trisdešimt šekelių. 5 Jei amžius būtų 
nuo penkių lig dvidešimties metų, tolygi vertė yra dvidešimt šeke- 
lių už berniuką ir dešimt šekelių už mergaitę. * Jei amžius būtų nuo 
vieno mėnesio lig penkerių metų, tolygi vertė už berniuką yra 
penki sidabriniai šekeliai, 0 už mergaitę tolygi vertė yra trys si- 
dabriniai šekeliai. 7 Jei tas asmuo yra šešiasdešimties metų ar vyres- 
nis, tada tolygi vertė už vyriškį bus penkiolika šekelių, o už mote- 
riškę dešimt šekelių. * Bet jei kas neišgali tolygios vertės sumokėti, 
jie bus nuvesti pas kunigą, ir kunigas nustatys. Kunigas nustatys 
pagal tai, ką kiekvienas, darantis įžadą, išgali. 

9 Jei atnaša, pažadėta VIEŠPAČIUI, yra gyvulys, kuris turi būti 
paaukotas, kiekvienas toks gyvulys, pažadėtas VIEŠPAČIUI, bus 
laikomas šventas. 10 Jis negali būti iškeistas ar pakeistas, — nei ge- 
resnis į menkesnį, nei menkesnis į geresnį; jei gyvulys būtų pa- 
keistas kitu, tuomet abu — pažadėtas gyvulys ir jo pakaitalas taps 
šventi. !! Jei atnaša, pažadėta VIEŠPAČIUI, yra nešvarus gyvulys, 
kurio negalima paaukoti kaip atnašą VIEŠPAČIUI, gyvulys bus 
nuvestas pas kunigą. 12 Kunigas nustatys gyvulio vertę,* pagal jo ge- 
ras ir blogas savybes. Kokią kainą kunigas nustatys, tokia ji bus. 
13 Bet jei aukotojas norės gyvulį išpirkti, jis turi pridėti vieną 
penktadalį prie nustatytosios kainos. 


27,12 “... nustatys jo vertę...": kunigas įvertins kainą, kuria gyvulys gali būti 
kam nors kitam parduotas. Savininkas turi mokėti 2076 mokestį kaip pabaudą 
už išpirkimą Dievui paaukoto gyvulio. Tokie pat įstatai galioja išperkant 
namus bei laukus. Pinigai už parduotą atnašą ar už atnašos išpirkimą pri- 
klausė šventovei. 

14 Jei kas pašvenčia savo namus VIEŠPAČIUI, kunigas nustatys 
namų vertę, pagal jų geras ir blogas savybes. Kokią kainą kunigas 
nustatys, tokia ji bus. 15 O jei žmogus, pašventęs namus VIEŠPA- 
ČIUI, norės juos išpirkti, turės pridėti vieną penktadalį prie nus- 
tatytos vertės, ir namai vėl jam priklausys. 

16 Jei kas pašvenčia VIEŠPAČIUI savo paveldėtos žemės lauką, 
jo vertė bus nustatyta pagal kiekį sėklos, reikalingos jam apsėti: 
penkiasdešimt sidabrinių šekelių už vieną miežių sėklos homerą. 
17 O jei kas pašvenčia lauką jubiliejaus metų pradžioje, jo vertė 
lieka ta pati, 18 bet jei laukas yra pašvenčiamas po jubiliejaus 
metų, kunigas apskaičiuos jo vertę pagal metų skaičių, likusių lig 
jubiliejaus metų, ir jo kaina bus sumažinta. 19 O jei žmogus, pa- 
šventęs lauką VIEŠPAČIUI, norės jį išpirkti, tada turės būti pridė- 
tas vienas penktadalis prie jo nustatytos sumos, ir laukas jam pereis. 
20 Betgi jei laukas nebūtų išpirktas, arba būtų parduotas kam ki- 
tam, tuomet lauko niekad nebebus galima išpirkti. 2! Atėjus ju- 
biliejaus metams, laukas taps laisvas. Jis bus šventas VIEŠPAČIUI 
kaip įžado laukas; taps kunigo nuosavybe. 22 Jei žmogus pašvenčia 
VIEŠPAČIUI lauką, kuris buvo pirktas ir nepriklauso prie paveldė- 
tos žemės nuosavybės, 23 kunigas apskaičiuos jo kainą pagal metų 
skaičių lig jubiliejaus metų. Nustatytoji kaina turi būti sumokėta tą 
pačią dieną kaip šventa dovana VIEŠPAČIUI. 24 Jubiliejaus metais 
žemė sugrįš tam, iš kurio buvo nupirkta, kurio nuosavybė yra žemė. 
25 Visi vertės apskaičiavimai turi būti pagal šventovės šekelį: dvi- 
dešimt gerų sudaro šekelį". 


Atnašos, kurių negalima išpirkti 


26 “Tačiau gyvulių pirmagimis, kadangi pirmagimis yra VIEŠ- 
PATIES, todėl niekas negali jo pašvęsti — ar tai būtų jautis ar avis 
— tai priklauso VIEŠPAČIUI. 27 Jei pirmagimis yra iš nešvariųjų 
gyvulių,* jis turi būti išpirktas pagal įkainotą vertę, pridedant vieną 
penktadalį. O jei nėra išperkamas, jis bus parduotas už nustatytą 
kainą. 


27,27 “... iš nešvariųjų gyvulių...": pavyzdžiui, asilo pirmagimis, kuris buvo 
laikomas netinkamas aukai. Anot Iš 13,13; 34,20, asilo pirmagimis galėjo 
būti išpirktas, paaukojant jo vietoje avį, arba turėjo būti nužudytas, 
nusukant sprandą. 

2š Jokia žmogaus nuosavybė, kurią jis įžadu besąlygiškai pa- 
švenčia VIEŠPAČIUI, — ar tai būtų žmogus, ar gyvulys, ar pavel- 
dėtos nuosavybės laukas, — negali būti nei parduota, nei išpirkta. 
Kas įžadu besąlygiškai pašvęsta, tas yra ypač šventa VIEŠPAČIUI. 
2 Joks žmogus, besąlygiškai įžadu pašvęstas VIEŠPAČIUI, negali 
būti išpirktas, bet turi būti užmuštas.* 

30 Visos žemės dešimtinės, ar tai būtų javų iš dirvos, ar medžių 
vaisių, priklauso VIEŠPAČIUI. Jos yra šventos VIEŠPAČIUI. 3! Jei 
kas norėtų išpirkti kurią nors iš savo dešimtinių, turi pridėti prie 
jos vieną penktadalį. 32 Visos dešimtinės jaučių bandos ir avių kai- 
menės — visų galvijų, praeinančių pro piemens lazdą,* kas de- 
šimtasis bus pašvęstas VIEŠPAČIUI. 33 Teneparenka nei gero, nei 
menko, tenepakeičia jo kitu. Jei kas jį kitu pakeistų, tada vienas ir 
kitas gyvulys bus laikomi pašvęstais, — negalės būti išpirkti", 

34 Tie yra izraeliečiams įsakymai, kuriuos VIEŠPATS davė 
Mozei ant Sinajaus kalno. 


27,29 “... žmogus, besąlygiškai įžadu pašvęstas VIEŠPAČIUI, ... turi būti už- 
muštas“: anot kai kurių aiškintojų, turima mintyje stabus garbinančius 
kanaaniečius, kurie buvo skirti sunaikinti Dievo liepimu; anot kitų, šis 
drastiškas įstatas buvo įvestas, siekiant atkalbėti žmones nuo neapgalvotų 
įžadų aukoti Dievui savo vergus ar išlaikytinius. Žr. Iš 22,19; Įst 13,13-19. 

27,32 “...praeinančių pro piemens lazdą": taip skerdžius suskaitydavo galvijus. 


SKAIČIŲ KNYGA 


Skaičių knyga yra ketvirtoji Penkiaknygės dalis. Hebrajų kalba ji 
vadinama vardu “BeMidbar", t.y. “Dykumoje". Lietuviškojo Skaičių 
knygos vardo ištaka yra graikiškoji Septuaginta, pavadinusi ją “Aritmoi" 
(Skaičiai) ir lotyniškoji Vulgata, sekdama Septuagintą, vadinusi “Nu- 
meri“ (Skaičiai). Graikiškasis vertimas šią knygą pavadino Skaičių 
knyga dėl to, kad joje du sykius pasakojama apie izraeliečių surašymą 
dykumoje: vieną kelionės per dykumą pradžioje (Sk 1-4), o kitą bai- 
giantis klajonėms dykumoje (Sk 26). 

Skaičių knyga tęsia Išėjimo knygoje pradėtą pasakojimą apie izra- 
eliečių kelionę, trumpai aprašydama jų trisdešimt aštuonerių metų iš- 
gyvenimus, nuo pajudėjimo iš Sinajaus kalno aplinkos iki atėjimo prie 
Pažado žemės. 1-25 skyriai pasakoja apie pirmąją Išėjimo metų izra- 
eliečių kartą, išmirusią dykumoje, nes murmėjo prieš Dievą ir atsisakė 
užimti Pažado žemę. Tik Mozė ir Jozuė su Kalebu, du ištikimi žvalgai, 
liko gyvi. Kita knygos dalis, 26-36 skyriai, pradedama nauju Žmonių 
surašymu, pasakoja apie naują izraeliečių kartą, kurią Dievas vedė, 
Mozei vadovaujant, link Pažado žemės. Gausūs teisiniai nuostatai per- 
traukia pasakojimą, padarydami knygą teisėtvarkos ir istorijos junginiu. 

Hebraiškasis knygos vardas “Dykumoje" ženklina keturiasdešimties 
metų laikotarpį, kurio metu Dievas sukūrė sau Sandoros tautą (žr. Sk 
33,38; Am 5,25). Atrodo, kad daugiausia laiko izraeliečiai praleido 
Kadeš-Barneos oazėje (žr. Sk 10,11 ir 20,1). Pasakojimas atspindi ir 
vėlesnius izraeliečių išgyvenimus, ypač monarchijos ir tremties Babilone 
laikotarpiais. 

Skaičių knygos pasakojimai dykumos laikotarpio neidealizuoja. 
Izraeliečiai nuolat dejavo, jausdami skirtumą tarp palyginti saugios ver- 
gijos Egipte ir pavojingos laisvės dykumoje. Tautos vadovai pešėsi, 
keldami klausimą, kas kalba Dievo vardu, žmones kankino tikėjimo 
krizė, nes Dievo artumą temdė dykumos pavojai ir graužė ateities ne- 
žinia. Nepaisant tautos vadovų peštynių ir žmonių baimės, pasakojimai 
sklidini įsitikinimo, kad Dievas yra ištikimas ir įvykdys Izraelio protė- 


277 


viams duotus pažadus. Dykumoje Sandoros tauta buvo brandinama, kad 
patirtų savo vispusišką priklausomybę nuo Dievo, išvadavusio juos iš 
vergijos, ir pasiruoštų galynėtis su sunkumais Pažado žemėje. 

Naujajame Testamente Jėzus ir apaštalai kildina iš Skaičių-knygos 
istorijos naudingų pamokų: varinis žaltys (žr. Jn 3,14-16), Koraho maiš- 
tavimas ir jo padariniai (žr. 1 Kor 10,10), Balaamo pranašavimai (žr. 2 
Pt 2,15-16), vanduo iš uolos (žr. 1 Kor 10,4). 


Skaičių knygos metmenys 
A. Pasiruošimas keliauti nuo Sinajaus kalno 1,1-10,10 


B. Nuo Sinajaus lig Moabo lygumų 10,11-22,1 
C. Moabo lygumose 22,2-36,13 


SKAIČIŲ KNYGA 


A. PASIRUOŠIMAS KELIAUTI NUO 
SINAJAUS KALNO 


1 
Žmonių surašymas 


! Antraisiais metais po jų išėjimo iš Egipto žemės, antrojo mė- 
nesio pirmąją dieną, VIEŠPATS kalbėjo Mozei Susitikimo palapi- 
nėje, Sinajaus dykumoje, tardamas: 2 “Surašykite visą izraeliečių 
bendriją pagal klanus ir protėvių namus,* įrašydami visus vyrus 
vardais. 3 Tu ir Aaronas surašysite pagal jų gretas visus dvide- 
šimties metų ir vyresnius Izraelio vyrus, tinkamus karinei tarnybai. 
4 Gausite iš kiekvienos giminės po žmogų, jo protėvių namų galvą, 
jums padėti. 5 Vardai vyrų, kurie jums padės, yra šie: 

iš Reubeno, Šedeuro sūnus Elizuras; 

6 iš Simeono, Zurišadajaus sūnus Šelumielis; 

7 iš Judo, Aminadabo sūnus Nahšonas; 

š iš Issacharo, Zuaro sūnus Netanelis; 

3 iš Zebuluno, Helono sūnus Eliabas; 

10 iš Juozapo sūnų: 
iš Efraimo, Amihudo sūnus Elišama; 
iš Manaso, Pedazuro sūnus Gamalielis; 


1,1-54 Dievas įsako Mozei suskaičiuoti visus izraeliečius, išskyrus Levio gimi- 
nę. Dvylikos giminių lygą vienijo Sandoros Padangtė — religinis centras. 

1,2 Visas Izraelis buvo padalytas į gimines, kiekviena giminė į klanus, o klanai į 
protėvių namus. 


ss danais ies a a a T ai a mi 

1 iš Benjamino, Gideonio sūnus Abidanas; 

12 iš Dano, Amišadajaus sūnus Ahiezeris; 

13 iš Ašero, Ochrano sūnus Pagielis; 

14 iš Gado, Deuelio sūnus Eljasafas; 

15 iš Naftalio, Enano sūnus Ahira“. 

16 Jie buvo bendrijos išrinkti, savo protėvių giminių vadai, — 
jie buvo Izraelio pajėgų gretų* galvos. 

17 Tad Mozė ir Aaronas pasiėmė tuos išvardytus vyrus 1š ir 
antrojo mėnesio pirmąją dieną surinko visą bendriją. Tada (izraelie- 
čiai) buvo surašyti pagal savo protėvių namų klanus, įrašant dvi- 
dešimties metų ir vyresnius vyrus vardais. 1? Kaip VIEŠPATS buvo 
Mozei įsakęs, taip jis surašė juos Sinajaus dykumoje. 


Dvylikos giminių surašymas 


20 Reubeno, Izraelio pirmagimio, palikuonių, pagal jų klanų kil- 
mę ir protėvių namus, — visų vyriškių nuo dvidešimties metų ir 
vyresnių, tinkamų karinei tarnybai, įrašytų vardais į sąrašą, 21— su- 
rašytų į Reubeno giminės sąrašą, buvo keturiasdešimt šeši tūks- 
tančiai penki šimtai. 

22 Simeono palikuonių, pagal jų klanų kilmę ir protėvių na- 
mus, — visų vyriškių nuo dvidešimties metų ir vyresnių, tinkamų 
karinei tarnybai, įrašytų vardais į sąrašą, 3 — surašytų iš Simeono 
giminės, buvo penkiasdešimt penki tūkstančiai trys šimtai. 

24 Gado palikuonių, pagal jų kilmę ir protėvių namus įrašytų į 
sąrašą vardais nuo dvidešimties metų ir vyresnių, visų tinkamų ka- 
rinei tarnybai, 2 — surašytų iš Gado giminės, buvo keturiasdešimt 
penki tūkstančiai šeši šimtai penkiasdešimt. 

26 Judo palikuonių, pagal jų klanų kilmę ir protėvių namus, įra- 
šytų į sąrašą vardais nuo dvidešimties metų ir vyresnių, visų tin- 
kamų karinei tarnybai, 27 — surašytų iš Judo giminės, buvo septy- 
niasdešimt keturi tūkstančiai šeši šimtai. 


1,16“... Izraelio pajėgų gretų...": pažodžiui “Izraelio tūkstančiai". Šitoks izra- 
eliečių padalijimas, ir dar smulkiau — “šimtai, penkios dešimtys ir dešimtys" 
— tarnavo bendruomenės teisėtvarkai ir gynybai. Žr. Iš 16,21; 2 Sam 18,1. 

28 Issacharo palikuonių, pagal jų klanų kilmę ir protėvių na- 
mus įrašytų į sąrašą vardais nuo dvidešimties metų ir vyresnių, — 
visų tinkamų karinei tarnybai, 2 — surašytų iš Issacharo giminės, 
buvo keturiasdešimt keturi tūkstančiai keturi šimtai. 

30 Zebuluno palikuonių, pagal jų klanų kilmę ir protėvių namus 
įrašytų į sąrašą vardais nuo dvidešimties metų ir vyresnių, visų 
tinkamų karinei tarnybai, 31 — surašytų iš Zebuluno giminės, buvo 
penkiasdešimt septyni tūkstančiai keturi šimtai. 

32 Juozapo palikuonių, — būtent Efraimo palikuonių, — pagal 
jų klanų kilmę ir protėvių namus įrašytų į sąrašą vardais, nuo dvi- 
dešimties metų ir vyresnių, — visų tinkamų karinei tarnybai, — 
33 surašytų iš Efraimo giminės, buvo keturiasdešimt tūkstančių pen- 
ki šimtai. 

34 Manaso palikuonių, pagal jų klanų kilmę ir protėvių namus 
įrašytų į sąrašą vardais, nuo dvidešimties metų ir vyresnių, — visų 
tinkamų karinei tarnybai, 3 — surašytų iš Manaso giminės, buvo 
trisdešimt du tūkstančiai ir du šimtai. 

36 Benjamino palikuonių, pagal jų klanų kilmę ir protėvių na- 
mus įrašytų į sąrašą vardais, nuo dvidešimties metų ir vyresnių, — 
visų tinkamų karinei tarnybai, 37 — surašytų iš Benjamino giminės, 
buvo trisdešimt penki tūkstančiai keturi šimtai. 

38 Dano palikuonių, pagal jų klanų kilmę ir protėvių namus 
įrašytų į sąrašą vardais nuo dvidešimties metų ir vyresnių, — visų 
tinkamų karinei tarnybai, 3? — surašytų iš Dano giminės, buvo 
šešiasdešimt du tūkstančiai ir septyni šimtai. 

40 Ašero palikuonių, pagal jų klanų kilmę ir protėvių namus 
įrašytų į sąrašą vardais nuo dvidešimties metų ir vyresnių, — visų 
tinkamų karinei tarnybai, *1 — surašytų iš Ašero giminės, buvo ke- 
turiasdešimt vienas tūkstantis ir penki šimtai. 

42 Naftalio palikuonių, pagal jų klanų kilmę ir protėvių namus 
įrašytų į sąrašą vardais nuo dvidešimties metų ir vyresnių, — visų 
tinkamų karinei tarnybai,  — surašytų iš Naftalio giminės, buvo 
penkiasdešimt trys tūkstančiai keturi šimtai. 

4 Tai yra surašytieji, kuriuos surašė Mozė ir Aaronas, drauge 
su Izraelio vadais, kurių buvo dvylika, po vieną iš kiekvienų protė- 
vių namų. + Tat skaičius visų izraeliečių, įrašytų pagal protėvių 
namus nuo dvidešimties metų ir vyresnių, — visų tinkamų karinei 
tarnybai, * — jų iš viso, — buvo šeši šimtai trys tūkstančiai 

penki šimtai penkiasdešimt. *7 Tačiau levitai kartu su kitais nebuvo 
surašyti pagal jų protėvių giminę.* 

48 VIEŠPATS buvo Mozei kalbėjęs, tardamas: 49 “Kartu su ki- 
tomis nesurašysi tik Levio giminės, jų surašymo kartu su kitomis 
giminėmis nedarysi. 50 Levitus įpareigosi rūpintis Sandoros Padang- 
te, visais jos reikmenimis ir viskuo, kas tik jai priklauso. Jie turi 
nešti Padangtę ir visus jos reikmenis, — ją turės prižiūrėti ir ap- 
link ją palapines statytis. 51 Kai Padangtė turės leistis į kelionę, 
levitai ją išardys; o kai Padangtė turės būti pastatyta, levitai ją 
statys. Kas iš pašaliečių prie jos artintųsi, bus nubaustas mirtimi. 
32 Kiti izraeliečiai statys palapines gretomis, kiekvienas savo 
dalinyje prie savo ženklo. 53 Bet levitai statysis palapines aplink San- 
doros Padangtę, kad (Dievo) pyktis neištiktų izraeliečių bendrijos. 
Levitai eis Sandoros Padangtės sargybą". 54 Visa tai izraeliečiai 
įvykdė taip, kaip VIEŠPATS buvo Mozei įsakęs. 


2 
Giminių išdėstymas stovykloje 


L VIEŠPATS kalbėjo Mozei ir Aaronui, tardamas: 2 “Izraeliečiai 
statys savo palapines kiekvienas savo dalinyje, prie savo protėvių 
namų ženklo. Jie statys palapines aplinkui Susitikimo palapinę, at- 
stu nuo jos. 3* Rytų šone, į saulėtekio pusę, bus Judo stovyklos 
ženklas ir greta prie gretos. Judo žmonių vadas bus Aminadabo 
sūnus Nahšonas. + Jo vyrų, pagal surašymą, septyniasdešimt keturi 
tūkstančiai šeši šimtai. 

5 Šalia jo statys palapines Issacharo giminė. Issacharo žmonių 
vadas bus Zuaro sūnus Netanelis. * Jo vyrų pagal surašymą pen- 
kiasdešimt keturi tūkstančiai keturi šimtai. 

7 Tuomet Zebuluno giminė. Zebuluno žmonių vadas bus He- 
lono sūnus Eliabas. š Jo vyrų pagal surašymą penkiasdešimt sep- 
tyni tūkstančiai keturi šimtai. 


1,47 Levitai šiame surašyme nedalyvavo, nes jie buvo karinio pobūdžio. Levitai 
buvo surašyti atskirai. Žr. Sk 3,14-16.39. 

2,3-31 Panašus giminių išsidėstymas aplink pagrindinę šventovę idealioje 
izraeliečių ateities valstybėje yra ir Ezekielio knygoje. Žr. Ez 48. 


282 Sk 2,9-30 


9 Skaičius visų, įrašytų į sąrašą Judo stovykloje pagal jų gretas, 
buvo šimtas aštuoniasdešimt šeši tūkstančiai keturi šimtai. Jie pa- 
kils į kelionę pirmieji. 

10 Pietų pusėje bus Reubeno stovyklos ženklas ir greta prie gre- 
tos. Reubeno giminės vadas bus Šedeuro sūnus Elizuras. !! Jo vyrų 
pagal surašymą buvo keturiasdešimt šeši tūkstančiai penki šimtai. 

12 Šalia jo statys palapines Simeono giminė. Simeono Žmonių 
vadas bus Zurišadajaus sūnus Šelumielis. 13 Jo vyrų pagal surašymą 
buvo penkiasdešimt devyni tūkstančiai trys šimtai, 

14 Tuomet Gado giminė. Gado giminės vadas bus Reuelio sū- 
nus Eljasafas. 15 Jo vyrų pagal surašymą buvo keturiasdešimt penki 
tūkstančiai šeši šimtai penkiasdešimt. 

16 Skaičius visų, įrašytų į sąrašą Reubeno stovykloje pagal jų 
gretas, šimtas penkiadešimt vienas tūkstantis keturi šimtai penkias- 
dešimt. Jie pakils į kelionę antrieji. 

17 Tada Susitikimo palapinė drauge su levitų stovykla pakils į 
kelionę viduryje tarp kitų stovyklų. Kaip jie gyveno palapinėse, taip 
jie ir keliaus, kiekvienas savo vietoje, prie savo ženklų. 

1š Vakarų pusėje bus Efraimo stovyklos ženklas ir greta prie 
gretos. Efraimo žmonių vadas bus Amihudo sūnus Elišama. 19 Jo 
vyrų pagal surašymą buvo keturiasdešimt tūkstančių penki šimtai. 

20 Šalia jo statys palapines Manaso giminė. Manaso žmonių 
vadas bus Pedazuro sūnus Gamalielis. 21 Jo vyrų pagal surašymą bu- 
vo trisdešimt du tūkstančiai du šimtai. 

22 Tuomet Benjamino giminė. Benjamino giminės vadas bus 
Gideonio sūnus Abidanas. 23 Jo vyrų pagal surašymą buvo trisdešimt 
penki tūkstančiai ir keturi šimtai. 

24 Skaičius visų, įrašytų į sąrašą Efraimo stovykloje pagal jų 
gretas, šimtas aštuoni tūkstančiai ir vienas šimtas. Jie pakils į ke- 
lionę tretieji. 

25 Šiaurės pusėje bus Dano stovykla, greta prie gretos. Dano 
žmonių vadas bus Amišadajaus sūnus Ahiezeris. 26 Jo vyrų pagal 
surašymą buvo šešiasdešimt du tūkstančiai septyni šimtai. 

27 Šalia jo statys palapines Ašero giminė. Ašero žmonių vadas 
bus Ochrano sūnus Pagielis. 2 Jo vyrų pagal surašymą buvo 
keturiasdešimt vienas tūkstantis penki šimtai. 

2 Tuomet Naftalio giminė. Naftalo žmonių vadas bus Enano 
sūnus Ahira. 30 Jo vyrų pagal surašymą penkiasdešimt trys tūks- 
tančiai keturi šimtai. 

31 Skaičius visų, įrašytų į sąrašą Dano stovykloje, šimtas pen- 
kiasdešimt septyni tūkstančiai šeši šimtai. Jie pakils į kelionę pasku- 
tiniai, greta po gretos. 

32 Toks buvo izraeliečių surašymas pagal jų protėvių namus. 
Skaičius visų, įrašytų pagal jų gretas stovyklose, buvo šeši šimtai 
trys tūkstančiai penki šimtai penkiasdešimt. 33 Tačiau levitai nebu- 
vo įrašyti į sąrašą tarp kitų izraeliečių, kaip VIEŠPATS ir buvo Mo- 
zei įsakęs. 

34 Izraeliečiai darė visa lygiai taip, kaip VIEŠPATS buvo Mo- 
zei įsakęs. Statydami palapines ir keliaudami, jie buvo su savo gre- 
tomis, kiekvienas pagal savo klaną ir protėvių namus. 


3 
Levio giminė 


1* Šie buvo Aarono ir Mozės palikuonys tuo metu, kai VIEŠ- 
PATS kalbėjo su Moze ant Sinajaus kalno. 2 Aarono sūnų vardai 
yra šie: pirmagimis Nadabas ir Abihu, Eleazaras ir Itamaras. *To- 
kie tat yra vardai Aarono sūnų, pateptų būti kunigais, kuriuos jis 
pašventino eiti kunigo tarnybą. * Bet Nadabas ir Abihu mirė VIEŠ- 
PATIES akivaizdoje Sinajaus dykumoje, kai jie atnašavo nešventin- 
tą ugnį VIEŠPATIES akivaizdoje. Vaikų jiedu neturėjo. Taigi 
Eleazaras ir Itamaras ėjo kunigo tarnybą per visą jų tėvo Aarono 
gyvenimą. 

5* VIEŠPATS kalbėjo Mozei, tardamas: 6 “Privesk Levio gimi- 
nę arčiau ir pristatyk juos padėti kunigui Aaronui. 7 Jie, tarnauda- 
mi prie Padangtės, atliks pareigas už jį ir visą bendriją priešais Su- 
sitikimo palapinę, tarnaudami prie Padangtės. 8 Jie, tarnaudami prie 
Padangtės, turės prižiūrėti visus Susitikimo palapinės reikmenis ir 
atlikti izraeliečių pareigas. ? Pavesi levitus Aaronui ir jo palikuo- 
nims: jie iš izraeliečių yra besąlygiškai jam pavesti. 19 O Aaroną ir 


3,1-51 Levitai atskiriami ypatingai Dievo tarnybai. 

3,5-10 Mozė ir Aaronas priklausė Levio giminei. Platesnėje levitų grupuotėje 
daromas skirtumas tarp “Aarono ir jo palikuonių" ir kitų levitų. Aarono 
palikuonys atlieka pagrindinę šventovės tamybą, o kiti levitai pavedami 
Aarono grupei kaip kunigiški padėjėjai. 

jo palikuonis paskirsi eiti kunigystės pareigas. Kiekvienas pašalietis, 
drįstantis brautis, bus nubaustas mirtimi", 

11* VIEŠPATS kalbėjo Mozei, tardamas: 12 “Žiūrėk, iš izra- 
eliečių vietoje motinų gimdas atvėrusių pirmagimių aš paimu levi- 
tus. Levitai bus mano, 13 nes man priklauso visi pirmagimiai. Kai iš- 
marinau visus pirmagimius Egipto žemėje, padariau sau šventus 
Izraelyje visus pirmagimius — ir žmonių, ir gyvulių pirmagimius. 
Jie yra mano. Aš esu VIEŠPATS". 


Levitų surašymas 


14 VIEŠPATS kalbėjo Mozei Sinajaus dykumoje, tardamas: 
15 “Padaryk levitų sąrašą pagal protėvių namus ir klanus. Įrašyk į 
sąrašą visus vyriškius, vieno mėnesio amžiaus ir vyresnius“. 16 Mozė 
tad padarė jų sąrašą, kaip jam buvo paliepta pagal VIEŠPATIES 
žodį. 

17 Levio sūnų vardai buvo šie: Geršonas, Kohatas ir Meraris. 
Iš Šie yra vardai Geršono sūnų pagal jų klanus: Libnis ir Šimėjas. 
19 Kohato sūnūs pagal jų klanus: Amramas, Izharas, Hebronas ir 
Uzielis. 20 Merario sūnūs pagal jų klanus: Mahlis ir Mušis. 

Levitų klanai pagal jų protėvių namus yra šie: 21 Geršonui 
priklausė Libnio klanas ir Šimėjo klanas. Tie tat buvo Geršono kla- 
nai. 22 Įrašytųjų į jų sąrašą, įskaitant visus vyriškius, vieno mėne- 
sio amžiaus ir vyresnius, buvo septyni tūkstančiai penki šimtai. 
23 Geršono klanai turėjo statytis palapines už Padangtės, į vakarus. 
24 Jų protėvių namų galva buvo Laelio sūnus Eljasafas. 25* Susi- 
tikimo palapinėje Geršono žmonėms buvo pavesta rūpintis viskuo, 
kas tik priklausė Padangtės tarnybai, Palapine ir jos priedanga, 
užuolaida ant Susitikimo palapinės įėjimo; 26 kiemo dangomis, 
užuolaida ant įėjimo į kiemą, supantį Padangtę bei aukurą, ir dan- 
gų virvėmis, 


3,11-13 Užuot pasišventę viso gyvenimo tarnybai šventovėje, pirmagimiai yra 
išperkami “auka" — VIEŠPATS jų vietoje pasiima levitus. Žr. Sk 8,15-19. 

3,25-26 Geršono klanai turėjo du vežimus šiems dalykams pervežti į naują vietą. Žr. 
Sk 7,7. Padangtę aprašo Iš 26,1-6; Susitikimo palapinę — Iš 26,7-13, jos 
priedangą — Iš 26,14, užuolaidą prie įėjimo — Iš 26,36; kiemo dangas — Iš 
27,9-15; užuolaidą prie įėjimo į kiemą — Iš 27,16; Padangtės virves — Iš 
35,18. 

27 Kohatui priklausė Amramo klanas, Izharo klanas, Hebrono 
klanas ir Uzielio klanas. Tie tat buvo Kohato klanai. 28 Skaičiuojant 
visus vyriškius, vieno mėnesio amžiaus ir vyresnius, jų buvo aštuoni 
tūkstančiai trys šimtai, esančių šventovės tarnyboje. 2? Kohato klanai 
turėjo statytis palapines ties pietiniu Padangtės šonu. 30 Kohato 
klanų protėvių namų galva buvo Uzielio sunus Elizafanas. 31* Jiems 
buvo pavesta rūpintis viskuo, kas susiję su Skrynia, stalu, žvakide, 
aukurais bei šventovės reikmenimis, kurie vartojami apeigose, ir 
uždanga. 32 Vyriausias levitų galva buvo Aarono sūnus Eleazaras. 
Jam buvo pavesta prižiūrėti tarnaujančiuosius šventovėje. 

33 Merariui priklausė Mahlio klanas ir Mušio klanas. Tie tat bu- 
vo Merario klanai. 34 Įrašytų į jų sąrašą, įskaitant visus vyriškius, 
vieno mėnesio amžiaus ir vyresnius, buvo šeši tūkstančiai du šim- 
tai. 35 Merario klanų protėvių namų galva buvo Abihailo sūnus 
Zurielis. Jie turėjo statytis palapines ties šiauriniu Padangtės šonu. 
36* Merario sūnums buvo pavesta rūpintis viskuo, kas susiję su Pa- 
dangtės lentomis, kartimis, stulpais, pastovais ir visais jų reik- 
menimis; 37 taip pat ir (Padangtę) supančio kiemo stulpais, drauge 
su jų pastovais, kuoleliais ir virvėmis. 

38 Į rytus ties Padangte, tai yra Susitikimo palapinės priekyje, į 
saulėtekio pusę, buvo pastatytos palapinės Mozės ir Aarono bei jo 
sūnų. Jie atlikinėjo šventovės tarnybą kaip pareigą izraeliečių 
labui. Kiekvienas pašalietis, išdrįsęs įsibrauti, turėjo būti nubaustas 
mirtimi. 39 Visų į sąrašą įtrauktų levitų, kuriuos Mozė ir Aaronas, 
vykdydami VIEŠPATIES įsakymą, įtraukė pagal jų klanus, — visų 
vyriškių, vieno mėnesio amžiaus ir vyresnių, buvo dvidešimt du 
tūkstančiai. 


3,31 Kohato žmonės turėjo nešti šventuosius daiktus ant pečių. Žr. Sk 7,9. 
Skrynią aprašo Iš 25,10-22; stalą — Iš 25,23-30; žvakidę — Iš 25,31-40; 
aukurus — Iš 27,1-8; 30,1-10. 

3,36-37 Merario žmonės turėjo keturis vežimus šiems sunkiems daiktams perkelti į 
naują vietą. Žr. Sk 7,8. Padangtės lentas ir kt. aprašo Iš 26,15-30; kiemo 
stulpus, pastovus ir kt. — Iš 27,9-19. 


266 Sk 3,40—4,3 
Levitai užima pirmagimių sūnų vietą 


40 Tada VIEŠPATS Mozei tarė: “Įtrauk į sąrašą visus pirma- 
gimius izraeliečių vyriškius, vieno mėnesio amžiaus ir vyresnius, 
ir suskaityk jų vardus. *! Tada paimsi levitus man, — aš esu VIEŠ- 
PATS, — vietoje visų izraeliečių pirmagimių, taip pat ir levitų gal- 
vijus vietoje visų izraeliečių galvijų pirmagimių“". +2 Mozė tad 
įtraukė į sąrašą visus izraeliečių pirmagimius, kaip VIEŠPATS bu- 
vo jam įsakęs. 43 Visų į sąrašą įtrauktų pirmagimių vyriškių, vieno 
mėnesio amžiaus ir vyresnių, pagal jų vardų skaičių buvo dvide- 
šimt du tūkstančiai du šimtai septyniasdešimt trys. 

44 Tada VIEŠPATS kalbėjo Mozei, tardamas: 45 “Paimk levitus 
vietoje visų izraeliečių pirmagimių ir levitų galvijus vietoje jų gal- 
vijų. Levitai priklausys man. Aš esu VIEŠPATS. “6 O už du šimtus 
septyniasdešimt tris izraeliečių pirmagimius, viršijančius levitų 
skaičių, kaip išpirkimo kainą *7 už kiekvieną paimsi penkis šeke- 
lius pagal šventovės šekelį, skaičiuodamas dvidešimt gerų viename 
šekelyje. * Atiduok Aaronui ir jo sūnums pinigus, kuriais viršijan- 
tys (levitų) skaičių buvo išpirkti". * Mozė tad paėmė išpirkimo pi- 
nigus iš tų, kurie viršijo levitų išpirktuosius; 50 jis paėmė iš 
izraeliečių pirmagimių pinigus, vieną tūkstantį tris šimtus šešiasde- 
šimt šekelių, skaičiuojant pagal šventovės šekelį. 51 Tada Mozė pa- 
davė išpirkimo pinigus Aaronui ir jo sūnums pagal VIEŠPATIES 
žodį, kaip VIEŠPATS buvo Mozei įsakęs. 


4 
Kohato klano pareigos 


1* VIEŠPATS kalbėjo Mozei ir Aaronui, tardamas: 2 “Surašy- 
kite Kohato žmonės atskirai nuo kitų levitų pagal jų protėvių na- 
mus ir klanus, 3 nuo trisdešimties metų ir vyresnius lig penkias- 
dešimties metų,* — visus, kurie privalo eiti tarnybą, atlikdami 


4,1-49 Naujas levitų surašymas. Šiuo surašymu buvo siekiama nustatyti skaičių 
subrendusių ir kunigiškoms pareigoms tinkamų levitų. 

4,3“... nuo trisdešimties metų....": vėliau levitai pradėdavo eiti tarnybą šventovėje, 
būdami dvidešimt penkerių metų (žr. Sk 8,24) ar net tik dvidešimties metų (žr. 
1 Kr 23,24.27; 2 Kr 31,17; Ezd 3,8; bet žr. 1 Kr 23,3). 

darbus Susitikimo palapinėje. + Kohato žmonių tarnyba yra susijusi 
sų Susitikimo palapine ir švenčiausiais daiktais. 

5 Perkeliant stovyklą, Aaronas ir jo sūnus įeis, nuims atskirian- 
čiąją uždangą* ir apdengs ja Sandoros skrynią. 6 Viršum jos užklos 
apdangalą iš delfinų odos, užties skaisčiai mėlyną audinį ir sukiš jos 
kartis. 7 Ant Artumo duonos stalo užties mėlyną skarą; sudės ant 
jo lėkštes, indus smilkalams, dubenis ir ąsočius geriamosioms at- 
našoms; ant jo bus ir įprastinė duona. 3 Tada jie užties ant jų tam- 
siai raudonos spalvos audinį, apdengs ją apdangalu iš delfinų odos 
ir sukiš jo kartis. ? Paėmę mėlyną audinį, apdengs žvakidę su jos 
lempomis, žnyplėmis, padėklais ir visais aliejaus indais, kuriais ji 
yra aprūpinta; 10 įvynioję ją drauge su visais jos reikmenimis į del- 
finų odos apdangalą, užkels ją ant neštuvų. !! Auksinį aukurą* ap- 
dengs mėlynu audiniu, užklos apdangalu iš delfinų odos ir sukiš jo 
kartis. 12 Paėmę visus šventovės tarnyboje vartojamus reikmenis, 
suvynios juos į mėlyną audinį, apdengs delfinų odos apdangalu ir 
padės ant neštuvų. 13 Nuvalę pelenus nuo aukuro,* apdengs jį vio- 
letiniu audiniu. 14 Ant jo sudės visus aukuro reikmenis, vartojamus 
jo tarnyboje: keptuves, šakes,* kaušus ir dubenis* — visus aukuro 
reikmenis; apdengs jį delfinų odos apdangalu ir sukiš jo kartis. 
15 Tik Aaronui ir jo sūnums pabaigus vynioti šventovę bei visus 
šventovės reikmenis ir stovyklai kylant į kelionę, teateis Kohato 
žmonės jų nešti, kad neprisiliestų prie šventųjų daiktų ir nenu- 
mirtų. Tie yra Susitikimo palapinės daiktai, kuriuos turi Kohato 
žmonės nešti. 

16 Eleazarui, kunigo Aarono sūnui, bus pavesta rūpintis alieju- 
mi šviesai, kvapiuoju smilkalu, įprastine grūdų atnaša ir patepimo 
aliejumi — priežiūra visos Padangtės ir visko, kas yra joje, švento- 
ve ir jos reikmenimis“. 

17 Tada VIEŠPATS kalbėjo Mozei ir Aaronui, tardamas: 18 “Ne- 
leiskite, kad Kohato klanų giminė būtų išnaikinta iš levitų tarpo. 


4,5 “...atskiriančiąją uždangą..." : užuolaida tarp dviejų šventovės dalių — šven- 
tų šventojo kambario ir šventojo kambario. Žr. 26,31-33. 

4,11 “...auksinį aukurą...": aukuras smilkalams. Žr. Iš 30,1-6. 

413 “...nuvalę pelenus nuo aukuro“: bronzinis deginamųjų aukų aukuras. Žr. Iš 
27,1-8. 

4,14 “...šakes...": šakės buvo naudojamos aukai ant aukuro apversti. “...dubenis": 
dubenys buvo naudojami aukų kraujui supilti. Žr. Zch 9,15. 

19 Šitaip turite elgtis su jais, kad jie išliktų gyvi ir nenumirtų, kai 
jie artinasi prie švenčiausių daiktų: Aaronas ir jo sūnūs turi įeiti ir 
paskirti kiekvienam jo pareigą ir naštą. 20 Bet patys Kohato 
žmonės, kad nenumirtų, negali eiti į vidų pažiūrėti į šventuosius 
daiktus bent akimirkai". 


Geršono klanų pareigos 


21 Tada VIEŠPATS kalbėjo Mozei, tardamas: 22 “Taip pat su- 
rašyk ir Geršono žmones, pagal jų protėvių namus ir klanus. 
23 Itrauksi į sąrašą visus, nuo trisdešimties metų ir vyresnius lig pen- 
kiasdešimties metų amžiaus, kurie privalo eiti tarnybą, atlikdami Su- 
sitikimo palapinės darbus. 24 Geršono klanų tarnyba apima darbą ir 
naštų pernešimą. 25 Jie neš Padangtės dangas, Susitikimo palapinę su 
jos uždanga ir delfino odos priedangą, esančią ant jos, Susitikimo 
palapinės įėjimo užuolaidą, 26 kiemo dangas, kiemo, supančio Pa- 
dangtę ir aukurą, vartų užuolaidą, jų virves ir visus reikmenis kiemo 
tarnybai. Jie atliks visa, kas reikia su jais padaryti. 27 Visos Ger- 
šono žmonių pareigos, — visas jų naštų pernešimas ir visa jų tarny- 
ba, — bus atliktos Aaronui ir jo sūnums įsakius. Jiems pavesi rūpin- 
tis naštų pernešimu. 28 Tokia yra Geršono klanų tarnyba Susitikimo 
palapinei. Jie atliks savo pareigas kunigo Aarono sūnaus Itamaro 
prižiūrimi". 


Merario klanų pareigos 


29 “Merario žmones įtrauksi į sąrašą pagal jų klanus ir pro- 
tėvių namus 30 nuo trisdešimties metų ir vyresnius lig penkias- 
dešimties metų — visus, kurie privalo eiti tarnybą, atlikdami Susi- 
tikimo palapinės darbus. 3! Jiems yra pavesta pernešti tokie 
Susitikimo reikmenys: Padangtės lentos, skersiniai, stulpai ir pasto- 
vai; 32 (Padangtę) supančio kiemo stulpai su jų pastovais, kuolais 
bei virvėmis, ir visi reikmenys jų tarnybai. Surašykite vardus 
nešančių naštas, už kurias kiekvienas yra atsakingas. 33 Tokia yra 
Merario klanų tarnyba, visa jų tarnyba susijusi su Susitikimo 
palapinę, Itamaro, kunigo Aarono sūnaus, priežiūroje". 


Sk 4,34-49 289 
Levitų surašymas 


34 Taigi Mozė ir Aaronas bei bendrijos galvos įtraukė į sąrašą 
Kohato žmones pagal jų klanus ir protėvių namus 35 nuo trisde- 
šimties metų ir vyresnius ligi penkiasdešimties metų — visus tuos, 
kurie privalėjo eiti tarnybą, susijusią su Susitikimo palapine. 
36Ttrauktųjų į sąrašą skaičius buvo du tūkstančiai septyni šimtai 
penkiasdešimt. 37 Tiek buvo sąraše įrašytų iš Kohato klanų, ėjusių 
tarnybą Susitikimo palapinėje. Mozė ir Aaronas įtraukė juos į 
sąrašą, vykdydami Mozei duotą VIEŠPATIES įsakymą. 

38 Įtrauktųjų į sąrašą iš Geršono klanų pagal jų klanus ir pro- 
tėvių namus 39 nuo trisdešimties metų ir vyresnių lig penkiasde- 
šimties — visų tų, kurie privalėjo eiti tarnybą, susijusią su Susi- 
tikimo palapine, *0 sąraše įrašytų pagal jų klanus ir protėvių namus, 
buvo du tūkstančiai šeši šimtai trisdešimt. *1 Tiek buvo įtrauktųjų 
į sąrašą ir Geršono klanų, ėjusių tarnybą Susitikimo palapinėje. 
Mozė ir Aaronas įtraukė juos į sąrašą, vykdydami VIEŠPATIES 
įsakymą. 

42 Įtrauktųjų į sąrašą iš Merario klanų pagal jų klanus ir pro- 
tėvių namus 43 nuo trisdešimties metų ir vyresnių lig penkias- 
dešimties — visų tų, kurie privalėjo eiti tarnybą Susitikimo pala- 
pinėje, ** sąraše įrašytų pagal jų klanus, buvo trys tūkstančiai du 
šimtai. * Tiek buvo įrašytųjų į sąrašą iš Merario klanų, kuriuos 
Mozė ir Aaronas įrašė į sąrašą, vykdydami Mozei duotą VIEŠ- 
PATIES įsakymą. 

46 Visų į sąrašą įtrauktųjų, kuriuos Mozė ir Aaronas bei Izra- 
elio galvos surašė pagal jų klanus ir protėvių namus *7 nuo trisde- 
šimties metų ir vyresnius lig penkiasdešimties metų, — visų tų, 
privalėjusių atlikti tarnybos ir pernešimo darbus, susijusius su Su- 
sitikimo palapine, 48 įrašytų į sąrašą buvo aštuoni tūkstančiai pen- 
ki šimtai aštuoniasdešimt. 49 VIEŠPATIES įsakymu per Mozę bu- 
vo padarytas jų surašymas, ir kiekvienam buvo nurodyta, kokį 
darbą turi atlikti ir kokią naštą nešti. Taip jie buvo surašyti į sąrašą, 
kaip VIEŠPATS įsakė Mozei. 

5 
Stovyklos ir žmonių švara 


1 VIEŠPATS kalbėjo Mozei, tardamas: 2* “Įsakyk izraelie- 
čiams išvaryti iš stovyklos kiekvieną raupsuotąjį ar kenčiantį sėk- 
los išsiliejimą ir kiekvieną, tapusį nešvarų numirėlio palietimu. 
3 Išvarykite tiek vyrus, tiek moteris. Išvarykite juos už stovyklos, kad 
neišniekintų stovyklos tų, tarp kurių aš gyvenu“. + Izraeliečiai taip 
ir padarė, išvarydami juos už stovyklos. Kaip VIEŠPATS buvo 
Mozei kalbėjęs, taip izraeliečiai padarė. 

s* VIEŠPATS kalbėjo Mozei, tardamas: * “Kalbėk izraelie- 
čiams: kai vyras ar moteris kuo nors nusikalsta artimui, užgaudamas 
VIEŠPATIĮ, tas žmogus užsitraukia kaltę. 7 Jie turės išpažinti savo 
padarytą nuodėmę. Tas Žmogus sugrąžins nuskriaustajam visą 
sumą, pridėdamas prie jos viršaus vieną penktadalį. š Jei nuskriaus- 
tasis neturėtų artimiausio giminaičio,* kuriam galima būtų atsily- 
ginti už skriaudą, tuomet atlyginimas už skriaudą eis VIEŠPATIES 
kunigui, išskyrus permaldavimo aviną, kuriuo kunigas atlieka per- 
maldavimą už kaltąjį. ? Panašiai kiekviena dovana iš šventųjų aukų, 
kurias izraeliečiai atneša kunigui, jam ir priklausys. 19 Žmogaus 
šventosios aukos priklauso jam pačiam, o ką žmogus duoda kuni- 
gui, priklauso kunigui", 

11 VIEŠPATS kalbėjo Mozei, tardamas: 12 “Kalbėk izraeliečiams 
ir sakyk jiems: jei kieno nors žmona nueina klaidingu keliu ir 
tampa jam neištikima, — 13 jei kitas vyras turėjo lytinius santykius 
su ja, nežinant jos vyrui, — tačiau ji lieka nesusekta, nors ir yra 
susiteršusi, o liudytojų prieš ją nėra, nes svetimaujant nebuvo pa- 


5,2 Išsamiau apie nuostatus dėl raupsuotųjų žr. Kun 13-14; apie sergančius sėk- 
los išsiliejimu žr. Kun 15; apie apeiginį nešvarumą, palietus numirėlį žr. Sk 
19,11-22; Sk 21,1-4. 

5,5-10 Pagrindinis įstatymas apie neteisėtą nuosavybės pasisavinimą yra randamas 
Kun 5,14-26 tekste. O čia kalbama apie skriaudą asmeniui, kuris mirė, 
nepalikdamas paveldėtojų. Šiuo atveju atsilyginimas už skriaudą turi būti 
atiduotas kunigui. 

5,8 “..„artimiausias giminaitis...": pažodžiui “atpirkėjas", hebraiškai “go'ei". Taip 
buvo vadinamas turintis pareigą "atpirkti", t.y. apsaugoti šeimos nuosavybę, 
išlaikant ją šeimoje. Žr. Kun 25,25; Rut 4,1-6. 

gauta, 14 bet jį apimtų pavydo dvasia ir imtų pavyduliauti savo 
žmonai, kuri save suteršė, arba jei jį apimtų pavydo dvasia ir imtų 
pavyduliauti savo žmonai, nors ji ir nėra savęs suteršusi, 15 tada 
toks vyras atves savo žmoną pas kunigą. Jis atneš kaip atnašą už ją 
vieną dešimtadalį efos miežių miltų. Nepils ant jų aliejaus, nebers 
ant jų smilkalų, nes tai yra pavydo grūdų atnaša — atminimo grūdų 
atnaša, kuri primena kaltę. 

16 Tada kunigas paves ją į priekį ir pastatys VIEŠPATIES aki- 
vaizdoje. 17 Kunigas įpils švento vandens* į molinį indą ir, paėmęs 
nuo Padangtės aslos truputį dulkių, užbers jas ant vandens. 18 Pa- 
statęs moterį VIEŠPATIES akivaizdoje, kunigas sutaršys moters 
plaukus ir paduos jai į rankas atminimo grūdų atnašą,* kuri yra 
pavydo grūdų atnaša. O savo paties rankoje kunigas laikys kartybės 
vandenį, nešantį prakeikimą. 19 Tada kunigas ją prisaikdins, tarda- 
mas: "Jei joks svetimas vyras su tavimi negulėjo, jei tu nenuklydai 
į susiteršimą, būdama savo vyro žmona, būk apsaugota nuo šio 
kartybės vandens, nešančio prakeikimą. 20 Bet jei tu nuklydai, bū- 
dama savo vyro žmona, jei suteršei save, ir kitas Žmogus, o ne ta- 
vo vyras, turėjo lytinius santykius su tavimi', — 2! čia teprisaikdi- 
na kunigas moterį prakeikimo priesaika* ir tesako moteriai, — 
"tepadaro tave VIEŠPATS prakeikimo ir priesaikos pavyzdžiu tarp 
žmonių, kai VIEŠPATS padarys, kad sunyktų tavo šlaunys ir iš- 
sipūstų tavo pilvas. 22 Tepatenka tad šis vanduo, nešantis prakeikimą, 
į tavo vidurius ir tepadaro, kad tavo pilvas išsipūstų ir šlaunys su- 
nyktų!' O moteris sakys: 'Amen, amen!'* 

23 Tada kunigas surašys šiuos prakeikimus ritinyje ir nuplaus 
juos kartybės vandeniu. 24 Pagirdys moterį kartybės vandeniu, 
„nešančiu prakeikimą, kad prakeikimą nešantis vanduo patektų į ją 
ir sukeltų kartų skausmą. 25 Kunigas paims pavydo grūdų atnašą, 


5,17 “...švento vandens...": vanduo iš praustuvo, kuris stovėjo Padangtės 
kieme. 

5,18 “..„atminimo grūdų atnašą...": šia atnaša moteris šaukiasi VIEŠPATIES ir 
paveda savo reikalą jo sprendimui. 

5,21 Moters vardas bus vartojamas prakeikime ir priesaikoje, linkint panašaus 
likimo kitam asmeniui ar sau pačiam. Žr. Iz 65,15; Jer 29,22. 

5,22 “Amen, amen!": hebraiškas žodis, vartojamas reiškiant pritarimą pareiškimui, 
prakeikimui, palaiminimui, maldai ir pan. Pažodžiui jis reiškia "tikrai, iš 
tikrųjų". Krikščionių liturgija vartoja šį žodį po maldų ir palaiminimų “Tebūna 
taip!“ prasme. 

pakylės grūdų atnašą VIEŠPATIES akivaizdoje ir nuneš ją ant au- 
kuro. 26 Pasėmęs iš grūdų atnašos grūdų saują, kaip atminimo dalį, 
kunigas pavers juos dūmais. Galop moterį pagirdys vandeniu. 27 Po 
to, kai jis bus pagirdęs ją vandeniu, jei ji buvo iš tikro save suter- 
šusi ir buvo neištikima savo vyrui, prakeikimą nešantis vanduo 
pereis per ją ir sukels kartų skausmą, — jos pilvas išsipūs ir jos 
šlaunys sunyks. Moteris taps prakeikimu tarp savųjų. 2š Bet jei mo- 
teris nėra savęs suteršusi ir yra nekalta, tada ji bus atspari ir galės 
gimdyti vaikus, 

29 Tokios yra apeigos pavydo atvejais, kai moteris, būdama są- 
vo vyro žmoną, nuklysta ir save suteršia 30 arba, kai pavydo dvasia 
apima vyrą, ir jis ima pavyduliauti savo žmonai. Tada moteris bus 
pastatyta VIEŠPATIES akivaizdoje, ir kunigas pritaikys jai visas šias 
apeigas. 31 Vyras bus laisvas nuo kaltės,* bet moteris užsitrauks 
kaltę“. 

6 


Nuostatai naziritams 


1 VIEŠPATS kalbėjo Mozei, tardamas: 2 “Kalbėk izraeliečiams, 
sakyk jiems: kai kas nors, vyras ar moteris, padaro ypatingą įžadą, 
— nazirito* įžadą, — pasišvęsti VIEŠPAČIUI, 3* toks žmogus turi 
susilaikyti nuo vyno ir kitų svaigalų, susilaikyti nuo acto iš vyno ar 
bet kokių kitų svaigalų, negerti jokios vynuogių sunkos ir nevalgyti 


5,31“... laisvas nuo kaltės...": laikoma, kad vyras buvo įpareigotas ieškoti nuo- 
sprendžio pavydo reikalu. 

6,1-9 “... nazir(itas)": iš hebraiško žodžio “nazir", reiškiančio “atskirtą kaip šventą, 
pašvęstą, pažadėtą" vyrą ar moterį Sandoros bendrijai. Nazirito įžadas galėjo 
būti ribotam laikui arba visam gyvenimui. Save Dievui šiuo įžadu paskyrę 
asmenys privalėjo susilaikyti nuo bet kokių vynmedžio produktų, nekirpti 
plaukų ir neskusti barzdos, neliesti jokio numirėlio. Naziritai buvo laikomi, 
kaip ir pranašai, Dievo vyrais. Žr. Am 2,11-12. Visam gyvenimui save 
paskyrusių Dievui žydų visuomenėje buvo Samsonas (Ts 13,4-5.7; 16,17), 
Samuelis (1 Sam 1,11) ir Jonas Krikštytojas (Lk 1,15). Atrodo, kad Kristaus 
laikais paprotys daryti laikiną nazirito įžadą ribotam laikui buvo pernelyg 
plačiai paplitęs net tarp pirmųjų krikščionių. Žr. Apd 18,18; 21,23-24.26. 

6,3-5 Susilaikymas nuo vynmedžio produktų dramatizuoja izraeliečių atsiribojimą 
nuo kanaaniečių kultūros. Žr. Pr 9,21. 

nei šviežių, nei džiovintų vynuogių. + Per visą laiką, kol jis yra 
naziritas, jis nevalgys nieko, kas gaunama iš vynmedžio, nevalgys 
net sėklų bei žievelių. 

3 Per visas jo nazirito įžado dienas skustuvas nepalies jo galvos; 
kol nepasibaigs laikas, kuriam jis įžadu pasišventė VIEŠPAČIUI, 
jis bus pašvęstas, augins ilgus plaukus ir pins juos į kasas. 

6 Per visas dienas, kuriomis pasišventė VIEŠPAČIUI, jis nejeis 
į vietą, kur yra numirėlis. 7 Net jeigu numirtų jo tėvas ar motina, 
brolis ar sesuo, jis negali savęs suteršti, nes jo pasišventimas yra jam 
ant galvos. š Per visą laiką, kol jis yra naziritas, jis yra pašvęstas 
VIEŠPAČIUI. 

? Jeigu kas nors labai staiga šalia jo numirtų, suteršdamas pa- 
švęstą galvą, jis nusiskus galvą tą dieną, kurią taps švarus, — sep- 
tintą dieną jis nusiskus galvą. 10 Aštuntą dieną jis atneš du purplelius 
ar du jaunus balandžius kunigui prie įėjimo į Susitikimo palapinę. 
11 Kunigas paaukos vieną kaip atnašą už nuodėmę, o kitą kaip de- 
ginamąją auką ir atliks permaldavimą už jį, nes jis užsitraukė kaltę 
per numirėlį. Tą pačią dieną jis vėl pašvęs savo galvą, 12 vėl paskirs 
VIEŠPAČIUI savo nazirito dienas ir atves metinį avinėlį kaip at- 
našą už nuodėmę. Ankstesnis laikas nebus įskaitytas, nes pašvęsto- 
ji galva buvo suteršta. 

13 Tokios yra nazirito apeigos: tą dieną, kai jo pašventimo 
laikas pasibaigia, jis turi būti atvestas prie Susitikimo palapinės 
įėjimo. 14 Kaip savo dovaną VIEŠPAČIUI jis atves vieną metinį 
sveiką avinėlį kaip deginamąją auką, vieną sveiką mitulę kaip at- 
našą už nuodėmę, vieną sveiką aviną kaip bendravimo auką, 15 at- 
neš pintinę neraugintos duonos kepalų iš rinktinių miltų įmaišytų 
aliejumi, neraugintų, aliejumi apteptų plokštainių drauge su grūdų 
ir geriamosiomis atnašomis, 16 Visa kunigas atnašaus VIEŠPATIES 
akivaizdoje, paaukos jo atnašą už nuodėmę bei deginamąją auką, 
ITatnašaus aviną kaip bendravimo auką VIEŠPAČIUI drauge su 
neraugintos duonos pintine; kunigas taip pat paaukos ir grūdų bei 
geriamąsias atnašas. 18 Tada naziritas nusiskus pašvęstą galvą prie 
įėjimo į Susitikimo palapinę ir, nunešęs plaukus nuo pašvęstos 
galvos, padės juos ant ugnies po bendravimo auka. 

19 Po to, kai jis nusiskus savo pašvęstą galvą, kunigas paims 
išvirtą avino petį, vieną neraugintą kepalą iš pintinės, vieną ne- 
raugintą plokštainį ir sudės juos naziritui ant delnų. 20 Tada kunigas 
juos pakylės kaip pakylėjimo atnašą VIEŠPATIES akivaizdoje. Jie 

bus kunigui šventa dalis drauge su pakylėjimo atnašos krūtine ir 
dovanos atnašos šlaunimi. Po to naziritas gali gerti vyną. 

21 Tokios tat yra įžadą darančio nazirito pareigos. Jo atnaša 
VIEŠPAČIUI turi būti pagal nazirito įžadą, neskaitant to, ką dar jis 
išgali duoti. Pagal tai, kokį įžadą jis bus padaręs, taip jis turi ir 
elgtis, vykdydamas savo pašventimo nuostatus“. 


Kunigiškasis palaiminimas 


22 VIEŠPATS kalbėjo Mozei, tardamas: 23 “Kalbėk Aaronui ir 
jo sūnums ir sakyk jiems: “Taip laiminsite izraeliečius. Sakykite 
jiems: 

24 VIEŠPATS telaimina ir tesaugo tave! 

25 VIEŠPATS teleidžia šviesti tau savo veidą* 

ir tebūna tau maloningas! 
26 VIEŠPATS tepažvelgia į tave maloniai 
ir tesuteikia ramybę! * 


27 Taip jie sujungs mano vardą su izraeliečiais, ir aš juos pa- 
laiminsiu". 


7* 
Vadų atnašos ir levitų pašventimas 


1 Tą dieną, kai Mozė pabaigė statyti Padangtę, patepė ir pa- 
šventė ją su visu jos apstatymu, patepė ir pašventė aukurą su vi- 
sais jo reikmenimis, 2 įteikė atnašas Izraelio vadai, būtent: galvos 
jų protėvių namų, giminių vadai ir vadovavusieji surašytiesiems. 
3 Atnašos, kurias jie atgabeno į VIEŠPATIES akivaizdą, buvo šeši 
dengti vežimai ir dvylika jaučių: po vežimą nuo dviejų vadų ir po 
jautį nuo kiekvieno. Juos įteikė prie Padangtės. 


6,25 “VIEŠPATS teleidžia šviesti tau savo veidą": hebraiškas posakis, reiškiantis: 
“VIEŠPATS tesišypso tau...“ 

6,26 “... ramybė...": hebraiškai “šalom". Šis žodis apima visokeriopą — 
medžiaginę ir dvasinę gerovę bei laimę. 

7,1-89 Atnašos nuo giminių galvų Padangtės tarnybai ir aukurui pašvęsti. 

4 Tada VIEŠPATS tarė Mozei: 5 “Priimk juos iš jų Susitikimo 
palapinės tarnybai ir atiduok juos levitams pagal jų tarnybą". 5 Mozė 
tat priėmė vežimus bei jaučius ir perdavė juos levitams. 7 Du ve- 
žimus ir keturis jaučius davė Geršono žmonėms, pagal jų tarnybą; 
š o keturis vežimus ir aštuonis jaučius davė Merario žmonėms, pa- 
gal jų tarnybą, Itamaro, kunigo Aarono sūnaus, priežiūroje. ? O Ko- 
hato žmonėms nedavė jokio vežimo, nes jiems buvo pavesta rūpin- 
tis šventaisiais daiktais, kurie turėjo būti nešami ant pečių. 

10 Vadai davė atnašas ir aukurui pašvęsti tą dieną, kai jis buvo 
pateptas. Vadams prie aukuro įteikiant savo atnašas, !! VIEŠPATS 
tarė Mozei: “Tepaduoda jie savo atnašas aukurui pašvęsti kasdien 
po vieną“. 

12* Pirmą dieną savo atnašą įteikė Aminadabo sūnus Nahšonas 
iš Judo giminės. 13 Jo atnaša buvo sidabrinis dubuo, sveriantis šim- 
tą trisdešimt šekelių, sidabrinė taurė, sverianti septyniasdešimt še- 
kelių, pagal šventovės šekelį, — abu pilni rinktinių miltų, įmaišytų 
aliejumi, grūdų atnašai; !4 auksinė lėkštė, sverianti dešimt šekelių, 
pilna smilkalų; 15 jautukas, avinas ir metinis avinėlis deginamajai 
aukai; 16 ožys atnašai už nuodėmę; !7 ir du jaučiai, penki avinai, 
penki ožiai bei penki metiniai avinėliai bendravimo aukai. Tai bu- 
vo Aminadabo sūnaus Nahšono atnaša. 

1š Antrą dieną Netanelio sūnus Zuaras, Issacharo vadas, įteikė 
atnašą. Jis įteikė kaip savo atnašą sidabrinį dubenį, sveriantį šimtą 
trisdešimt šekelių, 1? sidabrinę taurę, sveriančią septyniasdešimt 
šekelių, pagal šventovės šekelį, — abu pilnus rinktinių miltų, įmai- 
šytų aliejumi, grūdų atnašai; 20 auksinę lėkštę, sveriančią dešimt 
šekelių, pilną smilkalų; 2! jautuką, aviną ir metinį avinėlį kaip de- 
ginamąją auką; 22 ožį kaip atnašą už nuodėmę; 23 ir du jaučius, 
penkis avinus, penkis ožius bei penkis metinius avinėlius kaip ben- 
dravimo auką. Tai buvo Netanelio sūnaus Zuaro atnaša. 

24 Trečią dieną (įteikė atnašą) Helono sūnus Eliabas, Zebu- 
luno giminės vadas. 25 Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 


7,12-88 Pasikartojantis pasakojimas apie tokias pat atnašas, įteiktas dvylikos gi- 
minių vadų, ir jų suvestinė yra būdingi oficialaus surašymo bruožai. 

šytų aliejumi, grūdų atnašai; 26 auksinė lėkštė, sverianti dešimt šeke- 
lių, pilna smilkalų; 2? jautukas, avinas ir metinis avinėlis degina- 
majai aukai; 28 ožys atnašai už nuodėmę; 2 ir du jaučiai, penki 
avinai, penki ožiai bei penki metiniai avinėliai bendravimo aukai. 
Tai buvo Helono sūnaus Eliabo atnaša. 

30 Ketvirtą dieną (įteikė atnašą) Šedeuro sūnus Elizuras, Reu- 
beno giminės vadas. 31 Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 
šytų aliejumi, grūdų atnašai; 32 auksinė lėkštė, sverianti dešimt še- 
kelių, pilna smilkalų; 33 jautukas, avinas ir metinis avinėlis degina- 
majai aukai; 4 ožys atnašai už nuodėmę; 35 ir du jaučiai, penki 
avinai, penki ožiai bei penki metiniai avinėliai bendravimo aukai. 
Tai buvo Šedeuro sūnaus Elizuro atnaša. 

36 Penktą dieną (įteikė atnašą) Zurišadajaus sūnus Šelumielis, 
Simeono giminės vadas. 37 Jo atnaša buvo sidabrinis dubuo, sve- 
riantis šimtą trisdešimt šekelių, sidabrinė taurė, sverianti septynias- 
dešimt šekelių, pagal šventovės šekelį, — abu pilni rinktinių miltų, 
įmaišytų aliejumi, grūdų atnašai; ?3 auksinė lėkštė, sverianti dešimt 
šekelių, pilna smilkalų; 39 jautukas, avinas ir metinis avinėlis degi- 
namajai aukai; 40 ožys atnašai už nuodėmę; *! ir du jaučiai, penki 
avinai, penki ožiai bei penki metiniai avinėliai bendravimo aukai. 
Tai buvo Zurišadajaus sūnaus Šelumielio atnaša. 

42 Šeštą dieną (įteikė atnašą) Deuelio sūnus Eljasafas, Gado gi- 
minės vadas. * Jo atnaša buvo sidabrinis dubuo, sveriantis šimtą 
trisdešimt šekelių, sidabrinė taurė, sverianti septyniasdešimt šeke- 
lių, pagal šventovės šekelį, — abu pilni rinktinių miltų, įmaišytų 
aliejumi, grūdų atnašai; + auksinė lėkštė, sverianti dešimt šekelių, 
pilna smilkalų; 45 jautukas, avinas ir metinis avinėlis deginamajai 
aukai; *60žys atnašai už nuodėmę; *7 ir du jaučiai, penki avinai, 
penki ožiai bei penki metiniai avinėliai bendravimo aukai. Tai bu- 
vo Deuelio sūnaus Eljasafo atnaša. 

48 Septintą dieną (įteikė atnašą] Amihudo sūnus Elišamas, Ef- 
raimo giminės vadas. *? Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 
šytų aliejumi, grūdų atnašai; 50 auksinė lėkštė, sverianti dešimt šeke- 
lių, pilna smilkalų; 51 jautukas, avinas ir metinis avinėlis degina- 
majai aukai; 52 ožys atnašai už nuodėmę; 53 ir du jaučiai, penki 

avinai, penki ožiai bei penki metiniai avinėliai bendravimo aukai. 
Tai buvo Amihudo sūnaus Elišamo atnaša. 

*4 Aštuntą dieną (įteikė atnašą) Pedazuro sūnus Gamalielis, 
Manaso giminės vadas. 55 Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 
šytų aliejumi, grūdų atnašai; 56 auksinė lėkštė, sverianti dešimt še- 
kelių, pilna smilkalų; 57 jautukas, avinas ir metinis avinėlis degina- 
majai aukai; 53 ožys atnašai už nuodėmę; 59 ir du jaučiai, penki 
avinai, penki ožiai ir penki metiniai avinėliai bendravimo aukai. 
Tai buvo Pedazuro sūnaus Gamalielio atnaša. 

60 Devintą dieną (įteikė atnašą) Gideonio sūnus Abidanas, 
Benjamino giminės vadas. 6! Jo atnaša buvo sidabrinis dubuo, sve- 
riantis šimtą trisdešimt šekelių, sidabrinė taurė, sverianti septynias- 
dešimt šekelių, pagal šventovės šekelį, — abu pilni rinktinių miltų, 
įmaišytų aliejumi, grūdų atnašai; 62 auksinė lėkštė, sverianti dešimt 
šekelių, pilna smilkalų; 63 jautukas, avinas ir metinis avinėlis degi- 
namajai aukai; 6 ožys atnašai už nuodėmę; 65 ir du jaučiai, penki 
avinai, penki ožiai bei penki metiniai avinėliai bendravimo aukai. 
Tai buvo Gideonio sūnaus Abidano atnaša. | 

66 Dešimtą dieną (įteikė atnašą) Amišadajaus sūnus Ahiezeris, 
Dano giminės vadas. 67 Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 
šytų aliejumi, grūdų atnašai; 63 auksinė lėkštė, sverianti dešimt še- 
kelių, pilna smilkalų; 69 jautukas, avinas ir metinis avinėlis degi- 
namajai aukai; 70 ožys atnašai už nuodėmę; 7! ir du jaučiai, penki 
avinai, penki ožiai bei penki metiniai avinėliai bendravimo aukai. 
Tai buvo Amišadajaus sūnaus Ahiezerio atnaša. 

72 Vienuoliktą dieną (įteikė atnašą) Ochrano sūnus Pagielis, 
Ašero žmonių vadas. 73 Jo atnaša buvo sidabrinis dubuo, sveriantis 
šimtą trisdešimt šekelių, sidabrinė taurė, sverianti septyniasdešimt 
šekelių, pagal šventovės šekelį, — abu pilni rinktinių miltų, įmai- 
šytų aliejumi, grūdų atnašai; 74 auksinė lėkštė, sverianti dešimt šeke- 
lių, pilna smilkalų; 75 jautukas, avinas ir metinis avinėlis degina- 
majai aukai; 76 ožys atnašai už nuodėmę; 77 ir du jaučiai, penki 
avinai, penki ožiai bei penki metiniai avinėliai bendravimo aukai. 

78 Dvyliktą dieną (įteikė atnašą) Enano sūnus Ahira, Naftalio 
žmonių vadas. 79 Jo atnaša buvo sidabrinis dubuo, sveriantis šimtą 

trisdešimt šekelių, sidabrinė taurė, sverianti septyniasdešimt šeke- 
lių, pagal šventovės šekelį, — abu pilni rinktinių miltų, įmaišytų 
aliejumi, grūdų atnašai; 30 auksinė lėkštė, sverianti dešimt šekelių, 
pilna smilkalų; 3! jautukas, avinas ir metinis avinėlis deginamajai 
aukai; 52 ožys atnašai už nuodėmę; 33 ir du jaučiai, penki avinai, 
penki ožiai bei penki metiniai avinėliai bendravimo aukai. Tai bu- 
vo Enano sūnaus Ahiros atnaša. 

84 Tokia buvo pašventimo atnaša aukurui iš Izraelio vadų tą 
dieną, kai jis buvo pateptas: dvylika sidabrinių dubenų, dvylika si- 
dabrinių taurių, 35 kiekvienas dubuo sveriantis šimtą trisdešimt še- 
kelių, o kiekviena taurė — septyniasdešimt, — visų indų sidabro 
buvo du tūkstančiai keturi šimtai šekelių, pagal šventovės šekelį; 
86 dvylika auksinių lėkščių, pilnų smilkalų, kiekviena sverianti de- 
šimt šekelių, pagal šventovės šekelį, — visų lėkščių aukso buvo 
šimtas dvidešimt šekelių; 87 visų galvijų deginamajai aukai dvylika 
jaučių, dvylika avinų, dvylika metinių avinėlių, drauge su jų grūdų 
atnaša, ir dvylika ožių atnašai už nuodėmę; 38 ir visų galvijų bend- 
ravimo aukai dvidešimt keturi jaučiai, šešiasdešimt avinų, šešias- 
dešimt ožių ir šešiasdešimt metinių avinėlių. Tai buvo pašventimo 
atnaša aukurui po to, kai jis buvo pateptas. 

89 Kada tik Mozė įeidavo į Susitikimo palapinę kalbėtis su 
VIEŠPAČIU, jis girdėdavo jam kalbantį balsą nuo malonės sosto, 
kuris buvo ant Sandoros skrynios tarp dviejų kerubų. Taip jis 
kalbėjo jam. 


8 


Apie auksinę žvakidę 


1 VIEŠPATS kalbėjo Mozei, tardamas: 2 “Kalbėk Aaronui ir 
sakyk jam: “Kai dėsi lempas, teapšviečia septynios lempos vietą 
žvakidės priekyje'". 3 Aaronas taip ir padarė. Jis įdėjo lempas, kad 
apšviestų vietą žvakidės priekyje, kaip VIEŠPATS buvo Mozei įsa- 
kęs. + O žvakidė buvo šitaip padirbta: ji buvo plakto aukso dirbinys, 
nukalta nuo pat koto lig vainiklapio pagal pavyzdį, kurį VIEŠPATS 
parodė Mozei. Taip jis padirbo žvakidę. 

Levitų pašventimas Viešpačiui 


5 VIEŠPATS kalbėjo Mozei, tardamas: 5 “Paimk levitus iš 
izraeliečių ir apvalyk* juos. 7 Štai ką turėsi daryti, kad juos ap- 
valytum. Apšlakstyk juos apvalymo vandeniu,* tepereina visą savo 
kūną skustuvu, teišsiplauna drabužius ir teapvalo save. 3 Tada jie 
tepaima jautuką ir rinktinių miltų, įmaišytų aliejumi, jo grūdų at- 
našą, 0 tu paimsi kitą jautuką atnašai už nuodėmę. ? Atvesi levitus 
priešais Susitikimo palapinę ir sušauksi visą izraeliečių bendriją. 
10Tau atvedus levitus priešais VIEŠPATĮ, izraeliečiai uždės savo 
rankas ant levitų, !! o Aaronas paaukos levitus kaip pakylėjimo at- 
našą nuo izraeliečių, kad jie atliktų VIEŠPATIES tarnybą. 12 Dabar 
levitai uždės rankas jaučiams ant galvų, o jis paaukos vieną kaip 
atnašą už nuodėmę ir kitą kaip deginamąją auką permaldavimui už 
levitus padaryti. 13 Atvedęs levitus priešais Aaroną ir jo sūnus, 
paaukosi juos kaip pakylėjimo atnašą VIEŠPAČIUI. 

14 Tokiu būdu atskirsi levitus nuo kitų izraeliečių, kad jie būtų 
mano. 15 Po to levitai gali įeiti atlikti tarnybą Susitikimo palapinė- 
je. Tu juos apvalei ir paaukojai kaip pakylėjimo atnašą, 16 nes jie iš 
izraeliečių yra pašvęsti man besąlygiškai. Aš juos pasiėmiau vieto- 
je visų, kurie atveria gimdą, visų izraeliečių pirmagimių, !7 nes 
visi izraeliečių pirmagimiai — pirmagimiai žmonių ir gyvulių yra 
mano. Aš juos sau pašvenčiau nuo tos dienos, kurią ištikau pirma- 
gimius Egipto žemėje. 18 Aš pasiėmiau levitus vietoje visų izraelie- 
čių primagimių. 19 Be to, aš daviau levitus iš izraeliečių kaip dovaną 
Aaronui ir jo sūnums, kad tarnautų už izraeliečius prie Susitikimo 
palapinės ir atliktų permaldavimą už izraeliečius, idant neištiktų 
izraeliečių kokia rykštė už ėjimą per arti prie šventovės“. 

20 Mozė ir Aaronas bei visa izraeliečių bendrija taip ir pasiel- 
gė su levitais. Izraeliečiai elgėsi su levitais lygiai, kaip VIEŠPATS 


8,6“... apvalyk juos“: Penkiaknygės kalba tik kunigai buvo “pašvenčiami", t.y. 
padaromi šventi, arba atskiriami Viešpačiui, ypatingomis apeigomis, kurios 
aprašomos Iš 29 ir Kun 8 skyriuose. Levitai buvo tik “apvalomi", t.y. 
padaromi apeigoms švarūs, jų ypatingai tarnybai. 

8,7“... apvalymo vandeniu": pažodžiui “nuodėmės vandeniu", t.y. vandeniu 
nuodėmei atleisti. 

buvo įsakęs. 2! Levitai apvalė save nuo nuodėmės* ir išsiplovė 
drabužius. Tada Aaronas paaukojo juos kaip pakylėjimo atnašą 
VIEŠPATIES akivaizdoje; Aaronas už juos atliko permaldavimą 
jiems apvalyti. 22 Po to levitai įėjo į Susitikimo palapinę eiti savo 
tarnybos Aarono ir jo sūnų priežiūroje. Kaip VIEŠPATS buvo Mo- 
zei apie levitus įsakęs, taip jie ir padarė. 

23 VIEŠPATS kalbėjo Mozei, tardamas: 24 “Tokia yra levitams 
taisyklė: nuo dvidešimt penkerių metų ir vyresni jie pradės atlikti 
pareigas Susitikimo palapinės tarnyboje; 25 sulaukę penkiasdešimties 
metų, pasitrauks iš tarnybos pareigų ir daugiau nebetarnaus. ?6 Jie 
gali padėti savo broliams Susitikimo palapinėje einant jų pareigas, 
bet tarnybos nebeatliks. Taip elgsiesi su levitais, skirstydamas jiems 
pareigas". 


9 
Antroji Išėjimo šventė 


I VIEŠPATS kalbėjo Mozei Sinajaus dykumoje antrųjų metų 
pirmą mėnesį po jų išėjimo iš Egipto, tardamas: 2 “Teatnašauja 
izraeliečiai Išėjimo auką nustatytu laiku. 3 Šio mėnesio keturiolik- 
tą dieną, temstant, atnašausite ją nustatytu laiku, atnašausite ją pa- 
gal visus jos įstatus ir apeigas“. * Mozė tad paliepė izraeliečiams at- 
našauti Išėjimo auką, * ir jie atnašavo Išėjimo auką pirmojo mėnesio 
keturioliktą dieną, temstant, Sinajaus dykumoje. Izraeliečiai padarė 
visa lygiai taip, kaip VIEŠPATS buvo Mozei įsakęs. 

6 Atsitiko, kad buvo Žmonių, kurie buvo tapę nešvarūs numi- 
rėlio palietimu, ir negalėjo tą dieną atnašauti Išėjimo aukos. Tą pa- 
čią dieną jie atskubėjo pas Mozę ir Aaroną 7 ir sakė jiems: “Nors 
mes ir esame nešvarūs numirėlio palietimu, kodėl gi mums turi būti 
neleidžiama aukoti nustatytu laiku VIEŠPATIES atnašą drauge su 
kitais izraeliečiais?“ 3 Mozė jiems atsakė: “Palaukite, leiskite man 
išgirsti, ką jums VIEŠPATS įsakys“. 

9 VIEŠPATS kalbėjo Mozei, tardamas: 190 “Kalbėk izraeliečiams, 
sakydamas: Jei kas nors iš jūsų ar iš jūsų palikuonių taptų nešvarus, 
paliesdamas numirėlį, ar būtų tolimoje kelionėje, vis dėlto galės at- 


8,21 “... apvalė save nuo nuodėmės": buvo apšlakstyti “apvalymo vandeniu". 
Žr. 7-ąją eilutę. 

našauti Išėjimo auką VIEŠPAČIUI. !! Jie atnašaus ją antrojo mėne- 
sio keturioliktą dieną, dienai temstant; suvalgys ją su nerauginta 
duona ir karčiomis žolėmis. 12 Nieko iš jos nepaliks lig ryto, nesu- 
laužys jokio jos kaulo. Jie atnašaus ją pagal Išėjimo aukos įstatą. 
15 Bet jei kas, būdamas švarus ir ne kelionėje, tačiau susilaikytų at- 
našauti Išėjimo auką, bus išskirtas iš tautos, nes neatnašavo VIEŠ- 
PAČIUI aukos nustatytu laiku. Tas žmogus turės pakelti savo 
nuodėmės pasekmes. 14 Jei ateivis,* gyvenantis tarp jūsų, norėtų at- 
našauti Išėjimo auką VIEŠPAČIUI, jis tai turi daryti pagal Išėjimo 
aukos įstatą ir jos apeigas. Abiem — ateiviui ir krašto piliečiui bus 
tas pats įstatas“. 


Debesis viršum Padangtės ir Dievo artumas 


15 Tą dieną, kai buvo pastatyta Padangtė, debesis* apdengė Pa- 
dangtę, Sandoros palapinę. O nuo vakaro lig ryto jis buvo viršum 
Padangtės tarsi ugnis. 16 Taip būdavo nuolat: dienos metu ją deng- 
davo debesis, o naktį pasidarydavo tarsi ugnis. !7 Kada tik debesis 
pakildavo nuo Padangtės, izraeliečiai leisdavosi kelionėn, ir toje vie- 
toje, kur debesis sustodavo, ten izraeliečiai statydavosi stovyklą. 
Iš VIEŠPAČIUI įsakius, izraeliečiai iškeliaudavo ir, VIEŠPAČIUI 
įsakius, jie statydavosi stovyklą. Kol tik debesis laikydavosi viršum 
Padangtės, tol jie pasilikdavo stovykloje. 19 Net jeigu debesis pasi- 
likdavo viršum Padangtės ir daug dienų, izraeliečiai paklusdavo 
VIEŠPAČIUI ir toliau nekeliaudavo. 20 Tačiau kartais debesis pasi- 
likdavo viršum Padangtės tik keletą dienų, jie pasilikdavo stovyklo- 
je. VIEŠPATIES įsakymu jie statydavosi palapines ir VIEŠPATIES 
įsakymu jie iškeliaudavo. 21 Kartais debesis likdavosi tik nuo vakaro 
lig ryto, — kai debesis pasikeldavo ryto metą, jie leisdavosi kelio- 
nėn. Dieną ar naktį, kada debesis pakildavo, jie iškeliaudavo. 22 Ar 
porą dienų, ar mėnesį, ar ilgesnį laiką debesis lūkuriuodavo viršum 
Padangtės, izraeliečiai pasilikdavo stovykloje ir neiškeliaudavo, bet 
kai tik jis pakildavo, jie leisdavosi į kelionę. 23 VIEŠPAČIUI įsakius, 
jie statydavosi stovyklą ir, VIEŠPAČIUI įsakius, jie leisdavosi į ke- 
lionę, Jie laikėsi VIEŠPATIES įsakymo, paklusdami VIEŠPAČIUI 
per Mozę. 


9,14“... ateivis": pagal šį tekstą laikoma, kad jis jau yra apipjaustytas, kaip 
reikalaujama Iš 12,48 tekste. 
9,15“... debesis": debesis jau buvo minėtas išeinant iš Egipto. Žr. Iš 13,21-22. 

Sidabriniai trimitai 


1 VIEŠPATS kalbėjo Mozei, tardamas: 2 “Pasidirbk du trimi- 
tus; padirbsi juos iš ploto sidabro. Panaudosi juos bendrijai sušauk- 
ti ir stovyklų gretoms kelionei parengti. 3 Sugaudus abiem trimitams, 
visa bendrija rinksis pas tave prie Susitikimo palapinės įėjimo. + O 
tik vienam sugaudus, vadai — Izraelio giminių galvos rinksis pas 
tave. 5 Kai sutrimituosite pirmąjį pavojų, pakils į kelionę stovyklų 
gretos rytų pusėje; 6 kai sutrimituosite antrąjį pavojų, pakils į ke- 
lionę stovyklų gretos pietų pusėje. Pavojus turi būti skelbiamas, ka- 
da tik jie turi leistis į kelionę. 7 O kai bendrija turi būti sušaukta, 
trimituosite, bet pavojaus neskelbsite. * Aarono sūnūs, kunigai, pūs 
trimitus. Tai bus jums amžinas įstatas visoms jūsų kartoms. * Kai 
žygiuosite į karą savo krašte prieš jus engiantį priešą, trimitais 
skelbsite pavojų, kad būtumėte prisiminti VIEŠPATIES, jūsų Dievo, 
akivaizdoje ir būtumėte išgelbėti nuo priešų. 19 Taip pat ir džiuge- 
sio dienomis* — jūsų nustatytomis šventėmis, jaunaties dienomis 
— pūsite trimitus prie savo deginamųjų atnašų ir bendravimo 
aukų. Jie tarnaus kaip priminimas jūsų labui pas VIEŠPATĮ, jūsų 
Dievą. Aš esu VIEŠPATS, jūsų Dievas“. 


10,10 “... džiugesio dienomis": ypatingos šventės, pavyzdžiui, pergalės šventė ir 
metinės iškilmės — Išėjimo, Savaičių ir Palapinių šventės, kurias aprašo 
Kun 23; Sk 28-29. 

B. NUO SINAJAUS IKI MOABO LYGUMŲ 
Izraeliečiai leidžiasi į kelionę 


11 Antraisiais metais, antrą mėnesį, dvidešimtą mėnesio dieną, 
debesis pakilo nuo Sandoros padangtės, 12 ir izraeliečiai, tarpais 
sustodami, pasijudino į kelionę iš Sinajaus dykumos. Debesis apsi- 
stojo Parano dykumoje. 

13 Pirmąkart jie pasijudino į kelionę, vykdydami VIEŠPATIES 
įsakymą, duotą per Mozę. !4 Judo stovykla su savo ženklu ir greta 
po gretos pasijudino pirmoji. Nahšonas, Aminadabo sūnus, vedė jos 
gretas. 15 Netanelis, Zuaro sūnus, vedė Issacharo giminės gretas; 
160 Eliabas, Helono sūnus, vedė Zebuluno giminės gretas. 

17 Tada, išardžius Padangtę, leidosi į kelionę Geršono ir Merario 
žmonės, Padangtės nešėjai, 18 Po to pasijudino Reubeno stovykla su 
savo ženklu ir greta po gretos. Elizuras, Šedeuro sūnus, vedė jos 
gretas. 19 Šelumielis, Zurišadajaus sūnus, vedė Simeono giminės gre- 
tas, 20 0 Eljasafas, Reuelio sūnus, vedė Gado giminės gretas. 

21 Tada Kohato žmonės, šventųjų daiktų nešėjai, leidosi į ke- 
lionę. Dar jiems neatkeliavus, Padangtė buvo vėl pastatyta. 22 Po to 
pasijudino Efraimo stovykla su savo ženklu ir greta po gretos. Eliša- 
ma, Amihudo sūnus, vedė jos gretas. 23 Gamalielis, Pedazuro sū- 
nus, vedė Manaso giminės gretas, 24 o Abidanas, Gideonio sūnus, 
vedė Benjamino giminės gretas. 

25 Galop, kaip visų stovyklų užnugaris, pasijudino su savo žen- 
klu ir greta po gretos Dano stovykla. Ahiezeris, Amišadajaus sūnus, 
vedė jos gretas. 26 Pagielis, Ochrano sūnus, vedė Ašero giminės 
gretas, 27 o Ahira, Enano sūnus, vedė Naftalio giminės gretas. 

28 Tokia buvo izraeliečių žygio tvarka, greta po gretos, kai jie 
leidosi į kelionę. 


Vedlys Hobabas 


29 Mozė tarė Hobabui, midjaniečio Reuelio, savo uošvio, 
sūnui: “Mes keliaujame link vietos, apie kurią VIEŠPATS yra 
pasakęs: Jums aš ją duosiu. Eikš su mumis! Mes būsime tau dos- 
nūs, nes VIEŠPATS pažadėjo būti dosnus Izraeliui". 30* Bet jis at- 


10,30-32 Hobabas norėjo būti primygtinai prašomas, prieš sutikdamas būti vedliu. 
Iš Ts 1,16 teksto sprendžiant, atrodo, kad jis patenkino Mozės prašymą. 

sakė jam: “Ne, aš neisiu. Verčiau grįšiu į savo gimtąjį kraštą pas 
savo gimines“. 31 Mozė tarė: “Prašyčiau mūsų nepalikti, nes tu Ži- 
nai, kur dykumoje mes turėtume statyti stovyklą. Mums būsi mūsų 
akys! 32 Be to, jeigu eisi su mumis, ką gero VIEŠPATS mums daro, 
tą patį mes tau darysime“. | 

33 Jie tad nužygiavo nuo VIEŠPATIES kalno* trejeto dienų ke- 
lionės nuotolį. Sandoros skrynia keliavo jų priekyje tų trejeto dienų 
kelionės metu, ieškodama jiems vietos sustoti poilsio. 34 Jiems iške- 
liavus, dienos metu VIEŠPATIES debesis buvo viršum jų. 

35 Kada tik Sandoros skrynia buvo pakeliama kelionei, Mozė 
sakydavo: 


“Pakilk, VIEŠPATIE! 
Tebūna išblaškyti tavo priešai, 
tebėga nuo tavo veido, kurie tavęs neapkenčia!" 


36 O kada tik ji buvo padedama poilsio, jis sakydavo: 


“Sugrįžk, VIEŠPATIE, 
prie nesuskaitomų Izraelio tūkstančių!“ 


11 
Sustojimai dykumoje 


1 Atsitiko, kad žmonės pradėjo karčiai murmėti prieš VIEŠPATĮ 
dėl savo nelaimių. VIEŠPATS tai išgirdo ir užsidegė pykčiu. Tada 
VIEŠPATIES ugnis* suliepsnojo prieš juos, sunaikindama stovyklos 
pakraščius. 2 Žmonės šaukėsi į Mozę. Mozė meldėsi į VIEŠPATIĮ, 
ir ugnis užgeso. * Ta vieta buvo pavadinta Tabera,* nes ten VIEŠPA- 
TIES ugnis buvo užsidegusi prieš juos. 

*Tarp jų buvę valkatos buvo apimti godaus alkio. Ir izraelie- 
čiai vėl pradėjo verkti ir sakyti: “Kas mums duos mėsos paval- 


10,33 “... VIEŠPATIES kalnas“: Sinajus, arba Horebas, kitur visad vadinamas 
“Dievo kalnu". 

11,1“... VIEŠPATIES ugnis“: turbūt natūralus gamtos reiškinys — žaibas, 
suprastas kaip Dievo šventumo apraiška. 

11,3“... Tabera“: hebraiškas vietovardis “Degimas". 

gyti? 5 Atsimename žuvis, kurias Egipte dykai valgydavome, 
agurkus, melionus, porus, svogūnus ir česnakus. 5 Mūsų stemplės 
susitraukė! Nėra visiškai nieko! Vien tik maną temato mūsų akys“. 

7 Mana buvo panaši į koriandro sėklą* ir jos spalva buvo tar- 
si bdelio sakų* spalva. 3 Žmonės vaikščiodavo po apylinkę, ją rink- 
davo, maldavo girnomis ar trindavo grūstuve, virdavo puode ir dary- 
davo iš jos plokštainius. Jos skonis buvo panašus į plokštainių su 
aliejumi. ? Naktį, krintant rasai, su ja nukrisdavo ir mana. 

10 Mozė girdėjo žmones verkiant, šeimą po šeimos, visus prie 
savo palapinių angos. VIEŠPATS užsidegė pykčiu, o Mozė ka- 
mavosi. 1! “Kodėl taip blogai elgiesi su savo tarnu? — Mozė klausė 
VIEŠPATĮ, — Kodėl neradau malonės tavo akyse, kad užkrovei ant 
manęs visų šių žmonių naštą? 12 Argi aš pradėjau šią visą tautą? 
Nejau aš juos pagimdžiau, kad tu turėtum man sakyti: 'Nešk juos 
savo rankose, kaip žindyvė kad nešioja nenutrauktą kūdikį', į kraš- 
tą, kurį prisiekdamas pažadėjai jų protėviams? 13 Iš kurgi aš imsiu 
mėsos visiems šiems žmonėms? Juk jie pas mane eina, verkia ir 
sako: “Duok mums mėsos pavalgyti!" 14 Aš vienas nepajėgiu nešti 
visų šių Žmonių, nes jie yra man per sunkūs. 15 Jei tu taip sa mani- 
mi elgsiesi, verčiau užmušk mane, maldauju tave, — jei radau ma- 
lonę tavo akyse, — kad daugiau nebematyčiau savo nelaimės“. 


Septyniasdešimt seniūnų 


16 Tada VIEŠPATS tarė Mozei: “Parink man septyniasdešimt 
Izraelio seniūnų — vyrų, kuriuos tu laikai žmonių seniūnais ir pa- 
reigūnais, atvesk juos prie Susitikimo palapinės. Teužima jie ten są- 
vo vietą drauge su tavimi. 17 Aš nužengsiu ir su tavimi ten kalbė- 
siu, paimsiu iš tavo dvasios, ir jos suteiksiu jiems. Jie neš žmonių 
naštą su tavimi, kad tau nebereikėtų ją visą vienam nešti. Iš O 
žmonėms sakyk: “Pašvęskite save rytojui. ir jūs turėsite mėsos val- 
gyti, nes verkšlenote, VIEŠPAČIUI girdint, sakydami: “Kas duos 
mums mėsos pavalgyti? Egipte tikrai mums buvo geriau! Todėl 


11,7 “... koriandro sėkla": žr. Iš 16,31 paaiškinimą. “... bdelio sakų spalva": per- 
matomų, gintaro spalvos gumos medžio sakų spalva. Daugumas šiuo- 
laikinių egzegetų bdelį laiko commiphora africana grupės krūmu, augančiu 
pietinėje Arabijoje. Žr. Pr 2,12. 

VIEŠPATS duos jums mėsos valgyti. !? Valgysite ne tik vieną die- 
ną ar dvi dienas, ar penkias dienas, ar dešimt dienų, ar dvidešimt 
dienų, 20 bet per visą mėnesį, kol nebenorėsite net pauostyti ir kol 
jums neįgris, nes atmetėte VIEŠPATĮ, esantį tarp jūsų, ir verk- 
šlenote prieš jį sakydami: “Ai, kam mes išėjome iš Egipto!'" 2! Bet 
Mozė tarė: “Tauta, kuri yra su manimi, turi šešis šimtus tūkstančių 
pėsčių vyrų ir tu sakai: "Aš duosiu jiems pakankamai mėsos valgyti 
visą mėnesį'. 22 Argi yra tiek avių kaimenių ir galvijų bandų jiems 
paskersti? Argi yra jūroje gana žuvų jiems pagauti?" 23 VIEŠPATS 
Mozei atsakė: “Nejau VIEŠPATIES ranka yra tokia trumpa? Tu tuo- 
jau pamatysi, ar mano žodis įvyks tau ar ne“. 


Seniūnų dvasia 


24 Mozė tat išėjo ir perdavė žmonėms VIEŠPATIES žodžius. Jis 
parinko septyniasdešimt seniūnų iš žmonių ir pastatė juos prie 
Padangtės., 25 Tada VIEŠPATS nužengė debesyje, kalbėjo su juo, 
paėmė dalį jo dvasios, ir suteikė ją septyniasdešimčiai seniūnų. 
Dvasiai ant jų nusileidus ilsėtis, jie ėmė pranašauti.* Bet jie po to 
daugiau nebepranašavo. 

26 Du vyrai, vienas vadinamas Eldadu ir kitas vadinamas Me- 
dadu, buvo pasilikę stovykloje, tačiau dvasia nusileido į juos ilsėtis. 
Jie buvo tarp įrašytųjų į sąrašą, bet nebuvo nuėję prie Padangtės, 
užtat jie pranašavo stovykloje. 27? Kai vienas vaikinas, atbėgęs pas 
Mozę, pranešė: “Eldadas ir Medadas pranašauja stovykloje“, 28 Jo- 
zuė, Nuno sūnus, Mozės padėjėjas ir vienas jo rinktinių vyrų, tarė: 
“Mano viešpatie Moze, uždrausk jiems!“ 2 Bet Mozė jam atsakė: 
“Ar tu dėl manęs pavydi? Tebūna visi VIEŠPATIES žmonės pra- 
našai, tesuteikia VIEŠPATS savo dvasią visiems!" 30 Tuomet Mozė 
ir Izraelio seniūnai sugrįžo į stovyklą. 


11,25 “... jie ėmė pranašauti": ne apie ateitį, bet kalbėti dvasios pagavime. 
Panašios mistinio išgyvenimo apraiškos užtinkamos ankstyvojoje hebrajų 
pranašystėje (žr. 1 Sam 10,10-13; 19,20-24) ir pirmaisiais krikščionių Ben- 
drijos dešimtmečiais (žr. Apd 2,6-11.17; 19,6; 1 Kor 12-14). 

Putpelės 


31* Tuo tarpu pakilo VIEŠPATIES siųstas vėjas, atpūtė nuo 
jūros putpelių ir nubloškė jas šalia stovyklos, maždaug dienos ke- 
lionės nuotoliu vienoje pusėje ir dienos kelionės nuotoliu kitoje 
pusėje, visur aplinkui stovyklą, maždaug poros uolekčių sluoksniu 
ant žemės. 32 Žmonės tad buvo ant kojų visą tą dieną bei naktį ir 
rytojaus dieną, rinkdami putpeles. Net tas, kuris mažiausiai surinko, 
turėjo dešimt homerų. Tada jie išskleidė jas* visur aplink stovyklą. 
33 Bet mėsai tebesant jiems tarp dantų, net dar jos nesukramčius, 
VIEŠPATIES pyktis įsiliepsnojo prieš žmones, ir VIEŠPATS ištiko 
juos labai skaudžia rykšte. 34 Užtat ta vieta buvo pavadinta Kibrot- 
haTaava,* nes ten buvo palaidoti žmonės, kurie buvo pasidavę g0- 
dumui. 

35 Nuo Kibrot-haTaavos žmonės nukeliavo į Hazerotus. 


12 
Mirjama ir Aaronas priekaištauja Mozei 


Jiems esant Hazerotuose, ! Mirjama ir Aaronas kalbėjo prieš 
Mozę dėl jo kušitės moters, kurią jis buvo vedęs, (nes jis iš tikrųjų 
buvo vedęs kušitę moterį).* 2 Jie sakė: “Argi VIEŠPATS tik per 
Mozę kalbėjo? Argi jis ir per mus nekalbėjo?"* VIEŠPATS tai iš- 
girdo. 3 O Mozė labai kuklus žmogus, kuklesnis už bet ką kitą ant 


11,31 Norėdamas duoti savo alkanai tautai maisto, Dievas panaudojo gamtos 
reiškinį — metinę putpelių migraciją per Sinajaus pusiasalį. Pavasarį dideli 
šių paukščių būriai skrenda per Agabos įlanką į vakarus, o rudenį skrenda 
atgal link rytų nuo Viduržemio jūros. Tekste minima jūra turbūt buvo 
Viduržemio jūra. 

11,32 “... jie išskleidė jas": norėdami apsaugoti nuo gedimo, išskleidė putpelių 
mėsą džiovinti saulėje. 

11,34 “... Kibrot-haTaava": hebraiškas vietovardis “Godumo kapai". 

12,1 “... dėl jo kušitės moters": matyt, turima omenyje Ziporą, kuri buvo 
midjanietė. Žr. Iš 2,21. Galbūt žodis “kušitė", vartojamas šiame tekste, turi tik 
“neapkenčiamos svetimtautės" atspalvį. 

12,2 Tikroji Mirjamos ginčo su broliu Moze priežastis buvo jos pavydas. Ji 
pavydėjo Mozei jo aukštesnės vietos. Kušitė Mozės žmona buvo tik ginčo 
pretekstas. Aaronas tik pasyviai sekė sesers sukilimą prieš Mozę. Užtat viena 
Mirjama tebuvo nubausta. 

žemės veido. * Ūmai VIEŠPATS pašaukė Mozę, Aaroną ir Mir- 
jamą: “Ateikite visi trys prie Susitikimo palapinės“. Jiems atėjus, 
5 VIEŠPATS nužengė debesies stulpe, sustojo prie Padangtės įėjimo 
ir sušuko: “Aaronai ir Mirjama!“ O kai jiedu prisiartino, 6 jis tarė: 


“Prašyčiau klausytis mano žodžių! 
Jei tarp jūsų būtų pranašas, 
aš apsireikšiu jam regėjime, 
aš kalbėsiu jam sapne. 
7 Bet taip nėra su mano tarnu Moze: 
jam patikėti visi mano namai. 
8 Su juo aš kalbu veidas į veidą — 
aiškiai, ne mįslėmis. 
Jis mato VIEŠPATIES išvaizdą. 
Kodėl tad nebijote kalbėti prieš mano tarną Mozę?“ ? Vis dar 
pykčio prieš juos apimtas, VIEŠPATS nuėjo. 


Mirjamos raupsai 


10 Debesiui nuo Padangtės pasitraukus, Mirjama stovėjo balta 
kaip sniegas — raupsuota.* Kai Aaronas atsisuko į Mirjamą ir pa- 
matė, kad ji yra susirgusi raupsais, 1! Aaronas tarė Mozei: “Ai, mano 
viešpatie,* prašyčiau nebausti mūsų už nuodėmę, kurią mės taip 
kvailai padarėme! 12 Neleisk jai tapti tarsi negyvu gemalu, iš- 
einančiu iš motinos įsčių su pusiau sunaikintu kūnu“. 13 Mozė tad 
šaukėsi į VIEŠPATĮ, tardamas: “O, Dieve, maldauju, išgydyk ją!" 
4 Bet VIEŠPATS atsakė Mozei: “Jei jos tėvas būtų spjovęs jai į 
veidą, argi ji nebūtų turėjusi gėdytis septynias dienas? Tebūna ji 
uždaryta už stovyklos septynias dienas. Tik tada ji galės būti su- 
grąžinta atgal". 15 Taigi Mirjama buvo uždaryta už stovyklos sep- 
tynias dienas. Žmonės nesileido į kelionę, kol Mirjama nebuvo su- 
grąžinta atgal. 15 Po to žmonės iškeliavo iš Hazerotų ir pasistatė 
stovyklą Parano dykumoje. 


12,10“... balta kaip sniegas — raupsuota": ištikta “baltųjų raupsų" — odos li- 
gos, kuri nėra sunki ir ilgai nevargina. Žr. Kun 13,3-6. 
12,11 “Ai, mano viešpatie...": Aaronas kreipiasi į Mozę. 

13 
Žvalgai siunčiami į Kanaaną 


I VIEŠPATS kalbėjo Mozei, tardamas: 2 “Siųsk vyrus išžval- 
gyti Kanaano kraštą, kurį aš duodu izraeliečiams. Pasiųsk po vieną 
vyrą iš kiekvieno jų protėvių giminės; kiekvienas jų turi būti gimi- 
nės vadas. 3 VIEŠPATIES įsakymu, Mozė tad išsiuntė juos iš Para- 
no dykumos. Visi jie buvo vadovaujantys vyrai tarp izraeliečių. + Šie 
buvo jų vardai: 
iš Reubeno giminės Zakuro sūnus Šamua; 
iš Simeono giminės Horio sūnus Šaafatas; 
iš Judo giminės Jefūnės sūnus Kalebas; 
iš Issacharo giminės Juozapo sūnus Igalas; 
iš Efraimo giminės Nuno sūnus Hošea; 
iš Benjamino giminės Rafuos sūnus Paltis; 

10 iš Zebuluno giminės Sodio sūnus Gadielis; 

11 iš Juozapo giminės, tai yra ir Manaso giminės, 

Susio sunus Gadis; 

12 iš Dano giminės Gemalio sūnus Amielis; 

13 iš Ašero giminės Michaelio sūnus Seturas; 

14 iš Naftalio giminės Vofsio sūnus Nahbis; 

15 iš Gado giminės Machio sūnus Geulis. 

16 Tie buvo vardai vyrų, kuriuos Mozė siuntė išžvalgyti kraštą. 
O Hošeą, Nuno sunų, Mozė pavadino Jozue.* 

17 Siųsdamas juos išžvalgyti Kanaano kraštą, Mozė jiems tarė: 
“Kilkite aukštyn į Negebą ir palipkite į krašto aukštumas. 18 Apžiū- 
rėkite kraštą, į ką jis yra panašus. Ar jame gyvenantys Žmonės yra 
stiprūs ar silpni, ar jų yra mažai ar daug? !? Ar kraštas, kuriame jie 
gyvena, yra geras ar blogas? Ar miestai, kuriuose jie gyvena, ne- 
turi sienų ar yra įtvirtinti? 2 Ar žemė yra derlinga ar skurdi, ar yra 
joje medžių ar ne? Būkite drąsūs, parneškite šį tą iš krašto vaisių“. 
Tuomet buvo ankstyvųjų vynuogių laikas. 


2 D 


13,16 “... Jozue": hebraiškai “Jehošua", vėliau sutrumpinta į “Ješua", yra hebraiš- 
kai tariamas Jėzaus vardas. Hošea ir Jehošua — du variantai to paties var- 
do, kuris reiškia “VIEŠPATS išgano". Žr. Mt 1,21. 

21 Jie tat pakilo ir išžvalgė kraštą nuo Zino dykumos* lig Re- 
hobo prie Lebo-Hamato.* 22 Jie pakilo į Negebą ir nuėjo į Hebro- 
ną, kur gyveno Ahimanas, Šešajus ir Talmajus — anakimai.* (He- 
bronas buvo įkurtas septyneriais metais anksčiau negu Zoanas 
Egipte) 23 Pasiekę Eškolo* slėnį, nusikirto iš ten vynmedžio šaką 
su viena vynuogių keke, kurią ant karties nešė du vyrai. Jie nešėsi 
ir granatmedžio obuolių bei figų. 24 Ta vieta buvo pavadinta Eško- 
lo slėniu pagal kekę, kurią iš ten izraeliečiai nusikirto. 


Žvalgai grįžta iš Kanaano 


25 Praslinkus keturiasdešimčiai dienų, jie sugrįžo iš krašto 
žvalgybos. 26 Atėję tiesiai pas Mozę ir Aaroną bei visą izraeliečių 
bendriją į Kadešą Parano dykumoje, jie padarė pranešimą jiems bei 
visai bendrijai ir parodė jiems krašto vaisius. 27 Jie papasakojo 
Mozei: “Mes nuėjome į kraštą, į kurį mus siuntei. Tikrai jis pienu 
ir medumi teka. Štai jo vaisiai. 28 Tačiau žmonės, gyvenantys kraš- 
te, yra stiprūs, miestai įtvirtinti ir didžiuliai. Be to, mes matėme 
ten ir Anako palikuonis. 2 Amalekitai gyvena Negebo krašte; heti- 
tai, jebusitai ir amoriečiai gyvena krašto aukštumose; o kanaanie- 
čiai gyvena prie jūros ir palei Jordaną". 

30 Kalebas nutildė žmones, murmėjusius prieš Mozę, ir tarė: 
“Kilkime tučtuojau ir užimkime jį, nes mes tikrai galime juos nu- 
galėti". 31 Tada vyrai, kurie buvo ėję su juo, sakė: “Mes nepajėg- 
sime tų Žmonių pulti, nes jie yra už mus stipresni“. 32 Taigi jie ap- 
melavo izraeliečiams kraštą, kurį jie buvo išžvalgę, sakydami: 


13,21 “... Zinfo) dykuma": Sinajaus pusiasalio dalis į šiaurę nuo Parano ir piet- 
vakarius nuo Negyvosios jūros, skirtinga nuo “Sin[0) dykumos, esančios 
Egipto pasienyje (žr. Iš 16,1; 17,1; Sk 33,11). “Lebo-Hamatas": miestas 
prie Riblos (žr. Jer 39,5-6) prie pietinės Hamato, nepriklausomos karalystės 
pietinėje Sirijoje, sienos. Dovydo pergalės išplėtė izraeliečių karalystę lig pat 
Hamato (žr. 2 Sam 8,9-12), ir Lebo-Hamatas buvo šiaurinė Izraelio riba 
(žr. Sk 34,7-9, Ez 47,15; 43,1). 

13,22.28 “... anakimai": pirmykščiai pietinės Palestinos gyventojai, supanašėję su 
kanaaniečių kultūra dar prieš izraeliečių invaziją. Izraeliečiai juos laikė 
milžinais arba dėl jų aukšto ūgio, arba dėl masyvių pastatų iš akmens. 

13,23 “... Eškol(as)"': hebraiškas vietovardis, kuris reiškia “( Vynuogių) Kekė". 

“Kraštas, per kurį mes perėjome ir išžvalgėme, yra kraštas, kuris 
suryja savo gyventojus. Visi žmonės, kuriuos jame matėme, yra 
didelio ūgio. 33 Tenai mes matėme tikrus milžinus* (anakimai kyla 
iš milžinų); o mes jautėmės kaip žiogai. Taip mes jiems ir atro- 
dėme“. 

14 


Izraeliečiai kelia maištą 


1 Visa bendrija ėmė aimanuoti nesavu balsu, — Žmonės nesi- 
liovė verkti visą tą naktį. 2 Visi izraeliečiai murmėjo prieš Mozę ir 
Aaroną. “Verčiau mes būtume mirę Egipto žemėje!, — sakė jiems 
visa bendrija, — arba verčiau mes mirtume šioje dykumoje! 3 Kodėl 
VIEŠPATS veda mus į tą kraštą žūti nuo kalavijo? Mūsų Žmonos 
ir mūsų mažyliai taps grobiu! Argi nebūtų mums geriau eiti atgal 
į Egiptą?“ * Jie sakė vieni kitiems: “Pasiskirkime vadą ir grįžkime 
į Egiptą“. 

5 Tuomet Mozė ir Aaronas puolė kniūpsti prieš visą susirinku- 
sią izraeliečių bendriją. 5 O Jozue, Nuno sūnus, ir Kalebas, Jefūnės 
sūnus, buvę tarp išžvalgiusiųjų kraštą, perplėšė savo drabužius 7 ir 
žvalgėme, yra nepaprastai gera šalis. 8 Jei VIEŠPATS bus mums ma- 
lonus, jis mus įves į tą kraštą ir duos mums žemę, tekančią pienu 
ir medumi. ? Tik prieš VIEŠPATĮ nemaištaukite! Todėl nebijokite to 
krašto žmonių, nes jie mums yra tik duona!* Jų apsauga paliko* 
juos, o VIEŠPATS yra su mumis. Nebijokite jų!" 10 Visai bendrijai 
ėmus grasinti užmušti juos akmenimis, VIEŠPATIES šlovė pasiro- 
dė visiems izraeliečiams prie Susitikimo palapinės. 

Mozė meldžiasi už tautą 

lt VIEŠPATS Mozei tarė: “Kaip ilgai ši tauta niekins mane? 
Kaip ilgai, nepaisydama visų ženklų, kuriuos jiems padariau, atsi- 
sakys pasitikėti manimi? 12 Ištiksiu tad juos maru ir išsižadėsiu jų. 
Padarysiu iš tavęs tautą gausesnę ir galingesnę negu jie“. 


13,33 “... milžinus": hebraiškai “nefilim". Žr. Pr 6,4. 

14,9 “... jie mums yra tik duona!“: tai yra “mes galime lengvai juos praryti". 
Atsakymas į pesimistinį pranešimą apie Kanaaną — kraštą, “kuris praryja 
žmones" (žr. Sk 13,32). “... apsauga paliko": jų dievai nuo jų pasitraukė. 

13 Bet Mozė VIEŠPAČIUI tarė: “Kai egiptiečiai, iš kurių tarpo 
išvedei šią tautą savo galybe, apie tai išgirs, 14 jie papasakos apie 
tai šio krašto gyventojams. Jie girdėjo, kad tu, VIEŠPATIE, esi šio- 
je tautoje, nes tu, VIEŠPATIE, esi matomas veidu į veidą, kai tavo 
debesis ilsisi viršum jų, kai tu eini pirma jų debesies stulpe dieną 
ir ugnies stulpe naktį. 15 Jei tad išžudytum visus šiuos žmones iki 
vieno, tuomet tautos, girdėjusios apie tave, sakytų: 16 "Dėl to, kad 
VIEŠPATS nepajėgė įvesti šią tautą į kraštą, kurį buvo prisiekęs 
jiems duoti, jis išžudė juos dykumoje“. 17 Todėl maldauju, tebūna 
mano Viešpaties galybė taip didinga, kaip pareiškei, tardamas: 

18 “VIEŠPATS yra lėtas pykčiui, 

gausus ištikimos meilės, 

atleidžiantis kaltę ir nusižengimą, 
bet nepaliekantis kaltųjų be bausmės, 
baudžiantis vaikus už tėvų kaltę 

lig trečios ir ketvirtos kartos“. 

19 Atleisk, maldauju, šios tautos kaltę, dėl savo ištikimos meilės 
didybės, kaip atleidai šiai tautai nuo Egipto iki čia". 

20 Tada VIEŠPATS tarė: “Aš atleidžiu, kaip tu prašai. 21 Kaip 
aš gyvas, ir kaip visa žemė yra pilna VIEŠPATIES šlovės, 22 nė 
vienas iš tų žmonių, kurie matė mano šlovę ir ženklus, padarytus 
Egipte bei dykumoje, ir vis dėlto mane bandė šiuos dešimt kartų ir 
neklausė mano balso, 23 nematys krašto, kurį aš prisiekiau duoti jų 
protėviams. Nė vienas iš tų, kurie mane paniekino, jo nematys. 24 Bet 
savo tarną Kalebą, kadangi jis buvo įkvėptas kitokios dvasios ir 
liko man ištikimas, aš įvesiu į kraštą, į kurį jis buvo nuėjęs, ir jo 
palikuonys jį paveldės. 25 Dabar amalekitai ir kanaaniečiai gyvena 
slėniuose.* Pakilkite tad rytoj ir leiskitės į kelionę per dykumą Nen- 
drių jūros keliu“. 

26 VIEŠPATS dar kalbėjo Mozei ir Aaronui, tardamas: 27 “Kaip 
ilgai ši nedora bendrija murmės prieš mane? Aš atkreipiau dėmesį 
į izraeliečių murmėjimus, kuriais jie murma prieš mane, 28* Sakyk 
jiems: “Kaip aš gyvas, — sako VIEŠPATS, — aš padarysiu jums, 


14,25 “... slėniuose": lygumos Negebe, Viduržemio jūros pajūryje ir Jordano 
upės įdauba bei slėnys šiaurinės Palestinos kalnuose. Žr. Sk 14,45. 

14,28-29 Dievas nubaudė murmančius izraeliečius, įvykdydamas jų pačių norus. 
Žr. 2-ąją eilutę. Jų tikėjimo ir pasitikėjimo Dievu stoka yra minima Naujajame 
Testamente kaip įspėjimas krikščionims. Žr. 1 Kor 10,10; Žyd 3,12-18. 

ką girdėjau jus sakant. 29 Jūsų lavonai supus šioje dykumoje. Iš jūsų 
visų, kurie buvote įskaityti surašyme, — nuo dvidešimties metų ir 
vyresnių, murmėjusių prieš mane, — 30 nė vienas iš jūsų nejeis į 
kraštą, kuriame prisiekiau jus apgyvendinti, išskyrus Kalebą, Jefū- 
nės sūnų, ir Jozuę, Nuno sūnų. 31 Tačiau jūsų mažylius, kurie, jūs 
sakėte, bus pagrobti, aš įvesiu, — jie pažins kraštą, kurį jūs panie- 
kinote. 32 O jūsų lavonai supus šioje dykumoje. 33 Jūsų vaikai klajos 
po dykumą keturiasdešimt metų ir kentės dėl jūsų neištikimumo, 
kol jūs visi lig vieno neatsigulsite negyvi dykumoje. 34 Keturias- 
dešimt dienų praleidote žvalgydami kraštą, keturiasdešimt metų 
kentėsite už savo kaltę: metus už kiekvieną dieną. Taip jūs pažin- 
site mano apmaudą'. 35 Aš, VIEŠPATS, kalbu! Tikrai taip padary- 
siu visai šiai nedorai bendrijai, susimokiusiai prieš mane. Šioje dy- 
kumoje visi lig vieno ras galą, ten jie išmirs". 

36 Taigi vyrai, kuriuos Mozė buvo pasiuntęs išžvalgyti krašto ir 
kurie, apmeluodami kraštą, padarė, kad visa bendrija murmėtų prieš 
jį, — ?7tie vyrai, kurie paskleidė melus apie kraštą, mirė nuo maro 
VIEŠPATIES akivaizdoje. 38 Vien Nuno sūnus Jozuė ir Jefūnės sū- 
nus Kalebas išliko gyvi iš tų, kurie ėjo išžvalgyti krašto. 


Nesėkmingas bandymas įsiveržti į Kanaaną 


39 Kai Mozė pakartojo šiuos žodžius visiems izraeliečiams, 
žmonės buvo širdgėlos apimti. *0 Atsikėlę anksti rytą, jie leidosi link 
krašto kalnagūbrių, sakydami: “Mes čia! Esame pasiruošę eiti į 
vietą, apie kurią VIEŠPATS kalbėjo, nes mes iš tikrųjų nusidėjome". 
* Bet Mozė sakė: “Kodėl jūs norite vėl nusižengti VIEŠPATIES 
įsakymui? Žygis nebus sėkmingas. 42 Neikite, nes VIEŠPATS nėra 
su jumis. Jei eisite, būsite priešų sumušti. 43 Juk amalekitai ir kanaa- 
niečiai pastos ten jums kelią, — krisite nuo kalavijo. Kadangi atsi- 
gręžėte nuo VIEŠPATIES, VIEŠPATS su jumis nebus". + Bet jie, 
Savimi pasitikėdami, žygiavo į krašto aukštumų gūbrius, nors 
VIEŠPATIES Sandoros skrynia ir Mozė nebuvo pasijudinę iš sto- 
vyklos. 4 Kalnų aukštumose gyvenusieji amalekitai ir kanaaniečiai 
nusileido iš aukštumų ir sumušė, vydamiesi juos net lig Hormos.* 


14,45 *... Hormos“: vieno karaliuko miestas Kanaane — pietinėje Judėjoje (žr. 
Joz 12,14), vietinių vadinamas “Zefat(u)", t.y. “Sargybos bokštu". Vardas 
“Horma" reiškia “Pasmerktas (miestas)“ ir vardo prasmė paaiškinama Sk 
21,3 ir Ts 1,17 tekstuose. 

15 
Papildomi nuostatai apie aukas 


1 VIEŠPATS kalbėjo Mozei, tardamas: 2* “Kalbėk izraeliečiams 
ir sakyk jiems: “Kai įeisite į kraštą, kurį aš jums duodu gyventi, 3ir 
duosite atnašą VIEŠPAČIUI ugnimi iš jaučių bandos ar iš avių 
kaimenės, — deginamąją ar kitokią auką, vykdydami įžadą, ar 
kaip savanorišką atnašą, ar jūsų nustatytų švenčių metu, norėdami 
pateikti malonų kvapą VIEŠPAČIUI, * tuomet duodantis tokią at- 
našą VIEŠPAČIUI turės duoti taip pat ir grūdų atnašą — vieną efos 
dešimtadalį rinktinių miltų, įmaišytų ketvirtadaliu hino aliejaus. 
5 Be to, su deginamąja ar kitokia auka atnašausi ketvirtadalį hino 
vyno kaip liejamąją atnašą su kiekviena avimi. 6 Avino atveju at- 
našausi grūdų atnašą: du dešimtadalius efos rinktinių miltų, 
įmaišytų trečdaliu hino aliejaus, 7 ir trečdalį hino vyno kaip lie- 
jamąją atnašą malonaus kvapo VIEŠPAČIUI. 3 Jei atnašautum jautį 
kaip deginamąją auką ar kaip kitokią auką, vykdydamas įžadą ar 
kaip bendravimo auką VIEŠPAČIUI, ? tuomet duosi su jaučiu grūdų 
atnašą — tris dešimtadalius efos rinktinių miltų, įmaišytų puse hi- 
no aliejaus, 1? duosi taip pat kaip liejamąją atnašą pusę hino vyno, 
atnašas ugnimi, dėl malonaus kvapo VIEŠPAČIUI. 

11 Taip bus daroma su kiekvienu jaučiu, su kiekvienu avinu, su 
kiekvienu avinėliu ar ožiu. 12 Koks skaičius šių atnašų, toks turi būti 
ir skaičius grūdų bei liejamųjų atnašų. 

13 Kiekvienas namiškis izraelietis, aukodamas atnašas ugnimi 
malonaus kvapo VIEŠPAČIUI, taip jas aukos. 14 Jei ateivis, gyve- 
nantis su jumis ar su jūsų palikuonimis, norėtų paaukoti atnašą 
ugnimi, malonaus kvapo VIEŠPAČIUI, kaip jūs darote, taip jis te- 
daro. 15 Visai bendruomenei bus vienas įstatas, jums ir apsigy- 
venusiam ateiviui, amžinas įstatas per jūsų kartas. VIEŠPATIES aki- 
vaizdoje jūs ir ateivis būsite vienodi. 16 Jūs ir ateivis, gyvenantis su 


"Ei 


jumis, turės tas pačias apeigas ir tą patį įstatą'". 


15,2-16 Šie nuostatai apie aukas yra papildomi nuostatai. Žr. Kun 1-3. Kadangi 
izraeliečiai maitinosi ne tik mėsa, bet ir duona, aliejumi ir vynu, jie tad 
aukojo Viešpačiui, šalia kruvinos galvijų aukos, miltus, aliejų ir vyną. 

17 VIEŠPATS kalbėjo Mozei, tardamas: 18 “Kalbėk izraeliečiams 
ir sakyk jiems: ėję į kraštą, į kurį aš jus vedu, !9 kada tik valgy- 
site krašto duoną, atidėkite atnašą VIEŠPAČIUI. 20 Iš pirmienų 
tešlos* duosite kepalą kaip atnašą, atidėsite jį kaip atnašą, lygiai 
kaip atidedate atnašą nuo klojimo aslos. 2! Per visas kartas duosite 
VIEŠPAČIUI dalį savo tešlos pirmienų *. 


Atnašos už nuodėmę 


2* “Jei netyčiomis neįvykdysite kurio nors iš įsakymų, VIEŠ- 
PATIES paskelbtų per Mozę, — 23 visa, ką VIEŠPATS įsakė jums 
per Mozę nuo tos dienos, kai VIEŠPATS davė įsakymą, ir vėliau 
per visas jūsų kartas, — 24 jei tai būtų padaryta netyčiomis per 
bendrijos neapsižiūrėjimą, tuomet visa bendrija atnašaus jautuką 
deginamajai aukai dėl malonaus kvapo VIEŠPAČIUI drauge su 
grūdų atnaša bei jos liejamąja atnaša pagal įsaką ir ožį atnašai už 
nuodėmę. 25 Kunigas atliks permaldavimą už visą izraeliečių ben- 
driją, ir jiems bus atleista, nes tai buvo neapsižiūrėjimas, ir už sa- 
vo klaidą jie atnašavo auką — atnašą ugnimi VIEŠPAČIUI bei at- 
našą už nuodėmę VIEŠPATIES akivaizdoje. 26 Ne tik izraeliečių 
bendrijai, bet taip pat ir ateiviams į jūsų tarpą, bus atleista, nes 
neapsižiūrėjimo kaltė palietė visus žmones. 

27 Jei pavienis nusidėtų per neapsižiūrėjimą, jis atnašaus vie- 
nerių metų ožką atnašai už nuodėmę. 28 Kunigas atliks permaldavi- 
mą VIEŠPATIES akivaizdoje už padariusijį klaidą, nes jis padarė 
ją per neapsižiūrėjimą. Atlikus už jį permaldavimą, bus jam atleista. 
2 Tiek vietiniam izraeliečiui, tiek tarp jų gyvenančiam ateiviui, tas 
pačias apeigas turėsite bet kam iš jų, nusidėjusiam per neapsi- 
žiūrėjimą. 


15,20 “...pirmienų tešlos": žodis “tešla" tėra vartojamas tik Ez 44,30 ir Neh 
10,33. 

15,22-29 Nors moralinė kaltė ir neužsitraukiama sulaužant per neapsižiūrėjimą 
Dievo įsakymus, įstatymo šventumas gali reikalauti atsiprašyti ir už Dievo 
įsakymų sulaužymą per neapsižiūrėjimą. 

30 Bet jei kas elgdamasis savavališkai, vietinis ar ateivis, už- 
gautų VIEŠPATĮ, toks žmogus bus pašalintas iš tautos. 3! Dėl to, kad 
paniekino VIEŠPATIES žodį ir sulaužė jo įsakymą, toks žmogus 
turi būti pašalintas. Kaltinti jis gali tik pats save“. 


Bausmė už šabo laužymą 


32 Izraeliečiai, būdami dykumoje, užtiko žmogų, renkantį mal- 
kas šabo dieną. 33 Užtikusieji renkantį malkas atvedė jį pas Mozę, 
Aaroną ir visą bendriją. 34* Jis buvo uždarytas į kalėjimą, nes ne- 
buvo aišku, ką su juo reikėtų daryti. 35 Tada VIEŠPATS tarė Mozei: 
“Tas žmogus turi būti nubaustas mirtimi. Visa bendrija turi už- 
mušti jį akmenimis už stovyklos“. 36 Visa bendrija išvedė jį už sto- 
vyklos ir užmušė akmenimis, kaip VIEŠPATS buvo Mozei įsakęs. 


Kutai prie drabužių 


37 VIEŠPATS tarė Mozei: 38 “Kalbėk izraeliečiams ir paliepk 
jiems pasidaryti kutus* ant drabužių kampų per visas kartas. Te- 
prisiriša mėlyną virvelę prie kuto kiekviename kampe. 39 Jūs tad 
turėsite kutą, kad, žvelgdami į jį, atsimintumėte visus mano įsaky- 
mus ir juos vykdytumėte, nenuklysdami paskui savo širdies ir akių 
užgaidas. *0 Taigi jūs atsiminsite ir vykdysite visus mano įsakymus, 
būsite šventi savo Dievui. *1 Aš esu VIEŠPATS, jūsų Dievas, kuris 
išvedžiau iš Egipto Žemės, kad būčiau jūsų Dievas. Aš esu VIEŠ- 
PATS, jūsų Dievas!“ 


15,34 “... nebuvo aišku, ką su juo reikėtų daryti": izraeliečiai jau žinojo, kad 
sąmoningas šabo įsakymo sulaužymas buvo baudžiamas mirties bausme; jie 
dar nežinojo kaip mirties bausmė turi būti įvykdyta. 

15,38 “... kutus...": Kristaus laikais šiuos kutus visi žydai nešiojo, įskaitant ir patį 
Jėzų, mūsų Viešpatį (žr. Mt 9,20-21; Mk 6,56). Fariziejai savo drabužių kutus 
pasididindavo, norėdami pasididžiuoti savo ištikimybe Mozės įstatymui (žr. Mt 
23,5). 

Koraho, Datano ir Abiramo maištas 


1* Korahas, Levio sūnaus Kohato, Kohato sūnaus Izharo sūnus, 
drauge su Datanu ir Abiramu, Eliabo sūnumis,* bei Onu, Peleto 
sūnumi, Reubeno palikuonimis, pasiėmė 2 du šimtus penkiasdešimt 
izraeliečių — bendrijos vadų, tarybos narių, žymių vyrų, ir sukilo 
prieš Mozę. 3 Jie susibūrė prieš Mozę ir Aaroną, sakydami: “Per toli 
nuėjote! Juk visa bendruomenė — visi iki vieno yra šventi ir 
VIEŠPATS yra tarp jų. Kodėl tad keliate save aukščiau už VIEŠ- 
PATIES bendriją?“ + Mozė, tai išgirdęs, puolė kniūpsčias. > Tada jis 
kalbėjo Korahui ir visai jo draugei: “Rytoj rytą VIEŠPATS paro- 
dys, kas jam priklauso, kas yra šventas ir kam bus leista prie jo 
artintis! Ką jis bus išsirinkęs, tam jis ir leis prie savęs artintis. 
5 Štai ką jūs turite daryti. Tu, Korahai, ir visa tavo draugė paimkite 
smilkytuvus, 7 įdėkite rytoj į juos ugnies ir užberkite ant jos smil- 
kalų VIEŠPATIES akivaizdoje. Vyras, kurį VIEŠPATS bus iš- 
sirinkęs, tas bus šventas. Levitai, jūs per toli nuėjote!" 3 Tada Mozė 
tarė Korahui: “Jūs, levitai, klausykitės manęs! ? Argi jums per maža, 
kad Izraelio Dievas atskyrė jus iš Izraelio bendrijos, leisdamas jums 
artintis prie savęs, atlikti tarnybą VIEŠPATIES Padangtėje ir būti 
pasiruošusius padėti bendrijai ir jai tarnauti? 10 Argi dėl to, kad jis 
leido tave ir visus tavo brolius levitus su tavimi artintis prie savęs, 
jūs reikalaujate taip pat ir kunigystės? !! Iš tikrųjų, prieš VIEŠPATĮ 
tu ir tavo draugė susibūrėte! O Aaronas, kas jis, kad prieš jį mur- 
mate?" 


16,1-35 Atrodo, kad įvyko du maištai: vienam vadovavo Korahas ir jo draugė (Žr. 
Sk 27,3), o kitam — Datanas ir Abiramas (žr. Įst 11,6). Žr. Ps 106. Šiame 
skaitinyje abu įvykiai sujungiami į vieną pasakojimą. Reubeno giminės — 
Datano ir Abiramo maištas buvo vien tik prieš Mozę kaip tautos vadovą ir 
turėjo politinį pobūdį. Šie maištininkai žuvo žemės drebėjimo metu. O Ko- 
raho maištas turėjo religinį pobūdį ir buvo prieš Mozę ir Aaroną — reli- 
ginius Sandoros bendrijos vadovus. Maždaug 250 maištininkų prieš Mozę 
ir Aaroną įsijungė į Koraho draugę. Jie buvo nubausti ugnimi. Apie Dotano 
ir Abiramo maištą pasakoja 12-15 ir 25-34 eilutės, o apie Koraho — liku- 
sios šio skyriaus eilutės ir 17-asis skyrius. 

16,1 “,.. Eliabo sūnumis“: pasak Sk 26,5.8-9, Eliabas buvo Reubeno sūnaus Pallu 
sūnus. 

12 Mozė pasiuntė pašaukti Eliabo sūnus Dataną ir Abiramą, 
bet jie atsakė: “Mes neisime!* 13 Argi dar neužtenka, kad išvedei 
mus iš krašto, tekančio pienu ir medumi, užmušti dykumoje, dar 
nori ir viešpatauti ant mūsų? 14 Aišku kaip dieną, kad tu neįvedei 
mūsų į kraštą, tekantį pienu ir medumi, ir nedavei mums laukų ir 
vynuogynų paveldo. Nejau norėtum šiems vyrams akis išlupti?* 
Mes neisime!“ 

15 Mozė labai supyko ir tarė VIEŠPAČIUI: “Nežiūrėk į jų at- 
našą. Jokio asilo iš jų nepaėmiau, nė vieno jų nenuskriaudžiau“. 16 O 
Korahui Mozė tarė: “Rytoj tu ir visa tavo draugė būkite VIEŠ- 
PATIES akivaizdoje, — ir tu, ir jie, ir Aaronas. 17 Paimkite kiekvie- 
nas savo smilkytuvą, įberkite į jį smilkalų ir kiekvienas teatna- 
šauja savo smilkytuvą VIEŠPATIES akivaizdoje, du šimtus 
penkiasdešimt smilkytuvų. Taip pat ir tu, ir Aaronas, kiekvienas su 
savo smilkytuvu". 18 Taigi kiekvienas vyras pasiėmė savo smilkytu- 
vą, įdėjo į juos ugnies, užbėrė ant jos smilkalų ir atsistojo prie Su- 
sitikimo palapinės įėjimo drauge su Moze ir Aaronu. !? Tada, Ko- 
rahui surinkus prieš juos prie Susitikimo palapinės įėjimo visą 
bendriją, VIEŠPATIES šlovė pasirodė visai bendrijai. 

20 Tada VIEŠPATS kalbėjo Mozei ir Aaronui, tardamas: 21 “Pą- 
sitraukite nuo šios bendrijos, kad galėčiau vien akimirka juos 
sunaikinti". 22 Parpuolę kniūpsti, jie tarė: “O Dieve, visos žmonijos 
alsavimo šaltini! Argi vienam žmogui nusidėjus, tu ant visos ben- 
drijos pyksi?“ 

23 O VIEŠPATS kalbėjo Mozei, tardamas: 24 “Kalbėk bendrijai 
ir sakyk: “Pasitraukite nuo Koraho, Datano ir Abiramo buveinių". 
25* Mozė tad pakilo ir nuėjo pas Dataną ir Abiramą, Izraelio 
seniūnai sekė paskui jį. 26 Jis kreipėsi į bendriją, tardamas: “Eikite 
šalin nuo palapinių šių nedorų vyrų, nelieskite nieko, kas jiems 
priklauso, kad nebūtumėte sunaikinti už visas jų nuodėmes“. ?7 Jie 
pasitraukė nuo Koraho, Datano ir Abiramo buveinių. O Datanas ir 


16,12 “Mes neisime!“: Datanas ir Abiramas atsisako ateiti į Mozės teismą. 

16,14 “Nejau norėtum šiems vyrams akis išlupti?“*: apakinti žmones, kad nematytų, 
kokia yra padėtis. 

16,25 Kadangi Datanas ir Abiramas atsisakė ateiti pas Mozę (žr. 12-14 eilutes), 
Mozė drauge su seniūnais kaip liudytojais buvo priverstas ateiti prie jų 
palapinės. 

Abiramas buvo išėję ir stovėjo prie savo palapinių įėjimo drauge 
su savo žmonomis, vaikais ir mažyliais. 2 Mozė tarė: “Šitaip jūs 
sužinosite, kad VIEŠPATS siuntė mane atlikti visus šiuos darbus. 
Tai nebuvo mano sumanymas. 29 Jei šie vyrai mirs kaip žmonės 
kad miršta, jei jų likimas bus kaip bendras likimas visų žmonių, ta- 
da VIEŠPATS nėra manęs siuntęs. 30 Bet jei VIEŠPATS padarys ką 
nors negirdėto, jei žemė atvers savo burną ir praris juos su viskuo, 
kas jiems priklauso, ir jie gyvi nužengs į Šeolą, tada jūs žinosite, 
kad šie vyrai VIEŠPATIES neklausė“. 

31 Vos jam ištarus šiuos visus žodžius, žemė atsivėrė po jų 
kojomis. 32 Žemė atvėrė savo burną ir prarijo juos drauge su jų 
šeimomis — visus, kurie priklausė Korahui, ir jų nuosavybę. 33 Jie 
tad su viskuo, kas jiems priklausė, nugrimzdo gyvi į Šeolą. Žemė 
apdengė juos, ir jie pražuvo iš bendrijos. 34 Visi izraeliečiai, stovėję 
aplink, jiems klykiant, išbėgiojo, nes manė: “Žemė ir mus praris!“ 


Koraho bausmė 


35 VIEŠPATIES ugnis prasiveržė ir sunaikino anuos du šimtus 
penkiasdešimt vyrų, atnašavusių smilkalus. 


17 


1 Tada VIEŠPATS kalbėjo Mozei, tardamas: 2 “Paliepk kunigo 
Aarono sūnui Eleazarui išrinkti smilkytuvus iš žarijų ir išžarstyk 
ugnį toli į visas puses. 3 Juk šių nusidėjėlių smilkytuvai tapo šven- 
ti jų mirties kaina. Tebūna jie perkalti į skardas aukurui apdengti, 
nes, kartą panaudoti VIEŠPAČIUI atnašauti, jie tapo šventi.* Te- 
būna jie tad izraeliečiams įspėjimo ženklas. + Kunigas Eleazaras 
surinko atnašos metu sudegusiųjų varinius smilkytuvus ir perkalė 
juos į skardas aukurui apdengti, 5 kaip VIEŠPATS buvo paliepęs per 
Mozę. Tai turėjo būti priminimas izraeliečiams, kad joks pašalietis, 
— kas nėra iš Aarono palikuonių, — nesiartintų atnašauti smilka- 
lų VIEŠPATIES akivaizdoje ir nenukentėtų kaip Korahas ir jo 
draugė. 


17,3 Buvo tikima, kad kas tik prisiliečia prie švento daikto, tampa pašventintas, 
— dalyvauja šventojo daikto šventume. Žr. Sk 19,20. 

6 Tačiau rytojaus dieną visa izraeliečių bendrija murmėjo prieš 
Mozę ir Aaroną, sakydami: “Jūs užmušėte VIEŠPATIES žmones", 
7 Bendrijai prieš juos susibūrus, Mozė ir Aaronas pasuko link Susi- 
tikimo palapinės. Žiūri, ją dengia debesis ir pasirodo VIEŠPATIES 
šlovė. š Mozei ir Aaronui priėjus prie Susitikimo palapinės priekio, 
9 VIEŠPATS kalbėjo Mozei, tardamas: 10 “Pasitraukite iš šios ben- 
drijos, kad galėčiau juos tuojau pat sunaikinti". Jiedu parpuolė 
kniūpsčia. 1! Mozė tarė Aaronui: “Paimk savo smilkytuvą, įdėk į jį 
ugnies nuo aukuro, užberk ant jos smilkalų, skubėk su juo pas 
bendriją ir atlik už juos permaldavimą. VIEŠPATIES pyktis atėjo, 
maras jau siaučia". 12 Aaronas paėmė smilkytuvą, kaip Mozė buvo 
jam paliepęs, nubėgo į susibūrusiųjų vidurį, kur jau siautė maras, 
Užbėręs smilkalų, jis atliko permaldavimą už žmones B ir atsisto- 
jo tarp gyvųjų ir mirusiųjų. Maras buvo sutramdytas. 14 Mirusiųjų 
maru buvo keturiolika tūkstančių septyni šimtai, neskaitant tų, kurie 
mirė su Korahu. 15 Kai maras buvo sutramdytas, Aaronas sugrįžo 
pas Mozę prie Susitikimo palapinės įėjimo. 


Aarono lazda 


16 VIEŠPATS kalbėjo Mozei, tardamas: 7 “Kalbėk izraeliečiams 
ir gauk iš jų dvylika lazdų,* iš visų jų protėvių namų vadų, po 
vieną kiekvieniems protėvių namams. Įrašyk kiekvieno vyro vardą 
ant jo lazdos. 18 Aarono vardą įrašyk ant Levio lazdos,* nes ir Levio 
protėvių namų galva turės lazdą. 19 Padėsi jas Susitikimo palapinė- 
je priešais Sandoros įsakymus, kur aš susitinku su tavimi. 20 Lazda 
vyro, kurį išsirinkau, išskleis pumpurus. Taip sustabdysiu izraelie- 


17,17 Lazda buvo ne tik ramstis žmogui, bet ir valdžios simbolis. Žr. Pr 49,10; 
Sk 24,17; Jer 48,17. Vadinasi, giminės galvos lazda buvo laikoma jo gimi- 
nės emblema. Kai kur hebrajų žodis “Iazda" taip pat paženklina ir “gimi- 
nę". Turbūt dėl to čia įkvėptasis autorius vartoja “protėvių namai", vietoj 
įprasto žodžio "giminė". 

17,18“... Levio lazdos": neaišku ar ji laikoma viena iš dvylikos lazdų, minimų 
17-oje eilutėje, ar ji buvo trylikta lazda. Levio giminė retkarčiais yra laikoma 
viena iš dvylikos giminių (žr. Įst 27,12), bet dažniausiai dvylikos giminių 
skaičius yra sudaromas, skaičiuojant atskirai dviejų Juozapo sūnų — Efraimo 
ir Manaso gimines. Atrodo, kad ir šiame tekste Levio giminė yra laikoma 
atskira nuo dvylikos giminių. 

čių murmėjimus, kuriais jie nuolat murma prieš jus“. 21 Mozė tai 
persakė izraeliečiams. Jų vadai davė jam po lazdą kiekvienam pro- 
tėvių namų vadui, iš viso dvylika lazdų. Tarp jų buvo ir Aarono laz- 
da. 22 Mozė padėjo lazdas priešais VIEŠPATĮ Sandoros įsakymų 
palapinėje. 

23 Kai rytojaus dieną Mozė įėjo į Sandoros įsakymų palapinę, 
žiūri, Levio namų Aarono lazda buvo išsprogusi, — išskleidusi ne 
tik pumpurus, bet ir pražydusi, net su prinokusiais migdolais. 24 Ta- 
da Mozė išnešė visas lazdas iš VIEŠPATIES akivaizdos visiems 
izraeliečiams. Jie apžiūrėjo ir kiekvienas vyras pasiėmė savo lazdą. 
25 O VIEŠPATS tarė Mozei: “Aarono lazdą vėl padėk priešais San- 
doros įsakymus, jog būtų laikoma kaip pamoka maištininkams, kad 
nurimtų jų mMurmėjimai prieš mane ir nenumirtų". 26 Tai Mozė ir 
padarė. Lygiai kaip VIEŠPATS įsakė Mozei, taip jis padarė. 

27 O izraeliečiai sakė Mozei: “Žiūrėk, mes žūstame! Esame 
žuvę, mes visi esame žuvę! 28 Kas vos prieiti drįsta prie VIEŠPA- 
TIES Padangtės, miršta. Argi turėsime mes visi žūti?" 


18 
Kunigų ir levitų pareigos 


1* VIEŠPATS tarė Aaronui: “Tu ir tavo sūnūs, drauge su tavo 
protėvių namais, būsite atsakingi už bet kokią kaltę, susijusią su 
šventove, bet atsakomybė už kaltes, susijusias su kunigyste, kris ant 
tavęs ir tavo sūnų. 2 Priimsi tad savo brolius iš Levio, savo protėvių, 
giminės, kad būtų su tavimi* ir tau tarnautų, o tu ir tavo sūnūs tar- 
nausite Sandoros įsakymų Palapinės priekyje. 3 Jie tetarnauja jums 
ir tesirūpina visa Palapine, tačiau tenesiartina nei prie šventovės 
reikmenų, nei prie aukuro, kad jūs ir jie nenumirtumėte. * Jie yra 
pajungti tau, kad atliktų darbus Susitikimo palapinėje, eitų visą 
Palapinės tarnybą. Bet joks pašalietis* tenesibrauna į jūsų tarpą. 


18,1-7 Šis įstatymas, draudęs pašaliečiui liesti šventuosius reikmenis, yra at- 
sakymas į izraeliečių baiminimąsi. Žr. Sk 17,28. 

18,2“... būtų su tavimi": hebrajų kalba šis žodis daro užuominą į populiarią Levio 
vardo etimologiją. Žr. Pr 29,34. 

18,4“... pašalietis": čia ženklina žmogų, kuris nėra levitas, o 7-oje eilutėje — 
žmogų, kuris nėra kunigas. 

>Tik jūs atliksite darbus, susijusius su šventove ir aukuru, kad pyk- 
tis niekad daugiau neištiktų izraeliečių. 

6 Žiūrėk, aš nūn paimu tavo brolius levitus iš izraeliečių tarpo, 
Jie yra dovana jums, pašvęsti VIEŠPAČIUI eiti Susitikimo pala- 
pinės tarnybą. 7 Tuo tarpu tu ir tavo sūnūs su tavimi stropiai eis 
visas aukuro ir vietos už užuolaidos kunigiškas pareigas. Aš duodu 
jūsų kunigystės tarnybą kaip dovaną. Bet koks pašalietis, kuris brau- 
nasi, turi būti nubaustas mirtimi". 


Kunigų dalis 


3* VIEŠPATS kalbėjo Aaronui: “Žiūrėk, aš tau pavedžiau visas 
man duodamas atnašas, visas šventas izraeliečių dovanas. Amžinu 
įstatu daviau jas tau ir tavo sūnums kaip kunigiškąją dalį. ? Turėsi 
teisę į dalį ypač šventų aukų — atnašų ugnimi: kiekviena jų atnaša, 
kurią jie man teikia kaip švenčiausią atnašą, ar tai būtų grūdų at- 
naša, ar atnaša už nuodėmę, ar atnaša už kaltę, priklausys tau ir 
tavo sūnums. 10 Valgysi jas kaip ypač šventas atnašas: vien vyrai 
jas valgys, tau jos bus šventos. !! Tau priklausys taip pat ir tai, kas 
atidedama į šalį iš visų izraeliečių pakylėjimo atnašų aukų.* Am- 
žinu įstatu tai daviau tau, tavo sūnums ir tavo dukterims. Kas yra 
švarus tavo namuose, gali jas valgyti. 12 Kas geriausia iš šviežio alie- 
jaus, kas geriausia iš naujo vyno ir grūdų — rinktinį derlių, kurį 
jie atnašauja VIEŠPAČIUI, tau daviau. 13 Visos krašto pirmienos, 
kurias jie atneša VIEŠPAČIUI, bus tavo. Kas yra švarus tavo na- 
muose, gali jas valgyti. 14 Visa, kas yra Izraelyje po sunaikinimo iš- 
tarme,* bus tavo. !5 Kas pirmas atveria gimdą tarp visų gyvūnų, — 
ar tarp žmonių ar tarp gyvulių, — kuris yra atnašaujamas VIES- 
PAČIUI, bus tavo. Tačiau privalai leisti išpirkti žmonių pirmagimį; 


18,8-19 Atmašos skirstomos į dvi rūšis: švenčiausios, arba ypač šventos atnašos, 
kurias galėjo valgyti tik kunigiškųjų šeimų vyriškiai (8-10 eilutės), ir kitos 
atnašos, kurias galėjo valgyti net kunigiškųjų šeimų moterys (11-19 
eilutės). 

18,11 “... pakylėjimo atmašų aukų“: pakylėjimo atnašos apėmė gyvulio krūtinę ir 
dešinę koją (žr. 18-ąją eilutę), bendravimo aukoje — petį (žr. Kun 7,30-34) ir 
nazirito aukos dalis (žr. Sk 6,19-20). 

18,14 “... po sunaikinimo ištarme“: hebrajų kalba “herem" ir reiškia “atskirtas nuo 
buitinių sąlygų ir pašvęstas Viešpačiui". Žr. Kun 27,21.28. 

leisi išpirkti ir nešvaraus gyvulio pirmagimį. 16 Vienam mėnesiui 
praslinkus, nustatysi jų išpirkimo kainą: penkis sidabrinius šeke- 
lius, pagal šventovės šekelį, — tai yra dvidešimt gerų. !7 Bet pir- 
magimis karvės ar pirmagimis avies, ar pirmagimis ožkos negali 
būti išpirktas. Jie yra pašvęsti. Jų kraują turi išlieti ant aukuro, 0 jų 
taukus paversi dūmais kaip malonaus kvapo atnašą ugnimi VIEŠ- 
PAČIUI, 1š bet jų mėsa priklausys tau, lygiai kaip yra tavo pakylėji- 
mo atnašos krūtinė ir dešinioji koja. 1? Visas šventąsias atnašas, 
kurias izraeliečiai atideda VIEŠPAČIUI, daviau tau, ir tavo sūnums, 
ir tavo dukterims, esantiems su tavimi, kaip amžiną duoklę. Tai yra 
amžina nepažeidžiama sandora* VIEŠPATIES akivaizdoje tau ir 
tavo palikuonims“. 


Dešimtinės duoklė levitams 


20* Tada VIEŠPATS tarė Aaronui: “Neturėsi žemės paveldo jų 
krašte, tarp jų nebus tau dalies. Aš būsiu tavo dalis ir paveldas 
Izraelyje. 

21 Levitams daviau visas dešimtines Izraelyje kaip jų dalį už 
tarnybą, kurią jie atlieka, tarnybą Susitikimo palapinėje. 22 Taigi 
izraeliečiai daugiau nebesiartins prie Susitikimo palapinės, kad 
neužsitrauktų kaltės ir nenumirtų. 23 Tik levitai atliks Susitikimo 
palapinės tarnybą ir bus atsakingi už savo pačių kaltes. Tai bus 
amžinas įstatas izraeliečiams per visas kartas. Bet tarp izraeliečių 
jie neturės žemės paveldo, 24 nes daviau levitams kaip jų dalį 
izraeliečių dešimtinę, kurią izraeliečiai atideda kaip atnašą VIEŠ- 
PAČIUI. Užtat apie juos ir pasakiau: Jie neturės žemės paveldo 


2 


Izraelyje“. 


18,19 “... nepažeidžiama sandora": pažodžiui “druskos sandora". Žr. 2 Kr 13,3. 
Galbūt dėl to, kad druska neleidžia maistui gesti (žr. Mt 5,13); be to, ši frazė 
primena paprotį naudoti druską sutarčiai patvirtinti. Žr. Kun 2,13 paaiški- 
nimą. 

18,20 Kunigams ir levitams buvo uždrausta turėti žemės paveldą, kurį turėjo kiti 
izraeliečiai. Todėl dalijant Kanaano kraštą jiems žemės paveldo nebuvo skirta. 
Tačiau jiems buvo duoti kai kurie miestai. Žr. Sk 35,1-8. 


324 Sk 18,25—19,6 
Levitų dešimtinė 


25 Tada VIEŠPATS kalbėjo Mozei: 26 “Kalbėk levitams ir 
sakyk jiems: “Kai paimate iš izraeliečių dešimtinę, mano jums duotą 
iš jų kaip jūsų dalį, jūs turite atidėti iš jos atnašą VIEŠPAČIUI — 
dešimtinę nuo dešimtinės. 27 Ji bus įskaityta jums kaip jūsų dovana, 
tarsi švieži grūdai nuo klojimo aslos ar naujas vynas iš vyninės. 
2š Taigi ir jūs atidėsite atnašą VIEŠPAČIUI iš visų dešimtinių, 
kurias paimate iš izraeliečių; iš jų duosite VIEŠPATIES atnašą ku- 
nigui Aaronui. 2? Atidėsite visas atnašas, kurios priklauso VIEŠ- 
PAČIUI, nuo visko, kas jums yra dovanota. Iš jų visų atidėsite, kas 
geriausia — šventąją dalį'. 30 Be to, pasakyk jiems: “Kai būsite ati- 
dėję geriausią dešimtinės dalį, tuomet likusi dešimtinė bus levitams 
kaip klojimo aslos ar vyninės derlius. 31 Tu ir tavo namai galite jį 
valgyti bet kokioje vietoje, nes tai yra atlygis už jūsų tarnybą Susi- 
tikimo palapinėje. 32 Dėl to kaltės neužsitrauksite, jei atnašavote iš 
jų, kas geriausia. Neišniekinkite izraeliečių šventųjų dovanų, kad 


2 


nenumirtumėte"“, 


19 
Žalos telyčios pelenai 


i VIEŠPATS kalbėjo Mozei ir Aaronui, tardamas: 2 “Šie yra 
VIEŠPATIES duoti įstatai apeigoms. Paliepk izraeliečiams atvesti 
žalą telyčią, sveiką ir be trūkumų, dar nebuvusią pajungtą po jun- 
gu. 3 Perduosite ją kunigui Eleazarui. Ji bus išvesta už stovyklos* 
ir jo akivaizdoje papjauta. * Kunigas Eleazaras, padažęs pirštą jos 
kraujyje, pašlakstys juo septynis kartus link Susitikimo palapinės 
priekio.* 5 Tada, jam matant, telyčia bus sudeginta, — jos oda, mė- 
sa, kraujas, drauge su jos atmatomis. 5 Kunigas paims kedro malkų, 


19,3 “... už stovyklos": keli Bendrijos Tėvai įžvelgė šiame tekste pranašystę 
apie Kristaus auką už Jeruzalės sienų. Žr. Jn 19,20; Žyd 13,13. O apvaly- 
mo vandenyje — Krikšto vandens ženklą. 

19,4 “... link Susitikimo palapinės priekio": kadangi Palapinės priekis buvo rytų 
pusėje (žr. Iš 26,15-30), telyčia buvo papjauta į rytus nuo stovyklos. Vėliau, 
įėjus į Kanaaną, Pažado žemę, tai buvo daroma ant Alyvų kalno, į rytus nuo 
Šventyklos. 


Sk 19,7-19 325 


izopo, tamsiai raudonos spalvos verpalų ir įmes juos į ugnį, kurio- 
je dega telyčia. 7 Po to kunigas išskalbs savo drabužius ir apsiplaus 
vandeniu. Tada jis gali grįžti į stovyklą, bet kunigas bus nešvarus 
iki vakaro. * Panašiai, sudeginusis telyčią išsiskalbs drabužius van- 
denyje ir apiplaus savo kūną vandeniu. Jis bus nešvarus iki vakaro. 
? Tada kas nors, kas yra švarus, susems telyčios pelenus ir supils 
juos švarioje vietoje už stovyklos. Jie bus laikomi vandeniui izra- 
eliečių bendrijai apvalyti. Tai yra atnaša už nuodėmę. 19 Tas, kuris 
susemia telyčios pelenus, išsiskalbs drabužius ir bus nešvarus iki 
vakaro. 

Tai bus amžinas įstatas tiek izraeliečiams, tiek tarp jų gyve- 
nantiems ateiviams“. 


Pelenų panaudojimas 


11 “Kas paliečia lavoną bet kokio Žmogaus, bus nešvarus sep- 
tynias dienas. 12 Jis apvalys save vandeniu trečią dieną bei septintą 
dieną, ir bus švarus. Betgi jei jis neapvalo savęs trečią dieną ir sep- 
tintą dieną, jis netaps švarus. 13 Kas paliečia lavoną, numirėlio kūną, 
ir neapvalo savęs, išniekina VIEŠPATIES Padangtę. Toks žmogus 
bus pašalintas iš Izraelio. Kadangi nebuvo apšlakstytas apvalymo 
vandeniu, jis yra nešvarus: jo nešvarumas pasilieka ant jo. 

14 Tokios yra apeigos, kai kas nors numiršta palapinėje: visi, 
kurie įeina į palapinę, ir visi, kurie yra palapinėje, bus nešvarūs sep- 
tynias dienas. 15 Panašiai, kiekvienas atviras indas, ar neuždengtas 
antvožu, bus nešvarus. 16 Kas atvirame lauke prisiliestų prie žmo- 
gaus, nužudyto kalaviju, ar mirusio savo mirtimi, ar prie Žmogaus 
kaulų, ar kapo, bus nešvarus septynias dienas. 17* Nešvariajam 
žmogui turi būti paimta sudegintos apvalymo atnašos pelenų ir įpil- 
ta tekančio vandens į indą, 1š tuomet švarus asmuo paims izopą, 
padažys jį vandenyje ir pašlakstys juo palapinę, visą apstatymą, 
ten esančius žmones ir kiekvieną prisilietusįjį prie kaulų, nužudy- 
to žmogaus lavono ar prie kapo. 19 Švarusis asmuo pašlakstys ne- 


19,17-19 “Ir jeigu ... telyčios pelenai, kuriais apšlakstomi suteptieji, pašventina 
ir suteikia kūno švarumą, tai nepalyginti labiau Kristaus kraujas ... nuvalys 
mūsų sąžinę nuo mirties darbų" (Žyd 9,13-14). 

švarųjį asmenį trečią dieną ir septintą dieną. Taip apvalytas sep- 
tintą dieną jis išsiskalbs drabužius, apsiplaus vandeniu ir vakare 
bus vėl švarus. 20* Jei kas nors, tapęs nešvarus, savęs neapvalo, tas 
asmuo bus atskirtas nuo bendrijos, nes jis išniekino VIEŠPATIES 
šventovę. Kadangi apvalymo vandeniu nebuvo apšlakstytas: jis yra 
nešvarus. 

21 Tai bus jiems amžinas įstatas. Be to, kuris pašlakstė apva- 
lymo vandeniu, išsiskalbs drabužius, o kas paliečia apvalymo van- 
denį, bus nešvarus iki vakaro. 22 Ką tik nešvarusis asmuo paliečia, 
taps nešvarus, ir kas jį paliečia, bus nešvarus iki vakaro“. 


20 
Mirjamos mirtis 


1 Pirmą mėnesį* izraeliečiai — visa bendrija — atėjo į Zino 
dykumą. Žmonės apsistojo Kadeše. Ten numirė Mirjama ir ten bu- 
vo palaidota. 

Vandens stoka Kadeše 


2 Bendrija neturėjo vandens. Todėl jie susibūrė prieš Mozę ir 
Aaroną. 3 Žmonės ginčijosi su Moze, sakydami: “Verčiau mes bū- 
tume žuvę, kai mūsų giminės žuvo VIEŠPATIES akivaizdoje! 
+ Kodėl atvedėte VIEŠPATIES bendriją į šią dykumą mums ir 
mūsų galvijams numirti? 5 Kodėl išvedėte mus iš Egipto, kad 
atvestumėte mus į šią baisią vietą, kur nėra nei grūdų, nei figų, nei 
vynmedžių, nei granatmedžių? Nėra net vandens atsigerti!" 

6 Mozė ir Aaronas, nuėję nuo bendrijos prie įėjimo į Susitiki- 
mo palapinę, parpuolė kniūpsti. Jiems pasirodė VIEŠPATIES šlo- 
vė. 7 VIEŠPATS kalbėjo Mozei, tardamas: 3 “Paimk lazdą, surink 


19,20 Apeiginis nešvarumas suprantamas kaip užkrečiama liga. Ir šventumas 
"užkrečia". Žr. Sk 17,3 paaiškinimą. 

20,1 “Pirmą mėnesį...": mes lauktume užuominos apie tikslesnę įvykio datą — 
dieną ir metus (po išėjimo Iš Egipto). Panašiai datuojami įvykiai ir kitose 
vietose: Sk 1,1; 10,11; 33,38; Įst 1,3. Turbūt izraeliečiai į Kadešą atkeliavo 
trečiaisiais metais po išėjimo iš Egipto. Žr. Įst 1,46. “Zin(o) dykuma": tyrai SU 
keliomis vešliomis oazėmis į pietvakarius nuo Negyvosios jūros. Žr. Sk 13,21 
paaiškinimą. 

bendriją, tu ir tavo brolis Aaronas, ir, jiems matant, įsakykite uolai 
duoti vandens. Taip jūs duosite jiems vandens iš uolos ir pagirdysite 
bendriją ir jų galvijus“. 

9 Mozė tad paėmė lazdą, buvusią VIEŠPATIES akivaizdoje, 
kaip jis buvo jam įsakęs. 10 Mozė ir Aaronas surinko bendriją ties 
uola ir jiems tarė: “Klausykitės, jūs maištininkai! Argi gausime jums 
vandens iš šios uolos?" !! Tada Mozė pakėlė ranką ir sudavė du kar- 
tus* lazda į uolą. Pasipylė vandens srautas, atsigėrė bendrija ir jų 
galvijai. 12* Bet VIEŠPATS tarė Mozei ir Aaronui: “Kadangi judu 
netikėjote, kad aš galiu patvirtinti savo šventumą izraeliečių akyse, 
todėl judu neįvesite šios bendrijos į kraštą, kurį aš jiems daviau“. 
13 Tai buvo vanduo Meribos, kur izraeliečiai barėsi sa VIEŠPAČIU, 
ir per kurį VIEŠPATS patvirtino savo šventumą. 


Edomas neleidžia eiti per jų kraštą 


14 Mozė išsiuntė iš Kadešo pasiuntinius pas Edomo karalių: 
“Taip sako tavo brolis Izraelis:* “Tu žinai apie visas nelaimes, ku- 
rios mus ištiko. !5 Mūsų protėviai nuėjo į Egiptą, mes gyvenome 
Egipte ilgą laiką ir egiptiečiai engė mus bei mūsų protėvius. 16 Mes 
šaukėmės į VIEŠPATĮ, jis išgirdo mūsų balsą, pasiuntė angelą ir 
išvedė mus iš Egipto. Žiūrėk, nūn mes esame Kadeše, mieste prie 
tavo žemės pakraščio. !7 Prašom mums leisti pereiti per tavo kraštą. 
Mes neisime per laukus ar vynuogynus ir negersime vandens iš 
šulinių. Mes seksime Karaliaus vieškelį,* nesukdami nei į dešinę, 


> 


nei į kairę, kol nepereisime per tavo žemę“". 


20,11 “... du kartus": turbūt dėl to, kad netikėjo, jog stebuklas gali įvykti po 
pirmojo sudavimo. Žr. 12-ąją eilutę. 

20,12-13 Mozės ir Aarono nuodėmė buvo abejojimas Dievo gailestingumu nuolat 
maištaujančiai tautai. “... galiu patvirtinti savo šventumą": šventą Dievo 
galybę ir šlovę. Užuomina į oazės vardą Kadeš(ą], reiškiantį “pašventintą, 
šventą (vietą)“. “Meriba" yra hebraiškas vietovardis, kuris reiškia “Bario 
(vietą)". Žr. Iš 17,7. 

20,14 “... tavo brolis Izraelis": edomiečiai buvo Esavo, Jokūbo brolio, palikuonys. 
Jų kraštas, į pietryčius nuo Negyvosios jūros, buvo vadinamas dar ir Seir(u). 
Žr. Pr 25,24-34; 36,1.8-7. 

20,17 “... Karaliaus vieškelį": svarbus kelias nuo šiaurės į pietus aukštumose palei 
Negyvąją jūrą. Senovėje jis buvo karavanų ir armijų kelias. Vėliau romėnai jį 
pagerino. Ir nūdien dar galima jį atpažinti. 


328 Sk 20,18—21,2 


18 Bet Edomas jam atsakė: “Neisi per čia! Jei bandysi, prieš 
tave žygiuosiu su kalaviju“. 19 “Mes laikysimės vieškelio, — sakė 
jam izraeliečiai, — jei gertume tavo vandens, mes ir mūsų galvijai, 
tuomet mes už jį atsilyginsime. Tai tik mažmožis. Mes prašome tik 
leisti pereiti pėsčiomis“. 20 Bet jis atsakė: “Neisi!" Ir Edomas išėjo 
prieš juos su didele ir gerai ginkluota kariuomene. 2! Taigi, Edomui' 
atsisakius leisti izraeliečiams pereiti per savo žemę, Izraelis nuo jo 
pasitraukė. 

Aarono mirtis 


22 Pakilę į kelionę iš Kadešo, izraeliečiai atkeliavo prie Horo 
kalno. 23 Prie Horo kalno, ant Edomo krašto ribos, VIEŠPATS tarė 
Mozei ir Aaronui: 24 “Jau laikas Aaronui eiti pas savo protėvius. Jis 
nejeis į kraštą, kurį daviau izraeliečiams, nes judu abu maištavote 
prieš mane prie Meribos vandens. 5 Paimk tad Aaroną ir jo sūnų 
Eleazarą, užvesk juos ant Horo kalno, 26 nuvilk nuo Aarono 
drabužius ir apvilk jais jo sūnų Eleazarą. Ten Aaronas bus paim- 
tas pas savo protėvius, — ten jis mirs". 27 Mozė padarė, kaip 
VIEŠPATS buvo jam įsakęs. Jie užkopė visos bendrijos akyse ant 
Horo kalno. 2 Mozė nuvilko nuo Aarono drabužius ir apvilko jais 
jo sūnų Eleazarą. Aaronas mirė ten ant kalno viršūnės, o Mozė ir 
Eleazaras nulipo nuo kalno. 29 Visa bendrija, matydama, kad 
Aaronas buvo miręs, visi Izraelio namai raudojo Aarono trisdešimt 
dienų. 


21 
Pergalė prieš Aradą 


1* Kai kanaanietis Arado karalius, gyvenusis Negebe, išgirdo, 
kad Izraelis ateina per Atarimus, jis išėjo kovoti prieš Izraelį ir 
paėmė kai kuriuos jų į nelaisvę. 2 Tada Izraelis padarė šį įžadą 
VIEŠPAČIUI: “Jei atiduosi šią tautą į mūsų rankas, mes visiškai 


21,1-3 Pasakojimas apie šį įvykį, atrodo, čia buvo vėliau įterptas, nes Sk 21,4, 
nuosekliai galvojant, turėtų eiti po Sk 20,29. Turbūt pasakojama apie tą 
patį įvykį, kuris yra minimas Ts 1,16-17 tekste. 

sunaikinsime jų miestus“. 3 VIEŠPATS išklausė Izraelio maldą ir ati- 
davė kanaaniečius. Izraeliečiai visiškai sunaikino juos ir jų miestus. 
Todėl ta vieta buvo pavadinta Horma.* 


Varinis žaltys 


4 Nuo Horo kalno jie leidosi į kelionę Nendrių jūros keliu, no- 
rėdami apeiti Edomo kraštą. Bet pakeliui žmonės neteko kantry- 
bės. 5 Jie kalbėjo prieš Dievą ir Mozę: “Kodėl išvedei mus iš 
Egipto numirti dykumoje? Juk čia nėra nei maisto, nei vandens, 
— mes bjaurimės tuo niekam tikusiu maistu“.* 6 Tada VIEŠPATS 
pasiuntė ugningus* žalčius tarp žmonių. Jie gėlė žmones, dėl to 
daug izraeliečių mirė. 7 Žmonės ėjo pas Mozę ir sakė: “Nusidė- 
jome, nes kalbėjome prieš VIEŠPATĮ ir prieš tave. Užtark pas 
VIEŠPATĮ, kad atimtų iš mūsų žalčius“. Mozė tad meldėsi už 
žmones. š VIEŠPATS tarė Mozei: “Pasidirbk ugningą žaltį ir 
uždėk jį ant stulpo. Kiekvienas, kuris yra įgeltas, pažvelgęs į jį, liks 
gyvas".* 9* Mozė tada padirbo varinį žaltį ir uždėjo jį ant ženklo. 
Kada tik žaltys ką nors įgeldavo, tas žmogus pažvelgdavo į varinį 
žaltį ir likdavo gyvas. 


Izraeliečiai apeina Moabą 


10 Izraeliečiai keliavo toliau ir pasistatė stovyklą prie Obotų. 
1! Iškeliavę iš Obotų, jie pasistatė stovyklą prie Ije-Abarimų,* dy- 
kumoje į rytus nuo Moabo. !2 Pakilę iš ten, jie statėsi palapines 


21,3 “... Horma": vietovardis giminingas hebraiškam žodžiui “herem", kuris reiš- 
kia “skirta (sunaikinti)". Žr. Sk 14,45; 18,14 paaiškinimus. 

21,5 “... niekam tikusiu maistu": matyt, turima mintyje mana. 

21,6 “... ugningus žalčius"': hebraiškai “seraf (žalčius)". Taip buvo vadinama viena 
nuodingų gyvačių rūšis. Hebrajų kalba “seraf"" reiškia “ugningą", — šių 
gyvačių įgėlimas degindavo. 

21,8“... pažvelgęs į jį, liks gyvas": “Kaip Mozė dykumoje iškėlė žaltį, taip turi būti 
iškeltas ir Žmogaus Sūnus, kad kiekvienas, kuris jį tiki, turėtų amžinąjį 
gyvenimą“ (Jn 3,14). 

21,9 Karalius Hezekijas, naikindamas stabų garbinimą, “sudaužė varinį žaltį, kurį 
buvo padirbęs Mozė" (2 Kar 18,41). 

21,11 “... Ije-Abarim (ai]": vietovardis, kuris turbūt reiškia “Griuvėsius Abarimų 
(kalnuose)“. Žr. Sk 27,12 paaiškinimą. 

Zaredo tarpeklyje. !3 Iš ten jie nukeliavo ir pasistatė stovyklą ana- 
pus Arnono, — tai yra dykumoje, kuri driekiasi nuo amoriečių že- 
mės, — nes Arnonas yra riba tarp Moabo ir amoriečių. 14 Todėl ir 
sakoma VIEŠPATIES Karų knygoje:* 

“Vahebą Sufoje* ir tarpeklius, 

Arnoną !5 ir tarpeklių šlaitus, 

besidriekiančius link Aro buveinės 

ir besišliejančius palei Moabo ribą“. 

16 Iš ten jie keliavo link Beero,* tai yra to šulinio, apie kurį 
VIEŠPATS kalbėjo Mozei: “Sušauk žmones, duosiu aš jiems van- 
dens“. 

17 Tada izraeliečiai giedojo šią giesmę: 

“Prasiveržk, šuliny! — giedokite jam! — 

18 Šulinys, kurį iškasė vadai, 

kurį prakasė tautos didžiūnai 
skeptru, savo lazdomis". 

Iš Midbaro nukeliavo į Mataną, !? iš Matanos į Nahalielį, iš Na- 
halielio į Bamotus, 20 0 iš Bamotų į slėnį, kuris yra Moabo šalyje 
prie Pisgos viršūnės, žvelgiančios žemyn į Ješimoną.* 


Pergalė prieš Sihoną 


21 Tada Izraelis išsiuntė pasiuntinius pas amoriečių Sihoną, 
tardamas: 22 “Leisk man pereiti per tavo kraštą. Mes nepasuksime į 
laukus ar vynuogynus ir negersime vandens iš tavo šulinių. Eisime 
Karaliaus vieškeliu, kol pereisime tavo žemę“. 23 Sihonas nesutiko 
leisti Izraeliui pereiti per savo žemę, bet, subūręs visas savo pajė- 
gas, išėjo į dykumą prieš Izraelį ir, atžygiavęs į Jahazą, kovojo 
prieš Izraelį. 24 Izraelis jį sumušė aštriu kalaviju ir užėmė jo kraštą 
nuo Arnono iki Jaboko — iki pat amoniečių krašto, nes amoniečių 


21,14“... VIEŠPATIES Karų knygoje": senas izraeliečių giesmių ir dainų rin- 
kinys, nepasiekęs mūsų laikų. “Vahebą Sufoje...*“: vietovardžiai, minimi tik 
šiame tekste. Archeologijai šios vietos iki šiol nėra žinomos. 

21,16“... Beerfas)": vietovardis vardu “Šulinys". 

21,20“... į Ješimon(4)'': arba “į tyrus". Kai kuriose vietose šis žodis ženklina vietą 
— Judėjos dykumą prie vakarinio Negyvosios jūros kranto (žr. 1 Sam 
23,19.24; 26,1.3), bet šiame tekste ir Sk 23,28, atrodo, ženklinami pietinės 
Jordano slėnio dalies tyrai su Bet-Ješimono gyvenviete. 

riba buvo įtvirtinta. 25 Izraelis tat paėmė visus tuos miestus. Izra- 
elis apsigyveno visuose amoriečių miestuose, Hešbone ir visose jam 
pavaldžiose gyvenvietėse. 

26 Hešbonas gi buvo sostinė amoriečių karaliaus Sihono, kuris 
buvo kariavęs prieš ankstyvesnį Moabo karalių ir paėmęs visą jo 
kraštą iki pat Arnono. 27 Todėl dainiai sako: 


“Ateikite į Hešboną, tebūna jis atstatytas; 
tebūna Sihono sostinė tvirtai atkurta. 
28 Nes ugnis išėjo iš Hešbono, 
liepsna iš Sihono miesto. 
Ji sunaikino Moabo Arą 
ir prarijo Arnono aukštumas. 
29 Vargas tau, Moabai! 
Esi žuvusi, Chemošo* tauta! 
Jis leido jo sūnums tapti bėgliais, 
jo dukterims būti paimtoms į nelaisvę 
pas amoriečių karalių Sihoną. 
30 Žuvo tad jų palikuonys 
nuo Hešbono iki Dibono; 
niokojome, kol ugnis pasiekė Medebą“. 


31 Taip Izraelis apsigyveno amoriečių krašte. 32 Tada Mozė iš- 
siuntė išžvalgyti Jazerį. Užėmę jo gyvenvietes, jie išvarė ten gyvenu- 
sius amoriečius. 


Pergalė prieš Ogą 


33 Tada jie pasuko ir nuėjo keliu į Bašaną. Bašano karalius 
Ogas, jis ir visi jo žmonės, išėjo prieš izraeliečius į mūšį prie Edrei- 
jo. 34 Bet VIEŠPATS tarė Mozei: “Nebijok jo, nes aš duodu tau į 
rankas jį, visą jo tautą, ir visą jo kraštą. Padarysi jam, ką padarei 
Sihonui, Hešbone gyvenusiam amoriečių karaliui“. 35 Jie tad užmušė 
ji, jo sūnus ir visus jo žmones — visus iki vieno, o jo kraštą pa- 
ėmė į savo nuosavybę. 


21,29 “... Chemoš(as]"': pagrindinis Moabo dievas. Žr. 1 Kar 11,7.33; 2 Kar 
23,13; Jer 48,7.13. 

1 Tada izraeliečiai leidosi į kelionę ir pasistatė stovyklą Moabo 
lygumose,* kitoje pusėje Jordano, priešais Jerichą. 


C. MOABO LYGUMOSE 
Moabo karalius šaukiasi Balaamo 


2 O Ziporo sūnus Balakas matė visa, ką Izraelis padarė amo- 
riečiams. 3 Moabas nerimo iš baimės dėl tos tautos, nes izraeliečiai 
buvo labai gausūs. Moabas drebėjo bijodamas izraeliečių. * Moabas 
sakė Midjano seniūnams: “Juk ši gauja nuės švariai visa, kas yra 
aplink mus, kaip kad jautis nuėda lauko žolę“. 

Balakas, Ziporo sūnus, tuo metu buvo Moabo karalius. 5 Jis 
išsiuntė pasiuntinius pas Beoro sūnų Balaamą į Petorą, kuris yra 
giminaičių krašte prie (Eufrato) upės, pakviesti jį, tardamas: “Žiū- 
rėk, išėjo iš Egipto tauta, ji apdengė visą žemės veidą ir įsikūrė 
šalia manęs! 5 Maldauju tave, ateik ir prakeik tą tautą,* nes ji yra 
stipresnė už mane. Galbūt aš pajėgsiu ją nugalėti ir išvaryti iš šio 
krašto, nes žinau, ką tu palaimini, tikrai yra palaimintas, ir ką 
prakeiki, tikrai yra prakeiktas". 

7 Tad Moabo seniūnai ir Midjano seniūnai išvyko su užmo- 
kesčiu rankose už būrimą. Atvykę pas Balaamą, perdavė jam Bal- 
ako žodžius. š Jis tarė jiems: “Pasilikite čia šią naktį, duosiu at- 
sakymą jums, kaip VIEŠPATS man palieps“. Moabo didžiūnai tad 
apsistojo pas Balaamą. ? Dievas, atėjęs pas Balaamą, tarė: “Kas yra 
tie vyrai, kurie apsistojo pas tave?" 10 Balaamas Dievui atsakė: “M0O- 
abo karalius Balakas, Ziporo sūnus, atsiuntė man tokį žodį: !! *Žiū- 
rėk, iš Egipto atėjo tauta ir apdengė visą žemės veidą. Tad ateik ir 
prakeik juos. Galbūt aš pajėgsiu ją nugalėti ir išvaryti'". 12 Dievas 


22,1 “... Moabo lygumose...": žemumos į pietryčius nuo Negyvosios jūros, tarp 
Jordano upės ir Nebo kalno papėdės. Čia izraeliečiai buvojo prieš pereida- 
mi Jordaną. Žr. Joz 1-4. Jerichas buvo į vakarus nuo Jordano. 

22,6 “... prakeik tą tautą“: Balakas tikėjo, kad prakeikimas taps tikrove, jeigu 
Balaamas mes jį Izraeliui. . Balaamas buvo žynys kerėtojas. Žr. Joz 13,22. 

tarė Balaamui: “Su jais neisi, tos tautos neprakeiksi, nes ji yra pa- 
laiminta“. 13 Atsikėlęs kitą rytą, Balaamas todėl ir pasakė Balako 
didžiūnams: “Grįžkite į savo kraštą, nes VIEŠPATS atsisakė leisti 
man eiti su jumis". 14 Moabo didžiūnai pakilo ir, sugrįžę pas Bala- 
ką, jam pasakė: “Balaamas atsisakė eiti su mumis“, 


Balakas antrąkart šaukiasi Balaamo 


15 Balakas vėl pasiuntė didžiūnus, didesnį skaičių ir garbinges- 
nius negu buvo pirmieji. 16 Atvykę pas Balaamą, jie tarė: “Taip 
kalbėjo Ziporo sūnus Balakas: “"Prašyčiau neatsisakyti pas mane 
ateiti. 17 Aš tave didžiai pagerbsiu, ką tik man sakysi, aš darysiu. 
Ateik, maldauju, prakeik man tą tautą'". 18 Bet Balako pareigūnams 
Balaamas atsakė: “Nors Balakas atiduotų man savo sidabro ir auk- 
so pilnus namus, aš negalėčiau padaryti nieko, — mažiau ar dau- 
giau, — kas yra priešinga VIEŠPATIES, mano Dievo, įsakymui. 
19 Nūn, prašyčiau ir jus pasilikti čia per naktį, kad galėčiau sužinoti, 
ką daugiau VIEŠPATS man pasakys“. 20 Tą naktį Dievas atėjo pas 
Balaamą ir jam tarė: “Jei tie vyrai atėjo tavęs pasišaukti, kelkis ir 
eik su jais, bet daryk tik tai, ką aš tau sakysiu daryti“. 2! Balaamas 
ryto metą atsikėlė ir, pasibalnojęs savo asilą, iškeliavo su Moabo 
didžiūnais. 


Kalbanti asilė 


22 Betgi jo kelionė sukėlė Dievo pyktį,* ir VIEŠPATIES ange-- 
las atsistojo ant kelio jam sutrukdyti. O jis, dviejų tarnų lydimas, jo- 
jo ant savo asilės. 23 Asilė, pamačiusi ant kelio stovintį angelą, su 
ištrauktu iš makšties kalaviju rankoje, pasisuko iš kelio ir nuėjo į 
laukus. Balaamas turėjo ją mušti, kad ji grįžtų į kelią. 24 Tada VIEŠ- 
PATIES angelas atsistojo skersai siauro tako tarp vynuogynų, su 


22,22 “... kelionė sukėlė Dievo pyktį": ne vien dėl to, kad Balaamas keliavo 
pas Balaką, — kelionei jis turėjo Dievo leidimą (žr. 20-ąją eilutę), — bet 
turbūt dėl to, kad buvo godumo gundomas prakeikti Izraelį, nepaisant Die- 
vo įsakymo. Naujasis Testamentas mini Balaamą: “Palikę tiesos kelią, jie 
nuklydo ir pasuko keliu Bosoro sūnaus Balaamo, kuris pamilo nedorybės 
atpildą" (2 Pt 2,15); “... Vargas jiems (klaidintojams])! ... Jie pasuko 
Kaino keliu, parsidavė Balaamo paklydimui ... (iš gobšumo)" (Jud 11). 

siena iš abiejų pusių. 2 Asilė, pamačiusi VIEŠPATIES angelą, šlie- 
josi prie sienos ir nudrėskė į sieną Balaamui koją. O jis vėl ją mušė, 
26 Tada VIEŠPATIES angelas paėjėjo pirmyn ir atsistojo tokioje 
siauroje vietoje, kur nebebuvo įmanoma pasisukti nei į dešinę, nei 
į kairę. 27 Asilė, pamačiusi VIEŠPATIES angelą, sukrito po Balaa- 
mu. Balaamas įniršo ir mušė asilę savo lazda. 28 Tada VIEŠPATS 
atvėrė asilės burną, ir ji tarė Balaamui: “Ką tau padariau, kad tu 
mane mušei tuos tris kartus?“ 29 Balaamas asilei atsakė: “Dėl to, kad 
tu mane ant juoko padėjai! O kad turėčiau rankoje kalaviją! Tuojau 
pat tave užmuščiau!“ 30 Bet asilė Balaamui tarė: “Žiūrėk, ar aš ne- 
su tavo asilė, ant kurios jodinėjai visą savo gyvenimą lig šios 
dienos? Argi esu taip pasielgusi su tavimi kada nors anksčiau?“ 
“Ne", — jis atsakė. 

31 Tada VIEŠPATS atvėrė Balaamui akis. Ir jis pamatė VIEŠ- 
PATIES angelą, stovintį ant kelio, su ištrauktu iš makšties kalaviju 
rankoje. Jis nusilenkė ir parpuolė kniūpsčias. 32 VIEŠPATIES ange- 
las jam tarė: “Kodėl mušei savo asilę tuos tris kartus? Žiūrėk, aš 
atėjau sutrukdyti, nes tavo kelionė man nepatinka. 33 Asilė, mane 
matydama, metėsi į šalį nuo manęs šiuos tris kartus. Jei ji nebūtų 
metusis į šalį, tu esi tas, kurį būčiau užmušęs, o ją gyvą palikęs. 
34 Tada Balaamas tarė VIEŠPATIES angelui: “Nusidėjau, nes neži- 
nojau, kad tu stovėjai ant kelio man pasipriešinti. Todėl dabar, jei 
tau tai nepatinka, aš grįšiu namo". *5 VIEŠPATIES angelas tarė 
Balaamui: “Eik su tais vyrais. Bet kalbėk tik tai, ką aš pasakysiu 
tau kalbėti“. Balaamas tada keliavo toliau su Balako didžiūnais. 

36 Balakas išgirdęs, kad atvyko Balaamas, išėjo jo pasitikti prie 
Ir-Moabo, esančio prie Arnono ribos, pačiame šalies pakraštyje. 
37 Balakas tarė Balaamui: “Argi aš nesiunčiau pasiuntinių tavęs pa- 
kviesti? Kodėl tada neatėjai pas mane? Argi iš tikrųjų (manai, kad 
ašį nepajėgsiu tavęs pagerbti?" 33 Balaamas atsakė Balakui: “Žiūrėk, 
dabar aš atėjau pas tave, bet ar aš tikrai turiu galią ką nors kalbėti? 
Aš galiu tarti tik žodį, kurį Dievas deda man į burną". 

39 Tada Balaamas keliavo drauge su Balaku ir atvyko į Kirjat- 
Huzotus. 40 Čia Balakas, paaukojęs jaučių ir avių, patiekė jų Balaa- 
mui ir su juo buvusiems didžiūnams. 


Pirmasis pranašavimas 


41 Kitą dieną Balakas paėmė Balaamą ir užvedė jį ant Bamot- 
Baalo. Iš ten jis galėjo matyti dalį (Izraelio) tautos. 

1 Balaamas tarė Balakui: “Pastatyk man čia septynis aukurus 
ir parūpink man septynis jaučius bei septynis avinus“. 2 Balakas 
padarė kaip Balaamas buvo paliepęs. Balakas ir Balaamas paauko- 
jo ant kiekvieno aukuro po jautį ir aviną. * Tada Balaamas tarė Ba- 
lakui: “Stovėk čia prie savo deginamosios aukos, kol aš sugrįšiu. Gal 
ateis VIEŠPATS manęs pasitikti. Ką jis man apreikš, tau pasaky- 
sių". Ir jis palypėjo ant plikos kalvos. 

4 Dievas pasitiko Balaamą. “Paruošiau anuos septynis aukurus 
ir paaukojau ant kiekvieno aukuro po jautį ir aviną“, — pasakė jam 
Balaamas. 3 VIEŠPATS, įdėjęs žodį į Balaamo burną, tarė: “Grįžk 
pas Balaką ir taip jam kalbėk“. 6 Jis tad sugrįžo pas Balaką, žiūri, 
tas tebestovi prie savo deginamosios aukos drauge su visais Moabo 
didžiūnais. 7 Tada Balaamas ištarė savo pranašavimą, sakydamas: 


“Balakas atvedė mane iš Aramo,* 
Moabo karalius iš Rytų kalnų:* 
Ateik, prakeik man Jokūbą; 
ateik, pasmerk Izraelį! 
8 Kaip aš galiu prakeikti, 

ko Dievas neprakeikė? 
Kaip aš galiu pasmerkti tuos, 
kurių VIEŠPATS nepasmerkė? 

3 Netgi nuo uolų viršūnės aš juos matau, 
nuo kalvų juos stebiu. 
Tikėk manimi, čia yra tauta, atskirai gyvenanti,* 
— ji atokiai laikosi nuo kitų tautų! 

10 Kas gali suskaityti Jokūbo dulkes* 
ir Žinoti vėjo nešamų Izraelio dulkelių skaičių? 
Tebūna man leista mirti teisiųjų mirtimi, 
tebūna, kad mano galas būtų panašus į jo!" 


23,7 “.., iš Aramo": senovėje Sirija buvo vadinama Aramu. “... Rytų kalnų": 
žemos kalnų virtinės Sirijos dykumoje arti Eufrato upės Balaamo miesto 
Petoro. Žr. Sk 22,5. 

23,9“... tauta, atskirai gyvenanti": Izraelis, kaip Dievo tauta, užėmė ypatingą vietą 

tautų savo atokia laikysena. 

23,10 “... Jokūbo dulkes ... vėjo nešamų Izraelio dulkelių": izraeliečiai bus taip 
gausūs, kaip dulkės dykumos smėlio audroje. 

1! Tada Balakas tarė Balaamui: “Ką tu man padarei? Žiūrėk, aš 
atvedžiau tave prakeikti mano priešus, o tu juos laiminte palai- 
minai!" 12 “Argi ne tai, ką VIEŠPATS deda man į burną, aš turiu 
ištikimai pakartoti?“ 


Antrasis pranašavimas 


13 Balakas jam tarė: “Prašyčiau eiti su manimi į kitą vietą,* iš 
kur galėsi juos matyti. Matysi tik jų dalį, visų jų nematysi. Tada iš 
ten man juos prakeik“. 14 Tada užvedė jį į Zofimų lauką ant Pisgos 
viršūnės ir, pastatęs septynis aukurus, paaukojo ant kiekvieno au- 
kuro po jautį ir aviną. 15 Balaamas tarė Balakui: “Stovėk čia prie 
savo deginamosios aukos, kol aš štai tenai sutiksiu VIEŠPATĮ", 
16 VIEŠPATS sutiko Balaamą ir, įdėjęs žodį jam į burną, tarė: 
“Grįžk pas Balaką ir taip jam kalbėk". 17 Balaamas sugrįžęs pas jį, 
žiūri, jis tebestovi prie savo deginamosios aukos, drauge su Moabo 
didžiūnais. “Ką pasakė VIEŠPATS?“, — užklausė Balakas. !š Tada 
Balaamas ištarė savo pranašavimą, sakydamas: 


“Atsistok, Balake, ir klausykis; 
palenk ausį mano liudijimui, Ziporo sūnau: 
19 Dievas nėra žmogus, kad meluotų, 
ar marus, kad keistų savo mintį. 
Taigi argi jis neįvykdys, 
ką pažadėjo? 
Argi jis nepadarys, 
ką pasakė? 
20 Žiūrėk, aš gavau įsakymą palaiminti: 
kai jis palaimina, 
aš negaliu to pakeisti. 
2 Negresia pavojus* Jokūbui, 
nematyti nelaimės* Izraelyje. 
VIEŠPATS, jų Dievas, yra su jais, — 
su jais yra jų Karaliaus pergalė. 


23,13“... į kitą vietą": Balakas manė, kad Balaamas, matydamas Izraelį iš kitos 
vietos, galės kitaip apie jį pranašauti. 

23,21“... pavojus ... nelaimės": Balaamas pareiškia, kad jis negali pranašauti nieko 
blogo Izraeliui. 

22 Dievas, vedantis juos iš Egipto, 
jiems yra tarsi laukinio jaučio ragai.* 
23 Žiūrėk! Tikrai nėra kerų prieš Jokūbą, 
nėra burtų prieš Izraelį. 
Nūnai bus sakoma apie Jokūbą ir Izraelį: 
“Žiūrėk, ką padarė Dievas!“ 
2 Čia yra tauta, besikelianti tarsi liūtė, 
pašokstanti tarsi liūtas! 
Nesigula, kol nesuėda grobio, 
ir neišgeria užmuštųjų kraujo“. 
25 “Jei negali jų prakeikti, — Balakas tarė Balaamui, — tai bent 
nelaimink jų!" 26 Bet Balaamas atsakė Balakui: “Argi aš tau ne- 
sakiau: “Ką VIEŠPATS sako, tai aš turiu sakyti'?" 


Trečiasis pranašavimas 


27 Balakas tada Balaamui tarė: “Prašyčiau eiti, nuvesiu tave dar 
į kitą vietą. Galbūt Dievui patiks, kad prakeiktumei man juos iš 
ten". 2š Balakas užvedė Balaamą ant Peoro viršūnės, žvelgiančios že- 
myn į Ješimoną. 2 Balaamas tarė Balakui: “Pastatyk čia septynis 
aukurus ir parūpink man septynis jaučius ir septynis avinus“. 30 Ba- 
lakas padarė, kaip Balaamas buvo paliepęs ir paaukojo ant kiek- 
vieno aukuro po jautį ir aviną. 


24 


1 O Balaamas, matydamas, kad VIEŠPAČIUI buvo malonu lai- 
minti Izraelį, nebėjo, kaip anksčiau, ieškoti ženklų, bet atgręžė vei- 
dą link dykumos. 2 Balaamas, pakėlęs akis, matė Izraelį, gyvenantį 
stovykloje, giminė prie giminės. Tada, Dievo dvasios apimtas, 3jis 
ištarė pranašavimą, sakydamas: 


23,22 “... Dievas ... tarsi laukinio jaučio ragai": užuomina apie Izraelį, ne apie 
Dievą. 

“Beoro sunaus Balaamo žodis, — 
žodis žmogaus, turinčio teisingą akį, 
4žodis girdinčio Dievo žodžius, 
matančio regėjimą iš Visagalio, 
parpuolusio kniūpsčia, bet neuždengtomis akimis. 
5 Kokios puikios tavo palapinės, Jokūbai, 
tavo buveinės, Izraeli! 
6 Tarsi toli besitęsiantys palmių miškeliai, 
tarsi sodai prie upės, 
tarsi VIEŠPATIES pasodintas alavijas, 
tarsi kedrai prie vandens! 
7 Vanduo liesis iš jo kibirų, 
sėklą jis sės drėgnuose laukuose; 
jo karalius bus iškilesnis už Agagą, 
bus išaukštinta jo karalystė. 
3 Dievas, vedantis jį iš Egipto, 
jam yra tarsi laukinio jaučio ragai. 
Jis suris sau priešingas tautas, 
sutrupindamas jų kaulus, 
perverdamas juos savo strėlėmis. 
9 Pritūpęs jis guli tarsi liūtas 
ir liūtė. 
Kas išdrįs jį prikelti? 
Palaimintas, kas tave laimina, 
prakeiktas, kas tave keikia“. 


10 Tada Balakas, įniršęs ant Balaamo, suplojo delnais* ir tarė 
Balaamui: “Aš pašaukiau tave prakeikti mano priešus, o štai tu 
juos palaiminai jau tris kartus. !! Pradink iš čia! Eik namo! Sakiau: 
"Gausiai tau atlyginsiu', tačiau VIEŠPATS neleido tau jokio atlygio 
duoti". 12 Balaamas atsakė Balakui: “Argi neįspėjau tavo pasiuntinių, 
siųstų pas mane: 13 "Nors Balakas man duotų ir savo namus, pilnus 
sidabro bei aukso, aš negalėčiau savo ruožtu, eidamas prieš VIEŠ- 
PATIES žodį, padaryti nei gero, nei blogo. Ką VIEŠPATS sako, tai 
turiu pakartoti'?" 


24,10“... suplojo delnais": ženklas, kuriuo jis pareiškė, kad nejaučia jokios al- 
sakomybės atsilyginti. 

Ketvirtasis pranašavimas 


14 “O dabar, kai aš grįžtu pas savo tautą, leisk man įspėti tave, 
ką ši tauta padarys tavo tautai ateinančiomis dienomis“. 15 Tad jis 
ištarė savo pranašavimą: 


17 


18 


19 


20 


24,17 “, 


“Žodis Beoro sūnaus Balaamo, 

žodis žmogaus, turinčio teisingą akį, 

žodis, girdinčio Dievo žodžius, 

gaunančio žinojimą iš Aukščiausiojo, 

matančio regėjimą iš Visagalio, 

parpuolusio kniūpsčia, bet su atviromis akimis. 
Matau jį, bet ne dabartyje, 

stebiu, bet ne iš arti: 

žvaigždė* patekės iš Jokūbo, 

skeptras* pakils iš Izraelio, 

kuris nualins Moabo pasienio sritis 

ir visų Seto vaikų* žemę. 

Edomas taps pavaldus, 

Seiras — jo priešų nuosavybe, 

o Izraelis bus pergalingas. 

Iš Jokūbo kils valdovas 

ir sunaikins išlikusius Ire“. 

Išvydęs Amaleką, ištarė savo pranašavimą, sakydamas: 


“Amalekas — tautų pirmasis,* 
bet jo likimas — amžina pražūtis“. 


„„ žvaigždė ... skeptras": daugelis Bendrijos Tėvų laikė “žvaigždę iš Jo- 


kūbo" ir “skeptrą iš Izraelio" mesijine pranašyste, nors Naujasis Testamen- 
tas apie tai ir neužsimena. Taigi Bendrijos Tėvų mokymu, pats Kristus yra 
žvaigždė, lygiai kaip jis yra ir skeptras iš Izraelio. Žr. Iz 11,1. Tačiau 
abejotina, kad šis tekstas būtų susijęs su “išminčių žvaigžde“ (žr. Mt 2,1- 
12). “Seto vaikai": minimi istorijos liudijimuose kaip klajokliai prie Palesti- 
nos ribos. 

24,20 “... pirmasis": pažodžiui "pradžioje". Amalekitai buvo pirmieji Palestinos 
gyventojai. Pabrėžiama kontrastas tarp “pirmasis" ir “amžina pražūtis". 

21 Išvydęs kenitus,* ištarė savo pranašavimą, sakydamas: 
“Nors tavo buveinė ir yra saugi 
ir tavo lizdas sukrautas uoloje, 
22 betgi Kainas bus išnaikintas. 
Kaip ilgai būsi Asšuro nelaisvėje?“ 
— 


23* Vėl jis ištarė savo pranašavimą, tardamas: 
“Deja! Kas liks gyvas, kai šitai padarys Dievas? 
24 Atplauks laivai iš Kitimų 
ir pavergs Asšūrą ir Eberą. 
Jis taip pat žus amžinai". 


25 Tada Balaamas pakilo ir sugrįžo į savo vietą. Ir Balakas nu- 
ėjo savo keliu. 


25 
Izraelis prie Peoro 


I Izraeliui gyvenant Šitimuose,* žmonės pradėjo žeminti save, 
kekšaudami su Moabo moterimis.* 2 O jos kviesdavosi žmones 
prie aukų savo dievui. Žmonės dalydavosi valgiu ir garbindavo tą 
dievą. 3 Izraeliui prijunkus prie Peoro Baalo, VIEŠPATS įniršo ant 
Izraelio. * VIEŠPATS Mozei tarė: “Paimk visus tautos vadus ir pa- 
mauk juos ant baslio viešai* VIEŠPATIES akivaizdoje, kad VIEŠ- 
PATIES pykčio įniršis būtų nugręžtas nuo Izraelio“. 5 Mozė tarė 
Izraelio teisėjams: “Kiekvienas jūsų turi užmušti visus iš savo 
žmonių, kurie prijunko prie Peoro Baalo“. 


24,21 Kenitai gyveno pietinės Palestinos ir Sinajaus pusiasalio kalnų tvirtovėse 
ir buvo nagingi jų teritorijoje randamų metalų apdirbimo meistrai. Jų vardas 
— kenitai ir Kainas, pagal liaudies etimologiją, turi ryšį su hebrajų kalbos 
žodžiu "kalvis". į 

24,23-24 Šio trumpo pranašavimo vertimas remiasi atkurtu tekstu. Žr. vertimus 
kitomis kalbomis. 

25,1“... Šitimuose": tikras vietovės vardas buvo Abel-Šitimai. Ši vietovė buvo kal- 
nų papėdėje Moabo lygumų šiaurės rytų kampe. Žr. Sk 33,49. “... kekšaudami 
su Moabo moterimis": turbūt dalyvaudami lytiniame Peoro Baalo garbinime. 

25,4“... viešai VIEŠPATIES akivaizdoje"': bausmė už Sandoros sulaužymą. 

6 Kaip tik tuo metu vienas izraelietis atėjo ir įsivedė į savo 
šeimą midjanietę moterį,* matant Mozei ir visai izraeliečių ben- 
drijai, beverkiančiai* prie įėjimo į Susitikimo palapinę. 7 Tai pa- 
matęs, kunigo Aarono sūnaus Eleazaro sūnus Finehas atsikėlė ir 
nuėjo nuo bendrijos. Pasiėmęs į ranką ietį, š jis nusekė izraelietį į 
palapinę ir perdūrė per pilvą abu — izraelietį ir moterį. Maras tarp 
izraeliečių tad buvo sutramdytas. ? O vis dėlto maru mirė dvide- 
šimt keturi tūkstančiai. 

10 Tada VIEŠPATS kalbėjo Mozei, tardamas: !! “Kunigo Aarono 
sūnaus Eleazaro sūnus Finehas, nukreipė mano pyktį nuo izrae- 
liečių, parodydamas tarp jų tokį atsidavimą man,* kad aš savo 
įšėlimu nebesunaikinau izraeliečių. 12 To dėlei pasakyk: Aš sutei- 
kiu jam draugystės sandorą. 13 Ji bus jam, ir jo palikuonims po jo, 
amžinos kunigystės sandora, nes jis, atlikdamas permaldavimą už 
izraeliečius, elgėsi atsiduodamas savo Dievui'". 

14* Vardas užmušto izraeliečio, — užmuštojo drauge su mid- 
janiete,* — buvo Salaus sūnus Zimris, Simeono giminei priklausan- 
čių protėvių namų galva. 15 O vardas užmuštosios midjanietės buvo 
Kozbė, duktė Zuro, kuris buvo galva klano, vienų protėvių namų 
Midjane. 

16* VIEŠPATS Mozei tarė: 17 “Neduok midjaniečiams ramybės 
ir nugalėk juos, 18 nes jie nedavė jums ramybės apgaule, kuria jie 
apgavo jus per Peorą ir per Midjano vado dukterį Kozbę, savo 
seserį. Ji buvo užmušta tą dieną, kai dėl Peoro jus ištiko maras“. 


Antrasis surašymas 


19 Po maro. 


25,6 “... midjanietę moterį": tuo metu midjaniečiai buvo sudarę sąjungą su 
moabiečiais prieš Izraelį. Žr. Sk 22,4.7. Balaamas buvo paskatinęs abi pu- 
ses — midjaniečius (žr. Sk 31,16) ir moabiečius (Apr 2,14) vilioti izrae- 
liečius prie savęs lytinėmis Peoro Baalo apeigomis. “... bendrijai, bever- 
kiančiai“ dėl maro, kuris juos jau buvo ištikęs (žr. 8-ąją eilutę). 

25,11 “... parodydamas tarp jų tokį atsidavimą man“: ryždamasis keršyti 
padariusiems Peoro Baalą Viešpaties varžovu. 

25,14-15 Aukšta nužudytosios poros kilmė minima, norint pabrėžti Finehaso drąsą. 
Finehaso uolumas yra tapęs priežodžiu Šv. Rašte. Žr. Ps 106,30; Sir 45,23; 1 
Mak 2,26.54. 

25,16-18 Apie šio įsakymo įvykdymą pasakojama Sk 31,1-18 skaitinyje. 

26 


1 VIEŠPATS kalbėjo Mozei ir kunigo Aarono sūnui Eleazarui: 
2 “Surašykite visą izraeliečių bendriją nuo dvidešimties metų ir vy- 
resnius, pagal jų protėvių namus, — visus tinkamus karinei tarny- 
bai Izraelyje". 3 Mozė ir kunigas Eleazaras taip paaiškino įiems 
Moabo lygumose prie Jordano, priešais Jerichą, tardami: + “ (Sura- 
šykite žmones) nuo dvidešimties metų ir vyresnius“, kaip VIEŠ- 
PATS buvo Mozei įsakęs. 

Izraeliečiai, išėję iš Egipto žemės, buvo: 

3 Reubenas, Izraelio pirmagimis. Reubeno palikuonys: iš Hano- 
cho — hanochaičių klanas; iš Paluo — paluaičių klanas; 6 iš 
Hezrono — hezronaičių klanas; iš Karmio — karmaičių klanas. 
7Tie yra Reubeno Klanai. Įtrauktųjų į sąrašą skaičius buvo ketu- 
riasdešimt trys tūkstančiai septyni šimtai trisdešimt. * O Paluo pa- 
likuonis: Eliabas. ? Eliabo palikuonys Nemuelis, Datanas ir Abira- 
mas. Tai yra tie patys Datanas ir Abiramas, išrinkti iš bendrijos, 
kurie sukilo prieš Mozę ir Aaroną Koraho draugėje, kai šie maiš- 
tavo prieš VIEŠPATĮ. 10 Tada žemė, atvėrusi savo burną, prarijo 
juos drauge su Korahu, kai toji draugė žuvo, ir ugnis sunaikino du 
šimtus penkiasdešimt vyrų. Jie buvo įspėjimo ženklas. !! Tačiau 
Korako palikuonys neišmirė. 

12 Simeono palikuonys pagal jų klanus: iš Nemuelio,* — nemu- 
elaičių klanas; iš Jamino — jaminaičių klanas; iš Jachino — jachi- 
naičių klanas; 13 iš Zeraho — zerahaičių klanas; iš Šaūlo — šaū- 
laičių klanas. 14 Tie yra Simeono klanai. (Įtrauktųjų į sąrašą buvo) 
dvidešimt du tūkstančiai du šimtai. 

15 Gado palikuonys pagal jų klanus: iš Zefono — zefonaičių 
klanas; iš Hagio — hagaičių klanas; iš Šunio — šunaičių klanas; 
16 iš Oznio — oznaičių klanas; iš Erio — eraičių klanas; 17 iš Ar- 
odo — arodaičių klanas; iš Arelio — arelaičių klanas. 13 Tie yra 
Gado klanai. Įtrauktųjų į sąrašą skaičius buvo keturiasdešimt. tūks- 
tančių penki šimtai. 


26,12 “... Nemuelio": apie asmenį, Nemuelio vardu, rašo Pr 46,19; 1 Kr 4,24. 
Bet Iš 6,15 tekste tas pats asmuo vadinamas Jemueliu. Tikrai nežinoma, ka- 
tras vardas yra teisingas. 

19 Judo sūnūs Eras ir Onanas; Eras ir Onanas numirė Kanaano 
krašte. 20 Judo palikuonys pagal jų klanus buvo šie: iš Šela — šela- 
naičių klanas; iš Perezo — perezaičių klanas; iš Zeraho — zera- 
haičių klanas. 21 O Perezo palikuonys buvo šie: iš Hezrono — 
hezronaičių klanas; iš Hamulo — hamulaičių klanas. 22 Tie buvo 
Judo klanai. Įtrauktųjų į sąrašą buvo septyniasdešimt šeši tūkstan- 
čiai penki šimtai. 

23 Issacharo palikuonys pagal jų klanus tokie: iš Tola — tolaičių 
klanas; iš Puva — puvaičių klanas; 24 iš Jašubo — jašubaičių 
klanas; iš Šimrono — šimronaičių klanas. 25 Tie yra Issacharo 
klanai. Įtrauktųjų į sąrašą buvo šešiasdešimt keturi tūkstančiai trys 
šimtai. 

26 Zebuluno palikuonys pagal jų klanus šie: iš Seredo — 
seredaičių klanas; iš Elono — elonaičių klanas; iš Jahlėelio — 
jahlėelaičių klanas. 27 Tie yra zebulunaičių klanai. Įtrauktųjų į 
sąrašą buvo šešiasdešimt tūkstančių penki šimtai. 

28 Juozapo sūnūs pagal jų klanus Manasas ir Efraimas. 2? Ma- 
naso palikuonys šie: iš Machiro — machiraičių klanas. O Machiras 
buvo Gileado tėvas; iš Gileado — gileadaičių klanas. 30 Tie yra 
Gileado palikuonys: iš Iezerio — iezeraičių klanas; iš Heleko — 
helekaičių klanas; 3! ir (iš) Asrielio — asrielaičių klanas; ir (iš) 
Šechemo — šechemaičių klanas; 32 ir (iš) Šemida — šemidaičių 
klanas; ir (iš) Hefero — heferaičių klanas. 33 O Hefero sūnus Zelo- 
fedas sūnų neturėjo, vien tik dukteris. Dukterų vardai tokie: Mahla, 
Noa, Hogla, Milcha ir Tirza. 4 Tie yra Manaso klanai. Įtrauktųjų į 
sąrašą buvo penkiasdešimt du tūkstančiai septyni šimtai. 

35 Tie yra Efraimo palikuonys pagal jų klanus: iš Šutelaho — 
šutelahaičių klanas; iš Bechero — becheraičių klanas; iš Tahano — 
tahanaičių klanas. 36 O tie yra šutelahaičių palikuonys: iš Erano — 
eranaičių klanas. 37 Tie yra Efraimo klanai. Įtrauktųjų į sąrašą buvo 
trisdešimt du tūkstančiai penki šimtai. Jie yra Juozapo palikuonys 
pagal jų klanus. 

35 Benjamino palikuonys pagal jų klanus: iš Bela — belaičių 
klanas; iš Ašbelio — ašbelaičių klanas; iš Ahiramo — ahiramaičių 
klanas; 39 iš Šefufamo — šefufamaičių klanas; iš Hufamo — hufa- 
maičių klanas. *0 O Bela sūnūs buvo Ardas ir Naamanas: iš Ardo 
— ardaičių klanas; iš Naamano — naamanaičių klanas. *1 Tie yra 
Benjamino palikuonys pagal jų klanus. Įtrauktųjų į sąrašą buvo ke- 
turiasdešimt penki tūkstančiai šeši šimtai. 

42 Tie yra Dano palikuonys pagal jų klanus: iš Šuhamo — šu- 
hamaičių klanas. Tie yra Dano palikuonys pagal jų klanus. 4 Visi 
šuhamaičių klanai. Įtrauktųjų į sąrašą buvo šešiasdešimt keturi 
tūkstančiai keturi šimtai. 

4 Ašero palikuonys pagal jų klanus šie: iš Imnos — imnaičių 
klanas; iš Išvio — išviaičių klanas; iš Beria — beriaičių klanas. 5 O 
iš Beria palikuonių: iš Hebero — heberaičių klanas; iš Malchielio 
— malchielaičių klanas. * Ašero dukters vardas buvo Seraha. 
47 Tie yra Ašero klanai. Įtrauktųjų į sąrašą buvo penkiasdešimt trys 
tūkstančiai keturi šimtai. 

4š Naftalio palikuonys pagal jų klanus šie: iš Jahzėelio — jah- 
zėelaičių klanas; iš Gunio — guniaičių klanas; 49 iš Jezero — jeze- 
raičių klanas; iš Šilemo — šilemaičių klanas. 50 Tie yra Naftalio 
klanai, klanas po klano. Įtrauktųjų į sąrašą buvo keturiasdešimt pen- 
ki tūkstančiai keturi šimtai. 

31 Įtrauktųjų į sąrašą izraeliečių skaičius buvo šeši šimtai ir 
vienas tūkstantis septyni šimtai trisdešimt. 

52* VIEŠPATS kalbėjo Mozei, tardamas: 53 “Tai jiems pagal 
vardų skaičių kraštas bus padalytas paveldui. 54 Didelei giminei pa- 
didinsi paveldą, mažai giminei sumažinsi paveldą. Kiekvienai gi- 
minei paveldas bus duotas pagal į sąrašą įtrauktųjų skaičių. 55 Be 
to, kraštas turi būti padalytas metant burtus, — jie gaus paveldą 
pagal savo protėvių giminių vardus. 36 Jų paveldas bus paskirstytas 
burtų keliu ir didelei, ir mažai (giminei)“, 


Levitų surašymas 


37 Levitai, įtraukti į sąrašą pagal jų klanus, buvo šie: iš Geršono 
— geršonaičių klanas; iš Kohato — kohataičių klanas; iš Merario 
— meraraičių klanas. 5 Tie yra Levio klanai: libnaičių klanas, he- 
bronaičių klanas, mahlaičių klanas, mušaičių klanas, korahaičių 
klanas. Kohatui gimė Amramas. 5 Amramo žmonos vardas buvo Jo- 
chebeda, Levio duktė, gimusi Leviui Egipte. Ji pagimdė Amramui 
Aaroną, Mozę ir jų seserį Mirjamą. *0 Aaronui gimė Nadabas, Abi- 


26,52-56 Kanaano padalijimas tarp giminių, klanų ir šeimų buvo sąlygojamas iš 
dalies giminės, klano ir šeimos dydžio, iš dalies burtų keliu. Burtų metimu 
turbūt buvo nustatyta kiekvienos giminės paveldo vieta ir kiekvieno klano 
paveldo dalis, o paveldo vietos dydis priklausė nuo grupės pajėgumo. Izrae- 
liečiai burtų metimą laikė Dievo valios pareiškimu. Žr. Apd 1,23-26. 

hu, Eleazaras ir Itamaras. *! Tačiau Nadabas ir Abihu mirė, at- 
našaudami nešventą ugnį VIEŠPATIES akivaizdoje. 62 Įtrauktųjų į 
sąrašą skaičius buvo dvidešimt trys tūkstančiai, įskaitant visus vieno 
mėnesio amžiaus ir vyresnius vyriškius. Jie nebuvo įtraukti į sąrašą 
tarp izraeliečių, nes jiems nebuvo paskirtos dalies tarp izraeliečių. 

63 Taigi tie buvo Mozės ir kunigo Eleazaro įrašyti į sąrašą iz- 
raeliečius surašant, Moabo lygumose prie Jordano, priešais Jerichą. 
64 Tarp jų nebuvo nė vieno iš tų, kuriuos Mozė ir Aaronas buvo 
įtraukę į sąrašą, surašydami izraeliečius Sinajaus dykumoje, 65 nes 
VIEŠPATS apie juos buvo pasakęs: “Jie mirs dykumoje!" Nė vie- 
nas jų nebuvo išlikęs, išskyrus Jefunės sūnų Kalbą ir Nuno sūnų 
Jozuę. 


27 
Zelofedo dukterų paveldas 


1 Tada išėjo į priekį Zelofedo dukterys. Zelofedas buvo sūnus 
Hefero, sūnaus Gileado, sūnaus Machiro, sūnaus Manaso; jis pri- 
klausė Manaso, Juozapo sūnaus, klanams. Dukterų vardai buvo 
Mahla, Noa, Hogla, Milka ir Tirza. 2 Jos atsistojo priešais Mozę, 
kunigą Eleazarą, vadus bei visą bendriją prie įėjimo į Susitikimo 
palapinę ir sakė: 3 “Mūsų tėvas mirė dykumoje. Jis nebuvo tarp susi- 
būrusiųjų prieš VIEŠPATĮ* Koraho draugėje, bet numirė už savo 
paties nuodėmę. O sūnų jis nepaliko. * Kodėl mūsų tėvo vardas 
turėtų dingti iš jo klano dėl to, kad jis neturi sūnaus? Duokite mums 
nuosavybę tarp mūsų tėvo brolių“. 

5* Mozė pateikė jų atvejį VIEŠPAČIUI. 6 VIEŠPATS kalbėjo 
jam, tardamas: 7 “Zelofedo dukterys teisingai kalba: tu tikrai turi 
duoti joms paveldimą nuosavybę tarp jų tėvo brolių. Pervesk joms 
jų tėvo paveldą. 3 Be to, ir izraeliečiams kalbėk ir sakyk: Jei mirš- 
ta vyras, neturėdamas sūnaus, tada jo paveldą pervesite jo dukte- 


27,3 *... nebuvo tarp susibūrusiųjų prieš VIEŠPATĮ": jei jis būtų tai padaręs, jis 
ir jo palikuonys būtų buvę teisėtai atskirti nuo paveldo Pažado žemėje. 
27,5-11 Šio įstato tikslas, kaip ir kitų panašių, buvo išlaikyti žemės nuosavybę toje 
giminėje, kuriai žemė priklausė nuo krašto padalijimo. Žr. Sk 36,2-10 (žemės 
paveldėtojos turi ištekėti už vyro iš tos pačios giminės); Įst 25,5-10 (svainio 
vedybos); Kun 25,10 (žemės nuosavybė sugrąžinama pirmykščiam savininkui 

„jubiliejaus metais). 

riai. ? Jei jis neturi dukters, tada atiduosite jo paveldą broliams. 10 Jei 
jis neturi brolių, tada atiduosite jo paveldą jo tėvo broliams. !! O 
jei jo tėvas neturi brolių, tada atiduosite jo paveldą artimiausiam jo 
klano giminaičiui, ir jis paveldės jį. Tai bus izraeliečiams įstatas ir 
įsakas, kaip VIEŠPATS įsakė Mozei"", 


Jozuė paskiriamas Mozės įpėdiniu 


12 VIEŠPATS kalbėjo Mozei, tardamas: “Užkopk į šį Abarimų 
virtinės kalną* ir pamatyk kraštą, kurį duodu izraeliečiams. 13 Kai 
būsi jį pamatęs, ir tu būsi paimtas pas savo giminę, kaip buvo paim- 
tas tavo brolis, 14 nes judu maištavote prieš mano žodį Zino dyku- 
moje, kai bendrija kivirčijosi (su manimi). Judu nepatvirtinote 
mano šventumo jų akyse prie vandens". (Tai yra Meribat-Kadešo 
vanduo Zino dykumoje.) 15 Mozė kalbėjo VIEŠPAČIUI, tardamas: 
16 “Tepaskiria VIEŠPATS, visos žmonijos dvasių Dievas,* bendrijai 
vesti žmogų, !7 kuris pirma jų eitų ir įeitų, išvestų juos ir įvestų, 
kad VIEŠPATIES bendrija nebūtų kaip avys be piemens". 1 VIEŠ- 
PATS Mozei atsakė: “Paimk Nuno sūnų Jozuę, dvasios vyrą,* ir 
uždėk ant jo savo ranką. !? Pastatyk jį priešais kunigą Eleazarą bei 
visą bendriją ir įgaliok jį visų akyse. 20 Suteik jam savo prakilnu- 
mo, kad paklustų visa izraeliečių bendrija. 21 Jis remsis kunigų 
Eleazaru, kuris Urimais* ieškos nuosprendžio jo labui VIEŠPA- 
TIES akivaizdoje. Jo įsakymu jie išeis ir jo įsakymu jie įeis, jis ir 
drauge su juo visi izraeliečiai — visa bendrija". 

22 Mozė darė, kaip VIEŠPATS jam įsakė. Paėmęs Jozuę, pa- 
liepė jam stotis priešais kunigą Eleazarą ir visą bendriją. 23 Tada 
uždėjo ant jo rankas ir įgaliojo jį, kaip VIEŠPATS buvo per Mozę 
kalbėjęs. 


27,12 “... Abarimų virtinės kalną": kalnynas rytiniame Negyvosios jūros šone. 

27,16“... visos žmonijos dvasių Dievas“: arba dėl to, kad Dievas žino visų žmonių 
būdą bei savybes ir todėl geriausiai žino, ką paskirti (žr. Apd 1,24), arba dėl to, 
kad Dievas yra gyvenimo ir mirties Valdovas ir todėl gali pašaukti M iš šio 
pasaulio kada nori. Žr. Sk 16,22. 


27,18 “... dvasios vyrą“: pažodžiui “vyras, kuriame yra dvasia", t.y. žmogus, 
Šiintis vado savybes — drąsą, išmintį, stiprią valią. Žr. Pr 41,38; Įst 34,9. | 
27,21“... Urim(ais)": tam tikri šventi daiktai, kuriuos izraeliečių kunigai 


naudodavo Dievo valiai sužinoti, turbūt gaunant teigiamą ar neigiamą 
atsakymą į klausimą. Tikras šių daiktų vardas buvo Urim (ai) ir Tumim(ai) — 
Šviesos ir Tobulybės. Žr. Iš 28,30; Kun 8,8; Įst 33,8; Ezd 2,63; Neh 7,65. 
Jozuei tiesioginis apreiškimas iš Dievo nebuvo suteiktas. 


Sk 28,1-10 347 


28 
Nuolatinės aukos 


1 VIEŠPATS kalbėjo Mozei, tardamas: 2 “Įsakyk izraeliečiams 
ir sakyk jiems: “Mano atnašą — maistą mano atnašoms ugnimi, 
man malonų kvapą, rūpinkitės atnašauti nustatytu laiku“, 


Ryto ir vakaro auka 


3 “Sakysi jiems: “Ši yra auka ugnimi, kurią turite aukoti VIEŠ- 
PAČIUI: kasdien du sveikus metinius avinėlius, kaip nuolatinę de- 
ginamąją auką.* + Vieną avinėlį atnašausite rytą, o kitą avinėlį 
sambrėškio metu, 5 kiekvieną su dešimtadaliu efos rinktinių miltų 
javų atnašai, įmaišytų su ketvirtadaliu hino grūstų alyvų aliejaus.* 
6 Tai yra nuolatinė deginamoji auka, nustatyta prie Sinajaus kalno 
maloniam kvapui atnaša ugnimi VIEŠPAČIUI. 7 Jo liejamoji auka 
bus ketvirtis hino kiekvienam avinėliui; šventovėje* išpilsite 
stipraus gėrimo liejamąją atnašą VIEŠPAČIUI. 3 O kitą avinėlį at- 
našausite sambrėškio metu su tokia pat javų atnaša ir tokia pat lie- 
jamąja atnaša kaip rytą; atnašausite ją kaip atnašą ugnimi dėl ma- 
lonaus kvapo VIEŠPAČIUT'*. 


Šabo auka 


9 “Šabo dieną: du sveikus metinius avinėlius ir du dešimtada- 
lius efos rinktinių miltų javų atnašai, įmaišytų aliejumi, ir jos lie- 
jamąją atnašą. !0 Tokia yra deginamoji auka kas šabas, neskaitant 
nuolatinės deginamosios aukos ir jos liejamosios atnašos“. 


23,3 “... nuolatinę deginamąją auką": “"tamid' deginamoji auka" — žodis, var- 
tojamas kasdienei deginamajai aukai paženklinti. 

28,5 “... grūsių alyvų aliejaus“: šis aliejus, padarytas grūstuve, buvo grynesnis ir 
brangesnis už išspaustąjį alyvų spaudykloje. 

28,7“... šventovėje“: anot Sir 50,15, liejamoji amaša buvo išpilama prie aukuro 
papėdės. 


348 Sk 28,11-25 
Jaunaties šventės auka 


1! “Savo mėnesių pradžioje* atnašausite deginamąją auką VIEŠ- 
PAČIUIL: du jautukus, vieną aviną ir septynis sveikus metinius avi- 
nėlius; 12 tris dešimtadalius efos rinktinių miltų, įmaišytų aliejumi, 
grūdų atnašai prie kiekvieno jaučio, du dešimtadalius rinktinių 
miltų, įmaišytų aliejumi, grūdų atnašai prie avino; 13 ir dešimtadalį 
rinktinių miltų, įmaišytų aliejumi, grūdų atnašai prie kiekvieno avi- 
nėlio — deginamąją auką malonaus kvapo, atnašą ugnimi VIEŠ- 
PAČIUI. 14 O jų liejamosios atnašos bus pusė hino vyno prie 
jaučio, trečdalis hino prie avino ir ketvirtadalis hino prie avinėlio. 
Tokia yra mėnesinė deginamoji auka kiekvienai metų jaunačiai. 
15 Be to, bus paaukotas ir ožys kaip atnaša už nuodėmę VIEŠ- 
PAČIUI, neskaitant nuolatinės deginamosios aukos ir jos liejamo- 
sios atnašos“. 


Perėjimo iškilmių auka 


16 “Pirmojo mėnesio keturioliktą dieną bus Perėjimo auka 
VIEŠPAČIUI, 170 penkioliktą to mėnesio dieną iškilmės. Septynias 
dienas bus valgoma nerauginta duona. 18 Pirmąją dieną bus šventa 
sueiga: nedirbsite jokio savo užsiėmimų darbo. 1? Atnašausite auką 
ugnimi — deginamąją auką VIEŠPAČIUI: du jautukus, vieną avi- 
ną ir septynis metinius avinėlius. Žiūrėk, kad jie būtų sveiki. 20Jų 
grūdų atnaša bus iš rinktinių miltų, įmaišytų aliejumi: tris dešim- 
tadalius efos atnašausite su jaučiu ir du dešimtadalius su avinu; 
210 su kiekvienu iš septynių avinėlių atnašausite dešimtadalį. 22 Be 
to, vieną Ožį atnašai už nuodėmę atlikti permaldavimą jūsų labui. 
23 Atnašausite tai, neskaitant ryto deginamosios aukos, kuri priklau- 
so nuolatinei deginamajai aukai. 24 Atnašausite tą patį kasdien per 
septynias dienas — maistą atnašos ugnimi dėl malonaus kvapo 
VIEŠPAČIUI. Tai bus atnašaujama, neskaitant nuolatinės degi- 
namosios aukos ir jos liejamosios atnašos. 25 O septintą dieną tu- 
rėsite šventą sueigą: nedirbsite jokio savo užsiėmimų darbo". 


28,11 “... savo mėnesių pradžioje": pažodžiui “Jaunatis (švenčiant)“, t.y. vakarui 
prasidėjus, kai pasirodydavo naujo mėnulio ragelis. 

Savaičių iškilmės auka 


26 “Pirmienų dieną,* kai atnašausite šviežių javų atnašą VIEŠ- 
PAČIUI savo Savaičių iškilmės metu, bus jums šventa sueiga: ne- 
dirbsite jokio savo užsiėmimų darbo. 27 Atnašausite deginamąją 
malonaus kvapo auką VIEŠPAČIUI: du jautukus, vieną aviną, sep- 
tynis metinius avinėlius. 2š Jų grūdų atnaša bus iš rinktinių miltų, 
įmaišytų aliejumi, trys dešimtadaliai efos su kiekvienu jaučiu, du 
dešimtadaliai su avinu 29 ir dešimtadalis prie kiekvieno septynių 
avinėlių. 30 Be to, ožys atlikti permaldavimą jūsų labui. 3! Atna- 
šausite juos, — žiūrėk, kad jie būtų sveiki, — ir jų liejamąją at- 
našą, neskaitant nuolatinės deginamosios aukos su jos liejamąja 
auka". 


29 
Naujųjų metų auka 


1 “Septinto mėnesio pirmąją mėnesio dieną* turėsite šventą 
sueigą: nedirbsite jokio savo užsiėmimų darbo. Ji turi jums būti ra- 
go gausmo diena. * Atnašausite deginamąją auką dėl malonaus 
kvapo VIEŠPAČIUI: jautuką, aviną, septynis sveikus metinius avi- 
nėlius. 3 Jų grūdų atnaša bus rinktiniai miltai, įmaišyti aliejumi, — 
trys dešimtadaliai efos prie jaučio, du dešimtadaliai prie avino * ir 
dešimtadalis prie kiekvieno septynių avinėlių. 5 Be to, ožį atnašai 
už nuodėmę atlikti permaldavimą jūsų labui. 6 Tai turi būti at- 
našauta, neskaitant jaunaties deginamosios aukos ir jos grūdų at- 
našos, nuolatinės deginamosios aukos ir jos atnašos, kiekviena su 
savo liejamąja atnaša pagal įsaką, kaip malonaus kvapo atnaša ug- 
nimi VIEŠPAČIUT". 


L 


28,26 “Pirmienų dieną...“: savitas šios šventės — iškilmių vardas. Paprastai ji 
vadinama “Savaičių švente". Ji buvo švenčiama kaip padėkos diena už 
kviečių derlių po septynių savaičių nuo miežiapjūties (Perėjimo šventės). 
Kristaus laikais ji buvo vadinama graikišku žodžiu “Pentekoste", t.y. “Pen- 
kiasdešimtoji (diena)" po Perėjimo šventės. Žr. Kun 23,16 paaiškinimą. 

29,1 “Septinto mėnesio pirmąją mėnesio dieną...": (maždaug rugsėjis — spalis.) 
Nūdien žydai tą dieną švenčia Naujuosius metus. Senesniame žydų kalendoriuje 
metai prasidėjo Nisano mėnesio (kovas — balandis) pirmąją dieną. Žr. Iš 12,2. 


350 Sk 29,7-19 
Susitaikinimo dienos auka 


7“Šio septinto mėnesio dešimtąją dieną* turėsite šventą sueigą 
ir marinsitės.* Nedirbsite jokio darbo. 3 Atnašausite VIEŠPAČIUI 
malonaus kvapo deginamąją auką: jautuką, aviną, septynis meti- 
nius avinėliuš“ Jie turi būti sveiki. ? Jų grūdų atnaša bus rinktiniai 
miltai, įmaišyti aliejumi, — trys dešimtadaliai efos prie jaučio, du 
dešimtadaliai prie avino, 10 dešimtadalis prie kiekvieno septynių avi- 
nėlių. 1! Be to, ožį atnašai už nuodėmę, neskaitant permaldavimo 
už nuodėmę atnašos* ir nuolatinės deginamosios aukos bei jos 
grūdų atnašos ir jų liejamųjų atnašų“. 


Palapinių iškilmių auka 


12* “Septinto mėnesio penkioliktą dieną bus jums šventa sueiga: 
nedirbsite jokio savo užsiėmimų darbo. Septynias dienas švęsite iš- 
kilmes VIEŠPAČIUI. 13 Atnašausite deginamąją auką dėl malonaus 
kvapo VIEŠPAČIUI: trylika jautukų,* du avinus, keturiolika metinių 
avinėlių. Jie turi būti sveiki. 14 Prie jų grūdų atnaša bus rinktiniai 
miltai, įmaišyti aliejumi, — trys dešimtadaliai efos prie kiekvieno 
trylikos jaučių, du dešimtadaliai prie kiekvieno dviejų avinų, 15 ir 
dešimtadalis prie kiekvieno keturiolikos avinėlių. 16 Be to, ožį at- 
našai už nuodėmę, neskaitant nuolatinės deginamosios aukos, jos 
grūdų atnašos ir jos liejamosios atnašos. 

17 Antrą dieną: dvylika jautukų, du avinus, keturiolika sveikų 
metinių avinėlių 1š su grūdų atnaša ir liejamosiomis atnašomis prie 
jaučių, prie avinų ir prie avinėlių, kaip įsakyta pagal jų skaičių. 
15 Be to, ožį atnašai už nuodėmę, neskaitant nuolatinės deginamo- 
sios aukos bei jos grūdų atnašos ir jų liejamųjų atnašų. 


29,7“... septinto mėnesio dešimtąją dieną": Susitaikinimo, arba Permaldavimo, 
diena. “... marinsitės", t.y. pasninkausite. 

29,11 “... permaldavimo už nuodėmę atnašos“: pagal Kun 16,11-12 tekstą, 
permaldavimo už nuodėmę atnaša buvo jautukas. 

29,12 Palapinių iškilmių šventimas siejosi ir su vynuogių nurinkimu ir buvo visų 
labai mėgstama šventė. Tai liudija apeigų įvairovė. Žr. Kun 23,34 paaiškinimą. 

29,13 “... trylika jautukų“: paaukotų jautukų skaičius prieš oktavos dieną buvo 
septyniasdešimt ir buvo taip mažėjančia skale išdėstytas, kad septintą dieną 
buvo paaukojama septyni jautukai. “Septyni" buvo šventas skaičius, nes 
atspindi Kūrimo pasakojimą. Žr. Pr 1,1-2,4a. 

20 Trečią dieną: vienuolika jaučių, du avinus, keturiolika sveikų 
metinių avinėlių 2! su grūdų atnaša ir liejamosiomis atnašomis prie 
jaučių, prie avinų ir prie avinėlių, kaip įsakyta pagal jų skaičių. 
22 Be to, ožį atnašai už nuodėmę, neskaitant deginamosios aukos, jos 
grūdų atnašos ir jos liejamosios atnašos. 

23 Ketvirtą dieną: dešimt jaučių, du avinus, keturiolika sveikų 
metinių avinėlių 24 su grūdų atnaša ir liejamosiomis atnašomis prie 
jaučių, prie avinų ir avinėlių, kaip įsakyta pagal jų skaičių. 25 Be to, 
ožį atnašai už nuodėmę, neskaitant nuolatinės deginamosios aukos, 
jos grūdų atnašos ir jos liejamosios atnašos. 

26 Penktą dieną: devynis jaučius, du avinus, keturiolika sveikų 
metinių avinėlių 27 su grūdų atnaša ir liejamosiomis atnašomis prie 
jaučių, avinų ir avinėlių, kaip įsakyta pagal jų skaičių. 28 Be to, ožį 
atnašai už nuodėmę, neskaitant nuolatinės deginamosios aukos, jos 
grūdų atnašos ir jos liejamosios atnašos. 

29 Šeštą dieną: aštuonis jaučius, du avinus, keturiolika sveikų 
metinių avinėlių 30 su grūdų atnaša ir liejamosiomis atnašomis prie 
jaučių, prie avinų ir prie avinėlių, kaip įsakyta pagal jų skaičių. 
31 Be to, ožį atnašai už nuodėmę, neskaitant nuolatinės deginamo- 
sios aukos, jos grūdų atnašos ir jos liejamosios atnašos. 

32 Septintą dieną: septynis jaučius, du avinus, keturiolika sveikų 
metinių avinėlių 33 su grūdų atnaša ir liejamosiomis atnašomis prie 
jaučių, prie avinų ir prie avinėlių, kaip įsakyta pagal jų skaičių. 
34 Be to, ožį atnašai už nuodėmę, neskaitant nuolatinės deginamo- 
sios aukos, jos grūdų atnašos ir jos liejamosios atnašos. 

35 Aštuntą dieną jums bus iškilminga sueiga;* nedirbsite jokio 
užsiėmimų darbo. 36 Atnašausite deginamąją auką, malonaus kvapo 
atnašą ugnimi VIEŠPAČIUI; jautį, aviną, septynis sveikus metinius 
avinėlius 37 su grūdų atnaša ir liejamosiomis atnašomis prie jaučio, 
prie avino ir prie avinėlių, kaip įsakyta pagal jų skaičių. 33 Be to, 
ožį atnašai už nuodėmę, neskaitant nuolatinės deginamosios aukos, 
jos grūdų atnašos ir jos liejamosios atnašos. 

39 Visa tai atnašausite VIEŠPAČIUI savo iškilmingose šventėse, 
neskaitant jūsų įžadų ir savanoriškų atnašų ar jos būtų deginamo- 
sios aukos, ar grūdų, liejamosios bei bendravimo atnašos“. 


29,35 “... iškilminga sueiga": hebraiškas žodis “azeret" yra žodis vartojamas 
paženklinti trijų didžiųjų iškilmių — Perėjimo, Savaičių ir Palapinių — 
baigiamajai sueigai. Žr. Kun 23,36; Įst 16,8; 2 Kr 7,9; Neh 8,18. 


352 Sk 30,1-13 


30 


1 Mozė persakė izraeliečiams visa lygiai taip, kaip VIEŠPATS 
buvo Mozei įsakęs. 


Įstatai apie įžadus 


2 Tada Mozė kalbėjo izraeliečių giminių galvoms, tardamas: 
“Tai yra ką VIEŠPATS įsakė: 3 "Kai žmogus padaro įžadą* VIEŠ- 
PAČIUI ar priesaika įsipareigoja įvykdyti pažadą,* savo žodžio 
nelaužys. Jis įvykdys visa, kas išėjo iš jo burnos. 

4 Kai moteris padaro įžadą VIEŠPAČIUI ar įsipareigoja pažadu, 
būdama jaunutė dar savo tėvo namuose, 5 ir jos tėvas nugirsta apie 
jos įžadą ar pažadą, kuriuo ji įsipareigojo, bet jai nieko nesako, 
tuomet visi jos įžadai ir bet koks pažadas, kuriuo ji įsipareigojo, 
galioja. 6 Betgi jei tėvas jai pareiškia savo nepritarimą tą dieną, kai 
jis apie tai išgirdo, tuomet joks jos įžadas ir joks pažadas, kuriuo 
ji įsipareigojo, negalios. VIEŠPATS jai atleis, nes jos tėvas buvo jai 
pareiškęs savo nepritarimą. 

7 Jei ji ištekėtų, galiojant jos įžadams ar bet kokiam neapgal- 
votam jos burnos žodžiui, kuriuo ji įsipareigojo, šir jos vyras apie 
tai nugirstų, bet nieko jai nesakytų tą dieną, kai apie tai išgirdo, 
tuomet jos įžadai galioja ir visi jos pažadai, kuriais jį įsipareigojo, 
galioja. ? Bet jei tą dieną, kai jos vyras apie tai išgirdo, jis pareiš- 
kia jai savo nepritarimą, kartu jis panaikins jos įžadą, kuriuo ji bu- 
vo saistoma, ar neapgalvotą pažadą, kuriuo ji buvo įsipareigojusi. 
10 Tačiau našlės ar išsiskyrusios moters kiekvienas įžadas, kuriuo ji 
yra įsipareigojusi, bus galiojantis. 

1! Jei moteris padarytų įžadą, būdama savo vyro namuose,* ar 
įsipareigotų prisiekdama pažadu, !2 ir jos vyras, apie tai išgirdęs 
nieko jai nesakytų ir nepritarimo nepareikštų, tuomet visi jos įža- 
dai galios, ir bet koks pažadas, kuriuo ji įsipareigojo, galios. 13 Bet- 
gi jei vyras panaikina juos tą dieną, kai apie juos sužino, tuomet 


30,3 “... įžadą ... pažadą“: įžadu padaryti ką nors gera — paaukoti atnašą; 
pažadu atsisakyti leistino malonumo. Žr. 14-ąją eilutę. 
30,11“... savo vyro namuose": po vedybų. Žr. priešingą atvejį 7-9 eilutėse. 

visi iš jos lūpų išėję įžadai ar padaryti pažadai negalios. Jos vyras 
juos panaikino; VIEŠPATS jai atleis. 14 Bet kokį jos įžadą ar bet 
kokį įsipareigojimą priesaika save marinti vyras gali patvirtinti ar 
panaikinti. 15 Betgi jei jos vyras dieną kitą jai nieko nesako, jis pa- 
tvirtina visus jos įžadus ar visus jos pažadus, kuriais ji yra įsi- 
pareigojusi: jis patvirtino juos, nes nesakė jai nieko tą dieną, kai 
apie tai sužinojo. 16 O jei jis panaikins juos* po tos dienos, kurią 
apie juos sužinojo, jis užsitrauks kaltę*". 

17 Tie yra įstatai, kuriuos VIEŠPATS įsakė per Mozę apie vyrą 
ir jo žmoną, apie tėvą ir jo dukterį, kuri tebėra jaunutė ir tebe- 
gyvena tėvo namuose. 


31 
Pergalė prieš midjaniečius ir grobio padalijimas 


1* VIEŠPATS kalbėjo Mozei, tardamas: 2 “Atkeršyk midja- 
niečiams už izraeliečius; po to tu būsi paimtas pas savo giminę“, 
3 Mozė todėl kalbėjo žmonėms: “Tebūna iš jūsų išrinkti ir apgin- 
kluoti vyrai žygiui, težygiuoja jie prieš midjaniečius išlieti VIEŠ- 
PATIES kerštą Midjane. + Pasiųskite į žygį po tūkstantį vyrų iš kiek- 
vienos Izraelio giminės“. 5 Taigi iš Izraelio tūkstančių buvo pašaukti 
į karo tarnybą po tūkstantį iš kiekvienos giminės — dvylika tūks- 
tančių, ginkluotų mūšiui. 5 Mozė išsiuntė juos į žygį, po tūkstantį 
iš kiekvienos giminės, drauge su kunigo Eleazaro sūnumi Finehas, 
kuris nešėsi su savimi šventovės reikmenis ir trimitus pavojaus žen- 
klui duoti. 7 Jie išžygiavo į mūšį prieš Midjaną, kaip VIEŠPATS 
buvo Mozei įsakęs, ir išžudė visus vyriškius. ** Be užmuštųjų mūšy- 
je, jie nužudė ir Midjano karalius: Evį, Rekemą, Zurą, Hurą ir Re- 
bą — penkis Midjano karalius. Jie užmušė kalaviju ir Beoro sūnų 
Balaamą. ? Midjano moteris drauge su jų mažyliais izraeliečiai 


30,16 “... jei jis panaikins juos ... užsitrauks kaltę“: kliudydamas juos įvykdyti, 
užsitrauks kaltę. Kadangi iš pradžių jis leido įžadus vykdyti, jis nebegali jų 
panaikinti. 

31,1-54 Pasakojimas apie Izraelio santykius su Midjanu, nutrauktas Sk 25,18, vėl 
tęsiamas. 

31,8 Šie penki Midjano karaliai Joz 13,21 tekste yra vadinami “Midjano didžiū- 
nais, Sihono vasalais“. 

paėmė į nelaisvę. Jie pasiėmė kaip grobį ir visus jų galvijus, 
kaimenės bei visą jų turtą. 10 Visus miestus, kur jie buvo įsikūrę, ir 
jų stovyklas jie sudegino. 1! Tada, pasiėmę visą karo grobį ir lai- 
mikį — žmones ir gyvulius, 12 jie atgabeno belaisvius, karo grobį 
ir laimikį pas Mozę, kunigą Eleazarą ir izraeliečių bendriją į sto- 
vyklą Moabo lygumose prie Jordano arti Jericho. 

13 Mozė, kunigas Eleazaras ir visi bendrijos vadai išėjo jų pa- 
sitikti už stovyklos. 14 Mozė įniršo ant kariuomenės vadų, tūkstan- 
tininkų ir šimtininkų, sugrįžusių iš karo žygio. 15 “Palikote gyvas 
visas šias moteris? — tarė jiems, — 15 juk šios moterys, Balaamo 
patariamos, paskatino izraeliečius taip nusižengti VIEŠPAČIUI Pe- 
oro reikalu, kad VIEŠPATIES bendriją ištiko maras. !7* Užtat dabar 
nužudykite visus mažus berniukus, nužudykite ir visas moteris, 
pažinusias vyrą, 1š 0 jaunas mergaites, nepažinusias vyro, palikite 
sau gyvas. 19 Be to, turite prabūti septynias dienas už stovyklos, o 
kas iš jūsų užmušė žmogų ar palietė lavoną, turite apsivalyti trečią 
ir septintą dieną. 20 Turite apvalyti taip pat ir kiekvieną drabužį, 
kiekvieną odinį daiktą, kas tik išausta iš ožkos vilnų ir kiekvieną 
medinį daiktą“. 

21 Kunigas Eleazaras sugrįžusiems iš mūšio kareiviams tarė: 
“Toks yra apeiginis įstatas, kurį VIEŠPATS davė per Mozę: 22 'Auk- 
sas, sidabras, varis, geležis, alavas ir švinas — 23 visa, kas gali atsi- 
spirti prieš ugnį, — turi būti apvalyti ugnimi ir bus apvalyta. Ne- 
paisant to, jie turi būti apvalyti ir apvalymo vandeniu.* O kas negali 
atsispirti ugniai, turi būti nuplauti vandeniu. 24 Išskalbsite savo 
drabužius septintą dieną ir būsite švarūs. Po to galėsite įeiti į 
stovyklą". 

25 VIEŠPATS kalbėjo Mozei, tardamas: 26 “Tu, kunigas Ele- 
azaras ir bendrijos protėvių namų galvos surašykite paimtą grobį — 
ir žmones, ir galvijus. 27 Tada grobį padalykite lygiai* į dvi dalis 


31,17 Užuominų apie midjaniečius yra ir iš vėlesnių laikų: žr. Ts 6-8; 1 Kar 
11,18; Iz 60,6. Čia aprašomas išpuolis buvo prieš midjaniečius, gyvenusius 
tuo metu arti izraeliečių stovyklos. 

31,23 “... apvalymo vandeniu": vandeniu, maišytu su žalos telyčios pelenais, kuris 
aprašomas Sk 19,1-22. 

31,27 “...grobį padalyk lygiai": apie panašų grobio padalijimą rašo 1 Sam 30,24. 
Duoklė nuo nedalyvusiųjų mūšyje grobio dalies yra dešimteriopai didesnė, 
negu duoklė nuo kareivių dalies. 

kareiviams, žygiavusiems į mūšį, ir visais bendrijai. 2š Iš žygiavusių 
į mūšį kareivių dalies atidėk kaip duoklę VIEŠPAČIUI po vieną iš 
kiekvieno penketo šimtų asmenų, jaučių, asilų, avių ar ožkų. 
2 Paimk tai iš jų pusės ir atiduok kunigui Eleazarui kaip atnašą 
VIEŠPAČIUI. 30 O iš izraeliečių pusės paimsi vieną iš kiekvieno 
penkiasdešimties asmenų, jaučių, asilų, avių ar ožkų, — visų 
gyvulių, — ir atiduosi juos levitams, atliekantiems tarnybą VIEŠ- 
PATIES Padangtėje“. 

31 Mozė ir Eleazaras tad padarė, kaip VIEŠPATS buvo Mozei 
įsakęs. 32 Grobio kiekis, neskaitant kareivių pasigrobto karo laimikio, 
iš viso buvo šeši šimtai septyniasdešimt penki tūkstančiai avių, 
33 septyniasdešimt du tūkstančiai jaučių, 34 šešiasdešimt vienas 
tūkstantis asilų, 35 trisdešimt du tūkstančiai asmenų, — būtent 
moterų, kurios dar nebuvo pažinusios vyro. 

36 Taigi pusės — dalies, tekusios ėjusiems į karo žygį, skaičius 
buvo trys šimtai trisdešimt septyni tūkstančiai avių ir ožkų, 37 0 
VIEŠPATIES avių ir ožkų duoklė buvo šeši šimtai septyniasdešimt 
penkios. 38 Jaučių buvo trisdešimt šeši tūkstančiai, iš kurių septy- 
niasdešimt du buvo duoklė VIEŠPAČIUI. 39 Asilų buvo trisdešimt 
tūkstančių penki šimtai, iš kurių šešiasdešimt vienas buvo duoklė 
VIEŠPAČIUI. + Asmenų buvo šešiolika tūkstančių, iš kurių tris- 
dešimt du asmenys buvo duoklė VIEŠPAČIUI. *1 Mozė duoklę — 
atnašą VIEŠPAČIUI atidavė kunigui Eleazarui, kaip VIEŠPATS 
buvo Mozei įsakęs. 

42 O izraeliečių pusė — Mozės atidėtoji nuo ėjusių į karo žygį 
vyrų — 33 ta bendrijos pusė buvo trys šimtai trisdešimt septyni 
tūkstančiai avių ir ožkų, *4 trisdešimt šeši tūkstančiai jaučių, 45 tris- 
dešimt tūkstančių penki šimtai asilų 46 ir šešiolika tūkstančių as- 
menų. *7 Nuo izraeliečių pusės Mozė paėmė po vieną iš kiekvieno 
penkiasdešimties asmenų bei gyvulių ir atidavė juos levitams, atlie- 
kantiems tarnybą VIEŠPATIES Padangtėje, kaip VIEŠPATS buvo 
Mozei įsakęs. 

48 Tada atėjo pas Mozę vadai, vedę kariuomenės tūkstančius, 
tūkstantininkai ir šimtininkai. * “Mes, tavo tarnai, — jie tarė Mozei, 
— suskaičiavome mums pavestus kareivius, nė vieno iš mūsiškių 
netrūksta. 50 Todėl mes atnešėme VIEŠPATIES atnašą, ką kiekvie- 
nas mūsų aptiko, — auksinius daiktus,* antrankovius ir apyrankes, 


31,50 Kai kurių šių auksinių daiktų išvaizda ir paskirtis nėra žinoma. 

antspaudo žiedus, auskarus ir karolius, — kad būtų atliktas 
permaldavimas už mus VIEŠPATIES akivaizdoje“. 51 Mozė ir ku- 
nigas Eleazaras priėmė iš jų auksą, visokeriopus dirbinius. 52 Vi- 
sas jų paaukotas atnašos auksas buvo šešiolika tūkstančių septyni 
šimtai penkiasdešimt šekelių. 53 O žygyje dalyvavusieji kareiviai 
karo laimikį pasilaikė sau. 5+ Mozė ir kunigas Eleazaras priėmė 
auksą iš pareigūnų, (vedusių) tūkstančius ir šimtus, ir įnešė jį į 
Susitikimo palapinę kaip priminimą izraeliečių labui VIEŠPATIES 
akivaizdoje. 


32 
Gado ir Reubeno prašymas 


1 Reubeno giminės žmonės ir Gado giminės žmonės turėjo 
labai dideles galvijų bandas. Pamatę, kad Jazero kraštas bei Gilea- 
do kraštas* buvo tinkami galvijams, 2 gadaičiai ir reubenaičiai 
atėjo pas Mozę, kunigą Eleazarą ir bendrijos vadus, sakydami: 
3* “Atarotai, Dibonas, Jazeris, Nimra, Hešbonas, Elealė, Sebamas, 
Nebo ir Beonas, — *+žemė, kurią VIEŠPATS užkariavo Izraelio ben- 
drijai, — yra galvijų kraštas. O jūsų tarnai turi galvijų. 5 Jei ra- 
dome malonę tavo akyse, — jie tęsė, — tebūna šis kraštas duotas 
mums, tavo tarnams, kaip nuosavybė. Neversk mūsų keltis per Jor- 
daną". 

6 Mozė atsakė gadaičiams ir reubenaičiams: “Argi jūsų broliai 
eis į karą, o jūs čia sėdėsite? 7 Kodėl jūs norite pakirsti izraeliečių 
drąsą eiti į kraštą, kurį jiems VIEŠPATS yra davęs? 3 Jūsų tėvai tai 
padarė, kai siunčiau juos iš Kadeš-Barneos krašto išžvalgyti. > Nu- 
kilę iki Eškolo slėnio ir pamatę tą kraštą, jie pakirto izraeliečių 
drąsą eiti į kraštą, kurį VIEŠPATS buvo jiems davęs. 10 Tą dieną 
pyktis apėmė VIEŠPATĮ ir jis prisiekė, tardamas: !! “Nė vienas iš 
žmonių, kurie išėjo iš Egipto, nuo dvidešimties metų ir vyresnių, 


32,1 “... Gileado kraštas": vakarinė plynaukštės dalis į rytus nuo Jordano upės. 
Kartais Gileadu vadinama visa sritis tarp Arnono slėnio iki Jarmuko upės, 
o kartais tik šiaurinė ar pietinė dalis “Jazerio kraštas“: sritis į rytus nuo 
pietinio Gileado. 

32,3 Vietovės, minimos šioje eilutėje, lygiai kaip vietovės 34-38 eilutėse, priklausė 
Sihono karalystei, kuri apėmė visą teritoriją tarp Arnono slėnio ir Jaboko upės. 

nematys krašto, kurį prisiekiau duoti Abraomui, Izaokui ir Jokūbui, 
nes jie ištikimai manęs nesekė, — !? nė vienas, išskyrus kenizaitį* 
Jefūnės sūnų Kalebą ir Nuno sūnų Jozuę, nes jiedu ištikimai sekė 
VIEŠPATĮ'. 13 Pyktis ant Izraelio apėmė VIEŠPATĮ, ir jis vedžiojo 
juos po dykumą keturiasdešimt metų, kol pradingo visa karta, kuri 
buvo padariusi pikta VIEŠPATIES akyse. 14 Vadinasi, dabar jūs, 
nusidėjėlių išperos, pakeitėte savo tėvus, didindami VIEŠPATIES 
pykčio ant Izraelio įniršį! 15 Jei jūs atsisakote jį sekti, jis vėl paliks 
juos dykumoje, — jūs sunaikinsite šią visą tautą“. 

16 O jie, priėję arčiau, tarė: “Pastatysime čia aptvarus savo kai- 
menėms ir miestus mūsų mažyliams, !7 bet patys imsimės ginklų, 
žygiuodami pirma izraeliečių, kol nuvesime juos į jų vietą. Tuo 
tarpų mūsų mažyliai gali pasilikti įtvirtintuose miestuose, ap- 
saugoti nuo vietos gyventojų. 13 Negrįšime į savo namus, kol visi 
izraeliečiai nebus užėmę savo paveldo. 19 Dalies su jais kitoje pusė- 
ję anapus Jordano neturėsime, nes savo paveldą jau turime rytinėje 
Jordano pusėje“. 

20 Mozė jiems atsakė: “Jei darote, kaip sakote, — jei imatės 
ginklų, žygiuodami į karą kaip VIEŠPATIES priekinė sauga,* 2! ir 
visi, tinkami karinei tarnybai, pereinate Jordaną VIEŠPAČIUI 
reikalaujant, kolei jis nenuvarys sau iš kelio priešų 22 ir kolei kraš- 
tas netaps pavaldus VIEŠPATIES akivaizdoje, — tada galite sugrįžti 
ir būsite nenusikaltę VIEŠPAČIUI ir Izraeliui. O šis kraštas bus 
jūsų nuosavybė VIEŠPATIES akivaizdoje. 23 Bet jei taip nedarysite, 
tikėkite manimi, būsite nusidėję VIEŠPAČIUI. Galite tad būti tikri, 
kad jūsų nuodėmė jus pasivys. 24 Tad statykite savo miestus ma- 
žyliams ir aptvarus savo kaimenėms, bet vykdykite, ką esate 
pažadėję". 

25 Tada gadaičiai ir reubenaičiai Mozei tarė: “Tavo tarnai elg- 
sis kaip tu, mūsų viešpats, įsakai. 2 Mūsų mažyliai, mūsų žmonos, 
mūsų kaimenės ir visi kiti mūsų galvijai pasiliks Gileado miestuose, 


32,12 “... kenizaitį": Kenizo klano narys, kuris, pagal Pr 36,11.15.42, priklausė 
Edomui. Vadinasi, nors Kalebas ir buvo iš Judo giminės (žr. Sk 13,6; 34,19), 
jis turėjo savo gyslose ir edomiečių kraujo. Žr. taip pat ir Joz 14,6.14 

32,20-24 “... VIEŠPATIES priekinė sauga": Kadangi Sandoros skrynia buvo 
nešama žygio metu į mūšį kartu su izraeliečių kariuomene, priekinė sauga 
žygiuodavo pirma Sandoros skrynios, t.y. būdavo priekinė VIEŠPATIES 
sauga. 

27 tuo tarpu tavo tarnai, kiekvienas ginkluotas karui, persikels ir 
kovos už VIEŠPATĮ, kaip tu, mūsų viešpatie, įsakai". 

28 Mozė davė dėl jų įsakymą kunigui Eleazarui, Nuno sūnui 
Jozuei ir izraeliečių protėvių namų galvoms. 29 Mozė jiems tarė: “Jei 
gadaičiai ir reubenaičiai, visi ginkluoti karui VIEŠPATIES akivaiz- 
doje, persikels su jumis per Jordaną ir kraštas pasidarys jums 
pavaldus, tuomet atiduosite jiems Gileado kraštą kaip nuosavybę. 
30 Bet jei ginkluoti jie nepersikels su jumis, jie turės nuosavybę 
tarp jūsų Kanaano krašte“. 3! Gadaičiai ir reubenaičiai atsakė: “Ką 
VIEŠPATS yra pasakęs apie tavo tarnus, tą mes darysime, 32 Mes 
kelsimės (per upę) ginkluoti prieš VIEŠPATĮ į Kanaano kraštą, 
bet nuosavybė mūsų paveldo bus mums šioje Jordano pusėje“. 

33 Mozė tad davė jiems, — Gado, Reubeno giminės ir pusei 
Juozapo sūnaus Manaso giminės,* — amoriečių karaliaus Sihono 
karalystę ir Bašano karaliaus Ogo karalystę, kraštą ir jo miestus, su 
aplinkinių miestų valdomis. 34 Gadaičiai atstatė Diboną, Atarotus, 
Aroerį, 35 Atrot-Šofaną, Jazerį, Jogbehą, 36 Bet-Nimrą ir Bet-Haraną, 
įtvirtino miestus ir aptvarus avims. 37 O reubenaičiai atstatė Heš- 
boną, Elealę, Kirjataimus, 3 Nebo, Baal-Meoną, pakeisdami kai 
kurių vardus,* ir Sibmą. Atstatytiems miestams jie davė savo pačių 
vardus. 37 Manaso sūnaus Machiro palikuonys patraukė į Gileadą 
ir, išvarydami ten gyvenusius amoriečius, jį užėmė. 40 Mozė tad 
atidavė Gileadą Manaso sūnui Machirui, ir jis ten įsikūrė. *1 O Ma- 
naso sūnus Jairas patraukė, užėmė jų kaimus ir pavadino juos 
Havot-Jairu. + O Nobahas kovojo prieš Kenatą, užėmė jį bei jo 
kaimus ir pavadino Nobahu — savo vardu. 


32,33 Lig šiol buvo pasakojama tik apie Gado ir Reubeno gimines ir apie bu- 
vusias Sihono karalystės valdas, todėl ši staigi užuomina apie pusę Manaso 
giminės ir jos valdas Bašane, buvusiąją Ogo karalystę, atrodo, yra vėlesnis 
įkvėpto redaktoriaus intarpas. 

32,38 “... pakeisdami kai kurių vardus": įkvėpto redaktoriaus intarpas, įspėjant 
skaitytoją apie naujus, izraeliečių duotus vietovių vardus. 

33 
Sustojimo vietos keliaujant per dykumą 


I* Šios yra izraeliečių sustojimo vietos, per kurias, vedami Mo- 
zės ir Aarono, jie išėjo greta po gretos iš Egipto žemės. 2 VIEŠ- 
PAČIUI įsakius, Mozė surašė vietas, per kurias jie ėjo, sustojimo 
vietą po sustojimo vietos. Šios tat yra jų sustojimo vietos, pagal vie- 
tas, kuriomis jie ėjo. 

3* Jie iškeliavo iš Raamseso pirmąjį mėnesį, 

penkioliktą pirmojo mėnesio dieną. 
Dieną po Perėjimo aukos izraeliečiai išėjo 
drąsiai, visam Egiptui matant. 

4 Egiptiečiai tuo tarpu laidojo 

VIEŠPATIES ištiktus savo pirmagimius. 
VIEŠPATS net jų dievus nuteisė! 


Nuo Egipto lig Sinajaus kalno 


5 Izraeliečiai iškeliavo iš Raamseso ir pasistatė stovyklą prie 
Sukotų. * Iškeliavę iš Sukotų, pasistatė stovyklą prie Etamo, kuris 
yra dykumos pakraštyje. 7 Iškeliavę iš Etamo, jie pasuko atgal į Pi- 
-Hahirotus, priešais Baal-Zefoną, ir pasistatė stovyklą priešais 
Migdolą. 3 Iškeliavę iš Pi-Hahirotų, perėjo per jūrą į dykumą, tris 
dienas keliavo per Etamo dykumą ir pasistatė stovyklą prie Maros. 
? Iškeliavę iš Maros, atėjo į Elimus. Elimuose buvo dvylika van-- 
dens šaltinių ir septyniasdešimt palmių. Ten jie pasistatė stovyklą. 
10 Iškeliavę iš Elimų, pasistatė stovyklą prie Nendrių jūros. 1! Paki- 


33,1-49 Šis stovyklų — sustojimo vietų sąrašas buvo Mozės sudarytas (žr. 2-ąją 
eilutę), tačiau apima keletą vėlesnių intarpų. Be to, palyginus jį su išsames- 
niais kelionės aprašymais, duotais kitose vietose, matyti, kad jis nėra iš- 
samus. Jis apima tik keturiasdešimt sustojimo vietų — stovyklų, neskaitant 
Raamseso, — vietos, iš kurios izraeliečiai išėjo, — ir Moabo lygumų, — 
vietos, į kurią izraeliečiai atėjo. Šis skaičius atitinka keturiasdešimti metų, 
praleistų kelionėje per dykumą, ir turbūt yra schematiškas. Keleto šio 
sąrašo vardų nėra kituose kelionės per dykumą pasakojimuose. 

33,3-4 Šios dvi eilutės turbūt yra paimtos iš senos giesmės, giedotos švenčiant 
Išėjimą iš Egipto. 

lę nuo Nendrių jūros, sustojo Sino dykumoje. 12 Pakilę iš Sino 
dykumos, pasistatė stovyklą prie Dofkos. 13 Iškeliavę iš Dofkos, pa- 
sistatė stovyklą Aluše. !4 Iškeliavę iš Alušo, pasistatė stovyklą prie 
Refidimų. Ten vandens žmonėms gerti nebuvo. 15 Iškeliavę iš Re- 
fidimų, pasistatė stovyklą Sinajaus dykumoje. 


Nuo Sinajaus kalno lig Kadeš-Barneos 


16 Pakilę iš Sinajaus dykumos, jie pasistatė stovyklą prie Kibrot- 
haTaavos. !7 Iškeliavę iš Kibrot-haTaavos, pasistatė stovyklą prie 
Hazerotų. !š Iškeliavę iš Hazerotų, pasistatė stovyklą prie Ritmos. 
19 Iškeliavę iš Ritmos, pasistatė stovyklą prie Rimon-Perezo. 20 Iš- 
keliavę iš Rimon-Perezo, pasistatė stovyklą prie Libnos. 2! Iškeliavę 
iš Libnos, pasistatė stovyklą prie Risos. 22 Iškeliavę iš Risos, pasi- 
statė stovyklą prie Kehelatos. 23 Iškeliavę iš Kehelatos, pasistatė 
stovyklą prie Šefero kalno. 24 Pakilę nuo Šefero kalno, pasistatė 
stovyklą prie Harados. 25 Iškeliavę iš Harados, pasistatė stovyklą prie 
Makhelotų. 26 Iškeliavę iš Makhelotų, pasistatė stovyklą prie Ta- 
hatos. 27 Iškeliavę iš Tahatos, pasistatė palapines prie Teraho. 
28 Iškeliavę iš Teraho, pasistatė stovyklą prie Mitkos. 29 Iškeliavę iš 
Mitkos, pasistatė stovyklą prie Hašmonos. 30 Iškeliavę iš Haš- 
monos, pasistatė stovyklą prie Moserotų.* 3! Iškeliavę iš Moserotų, 
pasistatė stovyklą prie Bene-Jaakano. 3 Iškeliavę iš Bene-Jaakano, 
pasistatė stovyklą prie Hor-haGidgago. 33 Iškeliavę iš Hor-haGidga- 
go, pasistatė stovyklą prie Jotbatos. 34 Iškeliavę iš Jotbatos, pasistatė 
stovyklą prie Abronos. 35 Iškeliavę iš Abronos, pasistatė stovyklą 
prie Ezion-Geberio. 36 Iškeliavę iš Ezion-Geberio, pasistatė stovyk- 
14 Zino dykumoje, tai yra Kadeše. 


33,30-36 Moserotų oazė yra minima Įst 10,6 (vienaskaitoje “Mosera"), kaip vie- 
ta, kur mirė Aaronas. Vadinasi, ji buvo arti Horo kalno. Žr. Sk 20,22-29. 

Nuo Kadeš-Barneos lig Moabo lygumų 


37 Iškeliavę iš Kadešo, pasistatė stovyklą prie Horo kalno — 
prie pat Edomo krašto ribos. 3š VIEŠPAČIUI įsakius, kunigas 
Aaronas užkopė ant Horo kalno ir ten numirė, — keturiasdešim- 
tais metais po izraeliečių išėjimo iš Egipto žemės, — penkto mė- 
nesio pirmąją dieną. 3? Aaronas buvo šimto dvidešimties metų, kai 
jis mirė ant Horo kalno. 

40 Kanaanietis Arado karalius, gyvenantis Negebe, Kanaano 
krašte, sužinojo apie izraeliečių atėjimą. 

41 Pakilę nuo Horo kalno, jie pasistatė stovyklą prie Zalmonos. 
42 Iškeliavę iš Zalmonos, pasistatė stovyklą prie Punono. 43 Iškeliavę 
iš Punono, pasistatė stovyklą prie Obotų. 4 Iškeliavę iš Obotų, pa- 
sistatė stovyklą prie Ije-Abarimų Moabo žemėje. 45 Iškeliavę iš Ije- 
Abarimų, pasistatė stovyklą prie Dibon-Gado. 46 Iškeliavę iš Dibon- 
Gado, pasistatė stovyklą prie Almon-Diblataimo. *7 Iškeliavę iš 
Almon-Diblataimo, pasistatė stovyklą Abarimų kalnuose, priešais 
Nebo kalną. 43 Pakilę nuo Abarimų kalnų, pasistatė stovyklą Mo- 
abo lygumose palei Jordaną prie Jericho. *9 Jie statėsi stovyklą Mo- 
abo lygumose palei Jordaną nuo Bet-Ješimotų lig pat Abel-Šitimų. 


Kanaano užkariavimas ir padalijimas 


50 Moabo lygumose palei Jordaną prie Jericho VIEŠPATS 
kalbėjo Mozei, tardamas: 51 “Kalbėk izraeliečiams ir sakyk jiems: 
“Kai persikelsite per Jordaną į Kanaano kraštą, 52 išvarysite visus 
krašto gyventojus, sunaikinsite visas jų statulas, sunaikinsite visus 
lietinius atvaizdus, išgriausite visas jų šventas vietas aukštumose. 
33 Užimsite kraštą ir jame įsikursite, nes aš jums daviau tą kraštą 
paveldėti. 54 Padalysite kraštą burtų keliu savo klanams, — dideliam 
duosite didesnį paveldą, o mažesniam duosite mažesnį paveldą; 
paveldas priklausys tam asmeniui, kuriam lems burtų metimas; 
gausite savo dalis pagal savo protėvių gimines. 

55 Bet jei neišvarysite krašto gyventojų, tuomet tie, kuriems 
leisite pasilikti, bus spygliai jūsų akyse ir dygliai jūsų šonuose. Jie 
kamuos jus krašte, kuriame jūs gyvenate. 56 Įvyks taip, kad pasi- 
elgsiu su jumis, kaip buvau užsimojęs su jais pasielgti'". 

34 
Giminių žemės paveldo ribos Kanaane 


L VIEŠPATS kalbėjo Mozei, tardamas: 2 “Duok izraeliečiams 
ši įsakymą. Sakyk jiems: “Kai būsite įėję į Kanaano kraštą, — tai 
yra žemė, kuri teks jums kaip paveldas, visas Kanaano kraštas, — 
3 jūsų pietinė dalis drieksis nuo Zino dykumos palei Edomo šoną. 
Taigi jūsų pietinė riba rytuose prasidės prie Mirties jūros* galo. 
4 Tuomet jūsų riba pasuks į pietus nuo Akrabimų perėjos, eis per 
Ziną ir nusidrieks į pietus nuo Kadeš-Barneos, pasiekdama Hazar- 
-Adarą, nueis į Azmoną. > Nuo Azmono riba pasisuks link Egipto 
upės ir baigsis prie Jūros.* 

5 Vakarų siena jums bus Didžioji jūra* ir jos krantai. Tai bus 
jūsų vakarinė riba. 

7Ši bus jūsų šiaurinė riba: nuo Didžiosios jūros nubrėžkite 
liniją lig Horo kalno;* 8 nuo Horo kalno nubrėžkite liniją lig 
Lebo-Hamato. Riba tepasiekia Zedadą. 9 Tada riba nusidrieks iki 
Zifrono ir baigsis prie Hazar-Enano. Tai bus jūsų šiaurinė riba. 

10 Pažymėsite savo rytinę ribą nuo Hazar-Enano lig Šefamo. 
11 Nuo Šefamo riba nusileis į Riblą, rytiniame Aino šone; iš ten vėl 
nusileis ir atsimuš į rytinį Kinereto jūros šlaitą; 12 iš čia riba nusileis 
link Jordano ir baigsis prie Mirties jūros. 

Tai bus jūsų kraštas, nustatytas tomis ribomis“. 

13 Mozė nurodė izraeliečiams, tardamas: “Tai kraštas, kurį jūs 
gausite burtų keliu kaip savo paveldą. VIEŠPATS įsakė, kad jis būtų 
duotas devynioms giminėms ir pusei giminės. 14 Nes Reubeno gi- 
minė, pagal jos protėvių namus, ir Gado giminė, pagal jų protėvių 
namus, jau yra pasiėmusios savo paveldą. Taip pat ir pusė Manaso 
giminės. 15 Anos dvi giminės ir ana pusė giminės jau pasiėmė savo 
paveldą anapus Jordano, priešais Jerichą, rytų šone“. 


34,3 “.., Mirties jūros": nūdien įprasta ją vadinti Negyvąja jūra. 

34,5 “... prie Jūros": prie Viduržemio jūros. 

34,6 “.,. Didžioji jūra“: Viduržemio jūra. 

34,7-8 “... Horo kalno": skirtingas nuo kalno, ant kurio mirė Aaronas. Žr. Sk 20,22; 
33,37-41 

Vadai, atsakingi už krašto padalijimą 


16 VIEŠPATS kalbėjo Mozei, tardamas: 17 “Šie yra vardai vyrų, 
kurie padalys jums kraštą paveldui: kunigas Eleazaras ir Nuno sū- 
nus Jozuė. 1š Be to, paimsite po vieną vadą iš kiekvienos giminės 
kraštą paveldui padalyti. 19 Vardai vyrų yra šie: 

iš Judo giminės Jefūnės sūnus Kalebas; 

20 iš Simeono giminės Amihudo sūnus Samuelis; 

2i iš Benjamino giminės Chislono sūnus Elidadas; 

22 iš Dano giminės vadas Joglio sūnus Bukis; 

23 iš Juozapo sūnų: 

iš Manaso giminės vadas Efodo sūnus Hanielis; 

24 iš Efraimo giminės vadas Šiftano sūnus Kemuelis; 

25 iš Zebuluno giminės vadas Parnacho sūnus Eli-Zafanas; 

26 iš Issacharo giminės vadas Azano sūnus Paltielis; 

27 iš Ašero giminės vadas Šelomio sūnus Ahihudas; 

28 iš Naftalio giminės vadas Amihudo sūnus Pedahelis“. 

29 Tai buvo tie, kuriems VIEŠPATS įsakė padalyti paveldą izrae- 
liečiams Kanaano krašte. 


35 
Miestai levitams 


1 VIEŠPATS kalbėjo Mozei Moabo lygumose prie Jordano, ar- 
ti Jericho, tardamas: 2 “Įsakyk izraeliečiams duoti iš jiems paskirto 
nuosavybės paveldo miestus levitams gyventi; duoti levitams ir ga- 
nyklų aplinkui jų miestus. 3 Miestai bus jiems gyventi, o miestų 
ganyklos bus jų gyvuliams — galvijams ir visiems kitiems gyvu- 
liams. * Miestų ganyklos, kurias duosite levitams, tęsis nuo miesto 
sienos per tūkstantį uolekčių visur aplinkui. 5 Atmatuosite du tūks- 
tančius uolekčių už miesto palei rytinį šoną, du tūkstančius uolek- 
čių palei pietinį šoną, du tūkstančius uolekčių palei vakarinį šoną 
ir du tūkstančius uolekčių palei šiaurinį šoną su miestu viduryje. 
Tai priklausys jiems kaip ganyklos jų miestams. 

6 Tarp miestų, kuriuos paskirsite levitams, turės būti šeši 
prieglaudos miestai, į kuriuos leisite pabėgti žudikui. Be šių, duo- 
site keturiasdešimt du miestus. 7 Taigi skaičius miestų, kuriuos tu- 
tite duoti levitams, bus keturiasdešimt aštuoni miestai su jų ganyk- 

lomis. š* Skirdami miestus iš izraeliečių nuosavybės, imkite iš 
didesnių giminių daugiau ir iš mažesnių giminių mažiau. Kiekvie- 
na tad duos levitams iš savo miestų pagal savo gautą paveldą“. 


Prieglaudos miestai 


9 VIEŠPATS kalbėjo Mozei, tardamas: 10 “Kalbėk izraelie- 
čiams ir sakyk jiems: “Kai būsite perėję Jordaną į Kanaano kraštą, 
1! tuomet atrinkite miestus — prieglaudos miestus sau, kad žudikas, 
užmušęs žmogų netyčiomis, galėtų į ten pabėgti. 12 Tie miestai bus 
jums prieglauda nuo keršytojo už kraują,* kad žudikas nemirtų, 
kol nebus teistas bendrijos akivaizdoje. 13 Miestai, kuriuos paskir- 
site prieglaudos miestais, turi būti šeši: 14 prieglaudos miestais 
paskirsite tris miestus anapus Jordano ir tris miestus Kanaano 
krašte. 15 Tie šeši miestai bus prieglauda ne tik izraeliečiams, bet ir 
ateiviams, kurie nuolat ar laikinai tarp jų gyvena, kad bet kas, už- 
mušęs žmogų netyčia, į ten galėtų pabėgti". 


Žmogžudystė ir netyčinis nužudymas 


16* “Bet jei kas nors taip smogia kitam geležiniu daiktu, kad 
tas žmogus miršta, jis yra žmogžudys. Žmogžudys turi būti 
nubaustas mirtimi. 17 Arba jei kas nors smogia kitam akmeninių 
įrankiu, galinčiu būti mirties priežastimi, ir tas žmogus miršta, jis 
yra žmogžudys. Žmogžudys turi būti nubaustas mirtimi. 18 Arba jei 
kas nors smogia kitam mediniu ginklu, galinčiu būti mirties priežas- 
timi, ir tas žmogus miršta, jis yra žmogžudys. Žmogžudys turi būti 
nubaustas mirtimi. 19 Jį sutikęs, keršytojas už kraują nubaus Žmog- 
žudį mirtimi. 20 Panašiai, jei kas parstumia kitą iš pykčio, ar jei 


35,8 Vargu ar buvo laikomasi šio įsako, kai iš tikrųjų miestai buvo skiriami 
levitams. Žr. Joz 21. 

35,12 “... keršytojo už kraują": iš artimųjų užmuštojo giminių asmuo (žr. 2 Sam 
14,7), kūris turėjo teisę ir pareigą atimti žmogžudžio gyvybę. Žr. Įst 19,6.12; 
Joz 20,3.5.9. 

35,16-25 Čia, kaip ir Įst 19,1-13 tekste, yra nauji pradinių nuostatų pritaikymai. Žr. 
Iš 21,12-27. 

kas, patykojęs, sviedžia ką nors į kitą, ir ištinka mirtis, 2! ar jei kas, 
būdamas nesantaikoje, smogia kitam ranka, ir ištinka mirtis, už- 
gavėjas turi būti nubaustas mirtimi. Jis yra žmogžudys. Jį sutikęs, 
keršytojas už kraują nubaus mirtimi. 

22 Bet jei kas kitą pastumia staiga, nebūdamas nesantaikoje, ar 
jei kas netykodamas sviedžia kokį daiktą, 23 ar jei kas, mesdamas 
akmenį, galintį būti mirties priežastimi, netyčiomis pataiko į žmogų, 
ir ištinka mirtis, — nors jis nebuvo jo priešas ir nenorėjo jo už- 
gauti, — 24 tuomet bendrija turės išspręsti bylą tarp užmušėjo ir 
keršytojo už kraują pagal šiuos įsakus. 25 Bendrija turi išgelbėti už- 
mušėją iš keršytojo už kraują rankų ir turi sugrąžinti jį į prieglau- 
dos miestą, į kurį jis buvo nubėgęs. Užmušėjas turi jame gyventi iki 
vyriausiojo kunigo, patepto aliejumi, mirties. 26 Bet jei užmušėjas 
išeitų savo noru bet kada iš prieglaudos miesto, į kurį buvo nubėgęs, 
27 0 keršytojas už kraują, atradęs jį už prieglaudos miesto ribų, už- 
muštų, jam nebūtų kraujo kaltės. 2 Užmušėjas turi išbūti prieglau- 
dos mieste lig vyriausiojo kunigo mirties. Tik po vyriausiojo kuni- 
go mirties užmušėjas gali grįžti namo. 

2 Tokie bus jums įstatai ir įsakai per visas jūsų kartas ir vi- 
sose jūsų gyvenvietėse. 

30 Jei kas užmuša žmogų, užmušėjas gali būti nubaustas mirti- 
mi tik liudytojų parodymu. Vieno liudytojo parodymo neužtenka 
nubausti žmogų mirtimi. 31 Be to, neimsite išpirkimo už gyvybę 
žmogžudžio, nuteisto mirties bausme. Žmogžudys turi būti nubaus- 
tas mirtimi, 32 Neimsite išpirkimo nei už nubėgusįjį į prieglaudos 
miestą, duodantį galimybę bėgliui sugrįžti gyventi kur nors krašte 
prieš vyriausiojo kunigo mirtį. 33 Nesuterškite krašto, kuriame gy- 
venate. Kadangi kraujo išliejimas suteršia kraštą, permaldavimą už 
kraštą dėl jame išlieto kraujo galima atlikti tik krauju to, kuris 
išliejo kraują. 34 Neišniekinkite krašto, kuriame jūs gyvenate, kur ir 
aš pats esu, nes aš, VIEŠPATS, esu tarp izraeliečių“. 

36 
Dukterų paveldas 


1 Tada protėvių šeimų galvos klano, kilusio iš Gileado, sūnaus 
Machiro sūnaus Manaso, — vieno iš Juozapo giminės klanų, — 
išėjo į priekį ir kreipėsi į Mozę ir vadus bei izraeliečių protėvių šei- 
mų galvas. 2 Jie sakė: “Tau, mūsų viešpatie, VIEŠPATS įsakė pa- 
dalyti kraštą izraeliečių paveldui burtų keliu. Mūsų viešpačiui bu- 
vo VIEŠPATIES įsakyta atiduoti mūsų brolio Zelofedo paveldą jo 
dukterims. 3 Bet jei jos išteka į kitą izraeliečių giminę, tuomet jų 
paveldas bus paimtas iš mūsų protėvių ir pridėtas prie paveldo gi- 
minės, į kurią jos išteka. Taigi jis bus atimtas iš paveldo dalies, 
kuri mums priklauso. ** Atėjus izraeliečių jubiliejaus metams, jų 
paveldas bus pridėtas prie paveldo giminės, į kurią jos bus ište- 
kėjusios. Taigi jų paveldas bus atimtas iš mūsų protėvių giminės 
paveldo". 

5* Tada Mozė įsakė izraeliečiams pagal VIEŠPATIES žodį, 
tardamas: “Teisingai kalba Juozapo giminės palikuonys. 6 Štai ką 
VIEŠPATS įsako dėl Zelofedo dukterų: “Teteka jos už to, kas joms 
patinka, bet su sąlyga, kad jos išteka į savo tėvo giminės klaną. 
7Joks izraeliečių paveldas nebus perkeltas iš vienos giminės į kitą, 
nes visi izraeliečiai turi išlaikyti savo protėvių giminių paveldą. 
8 Todėl kiekviena duktė, su paveldu bet kurioje izraeliečių giminė- 
je, turi tekėti už vyro iš savo tėvo giminės klano, kad izraeliečiai 
neprarastų savo protėvių paveldo. * Taigi joks paveldas nebus per- 
keltas iš vienos giminės į kitą, nes kiekviena izraeliečių giminė 
turi išlaikyti savo paveldą". 

10 Zelofedo dukterys padarė, kaip VIEŠPATS buvo Mozei įsa- 
kęs. 1! Mahla, Tirza, Hogla ir Noa, Zelofedo dukterys, ištekėjo už 
savo tėvo brolių sūnų. 12 Jos ištekėjo į klanus Juozapo sūnaus Ma- 
naso palikuonių, ir jų paveldas pasiliko jų tėvo klano giminėje. 

13 Tie yra įsakymai ir įsakai, kuriuos VIEŠPATS davė izraelie- 
čiams per Mozę Moabo lygumose prie Jordano arti Jericho. 


36,4 Prieš jubiliejaus metus įvairios aplinkybės, — pavyzdžiui, skyrybos, — 
galėjo sugrąžinti tokią nuosavybę pirmykščiams savininkams iš giminės, 
bet jubiliejaus metais ji tapo neatšaukiamai naujųjų savininkų nuosavybe. 

36,5-9 Įstatymas, duotas Sk 27,5-11 tekste, papildomas. 


PAKARTOTO ĮSTATYMO KNYGA 


Penktoji ir paskutinė Penkiaknygės knyga yra vadinama Pakartotu 
Įstatymu. Knygos pavadinimo kilmė yra Septuagintos vertėjų jai duotas 
vardas: “Deutero nomos“, t.y. “Antrasis (t.y. Pakartotas) Įstatymas". Jos 
turinys nėra naujas įstatymas, bet dalinis pakartojimas, papildymas ir 
paaiškinimas įstatymo, paskelbto ant Sinajaus kalno. Taigi iš naujo 
patvirtinama Sandora tarp Dievo ir Izraelio tautos. Teisinis Išėjimo 
knygos kraitis — Dešimt Dievo įsakymų ir Sandoros teisynas — ne tik 
pakartojami, bet ir peraiškinami, siekiant paskelbti Sandoros pažadus ir 
įpareigojimus kiekvienam izraeliečiui pakitusių gyvenimo sąlygų ir is- 
torijos vyksmo kontekste. Istorinės knygos dalys yra kitų keturių 
Penkiaknygės knygų pasakojimo suvestinė. 

Hebraiškasis Pakartoto Įstatymo knygos vardas yra “Elle-haDe- 
barim", t.y. “Šie (yra) žodžiai..." Skaičių knyga baigiasi pasakojimu 
apie izraeliečius, sustojusius Moabo lygumose, pasiruošusius žygiui į 
Pažado žemę — Kanaaną — iš rytų. Pakartoto Įstatymo knyga tariasi 
esanti Mozės atsisveikinimo kalba, pasakyta izraeliečiams prieš jiems 
įeinant į Pažado žemę. Mozė atpasakoja nuostabiuosius įvykius, kuriais 
Dievas įsijungė į jų gyvenimą ir istoriją, iškilmingai įspėja apie naujo 
sėslaus gyvenimo pagundas Pažado žemėje ir maldauja juos būti 
ištikimus Sandoros Dievui. Iš tikrųjų Pakartoto Įstatymo knyga apima 
ne vieną, bet tris Mozės kalbas. Pirmoji yra 1,6-4,40 skyriuose, antroji 
— 5-28 skyriuose, trečioji — 29-30 skyriuose. Likusieji 31-34 skyriai 
tęsia Skaičių knygos pasakojimą. 

Būdinga Pakartoto Įstatymo savybė yra pamokslinis stilius. Ji sten- 
giasi paskatinti žmones taisyti gyvenimą; ji grasina Sandoros tautai, 
primindama jos garbingą praeitį ir istorinę užduotį tarnauti Dievo iš- 
ganymo užmojui; ji pažada gausų atlygį. Pakartoto Įstatymo knygai yra 
būdinga pabrėžti, kad Sandoros Viešpaties garbinimas turi būti sutelk- 
tas vienoje vietoje, o vietinės šventovės turi būti panaikintos (žr. Įst 12). 
Kai Pakartoto Įstatymo knyga buvo paskelbta VII a. prieš Kristų, Šven- 
tykla Jeruzalėje buvo religinis Sandoros bendrijos centras. Atrodo, kad 
Pakartoto Įstatymo knyga buvo Šventyklą remontuojant atrastoji “įsta- 
tymo knyga“ (2 Kar 22,11), skatinusi Jošijo religinę reformą 621 m. 
prieš Kristų (žr. 2 Kar 22-23). Taigi Pakartoto Įstatymo knyga, įkvėpta 
praėjus keletui šimtmečių po izraeliečių įėjimo į Pažado žemę Kanaaną, 
yra tarsi Mozės, didžiojo vado ir įstatymų leidėjo, mirties išvakarėse, 
testamentas Sandoros tautai, 

Jėzaus Kristaus amžiuje Pakartoto Įstatymo knyga ir Psalmynas 
turėjo ypatingą svarbą ir reikšmę žydų liturgijoje ir gyvenime. Pats Iš- 
ganytojas citavo Pakartoto Įstatymo mokymą, nugalėdamas trigubą šė- 
tono pagundą dykumoje (žr. Mt 4; Įst 6,13.16; 8,3; 10,20) ir aiškindamas 
pirmąjį ir svarbiausiąjį įsakymą (žr. Mt 22,35-39; Įst 6,4). 


Pakartoto Įstatymo knygos metmenys: 


A. Istorinė apžvalga ir paskatinimas 1,1-443 

B. Dievas ir jo Sandora 444-11,32 
C. Pakartoto Įstatymo teisynas 12,1-26,19 
D. Paskutiniai Mozės žodžiai 27,1-34,12 


PAKARTOTO ĮSTATYMO 
KNYGA 


A. ISTORINĖ APŽVALGA IR PASKATINIMAS 
1 
Pirmoji Mozės kalba 


1* Šie yra žodžiai, kuriais Mozė kreipėsi į visą Izraelį anapus 
Jordano dykumoje, Araboje priešais Sufą, tarp Parano ir Tofelo, 
Labano, Hazerotų ir Di-Zahabo. 2 Nuo Horebo į Kadeš-Barneą per 
Seiro kalnus yra vienuolikos dienų kelionė. 3 Keturiasdešimtais me- 
tais, vienuolikto mėnesio pirmąją dieną, Mozė kalbėjo izraelie- 
čiams, kaip VIEŠPATS jam buvo įsakęs jiems kalbėti. + Tai buvo 
po to, kai jis buvo nugalėjęs amoriečių karalių Sihoną, valdžiusį 
Hešbone, ir Bašano karalių Ogą, valdžiusį Aštarote ir Edreije. 
3 Anapus Jordano, Moabo krašte, ėmėsi aiškinti šį Mokymą. Jis 
tarė: 

6“VIEŠPATS, mūsų Dievas, kalbėjo mums prie Horebo, tarda- 
mas: Jau gana ilgai prabuvote prie šio kalno. 7 Leiskitės vėl į ke- 
lionę ir eikite į amoriečių* ir visų jų kaimynų aukštumų kraštą, — 
Araboje,* kalnuose, Šefeloje,* Negebe* ir pajūryje, — į kanaa- 
niečių* kraštą ir Libaną iki pat Didžiosios upės, Eufrato upės. 


1,1 Šias visas kalbas Mozė pasakė Moabo krašte, anapus Jordano (žr. 5-ąją 
eilutę), kuris vadinamas ir Moabo lygumomis (žr. Sk 36,13). 

1,7 “... amoriečių ... kraštą ... kanaaniečių kraštą": amoriečiai ir kanaaniečiai 
sudarė daugumą Palestinos gyventojų prieš izraeliečių invaziją. “Araba": Jor- 
dano upės slėnis ir įdauba pietuose nuo Negyvosios jūros; “Šefela"': 
vakarinių Judėjos aukštumų virtinės kalvos; “Negebas": tyrai pietinėje 
Palestinoje. 

s Žiūrėk! Tą kraštą aš jums atidaviau. Įeikite ir užimkite kraštą, 
kurį VIEŠPATS prisiekė duoti jūsų protėviams — Abraomui, 
Izaokui ir Jokūbui, — jiems ir jų palikuonims po jų“. 


Seniūnų paskyrimas 


9 “Tada jums sakiau: “Vienas aš neįstengiu jūsų panešti.* 
10 VIEŠPATS taip jus padaugino, kad esate gausūs kaip žvaigždės 
dangaus skliaute. !! Tepadaugina jus VIEŠPATS, mūsų protėvių 
Dievas, tūkstantį kartų ir telaimina jus, kaip jis yra jums pažadėjęs! 
12 Bet, kaip aš vienui vienas galiu nešti jūsų bėdas, jūsų naštą ir jūsų 
vaidus. !3 Išrinkite išmintingus, sumanius bei patyrusius vyrus iš 
kiekvienos savo giminės, ir juos paskirsiu jums seniūnais“. !4 Jūs 
man atsakėte: “Ką siūlai padaryti — yra gerai sumanyta'. 15 Paė- 
miau tad jūsų giminių galvas, išmintingus ir patyrusius vyrus, ir 
padariau juos jūsų vadais — tūkstantininkais, šimtininkais, pen- 
kiasdešimtininkais, dešimtininkais ir seniūnais jūsų giminėms. 16 Be 
to, įsakiau jūsų teisėjams: "Išklausykite savųjų skundus ir teisumu 
abu teiskite — vieną ir kitą, nesvarbu ar jis būtų izraelietis, ar 
ateivis. 17 Teisdami, negalite būti šališki: išklausykite menkuolį ly- 
giai taip, kaip ir didžiūną. Nesibaiminkite dėl žmonių, nes teismas 
yra Dievo. O jei koks reikalas būtų jums per sunkus, man per- 
duokite, aš jį išspręsiu'. 18 Taip tad anuomet jums nurodžiau apie 
visa, ką jūs privalote daryti", 


Dvylika žvalgų 


19 “Tada, kaip VIEŠPATS, mūsų Dievas, buvo mums įsakęs, mes 
leidomės į kelionę nuo Horebo ir keliavome per tą visą plačią ir 
siaubingą dykumą, kaip patys matėte, keliu į amoriečių aukštumų 
kraštą. Atėjus į Kadeš-Barneą, 20 aš jums sakiau: 'Atėjote prie 
amoriečių aukštumų krašto, kurį VIEŠPATS, mūsų Dievas, duoda 
mums. 2! Žiūrėk, VIEŠPATS, tavo Dievas, tau atidavė šį kraštą. Eik 
ir užimk jį, kaip VIEŠPATS, tavo protėvių Dievas, yra tau pažadėjęs. 
Nebijok ir neprarask drąsos! 


1,9 “... neįstengiu jūsų panešti": žr. 31-ąją eilutę. 

22 Tada atėjote jūs visi prie manęs ir sakėte: “Pirma pasiųskime 
vyrus, kad išžvalgytų mums tą kraštą ir parneštų mums žodį apie 
kelią, kuriuo turėtume eiti, ir apie miestus, kuriuos pasieksime'. 
23 Sutikdamas su jūsų pasiūlymų, parinkau iš jūsų dvylika, po vieną 
iš kiekvienos giminės. 24 Jie leidosi į kelionę ir nukilo į aukštumų 
kraštą. Pasiekę Eškolo slėnį, jie išžvalgė jį 25 ir, paėmę šį tą iš 
krašto derliaus, parnešė mums. Jie parnešė mums ir žinią, sakyda- 
mi: “Kraštas, kurį VIEŠPATS, mūsų Dievas, mums duoda, yra geras. 

26 Tačiau eiti jūs atsisakėte. Jūs maištavote prieš VIEŠPATIES, 
savo Dievo, įsakymą. 27 Savo palapinėse* murmėdami, sakėte: 
“VIEŠPATS, mūsų nekenčia, išvedė mus iš Egipto žemės atiduoti 
mus į amoriečių rankas ir mus sunaikinti. 2š Į kokią vietą mes 
einame? Mūsų broliai atėmė mums drąsą, sakydami: Žmonės yra 
stipresni ir aukštesni negu mes, o miestai dideli ir su sienomis lig 
padangių! Be to, ten net Anakimų* palikuonis matėme!' 2? Aš sa- 
kiau jums: “Nenusigaskite ir jų nebijokite. 30 VIEŠPATS, jūsų Dievas, 
eina pirma jūsų, jis pats kovos už jus, kaip jūs matėte jį darant dėl 
jūsų Egipte 3! ir dykumoje. Ten matei, kaip VIEŠPATS, tavo Die- 
vas, nešė tave, kaip žmogus neša savo sunų visą kelią, kuriuo ke- 
liavote, kol atėjote iki šios vietos. 32 Tačiau, viso to nepaisydami, 
jūs netikite VIEŠPAČIU, savo Dievu, 33 kuris eina jūsų kelionėje pir- 
ma jūsų, — išžvalgyti jums vietą, kur statyti palapines, — naktį 
ugnyje ir dieną debesyje, rodydamas jums kelią, kuriuo turite eiti". 


1,27 “... savo palapinėse“: tarp savųjų. 
1,28 “... Anakimų palikuonis“: anakimai buvo legendų milžinai. Žr. Sk 
13,22.33. 


372 £si 134-46 
Viešpats nubaudžia izraeliečius 


34 “Kai VIEŠPATS išgirdo jūsų garsų šauksmą, jis supyko ir 
prisiekė: 35 "Nė vienas iš šių žmonių, nė vienas iš šios nedoros 
kartos, nepamatys gerojo krašto, kurį prisiekiau duoti jūsų protė- 
viams, 35 nė vienas, išskyrus Jefūnės sūnų Kalebą.* Jis matys jį, jam 
ir jo palikuonims duosiu kraštą, į kurį jis įkėlė koją, nes jis liko 
besąlygiškai ištikimas VIEŠPAČIUT". 37 Jūsų dėlei VIEŠPATS 
supyko net ant manęs, tardamas: “Nei tu į tenai nejeisi. 3š Nuno sū- 
nus Jozuė, tavo padėjėjas, į tenai įeis. Padrąsink jį, nes jis turės 
duoti Izraeliui jo paveldą. 3? Be to, jūsų mažyliai, apie kuriuos 
sakėte, kad bus pagrobti, jūsų vaikai, kurie nūdien dar nežino skir- 
tumo tarp gera ir pikta, į tenai įeis. Jį jiems duosiu, jį jie paveldės. 
40 O jūs apsigręžkite ir keliaukite į dykumą Nendrių jūros keliu“. 


Nesėkmingas bandymas įsiveržti į Kanaaną 


41 “Atsakydami man tarėte: "Mes esame kalti VIEŠPAČIUI! 
Esame pasiruošę eiti ir taip kovoti, kaip VIEŠPATS, mūsų Dievas, 
mums įsakė'. Taigi jūs visi apsijuosėte ginklais ir manėte, kad bus 
lengva nukilti į aukštumų kraštą. *2 Bet VIEŠPATS man tarė: 
“Įspėk juos! Neikite ir nekovokite, kad nebūtumėte savo priešų su- 
triuškinti, nes aš nesu su jumis'. 43 Nors aš jums ir kalbėjau, bet jūs 
manęs neklausėte. Jūs maištavote prieš VIEŠPATIES įsakymą ir 
įžūliai pasitikėdami nukilote į aukštumų kraštą. *4 Tada amoriečiai, 
gyvenę tame aukštumų krašte, išėjo prieš jus ir, kaip bitės, vijosi 
jus. Jie nugalėjo jus prie Hormos Seire. 45 Kai sugrįžote ir verkėte 
VIEŠPATIES akivaizdoje, VIEŠPATS nei klausėsi jūsų balso, nei 
atkreipė į jus dėmesį. *6 Užtat turėjote prabūti Kadeše tokį ilgą 
laiką". 


1,36 “... išskyrus ... Kalebą“: ir Jozuei buvo leista įeiti į Pažado žemę, bet čia 
apie jį neužsimenama, nes jis yra minimas 38-oje eilutėje kaip Mozės įpė- 
dinis. 


Įst 2,1-15 373 
Ž 
Nuo Kadeš-Barneos iki Arnono upės 


1 “Kai apsigręžėme ir leidomės į kelionę Nendrių jūros keliu, 
kaip VIEŠPATS buvo pasakęs, mes ėjome ilgą laiką palei Seiro 
kalnus. 2 Galop VIEŠPATS man tarė: 3 "Gana jums eiti palei šį aukš- 
tumų kraštą. Sukitės dabar į šiaurę. * Duok žmonėms tokį įsakymą: 
nūn jūs turėsite pereiti per kraštą savo giminių, Esavo palikuonių, 
gyvenančių Seire. Nors jie jūsų ir bijos, bet būkite atsargūs, 5 ne- 
kovokite su jais, nes iš jų žemės jums neduosiu nė vienos pėdos. 
Seiro kalną atidaviau Esavui kaip paveldą. 5 Už pinigus pirksite iš 
jų maistą pavalgyti; už pinigus pirksite iš jų net vandenį atsigerti. 
7Iš tikrųjų VIEŠPATS laimino tave visame, ką tik darei; jis žino 
apie tavo ėjimą per šią plačią dykumą. Per šiuos keturiasdešimt 
metų VIEŠPATS, tavo Dievas, buvo su tavimi ir tau nieko netrūko". 


Palei Moabo ribas 


8 “Ėjome tad tolyn nuo savo giminių, Esavo palikuonių, gyve- 
nančių Seire, pasukome nuo kelio per Arabą, Elatą ir Ezion-Geberį. 
Mums pasukus eiti Moabo dykumos kryptimi, ? VIEŠPATS man 
tarė: 'Neužpulk Moabo, nekovok su juo, nes iš jo žemės neduosiu 
tau paveldo. Arą atidaviau Loto palikuonims kaip paveldą'. 

— 10 (Emimai, galinga ir gausi tauta, — aukšti kaip anakimai, 
— ten seniau gyveno. !! Panašiai kaip anakimai, jie paprastai buvo 
laikomi refaimais, nors moabiečiai juos vadina Emimais. 12 Be to, 
Seire seniau buvo gyvenę horitai, bet Esavo palikuonys juos išvarė, 
sunaikindami juos ir apsigyvendami jų vietoje, kaip Izraelis padarė 
krašte, kurį VIEŠPATS jiems davė kaip paveldą.) — 

13 “Pasiruoškite pereiti Zeredo upokšnį'. 

Taigi mes perėjome Zeredo upokšnį. 14 Laiko tarpas, kurį pra- 
leidome kelionėje nuo Kadeš-Barneos iki perėjome Zeredo upokš- 
nį, buvo trisdešimt aštuoneri metai. Tuo tarpu visa karta kareivių 
išmirė stovykloje, kaip VIEŠPATS buvo apie juos prisiekęs. 15 Iš 
tikrųjų paties VIEŠPATIES ranka buvo prieš juos nukreipta išrauti 
juos iš stovyklos, ir rovė, kol visi pradingo". 


374 Ist 2,16-30 
Palei Amono ribas 


16 “Vos tik visiems kareiviams išmirus, 17 VIEŠPATS man 
kalbėjo, tardamas: 18 Šiandien pereisi Moabo sieną prie Aro. 19 Kai 
prieisi amoniečių pasienį, neužpulk jų ir nekovok su jais, nes ne- 
duosiu tau amoniečių krašto kaip paveldo. Atidaviau jį Loto pa- 
likuonims kaip paveldą. 

— 20 (Jis taip pat paprastai laikomas refaimų kraštu. Seniau 
jame gyveno refaimai, — nors juos amoniečiai vadina zamzumi- 
mais, — 2! stipri ir gausi tauta, tokio pat ūgio, kaip anakimai. Bet 
VIEŠPATS nušlavė juos nuo kelio amoniečiams, kurie juos išvarė 
ir apsigyveno jų vietoje. 22 Tą pat jis padarė ir Esavo palikuonims, 
gyvenantiems Seire, taip nušluodamas horitus jiems nuo kelio, kad 
jie galėjo užimti jų kraštą ir gyventi jų vietoje net lig šios dienos. 
23 0) avimus, gyvenusius kaimuose Gazos kaimynystėje, sunaikino 
iš Kaftoro* atsikėlę kaftorimai, apsigyvendami jų vietoje.) — 

24 “Pirmyn! Pereikite Arnono slėnį! Žiūrėk, atidaviau tau į 
rankas amorietį Hešbono karalių Sihoną ir jo kraštą. Pradėk užimti 
paveldą, leiskis į mūšį su juo! 25 Šią dieną pradedu judinti visas tau- 
tas po dangumi jūsų siaubu ir baime, — jos, jūsų vardą girdėdamos, 
drebės, dėl jūsų kentės sielvartą'". 


Užkariaujama Sihono karalystė 


26 “Tad aš pasiunčiau iš Kedemotų dykumos pasiuntinius pas 
Hešbono karalių Sihoną su šitokiu taikos pasiūlymu: 27 Leisk man 
pereiti per tavo kraštą vieškeliu.* Aš eisiu tik vieškeliu, nesukdamas 
nei į dešinę, nei į kairę. 28 Maistą pavalgyti man parduosi už pini- 
gus, vandenį atsigerti man parūpinsi už pinigus. Tik leisk man per- 
eiti pėsčiomis, — 29 kaip Esavo palikuonys, gyvenantys Seire, ir 
moabiečiai, gyvenantys Are, man padarė, — kol galėsiu persikelti 
per Jordaną į kraštą, kurį VIEŠPATS, mūsų Dievas, mums duod2“ 
30 Tačiau Hešbono karalius Sihonas nenorėjo leisti mus pereiti, nes 


2,23 “... iš Kaftoro...": iš Kretos. Žr. Am 9,7. Kaftorimai buvo viena iš Jūros 
tautų, kurios ieškojo naujų žemių Egipto pajūryje ir pietinėje Palestinoje apie 
1200 m. prieš Kristų. 

2,27 “... vieškeliu": garsiuoju senovės Karalių vieškeliu iš Vakarų į Rytus. 


Įsi 2,31—3,7 375 


VIEŠPATS, tavo Dievas, buvo sukietinęs jo dvasią ir padaręs jo širdį 
atkaklią, kad atiduotų jį tau į rankas, ką jis jau ir yra padaręs. 

31 VIEŠPATS man tarė: “Žiūrėk, aš pradėjau duoti tau Sihoną 
ir jo kraštą. Nūn pradėk užimti jo kraštą savo paveldui'. 32 Užtat, 
kai išėjo prieš mus Sihonas — jis ir visi jo žmonės mūšiui prie Ja- 
hazo, 33 VIEŠPATS, mūsų Dievas, atidavė jį mums. Nugalėjome jį, 
drauge su jo sūnumis ir visais jo žmonėmis. 34 Tuo metu, paėmę 
visus jo miestus, kiekviename mieste paskyrėme sunaikinti* vyrus, 
moteris ir vaikus, nepalikdami nė vieno gyvo. 35 Vien galvijus pasi- 
grobėme ir grobį iš paimtųjų miestų pasiėmėme. 36 Nuo Aroerio, 
esančio ant Arnono slėnio kranto, — įskaitant miestą, esantį pa- 
čiame slėnyje, — iki pat Gileado nebuvo mums miesto, kurio mūrai 
būtų buvę mums per aukšti. VIEŠPATS, mūsų Dievas, mums visa 
atidavė! 37 Tačiau į amoniečių kraštą nesiveržei, vengdamas viso 
Jaboko slėnio aukštupio ir aukštumų krašto miestų, kaip VIEŠPATS, 
mūsų Dievas, buvo įsakęs“. 


3 
Užkariaujama Ogo karalystė 


1 “Mums pasukus eiti vieškeliu link Bašano, Bašano karalius 
Ogas, jis ir visi jo žmonės, išėjo į mūšį prieš mus prie Edreijo. 
2VIEŠPATS man tarė: “Nebijok jo, nes atidaviau jį tau į rankas, 
drauge su jo žmonėmis ir jo kraštu. Pasielk su juo, kaip pasielgei 
su amoriečių karaliumi Sihonu, viešpatavusiu Hešbone'. 3 Taigi 
VIEŠPATS atidavė į mūsų rankas ir Bašano karalių Ogą, drauge su 
visais jo žmonėmis. Mes jį nugalėjome, nepalikdami jam nė vieno 
gyvo. + Tuo metu užėmėme visus jo miestus, — neliko nė vieno 
miesto, kurio nebūtume užėmę, — šešiasdešimt miestų, visą Ar- 
gobo sritį — Ogo karalystę Bašane. 5 Tie visi miestai buvo tvirtovės 
su aukštais mūrais, dvigubais vartais ir buomais; neskaitant didelio 
skaičiaus miestų be mūrų. 6 Juos paskyrėme sunaikinti, kaip bu- 
vome pasielgę su Hešbono karaliumi Sihonu, sunaikindami kiek- 
viename mieste vyrus, moteris ir vaikus. 7 Bet galvijus ir miestų 
grobį pasilikome sau kaip karo laimikį. 


2,34 “.., paskyrėme sunaikinti“: žr. Sk 18,14; 21,3. 


376 Zst 3,8-2] 


š Taigi tuo metu mes paėmėme iš tų dviejų amoriečių karalių 
anapus Jordano žemę nuo Arnono slėnio iki Hermono kalno, — 
Ssidoniečiai vadina Hermoną Sirionu, o amoriečiai vadina jį Seniru, 
— 10 visus plokštikalnio miestus, visą Gileadą ir visą Bašaną iki 
pat Salekos ir Edreijo, Ogo karalystės miestų Bašane“. !! (Vien 
karalius Ogas tebuvo išlikęs gyvas iš refaimų. Nūnai jo lova, — 
geležinė lova,* — tebėra amoniečių Raboje. Matuojant įprastu uo- 
lekčiu, ji yra devynių uolekčių ilgio ir keturių uolekčių pločio.) 


Užkariautų kraštų padalijimas 


12 “Iš krašto, kurį tuo metu paėmėme kaip paveldą, paskyriau 
reubenaičiams ir gadaičiams žemę į šiaurę nuo Aroerio, palei 
Arnono slėnį, ir pusę Gileado aukštumų krašto su jo miestais. 13 O 
likusią Gileado dalį ir visą Bašaną, Ogo karalystę, paskyriau Man- 
aso giminės pusei. (Visa Argobo sritis: ta visa Bašano dalis ka- 
daise buvo vadinama refaimų kraštu. !4 Manaso sūnus Jairas gavo 
visą Argobo sritį, — tai yra Bašaną, — iki pat gešuraičių bei maa- 
kataičių ribos ir pavadino ją savo paties vardu — Havot-Jairu, kaip 
ji tebevadinama ir nūdien.) 15 Machirui paskyriau Gileadą. 16 Reu- 
benaičiams ir gadaičiams paskyriau žemę nuo Gileado iki Arnono 
slėnio, — riba eis slėnio viduriu, — ir iki Jaboko upės, kuri yra 
amoniečių riba; !7 (paskyriau) taip pat ir Arabą su Jordanu ir jo 
krantais nuo Kinereto iki Arabos jūros, Druskos jūros, su Pisgos 
kalno papėdėmis rytų pusėje. 

18 Tuo metu įsakiau jums,* tardamas: “Nors VIEŠPATS, jūsų 
Dievas, ir davė jums paveldėti šį kraštą, visos jūsų ginkluotos gre- 
tos turės persikelti kaip priekinė izraeliečių — jūsų giminių — 
sauga. 1? Vien jūsų žmonos, jūsų vaikai ir jūsų galvijai, — aš Ži- 
nau, kad jūs turite daug galvijų, — bus palikti miestuose, kuriuos 
jums paskyriau, 20 kolei VIEŠPATS nesuteiks ramybės jūsų gi- 
minėms, kaip ir jums, kolei ir jie nebus paveldėję krašto, kurį 
VIEŠPATS jiems duoda anapus Jordano. Tada galėsite kiekvienas 
sugrįžti į nuosavybę, kurią kiekvienam paskyriau'. 2: Tuo metu ir 


3,11 “... geležinė lova": užuomina apie karaliaus Ogo sarkofagą — akmeninį 
karstą (?). 
3,18 “... įsakiau jums“: Reubeno, Gado ir pusei Manaso giminės. Žr. Sk 32. 

Jozuei įsakiau, tardamas: Savo akimis matei visa, ką padarė VIEŠ- 
PATS, jūsų Dievas, tiems dviem karaliams. Taip Dievas padarys vi- 
soms karalystėms, kurias ten anapus tu pereisi. 22 Nebijok jų, nes 
jis — VIEŠPATS, jūsų Dievas, kovoja už jus“. 

23 Tuo metu aš maldavau VIEŠPATĮ, tardamas: 24 “O, Viešpatie 
DIEVE! Tu leidai savo tarnui pamatyti tik pirmuosius savo didybės 
ir galingos rankos darbus! Joks dievas danguje ar žemėje negali 
prilygti tau darbais ir galingais veiksmais! 25 Leisk man, maldauju, 
pereiti anapus Jordano ir pamatyti puikųjį kraštą, tą gerąjį aukštu- 
mų kraštą ir Libaną'. 26 Bet VIEŠPATS dėl jūsų buvo ant manęs 
supykęs ir manęs neišklausė. VIEŠPATS man tarė: “Gana! Niekad 
man apie tai daugiau nekalbėk! 27 Užkopk ant Pisgos viršūnės ir 
pakelk akis į vakarus, į šiaurę, į pietus ir į rytus. Gerai pasižval- 
gyk, nes per šį Jordaną tu nepereisi. 2 Duok Jozuei nurodymus, 
padrąsink jį ir pastiprink, nes jis turės pereiti, vesdamas šią tautą, 
ir padalyti jiems kraštą, į kurį tu gali tik pasižiūrėti. 

29 Tuomet mes buvome apsistoję slėnyje priešais Bet-Peorą“. 


4 
Ištikimybė išeina į gera 


1* “Dabar tad, Izraeli, klausyk įstatų ir įsakų, kurių aš jus 
mokau laikytis, kad išliktumėte gyvi įeiti ir paveldėti kraštą, kurį 
VIEŠPATS, jūsų protėvių Dievas, duoda jums. 2 Nepridėkite nieko 
prie to, ką įsakau jums, ir neatimkite nieko iš jo, bet laikykitės 
VIEŠPATIES, jūsų Dievo, įsakymų, kuriuos jums nustatau. 3 Jūs 
matėte savo akimis, ką VIEŠPATS padarė prie Baal-Peoro. VIEŠ- 
PATS, tavo Dievas, sunaikino iš tavo tarpo kiekvieną, sekusį Peoro 
Baalą, *0 tuo tarpu jūs, kurie ištikimai laikėtės VIEŠPATIES, savo 
Dievo, esate visi gyvi šiandien. 

5 Žiūrėkite, lygiai kaip man yra VIEŠPATS įsakęs, aš mokau 
dabar jus laikytis įstatų ir įsakų krašte, į kurį esate pasiruošę įeiti 
ir jį paveldėti. 6 Laikykitės jų, juos vykdydami, nes tai parodys tau- 


4,1-8 Peoro atsitikimas (žr. Sk 25,1-9) moko, kad paklusnumas Dievo įstatymui 
sąlygoja gyvenimą Kanaane ir liudija Dievo duotą išmintį. 

toms jūsų išmintį ir protingumą. Girdėdami apie visus šiuos įsta- 
tus, jie sakys: 'Iš tikrųjų išmintingi ir protingi yra žmonės šios 
didelės tautos!' 7 Kokia kita didelė tauta turi taip arti savęs esantį 
dievą, kaip yra VIEŠPATS, mūsų Dievas, kada tik mes jo šaukia- 
mės? š Ir kokia kita didelė tauta turi įstatus ir įsakus taip teisius, 
kaip šis mokymas, kurį aš jums duodu?“ 


Apreiškimas prie Horebo 


9* “Tačiau būk atidus ir saugokis nuoširdžiai, kad neužmirš- 
tum dalykų, kuriuos matei savo akimis, ir kad neleistum jiems 
išslysti iš savo širdies per visas gyvenimo dienas. Mokyk jų savo 
vaikus ir vaikų vaikus. 19* Tą dieną prie Horebo tu stovėjai VIEŠ- 
PATIES, tavo Dievo, akivaizdoje, kai VIEŠPATS man tarė: 'Surink 
pas mane žmones, kad paskelbčiau jiems savo žodžius, idant jie 
išmoktų manęs bijoti* visas savo gyvenimo dienas žemėje ir 
mokytų savo vaikus. !! Jūs atėjote ir stovėjote prie kalno papėdės. 
Kalnas liepsnojo ugnimi iki pat dangaus; jį gaubė tirštas tamsus 
debesis. 12 Tada VIEŠPATS kalbėjo jums iš ugnies. Girdėjote jo 
žodžių garsą, bet jo išvaizdos nesuvokėte — vien balsą. 13 Jis pa- 
skelbė jums savo Sandorą, kurios įsakė laikytis — tai yra Dešimt 
įsakymų, ir parašė juos ant dviejų akmeninių lentelių. 14 Ir man 
tuo metu jis įsakė išmokyti jus įstatų ir įsakų laikytis krašte, į kurį 
esate pasiruošę įeiti ir jį paveldėti". 


Stabų garbinimo pavojus 


15 “Kadangi jūs nematėte išvaizdos, kai VIEŠPATS kalbėjo 
jums iš ugnies prie Horebo, būkite atidūs ir saugokitės nuoširdžiai, 
16 kad nesielgtumėte nedorai, dirbdamiesi sau bet kokios išvaizdos 
stabą, — ar į vyro ar moters panašumą, !7 ar į panašumą bet kokio 


4,9-14 Apreiškimas prie Sinajaus-Horebo kalno (žr. Iš 19-20) turi būti nuolati- 
nis priminimas “bijoti", t.y. garbinti Viešpatį. Izraeliečiai privalo ne tik "at- 
siminti“ įvykius, kuriais Dievas susikūrė sau tautą dykumoje, bet ir mokyti 
savo vaikus juos atsiminti. “Atsiminimu" kiekviena nauja karta ir pavienis 
žmogus tampa izraeliečiu, Dievo susikurtos tautos nariu. 

gyvulio, esančio žemėje, ar į panašumą bet kokio paukščio, skrai- 
dančio padangėse, 1š ar į panašumą bet kokio gyvūno, šliau- 
žiojančio žeme, ar į panašumą bet kokios žuvies, esančios van- 
denyse po žeme; !? ar kad kartais, pakėlęs akis į dangų ir, 
stebėdamas saulę, mėnulį, žvaigždes ir dangaus galybę, nebūtum 
sugundytas juos garbinti ir jiems tarnauti. Juos VIEŠPATS, tavo 
Dievas, davė visoms tautoms, esančioms visur po dangumi. 20 Bet jus 
VIEŠPATS paėmė ir išvedė iš Egipto, tos geležies lydyklos,* kad 
būtumėte jo brangiausia tauta, kaip šiandien ir esate. 

21 VIEŠPATS supyko ant manęs dėl jūsų ir prisiekė, kad aš 
nepereisiu per Jordaną ir neįeisiu į tą puikųjį kraštą, kurį VIEŠ- 
PATS, tavo Dievas, duoda tau kaip paveldą. 22 Aš, neperėjęs Jordano, 
turiu mirti šiame krašte, bet jūs pereisite paveldėti tą puikųjį 
kraštą. 23 Todėl būkite atidūs ir neužmirškite Sandoros, kurią 
VIEŠPATS, jūsų Dievas, yra su jumis sudaręs, nesidirbkite sau bet 
kokios išvaizdos stabo, ką VIEŠPATS, tavo Dievas, yra tau uždrau- 
dęs, 2* nes VIEŠPATS, tavo Dievas, yra sudeginanti ugnis, pavydus 
Dievas“. 


Dievas yra ištikimas savo Sandorai 


25 “Kai būsite pagimdę vaikus bei vaikų vaikus ir būsite seniai 
įsikūrę tame krašte,* jei tada jūs nedorai elgsitės, pasidirbdami sau 
bet kokios išvaizdos stabą, darydami tai, kas pikta VIEŠPATIES, ta- 
vo Dievo, akyse, ir jį pykindami, 26 šią dieną aš šaukiu dangų ir 
žemę liudyti, kad jūs veikiai pražūsite iš krašto, kurį jūs, perėję Jor- 
daną, paveldėsite. Jame jūs ilgai negyvensite, nes būsite visiškai iš- 
naikinti. 27 VIEŠPATS išblaškys jus tautose, išliks iš jūsų tik sau- 
jelė tautose, pas kurias VIEŠPATS jus išvarys. 28 Tarnausite ten 
žmonių rankomis padirbtiems dievams, medžio ir akmens dirbi- 
niams, kurie nemato, negirdi, nevalgo, neužuodžia. 


4,20 Egiptas vadinamas “geležies lydykla", arba krosnis geležiai lydyti, nes 
Dievas ten leido izraeliečiams kentėti kelyje į dvasinį subrendimą. Žr. 1 
Kar 8,51; Jer 11,4; Iz 48,10. 

4,25 “... seniai įsikūrę tame krašte“: Izraelis praras savo jaunystės dvasią ir 
džiaugsmą tarnauti Viešpačiui, savo Dievui, būdamas savimi patenkintas. 


380 Ist 4,29-40 


29 Tačiau ieškosi ten VIEŠPATIES, savo Dievo, ir jį rasi, jei 
ieškosi visa širdimi ir visa siela. 30 Su savo nerimu, kai ateityje visa 
tai bus tave ištikę, tu sugrįši pas VIEŠPATĮ, savo Dievą, ir jo 
klausysi. 3! Kadangi VIEŠPATS, tavo Dievas, yra gailestingas Dievas, 
jis tavęs nepaliks ir nesunaikins, neužmirš Sandoros, kuria jis 
prisiekė tavo protėviams“. 


Dievo gerumo įrodymai 


32 “Nūnai prašyčiau pasiklausti apie praeities amžius, seniai 
prieš tave praėjusius, nuo tos dienos, kai Dievas sukūrė Žmones 
žemėje, pasiteirauti nuo vieno dangaus krašto iki kito, ar įvyko ka- 
da nors toks didingas įvykis, kaip šis, ar kada nors kas nors pa- 
našaus buvo girdėta? 33 Ar girdėjo kokia nors tauta balsą Dievo, 
kalbančio iš ugnies, kaip tu kad girdėjai, ir yra išlikusi gyva? 34 Ar 
koks nors dievas kada nors bandė eiti ir paimti sau tautą iš kitos 
tautos rykštėmis,* ženklais ir stebuklais, karu, galingai pakelta ran- 
ka ir siaubą keliančiais darbais, kaip VIEŠPATS, jūsų Dievas, kad 
padarė tau matant dėl jūsų Egipte? 35 Tau tai buvo parodyta, kad 
žinotumei, jog VIEŠPATS yra Dievas, — šalia jo nėra kito. 36 Tave 
pamokyti iš dangaus jis leido tau išgirsti savo balsą. Žemėje jis lei- 
do tau pamatyti savo didžią ugnį, kai iš tos ugnies girdėjai jo 
žodžius. 37* Kadangi mylėjo tavo protėvius, po jų jis išrinko jų pa- 
likuonis. Jis pats vedė tave iš Egipto savo didžia jėga, 38 kad išva- 
rytų tau iš kelio už tave didesnes ir galingesnes tautas ir įvestų tave 
i jų kraštą, duodamas jį tau kaip paveldą, kaip šiandien ir yra. 
39 Žinok tat šiandien ir dėkis į širdį, kad VIEŠPATS yra Dievas ir 
aukštai, danguje, ir čia, žemėje, — nėra kito. 40 Laikykis jo įstatų ir 
įsakymų, kuriuos duodu tau šiandien tavo labui ir tavo palikuonims 
po tavęs, idant ilgai gyventumei žemėje, kurią VIEŠPATS, tavo 
Dievas, duoda tau visam laikui“. 


4,34 *... rykštėmis“: Dievo galybės veiksmais, sukėlusiais Egipto nelaimes. Žr. 
Įst 7,19; 29,2. 

4,37 Penkiaknygės tikėjimo kraityje pasirodo naujas bruožas: Dievas išsirinko IZ- 
raelį dėl to, kad jį mylėjo. Žr. Oz 11,1. Todėl ir Izraelio klusnumas Dievui 
turi remtis meile (žr. Įst 6,4-6). 


Įst 4,41-48 381 
Prieglobsčio miestai 


41 Tada Mozė atskyrė rytinėje Jordano pusėje tris miestus, 42 į 
kuriuos galėtų pabėgti žmogžudys, kuris netyčia užmuštų kitą 
žmogų, niekad nebuvusį su juo nesantaikoje; jis galėtų nubėgti į 
šiuos miestus ir išlikti gyvas: 3 Bezerį, dykumoje ant plokštikalnio, 
priklausantį reubenaičiams; Ramotus, Gileade, priklausančius gadai- 
čiams; ir Golaną, Bašane, priklausantį manasaičiams. 


B. DIEVAS IR JO SANDORA 


Įvadas 


4 Šis yra įstatymas, kurį Mozė pateikė izraeliečiams. 45 Šie 
yra įstatai ir įsakai, kuriuos po to, kai jie išėjo iš Egipto, Mozė 
paskelbė izraeliečiams, *6 anapus Jordano, slėnyje prieš Bet-Peorą, 
krašte amoriečių karaliaus Sihono, viešpatavusio Hešbone, kurį 
Mozė ir izraeliečiai, išėję iš Egipto, nugalėjo. *7 Jie buvo užėmę jo 
kraštą ir Bašano karaliaus Ogo kraštą, dviejų amoriečių karalių 
žemes rytinėje Jordano pusėje: * nuo Aroerio, kuris yra ant Arnono 
slėnio kranto, iki pat Siono kalno, * — tai yra Hermono, — drauge 
su visa Araba, rytinėje Jordano pusėje, iki pat Arabos jūros, prie 
Pisgos šlaitų papėdės. 


4,48 “... Sion(as)"': kitas Hermono kalno vardas. Žr. Įst 3,9. 


382 Įst 5,1-15 
5 
Sandora prie Horebo 


1 Mozė sušaukė visą Izraelį ir jiems tarė: “Klausykis, Izraeli, 
įstatų ir įsakų, kuriuos aš paskelbiu jums šiandien! Mokykitės jų ir 
laikykitės jų ištikimai! 

2 VIEŠPATS, mūsų Dievas, sudarė Sandorą su mumis prie Ho- 
rebo. 3 Ne su mūsų protėviais sudarė VIEŠPATS šią Sandorą, bet su 
mumis, su kiekvienu mūsų, kurie čia šiandien esame. + Veidu į vei- 
dą VIEŠPATS kalbėjo su jumis prie kalno iš ugnies. 5 Aš stovėjau tuo 
metu tarp VIEŠPATIES ir jūsų, kad perduočiau jums VIEŠPATIES 
žodžius, nes jūs bijojote ugnies ir į kalną nekopėte. Jis tarė: 

6* “Aš esu VIEŠPATS, tavo Dievas, kuris išvedžiau tave iš Egip- 
to žemės, iš vergijos namų. 7 Neturėsi kitų dievų, tiktai mane. 

3 Nedirbsi sau drožinio nei jokio paveikslo, panašaus į tai, kas 
yra aukštai danguje, ir kas yra čia žemėje, ir kas yra vandenyse po 
žeme. ?* Jiems nesilenksi ir jų negarbinsi, nes aš VIEŠPATS, tavo 
Dievas, esu pavydus Dievas, skiriantis bausmę už tėvų kaltę vai- 
kams — trečiajai ir ketvirtajai kartai tų, kurie mane atmeta, 10 bet 
rodantis ištikimą meilę iki tūkstantosios kartos tiems, kurie mane 
myli ir laikosi mano įsakymų. 

1! Nenaudosi piktam VIEŠPATIES, tavo Dievo vardo, nes 
VIEŠPATS nepaliks nenubausto to, kuris naudoja piktam jo vardą. 

12 Laikysies šabo dienos ir švęsi ją, kaip VIEŠPATS, tavo 
Dievas, tau yra įsakęs. 13 Šešias dienas triūsi ir dirbsi visus savo 
darbus, 14 bet septintoji diena yra VIEŠPATIES, tavo Dievo, šabas: 
nedirbsi jokio darbo — nei tu, nei tavo sūnus ar duktė, nei tavo ver- 
gas ar vergė, nei tavo jautis ar asilas, nei tavo galvijai, nei ateivis, 
gyvenąs tavo gyvenvietėse, idant tavo vergas ir vergė galėtų ilsėtis, 
kaip tu. 15 Atsimink, kad tu esi buvęs vergas Egipto žemėje, kad iš- 
vedė tave iš ten VIEŠPATS, tavo Dievas, galingai pakelta ranka. 
Todėl VIEŠPATS, tavo Dievas, ir įsakė tau švęsti šabo dieną. 


5,6-21 Ši Dekalogo — Dešimties įsakymų versija mažai kuo skiriasi nuo Deka- 
logo Iš 20,2-17 tekste. 

5,9-10 Dievas nebaudžia žmogaus už kitų nuodėmes, bet, dėl visuomenės soli- 
darumo, vienos kartos geri ir blogi darbai gali sąlygoti net vėlesnes kartas. 
Pastebėtina, kad Dievo gailestingumas įgalina gerųjų darbų padarinius kur 

16 Gerbk savo tėvą ir motiną, kaip VIEŠPATS, tavo Dievas, yra 
tau įsakęs, kad ilgai gyventumei ir tau sektųsi žemėje, kurią VIEŠ- 
PATS, tavo Dievas, tau skiria. 

17 Nežudysi. 

18 Nesvetimausi. 

19 Nevogsi. 

20 Neliudysi melagingai prieš savo artimą. 

21 Negeisi savo artimo žmonos. 

Netrokši savo artimo namų, ar jo lauko, ar jo vergo bei vergės, 


2957 


ar jo jaučio bei asilo, ar bet ko, kas priklauso tavo artimui'". 
Mozė — Tarpininkas 


22 “Šiuos žodžius — šiuos ir nieko daugiau — VIEŠPATS ga- 
lingu balsu tarė visai jūsų bendrijai prie kalno iš ugnies ir tamsaus 
debesies. Jis užrašė juos ant dviejų akmeninių lentelių, kurias jis 
davė man. 23 Girdėdami tą balsą iš tamsumos, kalnui skendint ug- 
nyje, jūs atėjote pas mane, — visi jūsų giminių vadai ir visi jūsų 
seniūnai, — 24 ir sakėte: 'Ziūrėk, VIESPATS, mūsų Dievas ką tik 
mums parodė savo šlovę ir didybę, ir mes girdėjome jo balsą iš 
ugnies. Šiandien mes patyrėme, kad žmogus gali išlikti gyvas, nors 
jam Dievas yra kalbėjęs. 25 Kodėl tad turėtume dabar mirti? Juk 
suris mus ši baisi ugnis! Mes turėsime mirti, jei ilgiau klausysimės 
VIEŠPATIES, mūsų Dievo, balso. 25 Nes koks marusis kada nors 
girdėjo gyvojo Dievo balsą iš ugnies, kaip mes kad girdėjome, ir 
išliko gyvas? 27 Verčiau tu prieik arčiau ir išgirsk visa, ką VIEŠ- 
PATS, mūsų Dievas, sakys. Tada pasakyk mums visa, ką VIEŠ- 
PATS, mūsų Dievas, bus tau sakęs, o mes klausysimės ir vykdysime'. 

28 VIEŠPATS girdėjo jūsų žodžius, kai jūs kalbėjote man, ir 
VIEŠPATS man tarė: “Girdėjau šių žmonių tau pasakytus žodžius. 
Visa, ką jie pasakė, yra gerai pasakyta. 2 O, kad jie turėtų visad 
tokią širdį manęs bijoti ir laikytis visų mano įsakymų, tada jiems 
ir jų vaikams sektųsi amžinai! 30 Eik ir sakyk jiems: 'Grįžkite į sa- 
vo palapines“. 31 Bet tu pasilik čia su manimi, tau paskelbsiu visus 
įsakymus,* — įstatus ir įsakus,* — kad tu jų išmokytum, idant jie 
vykdytų juos krašte, kurį duodu jiems paveldėti". 


kas labiau sąlygoti ateities kartas: tūkstantį kartų! Blogųjų darbų padariniai 
tesąlygoja trejetą ar ketvertą kartų. 

5,31“... visus įsakymus": pažodžiui “Įsakymą" didžiąja raide ir vienaskaita. 
Hebraiškas žodis yra “Mizva". “... įstatus ir įsakus": žr. Įst 12-16; palygink 
su Iš 20,23-23,19. 


384 Ist 5,32-6,5 


Dievo meilė yra Įstatymo esmė 


32 “Todėl bukite atidus elgtis, kaip VIEŠPATS yra jums įsakęs. 
Nenukrypkite nei į dešinę, nei į kairę. 33 Tiksliai sekite visą kelią, 
kurį VIEŠPATS, jūsų Dievas, jums įsakė, idant klestėtumėte ir 
jums sektųsi, kad ilgai gyventumėte krašte, kurį paveldėsite“. 


1 “Šis yra tas įsakymas — tie įstatai ir įsakai, kurių VIEŠ- 
PATS, jūsų Dievas, įsakė man jus mokyti, kad vykdytumėte juos 
krašte, kurio einate paveldėti, 2 idant tu, tavo vaikai ir tavo vaikų 
vaikai bijotų VIEŠPATIES, savo Dievo, visas tavo dienas ir laikytųsi 
visų jo įstatų ir jo įsakymų, kuriuos tau įsakau, ir ilgai išsilai- 
kytumei. 3 Klausykis tad, Izraeli, laikykis jų ištikimai, kad tau gerai 
sektųsi ir didžiai daugintumeisi krašte, tekančiame pienu ir medu- 
mi, kaip VIEŠPATS, tavo protėvių Dievas, yra tau pažadėjęs". 


Didysis įsakymas 


+* Klausykis, Izraeli! 

VIEŠPATS yra mūsų Dievas, vien tik VIEŠPATS. 
5 Mylėsi Viešpatį, savo Dievą, visa širdimi, 

visa siela* ir visomis jėgomis. 


6,4-6 Šis tekstas apima visą esminį Mozės įstatymo dėsnį, Pakartoto Įstatymo 
knygos pagrindinę temą. Kadangi Viešpats yra tik vienas ir vienintelis 
Dievas, turime jį mylėti visa — nepadalyta — širdimi. Kristus cituoja 
šiuos žodžius kaip “didžiausią ir pirmąjį įsakymą“, apimantį visą Dievo 
mokymą. Žr. Mt 22,37; Mk 12,28-31; Lk 10,25-28; Rom 13,8-10. “... visa 
(savo) siela“: hebraiškai “nafšeha", t.y. visu savo gyvenimu. Sielos sąvo- 
ka atėjo į mūsų Senojo Testamento vertimus per graikus. 

6 Paimk į širdį šiuos žodžius, kuriuos tau šiandien įsakau. 7 Įdiek 
juos savo vaikams. Kartok juos, kai esi namie ir kai keliauji, kai 
guliesi ir kai keliesi. 3 Prisirišk* juos kaip ženklą ant rankos. Tebū- 
na jie kaip žymė tau ant kaktos. * Užrašyk juos ant durų staktų sa- 
vo namuose ir ant vartų“, 


Neužmiršk Viešpaties! 


10 “Kai VIEŠPATS, tavo Dievas, bus įvedęs tave į kraštą, kurį 
jis prisiekė duoti tavo protėviams — Abraomui, Izaokui ir Jokūbui, 
— kraštą su turtingais ir dideliais miestais, kurių tu nestatei, !! su 
namais, pilnais visokiausių gėrybių, kurių tu nesukrovei, su iš- 
kirstomis cisternomis, kurių tu nekirtai, su vynuogynais bei alyv- 
medžių miškeliais, kurių tu nesodinai; kai būsi sočiai pavalgęs, 
12rūpinkis neužmiršti VIEŠPATIES, išvedusio tave iš Egipto že- 
mės, iš vergijos namų. 13 Bijosi tik VIEŠPATIES, savo Dievo, jam 
tarnausi* ir tik jo vardu prisieksi. 14 Neisite paskui kitus dievus, 
paskui savo kaimynystės tautų dievus, 15 — nes VIEŠPATS, tavo 
Dievas, esantis su tavimi, yra pavydus Dievas, — kad neužsidegtų 
ant tavęs įniršis VIEŠPATIES, tavo Dievo, ir nenušluotų tavęs nuo 
žemės veido. 

16 Negundykite VIEŠPATIES, savo Dievo, kaip gundėte prie 
Masos. !7 Stenkitės ištikimai laikytis VIEŠPATIES, savo Dievo, tau 
duotų įsakymų, jo taisyklių ir įstatų. 18 Daryk, kas teisu ir gera 
VIEŠPATIES akyse, idant tau sektųsi, kad įeitumei ir paveldėtumei 
puikųjį kraštą, kurį VIEŠPATS prisiekė tavo protėviams tau duoti, 
19 nuvydamas tau iš kelio visus tavo priešus, kaip VIEŠPATS yra tau 
pažadėjęs“. 


6,8 “Prisirišik juos... kaip ženklą": turbūt šie nurodymai turėjo perkeltinę pras- 
mę. Žr. Iš 13,9.16. Tačiau žydai suprato juos paraidžiui ir rišdavosi ant 
riešų ir kaktos "dėžutes", įdėdami į jas pergamento juosteles su tikėjimo iš- 
pažinimo įrašu. 

6,13 “... jam tarnausi": čia “tarnauti Dievui" reiškia Dievą garbinti. Šia prasme 
Kristus šį tekstą cituoja, sudrausdamas šėtoną. Žr. Mt 4,10. 


386 151 6,20—7,6 
Vaikai turi būti mokomi 


20 “Kai tavo vaikai ateityje klaus, tardami: “Ką reiškia tos tai- 
syklės, tie įsakai ir įstatai, kuriuos VIEŠPATS, mūsų Dievas, jums 
įsakė?" 2! Tada savo vaikams atsakysi: "Mes buvome faraono vergai 
Egipte, bet VIEŠPATS galinga ranka išvedė iš Egipto. 22 Mūsų akyse 
VIEŠPATS padarė ženklų ir nuostabių ir baisių darbų prieš faraoną 
ir jo dvarą Egipte. 23 Iš ten mus išvedė, idant mus įvestų, duotų 
mums kraštą, pažadėtą priesaika mūsų protėviams. 24 Tada VIEŠ- 
PATS mums įsakė vykdyti visus šiuos įstatus, bijoti VIEŠPATIES 
amžinam mūsų labui, idant išliktumėme gyvi, kaip šiandien ir yra. 
25 Jei mes stengsimės ištikimai vykdyti šį visą įsakymą VIEŠ- 
PATIES, mūsų Dievo akivaizdoje, kaip jis mums yra įsakęs, mes 


= „5 


būsime teisūs“. 
7 
Pagonių sunaikinimas 


L “Kai VIEŠPATS, tavo Dievas, bus tave įvedęs į kraštą, kurio 
paveldėti eini, ir bus tau išvaręs daug tautų: hetitus, girgašitus, 
amoriečius, kanaaniečius, perizitus, hivitus, ir jebusitus, septynias 
tautas, daug galingesnes už tave, — 2 kai VIEŠPATS, tavo Dievas, 
bus juos tau atidavęs, ir tu juos nugalėsi, turi juos skirti sunaikinti. 
Nesudaryk su jais sandoros ir jų nepasigailėk. 3 Nesimaišyk su jais 
vedybomis, duodamas savo dukteris jų sūnums ar imdamas jų duk- 
teris savo sūnums, * nes tai nugręš tavo vaikus nuo manęs tarnauti 
kitiems dievams. Tuomet VIEŠPATIES įniršis suliepsnos ant tavęs, 
jis nedelsdamas tave sunaikins. 

5 Jūs turite su jais šitaip pasielgti: sugriaukite jų altorius, su- 
daužykite jų šventuosius akmenis,* nukirskite jų stulpus* ir sude- 
ginkite jų stabus ugnyje, * nes tu esi VIEŠPAČIUI, savo Dievui, 
pašvęsta tauta. VIEŠPATS, tavo Dievas, išsirinko iš visų žemės tau- 
tų tave būti jo branginama tauta. 


7,5 “... šventuosius akmenis...stulpus": žr. Iš 34,13 paaiškinimą. 

7 Ne dėl to, kad būtumėte buvę gausesni už bet kokią kitą tautą, 
VIEŠPATS pamilo jus ir išsirinko, nes jūs buvote skaičiumi ma- 
žiausi iš visų tautų. 3 Nes VIEŠPATS mylėjo jus ir laikėsi priesaikos, 
kurią jis buvo davęs tavo protėviams, VIEŠPATS išvedė jus galinga 
ranka ir atpirko tave iš vergijos namų, iš faraono, Egipto karaliaus, 
rankos. ? Todėl žinok, kad VIEŠPATS, tavo Dievas, yra Dievas — 
ištikimas Dievas, kuris ištikimai laikosi sandoros su jį mylinčiais ir 
vykdančiais jo įsakymus lig tūkstantosios kartos, 10* bet kuris nedel- 
sia atlyginti sunaikinimu to asmens, kuris jį atmeta. Su tokiu jis 
nedelsia, bet jam tuojau pat atlygina. !! Laikykis tad uoliai įsakymo 
— įstatų ir įsakų, kuriuos šiandien įsakau tau vykdyti“. 


Klusnumas neš palaimą 


12 “Jei laikysitės šių įsakų, juos ištikimai vykdydami, VIEŠ- 
PATS, tavo Dievas, ištikimai laikysis su tavimi Sandoros, kurią 
prisiekė tavo protėviams. 13 Mylės tave, laimins tave ir padaugins 
tave. Laimins tavo įsčių vaisių ir tavo žemės derlių, tavo grūdus, 
naują vyną ir aliejų, tavo galvijų prieaugį ir avių jauniklius krašte, 
kurį tavo protėviams jis prisiekė tau duoti. 14 Tu būsi palaimintas 
labiau negu visos kitos tautos: nebus nei bevaisio vyro, nei be- 
vaisės moters tarp jūsų ar tarp jūsų galvijų. 15 VIEŠPATS atitolins 
nuo tavęs visas ligas. Jokiomis piktomis Egipto negaliomis, apie 
kurias tu žinai, jis tavęs nevargins, bet kirs jomis visiems, kurie 
tavęs nekenčia. 16 Nerodydamas gailesčio, sunaikinsi visas tautas, 
kurias VIEŠPATS, tavo Dievas, tau duoda. Kitiems dievams netar- 
nausi, nes tai būtų tau Žabangos. 

17 Jei sakytumei širdyje: Anos tautos yra gausesnės už manė, 
kaip aš galiu jas išvaryti? — 18 jų nebijok! Tik atsimink, ką 
VIEŠPATS, tavo Dievas, padarė faraonui ir visam Egiptui, 19 di- 
džiąsias rykštes, kurias matei savo akimis, ženklus bei nuostabius 


7,10 Polinkis pabrėžti asmeninę atsakomybę (žr. Iš 34,7; Įst 24,16). Ez 18. 

darbus ir galingai pakeltą ranką, kuria VIEŠPATS, tavo Dievas, tave 
išvedė. VIEŠPATS, tavo Dievas, padarys tą patį ir visoms tautoms, 
kurių baiminiesi. 20 Be to, VIEŠPATS, tavo Dievas, siųs jiems marą, 
kolei net išlikusieji ir bėgliai bus sunaikinti. 2! Tenebuna tau jų 
baisu, nes VIEŠPATS, tavo Dievas, esantis su tavimi, yra didis ir 
baisus Dievas. 22 VIEŠPATS, tavo Dievas, išvarys tau tas tautas pa- 
mažu. Jų pribaigti iš karto tu negali, kad kartais nepadaugėtų lau- 
kinių žvėrių tavo nelaimei. 23 Bet VIEŠPATS, tavo Dievas, juos tau 
atiduos ir glumins siaubu, kol jie bus išnaikinti. 24 Jų karalius jis 
paduos tau į rankas, išdildysi jų vardus po dangumi; niekas nepa- 
jėgs tau priešintis, kol juos sunaikinsi. 25 Sumesi į ugnį jų stabus. 
Negeisi ant jų esančio sidabro ar aukso ir sau nepaimsi, kad juo 
nebūtumei įviliotas į žabangas, nes tai yra bjaurus dalykas VIEŠ- 
PAČIUI, tavo Dievui. 25 Neįnešk jokio bjauraus daikto į savo na- 
mus, nes ir tu, kaip jis, būsi atidėtas sunaikinimui. Turi juo šlykš- 
tėtis ir bjaurėtis, nes tai yra atidėta sunaikinimui“. 


6 
Dievo rūpestis savo tauta 


1* “Šio viso įsakymo, kurį aš šiandien tau duodu, turite ištiki- 
mai laikytis, kad klestėtumėt ir daugėtumėt bei pajėgtumėte įeiti 
ir paveldėti kraštą, kurį VIEŠPATS pažadėjo priesaika jūsų protė- 
viams. 2 Atsimink tą ilgą kelią, kuriuo tave vedė VIEŠPATS, tavo 
Dievas, per tuos keturiasdešimt metų dykumoje, idant padarytų 
tave nuolankų, bandydamas sužinoti, kas buvo tavo širdyje, ar tu 
laikysiesi jo įsakymų ar ne. 3 Jis darė tave nuolankų, leisdamas tau 
paalkti, po to, maitindamas tave mana, kurios nei jūs, nei jūsų pro- 
tėviai nežinojote, idant tave pamokytų, kad žmogus yra gyvas Ne 
viena duona,* bet kad žmogus gyvena kiekvienu žodžiu, išeinančiu 


8,1-20 Pagunda didžiuotis ir pasitikėti tik savimi. Mozė įspėja žydus, kad sėkmė 
Kanaane juos gundys užmiršti dykumos pamoką, jog viskas priklauso nuo 
pasitikėjimo Dievo gerumu ir gailestingumu. 

8,3 “... Žmogus yra gyvas ne viena duona": Jėzus Kristus cituoja tuos žodžius 
(Zr. Mt 4,4; Lk 4,4). Dievas rūpinasi tais, kurie jį myli net tada, kai jokios 
gamtinės priemonės nepadeda. 

iš VIEŠPATIES burnos. + Per tuos keturiasdešimt metų drabužiai 
ant tavo nugaros nesusinešiojo ir tavo kojos nesutino. 5 Žinok tad 
savo širdyje, kad VIEŠPATS, tavo Dievas, baudžia tave, kaip žmo- 
gus kad baudžia savo sūnų. 6 Todėl laikykis VIEŠPATIES, savo 
Dievo, įsakymų, eidamas jo keliais ir jo bijodamas, 7 nes VIEŠPATS, 
tavo Dievas, veda tave į puikų kraštą — kraštą upelių, šaltinių ir 
vandens, trykštančio slėniuose ir kalvose; 3 kraštą kviečių ir 
miežių, vynmedžių, figmedžių ir granatmedžių, kraštą alyvmedžių 
ir medaus; ? kraštą, kur galėsi valgyti duonos nestokodamas, kur 
jums nieko netrūks; kraštą su geležies uolomis ir iš kurio kalvų 
galėsi kasti varį. 190 Kai būsi ligi soties privalgęs, šlovink VIEŠPATĮ, 
savo Dievą, už puikųjį kraštą, kurį jis tau yra davęs. 

11 Rūpinkis, kad neužmirštum VIEŠPATIES, savo Dievo, laiky- 
damasis jo įsakymų, įsakų ir įstatų, kuriuos aš tau šiandien įsakau. 
12 Kai tu būsi sočiai pavalgęs, būsi pasistatęs gerus namus ir juose 
gyvensi; 13 kai tavo galvijų bandos ir avių kaimenės bus padaugėju- 
sios, tavo sidabras ir auksas bus pagausėję, ir visa, kas tau priklau- 
so, bus suklestėję, 14 tuomet saugokis, kad tavo širdis neišpuiktų, 
užmiršdama VIEŠPATĮ, savo Dievą, išvedusį tave iš Egipto žemės, 
iš vergijos namų, 15 vedusį tave per plačią ir baisią dykumą su jos 
ugningais žalčiais ir skorpionais, — išdegusią ir be jokio vandens 
žemę, — davusį tau vandens iš titnago uolos 16 ir maitinusį tave 
mana, tavo protėviams nežinomu maistu, idant padarytų tave nuo- 
lankų ir išbandytų tik tavo ateities labui. 17 Nesakyk sau širdyje: 
"Mano paties galybė ir mano paties rankos jėga sukrovė man šiuos 
turtus". 13 Atsimink tad, kad VIEŠPATS, tavo Dievas, yra tas, kuris 
tau duoda galybę būti turtingam, idant patvirtintų savo Sandorą, 
kuria jis prisiekė tavo protėviams, kaip jis ir šiandien daro. 19 Bet 
jei tu, užmiršęs VIEŠPATĮ, savo Dievą, eisi paskui kitus dievus 
jiems tarnauti ir jų garbinti, aš šiandien įspėju jus, kad jūs tikrai 
pražūsite. 29 Jūs žūsite kaip tautos, kurias VIEŠPATS naikina jūsų 
akivaizdoje, nes jūs neklausėte VIEŠPATIES, savo Dievo, balso“. 


390 Zsi 91-7 
9 
Viešpats, ne Izraelis, yra pergalingas 


1* “Klausyk, Izraeli! Šiandien tu pereini Jordaną, kad įeitum ir 
paveldėtum tautas, gausesnes ir galingesnes už save, didelius mies- 
tus, įtvirtintus mūrais iki padangių, 2 — stiprią ir aukštaugę tautą, 
— anakimų palikuonis, kuriuos pažįsti. Girdėjai, kas apie juos 5a- 
koma: “Kas gali priešintis anakimams?' 3 Žinok tad šiandien, kad 
VIEŠPATS, tavo Dievas, pereina pirm tavęs kaip naikinanti ugnis, 
— juos jis nugalės. Jis paklupdys juos tavo akivaizdoje, idant galė- 
tumei juos paveldėti ir greitai sunaikinti, kaip VIEŠPATS yra tau 
pažadėjęs. 

4* Kai VIEŠPATS, tavo Dievas, bus nuvijęs juos tau iš kelio, 
nesakyk sau širdyje: "Dėl mano teisumo VIEŠPATS įvedė mane 
paveldėti šį kraštą", nes iš tikrųjų dėl tų tautų nedorumo VIEŠ- 
PATS išvaro juos tavo akivaizdoje. 5 Ne dėl tavo teisumo ar tavo 
širdies sąžiningumo įeini paveldėti jų kraštą, bet dėl jų nedorumo 
VIEŠPATS išvaro juos tavo akivaizdoje, idant įvykdytų pažadą, 
kurį VIEŠPATS davė prisiekdamas tavo protėviams — Abraomui, 
Izaokui ir Jokūbui. 5 Žinok tad, kad VIEŠPATS, tavo Dievas, duo- 
da tau šį kraštą paveldėti ne dėl tavo teisumo, nes esi kietasprandė 
tauta“. 


Auksinis veršis 


7 “Atsimink ir neužmiršk, kaip įpykinai VIEŠPATĮ, savo Die- 


atėjote į šią vietą, maištavote prieš VIEŠPATĮ. 


9,1-10,11 Dievas nedavė Izraelio tautai krašto kaip atlyginimo už jos dorybes ar 
nuopelnus, nes dykumoje izraeliečiai parodė, kad jie yra maištingi žmonės. 

9,4-6 Pergalė šventajame kare bus suteikta izraeliečiams, nes Kanaano pagonių 
religijos buvo pastūmėjusios žmones į dorovinį sugedimą. Be to, pergalė 
izraeliečių šventajame kare bus suteikta ir dėl to, kad Viešpats yra ištikimas 
savo pažadui, duotam Izraelio protėviams. 

3 Net prie Horebo taip įpykinote VIEŠPATĮ, kad VIEŠPATS 
buvo taip įniršęs, jog buvo pasiruošęs jus sunaikinti. ? Užkopęs ant 
kalno paimti akmeninių lentelių, lentelių Sandoros, kurią VIEŠ- 
PATS sudarė su jumis, išbuvau ant kalno keturiasdešimt dienų ir ke- 
turiasdešimt naktų, nevalgydamas duonos ir negerdamas vandens. 
10 VIEŠPATS davė man dvi akmenines lenteles, parašytas Dievo 
pirštu, su tais pačiais žodžiais, kuriuos jis buvo pasakęs jums iš 
ugnies prie kalno sueigos dieną. 1! Praėjus keturiasdešimčiai dienų 
ir keturiasdešimčiai naktų, VIEŠPATS man davė dvi akmenines 
lenteles — Sandoros lenteles. 12 Tada VIEŠPATS man tarė: Skubėk, 
tuojau lipk nuo čia žemyn, nes tavo žmonės, kuriuos išvedei iš 
Egipto, nedorai elgiasi. Jie veikiai suskubo pasukti iš kelio, kuriuo 
eiti buvau jiems įsakęs, ir pasidarė sau nulydytą stabą'. 13 Be to, 
VIEŠPATS pridėjo: 'Nūn matau, kad ši tauta yra tikrai kietasprandė 
tauta. 14 Dabar tad palik mane vieną, kad galėčiau juos sunaikinti, 
ištrindamas jų vardą po dangumi. Iš tavęs padarysiu galingesnę ir 
gausesnę už juos tautą“. 

15 Apsisukau ir leidausi žemyn nuo kalno. Kalnas liepsnojo ug- 
nyje. Abiem rankom laikiau dvi Sandoros lenteles. 16 Tada pamačiau, 
kad jūs iš tikrųjų nusidėjote VIEŠPAČIUI, savo Dievui, nusilydy- 
dami sau veršio paveikslą. Jūs buvote veikiai suskubę pasukti iš ke- 
lio, kuriuo eiti buvo VIEŠPATS jums įsakęs. 17 Paėmęs abi lenteles, 
sviedžiau jas abiem rankom nuo savęs ir jas sudaužiau jūsų akyse. 
Iš Tada gulėjau kniūpsčias prieš VIEŠPATĮ keturiasdešimt dienų ir 
keturiasdešimt naktų, kaip anksčiau, nevalgydamas duonos ir 
negerdamas vandens, dėl sunkios jūsų nuodėmės, kuria buvote nu- 
sidėję, darydami kas yra nedora VIEŠPATIES akyse ir jį pykdy- 
dami. 19 Man buvo baisu dėl VIEŠPATIES ant jūsų degančio pykčio, 
jį skatinusio jus sunaikinti. Bet VIEŠPATS išklausė manęs ir šį 
kartą. 20 Be to, VIEŠPATS buvo taip supykęs ant Aarono, kad buvo 
pasiruošęs jį sunaikinti, bet aš užtariau ir jį tuo pačiu metu. 2! Ta- 
da, paėmęs jūsų muodėmės darbą — tą veršį, sudeginau jį ugnyje, 
Sutrupinau į šipulius ir, sutrynęs į smulkiausias dulkes, išbarsčiau 
jo dulkes į upelį, tekantį nuo kalno. 

22 Ir prie Taberos, ir prie Masos, ir prie Kibrot-haTaavos pyk- 
dėte VIEŠPATĮ. 23 O kai VIEŠPATS siuntė jus iš Kadeš-Barneos, 
sakydamas: “Nukilkite ir paveldėkitę kraštą, kurį esu jums davęs“, 
jūs maištavote prieš VIEŠPATIES, savo Dievo, įsakymą, juo nepa- 

sitikėdami ir jam nepaklusdami. 24 Jūs esate maištavę prieš VIEŠ- 
PATĮ nuo tos dienos, kai jis jus pažino. 

25* Anas keturiasdešimt dienų ir keturiasdešimt naktų todėl aš 
gulėjau kniūpsčias prieš VIEŠPATĮ, — aš gulėjau kniūpsčias, nes 
VIEŠPATS ketino jus sunaikinti. 26 Meldžiausi į VIEŠPATĮ ir sa- 
kiau: “Viešpatie DIEVE, nesunaikink savo nuosavos tautos, kurią at- 
pirkai savo didybe ir išvedei iš Egipto galinga ranka. 27 Prisimink 
savo tarnus — Abraomą, Izaoką ir Jokūbą ir nepaisyk, kad ši tau- 
ta yra kietasprandė, nedora ir nuodėminga. 23 Kitaip žmonės kraš- 
te, iš kurio mus išvedei, sakys: “Dėl to, kad VIEŠPATS buvo be- 
jėgis įvesti juos į pažadėtą kraštą ir dėl to, kad jų nekentė, jis išvedė 
juos, kad išmirtų dykumoje'. 2 Juk jie galų gale yra tavo nuosava 
tauta, kurią išvedei savo didinga jėga ir pakelta ranka'". 


10 
Naujos Įstatymo lentelės 


1 “Tada VIEŠPATS man tarė: “Nusitašyk iš akmens dvi lente- 
les, tokias, kaip buvo pirmosios, ir užkopk pas mane ant kalno; 
padirbk ir medinę skrynią. 2 Aš įrašysiu ant lentelių žodžius, bu- 
vusius ant pirmųjų lentelių, kurias sudaužei, ir tu įdėsi jas į skry- 
nią'. 3 Padirbau tad skrynią iš akacijos medžio, nusitašiau dvi ak- 
menines lenteles, tokias, kaip buvo pirmosios, ir užlipau ant kalno 
su dviem lentelėmis rankoje. * Tada jis parašė ant lentelių, kaip 
anksčiau buvo parašęs, tuos pačius žodžius — Dešimt įsakymų, ku- 
riuos VIEŠPATS buvo paskelbęs jums iš ugnies ant kalno sueigos 
dieną; ir padavė jas man. 5 Apsisukęs nulipau nuo kalno ir įdėjau 
lenteles į skrynią, kurią buvau padirbęs. Ir ten jos tebėra, kaip 
VIEŠPATS man įsakė. 

6 Izraeliečiai keliavo nuo Beerotų Bene-Jaakano į Moserą. Ten 
mirė Aaronas, ten jis buvo ir palaidotas; jo sūnus Eleazaras tapo 
kunigu jo vietoje. 7 Iš čia jie keliavo į Gudgodą, o nuo Gudgodos į 


9,25-29 Iš 32,11-14 parafrazė. Pakartoto Įstatymo knygoje Mozė yra vaizduoja- 
mas kaip idealus pranašas (žr. Įst 34,10-12), kuris užtaria žmones ir kenčia 
jų labui (žr. Įst 1,37; palygink Iz 53). 

Jotbatą — kraštą su tekančiais upeliais. 3 Tuo metu VIEŠPATS at- 
skyrė Levio giminę VIEŠPATIES Sandoros skryniai nešti, būti 
VIEŠPATIES akivaizdoje bei jam tarnauti ir laiminti jo vardu, 
kaip ir daroma šiandien. * Todėl Levis neturi dalies ar paveldo su 
savo broliais. Pats VIEŠPATS yra jo paveldas, kaip VIEŠPATS, ta- 
vo Dievas, apie juos kalbėjo. 

10 Išbuvau ant kalno keturiasdešimt dienų ir keturiasdešimt 
naktų. Dar kartą VIEŠPATS išklausė manęs ir sutiko tavęs nesu- 
naikinti, 1! VIEŠPATS man tarė: 'Stokis! Leiskis kelionėn priekyje 
žmonių, kad jie įeitų ir paveldėtų kraštą, kurį jų protėviams pri- 
siekiau jiems duoti“, 


Viešpaties didybė 


12 “O dabar, Izraeli, taigi ko reikalauja iš tavęs VIEŠPATS, ta- 
vo Dievas? Vien bijoti VIEŠPATIES, tavo Dievo, eiti visais jo ke- 
liais, mylėti jį, tarnauti VIEŠPAČIUI, tavo Dievui, visa savo širdimi 
ir visa siela 13 ir laikytis visų VIEŠPATIES, tavo Dievo, įsakymų bei 
jo įstatų, kuriuos įsakau tau šiandien tavo paties labui. 14 Žiūrėk! 
VIEŠPAČIUI, tavo Dievui, priklauso dangus bei dangaus aukš- 
tybės,* žemė ir visa, kas joje yra, 15 tačiau vien tavo protėvius 
VIEŠPATS pamilo ir išrinko jus, jų palikuonis, iš visų tautų, kaip 
ir yra šiandien. !6 Apipjaustykite, tad, savo surambėjusias širdis* ir 
nebebūkite daugiau kietasprandžiai. !7* Juk VIEŠPATS, jūsų Dievas, 
yra dievų Dievas ir viešpačių Viešpats — didingas, galingas ir bai- 


10,14 “... dangus bei dangaus aukštybės“: pažodžiui “dangūs ir dangų dangūs". 
Hebraiškai "dangus" vadinamas “šamaim", t.y. “ten vandenys". Anot Seno- 
jo Testamento mąstysenos, esama trijų dangų: dangaus skliautas, vandenys 
virš dangaus skliauto ir dangaus aukštybės — Dievybės sostas. Kadangi 
virš dangaus skliauto buvo vandenys — lietus, sniegas, kruša..., tie dangūs 
ir buvo vadinami “šam maim“ — “(ir)ten vandenys". 

10,16 “Apipjaustykite ... surambėjusias širdis": žr. Įst 30,6; Jer 4,4, Rom 2,29. 
“Neapipjaustyta širdis (žr. Kun 26,41; Jer 9,25; Ez 44,7.9) yra uždara 
širdis, kuri nepriima malonės nei patarimo, lygiai kaip “neapipjaustytos 
ausys“ (žr. Jer 6,10) yra uždaros garsui ir “neapipjaustytos lūpos" (Žr. Iš 
6,12.30) neatsiveria kalbant. 

10,17-18 Dievo teisumas reiškiasi ginant vargšus ir bejėgius. Našlaitis, našlė, le- 
vitas ir ateivis yra dažni bejėgių pavyzdžiai Senajame Testamente. 

sus Dievas, nesantis šališkas ir neimantis kyšio, 18 ginantis naš- 
laičio ir našlės bylą, mylintis ateivį, parūpinantis jiems maistą ir 
drabužį. 19 Mylėsite tad ir jūs ateivį, nes jūs patys buvote ateiviai 
Egipto žemėje. 20 Bijosi VIEŠPATIES, savo Dievo, tik jį garbinsi, 
jam atsiduosi ir jo vardu prisieksi. 2! Jis yra tavo gyrius. Jis yra ta- 
vo Dievas, padaręs šiuos nuostabius ir baisius darbus, kuriuos ma- 
tei savo akimis. 22 Tavo protėviai buvo septyniasdešimt asmenų, kai 
jie nuėjo į Egiptą, o dabar VIEŠPATS, tavo Dievas, yra padaręs tave 
taip gausų kaip dangaus žvaigždes“. 


11 
Nuostabieji Viešpaties darbai 


1* “Mylėk tad VIEŠPATĮ, savo Dievą, ir laikykis įpareigojimo 
— jo įstatų, įsakų ir įsakymų visad. 2 Atsiminkite šiandien, kad ne 
jūsų vaikai, kurie nei patyrė, nei matė VIEŠPATIES, jūsų Dievo, 
pamokos, bet esate jūs patys, kurie turite pripažinti jo didybę, ga- 
lingai pakeltą jo ranką, 3 jo ženklus ir darbus, padarytus Egipte 
faraonui, Egipto karaliui, ir visai jo žemei; + ką jis padarė egip- 
tiečių kariuomenei — jų žirgams ir vežimams, kai jie vijosi iš 
paskos, VIEŠPATS užliejo juos Nendrių jūros vandenimis ir visiškai 
sunaikino; 5 ką jis padarė jums dykumoje, kol jūs atėjote į šią vie- 
tą; Sir ką jis padarė Datanui ir Abiramui, Reubeno sūnaus Eliabo 
sūnums, kai viso Izraelio akyse žemė atvėrė savo burną ir prarijo 
juos, drauge su jų šeimomis, jų palapinėmis bei visa, kas gyva tarp 
jų, 7—nes jūs savo akimis matėte visus šiuos nuostabius darbus. 

8 Laikykitės tad visų įsakymų, kuriuos šiandien jums duodu, 
kad būtumėte stiprūs, įeitumėte ir paveldėtumėte kraštą, kurį ky- 
late paveldėti, ? kad ilgai gyventumėte krašte, kurį VIEŠPATS pri- 
siekė duoti jūsų protėviams ir jų palikuonims, krašte, tekančiame 
pienu ir medumi". 


10,19 Ši eilutė apima užuominą apie antrą didįjį įstatymą: “Mylėsi artimą...“ 
Žr. Kun 19,17-18; Iš 22,21; 23,9; Kun 19,34. 

11,1-26 Tik ištikimybė Sandorai su Viešpačiu užtikrina gyvenimą Kanaane — 
Pažado žemėje. 

Lietaus dovana 


10 “Kraštas, kurį kylate paveldėti, nėra kaip Egipto žemė, iš 
kurios atėjote. Ten javai, kuriuos sėjai, turėjo būti palaistomi tavo 
paties triūsu tartum darže. 11 O kraštas, kurį kylate paveldėti, yra 
kalvų ir slėnių šalis, laistoma iš dangaus lietumi. 12 Tai šalis, kuria 
VIEŠPATS, tavo Dievas, pasirūpina, kurią VIEŠPATS, tavo Dievas, 
prižiūri visad — nuo metų pradžios lig metų galo. 

13 Jei tad jūs tikrai paklusite jo įsakymams, kuriuos jums duo- 
du šiandien, mylėdami VIEŠPATĮ, jūsų Dievą, ir tarnaudami jam 
visa širdimi ir visa siela, 14 tada jis duos lietaus tavo žemei savo 
laiku — ankstyvąjį ir vėlyvąjį lietų,* jūs nuimsite savo derlių grūdų, 
vyno ir aliejaus; 15 jis duos žolės laukuose jūsų galvijams, ir jūs 
būsite pavalgę iki soties. 16 Bet saugokitės, kad jūsų širdis nesu- 
siviliotų tarnauti kitiems dievams ir juos garbinti, 17 nes tuomet 
VIEŠPATS įnirš ant jūsų ir uždarys dangaus skliautą, kad nebekristų 
lietus ir žemė nebeduotų derliaus. Tada jūs veikiai pražūsite pui- 
kiajame krašte, kurį VIEŠPATS jums duoda". 


Atlyginimas už ištikimybę 


18 “Įsidėkite šiuos mano žodžius į savo širdis ir sielas, prisi- 
riškite juos kaip ženklą prie rankos ir pritvirtinkite juos kaip žymę 
sau ant kaktos. 19 Mokykite jų savo vaikus, kalbėdami apie juos, kai 
esi namie ir kai keliauji, kai guliesi, ir kai keliesi. 20 Užrašyk juos 
ant savo narnų durų staktų ir ant savo vartų, 2! kad jūsų dienos ir 
dienos jūsų vaikų būtų padaugintos krašte, kurį VIEŠPATS prisiekė 
jūsų protėviams duoti, kolei dangaus skliautas yra virš žemės. 

22 Jei tad jūs ištikimai laikysitės šio viso įsakymo, kurį jums 
duodu, mylėdami VIEŠPATĮ, savo Dievą, eidami visais jo keliais ir 
jo laikydamiesi, 23 tuomet VIEŠPATS išvarys visas šias tautas prieš 
jus, ir paveldėsite didesnes ir galingesnes tautas už save. 24 Kiek- 
viena vieta, į kurią įkelsite koją, jums priklausys; jūsų žemė driek- 


11,14 “... ankstyvąjį ir vėlyvąjį lietų": ankstyvasis lietus, arba “jore", prasideda 
spalio ar lapkričio mėnesį ir tęsiasi protarpiais per visą žiemą; vėlyvasis 
lietus yra stiprūs lietaus būriai kovo ir balandžio mėnesiais. Palestinoje sė- 
jama rudenį, o pjaunama pavasarį! 

11,24 “... Vakarų jūra...": Viduržemio jūra. 

sis nuo dykumos ligi Libano ir nuo Upės — Eufrato upės lig Vakarų 
jūros.* 25 Niekas nepajėgs jums priešintis: jūsų baimę ir klaiką 
VIEŠPATS, jūsų Dievas, sukels visame krašte, į kurį jūs įkelsite ko- 
ją, kaip jis pažadėjo". 


Palaiminimas ar prakeikimas 


26 “Žiūrėkite! Šiandien padedu prieš jus palaiminimą ir pra- 
keikimą. 27 Palaiminimą, jei paklusite VIEŠPATIES, jūsų Dievo, 
įsakymams, kuriuos šiandien jums duodu, ?3 ir prakeikimą, jei 
nepaklusite VIEŠPATIES, jūsų Dievo, įsakymams, bet trauksitės iš 
kelio, kurį šiandien jums duodu, eidami paskui kitus dievus, kurių 
nepažinojote. 

29 Kai VIEŠPATS, tavo Dievas, bus tave įvedęs į kraštą, kurį tu 
įeini paveldėti, ištarsi palaiminimą* ant Gerizimo kalno,* 0 pra- 
keikimą ant Ebalo kalno.* 30 Kaip žinai, jie yra anapus Jordano, už 
vakarų kelio, esančio krašte kanaaniečių, gyvenančių Araboje, 
priešais Gilgalą, prie Morės ąžuolų. 

31 Juk pereisite Jordaną, kad įeitumėte paveldėti kraštą, kurį 
VIEŠPATS, jūsų Dievas, duoda jums, ir kai jį paveldėsite bei jame 
gyvensite, 32 turite ištikimai laikytis visų įstatų ir įsakų, kuriuos 
išdėsčiau jums šiandien“. 


11,29 “... ištarsi palaiminimą. ..prakeikimą“: visos apeigos aprašomos 27-ajame 
ir 28-ajame skyriuje. “Gerizim (as) ir Ebal(is) — gretimi kalnai Samarijo- 
je su giliu, juos skiriančiu slėniu. Jų viršūnės sudaro puikią progą pasižval- 
gyti po visą Kanaaną. 

C. PAKARTOTO ĮSTATYMO TEISYNAS 


12 
Viena šventovė 


1 “Šie yra įstatai ir įsakai, kurių turite ištikimai laikytis krašte, 
kurį VIEŠPATS, tavo protėvių Dievas, yra davęs tau paveldėti, kol 
tik būsite gyvi žemėje. 

2* Sugriaukite iš pamatų visas vietas, kur tautos, kurias jūs iš- 
varote, ant kalvų ir po kiekvienu lapuotu medžiu garbino savo die- 
vus. 3 Išardykite jų aukurus, sudaužykite šventuosius akmenis, su- 
deginkite stulpus, nukirskite stabus jų dievų, išdildykite jų vardą 
iš tokių vietų. * Taip, kaip jie, VIEŠPATIES, savo Dievo, negarbin- 
site. 5 Jūs žvelgsite į vietą, kurią VIEŠPATS, jūsų Dievas, išrinks iš 
visų jūsų giminių kaip buveinę savo vardui padėti. Jūs ten eisite, 
6 nešdami savo deginamąsias atnašas ir aukas, savo dešimtines ir 
asmeniškas aukas, savo įžadų ir savanoriškas atnašas ir savo gal- 
vijų bandų bei avių kaimenių pirmienas. 7 Ten tad, VIEŠPATIES, 
savo Dievo, akivaizdoje, valgysite jūs, drauge su savo šeimomis, 
džiaugdamiesi visais atliktais darbais, kuriais VIEŠPATS, jūsų 
Dievas, bus jus palaiminęs. 

š Nesielgsite, kaip mes elgiamės čia šiandien, kiekvienas mūsų 
darydamas, kas jam atrodo gera, 9 nes dar nesate atėję į ramybės 
vietą — į paveldą, kurį VIEŠPATS, jūsų Dievas, jums duoda. 10 Kai 
būsite perėję Jordaną ir apsigyvenę krašte, kurį VIEŠPATS, jūsų 
Dievas, skiria jums, ir kai jis bus suteikęs jums ramybę nuo jūsų 
aplinkinių priešų, kad galėtumėte saugiai gyventi, !! tada nešite visa, 
ką jums įsakau, į tą vietą, kurią VIEŠPATS, jūsų Dievas, išrinks kaip 
buveinę savo vardui: savo deginamąsias atnašas ir kitas aukas, savo 
dešimtines ir savo dovanas, visas savo rinktines įžadų atnašas, kurias 
pažadate VIEŠPAČIUI. 12 VIEŠPATIES, savo Dievo, akivaizdoje 
džiaugsitės jūs, drauge su savo sūnumis ir dukterimis, vergais bei 


12,2-31 Dievo garbinimo sutelkimas į vieną centrą — šventovę, siekiant jį ap- 
saugoti nuo kanaaniečių religinės įtakos. Kanaaniečių religijos ištaka buvo 
žemdirbių kultūros polėkis apvaldyti gamtos jėgas magija. Izraeliečių re- 
ligijos ištaka buvo istorinis izraeliečių susitikimas su Dievu. 

vergėmis ir levitais, gyvenančiais jūsų miestuose, nes jie patys ne- 
turi, kaip jūs, dalies ar paveldo. 

13 Žiūrėk, kad neatnašautum savo deginamųjų aukų, kur tik ta- 
vo akims patinka. 14 Vien toje vietoje, kurią VIEŠPATS išrinks vie- 
noje iš tavo giminių — ten atnašausi savo deginamąsias aukas ir ten 
atliksi visa, ką tau įsakau. 

15 Tačiau kur tik nori gali skersti ir valgyti mėsą bet kurioje iš 
savo gyvenviečių, pagal palaiminimą, kurį VIEŠPATS, tavo Dievas, 
yra tau davęs. Ir nešvarūs, ir švarūs gali ją valgyti, lygiai kaip ga- 
zelės ar stirnos mėsą. 16 Bet kraujo nevalgysite; jį išliesite ant žemės 
kaip vandenį. 17 Nevalgysi savo gyvenvietėse nei dešimtinių savo 
grūdų, vyno ir aliejaus, nei pirmienų savo galvijų bandos ir avių 
kaimenės, nei įžadų dovanų, kurias pažadi, savanoriškų atnašų ir as- 
meniškų aukų. 1š Jas turi valgyti VIEŠPATIES, tavo Dievo, akivaiz- 
doje, toje vietoje, kurią VIEŠPATS, tavo Dievas, išsirinks, tu, 
drauge su sūnumis ir dukterimis, vergais bei vergėmis ir levitais, 
gyvenančiais tavo gyvenvietėse, džiaugdamiesi VIEŠPATIES, tavo 
Dievo, akivaizdoje visais savo rankų laimėjimais. 19 Žiūrėk, kad ne- 
užmirštum levito, kol tik gyvensi savo krašte. 

20 Kai VIEŠPATS, tavo Dievas, bus išplėtęs tavo žemę, kaip 
yra tau pažadėjęs, ir tu sakysi: “Valgysiu mėsos',* todėl kad jauti 
norą valgyti mėsos, gali valgyti mėsą kada tik nori. 2! Jei vieta, ku- 
rią VIEŠPATS, tavo Dievas, išrinks pasidėti savo vardą, bus tau per 
toli, ir tu pjausi, kaip aš tau esu įsakęs, ar galviją iš bandos ar avį 
iš kaimenės, kuriuos tau VIEŠPATS yra davęs, kada tik nori, gali 
valgyti mėsą. 22 Iš tikrųjų kaip gazelė ar stirna yra valgoma, lygiai 
taip ją galite valgyti. Ir nešvarūs, ir švarūs gali ją valgyti, lygiai kaip 
gazelės ar stirnos mėsą. 23 Bet pasirūpink, kad nevalgytum kraujo, 
nes kraujas yra gyvybė; gyvybės su mėsa nevalgysi. 24 Jo nevalgysite, 
išpilsite jį ant žemės kaip vandenį. 25 Susilaikykite nuo jo, kad tau 
ir tavo vaikams po tavęs būtų gera, nes darai, kas teisu VIEŠPATIES 
akyse. 

26 Bet tau privalomas šventąsias atnašas ir įžadų dovanas nu- 
neši į vietą, kurią VIEŠPATS išrinks. 27 Atnašausi savo deginamąsias 
aukas, mėsą ir kraują, ant VIEŠPATIES, savo Dievo, aukuro; kitų 


12,20 ““Valgysiu mėsos'...": ypatingomis progomis. Mėsa Izraelyje nebuvo val- 
goma kasdien net turtingose šeimose. 


Įst 12,28—13,5 399 


tavo aukų kraujas iš tikrųjų bus išlietas prie VIEŠPATIES, tavo 
Dievo, aukuro, bet mėsą gali valgyti. 

28 Rūpinkis paklusti visiems šiems žodžiams, kuriuos tau įsakau 
šiandien, idant gerai sektųsi tau ir tavo vaikams po tavęs amžinai, 
nes darysi, kas gera ir teisu VIEŠPATIES, tavo Dievo, akyse". 


Pagonių apeigos 


2 “Kai VIEŠPATS, tavo Dievas, bus pakirtęs prieš tave tautas, 
kurias tu eini išvaryti, kai tu būsi jas išvaręs ir gyvensi jų krašte, 
30 saugokis, kad nebūtumei suviliotas sekti jas po to, kai jos buvo 
sunaikintos tavo akivaizdoje! Nesiteirauk apie jų dievus, sakyda- 
mas: “Kaip garbino tos tautos savo dievus? Ir aš noriu sekti tas 
apeigas". 31 Taip VIEŠPATIES, savo Dievo, negarbink, nes visa, kas 
pasibjaurėtina, ko VIEŠPATS nekenčia, jie darė savo dievams. Net 
savo sūnus ir dukteris jie degino ugnyje, atnašaudami savo die- 
vams!"* 


13 


1 “Žiūrėk, kad uoliai vykdytumėte visa, ką jums įsakau. Nieko 
prie to nepridėsi ir nieko nuo to neatimsi", 


Bausmės už stabų garbinimą 


2 “Jei pasirodytų tarp jūsų pranašas ar svajotojas,* duotų tau 
kokį ženklą ar padarytų stebuklą 3ir sakytų: 'Sekime kitus dievus, 
— kurių jūs nebuvote pažinę, — "ir jiems tarnaukime', nors tau 
paskelbtasis ženklas ar stebuklas ir įvyktų, * neklausyk to pranašo 
ar to svajotojo* žodžių, nes VIEŠPATS, jūsų Dievas, bando jus, 
kad sužinotų, ar jūs iš tikrųjų mylite VIEŠPATĮ, savo Dievą, visa 
savo širdimi ir siela. 5 VIEŠPATĮ, savo Dievą, seksite, tik jo vieno 


13,2.4.6 “... svajotojas": netikras pranašas, kuris dėjosi gaunąs iš Dievo 
apreiškimų per sapnus (žr. Jer 23,25-31; Zch 10,2). Sapnai galėjo būti ir 
tikros pranašystės priemonė (žr. Sk 12,6; Tl 3,1) ir tikri apreiškimai (žr. Pr 
20,3.6; 31,10,24; 37,5.9; Mt 1,20; 2,12-13.18; ir kt.). 

bijosite, tik jo įsakymų laikysitės, tik jo balsui paklusite, tik jam 
vienam tarnausite ir tik prie jo ištikimai glausitės. * Bet anas pra- 
našas ar anas svajotojas* bus nubaustas mirtimi, nes skelbė išda- 
vystę VIEŠPATIES, jūsų Dievo, išvedusio tave iš Egipto žemės ir 
atpirkusio tave iš vergijos namų, — skelbė norėdamas nuvesti tave 
nuo kelio, kuriuo eiti tau įsakė VIEŠPATS, tavo Dievas. Taip tu 
pašalinsi pikta iš jūsų. 

7 Jei tave gundytų kas nors, net jei tai būtų tavo brolis ar sū- 
nus tavo motinos, net jei tai būtų tavo paties sūnus ar duktė, ar 
žmona, kurią myli, ar artimiausias bičiulis, sakydamas: 'Eime — 
garbinkime kitus dievus, kurių nei tu, nei tavo protėviai nesate paži- 
noję, š kurį nors iš aplinkinių tautų dievų, ar tai būtų arti ar toli nuo 
jūsų, bet kur nuo vieno žemės galo lig kito, ? nesutik su tokiu as- 
meniu ir jo neklausyk. Jam nei gailesčio, nei užuojautos, neparodyk 
ir jo kaltės nenuslėpk. 10 Užmuškite jį. Tebūna tavo ranka pirmoji 
pakelta prieš jį, baudžiant jį mirtimi, o po tavęs visų kitų Žmonių 
rankos. !! Užmušk jį akmenimis, nes jis stengia nuvilioti tave nuo 
VIEŠPATIES, tavo Dievo, kuris išvedė tave iš Egipto žemės, iš 
vergijos namų. 12 Tada visas Izraelis išgirs ir bijos; daugiau tokia 
nedorybė nebus daroma tarp jūsų. 

13 Jei kuriame iš miestų, VIEŠPATIES, tavo Dievo, tau duotų 
gyventi, išgirsi, 14 kad išėjo iš tavęs keletas niekšų ir suvedžiojo 
miesto gyventojus, sakydami: 'Eime ir garbinkime kitus dievus, 
kurių jūs nepažinojote, !5 tu nuodugniai išsiteirausi, ištirsi, apklau- 
sinėsi. Jei tiesa, kad toks pasibjaurėtinas dalykas buvo jūsų pada- 
rytas, 16 tų išžudysi to miesto gyventojus kalaviju, visiškai su- 
naikindamas miestą ir visa, kas jame, — net galvijus išžudysi ka- 
laviju. 17 Sukrauk visą grobį miesto aikštėje ir sudegink ugnyje 
miestą ir visą jo grobį kaip pilnutinę deginamąją auką VIEŠ- 
PAČIUI, savo Dievui. Jis liks amžina griuvėsių krūva; niekad ne- 
turi būti atstatytas. 18 Teneprilimpa prie tavo rankos niekas, kas yra 
skirta sunaikinti, idant VIEŠPATS, nusigręžęs nuo degančio įniršio, 
tavęs pasigailėtų ir pasigailėjęs tave padaugintų, kaip prisiekė tavo 
protėviams 19 su sąlyga, kad klausysies VIEŠPATIES, savo Dievo, 
balso, vykdydamas visus jo įsakymus, kuriuos aš tau duodu šian- 
dien, darydamas tai, kas yra teisu VIEŠPATIES, tavo Dievo, 
akyse“. 

14 
Pagonių gedulo apeigos 


1 “Jūs esate VIEŠPATIES, savo Dievo, vaikai. Neraižykite 
savęs ir neskuskite sau plaukų viršum kaktos dėl mirusiojo, 2 nes 
esi tauta, pašvęsta VIEŠPAČIUI, savo Dievui. Tave VIEŠPATS 
išsirinko iš visų kitų tautų žemėje būti jo nuosava tauta“. 


Švarūs ir nešvarūs gyvūnai 


3 “Nevalgysi, kas pasibjaurėtina. * Šie yra gyvuliai, kuriuos 
galite valgyti: jautis, avis, ožka, 5 stirna, gazelė, danielielis, laukinė 
ožka, kalnų ožys, antilopė ir kalnų avys. 6 Iš gyvulių galite valgyti 
kiekvieną gyvulį, kuris turi nagą, skeltą į dvi dalis, ir atrajoja. 7 Ta- 
čiau iš tų, kurie, nors atrajoja, ar yra skeltanagiai, nevalgysite — 
kupranugario, kiškio ir opšraus, nes jie, nors ir atrajoja, bet skeltų 
nagų neturi. Jie yra jums nešvarūs. š Ir kiaulė yra jums nešvarus 
gyvulys, nes ji, nors ir turi skeltus nagus, bet neatrajoja. Nei šių 
gyvulių mėsos valgysite, nei jų dvėsenos liesite. 

? Iš visų vandens gyvūnų šiuos galite valgyti: kas turi pelėkus 
ir žvynus, tokius jūs galite valgyti. 10 Kas pelėkų ir žvynų neturi, 
jūs negalite valgyti. Tie gyvūnai yra jums nešvarūs. 

1! Galite valgyti visus švarius paukščius. 12 Bet šie yra, kurių 
nevalgysite: erelis, grifas ir juodasis grifas, 13 suopis, visų rūšių sa- 
kalai, 14 visos varnų rūšys, 15 strutis, lėlis, žuvėdra, visų rūšių va- 
nagai, 16 pelėda ir ūbaujanti pelėda, baltoji pelėda, !7 pelikanas, ei- 
nis ir kormoranas, 1š gandras ir visų rūšių garniai; lukutis ir 
šikšnosparnis. 19* Visi sparnuotieji vabzdžiai yra jums nešvarūs, 
— jie nebus valgomi. 20 Galite valgyti visus švarius sparnuotus 
gyvūnus. 


14,19-20 Nešvarūs sparnuotieji vabzdžiai yra tie vabzdžiai, kurie rėplioja žeme; 
švarūs sparnuotieji gyvūnai yra tie, kurie eina žeme šokinėdami, pavyzdžiui, 
žiogai. 

21 Kas yra nugaišęs, to nevalgysite. Gaišeną valgyti gali duoti 
ateiviui, gyvenančiam tavo mieste, ar parduoti ją svetimšaliui, nes 
tu esi tauta, pašvęsta VIEŠPAČIUI, savo Dievui. 

Nevirsi ožiuko jo motinos piene“.* 


Dešimtinės duoklė 


22 “Kasmet atskirsi dešimtą dalį viso savo pasėlių derliaus, už- 
derėjusio dirvoje. 23 Valgysi dešimtinę savo grūdų, vyno bei alie- 
jaus ir savo bandų bei kaimenių pirmagimius VIEŠPATIES, savo 
Dievo, akivaizdoje toje vietoje, kurią jis išsirinks kaip savo vardo 
buveinę, kad išmoktumei visad bijoti VIEŠPATIES, savo Dievo. 
24 Bet jei, VIEŠPAČIUI, tavo Dievui, tave gausiai palaiminus,* 
nuotoliui esant taip dideliam, kad tu dešimtinės nepajėgi nugaben- 
ti, nes vieta, kurią VIEŠPATS išsirinks padėti savo vardą, per toli 
nuo tavęs, 25 tada gali dešimtinę pakeisti į pinigus. Su pinigais sau- 
giai rankoje, nueik į vietą, kurią VIEŠPATS, tavo Dievas, bus išsi- 
rinkęs. 26 Panaudosi pinigus nupirkti, ką norėsi — jaučių, avių, vyno, 
stipraus gėralo ir ko tik trokši. Ten, VIEŠPATIES, savo Dievo, aki- 
vaizdoje valgysi tu ir tavo namiškiai, drauge džiaugdamiesi. 27 Ir le- 
vito, gyvenančio tavo mieste, nepalik tuščiomis, nes jis neturi nei 
dalies, nei paveldo kaip tu. 

28 Kas treti metai atneši visą tų metų savo derliaus dešimtinę 
ir atiduosi ją į miesto svirną. 29 Levitas, kadangi jis neturi nei dalies, 
nei paveldo su tavimi, taip pat ir ateivis, ir našlaitis, ir našlė, esan- 
tys tavo mieste, galės ateiti ir pavalgyti iki soties, idant VIEŠPATS, 
tavo Dievas, laimintų tave ir kiekvieną tavo darbą, prie kurio pride- 
di ranką". 


14,21 “Nevirsi ožiuko jo motinos piene“: žr. Iš 23,19 paaiškinimą. 

14,24“... VIEŠPAČIUI ... tave gausiai palaiminus": gausaus derliaus atveju, 
izraeliečiui ūkininkui buvo sunku nugabenti dešimtinę į Jeruzalę — į Šven- 
tyklą iš tolimesnių krašto vietų. 

15 
Šabo metai 


1 “Kas septinti metai* švęsi skolų atleidimą. 2 Šitokia yra atlei- 
dimo esmė: kiekvienas skolintojas atleis skolą, kurią jis buvo 
paskolinęs savo artimui, — nebereikalaus jos iš savo artimo ar gi- 
minaičio, nes buvo paskelbtas VIEŠPATIES atleidimas. 3 Iš svetim- 
taučio gali jos reikalauti, bet turi atleisti visa, ką tavo giminaitis 
yra tau skolingas. 

4 Tarp jūsų elgetų neturi būti, nes VIEŠPATS tikrai laimins tave 
krašte, kurį VIEŠPATS, tavo Dievas, duoda tau paveldėti kaip nuo- 
savybę, 5 jei tik paklausysi VIEŠPATIES, savo Dievo, balso, uoliai 
vykdydamas visą įsakymą, kurį tau skelbiu šiandien. 6 Kai VIEŠ- 
PATS bus tave palaiminęs, kaip jis pažadėjo, tu skolinsi daugeliui 
tautų, bet nesiskolinsi, tu valdysi daug tautų, bet jos tavęs nevaldys. 

7 Tačiau jei būtų tarp jūsų elgeta, vienas iš giminaičių, bet ku- 
riame tavo miestų krašte, kurį VIEŠPATS, tavo Dievas, duoda tau, 
nebūk kietaširdis ar šykštus savo beturčiui artimui. 8 Verčiau ištiesk 
ranką ir noriai jam skolink, ko tik jis stokoja. > Saugokis, kad nepuo- 
selėtum širdyje klastingos minties, sakydamas: “Septintieji metai, 
skolų atleidimo metai, artinasi, ir, rūsčiai į savo nuskurdusį artimą 
pasižiūrėjęs, nieko jam neduotum. Prieš tave jis šauksis į VIEŠPATĮ, 
ir tu užsitrauksi kaltę. 10 Duok tad jam dosniai ir neapgailestauk 
širdimi tai darydamas, nes VIEŠPATS, tavo Dievas, už tai laimins 
visus tavo darbus ir visus tavo siekius. !! Kadangi krašte beturčių 
niekad netrūks,* todėl įsakau tau: 'Ištiesk ranką vargšui ir beturčiui 
artimui savo krašte“. 


15,1 “Kas septinti metai": šabo metai. Žr. Įst 15,9; 31,10; palygink Jer 34,14 su 
Įst 15,12. 

15,11 “... krašte beturčių niekad netrūks“: palygink Jėzaus žodžius: “Vargšų jūs 
visuomet turite su savimi..." (Mt 26,11). 


404 Ist 15,12-23 
Izraeliečių vergai 


12 “Jei tavo bendruomenės narys, hebrajus ar hebrajė, parsi- 
duoda tau, jis turi tau tarnauti šešerius metus, bet septintais metais 
turi jį paleisti laisvą. 13 Paleisdamas vergą laisvą, neišsiųsk jo tuš- 
čiomis rankomis. 14 Aprūpink jį dosniai iš savo avių kaimenės, iš 
kluono, iš vynuogių spaustuvo, duodamas jam iš dosnumo, kuriuo 
VIEŠPATS, tavo Dievas, yra tave palaiminęs. 15 Atsimink, kad tu bu- 
vai vergas Egipto žemėje ir VIEŠPATS, tavo Dievas, tave atpirko. 
Užtat aš ir duodu tau šiandien šį įsakymą. 16 Bet jei jis tau sakytų: 
"Aš neisiu iš tavo namų, dėl to, kad myli tave ir tavo šeimyną, nes 
jam gera pas tave, !7 tada, paėmęs ylą, perdursi jo ausies lezgį,* 
priglaustą prie durų, ir jis bus tavo vergas amžinai. Panašiai pasi- 
elgsi ir su savo verge. 

18 Nesijausk nuskriaustas, kai paleidi jį laisvą, nes tarnyba, ku- 
rią jis yra tau atlikęs per tuos šešerius metus, yra verta dvigubos 
samdinių algos. Be to, VIEŠPATS, tavo Dievas, laimins visame, ką 
tu darai". 

Pirmagimiai 


19 “Visus pirmagimius iš tavo galvijų bandos ar avių kaimenės 
pašvęsi VIEŠPAČIUI, savo Dievui: savo pirmagimiu jaučiu ne- 
dirbsi, avių kaimenės pirmagimio nekirpsi. 20 Suvalgysite jį, — tu, 
drauge Su savo šeimyna, — VIEŠPATIES, tavo Dievo, akivaizdoje 
kasmet vietoje, kurią VIEŠPATS išsirinks. 21 Bet jei jis turėtų trū- 
kumą, kokį nors žymų trūkumą, — būtų raišas ar aklas, — jo 
VIEŠPAČIUI, tavo Dievui, neaukosite. 22 Galite jį valgyti savo gy- 
venvietėse, nešvarūs ir švarūs gali jį valgyti, lygiai kaip valgoma 
gazelė ir stirna. 23 Vien jo kraujo negali valgyti, bet išliesi jį kaip 
vandenį ant žemės“. 


15,17 “... jo ausies lezgį": žr. Iš 21,6 ir paaiškinimą. 

16 
Perėjimo iškilmės 


1 “Švesk Abibo mėnesį,* atnašaudamas Perėjimo auką VIEŠ- 
PAČIUI, tavo Dievui, nes Abibo mėnesį, naktį, VIEŠPATS, tavo 
Dievas, išvedė tave iš Egipto. 2 Atnašausi Perėjimo auką VIEŠPA- 
ČIUI, savo Dievui, iš galvijų bandos ir avių kaimenės toje vietoje, 
kurią VIEŠPATS išrinks kaip buveinę savo vardui. 3 Nieko rauginto 
su ja nevalgysi. Septynias dienas valgysi su ja neraugintą duoną — 
vargo duoną, idant atsimintumei per visas gyvenimo dienas savo 
išėjimą iš Egipto žemės, nes iš Egipto žemės išėjai labai skubiai. 
4Per septynias dienas joks raugas tenesirodo pas tave visoje tavo 
žemėje; tenebūna palikta lig ryto nieko iš mėsos, kurią aukojai pir- 
mosios dienos vakarą. 

5 Perėjimo aukos negali atnašauti nė viename iš tavo miestų, 
kuriuos VIEŠPATS, tavo Dievas, tau duoda. 6 Tik vietoje, kurią jis 
išrinks kaip buveinę savo vardui, tik ten atnašausi Perėjimo auką 
vakare, saulei leidžiantis, tuo dienos metu, kai išėjai iš Egipto. 7 Vir- 
si ir valgysi toje vietoje, kurią VIEŠPATS, tavo Dievas, išrinks; kitą 
rytą gali leistis kelionėn atgal į savo palapines. 3 Šešias dienas val- 
gęs neraugintą duoną, septintą dieną švęsi iškilmingą sueigą VIEŠ- 
PAČIUI, savo Dievui. Tą dieną nedirbsi jokio darbo“. 


Savaičių iškilmės 


> “Atskaitysi septynias savaites, pradėdamas skaičiuoti nuo to 
laiko, kai pjautuvas pirmąkart paliečia nepjautus javus. 19 Tada tu 
švęsi Savaičių iškilmes* VIEŠPATIES, savo Dievo, garbei atnašau- 
damas geros valios auką pagal derlių, kuriuo VIEŠPATS, tavo 
Dievas, bus tave palaiminęs. 1! Džiūgausi VIEŠPATIES, savo Dievo, 


16,1 “... Abib(o) mėnesį": “abib" reiškia “grūdų varpą“, arba “prinokusius grū- 
dus". “Abib(as)" yra vardas mėnesio, kurio metu vykdavo miežiapjūtė; jis 
atitinka mūsų kovą — balandį. Vėliau “Abibo mėnuo" gavo babilonišką 
“Nisan(0)" vardą. 

16,10 “Savaičių iškilmės...": vėliau ši šventė buvo vadinama Pentekostės vardu. 
“Pentekostė" yra graikų kalbos žodis ir reiškia “Penkiasdešimtoji", t.y. 50- 
oji diena po Perėjimo šventės. 

akivaizdoje tu ir tavo sūnūs bei dukterys, tavo vergai ir vergės, 1e- 
vitai, gyvenantys tavo miestuose, bei ateiviai, našlaičiai ir našlės, 
esantys su tavimi, toje vietoje, kurią VIEŠPATS, tavo Dievas, iš- 
sirinks kaip buveinę savo vardui. 12 Atsimink, kad tu buvai vergas 
Egipte, ir ištikimai laikykis šių įstatų“. 

Palapinių iškilmės 

13* “Nuvalęs klojimo ir vynuogių spaudyklos derlių, švęsi sep- 
tynias dienas Palapinių iškilmes. 14 Džiūgausi šventės dienomis tu 
ir tavo sūnūs bei dukterys, tavo vergai bei vergės, ir levitai, ateiviai, 
našlaičiai bei našlės, gyvenantys tavo miestuose. 15 Septynias dienas 
švęsi šias iškilmes VIEŠPATIES, savo Dievo, garbei toje vietoje, 
kurią VIEŠPATS išrinks. Kadangi VIEŠPATS, tavo Dievas, laimins 
visą tavo derlių ir visus tavo laimėjimus, tu tikrai džiūgausi. 

16 Tris kartus per metus — Neraugintos duonos iškilmėse, Sa- 
vaičių iškilmėse ir Palapinių iškilmėse — visi tavo vyriškiai 
pasirodys VIEŠPATIES, tavo Dievo, akivaizdoje toje vietoje, kurią 
VIEŠPATS išrinks. Tenepasirodo niekas VIEŠPATIES akivaizdoje 
tuščiomis rankomis. !7 Kiekvienas atnašaus kiek išgali, pagal 
VIEŠPATIES, tavo Dievo, palaiminimą, kurį jis bus tau suteikęs". 


Teisėjai 
18 “Paskirsi teisėjus ir pareigūnus visur giminėse, visose savo 
gyvenvietėse, kurias VIEŠPATS, tavo Dievas, tau duoda. Jie teis 
žmones teisiu teismu. 1? Teisingumo neiškraipyk, šališkumo ne- 
rodyk, kyšio neimk, nes kyšis aptemdo išmintingųjų akis ir iškraipo 
teisiųjų bylą. 20 Tik to, kas teisu, teisingai tesieksi, idant tarptumei 
ir paveldėtumei kraštą, kurį VIEŠPATS, tavo Dievas, tau duoda". 


Pagunda perimti pagonių religinius papročius 


21* “Nestatysi sau jokio šventojo stulpo — medžio šalia auku- 
ro, kurį padirbsi VIESPACIUI, savo Dievui, 22 nei statysiesi švento- 
jo akmens, — jų VIESPATS, tavo Dievas, nekenčia". 


16,13 Žr. Kun 23,34 paaiškinimą. 

16,21-7,7 Atrodo, kad šis skaitinys yra ne savo vietoje, nes pertraukia nuoseklią 
įstatų seką teisėjams. Zr. Įst 16,18-20 ir 17,8-13. Turbūt jo vieta yra tarp 
Įst 12,29 ir 14,2. 

16,21-22 “... šventojo stulpo. ..šventojo akmens“: žr. Iš 34,13 paaiškinimą. 

17 


1 “Neaukosi VIEŠPAČIUI, savo Dievui, nesveiko jaučio, ar ne- 
sveikos avies, — su bet kokiu trūkumu, — nes tai yra pasibjaurė- 
tina VIEŠPAČIUI, tavo Dievui. 

2Jei pas tave, vienoje iš gyvenviečių, kurias tau duoda VIEŠ- 
PATS, būtų rasta vyras ar moteris, kurie daro pikta VIEŠPATIES, 
tavo Dievo, akyse ir nusižengia jo Sandorai, 3 eidami tarnauti ki- 
tiems dievams ir garbindami juos, — ar tai būtų saulė, ar mėnulis, 
ar kuri nors iš dangaus galybių, — ką aš esu uždraudęs, + ir jei 
apie tai tau būtų pranešta ar tu pats sužinotumei, tada turi reikalą 
rūpestingai ištirti. Jei tiesa, kad toks pasibjaurėtinas dalykas yra 
įvykęs Izraelyje, 5 tada išvesi už savo miesto vartų* vyrą, ar mo- 
terį, padariusius tokį nedorą dalyką, ir užmušite tą vyrą, ar tą 
moterį, akmenimis. 5 Žmogus gali būti nubaustas mirtimi tik dvie- 
jų ar trijų liudytojų liudijimu; niekas neturi būti nubaustas mir- 
timi, prieš jį liudijant tik vienam liudytojui. 7 Vykdant mirties 
bausmę, tebūna liudytojų rankos pakeltos pirmosios prieš jį, o po 
to turi įsijungti visi žmonės. Taip pašalinsi pikta iš jūsų". 


Teisėjai iš Levio giminės 


8 “Jei išspręsti bylą yra tau per sunku, ar tai būtų ginčas dėl 
žmogžudystės, ar įstatyminės teisės, ar dėl asmens užpuolimo, — 
bet kokia ginčą kelianti byla tavo vartuose, — tada skubėk nueiti į 
vietą, kurią VIEŠPATS, tavo Dievas, išrinks. ? Atėjęs, pasitarsi su 
kunigais iš Levio giminės ir teisėju, kuris tomis dienomis yra at- 
sakingas. Bylos nuosprendį jie tau paskelbs. 10 Vykdyk tiksliai nuo- 
sprendį, kurį tau jie paskelbs iš vietos, kurią VIEŠPATS išrinks, 
ištikimai laikydamasis visko, ką jie tau nurodė, !! Turi elgtis pagal 


17,5 “... už savo miesto vartų“: šalia vartų nešvarioje vietoje — šiukšlyne (?). 
Žr. Kun 24,14; Sk 15,36; Apd 7,58; Žyd 13,12. 

visus tau duotus nurodymus ir tau paskelbtą nuosprendį; nenukrypk 
nuo jų tau paskelbto nuosprendžio nei į dešinę, nei į kairę. 12 Jei 
kas įžūliai savimi pasitikėdamas drįstų nepaklusti kunigui,* paskir- 
tam ten tarnauti VIEŠPAČIUI, tavo Dievui, ar teisėjui,* tas žmo- 
gus mirs. Taip pašalinsi pikta iš Izraelio. 13 Visi žmonės, tai girdė- 
dami, bijos ir savimi pasitikėdami įžūliai daugiau nesielgs“. 


Karalius 


14 “Kai būsi atėjęs į kraštą, kurį VIEŠPATS, tavo Dievas, duo- 
da tau, ir būsi jį paveldėjęs bei jame įsikūręs, ir nuspręsi: “Pasida- 
rysiu sau karalių, kaip kad daro visur aplinkinės tautos“, 15 iš tik- 
rųjų gali pasidaryti sau karaliumi tą, kurį VIEŠPATS, tavo Dievas, 
išrinks. Tik žiūrėk, kad sau karaliumi pasidarytum vieną iš savo 
giminaičių; kokio nors svetimtaučio — Žmogaus, kuris nėra tavo 
giminaitis, karaliumi negali pasidaryti. 16 Tačiau jis nelaikys di- 
delio skaičiaus arklių* ir nesiųs savo žmonių į Egiptą, kad dau- 
giau arklių įsigytų, nes VIEŠPATS yra jums pasakęs: “Tuo keliu 
niekad atgal negrįžkite'. !7 Jis neims nei ves daugiau ir daugiau 
žmonų, kad jo širdis nenutoltų; nei kaups sau sidabro ir aukso dau- 
giau negu reikia. !š Kai bus pasodintas į savo karalystės sostą, jis 
turės įsakyti, kad šio įstatymo nuorašas būtų jam padarytas ant ri- 
tinio Levio giminės kunigų akivaizdoje. 19 Tepasilieka jis su juo, 
teskaito jį visas savo gyvenimo dienas, idant, ištikimai laikydama- 
sis šio įstatymo žodžių ir šių įstatų, išmoktų bijoti VIEŠPATIES, 
savo Dievo. 20 Teneišpuiksta jo širdis prieš kitus brolius, tenenu- 
krypsta nei į dešinę, nei į kairę, idant jis ir jo palikuonys ilgai 
karaliautų Izraelyje“. 


17,12 “... kunigui"': vyriausiasis kunigas; “... teisėjui": pasaulietis. Vyriausiasis 
kunigas buvo galva teismo, kuris spręsdavo bylas, susijusias su religiniais 
reikalais, o teisėjas spręsdavo daugiau kasdienos sankirčius. Žr. 2 Kr 19,8-11. 

17,16 “... arklių": karo vežimams. Apie šį Viešpaties įspėjimą užsimena ir Įst 
28,68, nors jis Penkiaknygėje niekur kitur nėra minimas. Iš kitų šaltinių Ži- 
noma, kad Egiptas parduodavo arklius savo kaimynų karo vežimams. Šia- 
me tekste įžvelgiamas pavojus, kad koks nors karalius gali padaryti Izraelį 
Egipto vasalu. 

18 
Kunigai 


1 “Visa kunigiškoji Levio giminė neturės dalies ar paveldo Iz- 
raelyje. Jie gyvens tik iš VIEŠPATIES atnašų ugnimi kaip jų 
dalies, 2 bet jie neturės jokios dalies tarp savo broliškų giminių. 
VIEŠPATS yra jų paveldas, kaip jis jiems pažadėjo. 

3 Tokia tat yra kunigų teisė iš Žmonių, atnašaujančių jautį ar 
avį: kunigui jie duos petį, abu žandikaulius ir pilvą. + Pirmienas sa- 
vo grūdų, vyno bei aliejaus ir pirmąsias savo avių vilnas duosi 
jam, 5 nes VIEŠPATS, tavo Dievas, išrinko Levį — jį ir jo sūnus — 
būti ir tarnauti VIEŠPATIES vardu visam laikui. 

6 Jei levitas norėtų eiti iš bet kurios tavo gyvenviečių, kur tik 
jis begyventų Izraelyje, į vietą, kurią VIEŠPATS išrinks, jis gali tai 
padaryti, kada jam patinka. 7 Ten jis gali tarnauti VIEŠPATIES, sa- 
vo Dievo, vardu, kaip ir visi jo broliai levitai, ten esantys ir tarnau- 
jantys VIEŠPATIES akivaizdoje. * Jie gaus tokias pat dalis valgyti 
kaip kiti, nepaisant jų asmeniškų dovanų ar palikimo“. 


Pranašai 


9 “Kai būsi įėjęs į kraštą, kurį VIEŠPATS, tavo Dievas, tau duo- 
da, nesimokysi pamėgdžioti tų tautų bjaurių darbų. 10* Tenebūna 
rasta tarp jūsų nė vieno, kuris aukoja savo sūnų ar dukterį ugnimi, 
ar kuris užsiima būrimu, ar yra žynys, ar burtininkas, ar raganius, 
1 ar kerėtojas, ar kuris tariasi su vaiduokliais bei dvasiomis, ar ku- 
ris teiraujasi mirusiųjų. 12 Juk kas tik tokius dalykus daro, tas yra 
pasibjaurėtinas VIEŠPAČIUI; už tokius bjaurius darbus VIEŠPATS 
pašalina tautas tau iš kelio. 13 Tu tad turi būti nuoširdžiai ištikimas 
VIEŠPAČIUI, savo Dievui. 14 Nors tos tautos, kurias tu eini išvary- 


18,10-11 “... aukoja savo sūnų ar dukterį ugnimi": žr. Kun 18,21 paaiškinimą. 
Tokios kruvinos žmonių aukos čia rikiuojamos su kitais pagonių prietarais, 
nes buvo tikima, kad jos turi magišką jėgą apsaugoti nuo nelaimės. Žr 2 
Kar 3,27. Minimi kiti trys prietarai: ateities pramatymas (t.y. būrimu, žy- 
niavimu...), juodoji magija (t.y. kerėjimu, raganiavimu...) ir nekromantija 
(t.y. pasitarimu su dvasiomis ir vėlėmis). 


410 Ist 16,15—19,3 


ū, iš tikrųjų klauso žynių ir užsiimančiųjų būrimu, VIEŠPATS, ta- 
vo Dievas, tau to daryti neleis. 

15 VIEŠPATS, tavo Dievas, išugdys tau pranašą, kaip mane,* iš 
tavo giminių. Jo turėsite klausyti. 16 Kaip VIEŠPATIES, savo Dievo, 
prašei sueigos dieną prie Horebo, sakydamas: “Neleisk man ilgiau 
klausytis VIEŠPATIES, mano Dievo, balso ar vėl kada nors regėti 
šią baisią ugnį, kad nenumirčiau“. !7 Tada VIEŠPATS man atsakė: 
“Taip kalbėdami, jie gerai daro. 1š Išugdysiu jiems pranašą, kaip tave, 
iš jų giminių ir įdėsiu savo žodžius į pranašo burną. Jis pasakys 
jiems visa, ką aš jam būsiu įsakęs. !9 Jei kas nors neklausys žodžių, 
kuriuos pranašas kalbės mano vardu, aš pats pašauksiu jį už tai at- 
sakyti. 20 O pranašas, drįstantis tarti mano vardu pranašavimą, ku- 
rio aš jam neįsakiau tarti, ar pranašas, kalbantis kitų dievų vardu, 
— tas pranašas turi mirti'. 2! Jeigu savęs klaustumei: “Kaip galime 
žinoti, kad tas pranašavimas nėra buvęs VIEŠPATIES ištartas? 
22 Jeigu pranašas kalba VIEŠPATIES vardu, bet pranašavimas 
neišsipildo ar nepasitvirtina, to pranašavimo VIEŠPATS nėra ištaręs. 
Pranašas yra kalbėjęs įžūliai savimi pasitikėdamas, todėl dėl jo 
nenuogąstauk“, 


19 
Prieglobsčio miestai 


1 “Kai VIEŠPATS, tavo Dievas, bus sunaikinęs tautas, kurių 
kraštą VIEŠPATS, tavo Dievas, tau duoda, ir tu būsi jį paveldėjęs 
bei įsikūręs jų miestuose ir jų namuose, 2 tu atskirsi tris miestus* 
krašte, kurį VIEŠPATS, tavo Dievas, duoda tau paveldėti. 3 Ap- 


18,15 “... pranašą, kaip mane,...": iš konteksto aišku, kad Mozė kalba apie vi- 
sus tikruosius pranašus, kuriuos Dievas siųs savo tautai po jo mirties. Kadan- 
gi Kristus yra Didysis Pranašas, kuris visapusiškai įvykdė pranašo užduotį, 
šis tekstas buvo ir žydų (Žr. Jn 6,14; 7,40) ir Apaštalų laikomas ypatingu 
mesijiniu pranašavimu (žr. Apd 3,22; 7,37). 

19,2 “... atskirsi tris miestus“: izraeliečiai buvo įpareigoti atskirti bent šešis 
prieglobsčio miestus: tris į rytus nuo Jordano ir tris Kanaano krašte. Žr. Sk 
35,9-34, Kadangi anie trys miestai į rytus nuo Jordano jau buvo atskirti (žr. 
Įst 4,41-43), čia minimi tik trys miestai į vakarus nuo Jordano. Apie šio 
įsakymo įvykdymą pasakojama Joz 20-ajame skyriuje. 

skaičiuosi nuotolius ir padalysi į tris sritis kraštą, kurį VIEŠPATS, 
tavo Dievas, duoda tau kaip paveldą, idant kiekvienas žmogžudys 
galėtų į vieną iš jų nubėgti. 

* Šitoks yra atvejis žmogžudžio, kuris gali ten nubėgti ir savo 
gyvybę išgelbėti: kai kas nors netyčiomis yra užmušęs savo artimą, 
su kuriuo niekad nėra buvęs priešas. > Sakykime, nueina kas nors 
su artimu į mišką malkų pasikirsti ir jam, pakėlus kirvį medžiui 
kirsti, kirvis nuslysta nuo koto, mirtinai užgaudamas jo artimą. Toks 
žmogus gali bėgti į vieną iš tų miestų ir išgelbėti savo gyvybę. 

6 Kitaip, jei nuotolis būtų per didelis, keršytojas už kraują,* 
vydamasis pykčio įkarštyje, galėtų pasivyti užmušėją ir jį užmušti, 
nors mirties bausmės jis nebuvo užsitraukęs, nes niekad nebuvo bu- 
vęs savo artimo priešas. 7 Todėl aš tau ir įsakau atskirti tris mies- 
tus. 

$ Kai VIEŠPATS, tavo Dievas, bus išplėtęs tavo žemę, kaip jis 
yra prisiekęs tavo protėviams, — kai atiduos tau visą kraštą, kurį 
jis pažadėjo tavo protėviams duoti jums, ? jei tu ištikimai laikysies 
šio viso įsakymo, kurį tau šiandien duodu, mylėdamas VIEŠPAT|Į, 
savo Dievą, ir visad eidamas jo keliais, — tada pridėsi dar kitus 
tris miestus prie šių trijų. 10 Taip nebus išlietas nekalto žmogaus 
kraujas, užtraukdamas tau kraujo kaltę krašte, kurį VIEŠPATS, tavo 
Dievas, duoda tau kaip paveldą. 

11 Tačiau jei kas nors, būdamas nesantaikoje su artimu, patyko- 
jęs užpultų jį ir, atėmęs jo gyvybę, nubėgtų į vieną šių miestų, !? ta- 
da žmogžudžio miesto seniūnai jį iš ten parsigabens ir perduos jį 
keršytojui už kraują nubausti mirties bausme. 13 Nerodysi jam jokio 
gailesčio, bet pašalinsi nekalto kraujo kaltę iš Izraelio, idant tu 
klestėtumei". 


Ežiaženklių perkėlimas 
14 “Nepajudinsi savo artimo ežiaženklio, pastatyto pirmųjų kar- 


tų ant tavo paveldo, kuris bus skirtas krašte, kurį VIEŠPATS, tavo 
Dievas, duoda paveldėti“. 


19,6 “... keršytojas už kraują“: žr. Sk 35,12 paaiškinimą. 


412 Įsi 19,15—20,7 
Liudytojai 


15 “Vieno liudytojo nepakanka nuteisti žmogų už bet kokį nu- 
sikaltimą ar už bet kokią skriaudą. Koks bebūtų nusižengimas, ap- 
kaltinimas gali būti įrodytas tik dviejų ar trijų liudytojų liudijimu. 
16 Jei nedoras liudytojas išeina prieš žmogų ir apkaltina jį neiš- 
tikimybe įstatymui, 17 tada abi šalys turės pasirodyti prieš VIEŠ- 
PATĮ, akivaizdoje kunigų ir teisėjų, turinčių tomis dienomis atsa- 
komybę. 1š Teisėjai tada reikalą nuodugniai ištirs. Jei liudytojas yra 
neteisingas liudytojas, melagingai liudijęs prieš savo artimą, !? tada 
turite su juo lygiai taip pasielgti, kaip jis buvo norėjęs elgtis su ar- 
timu. Taip pašalinsi pikta iš jūsų tarpo. 20 Kiti, apie tai išgirdę, bi- 
jos, ir toks nusikaltimas niekad daugiau nebus daromas tarp jūsų. 
2! Nerodysi jokio gailesčio: gyvybė už gyvybę, dantis už dantį, ran- 
ka už ranką, koja už koją!“ 


20 
Drąsa mūšyje 


1* “Kai eidamas į karo žygį prieš savo priešus, pamatysi žirgus 
ir vežimus — didesnę kariuomenę negu tavo, jų nebijok, nes 
VIEŠPATS, tavo Dievas, kuris išvedė tave iš Egipto žemės, yra su 
tavimi. 2 Prieš prasidedant mūšiui, kunigas išeis į priekį ir pasakys 
kareiviams kalbą. 3 Jiems sakys: “Klausykis, Izraeli! Šiandien jūs 
einate į mūšį su savo priešais. Nebūkite nusiminę! Jų nebijokite, nuo 
jų nedrebėkite ir nepasiduokite klaikui, * nes pats VIEŠPATS, jūsų 
Dievas, žygiuoja su jumis į mūšį kovoti už jus prieš jūsų priešus ir 
duoti jums pergalę'. 5 Tada pareigūnai kreipsis į kareivius, sakyda- 
mi: Ar yra kas nors, kuris pasistatė naujus namus, bet dar nešven- 
tė įkurtuvių? Teeina jis namo, kad kartais nežūtų mūšyje, ir kitas 
nešvęstų jo įkurtuvių. * Ar yra kas nors, kuris įsiveisė vynuogyną, 
bet dar nesidžiaugė jo vaisiais? Teeina jis namo, kad kartais nežūtų 
mūšyje ir kitas nesidžiaugtų jo vaisiais. 7 Ar yra kas nors, kuris yra 
susižadėjęs su moterimi, bet dar nėra jos vedęs? Teeina jis namo, 


20,1-20 Šventojo karo nuostatai. Šventojo karo sąvoka turi savo šaknis senovės 
dykumos gyventojų papročiuose. Prielaida: šventasis karas nėra žmonių už- 
mojis, bet Dievo veikla, kurioje pats Viešpats dalyvauja. Žr. Ts 5. 

kad kartais nežūtų mūšyje, ir kitas jos nevestų. š* Pareigūnai, to- 
liau kalbėdami kareiviams, sakys: 'Ar yra kas nors išsigandęs ir nu- 
siminęs? Teeina jis namo, kad per jį brolių drąsa neišblėstų. 
»Pareigunams pabaigus kalbėti kareiviams, kariuomenės didžiūnai 
ims vadovauti gretoms“. 


Priešų miestai 


10* “Prisiartinęs prie miesto jį užpulti, pasiūlyk jam taikos są- 
lygas. 1! Jeigu jis tavo taikos sąlygas priima ir tau pasiduoda, tada 
visi jame esantys žmonės turės tau lažą eiti. 12 O jeigu jis tau tai- 
kiai nepasiduoda, bet su tavimi kariauja, tada tu jį apgulsi. 13 VIEŠ- 
PAČIUI, tavo Dievui, atidavus jį tau į rankas, išžudysi jame visus 
vyriškius kalaviju. 14 Tačiau kaip grobį gali pasiimti sau moteris, 
vaikus, galvijus bei visa kita, kas yra mieste, — visą karo laimikį, 
— ir gali maitintis iš savo priešų paimto karo laimikio, kurį VIEŠ- 
PATS, tavo Dievas, bus tau davęs. 15* Taip elgsiesi su visais miės- 
tais, kurie yra labai toli nuo tavęs, — su tais miestais, kurie nepri- 
klauso arti esančioms tautoms. 16 Tačiau šių tautų miestuose, kuriuos 
VIEŠPATS, tavo Dievas, duoda tau kaip paveldą, nepaliksi gyvo nė 
vieno, kas kvėpuoja. 17 Sunaikinsi juos — hetitus ir amoriečius, 
kanaaniečius ir perizitus, hivitus ir jebusitus, kaip VIEŠPATS, tavo 
Dievas, yra tau įsakęs, 18 kad jie neišmokytų tavęs visų tų pasibjau- 
rėtinų dalykų, kuriuos jie daro savo dievams, ir nenusidėtumėte 
VIEŠPAČIUI, savo Dievui. 

19* Kai būsi apgulęs miestą ilgą laiką, kariausi prieš jį, norė- 
damas jį paimti, nesunaikink jo medžių, pakeldamas prieš juos kir- 
vį. Jų vaisius gali valgyti, bet neturi jų kirsti. Argi laukų medžiai 
yra žmonės, kad ir jie turėtų būti įtraukti į tavo apgulą? 20 Tik me- 
džius, kuriuos tu Žinai nesant vaismedžius, gali naikinti ir kirsti su 
tavimi kariaujančio miesto apgulos pylimų statybai, kol miestas kris“. 


20,8 Šventajame kare dalyvauja rinktiniai kariai. Kariuomenės dydis nėra svar- 
bus, todėl baimingieji turi būti pašalinti (žr. Ts 7,2-3). 

20,10-15 Kare su miestais už Palestinos ribų galima imti karo grobį. Žr. Sk 31. 

20,15-18 Miestai Palestinoje turi būti visiškai sunaikinti, t.y. paskirti “herem" 
įstatymui — visiškai sunaikinti, kad vietos gyventojai nesudarkytų Izraelio 
tikėjimo (žr. Įst 9,1-6). Kadangi visiškai sunaikinti skirtas miestas yra auka 
Viešpačiui, negalima iš jo izraeliečiams imti jokio grobio. 

20,19-20 Ribojama gamtos turtų besaikis niokojimas. Medžiai yra Dievo dova- 
na; miestas yra tik žmonių statyba. 


414 Zsi 21,1-11 
21 
Atgaila už nežinomą užmušėją 


1* “Iei žemėje, kurią VIEŠPATS, tavo Dievas, duoda tau pa- 
veldėti, būtų rastas užmuštas žmogus, gulintis atvirame lauke, ir 
nebūtų žinoma, kas jį užmušė, 2 tavo seniūnai ir teisėjai nuėję iš- 
matuos atstumą tarp miestų, esančių arti lavono. 3 Tada arčiausiai 
lavono esančio miesto seniūnai paims iš bandos telyčią, kuri dar 
nėra buvusi darbui pajungta ir jungo niekad netraukė. * To miesto 
seniūnai nuves telyčią į slėnį su nuolat tekančių upeliu, prie vietos, 
kuri nėra suarta ar apsėta, ir ten, slėnyje, nusuks telyčiai sprandą.* 
5 Ateis kunigai, Levio sūnūs, nes VIEŠPATS, tavo Dievas, juos 
išrinko jam tarnauti ir laiminti VIEŠPATIES vardu. Jų žodžiu bus 
išspręsti visi ginčai ir visi užpuoliai. 6 Tada visi arčiausiai lavono 
esančio miesto seniūnai, nusiplovę rankas* virš telyčios, kuriai 
sprandas slėnyje buvo nusuktas, 7 pareikš: "Mūsų rankos šio krau- 
jo* neišliejo, nei mūsų akys tai matė. 3 Atleisk, VIEŠPATIE, savo 
tautai Izraeliui, kurį tu atpirkai. Tenepasilieka nekalto kraujo kaltė 
Izraelyje, tavo tautoje! Ir kraujo kaltė bus jiems atleista. ? Taip tu 
pašalinsi iš jūsų nekalto kraujo kaltę, nes darysi, kas yra teisu 
VIEŠPATIES akyse“. 


Vedybos su nelaisvėn paimta moterimi 


10 “Kai eisi kariauti su savo priešais, ir VIEŠPATS, tavo Die- 
vas, atiduos juos tau į rankas, — paimsi juos į nelaisvę, !! tarkime, 
pamatysi tarp belaisvių gražią moterį, kurios tu geistum, ir norė- 


21,1-9 Pagal savo turinį, šio skaitinio vieta yra tuojau po Įst 19,21 teksto. Už- 
muštasis nebūtinai buvo žmogaus nužudytas. Jis galėjo būti ir laukinio 
žvėries užmuštas. Bet užmuštojo kraujas šaukiasi Dievo iš žemės, kur jis bu- 
vo išlietas. Žr. Pr 4,10. Įsakoma atlikti permaldavimo apeigas, nugręžti 
Dievo pyktį nuo bendruomenės. 

21,4 “... slėnyje, nusuks telyčiai sprandą": jos kraują turėjo nunešti vanduo, 
paženklinant nekaltai išlieto kraujo pašalinimą iš žemės. Tai nebuvo auka 
Dievui, bet simboliškas veiksmas. Kunigai dalyvavo kaip bendrijos liudy- 
tojai. 

21,6 “... nusiplovę rankas“: simboliškas veiksmas, kuriuo pareiškiama 
nekaltumas nekaltai išlieto kraujo byloje. Žr. Mt 27,24. 

21,7 “... šio kraujo": telyčios kraujas — užmuštojo kraujo įvaizdis. 


Įsi 21,12-21 415 


tum ją imti sau žmona. !12* Parsivesi tad ją į namus, ji apsikarpys 
plaukus, apsipjaustys nagus 13 ir nusivilks belaisvės apdarą. Ji praleis 
visą mėnesį tavo namuose, apraudodama savo tėvą ir motiną. Po to 
gali sueiti su ja ir būti jos vyru, o ji bus tavo žmona. 14 Tačiau 
jeigu vėliau nebūsi ja patenkintas, turėsi duoti jai laisvę. Už pini- 
gus jos parduoti negalėsi. Neturi elgtis su ja kaip su verge, nes tu 
ją išnaudojai". 


Pirmagimių teisės 


15 “Jei vyras turėtų dvi žmonas, vieną mylimą ir kitą nemėg- 
stamą, ir jos abi — mylimoji ir nemėgstamoji — pagimdytų jam 
sūnus, bet pirmagimis yra nemėgstamosios sūnus, 16 tada tą dieną, 
kai jis dalija savo nuosavybę sūnums, jis negalės laikyti savo pir- 
magimiu mylimosios žmonos sūnaus vietoje nemėgstamosios 
žmonos sūnaus, kuris yra pirmagimis. 17 Jis turi pripažinti pirma- 
gimiu sūnų tos, kurios jis nemėgsta, duodamas jam dvigubą dalį 
visko, ką jis turi, nes šis yra pirmasis jo vyriškumo vaisius ir pir- 
magimio teisė jam priklauso“. 


Nepataisomas sūnus 


18 “Tei žmogus turėtų neklaužadą ir maištingą sūnų, neklausantį 
tėvo ir motinos balso, nepaklūstantį jiems, nors jie ir baustų jį, 
19 tada jo tėvas ir motina pačiups jį ir nuves pas miesto seniūnus 
prie tos vietos vartų.* 20 Jie pareikš miesto seniūnams: “Šis mūsų 
sūnus yra neklaužada ir maištingas. Mūsų jis neklauso. Jis yra be- 
sotis ir girtuoklis. 2! Tada visi miesto vyrai užmuš jį akmenimis. 
Taip pašalinsi pikta iš jūsų; visas Izraelis, apie tai girdėdamas, bi- 


+ t ž 


jos“. 


„ 


21,12-13 “... apsikarpys plaukus...": simboliški veiksmai, kurie arba išreiškė 
moters apsivalymą nuo pagoniškų papročių, arba ženklino jos buvusiojo 
vyro apraudojimą. 

21,19 “... prie tos vietos vartų": vartai būdavo miesto sienose; juose vykdavo 
teismai. Žr. Įst 22,15; 25,9; Rut 4,1-2.11; Iz 29,21; Am 5,10.12.15. 


416 Įst 21,22—-22,7 
Nusikaltėlio kūnas 


22 “Jei žmogus bus padaręs nusikaltimą, vertą mirties bausmės, 
ir, bausmę įvykdžius, pakabinsi jo lavoną ant medžio,* 23 jo kūnas 
neturi ant medžio likti visą naktį. Palaidosi jį tą pačią dieną, nes 
Dievo prakeikimas yra tam, kuris kabo ant medžio.* Tu neturi 
teršti žemės, kurią VIEŠPATS, tavo Dievas, duoda tau paveldėti". 


22 


Įvairūs nuosprendžiai 


1 “Pamatęs klaidžiojantį savo artimo jautį ar avį, nepraeik pro 
juos, — tu turi juos nuvesti atgal pas savo artimą. 2 Jei tas artimas 
negyvena arti tavęs ar tu nežinai, kas yra gyvulio savininkas, parvesi 
jį pas save į namus. Jis bus pas tave, kol jo savininkas atsišauks, ta- 
da jį sugrąžinsi jam. 3 Tą patį darysi su artimo asilu; taip pat darysi 
su artimo drabužiu; tą patį darysi su kiekvienu kitu daiktu, kurį ta- 
vo artimas pamestų, O tu rastum. Tu negali praeiti pro šalį nepagel- 
bėdamas. 

4 Matydamas parkritusį ant kelio savo artimo asilą ar jautį, ne- 
praeisi pro šalį, bet turi jam padėti parkritusį ant kojų pakelti. 

5 Moteris nevilkės vyriško apdaro, nei vyras nesirengs mote- 
riškais drabužiais, nes, kas taip daro, kelia pasibjaurėjimą VIEŠ- 
PAČIUI, tavo Dievui. 

6 Jei, einant keliu, pasitaikytų užtikti paukščio lizdą bet kur me- 
dyje ar ant žemės su jaunikliais ar kiaušiniais, su tupinčia motina 
ant jauniklių ar kiaušinių, motinos drauge su jaunikliais nepaimsi. 
7Leisk motinai nuskristi, paimdamas sau tik jauniklius, idant tau 
gerai sektųsi ir ilgai gyventumei. 


21,22 “... pakabinsi ... ant medžio": kai kurių manymu, “pamausi ant baslio“. 
Pakabinimas ant medžio ar pamovimas ant baslio nebuvo priemonės mirties 
bausmei įvykdyti. Mirties bausmė buvo įvykdoma užmušant akmenimis. 
Tik po to lavonas būdavo viešai rodomas kaip įspėjimas kitiems. Žr. Joz 
8,29; 10,26-27; 1 Sam 31,10; 2 Sam 4,12; 21,9. Taip buvo elgiamasi tik su 
nusikaltėliais, laikomais prakeiktais. 

21,23 “... prakeikimas yra tam, kuris kabo ant medžio": apaštalas Paulius cituo- 
ja šiuos žodžius laiške Galatams (žr. Gal 3,13), susiedamas juos su nukry- 
žiuotoju Išganytoju, kuris “mus atpirko iš įstatymo prakeikimo, tapdamas 
už mus prakeikimu“. 

š Statydamas naujus namus, padirbsi savo stogui turėklus, 
idant neužsitrauktumei kraujo kaltės ant savo namų, jei kas nuo jo 
žėmėn nupultų. 

9 Nesėsi savo vynuogyno dviem skirtingomis sėklomis. Jei taip 
darytum, jo visas derlius — sėkla, kurią pasėjai, ir vynuogyno der- 
lius negali būti naudojamas. * 

19 Nearsi su poron įkinkytais jaučiu ir asilu. 

11 Nesirengsi drabužiais, pasiūtais iš drauge suaustų vilnų ir 
linų. 

12 Pasidarysi kutus* ant keturių kampų apsiausto, kuriuo save 
apsisupi“. 


Geras jaunos žmonos vardas 


13 “Tarkime, vyras veda žmoną ir, suėjęs su ja, ima jos neap- 
kęsti, 14 prasimano jai kaltinimų ir, šmeiždamas ją, sako: “Aš ve- 
džiau šią moterį, bet suėjęs su ja, neradau įrodymo, kad ji būtų 
mergelė'. 15 Šiuo atveju, merginos tėvas ir motina pateiks merginos 
mergystės ženklus* seniūnams miesto vartuose. 15 Merginos tėvas 
pareikš seniūnams: Aš daviau savo dukterį žmona šiam vyrui, bet 
jis neapkenčia jos. !7 Prasimanė net kaltinimų, jai sakydamas: "Aš 
neradau įrodymo, kad tavo duktė būtų mergelė'. Betgi štai yra mano 
dukters mergystės ženklai'. Tada jiedu išskleis drabužį miesto 
seniūnų akivaizdoje. 18 To miesto seniūnai tą vyrą paims ir jį nu- 
plaks.* 19 Be to, jie nubaus jį šimto sidabrinių šekelių bauda ir ati- 
duos juos merginos tėvui, nes tas vyras apšmeižė mergelę Izraely- 
je. O ji pasiliks jo žmona; jis niekad neturės teisės su ja išsiskirti. 

20 Tačiau jei šis kaltinimas yra tiesa, — jei buvo rasta, kad 
mergina nebuvo mergelė, 21 — tada mergina bus išvesta prie jos 
tėvo namų įėjimo, ir jos miesto vyrai užmuš ją akmenimis, nes ji 
padarė gėdingą dalyką Izraelyje, sanguliaudama savo tėvo namuose. 
Taip tu pašalinsi pikta iš jūsų“. 


22,9 “... negali būti naudojamas": yra “prarastas", t.y. turi būti atiduotas Šven- 
tyklos labui. Žr. Kun 19,19; Joz 6,19. 

22,12 “... kutus“: žr. Sk 15,38 paaiškinimą. 

22,15 “*.., mergystės ženklus": vestuvinis drabužis, arba paklodė, sutepta pir- 
mųjų lytinių santykių krauju. 

22,18 “... nuplaks": žr. Įst 25,1-3. 


418 Isi 22,22—23,3 
Svetimavimas ir sanguliavimas 


22 “Jei vyras yra pagautas gulintis su kito žmona, jiedu abu — 
vyras ir moteris, su kuria jis sugulė — turi mirti, Taip pašalinsi pik- 
ta iš Izraelio. 

23 Jei mieste vyras užklumpa merginą, kuri yra susižadėjusi,* 
ir sueina su ja, 24 išvesi juodu abu už miesto vartų ir užmuši ak- 
menimis: merginą už tai, kad mieste nesišaukė pagalbos, o vyrą už 
tai, kad išprievartavo savo artimo žmoną. Taip tu pašalinsi pikta iš 
jūsų. 

25 Bet jei laukuose vyras užklumpa merginą, kuri yra susi- 
žadėjusi, užpuola ir sugula su ja, tada tik su ja sugulęs vyras turi 
mirti, 26 o merginai nieko nedarysi. Mergina neužsitraukė mirties 
bausmės, nes šis atvejis yra tartum atvejis žmogaus, kuris užpuola 
ir nužudo artimą. 27 Kadangi jis užklupo ją laukuose, nors su- 
sižadėjusioji mergina šaukėsi pagalbos, bet nebuvo kas ją išgelbėtų. 

28 Jei vyras užklumpa merginą, kuri nėra susižadėjusi, užpuola 
bei sugula su ja, ir jiedu yra pagauti, 29 su ja sugulęs vyras duos 
merginos tėvui penkiasdešimt sidabrinių šekelių, o ji taps jo žmona. 
Kadangi ją išprievartavo, jis niekad neturės teisės su ja išsiskirti. 


23 


1 “Joks vyras neves savo tėvo Žmonos,* neišniekins savo tėvo 
lovos". 


Dalyvavimas bendrijos pamaldose 


2“Nė vienas, kurio sėklidės yra sutraiškytos, ar varpa nupjau- 
ta, nebus priimtas į VIEŠPATIES sueigą. 

3 Gimusieji iš neteisėto lytinio santykiavimo nebus priimti į 
VIEŠPATIES sueigą. Net iki dešimtosios kartos, nė vienas jų pa- 
likuonių nebus priimtas į VIEŠPATIES sueigą. 


22,23 “... merginą, kuri yra susižadėjusi": susižadėti buvo tolygu susituokti, — 
mergina buvo ištekėjusi, bet dar neparvesta į vyro šeimą. Taigi pora dar 
nebuvo pradėjusi viso vedusiųjų santykiavimo. 

23,1 “... tėvo žmonos": savo pamotės. Apie tėvo lovos išniekinimą žr. Įst 27,20. 

4 Joks amonietis ar moabietis nebus priimtas į VIEŠPATIES 
sueigą. Net iki dešimtosios kartos, nė vienas jų palikuonių nebus 
priimtas į VIEŠPATIES sueigą 5 dėl to, kad nepasitiko jūsų su duona 
ir vandeniu jūsų kelionėje iš Egipto ir dėl to, kad jie samdė prieš 
tave Beoro sūnų Balaamą iš Peoro Mesopotamijoje tau prakeikti. — 
5 Bet VIEŠPATS, tavo Dievas, atsisakė Balaamo klausyti. VIEŠPATS, 
tavo Dievas, pavertė tą prakeikimą tau palaiminimu, nes VIEŠPATS, 
tavo Dievas, tave mylėjo. — 7 Nesirūpinsi jų gerove ar labu, kol tik 
būsi gyvas — niekad. 

8 Nesibjaurėsi edomiečiais, nes jie yra tavo giminės. Nesibjau- 
rėsi egiptiečiais, nes buvai ateivis jų žemėje. > Jiems gimę trečio- 
sios kartos vaikai gali būti priimti į VIEŠPATIES sueigą“. 


Švara stovykloje 


10 “Kai žygyje prieš savo priešus įsirengi stovyklą, susilaikyk 
nuo visko, kas nepadoru. !! Jei kas nors iš jūsų taps nešvarus 
nakčia dėl sėklos išsiliejimo, jis turi išeiti iš stovyklos. 12 Artėjant 
vakarui, jis apsiplaus vandeniu ir, saulei leidžiantis, gali pareiti į 
stovyklą. 

13 Už stovyklos turėsi nurodytą vietą, kur galėsi laukan eiti. 
14 Prie savo aprangos turėsi ir kastuvėlį. Nusilengvinęs už stovyk- 
los, iškasi juo duobę ir apdengsi savo išmatas. 15 Kadangi VIEŠ- 
PATS, tavo Dievas, žygiuoja drauge tavo stovykloje tavęs išgelbėti ir 
tau atiduoti tavo priešus, todėl tavo stovykla turi būti šventa. Tene- 
mato jis nieko nepadoraus tarp jūsų ir tenenusigręžia nuo tavęs“. 


Įvairūs įsakai 


16 “Vergo, išsigelbėjusio pas tave nuo savininko, neatiduosi jo 
savininkui. 17 Jis gyvens su tavimi bet kurioje vietoje, kurią jis iš- 
sirinks tarp jūsų kuriame nors mieste,* kur tik jam patiks. Tu ne- 
turi jo skriausti. 


23,17 “... kuriame nors mieste": atrodo, kad turima mintyje vergą, atbėgusį iš ki- 
to krašto. 


420 Is1 23,18—24,3 


18* Jokia Izraelio duktė nebus šventovės kekšė; joks Izraelio sū- 
nus nebus šventovės kekšininkas. 19 Neneši kekšės užmokesčio ar 
kekšininko atlygio* į VIEŠPATIES, savo Dievo, Namus kaip atnašos 
už įžadą, nes jiedu abu yra pasibjaurėjimas VIEŠPAČIUI, tavo 
Dievui. 

20 Neimsi palūkanų už paskolas savo tautiečiui, palūkanų už 
pinigus, palūkanų už maistą ar už bet ką kita, kas yra paskolinta. 
21 Gali reikalauti palukanų už paskolas iš svetimtaučio, bet už pa- 
skolas savo tautiečiui neturi reikalauti palūkanų, idant VIEŠPATS, 
tavo Dievas, laimintų visus tavo siekius krašte, kurio paveldėti 
įeini. 

22 Kai padarai įžadą VIEŠPAČIUI, savo Dievui, nedelsk jį 
įvykdyti, nes VIEŠPATS, tavo Dievas, tikrai iš tavęs jo pareikalaus, 
ir tu užsitrauksi kaltę. 23 Bet, susilaikydamas nuo įžadų, kaltės ne- 
užsitrauksi. 24 Kas kartą išėjo iš tavo lūpų, tą turi ištikimai padary- 
ti, lygiai kaip laisvai esi savo burna pažadėjęs VIEŠPAČIUI, savo 
Dievui. 25 Kai įeini į savo kaimyno vynuogyną, gali valgyti vynuogių 
iki soties, bet į savo indą nieko nesidėsi. 26 Kai įeini į savo kaimyno 
nepjautų javų lauką, gali ranka skintis varpų, bet pjautuvu savo 
kaimyno javų nesipjausi“. 

24 


Skyrybos 


1 “Tarkime, vyras paima žmoną ir sueina su ja. Bet ji neranda 
malonės jo akyse, nes jis randa kažin kokį jos nepadorumą,* parašo 
skyrybų pažymėjimą, paduoda jai į ranką ir išsiunčia ją iš savo 
namų. 2O ji, palikusi jo namus, tampa kito vyro žmona. 3 Tarkime, 


23,18-19 Pagonys tikėjo, kad jie galėjo sueiti į ypatingą santykį su savo dievais 
ir deivėmis, turėdami lytinius santykius su pagonių kunigais ir kunigėmis, 
kurie tuo tikslu ir kekšiaudavo savo šventose vietose. Užmokestis kekšei ir 
atlygis kekšininkui buvo laikomi įžadų atnašomis pagonių šventovei. 
Tokios apeigos buvo laikomos pasibjaurėjimu Izraelyje ir buvo griežtai 
draudžiamos. “... kekšininko atlygio": pažodžiui “šuns algos“, t.y. pinigai, 
kuriais pagonių kunigui buvo atlyginama už jo nepadorų patarnavimą. 

24,1 “... kažin kokį jos nepadorumą": pernelyg neapibrėžtas išsireiškimas; tur- 
būt juo paženklinamas nepadorus moters elgesys. Kristaus laikais ginčuose 
dėl skyrybų priežasties rabinų nuomonės skyrėsi. Žr. Mt 19,3. 

ir antrasis vyras jos nepakenčia, parašo jai skyrybų pažymėjimą ir 
išsiunčia iš savo namų; arba antrasis ją vedęs vyras miršta. * Pir- 
masis vyras, kuris buvo ją išsiuntęs, negali jos vėl imti sau žmona 
po to, kai ji yra buvusi netinkama. Nes tai būtų pasibjaurėtina 
VIEŠPAČIUI, ir tu užirauktumei kaltę ant krašto, kurį VIEŠPATS, 
tavo Dievas, duoda tau kaip nuosavybę. 

5 Kai vyras yra neseniai vedęs, jis nei į kariuomenę eis, nei 
jam bus pavesta bet kokios pareigos. Atleistas vieneriems metams, 
jis liks namie nešti džiaugsmą žmonai, kurią yra vedęs“. 


Įvairūs įstatai 


6* “Niekas neturi imti užstatu rankinės girnos ar viršutinės 
girnapusės, nes tai būtų gyvybės ėmimas užstatu. 

7 Jei rastųsi žmogus, kuris pagrobė kitą izraelietį, padarydamas 
vergu ar parduodamas izraelietį, tas pagrobėjas turi mirti. Taip pa- 
šalinsi pikta iš jūsų. 

s Raupsų ligos atvejais labai rūpestingai daryk visa, ką jums 
nurodys kunigai iš Levio giminės. Darykite lygiai taip, kaip aš jiems 
įsakiau, ? Atsimink, ką VIEŠPATS, tavo Dievas, padarė Mirjamai ke- 
lionėje, kai išėjote iš Egipto. 

10* Kai duodi savo artimui bet kokią paskolą, užstato paimti į 
jo namus neisi. 1! Lauke palauksi, kol žmogus, kuriam tu duodi 
paskolą, išneš tau užstatą. 12 O jei tas Žmogus yra nuskurdęs, ne- 
miegosi su jo apdaru, duotu tau užstatu. 13 Tu turi sugrąžinti jam 
užstatą saulei leidžiantis, kad tavo artimas, galėdamas miegoti su 
apdaru, tave laimintų. Tai bus tavo geras darbas VIEŠPATIES, tavo 
Dievo, akivaizdoje. 

14 Nesulaikysi nuskurdusiam ir neturtingam darbininkui algos, 
ar jis būtų kitas izraelietis ar ateivis, gyvenantis tavo krašte vieno- 
je iš tavo gyvenviečių. 15 Mokėsi jam algą prieš saulėlydį, nes jis yra 
nuskurdęs ir jo pragyvenimas nuo jos priklauso. Kitaip jis šauksis į 
VIEŠPATĮ prieš tave, ir tu užsitrauktum kaltę. 


24,6 Kadangi izraeliečiai maldavo grūdus mažais kiekiais kasdienos reikalams, 
atimti iš skolininko girnas buvo tolygu pasmerkti jį mirčiai badu. 

24,10-11 Skolininkas turėjo teisę parinkti užstatą, kurio skolintojas reikalavo, 
norėdamas užsitikrinti, kad paskola bus grąžinta. 


422 Ist 23,16—24,5 


16 Tėvai nebus baudžiami mirtimi už jų vaikus, nei vaikai bus 
baudžiami už jų tėvus. Tik už savo paties nusikaltimą gali būti žmo- 
gus nubaustas mirtimi. 

17 Nepažeisi ateivio ar našlaičio teisių; neimsi iš našlės dra- 
bužio užstatu. 18 Atsimink, kad buvai vergas Egipte, ir VIEŠPATS, 
tavo Dievas, iš ten tave atpirko. Todėl aš ir įsakau tau tai daryti. 

19 Kai, pjaudamas javus savo lauke, užmiršti pėdą lauke, ne- 
grįši jo paimti. Jis bus ateiviui, našlaičiui ir našlei — idant VIEŠ- 
PATS, tavo Dievas, laimintų visus tavo siekius. 20 Kai nupurtai savo 
alyvmedžius, neisi antrąkart per jų šakas. Tai bus ateiviui, našlaičiui 
ir našlei. 

21 Kai nurenki vynuoges savo vynuogyne, nerinksi kas yra likę. 
Tai bus ateiviui, našlaičiui ir našlei. 22 Atsimink, kad tu buvai ateivis 
Egipto žemėje; todėl aš įsakau tau tai daryti". 


25 


1 “Tarkime, du vyrai turi ginčą ir eina į teismą. Teisėjai padaro 
nuosprendį, pareikšdami vieną esant teisų, o kitą kaltą. 2 Jei kalta- 
sis yra užsitarnavęs būti nuplaktas, teisėjas palieps jį paguldyti ir 
nuplakti jo akivaizdoje kaltę atitinkančiu kirčių skaičiumi. 3 Ketu- 
riasdešimt kirčių* galima jam duoti, bet ne daugiau; kitaip, davus 
daugiau kirčių negu tiek, tavo artimas bus pažemintas tavo akyse. 

** Jaučiui, kuliančiam javus, antsnukio neuždėsi“. 


Svainio vedybos 


5“Kai broliai gyvena drauge* ir vienas jų miršta, nepalikdamas 
sūnaus, mirusiojo žmona neištekės šalia šeimos už svetimo vyro. Jos 
vyro brolis sueis su ja, — jis paims ją sau žmona ir atliks jai svai- 


25,3 “Keturiasdešimt kirčių...": palyginus su bausmėmis kaimyniniuose kraš- 
tuose, ši izraeliečių bausmė buvo švelni. Vėliau žydai ir šį skaičių sumaži- 
no iki “keturiasdešimt be vieno", t.y. iki trisdešimt devynių. Žr. 2 Kor 11,24. 

25,4 Apaštalas Paulius, remdamasis šiuo tekstu, moko, kad darbininkas turi teisę 
pragyventi iš savo darbo. Žr. Kor 9,9; 1 Tit 5,18. 

25,5 “Kai broliai gyvena drauge...": kai to paties klano giminės, nors vedę, bet 
turi bendrą nuosavybę. Tik šiuo atveju turėjo būti laikomasi svainio įstaty- 
mo, nes vienas iš jo tikslų buvo išsaugoti klanui mirusiojo nuosavybę. 

nio pareigą. 5 O pirmagimis, kurį ji pagimdys, paveldės mirusiojo 
brolio vardą, kad jo vardas nebūtų ištrintas iš Izraelio. 7 Tačiau jei 
tas vyras nenorės vesti savo brolio našlės, tada jo brolio našlė ateis 
pas seniūnus vartuose ir tars: "Mano vyro brolis atsisako įamžinti 
savo brolio vardą Izraelyje. Jis neatlieka man svainio pareigos. 3 Ta- 
da to miesto seniūnai jį pasišauks ir įspės. Jei jis užsispiria, sa- 
kydamas: 'Aš nenoriu jos vesti", ?* tada jo brolio žmona prieis prie 
jo seniūnų akivaizdoje, numaus jam nuo kojos sandalą ir, spjovusi 
jam į veidą, tars: Šitaip elgiamasi su vyru, kuris nestato savo bro- 
liui namų“. 10 Visur Izraelyje jo šeima bus žinoma kaip namai to, 


ži 


kuriam buvo numautas sandalas'“, 
Įvairūs įsakai 


1! “Jei susimuštų du vyrai, ir vieno jų žmona įsikištų gelbėti sa- 
vo vyrą nuo priešininko rankos, ištiesdama ranką ir griebdama jam 
už gėdos, !2 nukirsi jai ranką. Nerodyk jokio gailesčio. 

13 Nelaikysi savo maiše dviejų skirtingų svarsčių — didesnių ir 
mažesnių. 14 Nelaikysi savo namuose dviejų skirtingų saikų — 
didesnių ir mažesnių. 15 Turėsi tik pilną ir teisų svarstį; turėsi tik 
pilną ir teisų saiką, kad ilgai gyventumei žemėje, kurią VIEŠPATS, 
tavo Dievas, tau duoda. 16 Nes tais, kurie tokius dalykus daro, nesą- 
žiningai elgdamiesi, bjaurisi VIEŠPATS, tavo Dievas. 

17* Atsimink, ką tau darė Amalekas, kai keliavai iš Egipto, 
1š kaip jis užpuldinėjo tave pakeliui, kai buvai išalkęs, ir, nebijoda- 
mas Dievo, žudė visus atsilikusius. 19 Todėl, kai VIEŠPATS, tavo 
Dievas, bus davęs tau poilsį nuo visų tavo priešų visame krašte, ku- 
rį VIEŠPATS, tavo Dievas, duoda tau turėti kaip paveldą, ištrinsi 
Amaleko atminimą po dangumi. Neužmiršk!“ 


Našlės vedybos su savo svainiu yra vadinamos levirato vedybomis. “Levir" 
yra lotyniškas žodis ir reiškia svainis, arba “vyro brolis". 

25,9-10 Bausmė vyrui, kuris atsisako laikytis šeimos solidarumo įstatymo, yra 
gėda visuomenėje. Našlė spjauna jam į veidą! Sandalai buvo pati pigiausia 
žmogaus nuosavybė (žr. Am 2,6; 8,6), todėl ir posakis “žmogus be san- 
dalų" ženklino visišką skurdžių. Žr. Rut 7,7-8. 

25,17-19 Šie Amaleko užpuldinėjimai neminimi niekur kitur Senajame Testa- 
mente, tačiau juos turbūt reikia sieti su mūšiu prieš Amaleką, apie kurį rašo 
Iš 17,8 tekstas. Karo žygį prieš Amaleką įvykdė karalius Saulius. Žr. 1 
Sam 15. 


424 Ist 26,1-11 
26 
Padėka už pjūtį 


1 “Kai būsi įėjęs į kraštą, kurį VIEŠPATS, tavo Dievas, duoda 
tau turėti kaip paveldą ir, užėmęs jį, įsikursi jame, 2 paimsi pir- 
mienas iš įvairių žemės vaisių, kuriuos nuimsi pjūties metu iš kraš- 
to, kurį VIEŠPATS, tavo Dievas, duoda, ir, sudėjęs juos į pintinę, 
eisi į vietą, kurią VIEŠPATS, tavo Dievas, išrinks savo vardui kaip 
buveinę, 3 nueisi pas kunigą, turintį valdžią tomis dienomis, ir jam 
tarsi: “Šiandien aš pareiškiu VIEŠPAČIUI, tavo Dievui, kad įėjau į 
kraštą, kurį VIEŠPATS prisiekė mūsų protėviams duoti mums“. + Ku- 
nigui paėmus iš tavo rankos pintinę ir padėjus ją priešais VIEŠ- 
PATIES, tavo Dievo, aukurą, 5 tu pareikši VIEŠPATIES, savo Dievo, 
akivaizdoje: "Mano protėvis buvo klajoklis aramietis,* kuris nuėjo 
į Egiptą su maža šeimyna, gyveno ten kaip ateivis ir išaugo ten į 
didžią tautą, stiprią ir gausingą. 6 Egiptiečiai elgėsi su mumis Žiau- 
riai ir engė mus, užkraudami mums eiti sunkų lažą. 7 Mes šaukėmės 
į VIEŠPATĮ, savo protėvių Dievą; VIEŠPATS išgirdo mūsų balsą ir 
pažvelgė į mūsų kančią, vargus ir priespaudą. 3 VIEŠPATS išvedė 
mus iš Egipto galinga kumštimi ir pakelta ranka — su siaubą ke- 
liančia galybe, su ženklais ir nuostabiais darbais. ? Jis įvedė mus į 
šią vietą ir davė mums šį kraštą — kraštą, tekantį pienu ir medu- 
mi. 10 Todėl aš dabar aukoju pirmienas dirvų, kurias tu, VIEŠPATIE, 
man esi davęs. Paliksi pintinę VIEŠPATIES, savo Dievo, akivaizdo- 
je ir sukniubsi prieš VIEŠPATĮ, savo Dievą. !! Tada tu džiaugsies, 
drauge su levitu ir ateiviu, gyvenančiu su tavimi, visu geru, kurį 
VIEŠPATS, tavo Dievas, yra davęs tau ir tavo namams". 


26,5 “... aramietis": arba užuomina apie izraeliečių protėvių kilmę iš Aram-Na- 
harajimų (žr. Pr 24,10; 25,20; 28,5; 31,20.24), arba tik “klajoklio" prasme, 
panašiai kaip vėliau imta vartoti žodį “arabas". Žr. Jer 3,2. 

Malda atnašaujant dešimtinę 


12 “Kai trečiaisiais metais, kurie yra dešimtinės metai, būsi 
visiškai atidėjęs į šalį visą savo derliaus dešimtinę, ir būsi atidavęs 
ją levitui, ateiviui, našlaičiui ir našlei,* kad jie galėtų pavalgyti iki 
soties tavo gyvenvietėse, 13 tada tarsi VIEŠPATIES, savo Dievo, aki- 
vaizdoje: “'Pačmiau iš namų, kas šventa, ir atidaviau levitui, ateiviui, 
našlaičiui ir našlei, pagal visą įsakymą, kurį esi man davęs. Nė 
vieno tavo įsakymų nei peržengiau, nei užmiršau: 14* nevalgiau 
nieko iš dešimtinės, liūdėdamas; nepaėmiau jos iš namų, būdamas 
nešvarus; nepaaukojau nieko iš jos mirusiesiems. Klausiau VIEŠ- 
PATTIES, savo Dievo, balso, vykdydamas visa, kaip tu man įsakei. 
15 Pažvelk žemyn iš savo šventosios buveinės, iš dangaus, ir pa- 
laimink savo tautą Izraelį bei žemę, kurią esi mums davęs, kaip 
prisiekei mūsų protėviams, — kraštą, tekantį pienų ir medumi". 


Sandora 


16 VIEŠPATS, tavo Dievas, įsako tau šią dieną vykdyti šiuos 
įstatus ir šiuos įsakus, vykdyti juos ištikimai visa širdimi ir visa 
siela. 17 Šiandien tu patvirtinai, kad VIEŠPATS yra tavo Dievas, jog 
eisi jo keliais, laikysies jo įstatų, įsakymų bei įsakų ir klausysi jo 
balso. 18 Šiandien ir VIEŠPATS patvirtino, kaip jis yra tau pažadėjęs, 
kad tu esi jo branginama tauta, kuri laikysis visų jo įsakymų; 
19 kad jis išaukštins tave viršum visų savo sukurtų tautų gyriui, gar- 
sui bei garbei; ir kad tu būsi šventa tauta VIEŠPAČIUI, savo Die- 
vui, kaip jis yra tau pažadėjęs“. 


26,12 “... ir būsi atidavęs ją levitui ... našlei": pagal nurodymus, duotus Įst 
14,28-29. 
26,14 Užuominos apie pagonių religinius papročius. 


426 Zsi 27,1-12 
D. PASKUTINIAI MOZĖS ŽODŽIAI 
27 
Apeigos 


1 Tada Mozė,* drauge su Izraelio seniūnais, įsakė žmonėms, tar- 
damas: “Laikykitės visų įsakymų, kuriuos šiandien jums duodu. 2 Tą 
dieną, kai tik būsite perėję Jordaną į kraštą, kurį VIEŠPATS, tavo 
Dievas, tau duoda, sustatysi didelius akmenis, aptinkuosi juos tinku 
3 ir parašysi ant jų visus šio Mokymo žodžius. Kai pereisite (Jor- 
daną), kad įeitumėte į kraštą, kurį VIEŠPATS, tavo Dievas, tau duo- 
da, — kraštą, tekantį pienu ir medumi, — kaip VIEŠPATS, tavo 
protėvių Dievas, tau pažadėjo, *— taigi, kai būsite perėję Jordaną, 
sustatysite tuos akmenis, kaip jums šiandien įsakau, ant Ebalo 
kalno* ir aptinkuosi juos tinku. 5 Ten pastatysi ir aukurą VIEŠ- 
PAČIUI, savo Dievui, aukurą iš akmenų. Netašyk jų geležiniu 
įrankių. 6 Iš netašytų akmenų turi pastatyti VIEŠPATIES, savo Die- 
vo, aukurą. Tada atnašauk ant jo deginamąsias aukas VIEŠPAČIUI, 
savo Dievui, 7 paaukok bendravimo atnašas ir ten jas valgyk, džiaug- 
damasis* VIEŠPATIES, savo Dievo, akivaizdoje. * O visus šio 
Mokymo žodžius labai aiškiai parašysi ant anų akmenų'.* 

3 Mozė, drauge su levitais kunigais, kalbėjo visam Izraeliui, tar- 
damas: “Tylėk ir klausykis, Izraeli! Šią dieną tapai VIEŠPATIES, 
tavo Dievo, tauta. 10 Todėl klausyk VIEŠPATIES, savo Dievo, balso 
ir laikykis jo įsakymų ir įstatų, kuriuos tau šiandien duodu“. 

11* Tą pačią dieną Mozė davė žmonėms šį įsakymą: !2 “Kai 
būsite perėję Jordaną, šios giminės — Simeonas, Levis, Judas, Is- 
sacharas, Juozapas ir Benjaminas — stovės ant Gerizimo kalno iš- 


27,1 “...Mozė...": apie Mozę kalbama trečiuoju asmeniu. Šis skyrius yra perne- 


lyg nepriklausomas ir pertraukia Mozės kalbas (žr. Įst 5-26 ir Įst 28). 
27,4 “...ant Ebalo kalno...“: Ebalo kalnas yra į šiaurę, o Gerizimo į pietus nuo 


Šechemo miesto (žr. 12-13 eilutes). 

27,7 “...valgyk, džiaugdamasis...": užuomina apie vaišes, kurios lydėdavo ben- 
dravimo aukas. 

27,8“... anų akmenų...": žr. 3-4 eilutes; skirtingų nuo aukuro akmenų. 

27,11-13 Šios eilutės yra susijusios su senomis apeigomis Šecheme, kurios bu- 
vo įvestos, pasak Joz 8,30-35, paties Mozės. Giminių sąrašas atspindi žilą 
Izraelio senovę, nes Levio giminė yra rikiuojama tarp kitų giminių (Žr. Pr 

tarti tautai palaiminimą. 13 O prakeikimui ištarti stovės ant Ebalo 
kalno šios giminės: Reubenas, Gadas, Ašeras, Zebulunas, Danas ir 
Naftalis“. 

Dvylika prakeikimų 


14 “Tada levitai paskelbs garsiai visiems izraeliečiams: 

15* “Prakeiktas žmogus, kuris meistro rankų darbu daro stabą 
ar lieja paveikslą, pasibjaurėjimą VIEŠPAČIUI, ir jį slapta pasta- 
to!' O visi žmonės atsakys: 'Amen!'* 

16 *Prakeiktas, kas užgauna savo tėvą ir motiną!" O visi žmonės 
atsakys: Amen! 

17 “Prakeiktas, kas perkelia savo kaimyno ežiaženklį!' O visi 
žmonės atsakys: Amen!" 

18 “Prakeiktas, kas suklaidina aklą žmogų kelyje!" O visi žmonės 
atsakys: Amen!" 

19 *Prakeiktas, kas pažeidžia ateivio, našlaičio ir našlės teises! 
O visi atsakys: 'Amen!" 

20 'Prakeiktas, kas sugula su savo tėvo žmona, nes jis nukelia 
savo tėvo antklodę!" O visi žmonės atsakys: Amen!' 

21 "Prakeiktas, kas sueina su bet kokiu gyvuliu!" O visi žmonės 
atsakys: "Amen! 

22 “Prakeiktas, kas sugula su savo seseria, dukteria savo tėvo ar 
dukteria savo motinos!' O visi žmonės atsakys: 'Amen!' 

23 *Prakeiktas, kas sugula su savo uošve!' O visi žmonės at- 
sakys: "Amen! 

24 'Prakeiktas, kas slapta užmuša savo artimą!" O visi žmonės 
atsakys: Amen! 

25 “Prakeiktas, kas apsiima už kyšį pralieti nekaltą kraują! O 
visi žmonės atsakys: 'Amen!" 

26 *“Prakeiktas, kas nesilaikys šio Mokymo žodžių ir jų ne- 
vykdys! O visi žmonės atsakys: 'Amen!' 


49,5-7) ir Juozapo namų padalijimas į Manaso ir Efraimo gimines dar nėra 
įvykęs (žr. Pr 49,22-26). 

27,15-26 Palaiminimo apeigos (žr. 12-ąją eilutę; taip pat Įst 28,3-6) šiame 
trumpame apraše nėra minimos. Aprašoma tik prakeikimo apeigos (žr. 13- 
ąją eilutę). Levitai perskaito prakeikimą, o bendrija atsako “Amen!" — t.y. 
“Sutinku!". Dvylika prakeikimų derinasi su dvylika giminių. Žmonės iš- 
kilmingai prisiima Sandoros įpareigojimus (žr. Jer 11,3). Dvylika prakeikimų 
yra labai seni įstatymai. “Amen!": žr. Sk 5,22 paaiškinimą. 


428 Ist 28,1-12 
28 
Klusnumas neša palaimą 


1* “Bet jei ištikimai klausysi VIEŠPATIES, savo Dievo, balso, 
uoliai vykdydamas visus jo įsakymus, kuriuos šiandien tau duodu, 
VIEŠPATS, tavo Dievas, išaukštins tave virš visų žemės tautų. 2 Jei 
klausysi VIEŠPATIES, savo Dievo, balso, ateis tau ir užlies tave 
visi šie palaiminimai: 

3 Palaimintas būsi mieste, palaimintas būsi ir kaime! 

4 Palaimintas bus tavo įsčių vaisius, tavo žemės derlius bei ta- 
vo gyvulių vaisius, prieauglis bandoje ir kaimenėje. 

5 Palaiminta bus tavo pintinė ir tavo gelda! 

6 Palaimintas būsi pareidamas ir palaimintas būsi išeidamas!"* 


Pergalė ir gerovė 


7“Priešus, puolančius tave, VIEŠPATS sutriuškins tavo akyse. 
Tave jie puls vienu keliu, bet nuo tavęs bėgs septyniais keliais.* 
š VIEŠPATS įsakys palaimai būti su tavimi, tavo klėtyse ir visur, ką 
tu imiesi daryti, — jis laimins tave krašte, kurį VIEŠPATS, tavo 
Dievas, tau duoda. ? Tave VIEŠPATS padarys savo šventa tauta, kaip 
jis yra tau prisiekęs, jei laikysiesi VIEŠPATIES, tavo Dievo įsa- 
kymų ir eisi jo keliais. 10 Matys visos žemės tautos, kad tu esi va- 
dinamas VIEŠPATIES vardu,* ir tavęs jos bijos. 1! VIEŠPATS ap- 
rūpins tave gausia gerove, įsčių vaisiumi, gyvulių prieaugliu ir 
žemės derliumi krašte, kurį VIEŠPATS prisiekė tavo protėviams 
duoti tau. 12 Tau VIEŠPATS atidarys savo turtingą iždą, dangų, kad 
parūpintų lietaus savo laiku tavo kraštui, ir laimins visus tavo 


28,1-69 Šis skyrius būtų prasmingesnis, jei jis būtų skaitomas po Įst 26-ojo 
skyriaus. 

28,6 “...palaimintas būsi pareidamas ir ... išeidamas": kiekvieno veiksmo pradžia 
ir galas; arba, aplamai, visų veiksmų pradžia ir galas. 

28,7.25 “...vienu keliu... septyniais": kariuomenė atžygiuos į mūšį glaustomis 
gretomis, bet mūšyje bus išblaškyta. 

28,10 “...vadinamas VIEŠPATIES vardu...*': posakis, išreiškiantis nuosavybę ir 
globą. Žr. 2 Sam 12,28; 1 Kar 8,43; Iz 4,1; 63,19; Jer 7,10-11; 14,9, 15,16; 
25,29; Am 9,12. 

rankų darbus. Tu skolinsi daugeliui tautų, bet tu pats nesiskolinsi. 
13 VIEŠPATS tave padarys galva, o ne uodega,* tu būsi visuomet 
viršuje ir niekad apačioje, jei tik klausysi ir ištikimai laikysies 
VIEŠPATIES, savo Dievo, įsakymų, kuriuos tau šiandien duodu. 
14 Nenukrypk nei į dešinę, nei į kairę nė nuo vieno įsakymų, ku- 
riuos jums šiandien duodu, apie kitus dievus ir tarnavimą jiems“. 


Prakeikimai už neklusnumą 


15 “Bet jei neklausysi VIEŠPATIES, tavo Dievo, balso ištikimai 
vykdyti visus jo įsakymus ir įstatus, kuriuos tau šiandien duodu, 
tada ateis ir užlies tave visi šie prakeikimai: 

16 Prakeiktas būsi mieste, prakeiktas būsi ir kaime! 

17 Prakeikta bus tavo pintinė ir tavo gelda! 

1š Prakeiktas bus tavo įsčių vaisius, tavo žemės derlius, prie- 
auglis bandoje ir kaimenėje. 

19 Prakeiktas būsi pareidamas, prakeiktas būsi išeidamas!" 


Liga ir pralaimėjimas 


20 “VIEŠPATS užleis tave nelaime, sąmyšiu ir nesekme visur, 
ką bandysi daryti, taip, kad būsi veikiai sunaikintas už savo nedo- 
rus darbus, nes tu mane palikai. 2! VIEŠPATS spaus tave maru, 
kolei nepadarys tau galo krašte, kurio paveldėti įeini. 22 VIEŠPATS 
ištiks tave džiova, karštlige, uždegimu, kaitra ir sausra, kūlėmis ir 
miltlige, — sekios jie tave įkandin, kolei nežūsi. 3 Dangaus skliau- 
tas virš tavo galvos bus varis, o žemė po tavo kojomis — geležis. 
24 VIEŠPATS permainys tavo krašto lietų į dulkes, tik smiltys tekris 
ant tavęs iš dangaus skliauto, kolei nebūsi sunaikintas. 

25 VIEŠPATS privers tave bėgti nuo savo priešų; išžygiuosi 
prieš juos vienu keliu, bet bėgsi nuo jų septyniais keliais.* Tapsi pa- 
sibaisėjimu visoms žemės karalystėms. 26 Jūsų lavonai bus maistas 
padangių paukščiams ir žemės žvėrims. Nebus kas juos nubaidytų. 
27 VIEŠPATS ištiks tave Egipto skaudėmis, augliais, skorbutu ir 
niežais, nuo kurių neišsigydysi. 23 VIEŠPATS ištiks tave beprotybe, 


28,13 “...galva, o ne uodega...": garbinga vado būklė. Žr. Iz 9,14; 19,15. 

aklumu ir išgąsčiu. 29 Net vidudienį eisi apgraibomis kaip aklas 
tamsoje, bet savo kelio nesurasi. Nuolat būsi engiamas ir apiplėšia- 
mas, nebus kam tau pagelbėti. 30 Jei susižadėsi su moterimi, kitas 
vyras su ja suguls; jei pasistatysi namus, juose negyvensi; jei įsi- 
veisi vynuogyną, jo vaisiais nesidžiaugsi. 31 Tavo jautis tau matant 
bus papjautas, bet tu jo nevalgysi; tavo asilas bus pavogtas tau ma- 
tant, bet nebus tau sugrąžintas; tavo avys bus atiduotos tavo prie- 
šams, nebus kas tau pagelbėtų. 32 Tavo sūnūs ir dukterys bus ati- 
duodami svetimai tautai, tau matant; pražiūrėsi akis visą dieną jų 
ieškodamas, bet būsi bejėgis ką nors padaryti. 3 Derlių tavo žemės 
ir viso tavo triūso valgys tauta, kurios nepažįsti; būsi engiamas ir 
prislėgtas be perstojo, 34 kolei reginiai tavo akyse išves tave iš pro- 
to. 35* VIEŠPATS ištiks tave keliuose ir šlaunyse, nuo kojų padų li- 
gi viršugalvio, piktybinėmis skaudėmis, nuo kurių negalėsi būti iš- 
gydytas“. 
Tremtis 


36 “VIEŠPATS išvarys tave ir karalių, kurį sau pasiskirsi, pas 
tautą, kurios nei tu, nei tavo protėviai nepažinojote, tenai tarnausi 
svetimiems dievams, padarytiems iš medžio ir akmens. 37 Tapsi 
siaubo reginiu, patarle ir priežodžių visoms tautoms, pas kurias tave 
VIEŠPATS nuves“. 

Bevaisis triūsas 


38 “Nors daug sėklos nuneši į savo lauką, bet derliaus mažai 
tenuimsi, nes skėriai jį suris. 39 Nors įsiveisi vynuogynus ir juos 
įdirbsi, bet vynuogių nenurinksi ir vyno negersi, nes kirmėlės jas 
nuės. 40 Nors turėsi alyvmedžių visoje savo žemėje, bet aliejumi 
neišsitepsi, nes tavo alyvos nukris neprinokusios. *1 Nors pagimdysi 
sūnų ir dukterų, bet su tavimi jie nepasiliks, nes turės išeiti į 
nelaisvę. 42 Visi tavo medžiai ir tavo žemės derlius bus vabzdžių 
grobis. *3 Ateivis, gyvenantis su tavimi, kils aukščiau ir aukščiau už 
tave, o tuo tarpu tu slinksi vis žemyn ir žemyn. *4 Jis tau skolins, 
bet tu jam neskolinsi; jis bus galva, o tu uodega. 


28,35 Ši eilutė būtų prasmingesnė, ją susiejus su 27-ąja eilute. 

45 Visi šie prakeikimai ištiks tave, vydamiesi įkandin ir pri- 
blokšdami, kolei būsi sunaikintas, nes neklausei VIEŠPATIES, savo 
Dievo, balso laikytis įsakymų ir įstatų, kuriuos jis tau yra davęs. 
46 Amžinai jie bus ženklas ir nuostabus reiškinys* tau ir tavo pa- 
likuonims. 

47 Kadangi nenorėjai tarnauti VIEŠPAČIUI, savo Dievui, su 
džiaugsmu ir dėkinga širdimi už visokeriopą perteklių, *š todėl tar- 
nausi alkanas ir ištroškęs, nuogas ir nieko neturintis, savo priešams, 
kuriuos VIEŠPATS siųs tau. Ant sprando tau jis dės geležinį jungą, 
kolei tave sunaikins". 


Apie būsimą karą ir tremtį 


49 “VIEŠPATS atves prieš tave tautą iš toli, nuo žemės pa- 
kraščių, skrendančią kaip erelis, — tautą, kurios kalbos tu nesu- 
pranti, 0 žiaurią tautą, nerodančią pagarbos senam ar gailesčio 
jaunam. 3! Ji ris tavo galvijų prieauglį ir tavo žemės derlių, kolei 
nebūsi sunaikintas, nepalikdama tau nei grūdų, nei vyno, nei alie- 
jaus, nei tavo prieauglio bandoje ar kaimenėje, kolei nepražudys ji 
tavęs. 52 Ji apguls tave visuose tavo miestuose, kolei aukštieji įtvir- 
tinimo mūrai, kuriais pasitiki, bus išgriauti visame tavo krašte. Ji 
apguls tave visuose tavo miestuose visame krašte, kurį VIEŠPATS, 
tavo Dievas, yra tau davęs. >> Beviltiškai skursdamas dėl priešo apgu- 
los, valgysi savo įsčių vaisių — kūną savo sūnų ir dukterų, kuriuos 
VIEŠPATS, tavo Dievas, yra tau davęs. 54 Net labai švelnus lepūnas 
iš jūsų vyrų pavydės savo paties broliui, savo mylimai žmonai ir 
savo likusiems vaikams 55 bet kokio gabalo savo vaikų mėsos, kurią 
jis pats valgys, kai nebus jam likę nieko kito beviltiškai skurstant 
visuose tavo miestuose dėl tavo priešo apgulos. 56 Labai švelni ir 
lepi jūsų moteris, tokia švelni ir tokia lepi, kad nėra pratusi kojos 
padu paliesti žemę, pavydės savo mylimam vyrui, savo sūnui bei 
dukteriai 57 net nuovalų, kurios išeina gimdant, ir pagimdyto 
kūdikio, nes ji pati juos valgys slapta, neturėdama nieko kito 
beviltiškai skursdama tavo miestuose dėl tavo priešo apgulos. 


28,46 “...ženklas ir nuostabus reiškinys...": nelaimę pranašaujantis ir pa- 
traukiantis dėmesį pavyzdys. Žr. Įst 29,21-28. 

38 Jei nesilaikysi ištikimai visų šio Mokymo žodžių, užrašytų 
šioje knygoje, bijodamas šio šlovingo ir nuostabaus VIEŠPATIES, 
savo Dievo, vardo, 59 tada VIEŠPATS ištiks ir tave, ir tavo palikuo- 
nis sunkiomis ir ilgalaikėmis rykštėmis, skaudžiomis ir ilgalaikėmis 
ligomis. 60 Jis ištiks tave visomis Egipto ligomis,* kurių tu taip 
labai bijojai, ir jos tavęs nepaleis. 6! Ir įvairiomis kitomis ligomis 
bei rykštėmis, nors jos nėra minimos šioje knygoje, VIEŠPATS 
ištiks tave, kolei nebūsi sunaikintas. 62 Būsite palikti nedaugelis, nors 
kadaise buvote taip gausūs, kaip žvaigždės danguje, nes neklausei 
VIEŠPATIES, savo Dievo, balso. € Kaip VIEŠPATS kadaise džiau- 
gėsi, darydamas jums gera ir jus daugindamas, taip dabar jis džiaug- 
sis, siųsdamas jums pražūtį ir jus naikindamas. Jūs būsite išrauti iš 
žemės, kurią dabar eini paveldėti. 

64 VIEŠPATS išblaškys tave tautose nuo vieno žemės galo lig 
kito; tenai tarnausi svetimiems dievams, — iš akmens ir medžio, 
— kurių nei tu, nei tavo protėviai nepažinojote. 65 Tačiau net tose 
tautose nerasi ramybės; nebus tenai vietos tavo kojų padams. Tenai 
VIEŠPATS duos tau sugrudusią širdį, pražiūrėtas akis* ir vilties 
netekusią dvasią. 66 Tavo gyvastį nuolat slėgs nežinia, patirsi baimę 
naktį ir dieną, be tikrumo, kad išliksi. 7 Ryto metą sakysi: "Ai, kad 
jau būtų vakaras!', o vakare sakysi: Ai, kad jau būtų rytas!" iš bai- 
mės, kurią jaus tavo širdis, ir dėl to, ką matys tavo akys. 68 VIEŠ- 
PATS pasiųs tave laivais* atgal į Egiptą keliu, apie kurį tau sakiau, 
kad niekad jo nebematysi. Tenai norėsite parsiduoti savo priešams 
vergais ir vergėmis, bet nebus kas pirktų“. 

69 Šie yra žodžiai Sandoros, kurią VIEŠPATS įsakė Mozei su- 
daryti su izraeliečiais Moabo krašte, prie Sandoros, kurią jis buvo 
sudaręs su jais prie Horebo. 


28,60 “...ištiks tave visomis Egipto ligomis...": ligomis, kurias Viešpats buvo 
pažadėjęs pašalinti. Žr. Įst 7,15. 

28,65 “...pražiūrėtas akis...": pavargusias ir nusivylusias. 

28,68 “...laivais...": finikiečių vergų pirklių laivais (žr. Ez 27,13; J 4,6; Am 1,9, 
Iz 23,3). 

29 
Mozė primena Dievo gerumą 


1 Mozė sušaukė visą Izraelį ir jiems tarė: “Jūs matėte visa, ką 
VIEŠPATS padarė jūsų akyse Egipto žemėje faraonui, visiems jo 
dvariškiams ir visam jo kraštui, 2 didžiulius bandymus, kuriuos sa- 
vo akimis matėte, ir anuos nuostabius ženklus bei nepaprastus dar- 
bus. 3 Tačiau net iki šios dienos VIEŠPATS jums dar nėra davęs 
širdies įsiminti, akių matyti, ausų girdėti.* 

4 "Keturiasdešimt metų vedžiau jus per dykumą. Drabužiai ant 
jūsų nugaros nesusidėvėjo ir sandalai ant jūsų kojų nenusinešiojo. 
5 Nevalgėte duonos, negėrėte vyno ar stipraus gėralo, idant žino- 
tumėte, kad aš esu VIEŠPATS, jūsų Dievas! 

6 Atėjus jums į šią vietą, Hešbono karalius Sihonas ir Bašano 
karalius Ogas išėjo prieš mus kariauti, bet mes juos nugalėjome, 
7Mes užėmėme jų kraštą ir atidavėme jį kaip paveldą reubenai- 
čiams, gadaičiams ir pusei Manaso giminės. 3 Todėl laikykitės išti- 
kimai visų šios Sandoros žodžių, idant jums sektųsi visur, ką 
darote“. 

Sandora saisto visą Izraelį 


9 “Šiandien jūs visi stovite čia VIEŠPATIES, savo Dievo, aki- 
vaizdoje, — jūsų giminių vadai, jūsų seniūnai ir pareigūnai, visi 
Izraelio vyrai, 10 jūsų vaikai ir žmonos, net ateiviai, esantys su tavi- 
mi tavo stovykloje, nuo tau kertančių malkas iki tau nešančių van- 
denį, — !! kad įeitumei į VIEŠPATIES, savo Dievo, Sandorą po 
prakeikimo priesaika,* kurią VIEŠPATS, tavo Dievas, šiandien su- 
daro su tavimi, 12 idant šiandien padarytų tave savo tauta ir būtų ta- 
vo Dievas, kaip jis tau pažadėjo ir kaip prisiekė tavo protėviams — 
Abraomui, Izaokui ir Jokūbui. 13 Ne vien jūsų labui darau šią San- 
dorą ir tariu šią prakeikimo priesaiką, 14 ne vien labui šiandien čia 
stovinčių su mumis VIEŠPATIES, mūsų Dievo, akivaizdoje, bet ir 
labui šiandien nesančių čia tarp mūsų".* 


29,3 “...akių matyti, ausų girdėti...": su vidine, dvasine įžvalga. Žr. Mt 13,43. 

29,11 “...po prakeikimo priesaika...": Sandorą sąlygoja bausmės, minimos šioje 
knygoje. Žr. 20-ąją eilutę. 

29,14 “...nesančių čia tarp mūsų...": Sandora apima ir palikuonis. 


434 Isi 29,15-26 
Įspėjimas apie stabų garbinimą 


15 “Gerai žinote, kaip mes gyvenome Egipto žemėje ir kaip mes 
perėjome per tautas, kurias esate perėję. 16 Esate matę jų bjaurius 
daiktus ir pas juos esančius stabus, iš medžio ir akmens, iš sidabro 
ir aukso. 17 Galbūt yra tarp jūsų koks vyras ar moteris, ar koks 
klanas, ar kokia giminė, kurių širdis net šiandien gręžiasi nuo 
VIEŠPATIES, mūsų Dievo, eiti ir garbinti anų tautų dievus. Galbūt 
pas jus yra šaknis, želdinanti nuodingas piktžoles ir metėles. 13 Jei 
toks žmogus, išklausęs šio prakeikimo priesaikos žodžių, laikytų 
save esant atsparų, širdyje galvodamas: “Esu saugus, nors ir seku sa- 
vo širdies norus, jis užtrauktų nelaimę ir drėgnai dirvai, ir sausai 
žemei.* 19 VIEŠPATS jam niekuomet neatleis, nes VIEŠPATIES 
įniršis ir pavydumas prieš jį suliepsnos. Visi prakeikimai, užrašyti 
šioje knygoje, ant jo nužengs, ir VIEŠPATS ištrins jo vardą po 
dangumi. 

20 VIEŠPATS išskirs juos iš visų Izraelio giminių nelaimei, 
pagal visus Sandoros prakeikimus, užrašytus šioje Mokymo knygo- 
je. 21 Stebėsis sekančios kartos — po jūsų gimę vaikai bei svetim- 
taučiai, atėję iš tolimo krašto, ir matys to krašto nelaimes ir ligas, 
kuriomis VIEŠPATS jį bus ištikęs. 22 Visa jo žemė išdeginta siera 
ir druska, neapsėta, niekas neauga, nedygsta joje jokia žolė, sunai- 
kinta kaip Sodoma ir Gomora, Adma ir Zeboimai, kuriuos VIEŠ- 
PATS sunaikino savo pykčio įniršyje. 23 Stebėsis visos tautos: “Kodėl 
VIEŠPATS taip padarė šiam kraštui? Už ką šis baisus įniršis? 
24 Jiems bus atsakyta: “Kadangi jie paliko VIEŠPATIES, savo pro- 
tėvių Dievo, Sandorą, kurią jis sudarė su jais, kai išvedė juos iš 
Egipto žemės, 25 ir nuėjo tarnauti svetimiems dievams ir juos 
garbino, — dievus, kurių jie nebuvo iki tol pažinę, dievus, kurių jis 
nebuvo jiems paskyręs.* 26 Todėl tat užsidegė ant to krašto VIEŠ- 


29,18 “...užtrauktų nelaimę ir drėgnai dirvai, ir sausai žemei": atrodo, jog tai 
yra patarlė, pabrėžianti, kad toks neištikimas izraelietis/ė privers Dievą 
nubausti gerus ir nedorus, išrauti gerus padrėkintoje dirvoje augančius au- 
galus, drauge su niekam tikusiomis piktžolėmis, augančiomis sausoje Že- 
mėje. 

29,25 “...dievus, kurių jis nebuvo jiems paskyręs“: žr. Įst 4,19-20. 

PATIES įniršis, ištikdamas jį visais prakeikimais, užrašytais šioje 
knygoje. 27 VIEŠPATS išrovė juos iš jų žemės savo degančiu įniršiu 
ir baisiu pykčiu, nubloškė juos į kitą kraštą, kur jie ir dabar 
tebėra“. 

28 Dar paslėpti dalykai* priklauso VIEŠPAČIUI, mūsų Dievui, 
bet dalykai apreikšti* yra amžinai mums ir mūsų vaikams, kad 
laikytumėmės visų šio Mokymo žodžių“. 


30 
Dievo gailestingumas 


1 “Kai visi šie žodžiai — palaiminimai ir prakeikimai, kuriuos 
tau susakiau, bus įvykę, jei paimsi juos į širdį, būdamas bet ko- 
kiose tautose, į kurias VIEŠPATS, tavo Dievas, bus tave nubloškęs, 
2jei sugrįši pas VIEŠPATĮ, savo Dievą, ir tu bei tavo vaikai 
klausysite jo balso visa širdimi ir visa siela, kaip aš įsakau tau 
šiandien, 3 tada VIEŠPATS, tavo Dievas, sugrąžins tave iš tremties 
ir, tavęs pasigailėdamas, vėl surinks tave iš visų tautų, kuriose 
VIEŠPATS, tavo Dievas, bus tave išsklaidęs. * Nors tu būtumei 
nublokštas į tolimiausią pasaulio kampą, iš ten VIEŠPATS, tavo 
Dievas, surinks tave, iš ten atgal jis tave parves. 5 VIEŠPATS, tavo 
Dievas, parves tave atgal į kraštą, kurį paveldėjo tavo protėviai, ir 
tu jį paveldėsi; jis padarys tave sėkmingesnį, gausesnį už protėvius. 

6 Be to, VIEŠPATS, tavo Dievas, apipjaustys tavo širdį“ ir tavo 
palikuonių širdį, kad mylėtumei VIEŠPATĮ, savo Dievą, visa širdi- 
mi ir visa siela, ir išliktumei gyvas. 7 O visais anais prakeikimais 
VIEŠPATS, tavo Dievas, ištiks tavo priešus ir tuos, kurie tavęs 
neapkenčia ir tave persekiojo. * Tada tu vėl klausysi VIEŠPATIES 
balso, vykdydamas visus jo įsakymus, kuriuos šiandien tau duodu. 
9 VIEŠPATS, tavo Dievas, tave apsčiai praturtins kiekvienu tavo 
rankų darbu, tavo gyvulių prieaugliu ir tavo žemės derliumi. Tave 


29,28 “Dar paslėpti dalykai...": ateities įvykiai; “...dalykai apreikšti...": Dievo 
Mokymas — Įstatymas ir bausmės už jo nepaisymą. Ateitį reikia palikti 
Dievui; žmogaus užduotis — gyventi pagal Mokymą — Sandoros Dievo 
Įstatymą. 

30,6 “...apipjaustys tavo širdį...": žr. Įst 10,16 paaiškinimą. 

praturtindamas, VIEŠPATS vėl džiaugsis, kaip jis džiaugėsi, 
praturtindamas tavo protėvius, 10 nes, jau sugrįžęs pas VIEŠPATĮ, 
savo Dievą, visa širdimi ir visa siela, tu klausysi VIEŠPATIES, sa- 
vo Dievo, balso, vykdydamas jo įsakymus ir įstatus, surašytus šioje 
Mokymo knygoje“. 


Dievo įsakymas yra aiškus 


11* “Tikrai šis įsakymas, kurį šiandien tau duodu, nėra tau nei 
per sunkus, nei per tolimas. 12 Jis nėra danguje, kad turėtumei sakyti: 
“Kas iš mūsų gali užlipti į dangų jį mums parnešti ir perduoti, kad 
galėtume jo laikytis?" 13 Jis nėra nei anapus jūros, kad turėtumei 
sakyti: “Kas iš mūsų gali persikelti anapus jūros jį mums parnešti 
ir perduoti, kad galėtume jo laikytis?" 14 Ne! Tas žodis yra tau 
labai arti, — jis yra tavo burnoje* ir tavo širdyje, * kad vykdytumei". 


Du keliai 


15 “Žiūrėk! Šiandien padėjau prieš tave gyvenimą ir gerovę, 
mirtį ir pražūtį. 16 Jei laikysies VIEŠPATIES, tavo Dievo, įsakymų, 
kuriuos šiandien duodu tau, mylėsi VIEŠPATĮ, savo Dievą, eisi jo 
keliais, laikysies jo įsakymų, įstatų ir įsakų, tada klestėsi ir tapsi 
gausus, o VIEŠPATS, tavo Dievas, tave laimins krašte, kurio eini 
paveldėti. 17 Tačiau jei tavo širdis nusigręš, neklausysi ir būsi išves- 
tas iš kelio garbinti svetimų dievų ir jiems tarnauti, 13 šiandien tau 
pasakau, kad tikrai žūsite. Ilgai neišliksite žemėje, kurios, pereidami 
Jordaną, einate paveldėti. !9 Šiandien šaukiu dangų ir žemę liudyti 
prieš tave: padėjau prieš tave gyvenimą ir mirtį, palaiminimus ir 
prakeikimus. Rinkis gyvenimą, kad tu ir tavo palikuonys būtumėte 
gyvi, 20 mylėdami VIEŠPATĮ, savo Dievą, jo balso klausydami ir jam 
atsiduodami. Nes tai reiškia tau gyvenimą — ilgą gyvenimą tau 
žemėje, kurią VIEŠPATS prisiekė duoti tavo protėviams — Abrao- 
mui, Izaokui ir Jokūbui", 


30,11-14 Dievas savo valią apreiškė taip aiškiai, kad jo įsakymo nežinojimas 
žmogaus nepateisina. Apaštalas Paulius pritaiko šiuos žodžius laiške 
romiečiams (žr. Rom 10,6-10). 

30,14 “...žodis...tavo burnoje ir tavo širdyje...": kad galėtumei apie jį be vargo 
kalbėti (žr. Įst 6,7; 11,19); kad galėtumei jį lengvai atsiminti (žr. Įst 6,6; 
11,18). 

31 
Jozuė paskiriamas vesti tautą 


1* Mozė nuėjo ir kalbėjo visus šiuos žodžius visam Izraeliui. 
2 Jis tarė jiems: “Šiandien man jau šimtas dvidešimt metų. Nebe- 
galiu be vargo kilnotis iš vietos į vietą. Be to, VIEŠPATS yra man 
pasakęs: “Per šį Jordaną tu nepereisi'. 3 Pats VIEŠPATS, tavo Die- 
vas, pereis pirma tavęs. Jis pats nušluos visas anas tautas tau iš ke- 
lio, kad galėtumei užimti jų vietą. Pirma tavęs pereis ir Jozuė, kaip 
VIEŠPATS pažadėjo. + VIEŠPATS pasielgs su jomis, kaip jis pa- 
sielgė su Sihonu ir Ogu, amoriečių karaliais, bei su jų kraštu, kai 
juos sunaikino. 5 VIEŠPATS jas atiduos jums, o jūs pasielgsite su 
jomis taip, kaip esu jums įsakęs. 6 Būkite stiprūs ir ryžtingi! Jų nebi- 
jokite ir jų neišsigąskite, nes pats VIEŠPATS, tavo Dievas, eina su 
tavimi: jis tavęs vieno nepaliks ir nuo tavęs nepasitrauks“. 

7 Tada Mozė pasišaukė Jozuę ir viso Izraelio akyse jam tarė: 
“Būk stiprus ir ryžtingas, nes eisi su šia tauta į kraštą, kurį jiems 
duoti VIEŠPATS yra prisiekęs jų tėvams. Tu turėsi jiems jį pada- 
lyti. * Pats VIEŠPATS eina pirma tavęs. Jis bus su tavimi, tavęs 
vieno nepaliks ir tavęs neapleis. Nebijok ir neišsigąsk!" 


Įstatymo skaitymas 


9* Tada Mozė parašė šį Mokymą ir patikėjo jį Levio sūnums 
kunigams, kurie nešė VIEŠPATIES Sandoros skrynią, ir visiems 
Izraelio seniūnams. 19 Mozė įsakė jiems, tardamas: “Kas septinti me- 
tai, paskirtu laiku atleidimo metais,* Palapinių iškilmėje, !! visam 
Izraeliui atėjus pasirodyti VIEŠPATIES, tavo Dievo, akivaizdoje į 
tą vietą, kurią jis išsirinks, skaitysi šį Mokymą garsiai visam Izra- 
eliui. 12 Surink žmones — vyrus, moteris, vaikus ir ateivius, gyve- 


31,1-29 Paskutiniai Mozės gyvenimo įvykiai. 

31,9-13 Įsteigiamas Sandoros atnaujinimas, kuris turėjo būti švenčiamas pamal- 
domis kas septinti metai. Pareiškiama įsitikinimas, kad visas Pakartotas 
įstatymas — Mokymas apie Dievo valią, arba Deuteronominis teisynas, bu- 
vo Mozės parašytas. Kas septinti metai šis Mokymas apie Dievo valią 
turėjo būti skaitomas centrinėje šventovėje Palapinių iškilmės metu. 

31,10 “...atleidimo metais...": žr. Įst 15,1-23 ir paaiškinimus. 

nančius tavo miestuose, kad išgirstų ir išmoktų VIEŠPATIES, jūsų 
Dievo, bijoti ir ištikimai laikytis kiekvieno šio Mokymo žodžio. 
13 Jų vaikai, kurie dar jo nežino, irgi išgirs ir mokysis bijoti 
VIEŠPATIES, jūsų Dievo, kolei jūs gyvensite krašte, kurio paveldėti 
keliatės per Jordaną“. 


Dievas įsako Mozei 


14 VIEŠPATS tarė Mozei: “Žiūrėk, artinasi tavo mirties diena. 
Pasišauk Jozuę ir ateikite abu į Susitikimo palapinę, idant jį įpa- 
reigočiau". Mozė ir Jozuė nuėjo ir atsistojo Susitikimo palapinėje, 
15 o VIEŠPATS pasirodė Palapinėje debesies stulpe. Debesies stul- 
pas stovėjo prie Palapinės įėjimo. 

16* VIEŠPATS tarė Mozei: “Netrukus tu užmigsi su savo pro- 
tėviais. Tada ši tauta nueis ir ištvirkaus pati su svetimais dievais 
krašte, į kurį eina ir, sulaužydama mano su ja sudarytą Sandorą, 
paliks mane. 17 Mano įniršis užsidegs tą dieną ant jų, paliksiu juos 
ir paslėpsiu savo veidą nuo jų. Jie bus lengvai sunaikinami, ištiks 
juos daug baisių nelaimių. Tą dieną jie sakys: 'Argi ne dėl to, kad 
mūsų Dievo nėra su mumis, ištiko mus šios nelaimės?' 18 Tą dieną 
tikrai paslėpsiu savo veidą už visas nedorybes, kurias jie padarė, 
kreipdamiesi į svetimus dievus. 19 Todėl nūn užsirašykite šią gies- 
mę, mokykite jos izraeliečius, dėdami ją į jų burnas, idant ši gies- 
mė būtų mano liudijimas prieš izraeliečius. 20 Juk kai aš juos įve- 
siu į žemę, tekančią pienu ir medumi, kurią pažadėjau prisiekdamas 
jų protėviams, kai jie turės ko valgyti iki soties ir tuks, jie kreipsis 
į svetimus dievus, niekindami mane ir laužydami mano Sandorą. 
21 Kai juos ištiks daug baisių nelaimių, ši giesmė bus liudijimas 
prieš juos, nes ji niekad nepradings iš jų palikuonių burnos. Juk aš 
žinau, ką jie yra linkę daryti net dabar, prieš man juos įvedant į 
kraštą, kurį prisiekdamas pažadėjau“. 22 Tą pačią dieną Mozė užsi- 
rašė šią giesmę ir mokė jos izraeliečius. 

23 Tada VIEŠPATS įpareigojo Nuno sūnų Jozuę ir tarė: “Būk 
stiprus ir ryžtingas, nes tu įvesi izraeliečius į kraštą, kurį aš jiems 
pažadėjau. Aš būsiu su tavimi“. 


31,16-22 Mozei įsakoma užsirašyti giesmę, kuri būtų pateikiama žmonėms kaip 
liudijimas, kai jie kreipsis į svetimus dievus, pagalbos ieškodami. Giesmė 
yra 32-ajame skyriuje. 

Įstatymas padedamas šalia Sandoros skrynios 


24 Pabaigęs rašyti visus šio Mokymo žodžius knygoje, 25 Mozė 
įsakė levitams, nešusiems VIEŠPATIES Sandoros skrynią, tardamas: 
26 “Imkite šią Mokymo knygą* ir padėkite ją šalia VIEŠPATIES, 
savo Dievo, Sandoros skrynios. Tebūna ji ten kaip liudytojas prieš 
tave. 27 Gerai Žinau, koks esi maištingas ir kietasprandis. Net dabar, 
man dar gyvam tarp jūsų tebesant, maištavote prieš VIEŠPATĮ. O 
kas bus man mirus! 28 Surinkite prie manęs visus savo giminių 
seniūnus ir pareigūnus, kad jiems klausantis perskaityčiau šiuos 
žodžius ir pašaukčiau dangų ir žemę prieš juos liudyti. 2? Gerai 
žinau, kad jūs, man mirus, iš tikrųjų nedorai elgsitės, nukrypsite nuo 
kelio, kuriuo eiti esu jums įsakęs. Ištiks jus nelaimė ateityje, nes 
darote kas nedora VIEŠPATIES akyse, pykdote jį savo darbais“. 


Mozės giesmė 


30 Tada Mozė išsakė šios giesmės žodžius, girdint visai Izrae- 
lio bendrijai, iki pat galo: 


32 


1* “Klausykitės, dangus, leiskite man kalbėti, 
tegirdi žemė mano burnos žodžius! 

2 Tekrinta mano mokymas kaip lietus, 
telaša mano kalba kaip rasa, 
tarsi švelnus lietus ant gležnos vejos, 
tarsi rasos lašeliai ant žolės. 

3 Juk VIEŠPATIES vardą skelbiu: 
duokite garbę mūsų Dievui! 


31,26 “...šią Mokymo knygą...": t.y. Pakartoto Įstatymo knygą. 

32,1-43 Mozės giesmėje, didžiųjų pranašų stiliumi, dažnai kalba pats Dievas. 
Visa giesmė yra poetiškas pamokslas, kurio tema yra Dievo gerumas 
Izraeliui (1-14 eilutės) ir Izraelio nedėkingumas bei stabų garbinimas — 
pagonių dievų garbinimas (15-29 eilutės). Pagonys nubaus Izraelį už jo 
nuodėmes, bet ir pagonių išdidumas bus nubaustas; Viešpaties šlovė bus 
apginta (30-43 eilutės). 


440 Įst 32,4-12 


4 Tai Uola! Jo darbai tobuli, 
visi jo keliai iš tikrųjų teisingi. 
Ištikimas Dievas, be apgaulės, 
teisus ir patikimas! 

5 Tačiau neverti jo vaikai, — 
ta sukta, nedora karta, — 
pasielgė su juo apgaulingai. 

6 Nejau taip atsilygini VIEŠPAČIUI, 
paika ir neišmintinga tauta? 

Argi ne jis tavo tėvas, kuris tave sukūrė, 
tave padarė ir įkurdino? 

7 Prisimink senovės dienas, 
apsvarstyk praeities amžių metus; 
klauski savo tėvą, jis tau paaiškins, 
savo senolius, jie tau pasakys. 

8 Kai Aukščiausias skyrė tautoms jų paveldą, 
kai dalijo Adomo palikuonis, 
tada jis nustatė tautų ribas 
pagal Dievo sūnų* skaičių, 

9 bet VIEŠPATIES dalis yra jo tauta, 
Jokūbas yra jo paveldas. 

10 Jis rado jį dykumoje — 
tyruose vaitojančios dykumos. 
Apglėbė jį, rūpinosi juo, 
saugojo jį kaip savo akies lėliukę. 

11! Kaip erelis skatina savo jauniklius, 
plazdendamas virš lizdo, 
taip jis išskleidė savo sparnus ir, paėmęs jį, 
nešė pirmyn ant savo sparnų. 

12 Vienas VIEŠPATS jį tevedė, 
su juo nebuvo jokio svetimo dievo. 


32,8 “...pagal Dievo sūnų skaičių“: Dievo sūnūs — angelai. Žr. Job 1,6; 2,1; 
38,7; Ps 89,7-8. Pasak šio teksto, tautos turi savo angelus sargus. Žr. Dan 
10,20-21; 12,1. 

13 Jis užvedė jį ant krašto aukštumų* 
ir maitino jo laukų derliumi, 
duodamas jam čiulpti medaus iš jo uolų 
ir alyvmedžių aliejaus iš jo akmenuotos žemės; 

14 varškės iš jo bandų, pieno iš jo kaimenių 
su taukais ėriukų ir avinų; 

Bašano* jaučių ir ožių, 

drauge su rinktiniais kviečiais; 

putojantis jo vynuogių kraujas buvo tau gėrimas. 
15 (Jokūbas valgė iki soties]; 

Ješurūnas nutuko* ir spardėsi. 

— Nutukai, tapai apkūnus ir išpurtęs! — 

Jis paliko Dievą, kuris jį padarė, 

ir tyčiojosi iš savo išganančios Uolos. 

16 Jie pykino jį su svetimais dievais, 
erzino bjauriais dalykais. 

17 Jie atnašavo auką demonams, kurie nedievas, 
dievams, kurių jie niekad nebuvo pažinoję, 
naujiems, tik neseniai atėjusiems, 
kurių jūsų protėviai niekad nebuvo bijoję. 

1š Nepaisei Uolos, kuri tave pradėjo, 
užmiršai Dievą, kuris tave pagimdė. 

19 VIEŠPATS tai matė ir buvo įpykintas, 
jis atmetė savo sūnus ir dukteris. 

20 Jis tarė: 

“Paslėpsiu nuo jų savo veidą, 
žiūrėsiu koks bus jų galas, 
nes jie yra nedora karta, neištikimi vaikai. 

21 Jie mane įerzino tuo, kas nedievas, 
įpykino su savo stabais. 

Aš erzinsiu juos tuo, kas netauta, 
pykinsiu juos kvaila tauta. 


32,13 “...krašto aukštumų...": Kanaano aukštumos. 

32,14 “...Bašano...": Bašanas — derlingų ganyklų sritis į rytus nuo Jordano, gar- 
si savo galvijais. Žr. Ps 22,13; Ez 39,18; Am 4,1. 

32,15 “...Ješurūnas nutuko...": “Ješurūnas" yra malonybinis Izraelio vardas; jis 
reiškia “Mylimasis". Žr. Įst 33,5.26; Iz 44,2. 

22 Taip, mano įniršis sukėlė ugnį, 
ji degs iki pat Šeolo gelmių, 
ris žemę bei jos derlių 
ir padegs kalnų pamatus. 
2 Krausiu jiems nelaimes ant nelaimių, 
naudosiu jiems visas savo strėles. 
2 Alins badas, niokos karštligė 
ir nuožmus maras. 
Paleisiu tarp jų žvėris su iltimis 
ir nuodingus dulkių šliužus. 
25 Gatvėje kalavijas neš mirtį, 
o viduje klaikas jaunuoliui ir jaunuolei, 
žindukliui ir senai žilai galvai. 
26 Maniau juos visiškai sunaikinti 
ir ištrinti tarp Žmonių jų atminimą, 
27 bet bijojau priešo patyčių. 
nes jų priešininkai gali nesuprasti 
ir sakyti: 'Mūsų ranka nugalėjo! 
Visa tai ne VIEŠPATS padarė! 


28* Nes jie yra tauta, stokojanti proto, 
neturinti supratimo. 
3 Jei išmintingi būtų, 
jie apie tai pagalvotų 
ir suprastų, koks bus jų galas: 
30 Kaip būtų galėjęs vienas vytis tūkstantį, 
ar du būtų galėję priversti bėgti dešimt tūkstančių, 
jeigu jų Uola nebūtų jų pardavusi, 
VIEŠPATS nebūtų jų atidavęs?" 
31 Iš tikro jų uola neprilygsta mūsų Uolai; 
net patys mūsų priešai tai liudija. 
32 Ai! Jų vynmedis* kyla iš Sodomos vynmedžio, 
iš Gomoros vynuogynų; 


32,28-35 Užuomina apie pagonių tautas, ne apie Izraelį. Tautų sugedimas. 
32,32 “Jų vynmedis...": t.y. Izraelio priešų vynmedis lyginamas su patarle tapu- 
siais Sodomos ir Gomoros vaisiais: gražūs iš išorės, bet supuvęs vidus. 

jų vynuogės yra nuodingos, 
o kekės karčios. 

Jų vynas yra slibinų nuodai, 
nuožmūs gyvačių apdavai. 


3 


„ 


34 Argi tai* ne pas mane paslėpta, 
užantspauduota mano ižduose? 

Man priklauso kerštas,* 

atlyginsiu tą dieną, kai jų koja paslys. 
Tikrai, jų nelaimės diena arti, 
atskuba jų pražūtis. 


3 


A 


3 

VIEŠPATS tikrai apgins savo tautą, 
pasigailės savo tarnų, 
kai matys nusilpus jų galybę, 
nelikus nei vergo, nei laisvo. 
Tada jis tars: 
“Kur jų dievai — uola, 
kurioje jie ieškojo prieglaudos? 
38 Kur dievai, valgę jų atnašų taukus 
ir gėrę jų liejamųjų aukų vyną? 
Tepakyla jie ir tepadeda jums! 
Tebuna jums prieglauda! 
39 Nūn įsidėmėkite, kad aš, aš vienas esu Tas, 
kito Dievo su manimi nėra, 
Aš daliju mirtį ir gyvastį,* 
sužeidžiu ir išgydau: 
niekas nepajėgia išgelbėti iš mano rankos. 
40 Taip, aš keliu ranką į dangų ir prisiekiu, 
kaip aš esu amžinai gyvas: 


3 


- 


32,34 “...tai...": tautų sugedimas. 

32,35 “...kerštas...": teismas engėjui ir engiamųjų apgynimas. 

32,39 “...aš daliju mirtį ir gyvastį": Dievas yra visagalis visur, pagal poeto 
tikėjimą. Žr. Iš 4,11; Iz 45,5-7. 

41 kai išgaląsiu savo tviskantį kalaviją, 
ir mano ranka ims vykdyti teisingumą, 
atkeršysiu savo priešams, 
atlyginsiu tiems, kurie manęs nekenčia. 
42 Nugirdysiu krauju savo strėles, 
o mano kalavijas maitinsis mėsa, — 
krauju užmuštųjų ir belaisvių, 
ilgaplaukių priešo vadų“. 


43 Džiūgaukite, tautos, dėl jo tautos, 
nes jis atkeršys už savo tarnų kraują, 
išlies kerštą savo priešams, 
atlygins tiems, kurie jo nekenčia, 
ir nuvalys savo tautos žemę“. 


44 Mozė atėjo, drauge su Nuno sūnumi Jozue, ir, žmonėms 
girdint, išsakė visus šios giesmės žodžius. 4 Pabaigęs sakyti visus 
šiuos žodžius visam Izraeliui, + Mozė jiems tarė: “Dėkite į širdį vi- 
sus žodžius, kuriuos šiandien duodu kaip liudijimą prieš jus. Liep- 
kite savo vaikams ištikimai laikytis visų šio Mokymo žodžių, *7 nes 
tai nėra jums tušti žodžiai, bet pati jūsų gyvastis. Per juos ilgai 
gyvensite žemėje, kurios paveldėti jūs pereinate Jordaną“. 


Mozė pamato Kanaaną 


43* Tą pačią dieną VIEŠPATS kalbėjo Mozei: 49 “Užkopk į šį 
Abarimų virtinės Nebo kalną, esantį Moabo krašte, priešais Jerichą, 
ir pasižiūrėk į Kanaano kraštą, kurį duodu izraeliečiams kaip 
paveldą. 50 Ant kalno, į kurį kopsi, mirsi ir tenai būsi paimtas pas 
savo giminę, kaip tavo brolis Aaronas kad mirė ant Horo kalno ir 
buvo paimtas pas savo giminę, 5! už tai, kad judu nebuvote man 
ištikimi tarp izraeliečių prie Meribat-Kadešo vandenų Zino dyku- 
moje, nepalaikėte mano šventumo izraeliečių tautoje. 52 Nors kraštą 


liečiams, nejeisi“. 


32,48-52 Mozės vizija ant Nebo kalno. Žr. Sk 20,10-13; 27,12-14. 

33 
Mozė palaimina gimines 


1 Šis yra palaiminimas, kuriuo Dievo vyras Mozė, prieš savo 
mirtį, palaimino izraeliečius. 2* Jis tarė: 
“VIEŠPATS atėjo nuo Sinajaus, 
užtekėjo jiems nuo Seiro; 
jis pasirodė nuo Parano kalno, 
dėl jų atkeliavo nuo Rebibot-Kadešo, 
žaibams tvyksint iš jo dešinės. 
3 Iš tikrųjų jis myli savo tautą! 
Tavo šventieji visi tavo rankoje, * — 
žygiavo jie paskui tave, 
sekdami tavo nurodymus. 
+ Kai Mozė įpareigojo mus Mokymu, 
kaip paveldu Jokūbo bendrijai, 
5 tada (VIEŠPATS) tapo karaliumi Ješurūne,* 
tautos galvoms į draugę surinkus Izraelio gimines. 


6*Teišlieka gyvas Reubenas ir teneišmiršta, 
nors skaičiumi jis yra mažas“. 


7 Apie Judą jis sakė: 
“VIEŠPATIE, išgirsk Judo balsą 
ir parvesk jį pas savo tautą.* 
Sustiprink jam rankas 
ir padėk jam prieš priešus“. 


33,1-25.26-29 Atrodo, kad šios eilutės yra dalys atskiros giesmės, kurioje aprašo- 
ma Kanaano užkariavimas, Dievo apsireiškimui — teofanijai — aprašyti 
naudojamu stiliumi. Kanaano užkariavimas. Pirmoji šios giesmės dalis (2-5 
eilutės) šiame skyriuje tarnauja giminių palaiminimų įvadu; antroji dalis (26- 
29 eilutės) yra giminių palaiminimų užsklanda. 

33,3 “...Tavo šventieji visi tavo rankoje": izraeliečiai buvo Viešpaties globojami. 

33,5.26 “...Ješurūn(as)...“: žr. Įst 32,15 paaiškinimą. 

33,6 Visi kiti palaiminimai turi įžangą. Turbūt ir palaiminimas Reubenui 
prasidėjo: “Apie Reubeną jis sakė“. Šiame palaiminimų sąraše trūksta 
palaiminimo Simeono giminei. 

33,7 “...parvesk jį pas savo tautą...": užuomina apie Judo giminės atskirumą 
Kanaano užkariavimo metu (žr.Ts 1,17-19); anot kitų aiškintojų, užuomina 
apie pasidalijusį Izraelį į dvi karalystes — Šiaurinę ir Pietinę. 

8 O apie Levį jis sakė: 
“Tebūna tavo Tumimai ir Urimai* 
tavo ištikimajam vyrui, 
išmėgintam prie Masos, 
su kuriuo grūmeisi prie Meribos vandenų. 
9* Apie savo tėvą ir motiną jis sakė: 
"Jų nepažįstu! 
Į savo gimines nekreipė dėmesio, 
savo vaikus atsisakė pažinti, 
nes laikėsi tik tavo žodžio 
ir nenutolo nuo tavo Sandoros. 
10 Jokūbą jie moko tavo įsakų 
ir Izraelį tavo įstatymo; 
smilkalus jie deda tavo akivaizdoje 
ir deginamąsias aukas ant tavo aukuro. 
Laimink, VIEŠPATIE, jo nuosavybę, 
ir maloniai priimk jo rankų tarnybą. 
Taip smok į strėnas jo priešams, 
jo nekenčiantiems, 
kad jie daugiau nebeatsikeltų“. 


m 

12 Apie Benjaminą jis sakė: 
“VIEŠPATIES numylėtinis saugiai ilsisi, 
— Aukščiausiasis globoja jį visą dieną, — 
mylimasis ilsisi ant jo pečių“. 


pr 

O apie Juozapą jis sakė: 

“Tebūna VIEŠPATIES palaimintas jo kraštas 
rinktine rasos dovana iš dangaus 

ir iš bedugnės, glūdinčios po žeme; 
rinktiniais saulės vaisiais 

ir vešlia mėnesių naša; 

geriausiu senųjų kalnų derliumi 

ir amžinųjų kalvų dosnumu; 


— 
5 


- 
“ 


33,8 “...Tumimai ir Urimai...": žr. Iš 28,30 paaiškinimą. 
33,9 Turbūt tai yra užuomina apie levitų elgesį, naikinant auksinio veršio 
garbintojus dykumoje. Žr. Iš 32,27-29. 

16 rinktinėmis žemės dovanomis 
bei jos pilnuma 
ir malone Artumo krūme.* 
Teateina visa tai ant Juozapo galvos, 
ant viršugalvio, pašvęstojo tarp brolių. 
17 Kaip pirmagimis jautis savo didybėje, 
jis turi ragus, tarsi ragus laukinio jaučio; 
subado jais tautas, 
net tas prie žemės pakraščių. 
Tokie yra Efraimo miriadai, 
tokie yra Manaso tūkstančiai“. 
O apie Zebuluną jis sakė: 
“Džiaukis, Zebulunai, savo kelionėse, 
o tu, Issacharai, savo palapinėse! 
19 Į kalną jie kviečia tautas, 
ten jie atnašauja teisias aukas, 
nes jie ragauja jūrų pertekliaus* 
ir smėlyje slypinčių gėrybių“.* 


1 


- 


20 O apie Gadą jis sakė: 

“Tebūna palaimintas, kuris plečia Gadą! 
Gadas guli kaip liūtas, 

nuplėšia aukai ranką ir galvą. 
Pirmienas sau pasirinko, 

nes ten buvo vadui paskirta dalis; 

Jis atėjo tautos priekyje, 

įvykdė VIEŠPATIES teisumą 

ir jo įsakus Izraeliui“. 


2 


m 


22* O apie Daną jis sakė: 
“Danas yra liūtukas, 
šokantis iš Bašano". 


33,16 “...Artumo krūme...": užuomina apie Viešpaties apsireiškimą Mozei de- 
gančiame krūme prie Sinajaus kalno. Žr. Iš 3. 

33,19 “...ragauja jūrų pertekliaus...": užuomina apie turtus, gautus iš prekybos 
laivais ar žvejybos. “...smėlyje slypinčių gėrybių“ — dažomosios medžia- 
gos, gaunamos iš jūros gyvūnų kiautų šiaurinės Palestinos pajūryje. 

33,22 Miškuotos Bašano kalvos buvo pagarsėjusios liūtais. Pats Danas nesikūrė 
Bašane. 

23 


O apie Naftalį jis sakė: 

“O, Naftali, esi sotus palaimos 

ir pilnas VIEŠPATIES palaiminimo, 
paveldėk jūrą* ir pietus!“ 


24* () apie Ašerą jis sakė: 


25 


2 


2 


2 


0 

“Tebūna Ašeras laimingiausias tarp sūnų, 
tebūna jis brolių mėgstamas, 

temirko aliejuje savo kojas! 

Tebūna tavo durų skląsčiai iš geležies ir vario, 
—- būk saugus visas savo dienas!" 


“O, Ješurūnai, nėra kito kaip Dievas, 
atskriejantis dangumi tau padėti, 
savo didybėje per padanges! 

Dievas prieglobstis nuo seno, 
žemėje yra jo amžinos rankos. 
Išvarė priešą tau nuo kelio 

ir tarė: 'Sunaikink!" 

Užtat Izraelis saugiai gyvena, — 
rami yra Jokūbo buveinė, 

grūdų ir vyno krašte, 

po rasa lynojančiu dangumi. 
Laimingas tu, Izraeli! 

Kas yra panašus į tave, — 

tautą, išgelbėtą VIEŠPATIES, 

tave globojančio skydo, 

tavo pergalingojo kalavijo! 

Tavo priešai gūždamiesi ateis pas tave, 
o tu sutrypsi jiems nugarą“. 


/si 


33,23-29 


33,23 “...paveldėk jūrą...": Genezareto ežerą, esantį prie šios giminės teritorijos 


ribų. 


33,24 Ašero giminės žemė garsėjo savo alyvmedžių sodais. 

34 
Mozės mirtis 


1* Tada Mozė užkopė nuo Moabo lygumų į Nebo kalną, Pis- 
gos viršūnę, esančią priešais Jerichą, ir VIEŠPATS parodė jam visą 
kraštą: Gileadą iki pat Dano, 2 visą Naftalį, Efraimo ir Manaso 
kraštą, visą Judo kraštą iki pat Vakarų jūros,* 3 Negebą ir Lygumą, 
— Jericho slėnį, Palmių miestą, — iki pat Zoaro. + VIEŠPATS jam 
sakė: “Tai yra kraštas, kurį prisiekiau Abraomui, Izaokui ir Jokūbui, 
tardamas: "Aš duosiu jį tavo palikuonims. Leidau tau jį pamatyti sa- 
vo akimis, bet į tenai tu nenueisi“, 

5 Taigi VIEŠPATIES tarnas Mozė numirė ten, Moabo krašte, 
pagal VIEŠPATIES žodį. 6 Jis buvo palaidotas slėnyje, Moabo 
krašte, priešais Bet-Peorą, bet jo kapo vietos niekas nežino iki šios 
dienos. 7 Mozė mirė, turėdamas šimtą dvidešimt metų; akys dar 
nebuvo jam aptemusios, jo jėgos dar nebuvo išsekusios. 3 Izraelie- 
čiai verkė Mozės Moabo lygumose trisdešimt dienų. 

Mozės gedulo metas pasibaigė. 9 Nuno sūnus Jozuė buvo ku- 
pinas išminties dvasios, nes Mozė buvo uždėjęs ant jo savo rankas, 
o izraeliečiai jo klausė, kaip buvo Mozė įsakęs. 

10* Niekad nuo tada Izraelyje nebekilo pranašas, panašus į 
Mozę, kurį VIEŠPATS pažino veidu į veidą. !! Jam lygaus nebuvo 
dėl ženklų ir nuostabių darbų, kurių atlikti VIEŠPATS ji siuntė 
Egipto žemėje prieš faraoną, prieš visus jo dvariškius bei visą jo 
žemę, 12 dėl jo galingos rankos ir visų pagarbią baimę keliančių dar- 
bų, atliktų viso Izraelio akyse. 


34,1-12 Pasakojimu apie Mozės mirtį užbaigiama Penkiaknygė. 

34,2 “...iki pat Vakarų jūros...": iki pat Viduržemio jūros. 

34,10-12 Šios trys eilutės yra visos Penkiaknygės pabaiga. Norima pabrėžti, kad 
nėra lygybės tarp Mozės ir pranašų, nes Mozė buvo ypatingas pranašas — 
Sinajaus Sandoros Tarpininkas. Žr. Įst 18,15-18. 


